
II VAZMENA Četvrtak . . . = ate 
NEDJELJA > ada dninie: UVOD U USKRSNI CIKLUS 
God. A... ... 198 Subota... . . . 8303 ' 
GOL Bi aaa ' | 
God. C 208 NI VAZMENA s Nubpn  2 jd La 
Ponedjeljak... . 208 NEDJELJA , Pred nama su tri najvažnija mjeseca u godini: Četrdeset- 
Utorak: . 4: +. (4... 211 God. A .. 0... . . 306 nica (korizma) s Uskrsom kao vrhuncem i Pedesetnica (pente- 
a ot i e na i Do goa d+ e 809 kostć) nakon njega. U Crkvi ovaj ciklus znači nekako isto 
Bele 4 1 oso, latae Ponedjeljak. < od što i proljeće u prirodi. Što bi bilo kad ne bi sada skoro 
Subota: .... . 221 Utorak: 4 4 «o « 414 1819 nastupilo proljeće i s njim nov život? Zemlja se približi sun- 
: Sijeda. . 4 »_. 4 41822 ie bolje: ije i u prirodi probudi no vi i- 
II VAZMENA Čelvrtak: UZAŠAŠĆE 325 cu. Ono je bolje ogrije iu prinodi probudi nove soko e, cvi 
NEDJELJA Petak . Lijidšlsadać ječe i plodove. Krist je sunce naših duša i približavajući. mu 
God. A 4/4 oo 4 <. D058 Subota... .... 8332 se one dobivaju nove milosti, stiču sve veće kreposti i zaslu- 
<. a MJ ža VII VAZMENA ge. U ovo će nam vrijeme stol Božje riječi i stol Božje hrane 
Ponedjeljak... . 284 NEDJELJA j omogućiti da doživljavamo najveća otajstva Kristova otkup- 
Utorak... 0: 287 Gad A: 00001880 ljenja. | 
Srijeda +... .. . 239 God; Bos 44 1. .889 E , SE H : s osničiej 
Četvrtak. . . . . . 242 Gods iQ 2 a + o 01:5.7843 Zimski. Božićni ciklus možemo kratko označiti ovako: 
imba 2 PO Spier e . na kona +... 347 »Svjetlo u tami svijetli« (Iv 1, 5), a kao sjajni dan Uskrsni 
a apanianta Srijeda “| peti s ciklus slijedećim riječima .Prologa:. »Tama ga ne upozna«, 
injrija Pi Četvrtak . . . . . . 356 : dapače ga je neprijateljski pobijala, »ali onima, koji ga. upoz- 
God. A _: iv sh PORE kra s<0868 naše dade moć da postanu djeca Božja«. Krist je osnovao 
E RA s : BA Join). "BE kraljevstvo svjetla, to je plod Božićnog ciklusa; dakako, nije 
God. C. _. +... . 258 ia ao išlo bez dramatike kad se je svjetlo probijalo kroz noć ad- 
> NEG ree o okote drilaa venta i sve sjajnije svijetlilo: svjetlo Božića, sjaj Bogojav- 
MJE BE redvečer . ,... ioćvšn sAšakni ia si ki ciklus i jač 
Srijeda, . . (a4 267 dinja Misa! +, «opasna ai ljenja, Svijećnica. Slijedeći blagdanski ciklus ima mnogo. jaču 
Četvrtak... ..“. 269 ' Poe tragiku. Tok je misli u njemu sličan kao u prvom — ta 
o Krča ik: 2 SVETAČKI BLAGDANI Božićni je ciklus oblikovan prema Uskrsnomu — ali mjere 
. Subota... 4... 275 19. III: SV. JOSIP. . 3T1 su mnogo veće. Najprije tama poduzima borbu sa svjetlom i 
V_VAZMENA i o ra isilja: d krv: enilu pnolazno zapadne (Veliki 
NEDJELJA NJE GOSPODINA, . . 375 prisiljava ga da u avom crv p i 
God. A ' 25. IV: Sv. Marko . . 379 petak), ali onda izlazi Uskrsno sunce 1 preko svoga zenita 
DONE. + kniinae Ba : A u < Pipi Ja. . (Duhova) više me zapada nego se pretvara u vječno sunce 
... mč“ "e tamu 285 kov ... “42.4: 8384 preobraženja (paruzije) (Parsch). 
onedjelja = s om #200 š . oMi 2 ij pi : z či 
Utorak . 2.000 202 ks e E ona ba 387 Službeni komentar Rimskog kalendara tumači: Kod odre- 
Srijeda, . .. . . 295 Marije š*e'1.2889 čivanja Četrdesetnice sigurno je veliku ulogu odigrala biblij- 
ska tipologija. Četrdeset je dama postio naš Gospodin; četrde- 
set je godina Božji narod proveo u pustinji; četrdeset je dana 
Mojsije bio na Sinajskoj gori, Filistejac se Golijat borio pro- 
tiv Izraela dok nije nastupio David i svladao ga, Ilija je u 
snazi kruha i vode putovao: do Božjeg brda Horeba, Jona 
propovijedao Ninivljanima pokoru. O svemu tome, uz razne 
druge primjere i pouke, čitat će nam Crkva knoz korizmu 
kao nekoć katekumenima i javnim pokornicima. Ako tih više 
nema, svi o Uskrsu želimo obnoviti svoju krsnu milost i ob- 

raćenjem doživjeti svoj duhovni uskrs. Čitanja ovog ciklusa 
nisu samo kateheza, više su nego pouka. Ona nam predočuju 
i pružaju Kristova otajstva koja po euharistijskom bogoslužju 
postaju naša. Kad se tako uzima i doživljava Božja riječ, onda 
ona u nama postaje plodna, preporađa i obogaćuje cijelu 
Crkvu koja s Kristom tnpi, umire i preporađa se na uvijek 
novi život. 

Od velike je važnosti da za sebe i za one koji su nam po- 
vjereni uzmemo što ozbiljnije ovo središnje doba liturgijske 
godine i naročito njegova biblijska čitanja. Ova su sasvim po- 
sebno odabrana i toliko dgovaraju ovom vremenu da ih u da- 
ne kroz tjedan ponavljamo svake godine. Bez njihova slušanja, 
tumačenja i razmišljanja neće ni pastiri ni vjernici doći do pra- 
vog raspoloženja za svetkovanje vazmenog otajstva. II vat. ga- 
bor (B 109) traži da se vjernicima kroz korizmu »uz socijalne 
posljedice grijeha naglašuje ona prava narav pokore koja odu- 
rava grijeh kao uvredu Bogu«, Tko imalo pozna Bibliju i litur- 
giju, zna koliko jedna i druga traži od svih ljudi skrušenost sr- 
ca. Tu je krepost toliko naglašavao veliki učitelj duhovnog ži- 
vota naših dana, opat Marmion. Nju nam ništa drugo neće pri- 
baviti koliko čitanje i razmišljanje Božje riječi koja nas uči tkc 
je Bog i što smo mi ljudi. U tom nam smislu korizma može za« 
ista poslužiti za liturgijske »duhovne vježbe«. Uz dopunske pu- 
čke pobožnosti (žalosni dio krunice, križni put i dr.), koje ne 
treba omalovažavati, biblijska će nas čitanja uvesti i zajedno 
s euharistijskim slavljem unijeti u Kristovo i naše otajstvo mu- 
keli proslave. 

PEPELNICA 


1. č. JI 2, 12-18: Razderite srca svoja, a ne haljine svoje! (str. 
895) 


P. p. 50, 3-4. 5-6a. 12-13, 14 i 17 (str. 507-8) 


P. Smiluj se, Gospodine, jer sagriješismo! 


Odvajkada je ovo čitanje, puno dramatike i dinamike, 
otvaralo sveto korizmeno vrijeme. Joelov je spis nastao ne- 
kako u 4. stoljeću kad je, na temelju zakona i starijih pro- 
roka, bila iisticana »mudrost« koja se sastojala poglavito u 
strahu Božjem i u vršenju njegovih zapovijedi. Povod je 
spisu navala skakavaca u Palestini, o čemu ništa ne znamo 
iz drugih izvona, kao ni o piscu knjige. Svakako su skakavci 
bili uništili sve, čak i plodove potrebne za žrtve u hramu. 
Tom je prigodom, kao što je običaj svuda u času nekog po- 
groma, održano sveopće pokorničko bogoslužje. Ali Bogu nije 
bio dovoljan službeni kult u hramu pa preko proroka traži 
obraćenje srca. Ako se narod zaista svim srcem vrati Bogu, 
onda će to pokazati postom i plačem za grijehe. Stari su 
istočnjaci običavali u znak žalosti razdrijeti haljine, a Bog 
traži da to učine sa svojim srcima. Pokora je imala biti javna 
i zajednička. Ne spominje se neki posebni grijeh naroda zbog 
kojega bi bila došla ta nevolja, nego općenito grješnost, a bez 
te nema nikoga. Svi se, dakle, imaju pokoriti, svi postiti, svi 
se okupiti na pomirbeno bogoslužje što će ga predvoditi sve- 
ćenici. Njihovi su vapaji, a za njima valjda isti i okupljenog 
naroda, vrlo prodorni i pozivaju se — kao što su Izraelci 
često činili — na osramoćenje koje je nanod tom nevoljom 
doživio kao da je Bog svoje zapustio. 


Tekst ističe da se, zapravo, nije teško vratiti Bogu jer 
je on sama nježnost, milosrđe i dobrota. Redovito je teško 
pristupiti čovjeku koga uvnijedimo jer se on tada često još 
više na nas razljuti. Sasvim je drukčiji slučaj s Bogom: on 
se ne ljuti ni nad grijehom a još manje nad grješnikom. 
Nježan kakav jest (RBT nježnost), on se nad zlom ražali i 
nad grješnikom se sažali. Stoga brzo oprosti i mjesto kazne 
ostavlja za sobom blagoslov. Na kraju je odlomka još jedan 
razlog zašto se Bog smiluje svom narodu: on je ljubomoran 
(RBT u Kazalu: ljubomora) na nanod s kojim je sklopio sa- 
vez. Kao da se boji, ljudski govoreći, da se ne bi njegovu 
narodu više svidio neki drugi bog okolnih naroda. A ljubo- 
moran je i u smislu da ne bi ruganje pogana njegovim vjer- 

nicima nanijelo štetu i njegovoj slavi i ugledu u samom iza- 
branom narodu. Svi nutarnji i vanjski razlozi navode našega 
Boga da nam oprosti. To možemo zapriječiti samo mi. 

Stoga nas Crkva uči da u odgovoru priznamo svoju 
grješnost. Iz ps 50. izabrani su retci koji opijevaju učinke 
našega kajanja i Božjega milosrđa: očistit ćemo se od grijeha; 
oprat ćemo se od svake ljage; Bog će nam dati novo, čisto 
srce i postojanost u dobru; vratit će nam radost spasenja i 
učvrstiti nas duhom spremnim za svako dobro. A kad nam 
srce bude prožeto Božjom milošću i dobrotom, onda ćemo 
rado govoriti o Bogu i naša će ga usta hvaliti. Sve to imaju 
biti i plodovi korizme. 


2, č. 2 Kor 5, 20-6, 2: Pomirite se s Bogom... Evo, sad je 
pravo vrijeme! (str. 154-5) ' 


Završetak je ovog odlomka dosada tvorio početni poziv 
Crkve u I nedjelju kad je do Grgura Vel. i počinjala koriz- 
ma. U novom je Misalu i taj poziv prebačen na Pepelnicu 
koja otvara to sveto vrijeme spasenja. A da poziv apostola 
i Crkve uzmemo što ozbiljnije k srcu, uzet je i tekst prije 
njega, jer se iz njega vidi da nam zapravo po apostolu govori 
sam Bog. Apostol je samo Kristov poslanik, a to je ujedno 
i nešto najviše što čovjek može biti. Kad Pavao spominje da 
je Gospodin najprije apostole pomirio sa sobom, onda se 
valjda sjetio iz kojeg je stanja Krist mjega podigao, odabrao 
i poslao. Njima je Krist povjerio službu pomirenja i stavio 
im u usta riječ pomirenja (r. 18-19). Kako je lijepa zadaća 
Crkve! Što nam Pavao i Crkva govore, zapravo, što nas u 
Kristovo ime mole? Samo jedno, ali u tome je sve: Pomirite 
se s Bogom! Dakle, isti poziv kao i proroka Joela, poziv koji 
obuhvaća cijelu korizmu i sve njezino značenje. Čak se može 
reći: u tu je svrhu Krist i došao na svijet. 

Pomiriti se može i mora tko je zavađen, a to je pro- 
izveo naš grijeh. On je napravio jaz između Boga i nas. Tko 
će sada posredovati da dođe do izmirenja? To može učiniti 
samo onaj koji je bez ikakva grijeha — inače ne bi mogao 
pristupiti Bogu i njemu se svidjeti — i onaj koji je ujedno 
uzeo na sebe naše grijehe i postao žrtva za njih. Ono prvo 
je samo Sin Božji oduvijek, a da bude i drugo, postao je 
čovjekom i preuzeo grijehe svega svijeta. To je učinio u. toli- 

.koj mjeri da se Pavao ne ustručava nazvati ga grijehom 
(hata'), tj. grijehom i žrtvom za grijeh (RBT) jer je uzeo 
»grijeh svijeta« (Iv 1, 29). Sada je pomirenje s Bogom po 
Kristu lako i potpuno. U tu svrhu moramo i mi surađivati: 
kao što apostol surađuje s Kristom (6, 1) kad nam propovi- 

jeda tako i mi surađujemo s Kristom kad slušamo apostola, 
zapravo Crkvu. Sada je za to pravo vrijeme, dan spasenja! 
Dok traje dan, ovaj život, spasenje nam je na raspolaganju. 
Kad nastupi noć, smrt — na koju nas je danas podsjetilo 
pepeljenje — kad kucne čas vječnosti, bilo bi kasno. 

Korizma je, pa ne pjevamo Aleluja, ali bilo koji usklik 
kojeg odaberemo za naš odgovor od onih koje nam predlaže 
Crkva, svaki slavi Krista. Njemu pjeva od njega očišćeno naše 
srce s oduševljenjem i s radošću postignutog spasenja. To nam 
još nije zauvijek osigurano, ali evo korizme da na nj stekne- 
mo još više prava za se i svim se silama pobrinemo da ga 
posredujemo drugima. 


Ev. Mt 6, 1-6, 16-18: Otac tvoj, koji vidi u tajnosti, uzvratit 
oće ti. (str. 4-5) 


Glavno je načelo za sve korizmeno vježbanje da bude 
usmjereno, da pripada posve i samo Bogu. Nije Isus za- 
branio da se dobra djela čine i javno; naprotiv, to je sam 
preporučio (5, 16). Samo je od odlučujuće važnosti za njihovu 
vrijednost da ih od prvog početka upravimo i namijenimo 
Bogu, da tu nakanu što češće i što življe obnavljamo. Ujedno 
isključujmo i od sebe tjerajmo svaku pomisao kojom bismo 
nešto učinili zbog ljudi, a me jedino Bogu za ljubav. Za koga 
radimo, taj će nam i platiti: ako za Boga, Bog; ako za ljude, 
ljudi — bolje rečeno, nitko, jer ljudska plaća malo vrijedi i 
još manje traje. 

Gospodin preporučuje trostruko korizmeno vježbanje: mi- 
lostinju, molitvu i post. Kod milostinje opet potcrtava da se 
ona, ma koje vrsti bila, daje što tajnije. Javno isprsa- 
vanje kod davanja milodara i pružanja usluga Krist skoro 
ismijava slikovitim izrazom o trublji. A da što jače istakne 
važnost davanja u tajnosti, svoj zahtjev nekako preuveličava 
drugom slikom o ljevici koja ne zna što čini desnica. Uz to 
se u toj prispodobi možda još krije i fina preporuka da ni 
u sebi mnogo ne mislimo i prstima ruku ne nabrajamo što 
kome pružamo, inače se lako rascvjeta samodopadnost koja 
je Bogu vrlo odurna. I tu Isus ponavlja obećanje da će Bog 
naplatiti što je dano i učinjeno siromahu, kao što je već u 
SZ-u bilo rečeno: »Bogu pozaima tko je siromahu milostiv, 


i on će mu platiti dobročinstvo« (Izr 19, 17). 


Drugom je prigodom Gospodin govorio o svojstvima mo- 
litve, ovdje je njegova opomena da se ni ta ne čini upadno. 
Naglašavajući nužnost zasebne i osobne molitve, nije time 
htio dati manje važnosti zajedničkoj, liturgijskoj molitvi. Bez 
te ne bi bilo moguće Crkvu ni zamisliti i njezini su »napori 

upravljeni k tome da se svi, koji su vjerom i krštenjem po- 
stali Božja djeca, sastaju, usred Crkve hvale Boga, sudjeluju 
kod žrtve i blaguju Gospodnju večeru« (II vat. sabor, B 10). 
Tko bi zanemarivao zasebnu molitvu, brzo bi mu se bogo- 
služje pretvorilo u isprazan rnitualizam; a tko bi izbjegavao i 
omalovažavao zajedničku, pogotovo liturgijsku molitvu i žrtvu, 
za toga bi se moglo sumnjati da li i zasebno kršćanski moli. 
Koristit će opaziti još i ovo: grčki (hestotes) i latinški (stantes) 
tekst spominje licemjere koji »stojeći« mole nepravilno, ali 
se tu ne misli na stav tijela već duše. Prema tome osuđena 
je i kod molitve, kod nje najviše, umišljena »poza« (Lagran- 
ge), afektirani stav s proračunatom nakanom da nas drugi 
vide kako i koliko molimo. Nije to Gospodnje upozorenje 
suvišno ni za kršćane, ni za »duhovna« lica. 

I treće je korizmeno vježbanje stavljeno pod isti naziv- 
nik: ne smijemo ni postiti da nas ljudi vide. Stanozavjetni su 
licemjeri u tu svrhu zapuštali svoju vanjštinu, Isus preporu- 
čuje obratno. U tom je pogledu naročito opasno upadno uz- 
državanje od jela i pića u zajednici. Dakle: milostinja, mo- 
litva i post pred Bogom vrijede koliko i kako daje, moli i 
posti — srce. Za ono što time radimo u čast Bogu, koji vidi 
u tajnosti, on sam nam je dužnik, a on ne ostaje dužan. To 
je Isus danas tri puta kazao. 


ČETVRTAK 


1. č. Pnz 30, 15-20: Gledajte! Nudim vam danas blagoslov i 
prokletstvo. (str. 166-7) 


P. p. 1, 1-2. 3. 4 i 5 (str. 471) 
P. Blago čovjeku koji se u Gospodina uzda. 


Jučer smo čuli da je pred nama »dan spasenja«, danas 
nam se stavlja pred oči sudbonosna važnost našega života na 
zemlji i posebno još korizmenog vremena. Čini se to odlom- 
kom iz posljednjega Mojsijeva govora prije smrti kad je 
predviđao buduću nevjernost naroda. Bog je dao svojemu 
narodu zakon po kojemu je imao ostati Božji narod, a sa 
zakonom je svima na raspolaganju i Božja prisutnost, blizina 
i pomoć. Nije u SZ-u bio pojam milosti jasan kao nama, ali 
svi su pravednici znali da bez Božje pomoći ne mogu opstati, 
pa su mu se zato utjecali svim srcem, kao što vidimo i po- 
navljamo u nebrojenim retcima psalama i drugih biblijskih 
molitava. Bog je svoju pomoć čovjeku obećao i obilato pru- 
žao i pruža uz samo jedan uvjet: da čovjek vrši volju Božju, 

da obdržava njegov Zakon. Svi su biblijski pravednici i krš- 
ćanski sveci bili uvjereni da će Bog toliko ispunjavati njihove 
molbe i želje, dakle njihovu volju, koliko oni vrše njegovu. 
To vrijedi i za me. 

Prema tome od svakoga od nas ovisi hoće li mu Božja 
ponuda donijeti život ili smrt, blagoslov ili prokletstvo, sreću 
ili nesreću. Mojsije je svakome Izraelcu kazao, Crkva svakom 
čovjeku kaže da taj sudbonosni izbor stoji pred svakim. Uz 
to se Izraelcima za ljubav prema Bogu — dokazanu vršenjem 
njegova zakona — obećaje veliko potomstvo koje će živjeti 
i uživati u obećanoj zemlji. Sam Bog će biti život i dugi vijek 
svojega vjernog naroda. U slučaju nevjernosti sa strane na- 
roda ili, zapravo, pojedinca — jer svaki čovjek umire sam 
(Pascal) i prema tome odgovara sam — sve se preokreće. 
A koliko je to ozbiljna stvar, vidi se i po svjedocima pred 
kojima nam je pružen izbor: to su nebo i zemlja koji će svje- 
dočiti protiv nas kad bismo krivo izabrali ili kad ne bismo 
bili vjermi svojoj pravilnoj odluci. 

Dva posve različita čovjekova puta opijeva kratak 1. ps. 
Njegov nam sadržaj predočuje jedna skica, napravljena pre- : 
ma stanokršćanskim, dotično biblijskim likovnim motivima: 
posred rijeke u lađici, koja je — da je ne odnese struja niz 
rijeku — podigla sidro prema nebu, sjedi pravednik s Bib- 
lijom u ruci, čita je i razmišlja. Na obali su rijeke stabla 
puna zelena lišća i dobrih plodova, a u daljimi se vide ratari 
koji na gumnu viju pšenicu koja pada na hrpu, dok pljevu 
raznosi vjetar. I kad je na kraju pripj. psalma rečeno da će put 
opakih propasti, kome ne bi bilo drago ići drugim, pravim 
putem? Samo taj put Bog pozna, a to u biblijskom izražava- 
nju znači da ga odobrava i pomaže. Ne priječimo da stabalce 
našega života — po Božjoj dobroti zasađeno uz krsnu vodu 
i uz strujanje Euharistije — ima uvijek zeleno lišće i što više 
ploda. 


Ev. Lk 9, 22-25: Tko izgubi život svoj radi mene, spasit će ga. 
(str. 58) 


Ono što je starozavjetni odlomak iznio svojom običajnom 
ozbiljnošću i slikovitošću, to nam danas evanđeosko čitanje 
božanskim riječima dopunjuje i konkretno primjenjuje. U sta- 
rom je Misalu nedjelja pedesetnica imala evanđelje s trećim 
Isusovim mavještajem svoga trpljenja, smrti i uskrsnuća, čime 
nas je Crkva htjela uvesti u korizmu. Nije to propustila ni 
u obnovljenom Misalu pa nam danas čita prvi takav Isusov 
navještaj. Pučko je raspoloženje od ranoga srednjeg vijeka do 

danas, hranjeno raznim pobožnostima i podržavano odgova- 
rajućom mistikom, kroz korizmu vrlo živo razmatralo i vrlo 
požrtvovno nasljedovalo Isusovu gorku muku. Bila bi štetna 
ograničenost toga ne vidjeti i ne priznati. Duhovno raspolo- 
ženje zadnjih desetljeća — koje je došlo do izražaja u mno- 
gim dokumentima II vat. sabora (npr. B 5, 47, Cus 22, M 14) 
— uz Kristovu muku i smrt voli uvijek nadodati i misao 
na njegovo uskrsnuće. To je sasvim biblijski, kako vidimo iz 
današnjeg evanđelja, i posve liturgijski, jer se korizmom pri- 
pravljamo na proslavu cjelokupne Kristove pashe u kojoj mu- 
ka i uskrsnuće tvore nerazdvojivu cjelinu. Po muci i križu 
k slavi uskrsnuća! 

Gospodin uporno zahtijeva od svakoga svog sljedbenika 
da ide njegovim putem križa i spasenja. Nasljedovanje Krista 
traži troje: treba se odreći sebe, svaki dan prigrliti i nositi 
svoj križ i tako ići za Učiteljem (RBT, slijediti). U čemu se 
svatko za se ima odreći svojih nazora i navika, svojih hinova 
i prohtjeva, svojih konaka i putova — ukoliko nisu u skladu 
s Božjom misli i voljom — to svaka pojedina duša dozna u 


ozbiljnom razmišljanju i, zahvalna, dozna od onih koji su je 


dužni na to upozoriti. A za naš je križ značajno da ga je 
Gospodin nazvao tim imenom prije nego je on bio osuđen 
na svoj. Kaznu križa su, izgleda, izmislili stari Perzijanci, 
prihvatili je Kartažani, a za tuđince se njom obilato služili 
Rimljani. Kod svih se mjih smatrala najtežom i najsramotni- 
jom smrinom kaznom. Gospodin ovdje želi reći: iz ljubavi 
prema njemu treba biti spreman podnijeti svaku, pa i naj- 
veću muku. Shvatio je to prvak apostola kad je po Kristovu 
primjeru išao njegovim stopama (1 Pt 2, 21) i sam svršio 
na križu. 

Učitelju je mnogo do toga da naučimo najtežu lekciju 
njegove nauke pa dodaje dvije vrlo ozbiljne izreke. Tko hoće 
da pod svaku cijenu spasi svoj život i sve što on pruža — 
izgubit će ga; a spasit će ga, tj. za vječnost, tko čak i život 
izgubi radi Krista i vjernosti prema njemu. Može čovjek na- 
stojati da dobije cijeli svijet, može u tome više ili manje 
uspjeti, ali konačno će doživjeti bankrot, brodolom, pa sve 
svoje izgubiti i još samog sebe upropastiti. Dovoljne su te 
u: ba izreke za korizemno razmišljanje, odlučivanje i vjež- 

anje. 

PETAK 


1. č. Iz 58, 1-9a: Ovo je post koji mi je po volji. (str. ki 
P. p. 50, 3-4. 5-6a. 18-19 (str. 507-8) 
P. Srce raskajano, ponizno, Bože, nećeš prezreti. 


 »Treći Izaija« govori o zaprekama koje stoje na putu 
spasenja. Nije zapreka biti tuđinac ili tjelesno osakaćen (56, 
1-8), ali je velika zapreka mnedostojnost glavara i opakost 
idolopoklonika (56, 9-57), 13). Nije zapreka nego prednost 
siromaštvo i poniznost (57, 14-21), ali je prava zapreka nes- 
klad između vjerskih vježbi i svakidašnjeg života (58, 1-59, 8), 
što i II vat. sabor (Cus 43) navodi kao sablazan naših dana. 
Stoga je današnje 1. čitanje vrlo prikladno za naše doba i još 
više za korizmeno vrijeme. Radi se o postu kako ga shvaća 
Biblija i Crkva. Prema tom shvaćanju mi moramo uskladiti 
svoje. 

“Glavni uzrok zašto se poslije babilonskog sužanjstva nisu 
ispunila nadobudna proroštva »drugoga Izaije« nadahnuti pi- 
sac našeg odlomka vidi u tome što je pobožnost naroda po- 
stala pretežno lizvanjska. Izraelci traže da doznaju Božje puto- 
ve, ištu da vide njegove pravedne presude nad poganima i 
žele da im Bog dođe u pomoć i da im se približi. Budući da 
se to ne događa kad i kako bi oni htjeli, tuže se da uzalud 
poste i kao da Bog ne zna u čemu se sve oni trape. Slična 
je tužaljka često na ustima svima kojima vjera nije osobno 
uvjerenje nego iz površnog običaja maslijeđeno shvaćanje da 
su »pobožnost« i »pobožne vježbe« sredstvo da Bog ispuni sve 
naše želje i željice. 

Na gornja pitanja Gospodin po proroku oštro odgovara i 
predbacuje im grijehe koje čine i u posne dane: rade zabra- 
njene poslove na koje sile i svoje radnike, uz post se prepiru 
i svađaju te tuku po siromasima, Božjim miljenicima. Ako 
hoće da Bog usliši glas njihove molitve, nije dosta u znak 
tobožnje pokore duboko sagibati glavu te spavati na kostrijeti 

i pepelu. Neka je to čovjeku ne znam kako mučno, malo je 
Bogu ugodno i zaslužno ako manjka pravi duh. Bogu su draža 
djela milosrđa i pomoći potlačenima, gladnima, beskućnicima 
i oskudno odjevenima. Tu su spomenuta neka djela tjelesnog 
milosrđa, ali je barem nama kršćanima jasno da su još važ- 
niji čini kojima pomažemo duši svoga bližnjega. Kidati okove, 
razvezivati okove i lomiti jarmove ima dandanas malo tko 
od nas prigodu u tjelesnom pogledu. Drukčije je s obzirom 
na dušu gdje sebi i bližnjemu možemo i moramo pomoći da 

se oslobodimo okova grijeha. Dobra ispovijed je najbolja i 
najkorisnija pokora. 

Glavno je, dakle, nutarnje obraćenje. Za ispovijed je 
nužno kajanje. To nam Crkva želi pobuditi u srcu današnjim 
pripjevom. Samo da skrušenosti srca dodamo djela kršćanske 
ljubavi prema bližnjemu, ispunit će se na nama proročka 
obećanja o kojima će biti govora 5. nedjelje kroz godinu (A). 
Ovdje zapamtimo barem kako nam je za pravilno shvaćanje 
pobožnosti i savjesno vršenje dužnosti prema Bogu svečano 
obećana velika protuusluga: Bog će odgovoriti na naše mo- 
litve i približiti nam se. 


Ev. Mt 9, 14-15: Kad im budu ugrabili zaručnika, tada će 
postiti. (str. 7) 


Post (RBT) spada u vjersku vježbu svih religija, naročito 
na starom Istoku gdje još i sada hindusi i muslimani vrlo 
ozbiljno poste i postom se nastoje približiti božanstvu. Osim 
u zakonu za sve propisanih postova, farizeji su još postili 
ponedjeljkom i četvrikom. Tako, izgleda, i Qumranski i Iva- 
novi učenici. Iako je Isus svojim čtrdesetdnevnim postom na 
početku svoga javnog života posvetio sve postove svijeta, svo- 
jima nije naredio posebne posne dame. Takav je postupak 
sablažnjivao licemjerne farizeje te su, da budu jači, uzeli sa 
sobom Ivanove učenike i nagovorili ih da Isusu postave pita- 
nje današnjeg odlomka. Ono je, zapravo, sadržavalo optužbu 
protiv samog Isusa jer je učitelj odgovoran kako uči i vodi 
učenike. Gospodin im odgovara mirno i u stvari nastavlja 
pouku koju im je dao njihov učitelj Ivan. Tada, naime, oni 
—— zavidni što i Isus krsti i što više ljudi ide k njemu nego 
k njihovu učitelju — dođoše k Ivanu i na to mu se potužiše. 
Ivan je tom prigodom iznio svoje posljednje svjedočanstvo o 
Mesiji: Isusa naziva Zaručnikom ljudi i kada ti idu k njemu, 
onda ije to jedino pravilno, kao kad zaručnica ide svome lju- 
bljenome. Sam sebe smatra jedino prijateljem Zaručnika i 
stoga se on od sreca veseli da se čuje Zaručnikov glas i da 
je sve očitija njegova prisutnost među ljudima (Iv 3, 29). U 
vezi s tom slikom, tako čestom u Bibliji i Ivanovim učenicima 
dobro poznatom, Isus naziva svoje učenike svatovima svojega 
pira, učesnicima svoga veselja što je kao Sin čovječji došao i 
prebiva s ljudima. Na istoku je pir često bio vrlo svečan i obilan, 
a znao je i zna trajati i osam dana. Kako se može tražiti da na 
svadbi, i još takovoj, svatovi poste? 

Kad je tako obranio svoje učenike i posve opravdao nji- 
hov postupak, Gospodin hoće da bude pravedan i prema oni- 
ma koji su mu upravili to pitanje. Imaju, naime, posve pravo 

kada traže da i njegovi učenici poste. Doći će to vrijeme 
skoro: Zaručnik će im biti ugrabljen pa će tada oni i te kako 
postiti. Navještaj se odnosio na Isusovu muku i smrt — a na 
tu svi još više mislimo kad se spremamo na proslavu Uskrsa 
— i uopće na sve vrijeme kad Isus ne bude s nama vidljivo, 
a to je cijelo razdoblje svakog ljudskog vijeka i vijeka svi- 
jeta. Stoga je Crkva uvijek naređivala i preporučala post iako 
je disciplina crkvenoga i euharistijskog posta kroz stoljeća 
bila vrlo različita. Crkva ne može drukčije postupati kad su 
ozbiljni ljudi uvijek cijenili post koji je redovito koristan i za 
tijelo. Poznato ime u povijesti medicine i čuveni liječnik 
rimskih careva, Galen, doživio je preko sto godina. Kad su 
ga pitali na koji je način to postigao, odgovorio je da se 
nikada sa stola nije digao posve sit. A Indijci dobro znaju 
koliko je post njihova velikog vođe Gandija doprinio njihovu 
oslobođenju. O postu nam misno predslovlje ovih dana ne- 
prestano ponavlja da čovjek — zapravo Bog koji za svlada- 
vanje daje čovjeku milost — tjelesnim postom suzbija opa- 
čine, uzdiže dušu, daje krepost i nagrade. A što nas Biblija 
i liturgija uče o postu i kako ga treba shvatiti, o tome smo 
čuli u 1. čitanju. O postu za naše dane govori Apostolska 
uredba Pavla VI od 17. II 1966. s mnogo citata iz crkvene 
predaje. Trebalo bi je uvijek iznova čitati. U svakom slučaju: 
Gospodinova je riječ da će njegovi do njegova dolaska postiti. 


SUBOTA 


1. č. Iz 58, 9b-14:; Častiš li Gospodina odustajuć od puta? 
(str. 754) 


P. p. 85, 1-2. 3-4. 5-6 (str. 536) A 
P. Uči me, Gospodine, svojemu putu da hodim vjeran tebi. 


Današnje čitanje nastavlja jučerašnje i najprije govori o 
nagradama što čekaju one koji paze da se ne ogriješe o svoga 
bližnjega nego ga zdušno pomažu. Kako je jučer: rečeno, taj 
se redak čitao i 5. nedjelje kroz godinu (A), a danas se dodaje 
obećanje da će u tom slučaju Bog svoje vjerme voditi bez 
prestanka onako kao što ih je vodio kroz pustinju četrdeset 
godina. Ne smeta što stanuju u sušnim krajevima, on sve- 
jedno neće dopustiti da gladuju. Kad je prorok spomenuo 
zemlju bez dovoljno vode, nastavlja s usporedbom da će Gos- 
podin krijepiti kosti svojih ljudi kao što se zalijeva vrt vo- 
dom iz nepresušna študenca. Zemaljskom i tjelesnom blago- 
stanju — koje igra tako važnu ulogu u cijelom SZ-u — pro- 

rok nadodaje i obećanje koje je mnogo značilo za ponos i 
utjehu izraelskog naroda. Povratnici su iz babilonskog sužanj- 
stva našli domovinu, a pogotovo Jeruzalem i u njemu hram 
u wrlo bijednom stanju koje je tražilo nužne i hitne popravke. 
I to će izvesti tadašnji nanaštaj ako se pravo i od srca vrati 
svome Bogu. Tko ne bi želio steći naslov popravljača puko- 
tina i obnovitelja cesta, kao nekog oca domovine? Što duhov- 
no znači popravljati razvaline i putove — neka svatko sam 
promisli u okolnostima u kojima živi i prema mogućnostima 
koje su mu na raspolaganju i koje će sam potražiti. 

Slijedi posebna preporuka kako se ima poštivati i posve- 
ćivati subota (RBT). Tu se dva puta upotrebljava riječ »mili- 
na«, da Božji narod subotu nazove milinom (po našu možda: 
mili, blagi dan, blagdan) i da u Bogu nađe svoju milinu. 
Jedno se i drugo na najuzvišeniji način može naći i uživati 
u našem bogoslužju. Tko tako bude u Bogu tražio milinu i 
bude nastojao zaista mu omiliti, Bog će ga provesti kao gos- 
podara vrhovima u zemlju i dati mu da uživa sva njezina 
dobra. Iako su sva ta dobra bila privlačiva sama po sebi, 
svakome su pravovjernom Izraelcu bila još draža, jer su ona 
sačinjavala baštinu njihova oca Jakova na koju su svi bili 
tako ponosni i do koje su toliko držali. 

Na Božja obećanja, uvjetovana raznim opomenama, od- 
govaramo srdačnom molitvom da nas Gospodin pouči kako 
ćemo ići njegovim putem i da na Božjem putu ostanemo 
vjerni. Ako to mislimo ozbiljno, onda moramo k njemu zaista 
povazdan vapiti, jer smo neprestano u pogibelji da napustimo 
njegov put. Gospodin nam je oprostio sva prošla zastranjenja 
ili je pripravan oprostiti, a sada treba poraditi oko toga da 
što manje griješimo, naročito što manje svjesno i svojevoljno. 


Ev. Lk 5, 27-32: Nisam došao da pozovem na obraćenje pra- 
vednike nego grješnike. (str. 52-3) 


Hoće li u nama korizmene opomene odjeknuti i donijeti 
što ploda, ovisi o nama, odnosno o tome da li ćemo naslje- 
dovati carinika Levija koji na jednu Kristovu riječ sve ostav- 
lja i ide za njim. O tome smo razmišljali 1. subote kroz 
godinu (I 184), a ovdje se prisjetimo što se sve dogodilo na 
toj gozbi i u vezi s njom. Kad su farizeji vidjeli da Isus jede 
s dotadašnjim carinikom i s njegovim drugovima, sablaznili 
su se i Gospodinu su javno prigovorili. On im je odgovorio 
lijepom poukom, a oni su zatim preko Ivanovih učenika pri- 
mijetili što uopće njegovi učenici ne poste, kako smo jučer 
čuli. Na to im je, da ih pouči, iznio četiri kratke usporedbe 
a zaručniku i svatovima, o krpanju stare i nove haljine, o 

vinu i mjehovima, o starom i novom vinu. Sve su četiri oni- 
ma koji su slušali i htjeli razumjeti imale staviti pred oči da 
je s Isusom nastupilo novo vrijeme kad se više neće suditi 
po vanjštini tko je pravedan a tko je grješnik nego će se 
nastojati sve obratiti. Riječima »Ja nisam došao da pozovem 
na obraćenje pravednike, nego grješnike«,y prema mišljenju 
ozbiljnih biblicista (Lagrange) koji uvijek traže i duhovni smi- 
sao evanđeoskih riječi, Krist je time barem natuknuo da je 
postojao i prije svoga dolaska na zemlju. dakle da je on 
božanskog podnijetla — doći može samo onaj koji već postoji. 
A da su pravo poznavali Bibliju, naročito promoke, svi su se 
prisutni mogli sjetiti da je Mesija imao doći da obraća grješ- 
nike (RBT, pokora/obraćenje). 

Za nas je najvažnije da znamo tko će se ove korizme 
obratiti i popraviti. Sigurno neće oni koji su pravedni. Takvih 
su dvije vrste: jedni su zaista pravedni i obraćenje im nije 
potrebno a nebrojeno je više onih koji sami sebe smatraju 
»pravednima« i stoga im je po njihovoj krivnji obraćenje 
nepristupačno. U prve ne spadamo, jer nema toga odrasloga 
koji me bi imao što na sebi popraviti, pa treba mnogo paziti 
da se he uvrstimo u drugu grupu. To bi bilo previše ludo i 
to valjda nitko svjesno ne želi, ali bi opasno bilo i ovo: pred 
božanskim Liječnikom iz bilo kojeg uzroka sakriti rane koje 
može samo on iscijelitii On nas čeka s našim ranama, zato 
je došao, zato slavimo korizmu. 


20 — I nedjelja A 
1. KORIZMENA NEDJELJA >| 
GOD. A 


1. č. Post 2, 7-9; 3, 1-7: Stvaranje i grijeh praroditelja. (str. 2) 
P. p. 50, 3-4. 5-6a. 12-13. 14 i 17 (str. 507-8) 
P. Smiluj se, Gospodine, jer sagriješismo. 


Sam novi Misal (Red čitanja 13) ističe da se čitanja SZ-a 
u korizmenim nedjeljama odnose ma povijest spasenja, što je 
jedan od predmeta svojstvenih korizmenoj katehezi. Za svaku 
godinu predviđen je niz tekstova koji donose poglavite od- 
lomke te povijesti od početka do ostvarenja novog saveza. 
Stoga je razumljivo da počinjemo današnjim odlomkom jer 
povijest ljudi počinje stvaranjem a povijest spasenja grijehom 
od kojega smo bili spašeni. Iz biblijskog izvještaja o stvaranju 
uzeti su samo retci koji ističu bitne istine: Bog je stvorio 
čovjeka i to na poseban način. Čovjekovo je tijelo od zemalj- 
skog praha, na što nas je podsjetilo i pepeljenje u srijedu, a 
izravno od Boga ima dah života. Dakle, čovjek je spoj zemlje 
i Boga pa stoga i sasvim povlašten Božji stvor. Na pozornicu 
svijeta stupa tek kad je taj za nj uređen kao vrt u kojemu 
je imao uživati dok ne bi bio došao čas da se preseli u ne- 
beski raj. Zaista nas je Bog divno stvorio! Psalmist (8, 6-7) 
mu pjeva za čovjeka: »Ti ga učini malo manjim od Boga, 
slavom i sjajem njega okruni. Vlast mu dade nad djelima 
ruku svojih, njemu pod noge sve podloži«. Svaki dar obave- 
zuje, i čovjek je neko vrijeme to priznavao. 

Uz biće od tijela i duše postoji i svijet samih duhova 
od kojih neki ohološću otpadoše od Boga. Njihov je predstav- 
nik našao načina kako da se Božjem miljeniku, čovjeku, pri- 
bliži i da ga napastuje. Sve su činjenice silile čovjeka da 
prizna Boga kao vrhovnog Gospodara, pa kad se sotona nije 
mogao pozvati ni na jednu od njih, trebala mu je pomoći 
varka i laž kojoj je on začetnik. Glavna je osobina duha sa- 
mostalnost i što veća neovisnost, ali ta je potpuna moguća samo 
u jednom jedinom vrhovnom Duhu. Svi oni koji su njegovi 
dionici imaju to priznavati unatoč unođenoj težnji za samo- 
stalnošću. Ta je neobuzdana težnja upropastila sotonu i on 
je njom prevario i zaveo čovjeka. Na taj je način sagriješio 
čovjek, a sve vanjske okolnosti tog događaja nisu važne za 
povijest spasenja. Koliko je pak čovjek Božji miljenik, svje- 
doči i činjenica što ga Bog nije ostavio pod vlašću smrti kad 
je neposlušan izgubio Božje prijateljstvo (TV euh. molitva). 


I nedjelja A — 21 


Grijeh praroditelja nije upropastio samo njih nego i čitav 
njihov rod kao što su i sve povlastice bili primili za sve svoje 
potomstvo. Neprijateljstvo će između roda sotone i roda ljudi 
(Post 3, 15) trajati do kraja svijeta (RBT, grijeh I; II vat. 
sabor, Cus 13 i 22), a tako i trpljenje sa svojim vrhuncem, 
smrću, kao kazna i ispaštanje. »Ležao je u zlu, dapače se u 
njemu valjao srćući iz jednog zla u drugo, osuđeni skup cije- 
loga ljudskog roda« (Augustin). Kad je čovjek pokušao pre- 
kinuti vezu svoje ovisnosti od Boga, izgubio je i njegovo pri- 
jaleljstvo, u samom je čovjeku nastao poremećaj odnosa iz- 
među tijela i duha, a nered se protegao i u pravcu čovjek- 
-priroda. Nama ljudima — da se spasimo od vječne smrti i 
potpune propasti — ne preostaje drugo nego da molimo kako 
nas danas uči Crkva: Smiluj se, Gospodine, jer sagniješismo! 
Osnovna nota svake naše molitve i svega crkvenog bogoslužja, 
i to ne samo u korizmi nego uvijek, jest i ostat će naš, iz 
dubina srca pnovreli, neprestano svježi vapaj Bogu 'da nam 
se smiluje. 


2. č. Rim 5, 12-19: Gdje grijeh postade veći, tu se milost izli 
u preobilju. (str. 130) sio 


Prvi nas je čovjek-Adam upropastio, novi nas je Adam 
(RBT) spasio. Nitko od nadahnutih pisaca nije razvio taj nauk 
kao Pavao. Današnji jeodlomak iz poslanice Rimljanima glavni 
biblijski tekst za istočni grijeh i za njegov lijek. Oboje je vrlo 
lijepo spojeno u retcima pripj. psalma između oba čitanja: 
Najprije smo spominjali svoje bezakonje, krivicu, grijeh i zlo; 
između toga smo zazivali Božje milosrđe i smilovanje sa že- 
ljom za spasenjem, a završili molitvom i obećanjem — kojim 
svakog jutra počinjemo časoslov: »Otvori, Gospodine, usne 
moje, i usta će moja naviještati hvalu tvoju«. Imamo ga i 
zašto neprestano hvaliti: divno nas je stvorio i još divnije 
otkupio. 

»Prva je zapreka našega spasenja grijeh, ali ga. je Isus 
pobijedio. Promatrajući jednim, skupnim pogledom povijest 
ljudskog roda sv. Pavao je gleda razdijeljenu na dva kra- 
ljevstva: kraljevanje grijeha koji potječe od prvog Adama i 
kraljevanje milosti koja potječe od Isusa Krista, novog Ada- 
ma. Milost uništava grijeh i širi se među ljude donoseći im 
dobra dragocjenija od onih koje su izgubili grijehom. . Uspo- 
ređujući Adama i Krista sv. Pavao veliča Kristovu poslušnost, 
poslušnost s neizmjermim zaslugama kojom Isus trpeći i umi- 
rući na križu svima pruža opravdanje (pred Bogom) i spa- 
senje, pod. uvjetom da se krste. Tako obilata milost .mora: 

uništiti kraljevstvo grijeha i uspostaviti kraljevstvo milosti i 
nebesku slavu — po zaslugama Isusa Krista, našega Gospo- 
dina« (Mosconi). Ferarski nadbiskup zaključuje svoje razmiš- 
ljanje o našem tekstu ponavljajući usklik sv. Filipa Neri-a: 
»Jesu, sis mihi Jesus — Isuse, budi moj Spasitelj !« 

Iz Pavlova dogmatskog teksta nije teško izvući smjernicu 
za život. Prekršaj zapovijedi i nepokornost jednoga donijelo 
je osudu na sve ljude i svi smo postali grješnici. Izvršenje 
zapovijedi i pokornost jednog pribavilo je opravdanje svima. 
Postali smo pravednici. Eto što je donijelo i što donosi pre- 
kršaj ili izvršenje zapovijedi, neposluh ili posluh. Ne treba 
mnogo pameti što ću odabrati, ali za slušanje Božje volje 
treba mnogo snage, naročito u naše slobodarsko doba. I još 
nešto: posluh ili neposluh bilo koga nužno upliva i na druge; 
što je tko na više postavljen, to njegov neposluh ili posluh 
Bogu škodi ili koristi većem broju ljudi. Jesam li toga uvijek 
svjestan? 


Pjesma prije ev. Mt 4, 46 (Pnz 8, 3): Ne živi čovjek samo o 
kruhu, nego o svakoj riječi što izlazi iz Božjih usta. 


Ev. Mt 4, 1-11: Isus četrdeset dana posti i biva napastovan. 
(str. 2-3) 


Sva tri evanđeoska izvještaja o Isusovoj kušnji povezuju 
je najtješnje s njegovim krštenjem (Mt: Tada... Mk: Odmah 
poslije toga... Lk: Isus, pun Duha Svetoga, vrati se s Jor- 
dana i odvede ga...). Kod Isusova krštenja Otac nije samo 
objavio da je to njegov pravi Sin nego se time sam Isus posve 
uvrstio, kao novi Adam, među nas grješne ljude, »nama u 
svemu jednak osim u grijehu« (IV euh. molitva). Grijeha nije 
mogao imati, ali ga je uzeo na sebe, pred mnoštvom je pri- 
mio i izgled grješnika te još izjavio da mu takvo krštenje 
dolikuje (Mt 3, 15). Osim izgleda gmnijeha još je nešto naš 
Gospodin mogao primiti na sebe a da ne okrnji svoju božan- 
sku čast. Budući da je Isus pnavi čovjek, dolikovalo je da bude 
i kušan, jer što zna tko nije nikad bio iskušan? Na poniženje 
kojemu se Sin Božji podvrgao utjelovljenjem (Fil 2, 7) spa- 
dalo je i iskušenje. Novi je Adam trebao pokazati starom 
Adamu i svemu njegovu rodu kako se pobjeđuje svaka na- 
past. Još više: svojom je pobjedom imao pribaviti sličnu po- 
bjedu i svakome od nas. 

»U srcu je Mesije neka žurba i potajna radost, posve 
razumljiva u pravom Posredniku, da se upriličili nama, da 
vidljivo pokaže koliko je maš, da na sebe od stanja ljudske 
naravi — u kojoj se utjelovio i koju je došao da spasi — 

uzme sve ono što je mogao nositi a da to ne bude na uštrb 
njegove zadaće i njegova božanskog dostojanstva. A tko mije 
kušan, ne pozna svoju slabost i ne zna gdje mora crpsti svoju 
snagu. Gospodin nije imao što naučiti od napasti, ali je htio 
nas poučiti i ohrabriti. Božanski atleta poslije nego je bio 
pomazan Duhom Svetim (Lk 4, 1: pun Duha Svetoga) ide u 
pustinju kao u zatvoreno borilište gdje će se sukobiti sa zlim 
duhom i, recimo odmah, odbiti njegove napadaje kao što bi 
učinio čovjek. Tim se ponovilo i dalo odmazdu za ono što 
se dogodilo u zemaljskom raju. Ovoga je puta novi Adam 
nanio napasniku potpuni poraz« (Delatte). Korizmeni post i 
odricanje ne bi imalo smisla ako i mi poput Spasitelja ne 
poduzmemo borbu s kušnjama koje bilo vrsti. Nije Isusov. 
sljedbenik tko odmah podlegne svakoj napasti. To je vrlo 
lako, ali i sramotno. 

O značenju pojedine Kristove mapasti razmišljat ćemo 
niže (god. C), a za danas zapamtimo što je svima trima za- 
jedničko. Isus je sve tri odbio riječima Sv. pisma, i to SZ-a, 
razumije se. Time je i nama dao mig gdje ćemo naći snagu 
za borbu s napasnikom. Poznavanje, primjenjivanje i izvrši- 
vanje svake riječi koja izlazi iz Božjih usta najbolja je hrana 
za svaku dušu i najuspješniji protuotrov za svaki upliv ne- 
čistoga duha i svega onoga čime se on — zajedno sa našom 
na zlo sklonom naravi — služi da nas izvuče iz kraljevstva 
milosti i privede na područje grijeha, iz Božjeg zagrljaja pod 
jaram Božjeg neprijateljstva. 

Svrnimo još jedanput pogled na naslov odlomka: Crkva 
je veoma značajno prenijela evanđeoski izvještaj o Isusovu 
postu i napastovanju u sadašnje trajno vrijeme. Znači da Isus 
u meni postoji i svladava napast... Koja utjeha i koja odgo- 
vornost! O toj nam činjenici pjeva i današnje predslovlje: 
»On je, uzdržavajući se kroz četrdeset dana od zemaljske 
hrane, postom posvetio ovaj način stege. Svladavši sve na- 
vale starog neprijatelja naučio nas je nadvladati izvor zloće 
da dostojnim srcem slaveći uskrsno otajstvo napokon prije- 
đemo u trajni vazam«, 

1. č. Post 9, 8-15: Savez Božji s Noom, izbavljenim od voda 
potopnih. (str. 6) 


P. p. 24, 4-5ab. 6-7bc. 8-9 (str. 487) 


P. Sve su staze tvoje, Gospodine, ljubav i istina za onog koji 
čuva savez tvoj. 


»U liturgiji i u liturgijskoj katehezi treba na još jače 
svjetlo iznijeti dvostruki značaj korizmenog vremena. To do- 
ba sprema vjernike, koji gorljivije slušaju Božju riječ i odaju 
se molitvi, na svetkovanje uskrsnog otajstva osobito uspo- 
menom ili pripravom na krštenje i pokorom. Stoga: a) neka 
se obilatije upotrijebe krsni sastavni dijelovi svojstveni ko- 
rizmenoj liturgiji, a neki se mogu prema shodnosti opet uvesti 
iz pređašnjih vremena« (II vat. sabor, B 109). A Predgovor 
novog Misala (13) veli za nedjeljna čitanja konizmenog vre- 
mena: »Čitanja SZ-a odnose se na povijest spasenja, što. je 
jedan od predmeta svojstvenih korizmenoj katehezi«. I zbog 
alegorijske veze s krštenjem i zbog svoje važnosti u povijesti 
spasenja Noino izbavljenje od potopa spada u korizmu (RBT, 
Noa, potop). To nam svjedoče i vrlo mnoge slike Noe s korab- 
ljom u rimskim katakombama gdje Noino izbavljenje označuje i 
krštenje i oslobođenje duše za koju se Bog brine da ne pro- 
padne s drugima nego da u lađi Crkve nađe spasenje (Wilpert). 

Iz dugih biblijskih izvještaja o Noi (Post gl. 6-9) današ- 
nje čitanje ističe sklapanje saveza između Boga i njegove 


porodice. Stvarnost je saveza (RBT i »Služba riječi« 1970, 3) . 


jedan od temeljnih misli-vodilja S i NZ-a (zapravo S i N 
saveza). lako je u Bibliji više istican savez sklopljen po Abra- 
hamu, još više po Mojsiju na Sinaju, a neusporedivo najviše 
po Kristu, ipak ima svoje značenje i temeljni savez s Noom 
koji je, prema shvaćanju Sv. pisma, drugi praotac svega ljud- 
skog roda. Uz to se Abrahamov i Mojsijev savez ticao samo 
obrezanih, samo pripadnika izraelskog naroda, a Noin ima 
općeljudski značaj, a po spominjanju također i životinja koje 
su se spasile u Noinoj korablji nekako i kozmičku vrijednost. 
Tu životinje igraju sličnu ulogu kao u izvještaju o stvorenju 
čovjeka (»sa svim živim stvorovima na zemlji« ponavlja se 
Post 1, 28 i 9, 10) koju ulogu IV euh. molitva označuje ovako: 
»Čovjeka si sazdao na svoju sliku i povjerio mu brigu za 
cijeli svijet, da služi samo tebi, Stvoritelju, a svemu stvorenju 
gospodari«. 

U današnjem se čitanju spominje i uloga duge, koja se 
dakako pojavljivala i prije potopa, a sada je određena kao 

znak nade. Tu je jedna prirodna pojava, koja obićno najav- 
ljuje prestanak kiše i lijepo vrijeme, prenesena na religiozno 
područje, što služi i kao dokaz da je naravni i vrhunaravni 
svijet usko povezan jer im je isti Tvorac. Savez nije dosta 
sklopiti i računati kako će druga strana, u ovom slučaju sam 
Bog, ispunjavati swoje obaveze, nego neprestano misliti i na- 
stojati kako ćemo mi ispuniti ono što smo obećali. U tom 
smislu savez s Bogom znači za nas i zavjet — kao što oprav- 
dano govorimo o krsnim i redovničkim zavjetima — koji nam 
donosi sve obećane blagodati samo ako ga izvršujemo. Da to 
možemo činiti, treba moliti kako nas uči današnji pripj. ps. 
pa će nas Gospodin voditi svojim stazama koje uvijek osigu- 
ravaju njegovu ljubav i vjernost (bolje nego istinu). Tad će 
nam Bog biti Spasitelj nježni i ljubazni, sama dobrota i pra- 
vednost. Ovo zadnje njegovo svojstvo ovdje ne znači da grješ- 
nike sudi nego da ih obraća i spasi. 

2. Čč. 1 Pt 3, 18-22: Vas sada spasava protulik korablje. — 

krštenje. (str. 205) j 


Koliko su sastavljači novog Misala bili sretne ruke vidi 
se i iz slijedeće pojedinosti: Pripj. ps. smo završili sa slavlje- 
njem Božje pravednosti koja grješnike privodi na pravi put, 
a apostolsko nam čitanje na početku predočuje Krista koji je 
umro pravedan da nas nepravedne privede Bogu. Cijeli je 
odlomak, kako misle bibličari, zapravo starokršćanska himna 
Kristu Spasitelju, već četvrta u 1. Petrovoj poslanici. K Bogu 
ćemo doći samo ako se obratimo, ako poput Krista umremo 
u tijelu a živimo u duhu — kako je potanje učio Petrov drug 
(Rim: 6, 1-14; 2 Kor 5, 14-15 itd). Tu se naš odlomak sjeća 
daje Krist, kad mu je tijelo bilo ubiveno, u duhu sišao među 
mrive. O tom je nejasnom mjestu mnogo raspravljano (v. za- 
greb. Biblija, Napomene 327; RBT, pakao i podzemlje SZ, NZ 
II), obično se tumači da je pravednima išao navijestiti oslo- 
bođenje, dok drugi ističu nepokorne kojima da je potvrdio 
zasluženu kaznu. U svakom slučaju je potvrđeno da je Krist 
Sudac svih i da svi dobivaju kako su za života zaslužili. Tako 
ću i ja dobiti. , 

Kao što je Noa pralik Kristov (Hilarije) tako je i spa- 
senje u korablji pralik krštenja. Voda je, naime, zle ugušila 
i ujedno uzdigla korablju u kojoj se spasila okupljena zajed- 
nica — kao što se spašavaju svi okupljeni u lađi Crkve. Noa 
je izbavljen, pomoću korablje, od voda, kao i Mojsije, pomoću 
košare, iz Nila, pa tako i mi kod krštenja izlazimo iz vode 
da s Kristom uskrsnemo na novi život. Krist nije neko pra- 
nje tijela nego savjesti i duše ukoliko se molitvom obratimo 

Bogu da nam on učini savjest dobrom i čistom, da je onda 
mi u krsnoj vjernosti takvom čuvamo. Spašava nas, dakle, 
krštenje a ono ima svu moć od Isusova uskrsnuća i njegove 
proslave u nebu. Na taj nam način odlomak predočuje cijeli 
Kristov spasiteljski put u koji smo krštenjem i mi uključeni. 
Kroz korizmu se doista treba sjećati krštenja i čistom se sa- 
vješću pripravljati na obnovu krsnih obećanja kod Uskrsnog 
bdjenja ili, još bolje, držati ih na pameti kad god nastupi 
prigoda da bi im se mogli iznevjeriti za volju sotoni, njegovim 
djelima i njegovu sjaju. U takvim slučajevima, a nisu rijetki, 
pomaže samo živa i obnovljena vjera, tj. veza s Ocem i Sinom 
i Duhom Svetim, jer mi krst bez te vjere-veze me znači ništa. 


Pjesma prije ev. (kao u god. A) 


Ev. Mk 1, 12-15: Kušao ga sotona, a anđeli mu služahu. gibt 
29) 


Markov je izvještaj i o Isusovoj kušnji po običaju vrlo 
kratak. »Nema drugoga pisca koji bi mogao sa trideset riječi 
zapisati jednu takvu dramu (Jeremias). No unatoč toj kmatkoći 
mnogi drže da nam je Marko više kazao nego Matej i Luka. 
Ima, naime, dosta naučitelja i biblicista (npr. Toma Akvin. 
i Lagrange) koji misle kako se iz riječi našega evanđeliste 
dade zaključiti da Isus nije bio kušan tri puta samo na kraju 
svoga četrdesetdnevnog posta, nego i kroz to vrijeme. Zaista, 
potpuna samoća i udaljenost od ljudi — a Isus je i pravi 
čovjek te mu ništa ljudsko nije bilo tuđe — kao i boravljenje 
među zvijerima i to bez hrane moglo mu je pružiti dosta 
prilike da osjeti sve teškoće i kušnje takvoga života. Svakako 
je Isus išao u te prilike svjesno i odlučno da se kao div- 
-junak molitvom i postom spremi na borbu s knezom ovoga 
svijeta (Iv 12, 31) i da ga, dakako, za se i za nas potpuno 
svlada. Poslije tog odlučnog poraza sotona će rogoboriti i 
javljati se u raznim prigodama te Isusu spremiti smrt, a 
upravo time svoj konačni poraz. Prije toga Krist će svečano 
izjaviti: »Približuje se knez ovoga svijeta. On protiv mene 
ne može ništa (Iv 14, 30). I još: »Knez je ovoga svijeta već 
osuđen« (Iv 16, 11). Nije Duh zaludu Isusa u pustinju »nag- 
nao« — što ne znači da ga je morao na borbu nagovarati, 
nego da mu njegov vlastiti Duh nije dao mira dok nije po- 
duzeo tu borbu i izvojštio tu pobjedu. S tim je pobjednikom 
moguće i nama izdržati svaku kušnju. 

Samo Marko spominje da Isus u pustinji bijaše sa zvi- 
jerima što u tom kraju nije čudno. Drugi, međutim, u toj 
kratkoj izreci čitaju da se Isus i među pustinjskom zvijerima 

osjećao kao kod kuće, kao njihov posvemašnji gospodar. Kad 
iz života nekoliko svetaca znamo da su ih divlje životinje 
slušale jednako kao pitome, vjerojatno je tako bilo i s onim 
koji je jedini svet, barem onda kad to nije pobuđivalo nikakvu 
pozornost. Time bi se ujedno i doslovno obistinilo viđenje 
proroka Izaije o Mesijinu uplivu i na životinjski svijet (11, 
6-8). Poznato je da Božićno bogoslužje na Isusa primjenjuje 
i starozavjetne pjesme (npr. ps 95, 11-12) koje pozivaju nebo 
i zemlju, more i polje i šumsko drveće da se raduju Kralju 
koji dolazi. Sada je taj Kralj tu da pobijedi kneza tame koja 
ne prija stvorenjima Oca svjetlosti pa i ona sva na neki način 
uzdišu i čekaju oslobođenje (Rim 8, 19-22). Prema tome bi 
nam te riječi dočaravale i blaženstvo zemaljskog raja koje je 
na svoj način uspostavio novi Adam Krist (1 Kor 15, 45). 
Isto potvrđuju i riječi da mu anđeli služahu: kao što su zli 
duhovi htjeli naškoditi tako su mu dobri bili na službu. Krist 
je i kao čovjek bio u neprestanoj vezi sa svijetom duhova. 
A moj duh? 


GOD. € 


1. č. Pnz 26, 4-10: Ispovijest vjere izabranog naroda. (str. 162) 
P. p. 90, 1-2. 10-11. 12-13. 14-15 (str. 540-1) 
P. (15b): Budi, Gospodine, samnom u nevolji. 


Sve su stare religije štovale svoje božanstvo prikaziva- 
njem prvih plodova ili prve lovine. Taj je običaj potvrđen i 
uzakonjen i u Mojsijevu zakoniku (RBT, prvine). Kod Iz- 
raelaca on je značio njihovo priznanje da ih je Bog čudesno 
oslobodio iz Egipta i doveo u obećanu zemlju kojom teče med 
i mlijeko. Zaista, prinošenje prvina bio je lijep dokaz zahval- 
nosti starozavjetnih vjernika, ali Crkva mam ne čita danas 
taj odlomak zbog samih prvina, a najmanje da bi nas poticala 
na taj običaj. Naslov nam perikope govori što nam se stavlja 
za uzor sada na početku svetog korizmenog vježbanja. Prvine 
su bile znak odane vjere izabranog naroda u njihova Boga, 
pa tako i sva naša korizmena odricanja imaju biti izraz naše 
duboke i žive vjere. Bez nje bi sve, pa bilo i veliko u očima . 
ljudi i po našem računanju, svjedočilo o našoj samodopad- 
nosti i o traženju hvale sa strane ljudi. 

Koliko je tko svjestan Božjih darova toliko mu za njih 
zahvaljuje. Izabrani je narod imao nebrojeno dokaza da sve 
što jest i što ima duguje svome Bogu. Stoga u SZ-u nalazi- 
mo takve snažne izraze zahvalnosti na mnogim stranicama, 

bilo sa strane pojedinog molioca bilo sa strane svega naroda. 
Danas čitamo jednu tipičnu zahvalnu molitvu bogobojaznog 
Izraelca koji se pred Gospodnjim žrtvenikom našao sa svojom 
košarom prinesenih prvina. I kod toga osobnog dara sjećao 
se kako je Jahve u Egiptu silno umnožio svoj narod i kako 
je čuo njihov vapaj kad su ih Egipćani tlačili i ubijali im 
djecu. Oslobođenje naroda iz Egipta Biblija često pripisuje 
Božjoj moćnoj ruci i njegovoj ispruženoj mišici. Jedan i drugi 
antropomorfizam izražava Božju svemoć, a kad se nalaze 
zajedno, onda još više. Doista je samo Svemogući mogao uči- 
niti sva ona čudesa koja su dovela do izlaska naroda iz onak- 
vog sužanjstva, na čemu su svi vjerni Izraelci svake godine 
zahvaljivali Bogu najsvečanijim obredom Gospodnjeg prije- 


laza-pashe. A kad su ujedno zahvaljivali za danovanu im zem- - 


lju, nisu bez razloga spominjali da njom teče med i mlijeko. 
Već su u pustinji (Br 13, 23) od svojih uhoda doznali kako 
je obećana zemlja bogata plodovima, a kasnije je obilat med 
i mlijeko svjedočio o vrlo razvijenom i unosnom ratarstvu. 
Sve to u duhovnom, dakle u važnijem, smislu imamo mi u 
Crkvi na zemlji i još ćemo više imati u Crkvi na nebu, ali 
to vidimo samo ako su nam bistre oči vjere. 

Današnji je pripj. ps. odabran zbog svih triju čitanja, 
ali najviše u vezi s evanđeljem gdje se on i navodi pa su ga 
imale čak sve misne pjesme te nedjelje u starom Misalu. 
Međutim, tako sigurno pouzdanje u Božje okrilje prati redo- 
vito svakoga koji očima vjere promatra sva udijeljena mu i 
obećana Božja dobročinstva. Kome drugome možemo reći kao 
Bogu da je on naša zaštita, zaklon i utvrda? Tko nam drugi 
kao on šalje svoje anđele i druge pomoćnike, tko nas tako 
ljubi i uslišava, tko će nas drugi spasiti i proslaviti? Ali put 
je u nebesku domovinu pun pogibelji i neprijatelja, označenih 
raznim zvijerima, i tko će nam pomoći da ih pobijedimo ako 
ne naš Bog? 


2, č. Rim 10, 8-13: Ispovijest vjere onoga koji vjeruje u Kri- 
sta. (str. 145) 


Dosta je pogledati naslove dvaju prvih čitanja pa će 
svatko uvidjeti zašto ih je Crkva stavila zajedno. Vjeri zah- 
valnog i odanog Izraelca treba da odgovara, barem u istoj 
mjeri, i vjera kršćanina. I to, da odmah rečemo, osobna, vjera 
svakoga pojedinca, jer za mene vjera zajednice znači i vrijedi 
samo koliko u nju unesem svoga osobnog uvjerenja i pri- 
pravnosti za njegovo svjedočenje. Zbog toga je danas uzet 
odlomak iz najduže i teološki najbogatije Pavlove poslanice 
kojom je htio sve potaknuti da napreduju iz vjere u sve veću 

vjeru pa će onda svaki pravednik živjeti od vjere (Rim 1, 17 
a navodi Hab 2, 4). Prema Pavlu, vjera koju on propovijeda 
i koja mora biti u našem srcu i u našim ustima temelji se 
na Božjoj riječi. Kad je primimo, ona nam nije daleko nego 
tvori naše uvjerenje koje je zaista naše koliko smo mi svoji 
i svjesni samih sebe. A predmet našega najdubljeg uvjerenja 
i nepokolebivog svjedočenja jest Isus Krist i njegovo slavno 
uskrsnuće, na čiju se obljetnu proslavu spremamo. On je naš 
Spasitelj i vjera u Uskrsloga je naše spasenje, jer nema spa- 
senja bez Spasitelja, živa ne mrtva. 

»Ovo je jedna od najvažnijih Pavlovih stranica o vjeri. 
Apostol promatra vjeru s dvostrukog viđa, izvanjskog i nu- 
tarnjeg: očito ispovijedanje kršćanstva (ustima) i odano pria- 
njanje srcem uza nj. Ovdje srce ne označuje samo osjećajni 
dio našega duhovnog djelovanja, nego i samo počelo toga dje- 
lovanja koje upošljava razum i volju. Oba su ta dva svojstva 
zajedno potrebna da (vjerom) prisvojimo vrhunaravne istine: 
Vjera sv. Pavla je kršćanska vjera: prianjanje uz vidljivu i 
društvenu religiju te ne može ostati zatvorena u tajnoj nu- 
trini srca već se mora ispoljiti i prema vani. Njezin je bitni 
predmet priznanje da je Isus Krist Gospodin, dakle priznanje 
njegova božanstva. Tko se srami izvana ispovijedati vjeru u 
Isusa Krista, nije dostojan da mu služi i još mnogo manje da 
s njime kraljuje u slavi« (Mosconi). Pavao zaključuje razla- 
ganje da će se spasiti svi oni koji zazivlju ime Gospodnje: 
Bog je Gospodar sviju i bogat za sve koji ga zazivlju. Među 
tima sigurno ima mnogo onih, za koje mi to ne bismo rekli, 
kao što ni Židovi nisu držali da će se spasiti Grci-pogani. 
Neki više vjeruju srcem, drugi ustima, Jedno je i drugo po- 
trebno, ali je prvo važnije, jer se na kraju neće razočarati 
samo oni koji zaista vjeruju, tj. koji imaju vjersko uvjerenje, 
osobno i djelotvorno. 


Pjesma prije Ev. (kao u god. A) 


Ev. Lk 4, 1-13: Odvede ga Duh u pustinju da bude kušan. 
(str. 51) 


Samo Luka ističe da Isus kroz četndeset dana nije ništa 
jeo. Na kraju je tijelo tražilo svoje i to je bio čas zgodan 
za sotonu. Podlac po naravi redovito napastuje kad se nala- 
zimo u nekoj svojoj slaboći. Na taj Isusov osjećaj glada na- 
dovezuje: sotona ono što je čuo kod njegova krštenja i želi 
da dozna za sigurno je li taj isposnik zaista Sin Božji. Pri- 
jedlog sotone da Gospodin kamenje pretvori u kruh, kojim 
će onda utažiti svoj glad, nije sadržavao ništa zlo, dapače, 

korisno je i dobro udovoljiti tjelesnoj potrebi. Sotoni je dosta 
da Isus to učixmi na njegov prijedlog. U riječima je sotone 
Gospodin možda osjetio i prizvuk ironije i poruge, pa preko 
njih prelazi. A budući da nije došao zbog sotone, neće pred 
njim izjavljivati tko je on i, da ga se riješi, odgovara navo- 
dom iz Sv. pisma (Pnz 8, 3) o Božjoj riječi kao hrani naše 
duše. Isusu kao čovjeku potrebnija od kruha je Božja riječ 
jer je i sam Očeva Riječ koja je od Oca potekla i po Ocu 
biva. Time je Gospodin uspostavio i pravilnu ljestvicu vrjed- 
nota: Duh pa onda tijelo. Na to nas upozorava i današnja 
molitva poslije pričesti: »Okrijepljeni nebeskim kruhom — 
kojim se hrani vjera, promiče nada i jača ljubav — molimo, 


Gospodine, da naučimo gladovati za onim koji je živi i pravi . 


kruh, te da živimo od svake riječi koja izlazi iz tvojih usta.« 

Sada kod Luke dolazi sotonska ponuda Kristu da će mu 
dati sav svijet ako mu se pokloni. Općenito se smatra da je 
raspored kušnji kod Mateja točniji ne toliko zbog toga što je 
apostol sam tako čuo od Učitelja nego što je treća zaista 
najteža i konačna kušnja koju je Krist konačno zaključio: 
»Odstupi, sotono!« Uz to mnogi u Isusovim kušnjama gledaju 
izražene tni požude spomenute kod Ivana (1 Iv 2, 16), a njihov 
redoslijed wiše odgovara Mateju. Među prvim dvjema je i 
neka veza: Isus je odbio da se nahrani kruhom i utekao se 
nebeskom Ocu. To njegovo povjerenje sotona hoće da pret- 
vori u drsku preuzetnost i — pokazujući da i on pozna Bib- 
liju — riječima psalmiste nagovara Krista da se baci s visine. 
Isus jednako mirno kao i prvi put biblijskim riječima pra- 
vilno tumači riječi na koje se pozvao sotona i uči da pouz- 
danje mora biti razumno i puno poštovanja prema Bogu koji 
preuzeine ne pomaže. 3 

Kod treće kušnje Luka ima nekoliko pojedinosti: Sotona 
je Kristu pokazao sav svijet u tren oka; obećaje mu vlast 
nad svim kraljevstvima i svu raskoš koja im pripada; laže 
da ije to sve njemu predano i da daje komu hoće. Na odvra- 
tam zahtjev sotone Gospodin odlučno odgovara općom zapo- 
vijedi komu se jedinome ima svaki stvor klanjati i služiti 
mu, a ni kod toga se sotoni ne otkriva tko je on zapravo. 
Samo Luka ima na kraju potanje: »Đavo, pošto je iscrpao 
sve moguće kušnje, udalji se od njega do pogodnog časa«. 
Obično se drži da je za sotonu pogodno vrijeme bilo doba 
Isusove muke kad je on kazao: »Ovo je vaš čas i vlast tame« 
(Lk 22, 53). Prema tome treba se bojati da će sotona i na 
nas navaljivati još više u vrijeme naših bolesti i smrtne 
borbe. Plašiti se ipak ne treba ni za taj odlučan okršaj onome 
koji je za života s Isusom nastojao da ne sluša sotonu i nje- 
gove laži. 

PONEDJELJAK 


1. č. Lev 19. 1. 2. 11-18: Po pravdi sudi svome bližnjemu. 
(str. 95-6) 
P. p. 18, 8. 9. 10. 15 (str. 483) 


P. Riječi tvoje, Gospodine, duh su i život. 


Neki se čude što sv. Benedikt, kad u 4. gl. svoga Pravila 
nabraja sedamdesetak sredstava i načela po kojima njegovi 
imaju vršiti dobra djela, na početku stavlja glavnu zapovijed 
o ljubavi prema Bogu i bližnjemu, a zatim nabraja zapovijedi 
drugog dijela dekaloga. Ti bi se mogli čuditi i Crkvi koja 
nam odmah poslije uvodnih korizmenih dana stavlja danas 
pred oči dekalog, još bolje, naše dužnosti prema bližnjemu. 
Mudro je to, jer što bi nam koristile ne znam koje koriz- 
mene vježbe ako bismo zanemarili glavno: ljubiti Boga u bli- 
žnjemu. Bog je svet (RBT i u zagrebačkoj Bibliji nap. uz Lev 
17, 1 sl) i tko njega traži i hoće da ga nađe, ne može druk- 
čije nego da nasljeduje njegovu svetost. On to od nas izričito 
traži kao naš Gospodar i naš Bog, kako danas ponavlja pet 
puta. Uz to nam jedan put (r. 14) i dovikuje: Svoga se Boga 
boj! »Bojati se znači u biblijskom wječniku: poštovati, cije- 
niti, ljubiti« (Biblija, isto mj.). 

Odlomak donosi ne samo Božje zapovijedi u najkraćem 
obliku nego neke dužnosti prema bližnjemu posebno ističe: ne 
smije se drugoga iskorištavati ni otezati s isplaćivanjem radniko- 
ve zarade. Naročiti obzir treba imati prema defektnima sluhom 
i vidom, a neki tumače da zabrana »Nemoj psovati gluhoga« 
uključuje i svako ocrnjivanje kad se zlo govori o nekome koji 
nije prisutan te se ne može braniti. S time je u vezi kako 
treba postupati s neznatnima i s velikima kad se nađemo 
pred njima. I naslov odlomka ističe da moramo prema svako- 
me pravedno postupati, što ipak me znači imati krivo milo- 
srđe prema malenima niti popuštati pred velikima. Davno je, 
dakle, dana ta zapovijed, ali se malo izvršuje u sva vreme- 
na. Nama je kršćanima Jakov (2, 1—9) ostavio dugu lekciju 
o mnepristranom držanju prema ljudima, ali još uvijek ima 
i među nama mnogo nepravilnog smilovanja prema maleni- 
ma i odvratne puzavosti prema velikima, naročito ako smo 
od njih ovisni ili nešto od njih trebamo. 

Čitanju .o zakonu Gospodnjemu odgovara psalmistova po- 
hvala istome. Izrazi su tako lijepi i snažni da ne preostaje 
nego poželiti da i nama te pohvale provru iz srca iskreno, 
a to je moguće samo onome koji se toga zakona zaista i drži. 

Stoga nam Crkva pripjevom preporučuje da u Božjim rije- 
čima tražimo duh i život kako ih one zaista i sadrže. Ako 
iz njih ne crpimo duh i život, ako Božje riječi ne produho- 
vljuju i ne oživljuju naše djelovanje, onda nam — samo po 
našoj krivnji — postaju sve više i wiše samo forma koja &o- 
načno može donijeti i samu smrt. Vrlo je opasno Božji zakon 
i bilo koje pravilo hvaliti a ne obdržavati ga. Tim se putem 
postaje glumac i farizej. Stoga danas i molimo da bi nam 
korizma koristila time da naše duše pouči nebeskom stegom. 


Ev. Mt 25, 31-46: Meni ste učinili koliko ste učinili jednomu 
od moje najmanje braće. (str. 23-4) 


Današnji je dan jedan od onih koji u obnovljenom Misalu 
imaju isto Evanđelje kao što su ga imali u starome. Veličan- 
stveni će se taj Isusov govor o sudu svega svijeta čitati i 
zadnje nedjelje »kroz godinu«, na blagdan Krista Kralja (god. 
A). Ondje nam ima predočiti dolazak Suca u slavi, a danas 
bi morao usmjeriti i osmisliti cijeli maš život u korizmi U 
tu svrhu par misli. Osnovna je da nas Gospodin neće suditi 
po našoj vjeri — koja je bez dobrih djela mrtva u samoj sebi 
(Jak 2, 17) — ni po našim molitvama i bilo kakvim odrica- 
njima nego po našim djelima na korist brata čovjeka koji je, 
posebno svaki bijednik, i Isusov brat, još više, njegov dvoj- 
nik. Tu je činjenicu Matej zapisao već prije, barem dva puta 
(10, 40 i 18, 5), ali njezina se presudna važnost vidi tek iz 
ovog teksta koji nam jasno stavlja pred oči da će istovjetnost 
Krista i svih potrebnih, dotično, naš stav i postupak prema 
toj stvarnosti biti norma po kojoj ćemo biti suđeni. Tom na- 
čelu odgovara i Isusova izreka, koja nije zapisana u nadahnu- 
tim knjigama, tzv. agrafa, ali su nam je sačuvali najstariji 
krćšanski pisci, Klement Aleks. i Tertulijan, a glasi: »Brata 
si vidio, svoga si Boga (Gospodina) vidio.« Nije to samo uzvi- 
šena nauka već upravo u vezi sa sudom i vrlo utješna: pru- 
ža nam svakog dana, zapravo neprestano, jer smo redovito 
okruženi braćom, prigodu da sebi osiguramo blagu presudu, 
vječnu nagradu. Kako malo traži od nas Sudac, ali i kako 
mnogo očekuje! 

Uz r. 37. Raban Mauro je zapisao da će se pravednici 
začuditi presudi jer će ih zadiviti toliko uzvišenje i tako veli- 
ka nagrada, pogotovo što će im se činiti posve malenim i 
ništetnim sve što su dobra učinili. Ako još ne mogu shvatiti 
što će sve značiti poziv da primim u posjed vječno kraljeva- 
nje s Kristom, nije li to valjda i stoga što precjenjujem svoje 
zasluge na bilo kojem polju? Netko drugi se uz osudu pro- 
kletih duboko zamislio i ovako uskliknuo: »Ako će tako biti 

kažnjeni za dobro koje su propustili, što misliš koje ih kazne 
čekaju za grijehe koje su počinili?! ' 

Neki misle da ne odgovara čovjeku, a pogotovo ne kršća- 
ninu uzdržavati se od zla zbog kazne koja mu prijeti. Nije 
tako mislio veliki Augustin koji je o sebi zapisao (Ispovijesti 
VI 16): »Od dubljega me ponora tjelesnih naslada ništa nije 
odvraćalo kao strah pred smrću i budućim sudom.« Jer radi 
se zaista ne samo o vječnom ognju nego i o vječnom izgara- 
nju prokletih u njemu. Ima ih koji sami sebe varaju — riječi 
su istog Augustina u današnjem časoslovu — da će oganj 
biti vječan, ali da mučenje u njemu neće biti vječno. Gospo- 
din je predvidio i to mišljenje, opaža isti naučitelj, pa nije 
govorio samo o vječnom ognju nego, upravo na ovom mjestu, 
i o vječnom izgaranju. »Bit će dakle vječno izgaranje kao i 
oganj vječni. Istina je rekla da će u to izgaranje poći oni 
kod kojih će izreći presudu ne zato što im je manjkala vjera 
nego dobra djela.« 

Neka Kristovsko gledanje na sva djela milosrđa bude i 
plod svake naše mise i pričesti. Sveci su i djelotvornu ljubav 


.prema bližnjemu nazivali pričešću, tj. učešćem, primanjem 


česti-dijela Kristova otajstvenog tijela i njegovih udova koji 
trpe. U starokršćanska su vremena euharistijsku gozbu popu- 
njavale bratske »agape« bogatijih i siromašnijih zajedno. Nije 
važan oblik pomaganja bližnjemu. Značajno je da II vat. sa- 
bor (L 8) spominje to sredstvo stare Crkve s nakanom da se 
opet sve karitativno djelovanje Crkve što uže poveže s euha- 
ristijom. Isto je naglašeno i u obnovljenom bogoslužju Svetog 
četvrtka, a na svakome je pričesniku da na najvećem daru 
uzvriti ljubav Isusu u siromasima. 


UTORAK 


1. č. Iz 65, 10—-11: Riječ moja čini ono što sam htio. (str. 752) 
P. p. 33, 4—5. 6—"7. 16—17. 18—19 (str. 493-4) 
P.: Bog izbavlja pravednika od svih njegovih tjeskoba. 


Opće je poznato i II vat. sabor (B 109) predpostavlja da 
vjernici u korizmi »gorljivije slušaju Božju riječ i odaju se 
molitvi«. Sada imamo u svakoj misi posebna čitanja kako ih 
je stari Misal imao samo za to doba. Zaista treba nastojati da 
u korizmi to činimo gorljivije i plodonosnije. U tu je svrhu 
Bog i uputio svoju riječ ljudima da donese ploda, kako nam 
današnji odlomak ističe lijepom slikom. Ta se dva retka nala- 

ze na kraju svečanog poziva kojim »Drugi Izaija« završava 
svoj spis i kojim u ime Božje traži od izabranog naroda da 
primi spasenje koje će mu poslati Gospodin. Po mišljenju 
biblicista (Jeruz. Biblija) ovdje je Božja riječ poosobljena kao 
što je mudrost u dotičnim knjigama Sv. pisma (npr. Izr 8, 
22sl). I zaista Božja utjelovljena riječ činila je ono što je htio 
Otac koji ju je poslao i ostvarila je ono zbog čega je došla 
na svijet. Nije se u nebo vratio Sin sam nego je sa sobom 
poveo nebrojenu braću i neprestano ih vodi k Ocu, "To jeli 
učinak svake Božje riječi koju čujemo, poslušamo i izvršimo. 

»Kao što u činu stvaranja Božja riječ stvani izvodi iz ni- 
čega tako čini i u liturgiji u kojoj se ta riječ nastavlja. Od. 
nos je između Biblije i liturgije kao što je odnos između na- 
vještaja i njegova izvršenja. Sveto bi pismo prestalo biti 
Božja niječ kad ona ne bi svojom vlastitom snagom izvršila ono 
što naviješta. Stoga u liturgiji sveta knjiga nastavlja da bude 
Božja miječ: ne pripovijeda ono što se nekoć dogodilo nego 
naviješta ono što hoće sada da izvede. Božja riječ nije juče- 
rašnja nego današnja: ono što se dogodilo; događa se sada. 
Crkvena liturgija tumači Božju riječ onim što se u njoj do- 
gađa« (Barsotti). Ka 

Međutim, Božja riječ nema magičan učinak, ne djeluje 
bez maše suradnje. To je pouka današnje prorokove izjave 
i usporedbe Božje riječi s kišom. Kao što ta natopi zemlju ie 
učini da donese plod koji služi za hranu i za novo sjeme 
tako djeluje i Božja riječ u Crkvi i u svakoj pojedinoj duši 
koja je prima. »Ne živi čovjek o samu kruhu, nego o svakoj 
riječi koja izlazi iz usta Božjih« (Pnz 8, 3; Mt 4, 4). A tko 
se hrani Božjom riječi, taj će je sijati i u druga srca, širit će 
je kamo god stigne. Sve to uz uvjet da se najprije sam otvori 
Božjoj riječi i da s njom surađuje kako bi u njemu proklijala 
i donijela obilat plod. Ovdje se nećemo zaustavljati kod Isu- 
sove usporedbe o sjemenu koje pada na raznovrsno tlo (Mt 
4, 1—20) nego se sjetimo da oborine s neba većinom padaju 
u vodu kojom je pokriven pretežan dio zemaljske kugle. Ima 
duša koje kao da su zasićene Božjom riječi pa za nju ne ma- 
re, prema njoj se odnose nehajno, čak i odbojno. U tu vrst 
ne spadaju samo svjetski ljudi, puni i prepuni zemaljskih ri- 
ječi i brbljarija, govorenih, tiskanih i naslikanih. Tu prezasi- 
ćenost, točnije površnost pokazuju i oni koji kod čitanja. vjer- 
skih knjiga i članaka preskaču kad naiđu na citate iz Biblije, 
jer da ih tobože poznaju i da im više nemaju što reći. Pazit 
ću da to nikada ne učinim, ni nesvjesno. ( 

. Pripjevni psalam vrlo dramatično opisuje borbu praved- 
nika sa svim napastima i kušnjama koje ga snalaze. Litur- 
gija nam pripjevom ucjepljuje spasonosno uvjerenje da 'Go- 

spodin pravednika izbavlja iz svih njegovih tjeskoba. Nitko 
ne bi mogao izbrojiti načine na koje nam Bog dolazi 
u pomoć, a kad je dva puta govor o Gospodnjem anđelu, po- 
slaniku, onda možemo misliti i na riječ koju nam Bog šalje 
da njom otjeramo svaku meprijateljsku navalu. I tu nam je 
Isus uzor: sotonu je sva tri puta odbio biblijskim riječima. 


Ev. Mt 6, 1—15: Vi, dakle, ovako molite. (str. 5) 


Ima li Kristova pouka o pravoj molitvi i njegova nared- 
ba, da molimo kako nas je on naučio, kakvu vezu s 1. čita- 
njem? Možemo ih ovako povezati: Bog nama govori u želji 
dai mi njemu odgovorimo, a naš govor Bogu jest molitva. 
Što većom spremnošću primimo Božju riječ, što većom lju- 
bavlju razmatramo Božju riječ, što većom vjernošću izvršuje- 
mo Božju riječ, tim će većom srdačnošću iz našeg srca pro- 
vreti molitva. Na taj način prihvaćena, proniknuta i prove- 
dena Božja riječ u nama postaje molitvom. Samo se zaista 
treba »odati molitvi — orationi vacare«., Za nju treba 
naći vremena, i to prikladnog; za nju treba potražiti okol- 
nosti koje ju neće ometati; za nju treba u sebi stvoriti pravo 
raspoloženje, a to znači sebe, kakav sam u tom času, podignu- 
ti k Bogu i govoriti mu kao dijete Ocu, kao zaručnica Zaru- 
čniku, kao ništavilo koje je čitavo ispunjeno svojim Bogom. 
Onda: neće biti praznih riječi, kao u pogana, niti ćemo se 
umišljati da ćemo biti uslišani zbog svoga pustog i pukog na- 
brajanja formula ili čak zrnaca. Nije lako pravo moliti i stoga: 
»Gospodine, nauči nas moliti« (Lk 11, 1). : Dje 

; Na taj je vapaj Isus svoje učenike, a preko njih sve nas 
zaista naučio moliti. Gospodnja molitva — božanski uzvišena 
i djetinjski jednostavna! Ovdje nećemo ulaziti u njezino tuma- 
čenje i parafraziranje, Učinili su to nebrojeni sveci, nauči- 
telji i pisci: spomenimo barem jednu koja je bila sve to tro- 
je: Velika Terezija skoro čitav drugi dio svojeg »Puta savrše- 
nosti« posvetila je Očenašu. Tko pomnjivo pročita te ili slične 
Stranice, taj će doći do onoga do čega nas žele dovesti svi 
pravi učitelji molitve: malo-pomalo će svojim mislima i svo- 
Jim. srcem ponavljati Gospodnju molitvu i u nju izlijevati 
Svoju dušu. 

S Današnji nam odlomak iz Mateja posebno podvlači petu pro- 
Šnju Očenaša. Naročito se u korizmi imamo ozbiljno sjećati 
svojih dugova prema Bogu, a bit će nam oprošteni upravo 
onako kako mi drugima oprostimo njihove pogreške na naš 
Tačun. Stoga je jedan drugi veliki učitelj molitve naredio svo- 
Jima da se kod Jutrenje (Lauda) i Večernje moli naglas Go- 
Spodnja molitva »zbog trnja sablazni koje se zna pojaviti te 

da se potaknuti obećanjem molitve u kojoj kažu: .Otpusti 
nama kako i mi otpuštamo očiste od te mane (nepraštanja)« 
(Benediktovo Pravilo 14). ' 

I još jedna riječ živog učitelja cijele Crkve. Prve je ne- 
djelje korizmene 1970. Pavao VI s prozora ukratko spome- 
nuo kako smo u naše doba svi više nego prije okruženi na- 
pastima koje nas hoće da odvrate od korizme i uopće od 
kršćanskog života. Koristit će zapamtiti njegovu izreku s tim 
u vezi: »U maše dane bolje nego ikad prije možemo shvatiti 
zašto nas je Gospodin učio moliti da ne budemo uvedeni u 
napast.« Pravi će kršćanin lako prihvatiti to gledište Svetog 
oca i po njemu gledati, prosuđivati i izbjegavati svijet oko 
sebe. 


SRIJEDA 


1. č. Jon 3, 1—10: Ninivljani su se obratili od zlu puta 
svojega. (str. 906—7). 

P. p. 50, 3—4. 12—13. 18—19 (str. 507—8) 

P. Srce raskajano i ponizno, Bože, nećeš prezreti. 


S pravom se korizma uspoređuje s »duhovnim vježbama« 
u kojima treba popraviti što smo kroz godinu skrivili. Da nas 
privede k obraćenju, korizmena liturgija uzima iz Biblije 
razne pozive na pokoru i njezine primjere. Stari je Misal na 
današnji dan imao perikopu o Joni, ali po Mateju u kojemu je 
naglasak na sličnost Jonine dogodovštine s Isusovom smrću 
i uskrsnućem. I taj odlomak čujemo kad kroz godinu (ponedj. 
16. tjedna) dođe na red, a danas je Crkvi više do toga da 
nasljedujemo poganske Ninivljane koji su se obratili na Jo- 
nino propovijedanje. Stoga je i uzet kao 1. čitanje Jonin na- 
stup i uspjeh u Ninivi, a time je došlo do izražaja h nastoja- 
nje sastavljača novog Misala da se zajedno čitaju perikope S 
i NZ-a koje spominju iste osobe ili se odnose na isti pred- 
met i da se tako sve bolje uvidi jedinstvo obaju zavjeta (U 
vat. sabor, O 16). U Crkvi nas poziva na pokoru Jona, poziva 
Isus — a s kojim uspjehom? Spadam li u Ninivljane ili u 
Kristove suvremenike? Ja 

Jonino se shvaćanje Božjeg milosrđa — koje se proteže i 
na najveće meprijatelje izabranog naroda, Asirce iu smatra 
vrhuncem starozavjetne objave o tom Božjem svojstvu. Ži- 
dovskom proroku nije išlo u glavu da bi Jahve mogao Nini- 
vljanima oprostiti njihovu zloću koja se popela do neba (1, 2), 
a još manje da bi on kao prorok izabranog naroda kod toga 

morao sudjelovati. Ma kako se danas tumačili njegov bijeg 
i priča u vezi s velikom ribom, Isusu je poslužila (Mt 12, 40) 
da njom označi svoju smrt i uskrsnuće, čime nije ni najmanje 
potvrdio istinitost priče, jer on nije došao da ljudima ispravlja 
krive nazore o stvarima koje nisu važne za njegovu nebesku 
nauku. Usput rečeno: tako je neke psalme navodio kao Davi- 
dove, jer su njegovi suvremenici držali da su više manje svi 
Davidovi a sada.mu ih pripisuju samo nekoliko. Jona je, da- 
kle, poučen teškom Jahvinom lekcijom na njegov drugi poziv 
pošao u Ninive i stao propovijedati. Rok je za obraćenje bio 
četrdeset dana, pa nas i to treba podsjetiti na našu četrdeset- 
nicu obraćenja i pokore. Hoću li doživjeti još jednu? 

Malo je koji propovjednik obraćenja — čak ni sam Krist 
— doživio pun uspjeh kao Jona. Ninivljani povjerovaše Bogu, 
koji im je govorio preko tuđega čovjeka iz neprijateljskoga 
naroda. Dadoše se na vanjsku i javnu pokoru koja je bila 
znak nutarnjega obraćenja i napuštanja zloće. Bilo je sigurno 
posve pravo da su pretpostavljeni davali primjer ostalima. 
A što se spominje i post stoke, bit će to zato što su se ljudi 
njezinim mesom služili za pretjerane gozbe ili jednostavno 
zato da i njihov glad bude znak opće pokore — kao što se u 
nekim našim krajevima npr. o Božiću daje bolja krma stoci 
»da se i ona veseli«. Kad su se tako ljudi obratili, onda je i 
Bog, ljudski govoreći, okrenuo svoju odluku: nije ih kaznio 
nego im sve oprostio. Da bi se moglo reći: »Sažali se Bog« 
sada i o meni i meni povjerenima! 

U Božje smo smilovanje tako uvjereni da mu uz nekoli- 


ko redaka najpoznatije pokorničke pjesme na svijetu po- 


navljamo kako je naše srce raskajano i ponizno pa ga Bog 
sigurno neće prezreti ni odbaciti. 


Ev. Lk 11, 29—32: Neće se ovom naraštaju dati drugi znak, 
osim znaka Jone proroka. (str. 61) 


I Pavao je zapisao (1 Kor 1, 22) da Židovi traže znakove 
(RBT), pa nije čudo da su ih tražili i od Gospodina kojemu 
bez njih nisu htjeli vjerovati što im je govorio. Zaista je u 
tu svrhu i učinio dosta čudesa, a ipak za mnoge uzalud. U 
današnjem im odlomku spominje znak Jone i primjer Nini- 
vljana koji su taj znak Božjeg poziva i milosrđa prihvatili 
i spasili se. Isus izričito kaže da je i on znak ljudima: tko 
taj znak shvati i primi bit će mu na spasenje, a tko njegovu 
osobu i nauku ne primi bit će mu na propast (Lk 2, 34). I 
nama je Božja riječ znak jer izražava Božju volju i donosi 
Božju milost, uz uvjet da joj se otvorimo i s njom sura- 
đujemo. ' 

. Zatim Isus pominje još jedan primjer iz SZ-a: Kraljica 
je iz Sabe (= Jemena) došla s daleka Juga da se divi mudro- 
sti kralja Salomona. »Otajstvo se Crkve očituje u pokori: Ni- 
nivljana i u nastojanju kraljice s Juga da upozna mudrost. 
To je otajstvo veliko s obzirom na Krista i Crkvu. Ono je 
prethodilo u znaku, a ovo je veće jer se ispunilo ostvarenjem. 
Ondje je Salomon u slici, ovdje je Krist u svome tijelu. Cr- 
kva se dakle sastoji od dvojega: ili da griješiti ne znaš, ili da 
griješiti prestaneš. Pokora: uklanja grijeh, a mudrost ga se 
čuva« (Ambrozije). Jedno je i drugo dobro, ali drugo je bo- 
lje. Pokora i mudrost moraju ići zajedno, inače malo koristi 
od pokore koja se ne zna mudro čuvati grijeha. Pokora vri- 
jedi za dosadašnje, a mudrost za sada. a 

Gospodinu nije poniznost dala da ikada ističe sam sebe. 
U današnjem odlomku, ipak, dva puta izjavljuje: Ovdje je ne- 
što više od Salomona, ovdje je nešto više od Jone! On to čini 
jer mu je silno žao što ga mnogi ne shvaćaju i ne slušaju. 
Toliko su njegovi suvremenici bili zaslijepljeni da ih je na- 
zvao zlim naraštajem. Sapska kraljica i Ninivljani, dakle po- 
gani, bit će na Božjem sudu ispred njih i čak njih optuživati. 
Nisu li i u naše vrijeme neki istaknuti inovjerci optuživali 
nas kršćane da ne živimo po nauci koja nam je saopćena? 
Činjenica je to o kojoj moramo razmišljati i uzeti je ozbilj- 
no. Nismo Isusovi suvremenici tijelom ni njegovi sunarodnja- 
ci po krvi, ali smo njegovi mnogo više. Ipak, samo toliko ko- 
liko se ugledamo u sve, pa i u »poganske« uzore pokore i 
težnje za mudrošću, 


ČETVRTAK 


i. č. Est 4, 17&. 1—m. r—t: Nemam druge pomoći osim. tebe, 
Gospodine. (str. 420) 


P. p. 137, 1—2a. 2bc—3. 7c—8 (str. 578) 


P. Kad sam te zazvao, uslišio si me, Gospodine 


Opet jedno korizmeno bogoslužje riječi posvećeno molitvi 
koju nam današnje evanđelje toliko preporuča. 1. čitanje pru- 
ža krasan uzorak srdačne i pouzdane molitve. Upravila ju je 
Bogu jedna: od najslavnijih žena izraelske povijesti. Od per- 
zijskih je satrapa izabranome narodu zaprijetio strašan po- 
kolj pa se ta junačka žena poput Judite odlučila staviti sve 
na kocku i pred kraljem, na čiji je dvor dospjela, poistovje- 
titi svoju sudbinu sa sudbinom svoga naroda. Svjesna svoje 
nemoći obraća se onome koji jedini može pomoći i okrenuti 

kraljevo srce. Kad u korizmi više razmatramo o strahoti gri- 
jeha i o njihovu mnoštvu, kad znamo da Božja pravednost 
mora kazniti svaki neokajani grijeh, onda je raspoloženje 
Crkve i svake kršćanske duše slično tjeskobi Estere. Koliko 
ta naša tjeskoba bude prisnija toliko će i naša molitva biti 
iskrenija i uspješnija. 

Iako se nalazila u tuđoj zemlji i postala kraljicom, Estera 
nije zaboravila vjeru primljenu u djetinjstvu i neprestano 
njegovanu. S ponosom ističe da su njezini sunarodnjaci iza- 
brani među svim drugim narodima kao posebna Božja ba- 
ština. Priznaje da im je Bog učinio sve što im je obećao, a 
da su oni postali njemu nevjerni. Zaziva Gospodina da ih se 
sjeti u vrijeme njihovih jada i neka njoj dade hrabrost da 
izvrši svoj naum. Ona živi u zemlji ništetnih bogova i ispraz- 
nih kumira koji su posve nemoćni pred njezinim jedinim pra- 
vim Bogom. On je i vladar svakoga zemaljskog gospodstva, 
dakle i njezina kralja koji se smatra tako silnim da ga na- 
ziva lavom. Kao što je ma početku molitve kazala da je nje- 
zina opasnost u njezinoj ruci, tj. da se zbog svoga naroda 
svjesno i hotimice izlaže pogibelji, na kraju upravo ženskom 
odanošću priznaje da je sama i vapi: »Nemam nego tebe, o 
Gospode!« Ovako će moliti svatko kad je svjestan pogibelji u 
kojoj se nalazi sam i oni koji su mu ma srcu. Što je zator 
jedne narodne manjine prema vječnoj propasti nebrojenih? 
Meni se možda ta usporedba čini pretjeranom; toliko mi je 
zemaljski život važniji od vječnoga. 

Esterinu molitvu nastavlja Crkva psalmom koji već za- 
hvaljuje na pomoći — toliko moramo biti sigurni da će Bog 
uslišati svaki naš vapaj, dakako, prema svojoj volji. Poziva- 
jući se na Božju dobrotu i vjernost te na njegovu vječnu 
ljubav molimo ga s pouzdanjem da nas spasi njegova desni- 
ca. Tu je zazivala i Estera, a s njom kao da i svaki od nas 
kliče: Gospodine, što ja počeh, ti dovrši! 


Ev. Mt 7, 7—12: Svaki koji moli, orima. (str. 5—6) 


Opće je mišljenje tumača da Gospodin ovu preporuku o 
ustrajnoj molitvi nije izrekao u sklopu govora na gori kako 
ima Matej, nego poslije nego je svoje naučio Očenaš kako 
ima Luka (11, 9—13). Svakako se radi o ustrajnoj molitvi ka- 
da je kod Luke maglašeno: »Ustrajno molite... Neumorno tra- 
žite... Opet i opet kucajte...« K tome on između Očenaša 
i ove preporuke donosi usporedbu 6 prijatelju koji u ponoći 
traži u susjeda tri kruha i nakon mnogo dosađivanja zaista 
ih i dobiva. Bez sumnje su izrazi o ustrajnosti u molitvi i kod 
Mateja vrlo jaki, pogotovo kad nije samo općenito preporu- 

čeno: Molite, tražite, kucajte, nego kao nepobitnu činjenicu 
Gospodin tvrdi što je prešlo u poslovicu svih naroda koji zna- 
ju evanđelje: Jer svaki koji moli, prima; tko traži, nalazi; i 
tko kuca, otvara mu se. Osim ustrajnosti nije teško u tim 
radnjama zapaziti i stupnjevanje kojim mora rasti, a ne opa- 
dati žar i pouzdanje svake naše molitve. Je li to slučaj kod 
mene? 

Da nas Gospodin još više uvjeri kako moramo ustrajno 
moliti, kao dokazom »ad hominem« uspoređuje postupak ljudi 
s Božjim postupkom. Usporedba je vrlo značajna jer ide u 
skrajnost pa spominje nemoguć slučaj: da bi i najgori otac 
dao svome sinu kamen kad ga moli kruha, ili zmiju kad ga 
uz kruh moli malo suhe ribe. Tu sirotinjsku hranu svakog 
Izraelca može svako dijete očekivati od svoga roditelja. Kakvu 
onda predodžbu imamo o Bogu kad mislimo da će on mjesto 
.kruha dati kamen i mjesto ribe zmiju? Čemu ga onda sma- 
tramo i zovemo svojim Ocem? A ipak ima pravo pisac koji 
veli da kršćani često znaju mrmljati netom ih nebeski Otac 
odmah ne usliši, dapače, drže da im Bog mjesto onoga što 
oni mole daje, u prenesenom smislu, samo kamenje, zmije i 
štipavce. Tako, možda i nesvjesno, Boga smatraju gorim od 
ljudi koji su svi po svojoj naravi skloni na svako zlo, što bi 
o Bogu bilo grijeh pomisliti. Treba dakle ustrajati u poniznoj 
i odanoj molitvi koja Bogu posve pripušta da on učini kako 
i kada hoće. Tko tako moli, nikada ne moli uzalud, a prije 
će se ili kasnije uvjeriti da »dobri Bog često ne daje omo što 
hoćemo da nam dade ono što više volimo« (Augustin). Zaludu 
molimo samo onda kad molimo zli, zlo ili za zlo. 

Odlomak svršava »zlatnim pravilom« koje ne samo da 
zlata vrijedi, nego se i rijetko provodi, kao što je i pravo zla- 
to rijetko. Velika bi stvar bila držati se uvijek i negativnog 
oblika tog pravila pa ne učiniti nikada nikome što ne bismo 
željeli da nama drugi učini. A kad nam Isus naglašava i po- 
zitivni oblik tog božanskog načela, onda bi zaista dolikovalo, 
barem u korizmi, ozbiljno se truditi da ljudima, dakle sva- 
kome, činimo ono što bismo željeli da oni čine nama. I to 
bez obzira — a u toj kušnji često padamo — da li drugi 
to nama čini ili ne. Da se ne bismo spoticali o tu kušnju, 
Gospodin nam je ostavio pitanje: »Ako ljubite one koji vas 
ljube, kakvu ćete plaću imati? Zar i carinici ne čine isto?« 
(Mt 5, 46). ' 

1. č. Ez 18, 21—28: Zar mi je do toga da bezbožnik umre, 
a ne da se odvrati od svojih zlih putova i da živi. 
(str. 839) 


P. p. 129, 1—2. 3—4. 5—Ta. Tb—8 (str. 578—4) 


P. Ako se, Gospodine, grijeha budeš spominjao, Gospodine, 
tko će opstati? 


Cijela Ezekielova 18. glava raspravlja o osobnoj odgo- 
vornosti (RBT) svakoga pojedinca. Među Izraelcima i uopće 
istočnjacima, a nerijetko i slabo poučenim kršćanima bilo je 
i još je rašireno uvjerenje da se čovjeku sve događa po ne- 
kom »usudu« za koji on nije kriv i kojega se on ne može 
obraniti, ma što on poduzeo. U vezi s time je i mišljenje da 
krivnja roditelja prati i djecu koja nisu ništa skrivila. Ako 
je to katkada istina u tjelesnom pogledu — i zbog toga je 
vrlo velika odgovornost roditelja prema potomstvu  — 
nikako ne vrijedi u moralnom redu, na području savjesti. 
Dapače, prorok ističe da ni naša ne znam kako grješna pro- 
šlost, ako je iskreno okajana, neće biti zapreka za ulazak u 
vječni život. Prorokove su riječi jasne; treba samo točno shva- 
titi i prihvatiti neizmjerno Božje milosrđe. A ne kao što neki, 
možda i pod uplivom površnih govora i knjiga, zamišljaju 
posebni i opći sud: na vagi će se Božje pravde mjeriti sva 
naša djela, pa pritegnu li dobra, blago nama, a pritegnu:li 
zla, jao nama. Kad bi tako doista bilo, teško bi bilo svima 
nama. Bog nas je po proroku poučio da će bezbožniku, tj. 
grješniku sva njegova nedjela — za koja se kaje i kojih se 
okani — biti ne samo oproštena nego i zaboravljena. Nestat 
će ih kao kad užarene iskrice padnu u more (Ivan Krizo- 
stom). Velika je to utjeha, ali istina ima i drugu stranu koja 
zastrašuje: ako pravednik napusti pravi put, zaboravit će- se 
pravedna djela koja bijaše činio a više ih ne čini. Bog nam, 
dakle, pruža veliku šansu i mogućnost da se svakog trenutka 
možemo obratiti i popraviti, a onda, dakako, na tom putu i 
ustrajati. To je zapravo i cilj čitavoga ovoga teksta, kako 
je naglašeno i u naslovu odlomka: Bog sve čini da svatko 
dođe u vječni život. 

; Uvjerenje da se Bog neće spominjati naših okajanih gri- 
jeha — jer inače tko bi opstao na njegovu sudu — izražava- 
mo danas kratkim i najsrdačnijim pokorničkim psalmom. K 
Bogu vapijemo iz dubine svoga grješnoga srca puni pouz- 
danja u njegovo praštanje, božansko milosrđe i obilno otkup- 

ljenje. U tami grijeha i krivnje čekamo njegovo smilovanje 
kao što noćni stražar čeka zoru, i još više. Stražar je više 
nego siguran da noć odmiče i da se dan sve više približava. 
Nebrojeno 'je biblijskih riječi i slika o Božjem milosrđu (RBT) 
i mi toj Božjoj riječi vjerujemo. Naš Bog svoje svemogućstvo 
najviše pokazuje smilovanjem i praštanjem, i to potpunim. 
Dakle, naših se grijeha ne spominje. 


Ev. Mt 5, 20-26: Hajde i najprije se izmiri s bratom. (str. 4) 


Bog je uvijek pripravan da se s nama pomiri, tj. da pri- 
mi naše kajanje i zadovoljštinu, ali samo ako se i:mi izmi- 
rimo sa svakim svojim bližnjim. Isus i u tom pogledu traži 
od svojih mnogo više nego je: propisivao Mojsijev zakon, na- 
ročito kako su ga shvaćali i tumačili književnici i farizeji. 
Bog gleda na srce više nego na vanjsko djelo. što je Gospo- 
din primijenio na razne Božje zapovijedi. Današnji se odlo- 
mak odnosi na petu zapovijed koja, prema Isusovu tumače- 
nju, ne zabranjuje i ne osuđuje: samo stvarno ubojstvo nego 
i vrijeđanje brata čovjeka. Dakako, sva vrijeđanja nisu jed- 
nako teška, pa se za ljuinju odgovara mjesnom sudu, o ruga- 
nju sudi židovsko Veliko vijeće, a za vrijeđanje se može oče- 
kivati gehenski oganj. Manje se jasno može iz evanđeoskog 
teksta, kakav je došao do nas, uočiti stupnjevanje tih grijeha. 
Osuđuje se ljutnja hotimična i neopravdana, još više ako se 
nekome prišije kakav ružan nadimak, a najviše tko drugoga 
smatra i nazove bezbožnikom. To naime u Bibliji često znači 
luđaka. Iz svega se može zaključiti kako: je Gospodin ozbiljno 
mislio kad je rekao: eJa vam kažem da će ljudi za svaku 
nekorisnu riječ što je .izreknu polagati. račun na: sudnjem 
danu« (Mt 12, 36). 

Kao što se s Bogom ne može izmiriti onaj koji nije u 
miru sa svojim bližim isto tako od takvoga Bog ne prima 
dara na žrtveniku. Nema pravog bogoštovlja ako ono nije 
izraženo u normalnim ljudskim odnosima. To znači da vjer- 
nici ne smiju jedan drugome uskratiti pozdrav i riječ, jer u 
tom slučaju ni njihove riječi i darovi neće doprijeti do Boga. 
“Taj se evanđeoski tekst često navodi, a on je uplivao da se 
u svim misnim obredima nalazilo pružanje nekog znaka me- 
đusobnog pomirenja i bratske ljubavi, što obnovljena misa 
želi da se ma jedan ili na drugi način opet uvede i među 
vjernicima. Obnovljeni tekst misnog reda malo što podvlači 
kao mir u svijetu i u svakoj zajednici koju Duh: Sveti ima 
privesti do jedinstva duhova. .' 

Korist i nužnost izmirenja Gospodin je još više naglasio 
kratkom prispodobom: Na životnom putu možemo neko vri- 


1. subota — 43 


jemo imati protivnika, barem tako neki misle i za to. ne 
haju. Bez obzira tko je kriv, Isus preporučuje da se oni iz- 
mire, inače će teško odgovarati vječnom sucu i lako ih može 
stići kazna da poslije smrti teško ispaštaju što su mogli za 
života lako i brzo urediti. Treba samo malo dobre volje, a 
tu ima svatko tko zna da je ovdje na putu i ozbiljno misli 
na vječnost. : 


SUBOTA 


1. č. Pnz 26, 16-19: Da ti budeš narod Gos m 
posvećen. (str. 162) PKI) iu ogu svome 


P. p. 118, 1-2. 4-5. 7-8 (str, 563) 


P. Blaženi koji hode po zakonu Gospodnjem. 


Ima ih koji misle da se korizma i uopće kršćansko odri- 
canje sastoji u nekim posebnostima koje su njima običajem 
omiljele. Stoga se nekako ne snalaze kad nam Crkva Mad 
naređenog posta i nemrsa — koji je malo kome značio neku 
pokoru — stavlja ma srce da svima nužnu pokoru obavljamo 
eej koji će nama značiti neku žrtvu a drugima šiba 
ha koristi. U prvom redu treba i u korizmi paziti na 

ožje zapovijedi te izbjegavati sve što se s njima kosi na 
koji bilo način. Jer bilo bi zaista neukusno i licemjerno mi 
sliti na odricanja koja su nam samo savjetovana a kršiti jok 
povijedi koje nas vežu. Stoga u obnovljenoj korizmenoj litur- 
giji nailazimo na tolika čitanja i poticaje da me zaboravimo 
na temeljne kršćanske. dužnosti, a naročito na najveću zapo- 
 spdeia obuhvaća sve druge: da ljubimo Boga i bližnjega. 

. Upravo to hoće i današnji odlomak, uzet iz poslj nji 
Mpinjevih govora koji na svoj narod zazivlje ke od o 
, Oo se bude držao saveza s Bogom i vršio njegove zapovijedi. 
e on naziva još Božjim uredbama, jer sređuju naš odnos 
s Bogom ; njegovim putovima, jer se po njima ide Bogu; Bož- 
jim glasom, jer nas poziva i vodi k onome koji nag. zove 
Sve to treba vršiti svim srcem svojim i svom dušom svojom, 
inače naše služenje Bogu ne bi bilo dostojno njega kad bismo 
ga obavljali preko volje i nekako s polovičnim srcem i du- 
šom, A za to nam Bog sa svoje strane obećaje da će nam on 
biti naš Bog i sve ono što to ime znači; da ćemo biti njegova 
predraga baština koju će on voljeti i čuvati kao da ništa 
drugo nema nego nas; da će nas uzvisiti čašću, imenom i 
slavom nad sve druge narode, što nas ne smije ispunjavati 

nađutošću, nego svetim ponosom što smo, zajedno s papom 
i svom hierarhijom (II vat. sabor C čl. 9-17), pribrojeni Bož- 
jem marodu; i da ćemo prema svemu tome biti narod posve- 
ćen Gospodinu Bogu svome. Tko i samo malo shvaća ozbiljno 
ta Božja obećanja, tome nijedna Božja zapovijed neće biti 
teška, ni jednu neće uzeti olako ili izvršiti površno. 

U te se misli lijepo uvrštava kao sama od sebe pohvala 
Božjem zakonu koju na dugo i široko razvija psalmist u ps 
118. Kad je starozavjetni pravednik toliko ljubio nesavršeni 
zakon, koliko ga imamo više cijeniti mi kojima ga je Isus 
izručio u najsavršenijem obliku? Zaista, blaženi ovdje i u 


nebu. oni koji čuvaju Božje propise i čitavim srcem traže Bo- > 


ga! Velika je to stvar — tražiti Boga (RBT), pogotovo kad 
je on sam »svima milosrdno pritekao u vomoć da ga tražeći 
nađu« (IV euh. molitva). Što sve ljudi traže kao nadomjestak 
mjesto onoga koji ih je stvorenjem i usmjerio prema sebi te 
bez koga je srce ljudsko nemirno i prije ili kasnije nesretno 
(Augustin). 


Ev. Mt 5, 43-48: Budite savršeni kao što je savršen Otac vaš 
= nebeski! (str. 4) 


Crkva je mudra učiteljica pa ne ostaje samo kod opće 
preporuke da Boga tražimo i vršimo sav njegov zakon. Ona 
nam još posebno stavlja u dužnost da se kao kršćani ističemo 
u jednoj konkretnoj zapovijedi koja se s pravom smatra spe- 
cifično kršćanskom. Radi se o ljubavi prema neprijatelju. 
Istina, nigdje u SZ-u nije izričito bilo rečeno da neprijatelja 
treba mrziti, ali tako su mislili i toga se držali Isusovi suv- 
remenici. Stoga Gospodin naređuje da treba ljubiti neprija- 
telje i za njih moliti. To je on na križu učinio za one koji 
su ga raspeli. Da nas navede na vršenje te teške dužnosti, 
Gospodin je opravdava s nekoliko razloga. Djeca smo nebe- 
skog Oca, a on čini da sunce izlazi i da kiša pada dobrima 
i zlima. Dakle, za nas je odlučan Očev primjer. A što za- 
pravo znači ljubiti one koji nas ljube, pozdravljati one koji 
nas pozdravljaju? To činimo jer oni nama čine, dakle činimo 
zapravo zbog sebe. Isus takve retoričnim pitanjem izričito 
upozorava neka ne čekaju plaće od Boga. I još dodaje da su 
takvi slični carinicima, javnim grješnicima, što je Isusove suv- 
remenike moralo posebno kosnuti. Nama bi imala biti dosta 
Kristova naredba i primjer. 

Odlomak svršava često citiranim riječima da budemo sa- 
vršeni kao što je savršen naš nebeski Otac. Taj se, za bilo 
kojeg čovjeka nedostiživi, ideal odnosi u prvom redu na pret- 
hodnu zapovijed o ljubavi prema neprijateljima. To proizlazi 

iz svega konteksta i iz oblika što ga Luka: (6, 36)) daje. toj pre- 
poruci: Budite milosrdni kao što je milosrdan vaš Otac! Me- 
đutim nisu daleko od točnosti u tumačenju ni oni koji drže 
da je Isus stavio pred nas toliki ideal s obzirom na sve zapo- 
vijedi, na sve kreposti, na sva Božja savršenstva. Ako to treba 
nastojati u najtežemu i ljubiti neprijatelje, onda ideal vrijedi 
za sve druge, redovito lakše zapovijedi i savjete. Nebrojeni 
su pošli za tim idealom i uložili neopisive napore i odricanja 
da se približe što više Božjem savršenstvu. Savršen kao Otac 
može biti samo njegov jedinorođeni Sin koji mu je u svemu 
jednak, a mi se kao Božji posinci imamo za to truditi. bez 
obzira kako ćemo visoko doprijeti. Ako nam se čini pretje- 
ranim da to moramo, osmjelimo se! »Treba htjeti, treba smje- 
ti pa da vidiš kud: se leti« (Sundečić). i ' 

DRUGA KORIZMENA NEDJELJA 


GOD. A 


1. č. Post 12, 1-4a: Poziv Abrahama, oca Božjeg naroda. 
(str. 8) 


P. p. 32, 4-5. 18-19. 20 i 22 (str. 498) 


P. Neka dobrota tvoja, o Gospodine, bude nad nama, kao što 
se mi u tebe uzdamo! 


Kad se obnavlja i proširuje crkva velike starosti i umjet- 
ničke vrijednosti, sposoban arhitekt nastoji sačuvati sve nje- 
zine vrijedne dijelove i uklopiti ih u novo zdanje. To isto 
čini i suvremena liturgijska reforma, mnogo više nego nam 
izgleda na prvi pogled. Kornizmom nasljedujemo Isusovu 
pokoru i pobjedu nad kušnjama pa je dotično evanđelje 
ostalo kao programatsko na početku ovoga svetog vremena. 
Stari je Misal za drugu nedjelju imao izvještaj o Kristovu 
preobraženju da isto kao pokoru i borbu imamo pred očima 
i nagradu koja nas s Isusom čeka. Pouka je tako važna da 
je ostala i u novom Misalu pa sve tri godine čitamo o Kri- 
stovu preobraženju kako nas o njemu izvješćuju tri prva 
evanđelista. Što je onda novo? U sve tri godine Crkva nam 
najprije stavlja pred oči lik Abrahama i kratkim ali značaj- 
nim čitanjem iz Pavlovih poslanica povezuje povijest spase- 
nja Si NZ-a te ujedno našim odgovorima na ta čitanja i cije- 
lim misnim bogoslužjem unosi te likove i događaje u naš 
liturgijski i uopće kršćanski život. Neka ta prethodna napo- 
mena učvrsti naše povjerenje u obnovljena misna čitanja i 
cijelu liturgiju — da iz toga crpimo što više koristi. 

Iako nije bio bez očitih mana, Abraham (RBT) je posebno 
odlična ličnost u cjelokupnoj povijesti našega spasenja. »Nitko 
mu u slavi nikad nije bio ravan« (Sir 44, 19). S njim je za- 
pravo stupio na pozornicu svijeta poseban Božji narod kako 
ističe i naslov našeg odlomka. Abraham ne spada samo u 
SZ, »u Kristu Isusu je Abrahamov blagoslov došao na poga- 
ne« (Gal 3, 14), dakle na sve nas. Stoga se ni u NZ-u nitko 
ne ističe koliko Abraham; i Rimski ga kanon naziva praocem 
naše vjere (usp. Rim 4, 11). Redovito je i hvaljen u vezi s tom 
krepošću koju je pokazao već od prvoga Božjeg poziva. Nije 
bilo lako ostaviti svoj rod i dom, miran i uredan život u 
obrađenoj i vrlo kulturnoj Mezopotamiji te ići u tuđu i posve 
nepoznatu zemlju, zapravo postati lutalica i beskućnik. Istina, 

danas odmah čujemo obećanje Božjeg blagoslova, ali nevjer- 
niku bi to bila na vrbi svirala. Kolike Bog zove na vjeru, na 
obraćenje, u posebni Bogu posvećeni stalež, pa koliko ih se 
odazove, koliko ih ustraje? : 

U Božjem pozivu i Abrahamovu posluhu opažamo tri 
čina, jedan veći od drugoga, Sam poziv uključivao je u sebi 
težak rastanak na koji je pozvani odlučno pristao i izveo: ga. 
Bog je Abrahamu kazao neka dođe u zemlju koju će mu on 
pokazati, a ta je bila daleko i: Abraham je na tom teškom 
putu. ustrajao. Najviše je vjere trebalo Abrahamu u Božje 
obećanje da će od njega učiniti veliki narod, a on-je bio bez 
potomstva i sa ženom u poodmaklim godinama. Upravo na 
tom primjeru vidimo što je zapravo vjera: »Jamstvo za ono 
čemu se nadamo, dokaz za one stvarnosti kojih ne vidimo« 
(Heb 11, 1). Ista poslanica navodi za takvu vjeru primjer 
Abrahama: »Ode, iako mije znao kamo ide« (11, 8). Slično 
povjerenje u Boga i posvemašnju odanost u njegovu Provid- 
nost želi danas. Crkva uliti u naša srca izabranim retcima ps 
32. Kako da se s puno vjere ne pouzdavamo u onoga čija je 
riječ. prava, čija sva djela dokazuju njegovu vjernost u ispu- 
njavanju obećanja i čije je dobrote puna sva: zemlja? Božje 
oko bdi nad onima koji se u njega uzdaju pa ih Bog spašava 
od smrti i hrani ih u danima gladi. S tolikom se sigurnošću 
i radošću uzdamo u Boga da mu sami ponavljamo: Neka nam 
Gospodin iskaže toliko svoje dobrote. koliko je mi od njega 


očekujemo. 


2. č. 2 Tim 1, 8b-10: Bog nas poziva i prosvjetljuje. (str. 185) 


Poslije nego je Pavao svome najdražem učeniku izrazio 
vruću čežnju da ga vidi (2 Tim 1, 4) prije smrti koju je skoro 
očekivao, pohvalio je njegovu od bake i majke naslijeđenu 
vjeru i preporučio mu da u sebi raspiri Božju milost koja 
mu je dana polaganjem apostolovih: ruku. Pavao mu upućuje 
retke današnjeg odlomka s pozivom da ljubljeni Timotej uče- 
stvuje u njegovim tegobama koje sa sobom donosi širenje 
evanđelja. Te su tegobe tako velike da i Pavao izričito spo- 
mimje kako se u njima treba oslanjati na Božju snagu koja 
je osigurana učitelju i učeniku. Kako da im to ne bude kad 
ih je Bog po Isusu ne samo spasio nego i posebno pozvao 
za širenje njegove Radosne vijesti. Apostolski, a tako i svaki 
drugi, poziv temelji se ne na zaslugama pozvane osobe nego 
na milosnoj Božjoj odluci od vječnosti. A što je Bog oduvijek 
odlučio, to je njegov. Sin objavio, koji nije samo uništio smrt 
nego svojim evanđeljem obasjao život, i to ne samo naš život 
na zemlji nego i njegov nastavak: poslije tjelesne smrti. Način 


kiš 

kako je Bog pozvao Pavla i Timoteja kao i sva popratna 
djela toga poziva mogu uliti dovoljno pouzdanja kad treba 
s toliko muke širiti evanđelje i uopće ostati vjeran Božjem 
pozivu i određenoj zadaći. Sada nam je jasna veza između 
1. i 2. današnjeg čitanja. 

Što se nas tiče Božji poziv. upućen Abrahamu, Pavlu i 
Timoteju? Njihov nam odaziv u odanoj vjeri i mukotrpnoj 
ustrajnosti služi kao najljepši primjer kako se mi imamo sva- 
kom Božjem pozivu, pa i sada konizmenom, odazvati i trajno 


se odazivati. Naime, Bog zove i nas; na to nas podsjeća već | 


naslov današnjega odlomka i to je uopće redovito glavna 
svrha zbog koje nam Crkva čita i tumači Božju riječ. Biblija 
preko liturgije ima prijeći u svaku žilicu našeg srca i odatle 
u naš život, Imamo za sve to i bliži primjer. Nadbiskup je 
Kuharić rekao o kard. Stepincu: »On je razgovarao riječima 
Sv. pisma. On je u Sv. pismu razumijevao stvarnost Crkve 
danas, razumijevao je dramatiku današnje povijesti i razumi- 
jevao je smisao svoje osobne povijesti, svoga osobnog života. 
Baš tu je snaga blagopokojnog nadbiskupa da je om sav živio 
u Sv. pismu. Iz Sv. pisma je crpio svoju hranu. Svu svoju 
snagu. On je shvatio i ušao u bit poruke Sv. pisma. On je 
shvatio da je to Božja riječ koja rasvjetljuje čovjeka da bude 
novi čovjek«. 


Pjesma prije ev. Iz sjajnog oblaka začu se Očev glas: Ovo je 
Sin moj, Ljubljeni! Slušajte ga! 


Ev. Mt 17, 1-9: Lice mu zasja kao sunce. (str. 15) 


Mnogo koristi ima tko čita Sv. pismo redom, ali obično 
više imamo od načina čitanja u crkvi kad se posebnom na- 
kanom povezuje dvije ili više perikopa da nas zajedno pri- 
prave za bogoslužje žrtve i po njoj prate u život i kroza nj. 
Danas su odabrana dva prva čitanja jer nas najljepše uvode 
u evanđelje o Isusovu preobraženju. Gore je spomenuta veza 
tog odlomka s izvještajem o postu i borbi našega Gospodina 
sa sotonom. Na kraju smo onog odlomka vidjeli da je sotona 
opet čekao prigodu kad će navaliti na Isusa i da mu se ta 
prilika pružila kad se približavala Isusova muka i smrt. Ta 
je imala kod apostola izazvati veliku sablazan, jer su tada 
doživjeli šok od kojega se ne bi bili nikada oporavili da 
Gospodin nije uskrsnuo i ukazao im se živ. Trebalo je učvrs- 
titi njihovo pouzdanje u njega i onda kad će trpjeti on u 
muci i oni u širenju njegova evanđelja. Abrahamovo, Pav- 
lovo i Timotejevo se pouzdanje oslanjalo na veličinu i snagu 
onoga koji ih je pozvao, pa je i Krist htio barem svojim 

odabranicima pokazati nešto od svoga božanskog veličanstva 
i svoje nebeske slave. Stoga ovaj odlomak spada u korizmu 
i u sve zadaće našega životnog zvanja. 

Da je doista tako, vidimo i iz činjenice da sva tri evan- 
đelista izvještaj o Isusovu preobraženju donose nakon što je 
Gospodin prvi put navijestio svoju smrt, od čega ga je Petar 
htio svakako odvratiti. Isus onda još dodaje kako trnovit put 
čeka sve one koji se odazovu njegovu pozivu i budu htjeli 
ustrajno ići za njim. Tom je prigodom Gospodin kazao svojim 
učenicima da će na kraju njihova hodanja po trnovitu putu 
on sam doći po njih sa svojim anđelima. Šest ili osam dana 
poslije toga — značajno je i to vremensko spajanje tih izjava 
i događaja sa strane evanđelista — Isus svoj poziv i svoje 
obećanje potvrđuje preobraženjem na gori koje je imalo kas- 
nije učvrstiti vjeru njegovih učenika i sljedbenika u njega. 
I za to imamo u Bibliji izričito svjeđočanstvo: Petar će 
kasnije svojima pisati da im se za svoje uvjerenje i pouzda- 
nje u Kristov dolazak ne poziva na izmišljene bajke, »nego 
jer smo bili — piše — očevici njegova veličanstva... kad 
smo bili s njim na svetoj gori« (2 Pt 1, 16-19). Blago nama 
ako i za nas vrijede riječi apostolskog prvaka kojima zaklju- 
čuje govor o Isusovu preobraženju: »Vi dobro činite što upi- 
rete u mj pogled kao u svjetiljku koja svijetli u tamnome 
mjestu«. 


GOD. B ' 
1. č. Post 22, 1-2. 9a. 10-13. 15-18: Žrtva praoca našega Abra- 
hama. (str. 15) p ašega Abra 


P. p. 115, 10 i 15. 16-17. 18-19 (str. 561) 
P. Hodit ću pred Gospodinom u zemlji živih. 


h Poslije raznih događaja u Abrahamovu životu, evo i naj- 
veće kušnje koja je mogla doći na jednoga oca u vezi sa 
sinom jedincem koji je k tome imao biti nosilac Božjih bla- 
goslova za sve svoje potomstvo. Prije još jednoga, konačnog 
obećanja da će njegov rod imati sjajnu budućnost Bog hoće 
da Abrahama pročisti od raznih slabosti koje je pokazao i 
Praotac naše vjere. Stari patrijarh nije mogao znati zašto ga 
Gospodin kuša, a još manje kako će svršiti ta strašna kušnja. 
Svakako, on je bio spreman da ide do kraja i da Božji zahtjev 
izvrši u potpunosti. U tome je njegova neusporedivo velika 
zasluga. Kad se radilo o tome da će u starosti dobiti sina, 


Bo 1 


go lu podjeji Bo 


»Abraham protiv svake nade, oslonjen na Nadu, povjerova, 
da tako postane ocem mnogih naroda« (Rim 4, 19). Ali koje 
je neograničeno i slijepo pouzdanje u Boga bilo potrebno da 
otac sam žrtvuje tako mu darovana sina s tolikim obećanji- 
ma? A to vrijedi i za mas jer Pavao nastavlja gornji tekst: 
»Nije samo za nj napisano 'uračuna mu se' nego i za nas 
kojima se ima uračunati; za nas koji vjerujemo u onoga koji 
je usknsio od mrtvih našega Gospodina Isusa, koji je bio pre- 
dan zbog naših grijeha i koji uskrsnu radi našeg opravdanja« 
(23-25). Dakako, mjera će i našega opravdanja i uopće na- 
grade biti u razmjeru naše vjere i odanosti Božjem vodstvu. 

Isusova smrt i uskrsnuće nije samo tako navedena uz 
Abrahamovu žrtvu, jer ona je jedna od najjasnijih slika Kri- 
stove žrtve u cijelom SZ-u i zato tako draga i slikarima u 
katakombama. izak je nosio drva za žrtvu, Isus svoj križ; 
obojica su iz poslušnosti bili spremni umrijeti, Izak voljom, 
Isus i stvarnošću; kao što je Božja Providnost Abrahamu vra- 
tila sina tako je Isus svojom božanskom snagom uskrsnuo od 
mrtvih i živ se vratio svome Ocu, Prema tome su lik (Izak) 
i protulik (Krist) sjedinjeni i u nagradi, kako izričito uči Pe- 
tar (Dj 3, 25-26) i Pavao: »Obećanja su dana Abrahamu »i 
njegovu Potomku«. Ne veli se: »i potomcima«, u množini, već 
u jedinini: »i njegovu Potomku«; to je Krist (Gal 3,16). Tko 
dakle hoće da bude u tom Potomku blagoslovljen treba da 
u svakoj kušnji i muci moli kao on: »Oče moj! Ako je mo- 
guće, neka me mimoiđe ovaj kalež! Ali neka ne bude moja, 
nego tvoja volja!« (Mt 26, 39). 

Bog je bio naredio Abrahamu: »Ja sam El Šadaj — Bog 
Svesilni, mojim putem hodi i neporočan budi!« (Post 17, 1). 
Naš je praotac ispunio tu naredbu pa pripjevom i mi ponav- 
ljamo da kanimo hoditi pred Gospodinom i postupati kako 
traži takvo hodanje. Najvažnija je odmah prava izjava sva- 
koga od nas da vjerujemo te ne padamo u malodušnost ni 
onda kada tko od nas kaže: »Nesretan sam veoma«. U takvom 
je raspoloženju dragocjena čak i smrt Bogu odanih vjernika. 
Bog ima pravo tražiti i tu žrvu, jer smo svi Božji stvorovi, 
njegove sluge i sluškinje, kojima je on razbio okove grijeha 
i vječne smrti. Stoga i psalam izražava nakanu svih nas i 
svakoga prisutnoga kod bogoslužja: Tebi ću prinijeti žrtvu 
zahvalnu — euharistiju. A u vezi s time svatko dalje obećaje 
da će izvršiti svoje zavjete dane Gospodinu, u prvom redu 
krsne pa sve druge, zasebne i javne, i to pred svim Božjim 
pukom, da svima bude na pobudu i primjer. 


2, č. Rim 8, 31b-34: Bog ni svog Sina ne poštedje. (str. 133) 
Bog se ustručavao tražiti od Abrahama žrtvovanje sina iako 

je na to kao suvereni Gospodar svakoga života i stvora imao 
puno pravo. Ali kad se radilo o tome da on sam nama dade 
najveći dokaz svoje neshvatljive ljubavi, ne poštedje ni svoga 
jedinorođenog Sina. K tome se sjetimo da je nebeskog Oca 
Isus, kao čovjek, molio da ga poštedi. Tu stojimo jednostavno 
pred tajnom Božje ljubavi prema nama grješnicima: radi nas 
ljudi i radi našega spasenja Sin je Božji sišao s nebesa; nje- 
gov ga je Otac za sve nas predao u najstrašniju muku i naj- 
sramotniju smrt na križu. Iz te neshvatljive činjenice Pavao 
povlači dva važna zaključka. Prvi spominje ispred same čimje- 
nice usklikom: Ako je Bog za nas, tko će protiv nas? Da je 
Bog za nas, dokazao je kad je svoga Sina predao za nas. 
Dakle, kad smo s Bogom, tko nam se može suprotstaviti? 
Nitko mas i ništa ne može rastaviti od ljubavi Božje koja je 
u Kristu Isusu, našem Gospodinu — kako apostol zaključuje 
današnji odlomak. Mogao bi to učiniti jedino grijeh, što je 
ovisno od nas, od naše volje koju u svladavanju svake na- 
pasti obilato pomaže milost Božja. S time je u vezi drugi 
Pavlov zaključak: Kako nam onda Otac nebeski neće s Kri- 
stom sve darovati? Vrlo jakim rebtoričnim pitanjima apostol 


zaključuje da nas — koji smo pred Bogom posve opravdani 
Kristovom žrtvom — nitko ne može ni optužiti, ni osuditi. 


Samo me moj hotimični povratak u grijeh može i optužiti i 
osuditi. To je ona »tajna bezakonja — mysterium inigquitatis« 
(2 Sol 2, V), jednako neshvatljiva kao i tajna Božje ljubavi 
dapače, s njom je u najužoj vezi. Koja će se tajna na meni 
otkriti i obistiniti? Ovisno je od mene. 

' . Pavlu nije nikada dosta govoriti o Kristu pa još dodaj 

četini kratke izreke o onome što je Krist učinio i Što <. 
stano čini za nas. Isus je umro za nas da nas pred Bogom 
opravda, da nam zasluži svaku milost. A sve što nam je svo- 
jom smrću zaslužio bilo bi ostalo sigurno neiskorišteno da 
Krist nije i uskrsnuo. On živi u svojoj Crkvi po kojoj nam 
dijeli sve milosti. To vrijedi dok smo na zemlji. A da nas 
učini subaštinicima svojega nebeskog kraljevstva i da nam u 
njemu pripravi mjesto, uzašao je k Ocu i nalazi se njemu 
Zdesna. Ondje nas zagovara i zauzima se za nas »pokazujući 
Očevu pogledu svoju ljudsku narav koju je uzeo za nas kao 
i otajstva koja je u njoj izvršio« (Toma Akv.). Tom smo krat- 
kom i sočnom katehezom pripravljeni da se skoro susretnemo 
L proslavljenim Isusom u euharistijskim prilikama i da uva- 
“ni koji nam naređuje da slušamo njegova ljub- 

Pjesma prije ev. (kao u god. A) 
Ev. Mk 9, 2-10: Ovo je Sin moj, ljubljeni! (str. 37) 


Marko nam je i u ovom izvještaju zapisao neka posebna 
Petrova sjećanja, neke pojedinosti koje su se njemu posebno 
usjekle u pamet. Ne kaže samo to da se Isusovo preobra- 
ženje zbilo na visokoj gori, dakle daleko od svjetine, nego još 
ističe da su s njim na osami bili oni sami. Gospodin je oda- 
brao samo trojicu, koji će nekoliko mjeseci kasnije biti naj- 
bliži svjedoci njegove smrtne borbe, kad bude tako potišten 
da je kod njih tražio dva pula utjehu. Marko govori o bje- 
lini Isusovih haljina kod preobraženja i tvrdi da ih tako ne 
bi mogao izbijeliti nijedan bjelilac na zemlji, što opet odaje 
Petra ribara koji zna kako se bojadišu mreže. Petar se i sam 
kasnije sebi čudio kako mu je došla u pamet misao koju je 
izrazio molbom da će za učitelja i njegova dva sugovornika 
načiniti tri sjenice. Kao da se opravdava kako zapravo nije 
znao što govori jer da su od straha sva trojica apostola bili 
kao izvan sebe. A kad ističe da su održali riječ i da o tom 
viđenju nisu drugima govorili prije Isusova uskrsnuća, dodaje 
da su među sobom govorili možda i više puta, i pitali se što 
znači ona Učiteljeva riječ »ustati od mrtvih«. Time nam i on 
daje na znanje da mu još nikako nisu išle u glavu Isusove 
riječi o skoroj muci, smrti i uskrsnuću. Tek kad je Gospodin 
umro i uskrsnuo, bilo mu je sve jasno; posebno je uvidio 
kako ih je Učitelj. na sve mudro pripravljao. I nas bi evan- 
đeoski izvještaj o Isusovu preobraženju imao pripraviti na 
gve što nas čeka ovih dana u bogoslužju i svih naših dana 
u životu. 

Petar se u svojim poslanicama ne sjeća nijednog doživ- 
ljaja iz vremena što ga je proveo s Učiteljem koliko preobra- 
ženja. A prije nego se pozvao na to što je vidio piše: »Zato, 
braćo, to ozbiljnije nastojte da u vlastitu korist učvrstite svoj 
poziv i izbor! Radeći tako, sigurno nećete nikada pasti. Tako 
će vam se, naime, pružiti sve što je potrebno za ulazak u 
vječno kraljevstvo našega Gospodina, Spasitelja Isusa Krista. 
Zato ću vas uvijek podsjećati na ovo, premda sve i sami znate 
i premda ste učvršćeni u sadašnjoj istini. Smatram svojom 
dužnošću, dok god sam u ovom šatoru, da vas opomenama 
držim u budnosti, jer sam svjestan da ću brzo ostaviti svoj 
šator, kako mi i naš Gospodin Isus kaza. Ali ću se pobrinuti 
da se i poslije moje smrti u svakoj prilici mognete sjećati 
ovoga« (2 Pt 1, 10-15). Tumači misle da se prvak apostola 
za to pobrinuo ovom svojom poslanicom, a u njoj naročito 
spominjući i svjedočeći o Isusovu preobraženju. U svakom 

slučaju Petar to piše pri kraju svog života kao svoju oporuku 
u kojoj odjekuje i njegova želja da opet ugleda zauvijek svoga 
preobraženog Učitelja. To može biti i naša molitva: »Najdraži 
moj Otkupitelju, svojom dragocjenom krvi očisti mrlje moje 
duše; pa kad se jednom odavle odseli, neka sva očišćena i 
dostojna stupi pred tebe da gleda tvoje božansko lice te da 
tebe hvali i ljubi sa svima tvojim svetima kroz svu vječnost« 
(Blozije). I 


GOD. C 


l. č. Post 15, 5-12. 17-18: Bog sklapa Savez s vjernim Abra- 
hamom. (str. 10) 


P. p. 26, 1. 7-8a. 8b-Đabc. 13-14 (str. 488-9) 
P, Gospodin mi je svjelost i spasenje. 


Valjda će s vremenom Sveti zbor za bogoštovlje potanje 
objasniti kojim su se načelima rukovodili sastavljači obnov- 
ljenog Misala. Onda će se znati zašto je iz Abrahamove povi- 
jesti prije uzet izvještaj o njegovoj žrtvi (godina B) nego ovaj 
o sklapanju saveza između Jahve i Abrahama, što sada mo- 
žemo samo nagađati. Dok je u 13. tjednu kroz godinu, kad 
se čita knjiga Postanka redom (god. I), zadržan biblijski redo- 
sljed događaja, ovdje je izmijenjen. Možda zato da se na 
kraju istakne ono što je najvažnije u Abrahamovoj povijesti 
naročito u njegovoj ulozi kao glavara i početnika novoga Bože 
jega naroda, To je on postao savezom s Bogom, a njegov 
Poziv i njegova vjera kojom je bio spreman žrtvovati svoga 
jedinca samo su uvod i spremanje saveza. Svakako je savez 
sklopljen poslije važne Abrahamove pobjede nad četvoricom 
Kraljeva i nakon značajnog susreta s otajstvenim Melkisede- 
kom, što je sve Abrahamu povećalo ugled i imanje. Manj- 
kao mu je još samo obećani porod od srca pa ga Bog ponovno 
uvjerava da će ga sigurno dobiti. I ne samo njega nego po 
njemu i toliko potomstvo da se neće moći prebrojiti kao što 
se ne mogu izbrojiti ni zvijezde na bistrom pustinjskom nebu 
To se i dogodilo u Isusu koji je kao čovjek »sin Abrahamov« 
(Mt 1, 1; Lk 3, 34), a po Isusu u Abrahamovo duhovno po- 
tomstvo spada sav otkupljeni Božji narod. »Katolički autori 
jednodušno uzimaju da riječi »tvoje potomstvo« označuje ba- 
rem u nekom smislu, ili doslovnom ili duhovnom, Mesiju, bilo 
njega samoga bilo Mesiju s njegovim otajstvenim tijelom« 
(Ceuppens). U svakom slučaju, Krist je onaj koji je umjesto 


nm 

starog saveza s cijelim ljudskim rodom sklopio novi i vječni 
savez, a kao dokaz da je taj nastavak staroga, on se rodio 
kao Abrahamov potomak i umro kao naš Otkupitelj. 

Što znači viđenje koje je imao Abraham poslije ponov- 
ljenog Božjeg obećanja v. napomenu u zgb. Bibliji (245). 
K onome koristit će dodati: kao šta su se ptice grabežljivice 
obarale na leševe tako će i okolni neprijateljski narodi nava- 
valjivati ma Abrahamovo potomstvo, ali će ih uvijek otjerati 
pomoću svoga božanskog saveznika. A što je između raspo- 
lovljenih životinja prošao u slici zadimljena žeravnjaka i go- 
ruće zublje samo Bog, a ne i drugi suučesnik kod sklapanja 
ugovora kao što je bio opći običaj na starom Istoku, to je 
imalo značiti da je Abrahamu od Boga ponuđeni savez stvo- 
reni čin Božje milosti. Bogu je bila dovoljna Abrahamova 
vjera i vjernost. Tu misao treba imati na pameti kad god 
govorimo o savezu između Boga i ljudi: Bog je onaj koji 
daje a čovjek onaj koji zahvalno i odano prima. Znamo da 
i svakoga od mas redovito stoji mnogo da ostanemo vjerni 
Bogu i da mu za ljubav vratimo ljubav, ali ni govora o tome 
da su oboje vrijednosti jednake. To nas uvjerava i pripj. ps. 
kojim sve svoje pouzdanje stavljamo u Boga. Molimo ga za 
neprestanu zaštitu i prisutnost koja nam u srce ulijeva juna- 
čki duh za svu borbu koja nas čeka u izvršivanju obaveza. 


2. č. Fil 3, 17-4, 1 (duže) ili 3, 20-4, 1 (kraće): Krist će nas 
učiniti jednakima svome slavnom tijelu. (str. 172) 


Prvi dio današnjeg čitanja iz apostola potiče na vjernost 
Bogu i po tome je u vezi s 1. čitanjem. Pavao predragim 
Filipljanima stavlja na srce da svi nasljeđuju njega i one 
koji žive prema njegovu primjeru. Više se dakle poziva na 
svoj život nego na svoje riječi. Ako ga doista vole koliko on 
njih — a koliko su mu dragi vidi se iz 4, 1 gdje gomila izraze 
kakvih je i pojedinačno malo u njegovim poslanicama upu- 
ćenima nekoj zajednici — onda će i oni poput njega ostati 
čvrsto uz Gospodina ili, kako se Pavao običava dublje izraziti, 
u Gospodinu. Njima i sa suzama povjerava svoju najveću 
žalost što mnogi koji su se bili dobro uputili žive kao nepri- 
jatelji Kristova križa i misle samo na zemaljske stvari. Dakle 
ni Pavlovo propovijedanje, združeno s najizglednijim životom 
nije kod mnogih imalo uspjeha. Posebno ga boli njihova ras- 
puštenost kojom se čak i ponose, a nje bi se imali sramiti. 
Takvi su ljudi odani zemaljskim užicima, a Pavlovim je 
sljedbenicima domovina na nebesima. Doista je nebo naša 
domovina jer smo ovdje samo na kratku putovanju i, još više, 


jer je naš Brat otišao onamo k Ocu da osigura i nama ulazak 

u vječnu domaju. Tko bude ljubio Isusov križ grleći svoj 
vlastiti taj će biti s Isusom proslavljen. Može li se i o meni 
reći da postojano očekujem Spasitelja? 

Pavlova riječ o proslavljenom Isusu, koji će i nas preo- 
braziti vodi nas k evanđelju o Isusovu preobraženju (RBT). 
Ako mislimo na sastav našega tijela, ono je zaista bijedno, 
a još više ako smo svjesni kamo vode neki njegovi prohtjevi. 
Ništa za to dok smo združeni s Kristovim slavnim tijelom. 
»Budući da u njemu stanuje stvarno (zapravo: »tjelesno-cor- 
poraliter-somatik0s«) sva punina božanstva, po njemu ste i vi 
ispunjeni« (Kol 2, 9). Kakvo je sada Kristovo tijelo i kakvo 
će biti naše u nebu, to doznajemo kod Isusova preobraženja. 
Udovi ne bi bili udovi istog tijela s glavom kad ne bi prije 
ili kasnije doživjeli slavu Glave (II vat. sabor, C 1 i 48). U to 
smo uvjereni još sigurnije jer nam je neprestano na raspo- 
laganju euharistija, zalog buduće slave. »Sveta je pričest naj- 
kraći put u nebo. Ima i drugih: npr. nevinost, ali ta je za 
djecu; pokora, ali te nas je strah; junačko strpljenje u pod- 
našanju životnih kušnji, ali kad se približe, onda plačemo i 
molimo da budemo oslobođeni. Jednom riječju, predragi sino- 
vi, najsigumiji, najlakši i najkraći put je euharistija. Tako 
lako je pristupiti svetoj gozbi i tu uživati rajske radosti« (Pio 
X na euh. kongresu u Rimu 5. VI 1905). 


Pjesma prije ev. (kao u god. A) 


Ev. Lk 9, 28b-36: Dok je molio, preobrazi se nj ; 
(str. 58) P se njegovo lice. 


Mnogi su se pitali otkuda Luki tolike pojedinosti koje 
ima samo njegovo Evanđelje, npr. u današnjem izvještaju u 
Isusovu preobraženju. Neki misle da je podatke o Isusovu. 
djetinjstvu dobio od njegove Majke, a druge možda od apo- 
stola Ivana i upozoravaju na mnoge iste izraze tih dvaju 
Evanđelja. Noviji drže da su tri prva Evanđelja više manje 
napisana prema katehezi apostola o Kristovu životu i nauci, a 
posebnosti svakog Evanđelja da se temelje na inačicama kate. 
heta. Ma kako to bilo, vrijedno je pogledati što Luka u današ- 
njem odlomku posebno spominje ili ističe. Kod čitanja je ispu- 
Šten r. 282, a on navodi da se slijedeći događaj zbio oko osam 
dana poslije prethodnoga, dok Matej i Marko znaju za šest dana. 
Razlika se lako tumači raznim načinom brojenja dana: nekada 
su početak i svršetak dana brojili kao čitave dane — tako npr. 
Svi čine kad govore da je Gospodin ležao u grobu tri dana 
— i prema tome ih Luka ima oko osam, dok Matej i Marko 
Valjda ne broje svršetak dana kad se dogodilo ono što je pret- 

hodilo Isusovu preobraženju koje se zbilo nekako u zoru dana 
koji Luka uzima kao osmi. Na sličan se način redovito mogu 
razjasniti i druge manje razlike između evanđelista, koje nas 
uostalom još više uvjeravaju u istinitost njihovih izvještaja, 
jer oni koji hoće varati paze da se posve slažu i u pojedi- 
nostima. 

Važnije je što Luka ističe da se Isus uspeo s trojicom na 
brdo da moli i da se preobrazio dok je molio. Dakle nisu bili 
samo na osami i posve sami, što ističe Marko, nego je ondje 
barem Isus molio. Samoća obogaćuje najviše kad je ispunjena 
razgovorom s Bogom. Luka ne govori da se Isus na gori pre- 
obrazio — zapravo i Matej i Marko upotrebljavaju samo izraz, 
da je Isus »promijenio svoj lik, izgled« — nego da je njegovo 
lice postalo drkčije. Dva glavna zastupnika SZ-a, koji su 
s Isusom razgovarali »o njegovoj smrti koju mu je trebalo 
podnijeti u Jeruzalemu« (samo Lk 9, 31), predstavljali su 
zakon i proroke koji su davno navijestili što će Mesija pre- 
trpjeti. Kao što samo Luka zna za predmet razgovora tako 
isto samo on spominje da su apostoli kod toga zaspali, što 
nas još više podsjeća na Isusovu muku u vrtu kad su ti isti 
zaspali da ih je Gospodin morao buditi. Bit će ih na gori 
uspavao i veliki sjaj Preobraženoga, ali su pokazali da su 
pravi ljudi kad su zaspali dok je trebalo moliti i dok se 
vodio razgovor o muci i smrti što njima nije nikako odgo- 
varalo. 

Luka je Očevu izjavu o Sinu zapisao tako da ga je maz- 
vao Izabranim, što se mnogo ne razlikuje od jedino Ljublje- 
noga, ta i ljudi govore o izabraniku i izabranici svoga srca. 
A da su apostoli bili uvjereni da je njihov Učitelj pravi Sin 
Božji, vidi se i iz Petrovih riječi o šatoru u kojemu je Jahve 
prebivao među svojima. To im je još više potvrdio oblak koji 
je u SZ-u više puta (Izl 16, 10; 19, 9. 16 itd.) znak i dokaz 
Božje prisutnosti. Kad Luka ističe da trojica nisu nikomu 
ništa govorila »u to vrijeme«, znači do roka što im ga je 
Gospodin odredio, ali su tim viže kazivali kasnije sve ono 
što su vidjeli na svetoj gori. Tako se uvijek iznova povezuje 
Isusovo preobraženje s njegovom mukom, da se i mi konačno 
uvjerimo kako bez muke nema pobjede ni slave. Današnja 
misa, koja je sva u znaku Isusova preobraženja pa ima i 
predslovlje s tim u vezi, u zbornoj se i popričesnoj molitvi 
osvrće na naše konačno preobraženje u nebu. U tu svrhu 
želimo da nas Bog ovdje hrani svojom riječju koja će pro- 
čistiti naš duhovni vid i, dok smo još na zemlji, čini nas već 
dionicima nebeskih otajstava. 

PONEDJELJAK 


1. č. Dn 9, 4b-10: Mi sagriješismo, mi bezakonj čini 
(str. 878) ? nje počinismo. 


P. p. 78, 8. 9. 11 i 13 (str. 531) 


P. Gospodine, ne postupaj s nama po grijesima našim. 


Uvijek je dobra bila koja vrst molitve, ali korizmi najviše 
odgovara skrušena molitva pokornika. Stoga nam je Crkva 
u ovo doba najviše stavlja ma usta, a danas eto i u čitanju 
donosi jednu starozavjetnu molitvu koja nas može naučiti 
kako da u ove dane boguugodno molimo. Nastala je, kao i 
velik dio Danielove knjige, nekako u prvoj polovici 2. st. prije 
Kr. Knjiga, naime, spada u apokaliptičnu literaturu koja u 
teškim trenucima tješi izraelski narod raznim viđenjima o 
sretnijoj budućnosti i ujedno ih poziva na pokoru i obraće- 
nje. Ta nastojanja nisu bila posve uzaludna jer skoro je na- 
stupila era Makabejaca, zadnji sjajan bljesak u povijesti iza- 
branog. naroda. Uz to su neka od tih proroštava govorila o 
Mesiji i na nj pripravljala. 

Naš je molilac toliko osjećao nedaće koje su zadesile nje- 
gov narod da. se obratio Bogu nastojeći moliti ga i zaklinjati 
u postu, kostrijeti i pepelu (9, 3). Svome Bogu ne daje samo 
velike naslove nego priznaje da Gospodin čuva savez i na- 
klonost onima koji ga ljube i čuvaju njegove zapovijedi. Sve 
je zlo došlo na narod što i on nije vršio svoje obaveze pre- 
uzete savezom kao što ih se držao Bog, pa molilac kao da ne 
nalazi riječi kojima bi pred Bogom priznao nevjeru svoga 
nanoda. Osobito ga boli što je Bog slao narodu tolike proroke 
da opominju i uče zajedno upravljače naroda i sam narod 
ali uzalud. To je bilo tako ružno da se taj pravednik sav stidi 
u ime cijeloga naroda. On uviđa da je izabrani narod raspr- 
šen po svemu svijetu zbog svoje nevjernosti prema Bogu. Sta- 
nje bi bilo doista strašno da nije u Boga smilovanje i opro- 
štenje. Ima li nanoda kojemu se ne treba jednako tako nadati 
u Božje milosrđe? Ima li pojedinca koji se ne osjeća ponu- 
kanim, naročito sada u korizmi, slično moliti za svoj narod? 

Pouka saslušanog čitanja neće biti uzaludna ako nam iz 
srca provru vapaji sadržani u pripjevu i u psalmu koji ga 
vazvija. Kad Gospodina molimo da s nama ne postupa kao 
što zaslužuju naši grijesi, onda nas ta molitva pripravlja da 
ozbiljno: uzmemo pouku današnjeg evanđelja, jer je s njim 
u najužoj predmetnoj vezi. Psalam k tome dodaje molbu 
neka se Bog ne spominje ni grijeha otaca. Bog je naša pomoć 

koja nam ima doći ususret i preteći sva zla koja navaljuju 
na nas. Pouzdanje se jadnika temelji na veličini Božjeg ime- 
na i na činjenici da je Bog naš Pastir kojega ćemo za spase- 
nje hvaliti od koljena do koljena. I pjesma prije evanđelja; 
ako je zajednica moli, lijepo se uklapa u skrušenu molitvu, 
punu pouzdanja u dobrog Oca kojemu s izgubljenim sinom 
priznajemo svi zajedno i svaki za sebe: Sagriješih. Tu riječ 
nije teško izgovoriti, ali je teško iz nje povući sve zaključke. 


Ev. Lk 6, 36-38: Opraštajte, pa će vam biti oprošteno. (str. 54) 


Svrha je korizme da se u skrušenosti srca u iskrenoj 
ispovijedi svojih grijeha i propusta izmirimo s Bogom. To 
nas uči 1. čitanje i njegov pripjev. Evanđeoski nam odlomak 
pokazuje put kojim ćemo to sigurno postići i pruža sredstvo 
bez kojega se ne postiže svrha korizme. Luka je i ovdje potpu- 
niji pa kao učeni pisac Isusovu poruku donosi s četiri glagola 
koji od nas traže sve više i više: »Nemojte suditi... ne osu- 
đujte... opraštajte... dajte...« Nikoga koji će biti pozvan 
na Božji sud, a to smo svi ljudi, nemamo prava pozivati 
pred svoj sud, a još manje osuditi ga. Naprotiv, ako nam je 
tko što skrivio, imamo oprostiti i još više: dati mu svaki 
mogući dokaz svoga oproštenja i svoje iskrene ljubavi. Samo 
u tom slučaju nećemo od Boga biti suđeni ni osuđeni; on će 
nama oprostiti te dati svaku milost i nagradu. Gospodnji je 
glas jasan i silan pa uz te i slične evanđeoske riječi Augustin 
zapaža: »Tko se ne osvijesti ma tako silan gromoglas, taj ne 
spava nego je mrtav; ipak onaj glas može i mrtve probuditi«. 

Uz Isusovo obećanje da će nam se mjeriti mjerom kojom 
mi drugima mjerimo Luka iznosi primjer iz svagdašnjega života 
kad se npr. žitarice uzimaju u vreće ili među skute haljine. 
Opet četiri pridjeva označuju kako će nam velikom mjerom 
Bog naplatiti ono što mi drugima damo i učinimo. Dat će 
nam ne samo dobru mjeru nego i zbijenu, stresenu i pre- 
obilnu — kao da gledamo pred sobom kako netko zbija sta- 
vljeno mu u vreću i više je puta trese a uza sve to ne može 
da mu stane sve što mu je dano. Tu su Božju darežljivost 
mnogi sveci osjetili već na zemlji i često iznosili svoje isku- 
stvo da se Bog u ljubavi ne da madmašiti. A što ćemo tek 
osjećati uživajući Božje nagrade u nebu! Njezina će mjera 
biti zaista preobilna, veća nego je itko za nju pripravio.po- 
sudu svoje ljubavi. Nije, naime, točno što su uz gornje Lukine 
riječi držali neki stariji, da će mjera biti svima jednako obil- 
na. Pouka je ova: što stroži budeš s ljudima to ćeš strožega 
naći Boga; što blaži to blažega. 

UTORAK 


1. č. Iz 1, 10. 16-20: Učite se dobrim djelimu, pravdi težite! 


(str. 709) 
P. p. 49, 8-9. 16bc-17. 21 i 23 (str. 507) 
P. Onomu koji hodi stazama pravim — njemu će pokazati 


spasenje svoje. 


Izaijina knjiga ne sadrži samo mesijanska proroštva i 
obećanja koja spadaju u doba došašća i Svetog tjedna, nego 
i vrlo ozbiljne opomene proroka i prijekore koji nam dobro 
dolaze u korizmi. Njegovu smo pouku o pravilnom postu čuli 
u subotu poslije pepelnice, a danas prorok svome narodu i 
nama u ime Božje preporučuje da mjesto nevrijednih žrtava, 
koje se Bogu ne mile, činimo dobra djela bližnjemu. Vjersko 
je i obredno licemjerje u doba Izaije bilo već preuzelo toliko 
maha da prorok svoj govor počinje vrlo teškim prijekorima 
nazivajući jeruzalemske upravljače sodomskima, a narod go- 
morskim. Svakome je Izraelcu iz Biblije bila poznata duboka 
pokvarenost tih gradova i strašna kazna koja ih je zato stigla 
i od koje ih nije moglo izbaviti ni usrdno zagovaranje nii- 
hova praoca Abrahama kod Jahve. Ti su nazivi morali odjek- 
nuti u ušima i u srcima onih kojima su bili upravljeni, pogo- 
tovo jer ih nije govorio bilo kakav čovjek, nego sam Bog 
preko svojega proroka, kako to Izaija opetovano ističe. Ogre- 
zli licemjerci ne samo da potpuno zaslužuju takve i slične 
oznake, nego su im redovito od male koristi jer teško uvi- 
čaju svoje stanje i još teže ga popravljaju. Malo je Bogu 
tako mrskih i nama tako opasnih stanja duše! * 
4 Crkva nam danas ne čita što je Izaija predbacivao svo- 
jim sunarodnjacima jer bismo možda pomišlili da mi nismo 
takvi. Našoj je Majci više od toga da poslušamo savjete pro- 
roka i da činimo što možemo i svi sigurno moramo. Kad nam 
se naređuje da se operemo i očistimo, da s Božjih očiju uklo- 
nimo svoja opaka djela, onda je naravno pomisliti da nam 
je u tu svrhu Spasitelj ostavio poseban sakramenat. Ali — 
kako se njim koristimo? »Kakvu bol unosiš u svoju ispovijed? 
Možda već godinama praviš lanac ispovijedi i grijeh4, grijeh4 
i ispovijedi. Dapače, navika da se ispovijeda bez prave boli 
u duši postaje za te najveća pogibelj da padneš u nehaj i 
Devjeru« (biskup Angrisani). Ali nije sve ni u čestoj i dobroj 
ispovijedi koja je u prvom redu čišćenje duše ali i popravlja- 
nje života. Stoga ona svaki put mora uroditi novom revnošću 
u vršenju dobrih djela. To nam ističe i Crkva kao glavnu 

misao ovoga čitanja. Posebno je zaslužno, veli prorok, poma- 
gati ugnjetavane, sirote i udovice, a u naše bi se vrijeme 
možda moglo dodati: napuštene žene i djecu. 

I kad kori, naš Bog je Bog milosrđa i praštanja, što nam 
je uvijek drago čuti, a posebno u korizmi. Prorok to u ime 
Božje ističe na nekako čudan način. Bog nas poziva da se 
s njim pravdamo, skoro bismo rekli, da se s njim klađimo: 
ako se popravimo i njega slušamo, posve će očistiti našu dušu 
i dati nam obilje zemaljskih plodova, što je u SZ-u čest znak 
Božje naklonosti i darežljivosti. Naprotiv: »Ako ustrajete u 
buntovništvu, proždrijet će vas mač.« Teška je to riječ i tko 
bi želio da se na njemu ispuni? Radije ćemo dati da nam Bog ; 
opere dušu od svake mrlje, pogotovo kad nema grijeha što 
ga on nije pripravan oprostiti i uništiti. Mnoge je velike 
grješnike utješila riječ da i duša od grijeha crvena poput 
grimiza i punpura može po Božjem milosrđu postati bijela po- 
put snijega i vune. Što ako ja držim da to vrijedi za velike 
grješnike — u koje, dakako, sebe ne ubrajam — a malo ma- 
nim za manje mrlje na svojoj duši? Bog će pokazati svoje 
spasenje samo onomu koji hoda pravim stazama, a to se ne 
može reći o onom životnom putu koji je sav posut svoje- 
voljnim i čestim »malim« grijesima. Psalmist posebno kori 
onoga koji tumači drugima Božje naredbe, a u odnosu na 
sebe baca Božje riječi i opomene iza leđa. Više o tome u 
evanđelju. 


Mt 23, 1-12: Govore, a ne vrše (str. 21) 


Ako je novi Misal izmijenio poslanicu ovoga dana — jer 
nema nikakve veze s današnjim evanđeljem, a ionako će ona 
doći na red dva puta kroz godinu — nije nas htio lišiti va- 
žnih Isusovih poruka. One se malaze u 23. gl. Mateja koja 
sadrži njegov obračun s književnicima i farizejima. Govor se 
sastoji od tri dijela: Gospodin opisuje kakvi su farizeji, optu- 
žuje ih i prijeti im kaznama. Najprije je s nekoliko poteza 
orisao crnu sliku njihova moralnog stanja. Zaposjeli su Moj- 
sijevu stolicu kao njegovi nasljednici u učenju i tumačenju 
zakona. Netko to mora činiti i svakoga je takvoga slušati 
što govori i uči, jer treba razlikovati između službe i života, 
što mnogima nije lako i znaju se sablazniti gdje ne bi smjeli. 
Ali ako vjernici trebaju slušati i nevrijedne učitelje, jao oni- 
ma koje je Krist označio sa same dvije riječi: Govore, a ne 
vrše. Takvi su redovito strogi prema drugima, a blagi pre- 
ma sebi ili, kako je rekao Gospodin, drugima stavljaju na 
pleća teška bremena i još ih vežu uz njih da ih se ne mogu 

osloboditi, a sami ih neće ni prstom maknuti. Ima još nešto 
gore: iako su takvi, pred drugima se prave da su zakonu 
vjerni i da ga obdržavaju bolje od drugih. Sve što čine, čine 
da ih vide ljudi. Kojeg li licemjerstva a i svjesnog varanja 
Boga koji gleda nakanu kojom se nešto čini. Njihova se vjer- 
nost zakonu sastoji u većim zapisima s prepisanim biblijskim 
citatima i dužim resama na plaštevima. Smatraju se jedinim 
pravim učiteljima pa da im kao takvima dolikuje na gozba- 
ma i u sinagogama uvijek prvo mjesto. Iz istog razloga traže 
da ih ljudi svuda pozdravljaju i nazivaju učiteljima. Tu Go- 
spodin prekida svoj govor o farizejima da odlučno upozori 
svoje neka ne budu takvi. Farizejštine, naime. same po sebi 
neće nestati do kraja svijeta. »Jao nama bijednima na koje 
su prešle mane farizeja!« kliče naš Jeronim k današnjem 
evanđelju u časoslovu. 

Isus dakle i svima nama preporučuje i naređuje da se 
čuvamo svakog traženja isprazne slave i prestiža. Kard. Bea 
je zapisao da je to traženje donijelo Crkvi mnogo razdora 
i nesuglasica, što ne vrijedi samo za daleku prošlost. Nije sve 
u tome da se doslovno uzmu Isusove riječi kako nikoga na 
zemlji ne smijemo zvati učiteljem, ocem i vođom. Gospodinu 
je više do promjene našega mišljenja i postupanja nego do 
promjene uobičajenoga rječnika među ljudima. Glavno je da 
u Crkvi, a to znači u svakoj njezinoj skupini, nitko sam sebe 
ne smatra učiteljem, ocem i vođom. Dobro je što se poslije 
I vat. sabora sve manje upotrebljavaju razni pompozni na- 
slovi i oznake, ali će biti još bolje kad se svestrano i stvarno 
provede pravo bratstvo gdje ga sabor naročito preporučuje 
(C 28 i 30, Cus 91, B 7, P 7, L 29). A kod svega toga najva- 
žnije je paziti da te Kristove riječi ne primjenjujemo na dru- 
ge nego na sebe. To bi bilo ono osuđeno farizejstvo: sebi 
dopuštati ili barem priželjkivati što drugome zamjeraš. 

: Sve to i još mnogo toga sadržano je u zaključnoj Isuso- 
Voj preporuci: Tko je među vama najveći, neka vam bude 
sluga! A razlog takvog služenja? Naveo ga je Gospodin ovdje 
1 još par puta u svojim govorima: Tko se uzvisi, bit će poni- 
žen; a tko se ponizi, bit će uzvišen. Podsjetimo se još na naj- 
Veći i za nas odlučujući primjer takva postupanja: pruža 
nam ga utjelovljeni Bog i sve njegovo bivanje na zemlji dok 
nije apostolima čak oprao noge. A tko hoće da bolje uvidi 
koliko je to putokaz cijeloga evanđelja, neka potraži: Mt 18 
4; 20, 26; Mk 9, 35; Lk 9, 48b; 14, 11; 18, 14; Iv 13, 16 itd. 

SRIJEDA 


1. č. Jr 18, 18-20: Hajde, udarimo ga! (str. 779-80) 
P. p. 30, 5,6. 14. 15-16 (str. 491) 
P. Po svojoj me dobroti spasi, Gospodine. 


Misni su obrasci i čitanja u starom Misalu bili sasta- 
vljeni i odabrani, naročito kroz korizmu, dobrim dijelom s 
obzirom na erkvu u koju su stari Rimljani na taj dan išli, 
gdje je bio toga dana »zbor-statio«. To je na današnji dan bila 
crkva sv. Cecilije za koju se pripovijeda da je obratila svoga! 
brata, pa je ta činjemica dala prigodu da se čita evanđelje 
o majci koja za svoja dva sina moli od Isusa dva najbolja 
mjesta u njegovu kraljevstvu. Isti je odlomak ostao i u no- 
vom Misalu zbog mnapovijedi Isusove smrti i uskrsnuća te 
zbog kaleža trpljenja koji čeka sve njegove sljedbenike ba- 
rem u tom smislu što će se žrtvovati u službi bližnjemu. 

Evanđelju o Kristovoj napovijedi muke potražilo se kod 
Jeremije odgovarajuće 1. čitanje. Njegova je zadaća i sudbi- 
na uvelike bila slična Spasiteljevoj: prorok je oštro korio 
narodne mane koje su vodile u propast od koje je Jeremija 
htio svoj marod očuvati. Mnogima su smetali njegovi prijekori 
pa su se udružili s njegovim mještanima i urotili se protiv 
njega. Nevaljali svećenici, krivom mudrošću, naduti zako- 
noznanci i lažni proroci misle da su još toliko jaki da će 
onemogućiti Jeremiju. Da to lakše postignu, budno će paziti 
na svaku njegovu riječ i tako će ga udariti njegovim vlasti- 
tim jezikom. Slično se kasnije dogodilo i Isusu (Mt 26, 59-62; 
Mk 3, 1-6; Lk 14, 1-6). Saznavši za tu urotu, Jeremija se obra- 
ća Gospodinu i spominje mu kako je dosada za njih molio, 
ali sada na njih zaziva teška zla. Takvu prorokovu revnost 
i srdžbu ne smijemo mjeriti novozavjetnim mjerilom, pa nam 
Crkva taj dio Jeremijine »molitve« ni ne čita, kao što je i iz 
novog Časoslova uklonila nekoliko mjesta psalama i par čita- 
vih psalama koji govore poput Jeremije. Naš je Spasi- 
telj zaista samo molio za svoje krvne neprijatelje, čak i za 
one koji su ga propeli. I njegovi sljedbenici mole uvijek izno- 
va da nas Gospodin sve oslobodi od svoje srdžbe i od kazni 
koje smo zaslužili. 

Budući da su danas oba čitanja posvećena Isusovoj muci, 
i psalam između njih je zapravo Isusova molitva Ocu da ga 
spasi i izvuče iz mreže koju su mu postavili njegovi protiv- 
nici. Tu su odmah i riječi kojima starozavjetni pravednik 
prepušta svoj život u Božje ruke, a kojima je Isus na križu 
predao svoj duh Ocu. I ostali retci govore o velikoj nevolji 

u kojoj se nalazi molilac i ujedno o j i 

KC ' i potpunoj predanosti u 
Božju Providnost. Te vapaje mi u ime Kristovo, u ime svoje 
i svih progonjenih pratimo molitvom: Po svojoj me dobroti 
spasi, Gospodine! Koliko imamo trpjeti od zloće ljudi toliko 
i još mnogo više, pomoći će nam Božja dobrota. Naša j “ 
bina dakle u dobrim rukama. resa 


Ev. Mt 20, 17-28: Osudit će ga na smrt. (str. 18) 


' Veličina se Isusove muke i smrti uvećava time što je on 
točno znao što ga sve čeka. On je to imao na pameti i za 
tim čeznuo. Htio je da i njegovi apostoli budu spremni na te 
njegove teške časove pa im evo po treći put navješćuje svoju 
smrt i uskrsnuće. Nalazili su se na putu prema Jeruzalemu 
kamo Isus ide u svoju smrt pa im potanko unaprijed opisuje 
i po običaju im dodaje da će to sve kratko trajati, jer će on 
slavno uskrsnuti treći dan poslije smrti. Iako je to Gospodin 
njima govorio nasamo, dakle s više povjerenja i nastojanja 
da ga shvate, oni od toga ništa ne razumješe (Lk 18, 34). Čuli 
su riječi, sigurno su znali i što one znače, ali nikako da ih 
primijene na ono na što je Učitelj mislio. Takvi smo mi ljudi 
redovito kad se radi o tnpljenju uopće, a pogotovo o našemu. 

Mjesto da se užive u ono što su ponovno čuli i da s Go- 
spodinom suosjećaju, apostoli misle ma prva mjesta u nje- 
govu kraljevstvu koje su očekivali i imali pred očima. U to- 
me je Isusu bilo suđeno da posebno razočaranje doživi od 
apostola ljubimca i njegova brata za koje majka preda nj 
pada ničice i moli da ih pretpostavi svima drugima. Gospodin 
je iskoristio i tu priliku da svojima pokaže što čeka one koji 
ga slijede. Spominje im kalež trpljenja što će ga on piti i dati 
svojima da ga s njim piju. Možda da poprave slabi utisak 
koji je proizvela majčina molitva kod ostalih apostola, koji 
su odmah stali mrmljati na njih, više lakoumno nego svjesno 
na Isusovo pitanje odgovaraju da su spremni s njim trpjeti 
Isus ito prihvaća za dobro pa kao da im hoće reći da će za 
to biti nagrađeni, ali kako i koliko — to određuje nebeski 
Otac i prema tome im on sada ne može otkriti. Gospodin se 
tako izrazio kao Mesija koji je došao da nam zasluži mjesta 
m. po a ne da ih već sada dijeli. Prije dolazi 

id i muka, a onda nagrada. Tko traži plać ij vljei 
rada, redovito ga slabije izvrši. io po sri raji 
2 Meka su se apostoli i dalje ljutili na svoja dva druga 
a. jda najviše iz sebične častohlepnosti, Isus sve dozva bliže 
a reče kakvi će oni predstojnici biti u njegovu kraljev- 
A ji kako on uopće zamišlja upravljanje u Crkvi. Morat 
€ postupati sasvim drukčije nego tadašnji vladari i velikaši 


maii. 


64 — 2. četvrtak 


svijeta: meće gospodovati nego služiti. Riječ se često navodi, 
ali je mije lako izvršivati. Odavna su ljudi skovali poslovicu: 
Honores mutant mores, sed raro in meliores — časti mije- 
njaju način postupanja, ali rijćtko na bolje. To nije navedeno 
da sudimo svoje pretpostavljene nego da lakše svi odbijamo 
od sebe želje za bilo kakvim »častima«. Upravo jer je ljud- 
skoj maravi teško služiti drugima, Gospodin se poziva na 
svoj primjer. On je došao da služi, još više da svoj život dadne 
kao otkup mjesto svih. Mnogo bi bilo da je za naše otku- 
pljenje dao sve zemaljsko blago, a što da se reče kad je za 
to prolio svoju božansku krv? Uz to s oltara on i sada traži 
u Oca milost za nas i otpuštenje grijeha za sve ljude. , 


ČETVRTAK 


1. č. Jr 17, 5-10: Proklet čovjek koji se pouzdaje u čovjeka; 
blagoslovljen čovjek koji se uzda u Gospodina. (str. 778) 


P. p. 1, 1-2. 3. 41 6 (str. 471) 
P. Blago čovjeku koji se u Gospodina uzda. 


Malo je koja biblijska knjiga tako raznovrsna kao Jere- 
mijina. Uz proroštva puna prijekora i utjehe, uz opise osob- 
nih doživljaja i povijesnih zbivanja, uz mnoge čudne prispo- 
dobe i navještaje kod njega nalazimo i mudrih izreka kao u 
kakvoj knjizi mudrosti. Od takve četiri izreke, koje prorok 
ili neki njegov učenik donosi kao Božje riječi, danas čitamo 
dvije. Prva ništa manje nego proklinje čovjeka koji se uzda 
u čovjeka i bijedno ljudsko tijelo smatra svojom jakošću i 
oslonom. To je zlo naročito zbog toga jer se takav odvraća od 
Boga, a to zaista vodi u prokletstvo. Uspoređuje ga s trnjevi- 
tim grmom u suhoj pustinji ili u zemlji čija slanost ne do- 
pušta da što čestito izraste. Naprotiv, blagoslovljen je onaj 
koji se uzda u Gospodina i koji je sličan stablu uz potok te 
je i u doba suše zeleno i donosi plod. Može nam prvi dio 
izgledati previše crn i premalo ljudski, ali tko ne želi steći 
takvo ili slično iskustvo, najbolje da se drži onoga što pronok 
u drugom dijelu blagoslivlje, a ima i zašto. 

Druga mudra izreka gleda u nutrinu čovjeka pa i tu vidi 
sve emo. Ljudsko je srce podmuklo, podmuklije nego išta 
drugo, i nitko ne može sagledati njegove dubine i tajne. Nitko 
od ljudi, ali Bogu je posve jasno što je u srcu i u bubrezima, 
uzetima u biblijskom smislu kao organima svih osjećaja i tje- 
lesnih prohtjeva. Kao što je slika stabla uz vodu uzeta iz 
Biblije — nalazi se u 1. psalmu koji danas čujemo nakon 


2. četvrtak — 65 


ovog čitanja — tako su srce i bubrezi (RBT) u Bibliji spome- 
nuti mnogo puta. Zapravo je prorokovo shvaćanje ne samo 
mudro nego i vrlo duhovno, jer jasno uči da se čovjek možda 
može pretvarati pred ljudima i čak sam sebi biti podmuklo 
zagonetan, ali Bog svakoga vidi i pozna iznutra te mu prema 
tome i odvraća. Više nego na vanjske čine Bog gleda na na- 
kanu, a to je isto naglasio i Isus (Mt 15, 19) kad je rekao da 
iz srca dolaze sva zla djela. Stoga najviše treba ispitivati i 
ispravljati srce. 

Jedna je od značajki našega vremena što premnogi živo- 
tare samo vanjskim životom i za vanjštinu, pa je i to uzrok 
da se tako rijetko i površno susreću s Bogom. »Čovjek svo- 
jom unutrašnjošću uistinu nadilazi sveukupnost stvari: u te 
dubine čovjek zalazi kad se svraća u srce, gdje ga čeka Bog, 
koji ispituje srce, i gdje on pred Božjim očima sam odlučuje 
o svojoj sudbini. Stoga priznavajući u sebi duhovnu i besmrt- 
nu dušu, nije žrtva lažnog utvaranja koje proistječe samo iz 
fizičkih i socijalnih uvjeta nego, naprotiv, dohvaća samu du- 


boku istinu stvari« (II vat. sabor, Cus 14). 


Ev. Lk 16, 19-31: Primio si dobro, a Lazar zlo; on je sad 
ovdje utješen, a ti se mučiš. (str. 66) 


Lukino se Evanđelje označuje kao spis žrtvovanja, Božje- 
ga i našega, stoga mu je biblijski znak najveća životinja koja 
je služila kod starozavjetnih žrtava. S tim je u vezi kod njega 
posebno naglašena Božja ljubav i milosrđe. Uz to je kao vi- 
soko naobraženi Grk upoznao sav praktički materijalizam svo- 
ga doba pa u svom Evanđelju, više nego drugi, kudi bogat- 
stvo i hvali siromaštvo. Luka nam je sačuvao većinu Isusovih 
riječi o bogatstvu i siromaštvu. On jedini ima prispodobu o 
škrtom bogatašu i siromašnom Lazaru. Stariji su tumači veći- 
nom držali (a s njima od novijih i čuveni biblicist Fonck) da 
je Isus. tada pričao što se stvarno dogodilo. Dakako, da se to 
moglo dogoditi i možda se konkretno i dogodilo — kao i osta- 
le Kristove prispodobe uzete iz života ili iz prirode. Iako je 
posve prevladalo mišljenje da se radi o priči, svatko priznaje 
da je iznesema izuzetno slikovito. Siromah čak ima i svoje 
ime, što bogataš kao da nije zaslužio, koje će ući u izražava- 
hje mnogih jezika. Neke ta slikovitost skoro začuđuje, naro- 
čito razgovor između Abrahama i bogataša u paklu, pa drže 
da se Gospodin kod te priče približio pučkom shvaćanju i 
Sovorenju do skrajmnosti, ili da ju je Luka zapisao kad ju je 
Već pučka mašta, po običaju kod svih naroda, iskitila raznim 
dodacima i pomalo pretjeranostima. i 

Nije važno i malo koristi zaustavljati se kod svake poje- 
dinosti te priče. Učinili su to nebrojeni propovjednici počevši 
od svetih otaca koji svaku biblijsku riječ hoće da prenesu u 
naš život, pa npr. Augustin, između ostaloga, u psima koji su 
lizali Lazarove rane gleda propovjednike koji svojim govorom 
liječe rane duše. Najvažnije je uočiti i ne zaboraviti glavnu 
pouku priče, a tu je izrazio sam Luka malo prije same priče 
— koju valjda i donosi da potkrijepi i još bolje rasvijetli Kri- 
stovu pouku: Ne možete služiti Bogu i bogatstvu (16, 13) v. 
RBT. O tome je dosta kazao i II vat. sabor (naročito 2 
63-72) pa tko sve to ne posluša i dalje živi bogataški mia 
milijuni umiru od neishranjenosti i gladi — vrlo će se im 
priključiti onima za koje Luka (16, 14) kaže: »To su sve slušali 
lakomi farizeji i rugali mu se«. 3 sad duska 

Ne smije se prijeći ni preko pouke koju naša priča ima 
na kraju. Praktički je materijalizam rođeni brat nevjere. Ta 
se pokazuje i opravdava na razne načine 1 svakojakim ij 
licama, koji put i traženjem posebnih znakova s neba, = 
drugoga svijeta. Tako i bogataš za svoju braću, a znamo š : 
mu je kazao Abraham i što je živa istina. Kako bi vjerone i 
izmišljenom Lazaru kad nisu pravome kojega je Isus on 
iz groba i kojega su čak htjeli ubiti da ne svjedoči za Kris a. 
A koliko ih je više vjerovalo našem Gospodinu poslije njego- 
va uskrsnuća nego za života? »Nevjera se ne da izliječiti ni- 
kakvim čudom i nikakvim znamenjem, nego samo dobrom 
voljom i Božjom milošću« (Aleksič). 


PETAK 


1. Čč. Post 37, 3-4. 12-13a. 17b-28: Eno stiže onaj sanjar; hajde 
da ga ubijemo. (str. 29-30) 


P. p. 104, 16-17. 18-19. 20. 21 (str. 551) 
P. Sjetite se čudesa koja učini Gospodin. 


U korizmenim misama kroz tjedan »sačuvan je veći = 
(stanog) Rimskog misala, kad god je ooo lm 23 # 
govor 13, 2). Tako se učinilo i s današnjim čitanjima. oja s 
od davnine naviještala kako će Isus biti izdan i kako “a po- 
ginuti stoga što je Sin Božji. Kod toga je vrlo sretno 'skra- 
ćeno 1. čitanje i ujedno produženo, tako da čujemo ne samo 
o zavisti braće prema Josipu nego i o tome kako je dospio u 
egipatsko nopstvo — što je jedna od važnijih činjenica u povi- 
jesti spasenja izraelskog naroda, pa stoga i našega. mie 
zla i trpljenja pojedinaca i naroda Bog okreće na dobro svih, 

a to je i glavni uzrok zašto on uopće dopušta fizičko i moralno 
trpljenje. Važno je da zlo svatko strpljivo podnese i da se 
iskaže onako odanim Bogu i u najvećim napastima kao što je 
to bio starozavjetni Josip, uzoran kao malo tko u SZu. 
Novije poznavanje starih istočnih naroda potvrđuje vje- 
rodostojnost mnogih pojedinosti u biblijskim tekstovima. Tako 
se npr. zna da su dužu i kićeniju haljinu nosili oni koji su 
ostajali kod kuće kao Josip kod svoga oca, a kraće i jedno- 
stavnije pastiri na paši, što je i bio jedan od povoda da su 
braća zavidjela Josipu. Isto tako je bilo po pustinjskim ste- 
pama čatrnja, a ima ih i sada, koje sadrže nešto vode samo 
poslije velikih kiša. I ono što r. 25. govori o trgovcima i što 
su nosili u Egipat slaže se s podacima koje inače imamo o 
beduinskim karavanama da su u oba smjera prolazile upravo 
onim krajem gdje su sinovi starog Josipa pasli svoja stada. 
Tih je slaganja biblijskih podataka s novijim otkrićima i spo- 
znanjima mnogo. Ona su tako zanimljiva da je naobraženi no- 
vinar Keller napisao čitavu knjigu pod naslovom «Biblija, 
ipak, ima pravo« koja je prevedena u mnoge jezike i koju će 
svatko s korišću pročitati. : ' 

Za nas je najvažnije, što ističe i naslov odlomka, da su se 
braća Josipa htjeli riješiti jer su ga smatrala zanesenim sa- 
njarom. Nešto slično su i o Isusu govorili (Mk 3, 21) njegovi 
rođaci, a taj su mu ili sličan naslov do naših dana nadijevali 
mnogi od onih koji ne mare Isusovu nauku uzeti ozbiljno. 
Budući da se njima ne da truditi za ostvarenje Isusovih za- 
htjeva u vlastitom životu — a neki put su to i izričito pre- 
uzete obaveze — onda smatraju da evanđelje nije za ovaj 
svijet. Neki ga modemnisti i neomodernisti smatraju skoro 
utopijom ili, što je podjednako, paruzijskim viđenjem koje 
ostaje za nas uglavnom »viđenjem«. A ipak je Isus za ostvare- 
nje svoje Radosne vijesti otišao na križ, u čemu su ga mnogi, 
barem djelomice, nasljedovali i nastoje nasljedovati (Lk 9, 23; 
14, 27). Kamo bi svijet dospio kad bi se svi obazirali samo 
na krute realnosti i njima se predavali, a ni izabrani ne bi 
išli za idealima i druge vukli za sobom. Ta se misao u naše 
Vrijeme čini u Crkvi vrlo aktualnom s više vidova. Ako uz- 
memo sve skupa, što je II vat. sabor odredio i što se na 
njegovu temelju čini, pravo je predvidio onaj biskup koji je 
Prije koncila izjavio da, po njegovu mišljenju, sabor: neće 
olakšati put u nebo, nego obratno. Tako je jedino pravilno, 
inače bi bio u raskoraku s evanđeljem (Mt 7, 13-14). 

Nekim nam psalmima sama Biblija pruža pjesmu koja 
Posve odgovara dotičnom odlomku. Takav je i ps 104. koji 
Opijeva divne zahvate samoga Boga u čudesnoj povijesti iza- 
branog naroda. Iz te su duge »narodne« pjesme danas uzeti 


m. 

retci koji se odnose na Josipa s naglaskom da ga je sam Bog 
poslao u Egipat ispred ostale braće i tako se preko Josipa 
pobrinuo za spasenje svega izraelskog naroda, Mi kod toga 
možemo slobodno misliti na protulik Josipa, na našega bo- 
žanskog Spasitelja. : 


Ev. Mt 21, 33-43. 45-46: Ovo je baštinik! Hajde, ubijmo ga! 
(str. 19-20) 


Ono što je prodaja Josipa u Egipat izdaleka i tek nama 
jasno navijestila, to u današnjem evanđelju slušamo kao 
stvarnost. Skoro je i suvišno primijeniti pojedinosti usporedbe 
koje su bile očite i Isusovim neprijateljima: uređen vinograd 
je izabrani narod, Bog mu je gospodar koji očekuje od njega 
plodove dobrih djela koja tadašnji vinogradari, svećenički gla- 
vari i farizeji, nisu donosili. Još gore, kroz povijest su od 
Boga poslane sluge, proroke, progonili i ubijali, a sada se eto 
spremaju ubiti i Gospodareva Sina. Kad su sami Isusovi pro- 
tivnici morali izreći osudu koja takve vinogradare čeka, mi- 
sleći da se njima nikada ne može dogoditi da bi ih njihov 
Bog odbacio od sebe i uzeo u službu druge — Gospodin im 
navodi mjesto iz ps 117. koji su tih blagdanskih dana Izraelci 
mnogo ponavljali i koji je tajanstveno i to prorekao: Mesija 
će kao odbačeni kamen biti temeljem nove Božje zgrade na 
zemlji, novoga saveza s Bogom, svima spasonosne Crkve. 

Od Krista iznesena usporedba od velike je važnosti i za 
kristologiju, naročito u ovim točkama: »l) Kao »sin« Isus 
Mesija stavljen je mad sve sluge i proroke koji su bili dotada 
poslani. 2) Taj Sin ima posebna, općenita prava kao i Bog 
Otac. 3) Njegov dolazak, poslije slugu i njihova ubistva, svo- 
jevoljno je poniženje i skrajna ljubav. 4) Ta se ljubav otkriva 
prorečenom i prihvaćenom nasilnom smrću; a svojom će smr- 
ću dati život svijetu kao Spasitelj svih« (Vostć). Sve nas te 
misli trebaju prožimati kod slavljenja euharistije, na koje nas 
uvijek sprema bogoslužje riječi sa svojim čitanjima, a isto 
tako i kroz sve ove dane priprave na Kristovu Pashu, smrt 
i uskrsnuće. 

Uz to ne zaboravimo kamo vodi zavist. Braću je navela 
da su prodala svoga brata za dvadeset srebrenika, a za koliko 
se ja svakim grijehom odričem Krista? Židove je samodopad- 
nost i samoljublje zaslijepilo da nisu vidjeli u kakvu propast 
srću. Nije li takav svaki grješnik? : 

SUBOTA 


i. č. Mih 7, 14-15. 18-20: Baci na dno mora sve grijehe naše! 
(str. 912) 


P. p. 102, 1-2. 3-4. 9-10. 11-12 (str. 548) 
P. Milosrdan i milostiv je Gospodin. 


Za nas kršćane nije važno kako su obećanja dana Abra- 
hamu prešla na njegova mlađega unuka Jakova a ne na sta- 
rijega Ezava koji se svojom krivnjom odrekao prava prvo- 
rođenca. Taj će primjer poslužiti Pavlu (Rim 9, 10-13) da 
pokaže kako je Bog posve slobodan u izboru svojih ljubimaca 
i o tome će biti tamo govora, kao i kad se bude knjiga Po- 
stanka čitala redom. Kršćansko shvaćanje povijesti spasenja 
može prijeći preko te za Židove važne pojedinosti koju je 
imao stari Misal. Crkva za nas ima u Bibliji važnijih poruka, 
koje više odgovaraju korizmi, pa je uz divnu prispodobu o 
izgubljenom sinu za 1. čitanje uzela molitvu za oproštenje 
grijeha. Njom prorok Miheja završava svoj spis. Ostatak će 
se Izraela vratiti iz babilonskog sužanjstva. pa mu prorok 
stavlja na usta kako će moliti da se Bog smiluje svome narodu 
i da ga posve obnovi. Konačno, to se odnosi na mesijansku 
obnovu svijeta koju je izveo naš Gospodin, a koju nastavlja 
njegova Crkva. Obnove nema bez pomirenja s Bogom, što je 
i glavna svrha korizme za svaku dušu. ' 

Molitva se obraća božanskom Pastiru naroda sa željom 
da on svoje stado povede opet na najbolje pašnjake, a za 
Izraelce su to bili Bašan i Gilead. Drugi narodi uživaju u 
blagostanju kao usred plodnih voćnjaka, samo je Izrael osa- 
mljen u šikarju. Iz toga stanja izvire vapaj neka Jahve opet 
poistovjeti svoju sudbinu sa sudbinom naroda i neka ponovi 
čudesa kao kod izlaska iz Egipta. Prorok je siguran da će- 
tako biti jer je Bog milosrdan. To on opisuje krasnim rije- 
čima koje dostižu vrhunac da Bog sam uživa u pomntilovanju. 
Značajno je i slikovito rečeno da Bog sve grijehe naroda sa- 
tire u prah i taj još baci u dno mora. A nije takav Bog samo 
općenito uzevši, nego je još posebno svoju vjernost i dobrotu 
obećao praocima izabranog naroda i potvrdio je zakletvom. 
Kad su ovako srdačno i pouzdano molili stari, koliko bismo 
Više morali mi kojima je Isus otkrio svu neizmjernost Božje- 
ga milosrđa. Treba se samo k njemu obratiti (za sei za druge). 

Već zadnji dio Mihejeve molitve zapravo ima oblik psal- 
Ia koji onda nastavljamo ps 102. u kojemu se sličnim rije-' 
čima govori o Božjem milosrđu. U njemu k tome imamo još 


o 


70 — 2. subota 


dvije krasne slike kakvih je i u Bibliji malo. Božja je dobrota . 


visoka kao nebo nad zemljom, a to znači neizmjerna. Stoga 
on naše grijehe ne samo uzima od nas nego ih odnosi tako 
daleko kao što je istok od zapada, dakle u nepreglednu da- 
ljinu u kojoj se gube i posve ih nestaje. A znamo da je stvar- 
nost još ljepša od tih slika: Krist je sve naše grijehe oprao 
svojom krvi. Malena su ova dva odlomka, a ikako su sretno 
odabrana da nas uvedu u današnje evanđelje, u misu, u ko- 
rizmeno izmirenje s Bogom, u vječnost. 
Ev. Lk 15, 1-8. 11-82: Ovaj tvoj brat bijaše mrtav i opet. , 
oživje. (str. 65-6) jegu. oat 


Da Luka nema ništa drugo o Božjem milosrđu nego tri 
usporedbe koje je skupio u gl. 15, zaslužio bi već time naziv: 
evanđelist milosrđa. Vrhunac je u trećoj usporedbi o izgu- 
bljenom sinu koja »je paladij (utočište i zaštitni znak) svih 
skršenih srdaca, najljepši biser svih biblijskih. slika, visoka 
pjesma Božjega smilovanja i čovjekoljublja našega Spasitelja. 
Takvu je pjesmu moglo ispjevati samo božansko Srce Kralja- 


-Svećenika koji će sam sebe žrtvovati kao otkupninu i po- 


mirni dar za — izgubljenoga čovjeka« (Aleksič). Teško bi tko 
nabrojio sve što se u vezi s tom usporedbom kazalo, spjevalo 
(i maši stani pjesnici), prikazalo svim sredstvima ljudskog umi- 
jeća. A od svega toga još je ljepši i blaženiji ugođaj što ga 
doživi svaka duša koja zaluta pa uđe u se gdje je Bog čeka 
da je privede k uviđavnosti i onda sakramentalnim oprošte- 
njem privuče u svoj očinski zagrljaj. 

U usporedbi je lako razaznati tri dijela, tri čina, tako 
različita, a opet tako usko povezana. Nije ovdje mjesto da se 
ide u pojedinosti, pogotovo jer ćemo odlomak susresti još 
slijedeće nedjelje (u god. C) i nema druge nego da svatko 
za sebe — ako kod kojega biblijskog odlomka, to vrijedi za 
ovaj — potraži koji prizor odgovara njegovu sadašnjemu sta- 
nju duše. Sretan onaj koji na svoj odlazak iz Očeve kuće i 
na sve što mu je taj nesretan odlazak donio gleda kao na 
neku daleku prošlost! Neka, ipak, mi u takvom srcu — a 
opasnost je veća nego što bi čovjek mislio — nikad ne pri- 
jeđe u zaborav sreća koju je doživio kod oproštenja grijeha 
i pomirenja s Ocem. Još manje neka u takvu srcu ne zamre 
pjesma zahvalnosti: za nezasluženo, a tako velikodušno iska- 
zano mu Božje smilovanje. A jer se svatko, dok putuje ze- 
mljom, zapravo neprestano nalazi na povratku k Ocu, učimo 
se svi od izgubljenog sina da se za svoje veće ili manje za- 


blude ne opravdavamo pred Ocem a ma ni jednom riječju; “ 


jer njegove ruke na zagrljaj otvara jedna jedina riječ: grje- 

šnika: Sagniješih. S njom uvijek idimo i na gozbu koju je 
Otac priredio povratniku, a koja je nama prostrta svakog 
dana. 

Jesmo li primijetili zašto nam je danas pročitan i uvod u 
sve tri Isusove prispodobe? Luka počinje i Crkva nam kao 
mizanscenu predočuje prizor: Svi su se carinici i grješnici pri- 
bližavali k Isusu... (Latinski tekst nema riječi »svi«, ali Cr- 
kva želi da slijedimo izvornik koji je ima). A književnici i 
farizeji? Oni su mrmljali i nogoborili: »Ovaj prima grješnike 
i jede s njima«. Tu onda dolazi izgubljeni sin, ali i — njegov 
brat koji također mrmlja i ljuti se na oca i na brata. Mlađi 
sam brat ja biomnogo puta, a jesam li kada postupio kao sta- 
riji? U evanđelju su to dvije različite osobe koje se u ljud- 
skom sreu znaju naći zajedno, i ne tako rijetko. Radovati se 
kad Bog ne sudi po pravdi nego svakome tko hoće oprašta 
po milosrđu — to je, kako netko reče »evanđelje Evanđelja«, 
glavna poruka Božje radosne poruke. 

TREĆA KORIZMENA NEDJELJA 


GOD. A 


1. & Izl 17, 8-7: Daj nam vode da pijemo! (Izl 17, 2) (str. 56) 
P. p. 94, 1-2. 6-7. 8-9 (str. 543) 
P. Ako mu danas glas poslušate, ne budite srca tvrda. 


Poslije prvih dviju korizmenih nedjelja s evanđeljima o 
Isusovu iskušenju i preobraženju Crkva nas želi sve više pri- 
premiti na svete dane Kristove i naše Pashe-prijelaza. Iz svoga 
smo ljudskog života prešli u Božji život krštenjem, a to se 
svake godine obnavlja u uskrsnoj noći. U staro su se doba na 
ove tri nedjelje prije Cvjetnice obavljala u Rimu tri najvažnija 
skrutinija (ispita, istraživanja), katehumena. Stoga su se u pr- 
vom dijelu mise, kojemu su ioni prisustvovali, čitala evanđelja: 
o Samarijanki, o čudu nad slijepcem od rođenja i o uskrslom 
Lazaru. Sve su to lijepe slike onoga što se duhovno događa 
kod krštenja, a uz to su redom uzeta iz Ivana koji, se 
od davnine najviše čitao u nedjeljama prije i poslije Uskrsa. 
Kad je sve brojnijim krštavanjem djece katehumenat gubio 
na važnosti, onda su se oko god. 600. skrutiniji s ta tri evan- 
đelja prenijeli na dane preko tjedna, a u nedjelju su uzeta 
evanđelja tih dana. Kako se sjećamo, ove i pete nedjelje 
evanđelja su govonila mnogo o sotoni i o našoj borbi s njime 
pa su mnogi željeli da se obnove stara čitanja, što je novi 
Misal i učinio. Time je još više naglašena povezanost našega 
krštenja s Kristovom smrću i uskrsnućem. 

Prva su dva čitanja izabrana u vezi s evanđeljem koje 
danas donosi Isusovu pouku Samarijanki o živoj wodi milosti 
koju dobivamo na krštenju. Stara je Crkva njegovu staro- 
zavjetnu sliku gledala u vodi koja je Izraelcima provrela u 
pustinji, što je i u katakombama prikazano kao slika krštenja 
i napajanja na vrelu vječnoga života. Stoga se danas čita taj 
odlomak koji ima svoju dubletu u knjizi Brojeva (20, 1-13). 
»Izvještaj o mrmljanju Izraelaca i kako im je voda čudesno 
pružena — teološki spada zajedno s pređašnjim pogl. 16. (o 
mani i prepelicama). Sve je to prema 1 Kor 10, 4. 11 »napi- 
sano za opomenu nama kojima je zapalo da živimo u po- 
sljednjim vremenima«. Bog je dobar te on napaja i buntovni- 
ke, ali je također i pravedan i vrši smrtnu osudu nad onima 
koji ne znaju cijeniti njegove darove nego se mjesto toga bu- 
ne protiv njega i njegova Mesije. Ti neće smjeti ući u njegov 
vječni »pokoj« (Heb 4, 1 sl). »Jer tko nedostojno pije (mnamnočito 

od svete Kristove krvi kojoj je meripska voda bila slikom), 
taj pije svoju osudu« (1 Kor 11, 29). Stoga je potrebno »ispi=- 
tivanje«, ali »ispitivanje sama sebe« (1 Kor 11, 28), a ne 
»ispitivanje« i »izazivanje« Krista (usp. 1 Kor 10, 9). Ispiti- 
vanje sama sebe vodi spasenju, a obijesno izazivanje Boga 
naprotiv u vječnu smrt« (Krinetzki). imo si 

Napast da kušamo Gospodina u nama je i u našem životu 
tako prisutna da se svakoga dana, na početku časoslova, sje- 
ćamo (ps 94, 8) toga prizora, gdje Meriba znači prepirku a 
Masa kušanje. Zbog toga se danas poslije čitanja: i. pona-: 
vljaju iz tog psalma retci koji nas podsjećaju na tu pobunu 
i opominju nas da se svake slične čuvamo. Kako bismo se 
usudili izazivati Gospodina, kad je već naslov. čitanja. izrazio 
našu želju i molbu: Daj nam vode da pijemo! 


2, č. Rim 5, 1-2. 5-8: Ljubav je Božja izlivena u našim srcima 
po Duhu Svetomu koji nam je dan. (str. 130) 


Za izbor je ovog odlomka, koji povezuje 1. čitanje i evan- 
đelje — a oba se odnose na krštenje i vječni život — valjda | 
uplivao i Pavlov izraz o izlivenoj Božjoj ljubavi koja nam: se 
daje najprije na krštenju. O tome zapravo govore: svi proči- 
tami retci: vjera nas čini pred Bogom pravednima, a Krist nas 
je pomirio s Bogom tako da se ponosimo milošću sada i, 
oslonjeni na nadu u slavu Božju, već uživamo predokus vje- 
čnoga života. Da nas naša nada neće razočarati, imamo za to 
jamstvo u već nam udijeljenom daru: Božja Ljubav, Duh" 
Sveti, dana nam je na krštenju u tolikoj mjeri da moženić “ 
reći da se izlila u naša srca. Sve se to odigrava na pozornici 


duhovnog svijeta. Materijalisti svih vremena rugali su se -i 


rugaju se nama kršćanima da bulaznimo, da vlastitim utva- 
rama varamo sami sebe i druge. Čuo je te prigovore i apo=< 
stol, pa uz riječi o Duhu Svetomu nadodaje odmah povijesnu ' 
činjenicu na kojoj se temelji sva zgrada našega života u Bo- 
gu, a to je Kristova smrt za nas. Ovdje ona nije spomenuta. 
samo kao izvor našega spasenja nego i kao najveće: svjeda- 
čanstvo da je naša nada posve utemeljena. Blago namia ako: 
Uvijek postupamo i svuda nastupamo da možemo i mi pos: 
navljati: »Hvala Bogu, još nismo klonuli duhom, nikad nam: 
Nije ponestalo pouzdanja u njega« (Stepimac). i 
Koliko vrijedi to Kristovo svjedočanstvo, dano vlastitom . 
smrću za nas, a prema tome i naša nada, Pavao još više ističe 
Iz činjenice za koga je Isus umro. Velika bi stvar bila da je 
umro za pravednike jer se teško umire i za pravednike, 'ali 
Krist je umro za nas dok smo bili bezbožnici i grješnici. On 
Se približio nama buntovnicima, žrtvu za našu krivicu uzeo 


..... 

je na sebe i mjesto nas za nju položio svoj život. Većega se: 


dokaza bilo čije ljubavi ne može ni zamisliti, pa prema tome “ 


je prava zbilja — Kojom se. nećemo nikada dovoljno ponositi 
— da smo vjerom i krštenjem. postali dionici svih dobara 
koje nam je zaslužila spasonosna Kristova Pasha, prijelaz 
iz njegova zemaljskog života u smrt i iz smrti u vječni život. : 
To nam je donijelo ovdje Božju milost i sve što ona sadrži, 
a u nebu Božju slavu. šić 


Prije dv. Iv 4/42 i 15: Gospodine, ti si uistinu Spasitelj svi- 
:“jeta; daj mi žive vode da više ne žednim. 


Ev; Iv'4, 5-42 (duže) ili 5-15. 19-26. 39a. 40-42 (kraće): Izvor ' 


vode što struji u život vječni. (str. 79-80) 


.. Posebnost je i velika odlika Ivanova Evanđelja i u tome. 
što nam potanko opisuje Isusove susrete s nekoliko pojedi- 
naca, na što se drugi evanđelisti nisu ni osvrnuli. Tako gl. 3. 
donosi razgovor našega Gospodina s Nikodemom, a zatim ova 
tri susreta o kojima čujemo u ove tri korizmene nedjelje. 
Nikad se nećemo dovoljno madiviti kako se Isus znao pri-, 
bližiti. Nikodemu i Samarijanki te ih: iz njihova zemaljskog 
shvaćanja dizati sve više u svoje božanske sfere. Oboje su 
ne samo imali toliko dobre volje da su se dali voditi nego 
su mu se i odužili: Nikodem barem kod njegova ukopa - (Iv. 
19, 39), a Samarijanka time što: je tako skrušeno svjedočila o 
njemu kao. Mesiji (4, 29. 39). To svjedočanstvo i mi danas 
ponavljamo kao uvod u evanđeosko čitanje kao naše vlastito 
priznanje i na temelju toga molimo od Gospodina svaki za 
sebe žive vode milosti. 


Živa voda (RBT) i njezino značenje igra u današnjem 
bogoslužju odlučujuću ulogu za: nas koji smo kršteni i za one“ 


koji'se pripravljaju na taj sakramćnat.'I nas Gospodin sve 
više uvodi u duboko shvaćanje da se:kod nas ne radi, još ma- 


nje nego kod Samarijanke, o vodi u Jakovljevu zdencu nego: 


o spasonosnoj milosti koja oživljuje i krijepi. »U počelu vode 
on gleda vječnu: Božju zamisao koju je Stvoritelj utisnuo u 
nju i koja mu sada blista iz nje. Tihi mu se i duboki izvor 
čini kao tišina Božje vječnosti u kojoj je on, vječna Očeva 
Riječ, provreo kao kristalno vrelo iz neistraživih dubina Bo- 
žjega života i. Božje istine. Voda što čisti, krijepi i oplođuje 
— pričinja mu se naravnim otkrićem Duha Svetoga koji, kao 
Duh što oživljava, napunja pusti i zamrli svijet te ga vodom 


svetog krštenja oplođuje na vječni život (usp. Iv 7, 37s). Pred: 


očima Spasitelja stoji sveta povijest vode koju Bog, prema 
svojem planu spasenja, uvijek iznova upotrebljava kao. sred- 

stvo da svijetu objavi svoju moć, mudrost, pravednost i lju- 
bav. Krist gleda na vodu nekako onako kako na nju gleda 
Crkva kod blagoslova krsnog studenca. U tom je smislu Go- 
spodin mogao posve jednostavno prijeći s vode u zdencu na 
mesijansko spasenje. Iz počela vode i iz njezinih svojstava: 
i djelovanja, kao odrazom iz vode, blistalo mu je upravo spa- 
senje. Tu »živu vodu« može svijetu dijeliti on, i samo on« 
(Rebstock). Red je da do Uskrsnog bdjenja ponavljamo riječi 
ps 41, 2-3 (usp. i ps 62. 2) koje ćemo tada oduševljeno 
pjevati. , 
»Voda milosti, što je Gospodin daje, i nadasve zajedno 
s milošću darovan Duh Sveti postaju opet u onome koji ih 
prima »izvorom« iz kojega neprekidno teče nov, bogat život 
milosti. Kao što voda iz vrela postaje najprije potočićem pa. 
naraste u rijeku i konačno svoje obilne vode izlijeva u bes-: 
krajni ocean, tako i krsna milost u duši kršćanina neprestano 
raste. To se događa uvijek novim dostojnim primanjem svetih 
sakramenata, osobito presvete euharistije, kao i upotreblja- 
vanjem sakramentalnih milosti u svakidašnjem životu. Ta vo- 
da ključa tako silno da je ne može progutati ni ždrijelo smrti. 
Ponosno struji uvis preko smrti i groba, te se izlijeva u bla- 
ženo. gledanje Boga, u beskonačnu puninu Božje vječnosti. , 


“Svoje obećanje — da će voda milosti u primaocu biti nepre- 


sušnim »izvorom« — ispunja Gospodin prije svega euharisti- 
jom. U njoj nam on dariva svoju svetu proslavljenu ljudsku 
narav kao žrtveni plod otkupljenja i tako nam daje u posjed 
ina raspolaganje samo vrelo svega spasenja. Gospodnje tijelo, 
koje »čuva našu dušu za život vječni«, primamo kao siguran 
zalog buduće slave. Na taj način milost presvete euharistije 
postaje u nama izvorom koji »struji u vječni život« (Reb- 
stock), Tko se rodi mora se i hraniti — sakramenat nas, kr- 
šćanskog preporođenja nužno vodi k oltaru-stolu gdje se- 
naše duše neprestano hrane i po Kristu rastu u Bogu. ' 


GOD. B 


NE, Izl 20, 1-17 (duže) ili 20, 1-3. 7-8. 12-17 (kraće): Zakon 
bijaše dan po Mojsiju (Iv 1, 17) (str. 68-9) 


P. p. 18, 8. 9. 10. 11 (str. 483) 
m Gospodine, ti imaš riječi života vječnoga! 
Budući da je evanđelje o Samarijanki, a tako i ono o 


slijepcu od rođenja, važno za kršćansku inicijaciju, tj. za 
krštenje i za sve što je s njim povezano, ta se evanđelja 


o 

mogu upotrijebiti i-u god. Bi C, osobito gdje ima kateku- 
mena. Ipak, kao za sve nedjelje u godini pruženi su i za god. 
Bi C još i drugi tekstovi, i to za god. B Ivanovi odlomci o 
budućem proslavljenju Kristovu po Križu i uskrsnuću (Pred- 
govor Misala 13). 1. čitanje, kao i dosada, nastavlja povijest 


spasenja i danas nam iznosi ono što je za ljude od bitne va- 


žnosti da sačuvaju neokrnjen svoj savez s Bogom: njegov de- 
kalog (RBT A i B). Bog ga nije dao radi sebe, on od toga 
ništa ne dobiva na svojoj nutarnjoj, vječnoj slavi. Obdržava- 
nje deset zapovijedi usrećuje čovjeka i omogućuje sređen ži- 
vot: svake zajednice. Ako se ne poštuju poglavari, u. društvu 


nastaje anarhija; tako i u svijetu gdje se ne priznaje vrhovni : 


Glavar-Bog i sva njegova prava. Samo posluh donosi mir u 
srce djeteta i u svaku obitelj. Cestovni je promet nemoguć 
bez pravilnika, a tako i zajednički život ljudi ako se ne vrši 
što piše na drugoj ploči dekaloga. A naša religija nije vanj- 


ština pa se na kraju -— a to vrijedi. za sve zapovijedi — 


zabranjuje i svaka grješna želja. 

Sprijeda su spomenute prednosti koje dobiva pojedinac 
kad obdržava sve Božje zapovijedi. Međutim, iako su napisane 
u jednini jer ih se svaki pojedinac kao takav dužan držati, 
one siu upravljene svemu narodu kao zajednici. Od svoga na- 
roda Jahve očekuje da mu wršenjem njegove volje uzvrati 


ljubav. Stoga odmah na početku ističe najveće dobročinstvo | 


iskazano izabranom narodu: izbavio ga je iz egipatskog rop- 


stva. Iz istoga razloga prijeti da će grijeh bezbožnika kazniti ' 


i na potomcima: Isto tako obećaje da će svoju ljubav iskazati 
tisućama međusobno udruženih koji ljube Boga i vrše njegove 
zapovijedi. I dan je počinka naređen na svemu društvenom 
području. Ako sve to vrijedi za naš odnos prema Bogu, još 


je jasnije kako je ljudska solidarnost nužna u međuljudskim : 
odnosima. Svi sistemi traže: da' še pojedihačno i zajednički 


obdržava drugi dio dekaloga: dužnosti prema bližnjemu. Mno- 
go bi više uspijevali kad bi se barem toliko brinuli i za nje- 
gov prvi dio. 

Retci se ps 18, koji hvale Božji zakon, mnogo puta nalaze 
u našem odgovoru na biblijsko čitanje. Posebno lijepo odgo- 
varaju poslije-.današnjega: Iskreno priznajemo da zakon Go- 
spodmji dušu krijepi, srce sladi, oči prosvjetljuje. Značajan je 
i pripjev koji se redovito nalazi uz ta priznanja: Gospodine, 
ti imaš riječi života vječnoga! Dekalog je dakle put u mebo; 
njega kršiti značilo bi ići u smrt. 


IIL nedjelja B — 77 


2. č. 1 Kor 1, 22-25: Propovijedamo. Krista raspetoga: ljudima 
sablazan, a pozvanicima Božju mudrost. (str. 140) 


Koliko god smo gore naglasili važnost simajskog zakonika 
za pojedinca i za ljudsko društvo, ipak ne smijemo misliti da 
nam je Crkva taj zakonik danas pročitala samo da nas »do- 
vede u red« u moralnom smislu. Za one koji više manje vrše 
Božje zapovijedi postoji jedna.velika pogibelj: uvjerenje. da 
smo tada besprijekorni, u neku ruku savršeni i kako onda 
imamo pravo ne samo da nas ljudi poštuju nego se na tu 
svoju pravednost znamo, pozivati i pred Bogom. Sasvim druk- 
čije nas je učio Gospodin: »Kad izvršite sve što vam je nare- 
đeno, recite: Beskorisne smo sluge. Učinili smo samo. što smo 
bili dužni učiniti« (Lik 17, 10). To je shvaćanje bilo posve tuđe 
Židovima i Grcima. Prvi su u kultu zakona dotjerali dotle da 
su vjerovali samo onda kad im je Bog davao sasvim posebne 
znakove koje su često tražili, kao i u današnjem evanđelju. 
Filozofski raspoloženi Grci imali su najviše smisla za, mudar 
sistem koji je čovjeka sređivao u ovozemnom životu, a o pre- 
kogrobnom nisu htjeli ni čuti. Kad je kršćanstvo nastupilo 
propovijedajući Krista raspetoga, koji je upravo svojom smrću 
na križu donio svijetu spasenje, Židovi su se na to sablažnja- 
vali a Grci su nauku o križu smatrali ludošću. Prvi su htjeli 
Mesiju osloboditelja, a drugi su se smijali i samoj pomisli da 
tko hvali samovoljno odricanje. Ni jedni ni drugi nisu shva- 
ćali da kršćanstvo nije zbirka propisa i mudrih izreka, nego 
spasenje i život što nam ga je Krist donio i zaslužio svojom 
smrću na križu. Sve nam je, dakle, darovano; to nismo sami 
zaslužili. 

Jedino oni koji su svjesni da ih je sam Bog pozvao, bez 
njihovih zasluga ili unaprijed stečenih prava, i da ih je učinio 
dionicima Kristova otkupljenja, mogu u Kristu upoznati Božju 
silu i mudrost. Ništa ne smeta što svijet kršćane — kojima je 
Kristov križ putnički štap u životu — smatra svojevrsnim 
luđacima i slabićima. Apostol je posve uvjeren da će se prije 
ili kasnije u životu pojedinca i cijelog ljudskog roda, barem 
na Božjem sudu, pokazati kako je jedino mudro bilo ono što 
je.svijet smatrao ludim, i jedino jako ono što je svijet držao 
slabim. Već je starozavjetni mudrac, prosvijetljen od Boga, 
čuo kako su bezbožnici u tjeskobi svoje duše morali na kon- 
cu priznati: »To je onaj komu smo se nekoć podsmijevali, i 
koji nam je bio za porugu. Mi, budale, smatrasmo njegov ži- 
vot ludošću, i svršetak njegov nečasnim. Kako li se ubrojio 
među sinove Božje i dobio udio svoj među svecima« (Mudr 
5, 4-5). Sljedbenici Kristova križa bit će proslavljeni s Ra- 
spetim. 


za 


"8 — III nedjelja B 


Pjesma prije ev. Iv 11, 25a i 26: Ja sam uskrsnuće i život, 
govori Gospodin; tko vjeruje u mene, neće umrijeti 
nikada. 

Ev. Iv 2, 12-25: Razvalite ovaj hram, i ja ću ga u tri dana 

= podići. (str. 78) 


Današnji evanđeoski odlomak sadrži tri različita dijela. 
Prvi opisuje kako je Isus bičem očistio kuću svojega Oca. U 
“korizmi je to mig da svi očistimo hram svoje duše od svega 
što u njemu nije dostojno Boga i njegova pogleda. Bolje da 
sada to učini blaga ruka Spasiteljeva koja u sakramentu po- 
kore liječi sve naše rane i lako uspijeva iz maše duše odstra- 
niti sve grijehe, nego da to mora učiniti bičem svojih kazni 
na ovom ili čak na drugom svijetu. 

“Treći dio osuđuje. površnu vjeru koja traži čudesne zna- 
Kove i samo se na njih oslanja. S takvom se vjerom nije mo- 
guće približiti Kristu, takvima se Isus ne može povjeriti. Oni 
traže njegova čudesa a ne njega, njima je više do darova ne- 
go do Darovatelja. Izvana je izgledalo da su mu privrženi, ali 
je Gospodin vidio kako su raspoložena njihova srca. On koji 
je jedva čekao da mu Otac dade sve koji će k njemu doći 
(Iv 6, 37. 65) i koji će se dati raspeti s uvjerenjem: »A ja, 
kad budem podignut sa zemlje, sve ću ljude povući k sebi« 
(12, 32), žalostan stoji pred zatvorenim ljudskim srcima. Malo 
je u evanđeljima ovako zagonetno tužnih riječi kao što su ta 
tri Ivanova retka. Da ne bi nikada vrijedili o meni! Neće, u 
koliko budem shvatio tajnu križa i ljubio ga. 

To zadnje je glavno u današnjem evanđelju: smrt na kri- 
žu i, dakako, onda nagrada križa. Gore je spomenuto da na 
to usmjeruje liturgijska napomena za ovo evanđelje, a to isto 
ističe i naslov perikope. Značajno je da Gospodin odmah kod 
prvoga svojega nastupa u Jeruzalemu tako živo misli na svoju 
Pashu i da svoju smrt i uskrsnuće ističe kao glavno čudo koje 
će ljudima pružiti tražeći da u njega vjeruju. Iz toga vidimo 
kako je Isus neprestano mislio na svoju otkupiteljsku smrt 
za koju je i uzeo ljudsko tijelo. Kao da je za njom neodoljivo 
čeznuo, a ujedno i da je smrt uvijek povezivao sa svojim 
uskrsnućem. Još nešto treba svakako naučiti iz ovih Kristovih 
riječi: tako su nejasne u svom pravom značenju da su ih ne 
samo njegovi protivnici kasnije (Mt 26, 61; Mk 14, 56) protiv 
njega naveli kao glavnu optužbu pred Kaifom, mego su i nje- 
govi učenici te riječi shvatili tek poslije njegova uskrsnuća, 
kako izričito primjećuje Ivan. »Treba znati čekati i, kad Bog 
govori, vjerovati mu na riječ, a ne odmah tražiti posvemašnje 
razjašnjenje: oni koji vjeruju na kraju uvijek vide jasno« 
(Delatte). : 


IH nedjelja C — 79 


.GOD. C 


1. č. Izl 3, 1-8a. 13-15: Onaj koji Jest iu me k vama: 
(str. 44)“ 


P. p. 102, 1-2. 3-4. 6-7. 8111 (str. 548) : uši 
P. Eon i milostiv je Gospodin. hd Ica 


Na Horebu se odigrao. jedan: od najvećih događaja: u =. 
vijesti spasenja. Sada sam Bog nastupa osobno i očito, Mojsiju 
upravlja svoj službeni poziv i taj Božji zahvat mijenja sud- 
binu mjegova naroda. Gorući je grm znak Božje prisutnosti, 
a kad ne izgara pokazuje i Božju svemoć. Sam Bog izjavljuje 
da je to mjesto sveto i doista je Sinaj, drugo ime za Horeb, 
postala svetom goroin pred koju će morati njegov narod .doći 
(r. 12) i gdje će sklopiti savez sa svojim Bogom. Ganutljivim 
riječima iskazuje Bog preko Mojsija ljubav prema svojemu 
narodu: vidio .je njegove jade i čuo njegove tužbe na egipat- 
ske tlačitelje, poznate su mu njegove muke. Vidi se koliko 
je Bog nevidljivo prisutan svome marodu, a ipak da naglasi 
važnost svoga skorog. nastupa izjavljuje da je sišao .sa svoje 


visine da izbavi svoj narod i povede ga u obećanu zemlju. 


Okrutne su egipatske šake, ali što će one kad sam Bog na- 
stupi svojom teškom šakom (r. 19)? Zaista, Mojsiju je. pružena 
prava teofanija, Bogojevljetije kalona je malo tko doživio na 
zemlji. 

- Mojsije je bio pobjegao iz Egipta am ga je čekala odr 
kazna za ubojstvo jednog Egipćanina. K tome: nije se mogao 
pouzdavati ni u svoje sunarodnjake od kojih je faraon do- 
znao za ono njegovo ubojstvo (Izl 2, 11-15). U svoje je vrije- 
me on sam svojom šakom htio započeti obračun s tlačiteljima 
svoga naroda. Kad ije on htio, Bog se mije javljao; sada Bog 
hoće, a njemu se ne da. Da ga osokoli i na izričito Mojsijevo 
pitanje, Bog otkriva svoje vlastito ime. U to će ime Božji 
poslanik poći k. Izraelcima i svuda nastupati. Bogu je ime, 
koje ga najpotpunije označuje, »Jahve« (RBT), što se redovito 
prevodi »Ja sam koji Jesam«. Ali to »Jesam« može značiti 


ono što je Bog sam u sebi i ono što je Bog za druge. U prvom 


je slučaju izraženo njegovo bivstvo, njegovo nužno i vječno 


 bivanje koje ne pozna prošlosti ni budućnosti. U drugom je 


slučaju naglašena njegova svemoguća prisutnost i očinska 
pripravnost da svakog časa nastupi u pomoć svojima. Stariji 
su više isticali prvo značenje, noviji drugo, a dok pitanje ne 
riješe stručnjaci — ako ga kada zasigurno budu riješili — 


.najkorisnije je držati na pameti. oba značenja Božjega imena. 


Sam je Bog rekao da će ga tako zvati od koljena do koljena. 


80 — HI nedjelja C 


A kako ga zazivlju nebrojena usta našega naroda? Grozno je 
i pomisliti. II vat. sabor (B 1096) upozorio je sve na društvene 
posljedice grijeha pa neka. Crkva ne propušta svoj udio u 
pokorničkim djelima i neka se što više moli za grješnike. Ako 
ijedna, ta će molitva biti sigurno uslišana, jer obraćenje grje- 
šnika i sam Bog najviše želi, ta »milosrdan i milostiv je Go- 
spod« — kako opet ponavljamo jučerašnji pripjevni psalam. 
Neka Bog ne udaljuje svojim milosrđem samo naša prošla 
bezakonja, nego i neka ih obuzdava svakoga časa! 


2. č. 1 Kor 10, 1-8. 10-12: Život je naroda u pustinji s Mojsi- 
jem opisan nama za opomenu da se popravimo. (str. 145) 


Pavao je živo nastojao Korinćane potaknuti da se: brinu 
za svoje spasenje. Na dugo im je govorio što sve on sam čini 
.i trpi, a ipak završava (1 Kor 9, 27) izražavajući bojazan da 
“bi mogao biti odbačen. U današnjem odlomku, u istu svrhu, 
prelazi na primjere iz izraelske “povijesti: spominje glavna 
čudesna djela koja je Bog izveo za svoj narod u pustinji, 
a ipak su mnogi bili kažnjeni zbog svoje nevjernosti. No ni 
tu apostol ne može da izgubi s vida svoga Krista Gospodina. 
Kad je podsjetio na prijelaz preko Crvenoga mora, misli na 
naše krštenje u Kristu; stijena, iz koje su Izraelci pili u pu- 
stinji, bila mu je slika Krista, a kako SZ na mnogo mjesta 
Boga zove Stijenom spasenja, vidi se jasno da je Pavlu Jahve 
i Krist isti Bog. Isto proizlazi i iz navoda da su neki Izraelci 
ižazivali Gospodina, što kod Pavla znači Krista, Takvo zamje- 
njivanje dviju božanskih osoba učvršćuje našu vjeru u bo- 
žanstvo Kristovo, a ujedno nas može podsjećati koliko je Sin 
Božji nama bliži po svojem utjelovljenju i prebivanju među 
nama. Ako je onako morao kažnjavati kad je bio prisutan 
samo u slici, kako se moramo prema njemu ponašati kad je 
među nama tjelesno? 

Sva je ta zbivanja u pustinji apostol naveo da kršćane 
navede kako se moraju čuvati idolopoklonstva, bludnosti i 
drugih mana. Ista je »ekonomija spasenja« u S i u NZ-u, 
jednake su dužnosti jednih i drugih vjernika, jednako isti 
Bog nagrađuje ili kažnjava. »Velika je stvar što se u zgoda- 
ma patrijarhA sve tako zasniva da se ni mjestom ni vreme- 
nom ni načinom ne razlikuje od onoga što se kasnije ispunilo 
u Gospodinu. U njemu, naime, negdašnji nagovještaj popri- 
ma obrise potpune stvarnosti, te se može usporediti sa slikom 
koja stoji naprama liku što ga predstavlja« (Hilarije, Raspra- 
va 74-5). U tom je smislu i primjer kažnjenih Izraelaca, pre- 
ma Pavlu i Crkvi koja to ističe danas u naslovu, zapisan u 
SZ-u i ponovno se navodi — nama na osvještenje. 


NI nedjelja C — 81 


Svoj poticaj Pavao završava odlučnom opomenom: Tko 
misli da stoji, neka pazi da ne padne! Važna je riječ »misli«, 
jer nas Trid. sabor uči da bez posebne Božje objave nitko ne 
može biti posve siguran da se nalazi u stanju milosti. Dobar 
je Bog kad nam to ne objavljuje, inače bismo imali još mno- 
go više posla sa svojom samodopadnosti koja je i bez toga 
u svakome jaka. Koliko više mora paziti da ne padne onaj 
koji koleba, a to je više manje svaki čovjek dok hoda po 
uzbibanoj zemlji koja je po svojoj naravi kolebljiva i na ko- 
joj je svatko samo onoliko čvrst koliko se drži Stijene. Na to 
nas nagovara i naš apostol u retku kojim, zapravo, završava 
svoj poticaj. A kako se on ni inače mne čita u novom Mišalu, 
treba da ga svatko pročita iz Biblije i neprestano bude uvje- 
ren da će Bog svakome vjernome dati sretan ishod. 


Pjesma prije Ev. Mt 4, 17: Obratite se, veli Gospodin; jer je 
blizu kraljevstvo nebesko. 


Ev. Lk 13, 1-9: Ako se ne obratite, svi ćete tako izginuti. 
(str. 63) 


Božji poziv Mojsiju da svakako počne činiti što mu on 
naređuje i Pavlov poticaj da svatko vjerno surađuje s Bogom 
u poslu spasenja svoje duše savršeno zaključuje Lukin tekst 
S pozivom na obraćenje. Taj poziv svom svojom snagom od- 
zvanja iz Kristovih riječi i iz dodane usporedbe, a nama ga 
još jačim čini napomena Misala (Predgovor 13) i naslov od- 
lomka. Dok se Isus na svojem posljednjem putu sve više pri- 
bližavao Jer:zalemu, dogodila su se dva krvoprolića koja su 
u narodu našla još veći odjek jer ih je prouzrokovao mrski 
okupator. Neki naime tvrde da je i kulu u Siloi dao potkopati 
Pilat kao odmazdu za istu pobunu. Sa žaljenjem za nevinim 
žrtvama kod većine se Židova izmiješalo uvjerenje da se 
njima to nije dogodilo jer su pred Bogom pravedni. Tako su 
mislili kad su u svakoj nesreći gledali samo Božje kazne i 
ujedno se nekako hvastalo: Hvala Bogu, što nisam kao oni 
koje je Bog morao kazniti! Gospodin hoće da mislimo druk- 
čije i da svatko spozna kako ima više nego dovoljno uzroka 
da se lupa u svoja prsa i da ponizno moli pravednoga Boga za» 
oproštenje i poštedu. 

x. Da na nju može računati svaki grješnik koji se obrati i 
čini pokoru, Krist posve jasno iznosi usporedbom o neplod- 
noj smokvi. Nije ju, naime, dosta primijeniti na izabrani na- 
Tod, kao što to čine neki tumači. On je slika cijelog ljudskog 
Toda i svakoga njegova člana. Za sve vrijeme što Benedikt 
Piše svojima: »Gospodin nas svakoga dana čeka da djelima 


< 


82 — 3. ponedjeljak 


odgovorimo na njegove svete opomene. Stoga se i našim da- 
nima ovoga života produžuje rok radi ispravljanja zala, kao 
što kaže apostol: »Ne znaš li da dobrota: Božja hoće da te 
vodi k obraćenju?« (Rim 2, 4). I dobar Gospodin. veli: »Neću 
smrti grješnika nego da se obrati i živi« (usp. Ez 18, 23)«. Za 
smokvu je vinogradar molio gospodara još jednu godinu. Meni 
nije ni ta sigurna, nije ni jedan dan. 

Dillersberger u gospodaru smokve pronicavo gleda Oca, 
a u vinogradaru Sima koji se za ljudski rod i za svakoga čo- 
vjeka osobno trudio. Čak se ne ustručava u sredstvima, koja 
će poduzeti oko smokve kako ibi joj možda produžio go- 
dinu života, gledati djelovanje treće božanske osobe. »Tu se 
pokazuje velika dinamičnost trojednoga Boga u kojemu kazna, 
kojom se prijeti, izaziva još veće djelo božanske ljubavi. Iz 
Božje trojedne ljubavi izbija odgađanje osude palog čovje- 
čanstva — to je prema toj paraboli veliko otajstvo Novoga 
saveza«. Ne preostaje drugo nego da svatko to primijeni na 
sebe i prema tome postupa. 


Misa po volji 

Kada se u god. B i C ne čita evanđelje o Samarijanki, onda 
se u bilo koji dan slijedećeg tjedna može uzeti misa po volji 
kod koje je 1. čitanje: Izl 17, 1—7, i evanđelje: Iv 4, 5-42. Za 
oba ta čitanja vidi gore III nedjelju, god. A. 


PONEDJELJAK 


1. č. 2 Kr 5, 1-15a: Mnogi gubavci bijahu u Izraelu, ni jedan 
se od njih ne očiti osim Sirijea Naamana. (str. 299-300) 


P. p. 41, 2. 3; Ps 42, 3. 4 (str. 501) 


P. Žedna mi je duša Boga, Boga živoga; 
o kada ću doći, i lice Božje gledati? 


Opet jedno bogoslužje riječi posvećeno katekumenima. Je 

li moguće da će im malo vode oprati sve grijehe? — tako. je 
mogao misliti poneki od njih. Crkva je u Elizejevu čudu na- 
*šla prikladan primjer da im pokaže kako se to može dogoditi 
ne po nekoj magijskoj moći vode, nego po riječi Božjega čovje- 
ka. Uz to se tu radilo o rijeci Jordanu, što je katekumene pod- 
sjećalo da je i naš Gospodin bio kršten. Da je Naaman poslušao 
svoju sumnju i otišao kući da se okupa u nekoj rijeci svoga 
kraja, bio bi ostao gubav. Srećom imao je sluge koji su bili 
razboritiji od gospodara. Na njihov mudar savjet ne samo da se 


više nije ljutio na proroka Elizeja nego ga je i poslušao i — 


3. ponedjeljak — '83 


ozdravio. Nije se radilo o bolesti gube kakva je raširena u ne- 
razvijenim zemljama do u naše dane, nego o nekoj kožnoj bo- 
lesti, a u svakom je slučaju slika grijeh4 koje sve briše krsna 
voda. I ona je samo znak Božjeg svemogućstva i smilovanja, 
potreban nama duhovno-tjelesnim bićima koji smo nužno 
vezani na osjetila. , 
U odlomku ima i drugih pouka, naročito u vezi s vjerom 
bez koje ni od Boga određeni znakovi milosti ništa ne koriste, 
Sav je postupak prva pokrenula mlada izraelska ropkinja, po- 
nosna u svojem uvjerenju da samo njezin pljačkani nanod ima 
u svojoj sredini čudotvorca. Ne zove se taj više Ilija, o kojemu 
se toliko pripovijedalo za života i nakon što je tajanstveno ne- 
stao, ali u Bogu je moćan i njegov nasljednik Elizej. S ropkinje 
je to uvjerenje prešlo na njenu gospodaricu, a s nje na gubavca, 
Čak i aramejski kralj pripušta tu mogućnost čudesnog ozdrav- 
ljenja njegova vrsnog ratnika, Samo izraelskom kralju Joramu, 
kojega Biblija i inače malo hvali, nije poznato sve što ima u 
svojem kraljevstvu. Sumnjičav, kakav je bio, ne vodi računa 
da bi netko drugi mogao imati od Boga poseban dar koji ga on 
sam nema. A jer mu je Naaman sigurno spomenuo i ime proro- 
ka, možda se u kralju pojavila i zavist prema Flizeju. I Am- 
brozije tumači da je gnjev Nazarećana u današnjem evanđe- 
lju također potekao liz zavisti koja ne vodi ničemu. Uz to po- 
sebno hvali Naamana zbog poduzetnosti u traženju zdravlja 
pa veli: »Nitko neće biti ozdravljen ni oslobođen bolesti gubava 
tijela ako ne traži ozdravljenje dužnom bogoljubnošću. Ne do- 
laze, naime, Božja dobročinstva onima koji spavaju, nego oni- 
ma koji Bogu služe«. of 
Sjećanje na krštenje potaklo je Crkvu da nam za odgovor 
odredi par redaka iz psalma kojim izražavamo svoju čežnju za 
Bogom kao što košuta žudi za izvor-vodom. Riječima koje su se 
kmoz toliko stoljeća molile na početku naše mise, možemo danas 
izraziti svoju molitvu da nam Bog za pristup k oltaru udijeli 
svjetlost svoje milosti i da nas ona vjerno prati. Ako naše kršte- 
nje u nama pobuđuje uvijek iznova radosnu zahvalnost prema 
Bogu, koliko više to vrijedi kad pristupamo k oltaru, za žrtvu 
i pričest, jer oltar je najočitiji znak i najuzvišeniji dokaz da je 
Bog izvor sve naše radosti. 3 KRETI 


Ev. Lk 4, 24-30: Isus, kao ono lija i Elizej, nije poslan samo 
. Židovima. (str. 51) 


' Kako je ugodno započeo jedan subotnji dan u nezaretskoj 
sinagogi! Njihov je slavni i posvuda traženi sumještanin kona- 
čno našao malo vremena i za njih. Uz to će im — što ćete ljepše! 


7 S 


— tumačiti prorokov tekst o milosnoj godini Gospodnjoj. Ali kad 
je Isus po svojem običaju udario u sasvim iduhovne žice i ra- 
zlagao da mesijansko kraljevstvo donosi samo duhovne blago- 
dati a ne one koje su oni očekivali, dali su mu do znanja da 
na to uho ne čuju. Kako je ibrzo i kako žalosno svršila godina, 
zapravo, ura milosti Gospodnje! Ne može se reći da u početku 
Nazarećani nisu imali nešto površne vjere, ali kad je te brzo 
nestalo, prevladala je posve malograđanska zavist prema okol- 
nim mjestima u kojima je — kako su čuli — Isus učinio 
mnogo čudesa. Sada su se nadali da će im barem to udovoljiti 
i učiniti sve što je izveo u Kafarnaumu, a možda još i neka veća 
kojima će se i omalovažavani Nazaret proslaviti. Ali Isus nije 
došao da ugađa ničijim površnim očekivanjima i bolesnim am- 
bicijama. Kad su vidjeli da od njihova traženja neće biti ništa, 
brzo su se okrenuli protiv Isusa. Nije to jedini slučaj u povijesti 
Kristova djelovanja na zemlji. Mnogo je takvih zajednica, još 
više pojedinaca. Što ja očekujem od Isusa? 
Zavist se i razočaranje Nazarećana sve više pretvaralo u 
gnjev kojemu su posve pustili uzde. Gospodin je ustanovio 
kao činjenicu da su njegovi mještani slični tolikim drugima 
kod kojih su proroci iz dotičnih mjesta doživjeli, upravo među 
svojima, najmanje priznanja. Dosta se bilo sjetiti proroka 
Jeremije i onoga što je od doživio u svojem rodnom Anatotu 
(Jer 11, 21). Još više su se Nazarećani razdražili kad je Go- 
spodin nastavio s dva izričita navoda iz SZ — od kojih je onaj 
o Naamamu i povukao današnje evanđelje nakon potanjeg či- 
tanja o očišćenom gubavcu. Usporedba je bila posve jasna, is- 
tiče je i naslov današnjeg odlomka, a svjedočila je za Židove 
poraznu činjenicu: Kad nisu dostojni oni, Bog daje čak i po- 
ganima prednost pred njima. Što su doživjeli Nazarećani? Ne 
samo da ih njihov sumještanin ne cijeni koliko stanovnike okol- 
nih mjesta, nego ih smatra i gorima od pogana. Njihov se bijes 
toliko ražestio da bi Isus bio slabo prošao da nije na neki način 
pred njima pokazao kako mu ne mogu ništa — kad još nije bio 
došao njegov čas. Njihova izgubljena vjera nije mogla shvatiti 
kako »nije mogao da ne ljubi sugrađane onaj koji je ljubio sve 
ljude« (Ambrozije). Sve ljude koji su Bogu po volji, koji su 
dobre volje . 

UTORAK 


1. č. Dn 3, 25. 34-43: Primi nas slomljene duše i : 
(str.870) jene duše i duha ponizna, 


P. 24. 4-5. 6-Tab. 8-9 (str. 487) 


P. Spomeni se, Gospodine svoje vjernosti. 


»U liturgijskoj službi ima najveću važnost Sveto pismo. Iz 
njega se, naime, uzimaju čitanja i tumače u homiliji; iz njega se 
pjevaju psalmi; njegovim su nadahnućem i poticajem nastale 
molitve, zazivi i liturgijske pjesme« (II vat. sabor, B 24). Ne sa- 
mo da su tako nastale crkvene molitve nego naše bogoslužje 
uzima iz Biblije, osim psalama još i druge molitve kojima se 
Crkva služi kao svojima. Tako je činio stari Misal, a novi još i 
više. I današnje je 1. čitanje opet molitva koju Danielova knjiga 
stavlja u usta jednog od mladića koji su se našli u babilonskoj 
ognjenoj peći. Biblicisti općenito misle da ta srdačna molit- 
va, kod Daniela sačuvana samo grčki, odrazuje stanje i raspo- 
loženje izabranog naroda za vrijeme Makabejaca. Od male je 
to važnosti jer je može moliti svaka duša i zajednica u bilo ko- 
ran patnji. me se kome čini da je u molitvi neki izraz 

, neka zna da Crk i lju ji 
= nona šve va ji za sve ljude, među kojima 
Kako su stari znali moliti, vidi na prvi 

ne na vapaje Azarijine molitve: Ne ohm. a) Hod nim 
razvrgni saveza svoga, ne uskrati nam svoje milosrđe, ; rimi 
nas slomljene duše, ne postidi nas, postupaj s nama po blagosti 
roioj, izbavi nas čudesima svojim, proslavi ime svoje, Gospode 
Koju molbu mučeni pravednik temielji na zaista žalosnom sta- 
nju izabranog naroda. Poziva se na Božje ime i na njegov 
narav koja je puna velike ljubavi i na Božja Po ika 
praocima. Iako spominje da više nema žrtava ipak navodi ia 
Miu 40) za ke se nada da će ih pomiriti s Bogom Ne 
znam oja je to žrtva bila, ali mi sada možemo misli 
m: Prije, i žrtvu, naročito kad je od tih bia Mori 
da , taki JARA prikazna molitva koja je ostala u obnovlje- 
E? ije - priprave misnih darova nakon njihova polaganja 
a ij b% je da žrtva svete mise ukoliko je žrtva Kristova 
kh “ a A se Ocu neizmjerno ne svidi, ali ukoliko je ona 
jE a rkve i svakoga sudionika, uvijek se može i 

avršavati. zd 

Pripj. ps. je produžetak današnjeg čitanja koji sadrži iste 

vapaje i oslanja se ma ista Božja svojstva i od njih se nada 
uslišanju. I tu će koristiti ako se svrati što veća pažnja na gla- 

gole kojima se obraćamo Bogu i koji dopunjuju Azarijine vapa- 
je: mole se sve milosti potrebne našem razumu i našoj volji da 
upozna. Gospodnje putove i ustraje na njima. A svršava, kao i 
psalmi redovito, uvjerenjem da će Bog ono što traži udijeliti 
svakome koji je ponizan i pred njim malen u svojim očima. 


Ev. Mt 18, 21-25: Ako svatko od vas ne oprosti svojem bratu, 
otac neće oprostiti vama. (str. 16-7) 


Velik se dio biblijskih i crkvenih molitava odnosi na opra- 
štanje grijeha, bilo izravno bilo da se najprije želimo pomiriti 
s. Bogom a zatim od njega izmoliti sve što trebamo i želimo. 
A kako Isus tako po njemu i Crkva ne prestaje nas upozoravati 
da će nam Bog oprostiti pod uvjetom da mi jedan drugome 
oprostimo. U tu nam se svrhu i danas čita evanđelje koje na- 
glasuje samo to, za razliku od starog Misala u kojemu je na 
današnji dan bilo govora i o bratskom ukoru. Matej (18, 15-18) 
govori samo o opominjanju, ali Luka (17, 3) dodaje: ukori brata 
pa mu oprosti ako se pokaje. Na temelju Lukina teksta bolje 
shvaćamo kako je došlo do Petrova pitanja. On je mislio da će 
pokazati vrhunac velikodušnosti ako sam dopusti mogućnost 
da oprosti do sedam puta. Za Židova je to zaista mnogo, a tako 
i za svakoga čovjeka koji misli samo ljudski. Kad je Petar upo- 
trijebio jedan broj, onda na taj nadovezuje i Gospodin. On 
traži da ne oprostimo samo sedam puta, nego sedamdeset i se- 
dam puta, ili sedamdeset puta sedam — tako mnogi prevode 
(među ostalima Jeronim, Lagrange). U svakom slučaju, sedam- 
deset ii sedam ili četiri stoi devedeset, Isusova mjera znači: uvi- 
jek. Tko bi uskratio bližnjemu oproštenje bilo po koji put, po- 
kazao bi da nije bio kršćanski raspoložen ni prvih puta. 

“Za ljudsku je narav Kristov zahtjev tako nečuven i težak 
da on svojoj izreci dodaje prispodobu 0 nemilsndnom dužniku. 
Donosi je samo Matej i čitava se čita kad na nju dođe red (u 
četvrtak 19. tjedna i u 24. nedjelju kroz godinu), a danas samo 
njezin početak. Možda bi se i tu dala navesti Augustinova riječ: 
"Ne treba vam uvijek sve ponavljati kao djeci, pa da i nas Crkva 
samim početkom evanđeoske prispodobe podsjeća na čitavu i, 
što je još važnije, na njezin nauk, Ali i bez toga je današnje 
evariđelje cjelovit i posve zaokružen odlomak. Usporedba ima 
tri sasvim različita dijela: u prvom je naglašeno da smo svi 
Božji dužnici i da ćemo jedanput doći preda nj da mu položimo 
račun. Taj će sigurno iznositi veliki manjak. U stara su doba 
običavali (o torne nam govore i biblijski tekstovi, npr. 2 Kr 4, 1; 
Izl 22,3 a'i profani) takvome čovjeku redovito oduzeti sve ima- 
nje te njega i svu njegovu čeljad baciti u tamnicu. Tim dug ne 

bi bio podmiren, ali je barem nekako bilo udovoljeno pravdi, 
Dosta je to da čovjeka uozbilji i da se potrudi kako će izbjeći 
Božjem pravednom sudu. Na sud mora svatko doći, ali da ne 
budemo suđeni po strogoj pravednosti nego po milosrđu, treba 
da jedan drugome opraštamo od svega srca, a to znači uvijek 
ako treba i sedam puta na dan (Lik 17, 4). I mali dug ooisa 
bismo do kraja teretili svoga bližnjega mogao bi izazvati Božju 
pravednost da ni nama ne bude izbrisan naš dug. »Strašna je 
presuda kad se Božja presuda ublažuje ili zamjenjuje prema 
našem raspoloženju; ako braći ne otpustimo male stvari, neće 
Bog nama velike« (Jeronim). ' 


SRIJEDA 


1. Pnz 4, 1. 5-9: Držite zakone i vršite ih! (str. 144) 
P. p. 147, 12-13. 15-16. 19-20 (str. 584-5) 
P. Slavi, Jeruzaleme, Gospodina. 


Moderne bi ceste i magistrale mnogo manj ijedi 
nema na njima sva sila znakova i anka Tko a s 
zna kako su na njihovim stazama važne markacije, oznake. Što 
je kraj opasniji i put teži to je putokaz potrebniji. A Šena 
sudbonosnijega puta od životnoga. Stoga se Bog pobrinuo da 
nam ukaže siguran i spasonosan put. Svoj je zakon usadio u 
savjest svakoga čovjeka, svečano ga je proglasio po Mojsiju 
te potvrdio i usavršio po svome Sinu Isusu Kristu. Zadaća je 
našeg korizmenog vježbanja da se ispravimo na putu Božjega 
iako dui dei a svoje korake. Sve druge ko- 

ie vježbe ne bi im o smisla ka: i bile usmj 
 aeprdojed ale puno smisla kad ne bi bile usmje- 

Stoga danas opet čujemo pohvalu Božjega zakona. Odlo- 
mak jeiz prvoga Mojsijeva govora prije njegove smrti. Glavne 
su misli zaista Mojsijeve, no ti su govori nastali i zapisani za 
vrijeme vjerske obnove sredinom 7. st. u doba kralja Jošije 
Al nama nisu važni ni tadašnji zakonoznanci pa ni sam Moj- 
sije, jer govor sam naglašuje da je zakon od Boga i da u njemu 
stoji ono što je sam Bog naredio. Zakon kao izraz svete volje 
Božje omogućuje i osigurava slobodu djece Božje (II vat. sabor 
S1 2-3), ali ujedno i drži na uzdi sklonosti na zlo u čovjeku i dlo« 
ga je redovito neprijatan čovjeku kakav jest. Čovjek će zavoliti 
Božji zakon te ga više manje s lakoćom vršiti ako upozna vri- 
jednost i važnost zakona. I o tome govori naš tekst: ako Božji 

narod drži Božji zakon, drugi će narodi Božji narod smatrati 
mudrim i velikim. Još veća mu je prednost što će ne samo svoje 
sljedbenike tako visoko dignuti u očima ljudi nego njima sa- 
mima dovodi Boga blizu i na neki način uvijek na raspolaganje 
da ga mogu zazvati kad god hoće. Tako je Bog zamislio, a krš- 
ćani smo često —možda ništa manje od starozavjetnih zako- 
noznanaca — na sablazan »poganima« i time se sami najviše 
udaljujemo od svojega Boga. Ne preostaje drugo nego se u Božji 
zakon neprestano ogledati i u njemu se usavršavati, a onda će 
doći kao samo od sebe da ćemo ga uspješno predavati i novom 
pokoljenju. 

Naš je odgovor danas uzet iz jednoga od najzanosnijih psa- 
lama koji poziva Božji narod, oličen u Jeruzalemu i Sionu, da 
slavi svoga Boga. Božji je zakon najbolja obrana pa se na nj 
mogu odnositi čvrsti zasuni na vratima Božjega grada. Svakako 
je Božji zakon barem dobar dio riječi koju je Bog objavio iza- 
branom narodu S i NZ-a. Ta nas činjenica ispunja svetim po- 
nosom, ali i strahovitom odgovornošću. Zaista bi bilo tragično: 
imati najbolji kompas, a ipak zalutati; pred sobom neprestano 
vidjeti svjetionik, a ipak doživjeti brodolom. 


Ev, Mt 5, 17-19: Onaj koji bude vršio i naučavao bit će velik. 


Jedna riječ veže oba današnja čitanja: zakon SZ-a činio je 
Božji narod velikim, a i Isus obećaje da će biti velik tko bude 
vršio sve Božje zapovijedi. Svakako, ne radi se o nekoj umišlje- 
noj veličini, nego da budemo veliki u kraljevstvu nebeskom. 
Svrha je, dakle, staroga i novoga zakona jedna te ista. Drukčije 
ine može biti kad im je isti i izvor: sam Bog (II vat. sabor, O 19). 
S pravom se oba zakona uspoređuju sa samim jednim stablom, 
na staro je deblo nakalamljena nova mladica koja je nadvisila 
i prekrila stano stablo, ali se nalazi na njegovu panju. Isus iz- 
ričito izjavljuje da nije došao ukinuti zakon i proroke. Značaj- 
no je da naglasuje i proroke koji su revnovali za čistoću i du- 
hovnost zakona, na što je narod sa svojim vođama često zabo- 
ravljao. Zakon i pronoci, Isus i Crkva — svi nas vode k Bogu. 

O današnjem se evanđeoskom tekstu dosta raspravljalo. 
Izgleda posve jasan, a nije baš tako. Već riječ koja označuje 
Isusov odnos prema stanom zakonu prevodi se različito: zgb. 
Biblija »da ih ostvarim«, a Dudino »Evanđelje« (76) »dopuniti«. 
Po svoj je prilici ovo drugo točnije. U svakom slučaju Gospodin 
je u mnogočem usavršio stari zakon. Ovako to iznosi RBT (1498) 
sažeto: unio je red među različite zapovijedi, uklonio je ne- 
savršenosti u starom zakonu, postavio je kao vrhovno pravilo 
da se nasljeđuje Božje savršenstvo, pružio je privlačiv primjer 

i nutarnju snagu za oposluživanje zakona, najzad je sav zakon 
sažeo u dvostrukoj zapovijedi da treba ljubiti Boga nada sve 
i bližnjega kao samoga sebe. I taj je Božji zakon kompaktan, 
tvori jednu cjelinu koju treba kao takvu i obdržavati, pa će 
odgovarati i onaj koji prekrši jednu od najmanjih zapovijedi. 

Samo opet nije posve jasno koja kazna čeka takvoga čo- 
vjeka: što zapravo znači da će netko biti najmanji u nebeskom 
kraljevstvu? Stariji to uzimaju strože: da će dotični biti isklju- 
čen iz kraljevstva, a noviji blaže: da će u njemu zauzimati naj- 
niže mjesto. Izraz je čest u rabinskoj literaturi a označuje ra- 
zličitu sudbinu pojedinaca u mesijanskom kraljevstvu, dakle 
ima strože značenje, međutim se čini da u Isusovim ustima gla- 
si blaže. Konačno je najvažnije da Božji zakon treba vršiti i 
naučavati. Tim je redom završilo i 1. čitanje, taj je redosljed 
upotrijebljen i za Isusa: Činio je i učio (Dj 1, 1). Samo to nije 
lako. Ne govore Talijani uzalud: Tra dire e fare c'a tutto il 
mare — od riječi do djela treba preplivati more. Potrebni su i 
oni koji naviještaju Božju riječ, ali Sv. pismo više hvali izvrši- 
oce riječi (Lk 1, 22). Treba mnogo moliti da u Crkvi Božjoj ni- 
tko ne pokazuje drugome put u nebo ako i sam ne ide tim 
putem. Blago onome koji ga pokazuje svojim primjerot, a još . 
će više biti nagrađen onaj koji ima dužnost da Božji zakon širi 
i riječju. »Umnici će blistati kao sjajni nebeski svod, i koji su 
mnoge učili pravednosti, kao zvijezde navijeke, u svu vječnost« 
(Dn 12, 3). 


ČETVRTAK 


1. Jr 7, 23-28: Ovo je narod koji ne sluša glasa Gospodina, Boga 
svojega. (str. 769) 


P. p. 94, 1-2. 6-7. 8-9 (str. 543-4) 
P. Danas kad glas mu poslušate, ne budite srca tvrda. 


“ Danas svršavamo prvu polovicu korizme. Majka se Crkva 
boji da li su njezina djeca živjela kako su trebala živjeti. Šteta je 
svakog neiskorištenog dana pa za preostali dio korizme čujemo 
dva ozbiljna čitanja. Koji će nam drugi prorok uzdrmati sa- 
Vjesti ako to ne učini Jeremija? Njegove su optužbe i prijetnje 
suvremenicima malo godile, jer u svako doba većina ljudi »ne- 
će podnositi zdrave nauke, nego će prema svojim strastima na- 
gomilavati učitelje da im škaklju uši, te će odvratiti uši od isti- 
ne« (2 Tim 4, 3-4). Osjetio je to u svoje vrijeme prorok koji je 
Uz Iliju najviše revnovao za Božji zakon a protiv idolopoklons- 

tva. Poslije nego im je predbacio da »na svoju sramotu« (7,19) 
žrtvuju tuđim bogovima, Bog Izraelce preko proroka upozora- 
va da je s njihovim ocima utanačio ugovor po kojemu su imali 
ići određenim putem; onda bi im kao Božjem narodu bilo do- 
bro. Budući da oni nisu slušali jer im je srce bilo ne samo zlo 
nego i okorjelo, pokazali su to izvana, što prorok pokazuje s dva 
slikovita izraza: nisu prignuli svoje uho da Boga čuju; poka- 
zaše mu leđa, a ne lice — kako je dolikovalo. Tko u svojoj 
savjesti ne sluša Božji glas, brzo mu grijehom okrene leđa. 
Bog sa svojima uvijek postupa očinski: kad nisu marili za 
svojega Boga koga nisu vidjeli, slao im je proroke i učitelje, 
neprestano ih slao, tako reći svakoga dana. Uspjeh je bio pora- 
zan: sinovi se pokazaše gorima od svojih otaca. Eto, sada u ime 
Božje propovijeda Jeremija, ali Bog predviđa. Spočitne li im on 
sve to, ipak ga neće poslušati niti će se odazvati njegovu glasu. 
Stoga Bog naređuje proroku neka pred narodom istakne tu 
strašnu činjenicu da ne sluša svojega Boga i da ne prima nje- 
gove opomene. Kakve li zaslijepljenosti i okorjelosti srdaca! 
Kad ljudi odvraćaju svoje uši od istine, onda za njih istina ne- 
staje. Ne govore je ustima, ne provode ije u svom životu. 
Znamo kako je svršio svaki pa i taj neposluh: izabrani je 
narod padao iz jedne nevolje u drugu dok nije bio porobljen 
i dobrim dijelom odveden u babilonsko sužanjstvo. Mnogo gore 
se može dogoditi i kršćanima, jer je robovanje sotoni najstraš- 
nije i čovjeka najnedostojnije. Od toga nas želi Crkva unapri- 
jed osloboditi. Nitko ne može čovjeka spasiti od sotone i onda 
od propasti ako sam u nju srlja. Nije dosta klicati Gospodinu 
kao svojemu Spasitelju i k njemu se utjecati i njega se držati 
kao što na hridi stoji onaj koji se našao u vodenoj bujici. Nije 
dosta ni pred njim kleknuti kao pred svojim Bogom i Pastirom, 
jer kakav je to stvor koji ne sluša svog Stvoritelja, kakva je to 
ovca koja mne ide za svojim Pastirom? Stoga je najvažnije da nam 
srce ne otvrdne, da ne promatramo uzalud Božja djela, da ne 
iskušavamo Boga svojom nevjerom koja je opasnija ako se ne 
odazivamo Božjem glasu te ako je sve više provodimo u praksi 
svoga života. Redovito se počinje malim nevjernostima koje, 
ako im se ne daje važnosti, vode u nevjeru. Na svakome se 
može obistiniti sto put prokušana činjenica: sotona i njegov 
najbolji suradnik, zao svijet, za svoju mrežu upotrebljavaju 
sve deblji i deblji konac.: Nećudoredni je pjesnik sigurno 
poučen iskustvom zapisao opomenu: Principiis obsta — su- 
protstavi se u početku. 


m 

Ev. Lk 11, 14-23: Tko nije sa mnom, taj je protiv mene! (str. 60) 


Bit će kome nelagodno što je gore po sredini i na kraju 
spomenut zloduh. Učinjeno je to namjerice da se .pripravimo 
na evanđeoski odlomak u kojemu je čak tri puta spomenut i 
sam Belzebul, poglavica zlih duhova, Perikopa je poznata iz III 
korizmene nedjelje u starom Misalu. Liturgijska je reforma za 
tu nedjelju obnovila vrlo lijepo i poučno evanđelje o Samari- 
janki, ali nas nije htjela lišiti upozorenja kako svršava onaj 
koji ne pušta da Krist, jači od sotone, svlada svaki zao upliv 
u njegovu srcu. Međutim, najprije ne zaboravimo tkoje Isusu 
kazao da pomoću Belzebula izgoni zle duhove. Marko (3, 22) 
kaže da su to bili književnici, a Matej (12, 24) spominje fari- 
zeje. Dakle oni koji su poznavali Božji zakon i mislili da ga 
savršeno vrše. U čemu mi najčešće opažamo djelovanje zla 
duha? Redovito u zemaljskim i posebno tjelesnim užicima. 
Ima i u njima on svoje prste, ali nije najgora napast, uči Ve- 
lika Terezija, kad zloduh vara duše patvoreći užitke i nasla- 
de; mnogo je veća kad utvara duši da ima kreposti kojih 
nema. »I tako nam malo-pomalo čini mnogo štete. U jednu 
nam ruku oslabi poniznost, a u drugu zanemarimo steći onu 
krepost za koju držimo da smo je već stekli. Kakvo je sred- 
stvo protiv toga, sestre? Čini mi se da je najbolje ono što 
nas uči maš Učitelj: molitva, ponizna molitva vječnom Ocu 
neka ne dopusti da uđemo u napast.« 

Kad kršćanska duša, na poticaj sotone, nije više sjedinjena 
s Bogom, onda se sve više okreče protiv njega. Što tko više 
od Boga okreće lice to.mu više okreće leđa. Na gumnu više 
njih sabire pšenicu u kup, a onomu tko je ne donosi, njegov 
dio redovito propada. Stoga je Gospodin morao zaključiti što 
i naslov odlomka ističe: Tko nije sa mnom, taj je protiv mene! 
Istina, nije u životu sve samo bijelo ili crno, ima na svijetu 
mnogo mješavine, sivila: u svako se dobro djelo, makar i pod- 
svj esno, zna uvući zlo, a isto tako i obratno. Ipak, naša moralka 
uči da zapravo nema moralno indiferentnih čina. Svaki je: ili 
usmjeren k Bogu, ili već time što nema Boga za cilj, ima neku 
drugu svrhu koja nije Bog, jer sve što čovjek odluči i izvrši 
to čini s nekom svrhom. Neka bi nam u drugom dijelu kori- 
zme Bog bio jedina svrha, a isto tako u darovanim nam još 
danima kojih ne znamo koliko će biti. Neka vrijedi načelo: S 
Bogom biti sjedinjen, s Bogom sabirati! 


92 — 3. petak 
PETAK 


1. č. Hoš 14, 2-10: Nećemo djelu ruku svojih govoriti: Bože 
naš (str. 893) 


P. p. 80, 7-Ba. 8bc-9a. 10-11ab. 14 17 (str. 533) 
P.: Ja sam Gospodin Bog tvoj, o poslušaj glas moj! 


Kao što se u prirodi, naročito sada u početku proljeća, 
izmjenjuje lijepo i loše vrijeme tako nam Crkva korizmenim 
čitanjima pruža utjehe i opomene. Jučer su te prevladavale, 
danas nam oba čitanja zaista podižu duh. Ima kod Hošeje 
mnogo prijekora i naviještenih kazni nevjernom narodu, ali 
on svoj spis završava vrlo utješnim riječima koje danas čuje- 
mo. Izrael je nekako uvidio svoje lutanje i obrativši se poslu- 
šao je proroka koji ga poziva na pokorničko bogoslužje. Ako 
narod prizna da je posrnuo, neće mu se biti teško podići i 
svojim riječima ispovijediti svoje grijehe — to znači uzeti sa 
sobom riječi — i vratiti se svome Bogu. Taj je plod ljudskih 
usana Gospodinu drag; on će ga primiti i uslišati molbu svojih 
slugu da s njih skine bezakonje. Narod pak sa svoje strane 
obećaje da više neće tražiti pomoći kod Asiraca miti se utje- 
cati tuđoj, po svoj prilici egipatskoj konjici. Prema biblijskom 
je shvaćanju to uvijek značilo izgubiti pouzdanje u svoga 
Jahvu i pretpostaviti mu silu tuđih, krivih bogova. Političkim 
je i vojnim uplivom okolnih naroda među Izraelce prodiralo 
uvijek i štovanje poganskih bogova i njihovih kipova, pa stoga 
obećanje: narod neće više svojim rukotvorinama govoriti da 
su mu one bog. Kad nama to Crkva ističe u naslovu čitanja, 
onda je sigurno uvjerena da i u našim danima ima kumira 
kojih se svatko za se mora odreći. Koji je moj kumir, idol? 
Upoznat će ga i osloboditi ga se samo onaj koji se bez Boga 
osjeća sirotom i koji je s prorokom uvjeren da takav kod Boga 
nalazi milost. 

U drugom dijelu (5-9) sam Bog preko Hošeje iznosi čime 
će on uzvratiti skrušenom narodu. On će ne samo izliječiti 
rane svih njihovih grijeha, nego svečano izjavljuje: Od svega 
ću ih srca ljubiti. Kako je utješna ta riječ koja tako lijepo 
odgovara svakom korizmenom petku, a naročito stoga što 
toga dana posebno štujemo presv. Srce Isusovo. Kad Bog svo- 
je ljubi, onda će se pobrinuti da im zemlja (RBT II 2) pruži 
svoja blaga koja se potanje opisuju. Dakako, nama su zemalj- 
ski plodovi znak duhovnih milosti. Barem je lako kod pšenice 
i vina sa zahvalnošću misliti budući da taj dar Božje dare- 
žljivosti upotrebljavamo u bogoslužju. Samo treba znati da 
ćemo redovito pričesni dar uživati onoliko koliko se na nj 

pripravimo. bogoslužjem riječi. U to nas nekako upućuje pro- 
rok. »Zadnji redak je zaključna riječ nekog om ste 
kasnije skupljao proročke spise i predaje u doba kad je shva- 
ćanje proročkih knjiga postalo problemom. Taj redak zaklju- 
čuje da je proročka poruka aktualna i za sadašnjost. Nije 
moguće čitati proroka kao što je Hošeja a da se čovjek ne 
stavi pred odluku između posluha i pobune, a time i između 
spasenja i propasti. Pitanje »Tko je mudar?« zvuči kao pro- 
test protiv samo teoretskog čitanja takvih prorokovih izreka 
jd kao poticaj da pročitano prenesemo u vlastiti život« (Kri- 
netzki). Opaska je na mjestu i za sve naše, sada tako obilno 
čitanje Biblije. 

Kao redovito, i za to se čitanje našao vrlo zgoda: š 
odgovor. Psalam se pjevao o blagdanu sjenica ge 
Izraelci sjećali svog bivanja u pustinji nakon oslobođenja iz 
Egipta. Psalmist u svojoj pjesničkoj duši kao da čuje tajan- 
stveni šapat Božjega glasa koji nabraja što je sve izveo za 
svoj narod: »Oslobodih ...«, a malo dalje su spomenute koša- 
re u kojima su Izraelci, kao egipatski robovi, nosili opeku za 
gradnje svojih tlačitelja (Izl 1, 11-14). Na takvo je dobro- 
činstvo narod odgovorio nevjerom. Stoga slušamo Božju opo- 
menu, koja se tri puta ponavlja, neka se ne klanjaju tuđim 
bogovima. A s čitanjem se slaže i završetak: ako narod bude 
slušao svoga Boga, on će ga hraniti pšenicom bjelicom i u 
znak drugih dobara cijedit će mu se obilat med iz pećina u 
kojima se roje slobodne pčele. Kao kod proroka (Joel 3, 18; 
Am. 9, 13) tako i ovdje najbolja pšenica i med iz pećine znači 
uzvišenost, slatkoću i obilje mesijanskih dobara. 


Ev. Mk 12 28b-34: Gospodin Bo . . m aca a : * : 
: : g tvoj jest jedini Bog, 
ga. (str. 41) dišu gi bo 


Više puta u S i NZ-u opetovanu najveću zapovijed o lju- 
bavi Marko donosi u vezi s jednim književnikom koji je u 
Bibliji zaista tražio Boga i njegovu volju. Valjda mu je bilo 
dodijalo mabrajati ništa manje nego 613 zapovijedi koje su 
njegovi drugovi pronalazili u Zakonu pa je došao k Isusu s 
pitanjem: koja je od svih tih zapovijedi najveća? Matej (22 
35) i Luka (10, 25) i za njega kažu da ga je time htio kušati 
kako su to prisutni farizeji uvijek činili, a valjda i stoga što 
se taj dobronamjernik našao u lošem društvu te je i on ozna- 
čen kao i oni, Gospodinu je dosta što je on pokazao i malo 
dobre volje, pa ga je stoga lijepo poučio. Književnik se ne 
Samo: složio s Isusom nego je još dodao kako ljubiti Boga i 
bližnjega znači više nego sve paljenice i druge žrtve. Izopa- 
čeni su pogledi na zakon davali prednost obrednim propisi- 


o 


o 


ma (RBT, bogoljubnost SZ 2, bogoštovlje SZ I i1ll). Mudar 
odgovor dotičnoga književnika Isus nije mogao da ne pohvali. 
Riječima »Nisi daleko od kraljevstva Božjeg« Gospodin mu 
je posvjedočio ispravno gledanje na zakon. Trebalo je samo 
da to još i u praksi provede. Stoga je Isus nadodao: »To vrši 
pa ćeš živjeti!« Što vrijedi za toga književnika vrijedi za 
svakoga. nigra Ze 

Kad je Crkva na čelo cijelog odlomka ponovila u jednini 
glavnu zapovijed SZ-a (Pnz 6, 4-5), a da nije spomenula 
Izraela, kome je zapovijed izravno upravljena, njezina je že- 
lja da je svaki od nas primi kao da je njemu izravno upra- 
vljena. Ljubav mora biti nešto intimno, osobno; stoga nam je 
i rečeno da Boga ljubimo svom dušom svojom, svom pameti 
svojom, svom snagom svojom. Kome je Gospodin jedini nje- 
gov Bog, jedino biće od koga potječe i kome teži, taj će za- 
posliti svu svoju dušu, sabrati svu svoju pamet i uložiti svu 
svoju snagu da svome Bogu iskaže svoju ljubav. Jedini on 
zaslužuje da ga na jedincat način svatko ljubi kao što i Bog 
svakoga napose ljubi. Isto vrijedi i o drugoj, tračnici iste 
zapovijedi, o ljubavi prema bližnjemu. Dosta je ozbiljno po- 
kušati bližnjega ljubiti kao samoga gebe da se brzo osjeti 
kako takva ljubav mnogo zahtijeva. I ona traži cijeloga čo- 
vjeka. 


SUBOTA 


1. č. Hoš 6, 1-6: Ljubav mi je mila, a ne žrtve (str. 889) 
P. p. 50, 3-4. 18-19. 20. 21ab (str. 507-8) 
P. Ljubav mi je mila, a ne žrtve. 


Susljedmo čitanje Biblije ima svoje prednosti, jer ia po- 
glavlja u poglavlje redom sve bolje upoznajemo svaku šnjigu 
za sebe te prema tome i cijelo Sv. pismo. Još je, ipak, kori- 
snije kad se vrši izbor biblijskih čitanja tematično, prema 
nekoj temi, a pogotovo kad je ta tematika zaokružena kao u 
korizmi. Sasvim je jasno što želi postići njezina biblijska ka- 
teheza: privesti nas obraćenju da krsnom obnovom otajstve- 
no doživimo sveti: Uskrs. To je misao vodilja svih | čitanja 
koja opet svakog dana tvore cjelinu za se, a više se puta mi- 
sao nastavlja iz dana u dan. Tko ima na pameti o čemu se 
jučer čitalo, danas. će korisnije i lakše shvatiti čitanja. 

Opet nam Bog govori preko proroka Hošeje, samo treba 
pročitati i redak ispred »Hajde« — kako ima “Vulgata i neki 
drugi prijevodi te kako upućuje službeno. »Red misnih čita- 

nja«. Tekst onda ima pravi smisao: Ovako govori Gospodin: 
Kad budu u newolji, iskat će me: »Hajde, vratimo se Gospo- 
dinu!« itd. Narod kažnjen od Boga zbog nevjernosti. traži 
Boga, ali to je bilo samo privremeno obraćenje kakvih je 
obraćenja u povijesti izraelskoj bilo mnogo. Svi znaju da će 
ih Bog primiti, iscijeliti ih i poviti im rane. Jedva će dva 
dana pustiti u muci a već trećega će ih oživjeti. Bog će im 
sigurno doći ususret kao što zora dolazi poslije noći, a njegov 
će dolazak biti blagotvoran kao kad jesenska i proljetna kiša 
padne u najzgodnije doba. Zaista, lijepo pouzdanje u Boga. 
Šteta da je tako kratkotrajno — kako se sam Bog tuži. Lju- 
bav je takvoga naroda kao jutarnji oblak koji se pojavi i 
ode, kao rana rosa koje nestaje netom grane sunce. Bog ih je 
pozivao k sebi i po oštrim riječima pronok4, ali uzalud, pa 
će Božji sud doći jasan kao svjetlost. Tako će se dogoditi na- 
rodu, jer više pazi na svoje žrtve nego da Bogu omili lju- 
bavlju i sve dubljim poznavanjem Boga. Što će Bogu živo- 
tinjske žrtve? On hoće naše srce. ' 

Božji zahtjev da mu omilimo ljubavlju, a ne žrtvama, 
Crkva smatra toliko opravdanim i tako važnim da nam ga 
stavlja u usta i kao pripjev. Uza nj čujemo nekoliko izabra- 
nih redaka pokorničkog psalma kojima i mi sami priznajemo 
da Bogu nisu drage žrtve ako se prije kajanjem ne operemo 
od svojih grijeha. Bogu će se svidjeti žrtve tek u obnovlje- 
nom Jeruzalemu, a to je — kako se nadamo — naša Crkva. 
Dakako, uz uvjet da u nju stupamo i u njoj molimo kao 
skrušen carinik, a ne kao farizej. 


Ev. Lk 18, 9-14: Carinik se vrati opravdan kući, a ne farizej. 
(str. 68) 


Slušajući kako je jučer i danas bilo toliko govora o sta- 
rozavjetnim žrtvama koje se Bogu ne mile, mogli bismo po- 
misliti da se prorokove riječi nas ne tiču. Stoga evo evanđe- 
oskog odlomka koji nas treba poučiti čega se moramo ču- 
Vati. Ni fanizej ne spominje žrtve nego nabraja svoje postove 
i milostinje. Farizeji su zaista mnogo molili, ali kako? Kad 
su Bogu zahvaljivali, čimili su to na takav način da se, 
ljudski rečeno, Bogu moralo zgaditi. Evanđelist je već u uvo- 
du Isusove usporedbe označio svu pakost farizeja. Kad bi oni 
samo bili uvjereni u svoju vlastitu pravednost, još bi se to 
dalo shvatiti. Ali to ih uvjerenje vodi u zaista odvratan stav: 
oni su druge prezirali. To preziranje nisu farizeji prema dru- 
g&ima pokazivali samo općenito. Kao da su bili sretni kad su 
mogli skono prstom pokazati na nekoga kojega su smatrali du- 
boko ispod sebe, kako eto taj famizej koji i u hramu prezirno 

gleda na mrskog carinika. Što tu koriste postovi i javne milo- 
stinje? Sve što se čini radi ljudi, to i cijene samo oni, ai to 
najpovršniji među njima. Tko, dakle, moli kao taj farizej, 
Boga zapravo vrijeđa jer ga zamišlja i tretira prema samom 
sebi. Farizej, zapravo, nije ništa molio, ali tko nešto i moli 
tako oholim raspoloženjem, Bog ga ne može uslišati jer bi 


onda podržavao oholost molioca. Molitva, ili je ponizna ili- 


uopće nije molitva. 

Ako smo u sebi iskreno potražili i našli žicu farizeizma 
— vara se onaj koji misli da je u njemu nimalo nema! — 
ako na nju gledamo očima evanđelja, onda neće biti teško 
doći u hram, moliti poput carinika i ma kraju se kući vra- 
titi opravdan. Ako smo što imali naučiti od korizmenog bogo- 
služja, naročito od njegovih čitanja, onda je to duh kajanja, 
obraćenja i vlastitog popravljanja. Kome nisu bili za to do- 
voljni navedeni Hošejevi retci jučer i danas, evo mu još je- 
dnoga koji se ionako ne nalazi u Misalu: Zaslijepljeni Izraelci 
»Uu srcu svome ne kažu da ja — govori Gospodin — pamtim 
svu zlopakost njihovu! Ali djela su ih njihova sad opkolila, 
pred licem mojim ona stoje«. Tko nije svjestan svojih grijeha 
— dakako, ne u pojedinostima koje bi nam više smetale nego 
pomagale — tko ih uzima na laku ruku, taj će se teško pravo 
kajati. U psalmu smo poslije čitanja sami kazali Bogu kako 
smo uvjereni da on neće prezreti ponizna i raskajana srca. 
Što će pak Bog učiniti s našim srcem ako ne poradi oko toga 
da se ozbiljno skruši i prizna svoju grješnost pred Ocem i 
pred braćom? Nije potrebno ostati u crkvi daleko ni gledati 
samo u zemlju ni udarati se mnogo u prsa, ali je bezuvjetno 
nužno moliti poput carinika: Bože, smiluj se meni grješniku! 
Koliko nas puta na to potiče bogoslužje svake mise! Treba 
se u to raspoloženje uživjeti i s njim kod mise sudjelovati 
i s Bogom se pomiren pričestiti, ili otići kući — neopravdan. 
Tko bi to mogao sebi željeti? 


> 

ČETVRTA KORIZMENA NEDJELJA 


GOD. A 


1. č. 1 Sam 16, 1b. 6-7. 10-13: David pomazan za kralja nad 
Izraelom. (str. 230) 


P. p. 22, 1-3a, 3b-4. 5. 6 (str. 486) 
P. Gospodin je pastir moj, ni u čem ja ne oskudijevam. 


Poslije čitanja o Abrahamu i o izlasku izabranog naroda 
i Egipta nema u izraelskoj povijesti važnijih predaja od onih 
koje Biblija pripovijeda o Davidu (RBT). Koliko je povijest 
našega spasenja povezana s tim slavnim kraljem vidi se već 
iz toga što je anđeo kod navještenja Kristova kazao da će 
mu Bog dati prijestolje njegova oca Davida (Lk 1, 32). A s 
Davidom je povezano i proroštvo (Mih 5, 1; Mt 2, 6) da će se 
Mesija roditi u Betlehemu. Nijedan drugi kralj nije ni izda- 
leka toliko opisan u Bibliji koliko David. Danas čujemo o 
njegovu izboru i pomazanju za kralja. Učinio je to Bog po 
istom proroku kao i kod Šaula kojega je kao nedostojnoga 
David imao zamijeniti. Dotada se i mladi David nalazio u kući ' 
svoga oca kao i Šaul prije nego što je bio pomazan za kralja. 
Kod Davidova izbora posebno je došla do izražaja Božja slo- 
bodna volja koja je preodredila najmlađega između osmero 
Jišajevih sinova. Tekst k tome izričito kaže: »Bog ne gleda 
kao što gleda čovjek: čovjek gleda ma oči, a Bog gleda što 


je u srcu« (r. 7b). 


Božji je zahvat u toj prigodi istaknut i riječima: Duh 
Gospodnji obuze Davida od onoga dana. Taj ga Božji duh 
nije ostavio kroz sve dane života iako je David štošta doživio, 
a sam Bogu mnogo skmivio. Mudri Sirah (47, 11) govori: »Go- 
Spod mu grijehe oprosti i podiže dovijeka silu njegovu, i dade 
mu savez kraljevski, slavni prijestol u Izraelu«. Na taj je 
način u Davidu oličen i sav izraelski narod kako to opisuje 
današnji ps 22. »Unatoč r. 1. psalam nije nikakva idila nego 
orijentalni izraz pouzdanja u Boga sa strane nekoga koji je 
progonjen (r. 5). Kralj i Bog je »pastir« svojega naroda, tj. 
njegov dobar i svemoćni Gospodar (usp. Ps 78, 13; 94, 7: Iz 


40, 11 i češće). Te je izraelske povlastice dionik i progonjeni 


Pojedinac: Bog ga obasipa milostima (r. 2) tako da mu ništa 
ne manjka. Pod zaštitom Božjeg imena i zbog proslave Božjeg 


imena psalmist je proglašen pravednim i oslobođen od krivnje 
(fr. 8). Čitav je njegov životni put sa svim pogibeljima, zbog 


Božje prisutnosti, pun utjehe jer Bog svojim pastirskim šta- 

> pppaaaananani 


pom i pastirskom palicom svladava sve neprijatelje (m. 4). 
Molilac se nada da će skoro to opet doživjeti jer će prinijeti 
zahvalnu žrtvu kod koje će, na osramoćenje svojih protivni- 
ka, on smjeti tako rekavši s Jahvom jesti i piti za istim sto- 
lom (r. 5; usp. Ps 21, 27). Tada će se sve okrenuti: neprijatelji 
ga neće više progoniti, a on će smjeti dolaziti u hram kad god 
ga bude volja i, dok bude živio, Gospod će mu biti životnim 
temeljem (r. 6; usp. Ps 16)« (Krinetzki). U smislu toga psalma 
povijest Davida i cijeloga izabranog naroda postaje i našom 
poviješću, poviješću cijele Crkve i svakoga od nas. 


2, č. Ef 5, 8-14: Ustani od mrtvih, i Krist će ti svijetliti. 
(str. 167-8) 


lako katehumenat nema u mnogim krajevima više ono 
značenje što ga je imao u kršćanskoj starini, ipak je priprava 
na krštenje ostala kao jedna od glavnih tema korizmenih 
čitanja. Konačno, i pokorničko je obilježje korizme u uskoj 
vezi s krštenjem jer Crkva želi da se svi obraćenjem i po- 
korom vratimo na početni put. Još će sve više to doći do 
izražaja kad se posve provede novi »Red krštenja djece« sa 
svom pripravom roditelja koju on predviđa. A pogotovo to 
vrijedi za ona mjesta gdje se odrasli spremaju za krštenje U 
gdje se ono, temeljito pripravi i svečano obavlja u uskrsnoj 
noći. Zbog svih tih je razloga Crkva vratila u ovu nedjelju 
evanđelje o slijepcu od rođenja koji odlomak dominira dana- 
šnjom nedjeljom i slijedećim tjednom. Kao uvod odabran je 
Paylov tekst o životu u svjetlu milosti. re 

Kad apostol opominje vjernike da se čuvaju mečistoće i 
škrtosti, onda mu dolazi na pamet omiljela usporedba sa svjet- 
lošću i tminom (RBT). Sve opačine, a posebno te dvije znaju 
zaslijepiti čovjeka da više ne može gledati pravo. Ako je tako 
bilo prije obraćenja i krštenja, sada bi imalo biti sasvim druk- 
čije: tama označuje grješnika, a svojstvo je krštenika i kršća- 
nina svjetlo. Krist je naše svjetlo kako se svečano navješćuje 
dok se unosi Uskrsna svijeća u tamnu crkvu kod Uskrsnog 
bdjenja. Krist je svjetlo jer je Bog: Iv 1, 4-13; 8, 12; 12, 46-47, 
a Mesija je bio i naviješten kao svjetlo: Iz 9, 1-6; 42, 6-9; 60, 
1-9; Lk 1, 78-79; 2, 32; Mt 4, 15-16. Na kmaju današnjeg odlom- 
ka Pavao navodi još jedan tekst koji se ne nalazi nigdje u Sv. 
pismu i egzegete su općenito mišljenja da potječe iz neke 
pjesme kojom su katekumene poticali na ustrajnost i koja se 
možda pjevala kod krštenja. Svakako, zgodno pristaje u ovo 
doba da probudi nas grješnike, koji smo zaspali u grješnim 
navikama i da izađemo na Kristovo svjetlo. 


i 
! 

Apostol me iostaje samo .kod lijepe slike: uza nju ne pr0o- 
pušta prigodu da nas upozori što znači živjeti u Božjemu 
svjetlu. Takav: će se vjernik truditi za svakovrsno djelo u 
kojemu prevladava dobrota, pravednost i istina. U čemu: će 
svatko pokazati ta svojstva vjere i još posebno evanđelja, to 
je dužnost svakoga da promotri u sebi i provede. Naprotiv, 
Pavao neće nikako da sudjelujemo u besplodmim djelima tame 
i stoga ponavlja tvrdnju iz pređašnih redaka da se o tim dje- 
lima, koja se čine u tami, među kršćanima ni ne govori. Posve 
sukladno s Ivanovim riječima u evanđelju (god. B), Pavao 
spominje da se Božjeg svjetla boje oni koji čine zlo i nastoje 
da njihova djela ostanu sakrivena. Svjetlo, dakle, liječi sve zlo 
u tamnim zakucima srca, dakako, samo ako čovjek smogne 
toliko hrabrosti da Božje svjetlo posve pusti u svoju savjest 
i da sve u sebi gleda u tom svjetlu. Dovoljan je tračak sunca 
da se vidi koliko prašine ima i u sobi koja se smatra čistom. 
Proljetno je čišćenje potrebno u svakom stanu, u svakoj duši. 


Pjesma prije ev. Iv 8, 12b; Ja sam svjetlo svijeta, govori Go- 
spodin; tko mene slijedi, imat će svjetlo života. > ; 


Ev. Iv 9, 1-41 (duže) ili 1. 6-9. 13-17. 34-38 (kraće): Ode, umije 
se i vrati se gledajući. (str. 86-7) presici 


Već su majstariji tumači ovog odlomka gledali u slijepcu 
svakoga čovjeka koji se rađa lišen Božje svjetlosti i milosti. 
Tu dobivamo s vjerom na krštenju koje je označeno ovim 
čudom. Augustin ide i u pojedinosti pa veli da je Gospodin 
slijepca učinio katekumenom kad mu je pomazao oči, a da je 
progledao kad se krstio u Kristu, jer i ribnjak Siloe znači 
Poslan, a Krist je poslan od Oca za naše spasenje. I u uvodu 
u to čudo govori se o Božjim djelima koja on vrši po danu 
i kako Isus sam sebe naziva svjetlom svijeta, a u potvrdu te 
izjave dariva svjetlo slijepcu od rođenja. »Budući da je kao 
Adamov sin u grijeh pali čovjek trebao kupelj preporođenja, 
poslije nego mu je oči pomazao blatom reče mu: »Idi, umij se 
u ribnjaku Siloe!« Tako mu je kupelj dala očima naravnu 
sposobnost i ujedno mu pružila preporođenje. Stoga je i došao 
poslije pranja gledajući da čovjek može upoznati svoga Tvorca 
i gledati onoga koji mu je udijelio vrhunaravni život« (Irenej). 
Uvijek je kod obreda krštenja svjetlo igralo važnu ulogu, a ta 


(je u ovom obredu, još više naglašena time da se svijeća, koja 


se daje kršteniku, ima prižgati na Uskrsnoj svijeći koja kroz 
godinu ima stajati u krstionici ili uza nju. Stoga su se krštenici 
zvali »iluminati-prosvijetljeni«, a krštenje »fotism6s-svjetlo«. 
»Kršteni smo prosvijetljeni, prosvijetljeni smo Božji sinovi, 

pulsne ida: dje O S S oći 


Božji sinovi primamo savršen dar (euhamistije), a primivši 
savršen dar posjedujemo besmrtnost. Kad smo kršteni,.oslo- 
bođeni smo grijeha čija je tama priječila Duha Svetoga. Sada 
nam ije oko duše slobodno, bistro i rasvijetljeno te njime gle- 
damo Boga« (Klement Aleks.). 

Čitav je odlomak vrlo poučan. Nijedno Isusovo čudo nisu 
njegovi protivnici toliko ispitivali koliko to. U svemu tome sveti 
“oci nalaze pouke. Međutim za mistagoško tumačenje ovog čuda 
od najveće je koristi da se istakne slijepčeva vjera. Bez nje on 
ne bi bio ozdravio kao što ni nama bez nje krštenje ne koristi. 
Zaista je njegova vjera bila stavljena na veliku kušnju: malo 
blata na očima i Isusova riječ koja mu je naređivala nešto što 
samo po sebi nije moglo ništa pomoći kao što je možda više 
puta već iskusio — to je sve što je slijepcu u prvi mah Isus 
pružio. Blato na očima moglo ga je prije oslijepiti a ne dati 
mu da progleda (Toma Akv.). Ipak, slijepac je vjerovao Isusu 
koji mu je obilato nagradio vjeru koju je na kraju i ničice 
ispovijedio. Svi sakramenti redom imaju vrlo neugledne zna- 
kove koji označuju i sadrže milosti koje dijele, kao što je i sam 
prasakramenat, Isusova ljudska narav, za mnoge bila. kamen 
spoticanja. Na početku svega našeg opravdanja pred Bogom 
i posvećenja stoji vjera u Krista i u sva sredstva milosti koja 
je on odredio. Stoga i stoji na svršetku bogoslužja riječi i na 
pragu bogoslužja žrtve Vjerovanje. 


GOD. B 


1. č. 2 Ljet 36, 14-16. 19-23: Srdžba se i milosrđe Gospodnje 
očituje prognanstvom i izbavljenjem naroda. (str. 378) 


P. p. 136, 1-2. 3. 4-5. 6 (str. 577) 


P. Nek mi se jezik za nepce prilijepi, ako spomen tvoj smetnem 
ja ikada. 


Malo je u Misalu čitanja iz knjiga Ljetopisa. One zapravo 
ponavljaju događaje iz drugih biblijskih povijesnih knjiga. 
Uz mnoga rodoslovlja od Adama ističu kraljevanje Davida i 
Salomona iznoseći teologiju izraelske povijesti. Na temelju 
Davidova vremena razmišljaju o idealnom Božjem kraljevstvu 
u prošlosti, sadašnjosti i budućnosti. Prema tome imaju i neko- 
liko aluzija na Mesiju i njegovo doba koje je i u današnjem 
odlomku oličeno kraljem Kirom i njegovim zauzimanjem za 
izabrani narod. Za to ima podlogu naročito kod Izaije koji Kira 
naziva Božjim pastirom (44, 28) i pomazanikom (45, 1). Knjige 


Ljetopisa, kao i druge kasnije knjige SZ-a, govore mnogo više 
o robovanju izabranog naroda u Babilonu nego o onome u 
Egiptu. Budući da naglašavaju vjernost naroda — o kojoj je 
ovisna njegova sudbina: kazna ili nagrada sa strane Gospoda 
— lako je bilo pokazati da je tu strašnu kaznu zaslužio cijeli 
narod, kako se i ističe na početku današnjeg odlomka. I oslo- 
bođenje iz babilonskog sužanjstva upadalo je u oči: dok je iz 
Egipta narod izveo veliki Mojsije, zaslugu za drugo oslobođenje 
trebalo je priznati poganinu Kiru; uz to su iz Babilona došli 
u dva navrata ali ne svi, a i oni koji su se vratili misu bili 
greg bolji od nae djedova koji su skrivili tu Božju kaznu. 
uran, hara . 
: koke pripr | jalo sian Mesije i prema tome ima vezu 
. Poslije ovog uvoda sam tekst današnjeg oi ema 
većih teškoća. Zadivljuje Božja ljubav ako aoPecinrski je 
ustuknula ni pred zaista čudnim izrugivanjem Božjih glasnika 
— Bog ih je i dalje svejedno slao. Činio je to sve dok se nije 
pokazalo da ije bolest nanoda neizlječiva kad je morala shin 
piti Božja pravda. Kazna je bila silno teška jer je »strašno 
upasti u ruke Boga života« (Heb 10, 31). Kad se navršilo vri- 
jeme, Bog je oprostio svome narodu i nadahnuo Kira da ga 
oslobodi, U tom smislu »kazna, kojom je Bog udario grijehe 
Judejaca tako da im je nad zemljom vladao sedamdesetgodiš- 
nji prisilni počinak, trebala je narod osloboditi od grijeha i za 
njih dati zadavolljštinu. Ujedno je imala za cilj da pripravi 
sveto tlo na koje će se maseliti narod, u tuđini pročišćen i 
posvećen. U samoj se propasti nazrijevao već i novi početak | 
Ljudi mogu doći na manje, no Božje kraljevstvo me dolazi na 
manje. Neovisno od ljudske krivnje, ono ikorača kroz povijest 
jer to je konačno uvijek povijest Boga« (Krinetzki). ' 
Svaki narod ljubi svoje svetinje, a tih je redovito više. 
Izraelci su svu svoju ljubav. usredotočili na svoje vjersko i 
ujedno narodno središte — Jeruzalem. Divno je tu ljubav i 
vjernost svetome gradu i njegovu hramu na Sionu opjevao 
današnji pripj. psalam. Ni govora da ibi zanosne sionske pjesme 
mogli Izraelci pjevati u neprijateljskoj tuđini! U znak žalosti 
objesili su svoje harfe u tugaljive vrbe i neprestanim čeznućem 
misle na Sion. Jedino što su izdaleka mogli bilo je da su uz 
najteže zakletve izjavljivali svoju vječnu vjernost Jeruzalemu. 
Radije neka ih stigne smrt, nakon koje se po pučkom shvaća- 
ćanju jezik prilijepi uz nepce, nego da bi čemu drugome dali 
prednost pred svojim svetim gradom. Kad bismo ovako mi 
o. ljubili svoj Jeruzalem: svetu Crkvu i nebesku domo- 
vinu! 

2; č. Ef 2, 4-10: Mrtvi grijesima, milošću ste spašeni. (str. 165-6) 


Slikari upotrebljavaju tamne boje da na toj pozadini bolje 
osvijetle glavni lik. Današnje je 1. čitanje svima stavilo pred 
oči teške grijehe maroda i kaznu koja ga je za njih stigla. Već 
ono j€ ujedno navijestilo i oslobođenje, ali tek nam Pavao i 
Ivan govore o spasenju koje je izvršeno i to na način koji sve 
starozavjetne slike i riječi nisu mogli ni slutiti. I poslanica spo- 
minje naše posrtaje — o tome smo jučer dosta čuli — i smrt 
do koje su nas oni doveli. Ali ta je činjenica okružena s toliko 
izraza Božje ljubavi i milosrđa da se čovjek čudi koliko puta 
te riječi u ovo malo redaka dolaze Pavlu u pero. Božje milo- 
srđe nije ostalo samo u njegovu Srcu nego je svima nama 
donijelo + milost, ..preobilno bogatstvo milosti. Redovito kod 
Pavla, a pogotovo ovdje, milost nije pojam nego činjenica, dar 
spasenja. Na koji smo način spašeni? Mi smo grijesima bili 
mrtvi, stoga je Krist trebao umrijeti za naše grijehe, da nas 
onda Bog zajedno s njim oživi i uskrisi. U prijevodu nije 
moguće izraziti sve što kaže izvornik : apostol i ovdje upotreb- 
ljava svoj omiljeli »syn-su« pa kaže da nas je Bog »Su-ofži vio« 
i »su-uskrisio« s Kristom. To je bilo moguće jer je on Glava 
a mi udovi istoga otajstvenoga tijela. Stoga će biti moguće da 
nas s njime »su-posadi« sebi s desne na nebu. Dapače, Pavao 
tvrdi da je to Bog već učinio, i doista je sa svoje strane učinio 
— ato je glavno, što mi samo ne smijemo omesti — da i 
stvarno dođemo k njemu. Blago nama ako i mi možemo ponav- 
ljati s. Augustinom: »Ako ondje još nije naše tijelo, ondje je 
već.naša nada«. Ta je mada toliko sigurna koliko je u nju 
uliveno naše vjere, jer mas samo ona privodi vječnom spasenju, 

Kad kažemo naše vjere, nikako ne smijemo misliti da 
je ona plod našega nastojanja i truda. Apostol i to maglašava: 
ne po sebi, vjera je Božji dar! Što je onda naše, što mi za svoje 
spasenje možemo i moramo učiniti? Svojim djelima surađivati 
s Božjim darom. Međutim, neka se nitko ne hvasta svojim 
dobrim djelima, jer koliko god su ona za naše spasernija nužna, 
ipak smo mi za dobra djela »stvoreni u Kristu Isusu«. On ih 
je unaprijed pripravio da u njima živimo. Toliko su naša, dobra 
djela njegova da smo mi, zajedno sa svojim djelima, zapravo 
njegovo djelo. »U Kristu mi imamo sve, bez njega smo bijed- 
nici. U njemu smo uskrnuli na krštenju, u njemu već posje- 
dujemo slavu ma nebu. Zaista, sve imamo od Boga, bilo kao 
obični ljudi u naravnom redu, bilo kao kršćani u nadnaravnom 
redu. Pavao upravo tu upotrebljava riječ »stvoriti«, što znači 
nešto iz ništa učiniti i što može sam Svemogući. Otkupljen 
čovjek postaje »novo stvorenje« (Mosconi). 

Pjesma prije ev. Iv 3, 16: Bog je tako ljubio svijet te je dao 
svoga Sina Jedinorođenca; da svaki koji u njega vjeruje, 
ima život vječni. 4 

Ev. Iv 3, 14-21: Bog je poslao Sina na svijet, da se svijest spasi 
po njemu. (str. 79) 


Poslanica je odabrana zbog današnjeg evanđelja koje isto 
tako Ivanovim jezikom govori o Božjoj ljubavi i našoj vjeri. 
Ivanov ije to jezik jer je sada opće uvjerenje bibličara da je 
ovaj odlomak njegov dodatak Isusovu razgovoru s Nikodemom 
kojemu je možda i on prisustvovao. Dakako, ako su riječi Iva- 
nove, misli su Isusove i posve u skladu s pređašnjim tekstom. 
Sigurno se ne bi Ivan sam usudio u tajanstvenom znaku staro- 
zavjetne zmije gledati Krista na križu, da to nije učinio Isus 
u ovoj ili nekoj drugoj prigodi. Slika je u neku ruku. ponešto 
čudna, ali vrlo lijepo odgovara novozavjetnoj činjenici: spa- 
sava nas vjera u Raspetoga. Prianjanje uz Krista, proslavlje- 
noga po križu i uskrsnuću, Ivana je toliko zanijelo da najprije 
govori o Božjoj ljubavi kojom nam je dao svoga sina. Nije 
nam ga samo dao, poslao, nego ga nama »predao«, izručio nam 
ga da s njime ljudi čine što hoće, gve što je potrebno za njihovo 
spasenje. Otkada je Ivan zapisao te riječi, ponovile su se bez- 
broj puta, ali tko im je ikada shvatio sav smisao? Boga i nje- 
govu ljubav može shvatiti samo Bog, a mi je možemo suditi 
po daru koji nam je ona dala. Budući da to nije bio neki 
stvoreni dar već sam Bog, druga božanska osoba, jasno je da 
i dar nadilazi sve naše shvaćanje. Možemo ga samo uživati. 
Koliko ga ja uživam? Onoliko koliko u nj vjerujem. 

Ivan tu četiri puta upotrebljava riječ »svijet« i to ne u zlu 
smislu kako on to redovito čini. Svijet smo svi mi ljudi koje 
je Sin Božji došao spasiti. A hoće li se svi spasiti? Hoće svi 
koji u njega vjeruju. Kad je govor o vjeri, tekst napušta riječ 
»svijet« i govori o osobnoj vjeri svakoga pojedinca, Svatko će 
biti suđen po svojoj vlastitoj vjeri. »Ipak, ne mislimo da se taj 
sud vjere nad svijetom ili osuda vrši samo nad svijetom koliko 
je za nas »nevjeran«, koliko nije istovjetan s Crkvom, s vjer- 
skom zajednicom, nego se vrši također i nad svijetom ukoliko 
je to svijet u kojemu grijeh nastoji prevladati i stvarno prev- 
ladava, u nama koji se zovemo vjerni, u vjerskoj zajednici, u 
Crkvi. Tako će biti do kraja svijeta: u Crkvi će biti dobrih 
i zlih, pravednih i griješnika. Da, do kmaja će svijeta vladati 
napetost između istine i života, a konačno odlučuje buna protiv 
Boga, također i na području Crkve u najužem smislu. Krist je 
to jasno napovijedio u prispodobama o \pšenici i ljulju te o 
dobrim i slabim ribama« (biskup Grmič). 

GOD. C ' 


1. č. Još 5, 9a. 10-12: Božji narod ušavši u obećanu zemlju slavi 
Pashu. (str. 195) 


P. p. 33, 2-3. 4-5. 6-7 (str. 493-4) 
P. Kušajte i vidite kako je dobar Gospodin. 


Službeni komentar obnovljene liturgijske godine piše: »U 
rimskoj liturgiji nikada nisu manjkali pokornički tekstovi i 
čitanja koja su uvijek pružala glavne sastavne dijelove pret- 
krsne kateheze. Ali ti su tekstovi već davno prešli iz nedjelja 
u mise preko tjedna, a neki su i dokinuti, naročito molitve za 
katekumene. Budući da je koncil (B 109) odlučio neka se na 
jače svjetlo iznese krsni i pokornički značaj korizmenog vre- 
mena, obnovitelji su obratili pažnju na te tekstove. Čitanja 
su nedjeljnih misa izabrana tako da se vjernicima upućuju pozivi 
proroka na obraćenje i pokoru i da se svake četvrte godine 
ponavlja sinteza cijelog otajstva našega spasenja..Stoga su opet 
uzeta glavna mjesta evanđelja koja su se u prvim stoljećima 
čitala katekumenima da ih priprave na krštenje. Ta su čitanja 
namijenjena svim vjernicima, jer tokom svete korizme, zajed- 
no s onima koji se imaju krstiti, cijela Crkva slavi otajstvo 
svoje kršćanske inicijacije«. U tom će smislu sigurno sve razve- 
seliti i svima korisiti što je najljepša Kristova usporedba o 
izgubljenom sinu opet zauzela svoje mjesto jedne korizmene 
nedjelje da je svi čuju i na sebe primijene. 

Tom evanđelju nije bilo teško maći paralelna mjesta u 
SZ-u, ali mjesto poticaja i primjera osobnog obraćenja Crkva 
je dala prednost odlomku koji nam govori kako je cijeli narod 
— koji je bio slika novozavjetne Crkve — konačno prispio 
u obećanu zemlju i tu slavio prvu Pashu (grčka inačica za tu 
riječ je »Faze«, naš Vazam). Teško je i zamisliti što sve sadrži 
Gospodnja izreka: »Danas skidoh s vas sramotu egipatsku«. 
Stoljeća robovanja i četrdeset godina lutanja po pustinji — 
sve je to minulo. Evo sada naroda u zemlji gdje će im teći 
mlijeko i med. Više im nije potrebna čudesna mama, već su 
počeli uživati plodove prve žetve koji su tako svježe i prisno 
označeni beskvasnim kruhom i prženim zrnjem. Okrenuta je 
dakle nova stranica u povjesnici izabranog naroda, a prema 
tome i u povijesti spasenja. Poslije krštenja živimo u obećanoj 
zemlji Božje milosti i svih mogućih božanskih blagodati, nakon 
što je i s nas u krštenju skinuta sramota grijeha i naknadno 
u skrušenoj ispovijedi. Konačno će ta Božja izreka u svoj 
svojoj punini vrijediti onda kad se oslobodimo od grijeha nam 

namethute umrlosti i svih ljaga koje su vezane uz naš tjelesni 
život. 

Pripj. ps. donosi sam zahvalnu pjesmu nekoga koji se 
progonjen utekao Gospodinu, a kad ga je on uslišao, zahvalnik 
hoće da svi čuju njegovu pohvalu Pomoćniku. To će sve potak- 
nuti da i oni svoje pouzdanje stave u Gospodina, pa se neće 
postidjeti, što nas podsjeća na skinutu sramotu, spomenutu 
u 1. čitanju. Tako shvaćen i pjevan psalam može najljepše 
pripraviti zajednicu i svakoga pojedinog vjemika na evan- 
đelje o povratku izgubljenog sina i o gozbi koju mu je Otac 
priredio, kao što je i nama priređuje u euharistiji. 


2. č. 2 Kor 5, 17-21: Bog nas je pomirio sa sobom u Kristu. 
(str. 154) 


Kome će korizma donijeti spasenje? Tko će o Uskrsu 
postati novi stvor? Onaj koji po krštenju i euharistiji bude 
»u Kristu«. Mnogo bi toga trebalo nabrajati da se shvati što 
sve sadrži taj Pavlov kratki a tako značajni izraz. On sam 
unaprijed kaže da je u kršćaninu staro nestalo a novo nastalo. 
Dakle, izvršilo se ono što je bilo naviješteno starozavjetnom 
slikom i novozavjetnom usporedbom: kršćanin je nakon nobo- 
vanja grijehu došao u obećanu zemlju, nalkon lutalačkih stram- 
putica u Očevu kuću. Koja je to blagodat, najbolje ćemo 
upoznati ako promotrimo apostolov tekst o načinu kako je to 
izvedeno. Mi smo se vratili, mi smo postali novi stvor, ali 
nismo mi to izveli. Sve je došlo od Boga koji nas je pomirio 
sa sobom po Kristu. Istina, narod je morao prijeći rijeku Jor- 
dan, ući u obećanu zemlju i obrađivati je; izgubljeni je sin 
morao doći k sebi i uputiti se k ocu. To je subjektivni, sasvim 
osobni posao svakoga pojedinca, ali nikakve koristi od toga 
— i bez obzira što je i kod toga posla glavni radnik Bog i 
njegova milost — da nije pomirenje s Bogom bilo pripravljeno 
objektivno, tj. sa strane Božje. Bog je onaj koji je narod izveo 
iz Egipta i vodio ga kroz pustinju četrdeset godina i to tako 
brižno da im se odjeća nije izderala niti su im se sandale na 
nogama raskidale (Pnz 29, 4). Bog — kojega je krasan lik otac 
izgubljenog sina — jest onaj koji očinski dočeka svakoga 
grješnika. On ne pušta da bude okrivljen koliko se. osjeća 
krivim, već mu odmah oprašta, daje mu novu haljinu.i pri- 
ređuje gozbu. Jasnija od tih slika je riječ apostola: Bog bijaše 
onaj koji nas je u Kristu pomirio sa sobom. Da Otac nije bio 
sklon na pomirenje, da ga on prvi nije tražio i omogućio 
poslavši nam svoga Sina za Posrednika — bili bismo još zava- 
đeni s Bogom. Dakle, njihova je zasluga što nije tako. Opet 
smijemo uvijek iznova moliti: Slava Ocu po Sinu! ' 

Apostol nam ne ostaje dužan odgovor ni na naše pitanje: 
kako je to Otac izveo po Sinu? Naše prekršaje nije nama ura- 
čunao nego ih je prebacio na svoga Sina. Još više: umjesto 
nas njega je učinio žrtvom za grijeh, kao grijehom, a nas 
Božjom pravednošću. To smo čuli i na početku korizme, pa 
je vrijedno pogledati u svoju savjest koliko je te Božje, dano- 
vane nam pravednosti ostalo u nama, koliko smo se trudili da 
se ona unaprijedi. Ono što smo propustili uvijek se može nado- 
knaditi. Ne ponavlja nam Crkva uzalud Pavlov poziv: u ime 
Krista — pomirite se s Bogom! Apostol vrši svoju poslaničku 
službu — u ime Krista; moli mas — u ime Krista. Ovdje to ne 
znači »mjesto Krista« nego ono kako mi znamo nekome s ganu- 
ćem srca reći: Učini to — za ljubav Božju! F. Prat izraz »za 
Krista« tumači: za Kristov dobitak i njemu za uslugu, a onda 
dodaje: »Poticaj dokazuje da i čovjek sa svoje strane mora 
ispuniti jedan uvjet ako hoće da objektivno pomirenje postane 
i subjektivnim, njegovim, i da se stvarno izvrši«. Kršćani se 
običavaju opravdavati da bi se oni s nekim pomirili, ali da' 
druga strana neće, Ako je zaista tako, opravdani su. A što ako 
Bog hoće da se s mama pomiri i u tu je svrhu sve poduzeo, a 
čovjek neće? 


Pjesma prije ev. Lk 15, 18: Ustat ću, poći ću ocu svome pa mu 
reći: Oče, sagriiješih protiv neba i protiv tebe. 


Ev. Lk 15, 1-3. 11-32: Ovaj tvoj brat bijaše mrtav i opet oživ- 
je« (str. 65-6) 


Po drugi put ove godine čujemo tu usporedbu (v. subotu 
2. tjedna korizme), a danas je trebalo shvatiti u vezi s prvim 
dvama čitanjima. S izabranog je naroda Bog sam skinuo sra- 
motu robovanja i svoj je narod Bog doveo u obećanu zemlju, 
a u NZ-u Bog nas je pomirio sa sobom po svome Sinu. Prim- 
jenjeno na nas, cijela Crkva treba da se osjeća očišćenom i s 
Bogom pomirenom, a u njoj svaki od nas kao izgubljeni sin 
koji je zalutao, ali se i obratio pa s njim ponavljamo prije 
evanđelja svoju odluku o povratku k Ocu. Svima će koristiti 
ako se zaustavimo ma činjenici našeg obraćenja, dotično ako 
još prije pogledamo kako smo dospjeli u stanje iz kojega nas 
može izbaviti samo obraćenje i pokora. Možda se modernom 
čovjeku — kojemu je izbjegavanje grijeha zadnja briga, ako 
on uopće ima pravi pojam o grijehu kao uvredi Boga — čini 
da Kristova usporedba previše crno opisuje odlazak mlađega 
sina iz očinske kuće i kako je žalosno svršio. Tko tako misli, 
teško će ući u se, pokajati se i naći put k Ocu. 

Stoga nam svima može pomoći nekoliko izreka Pavla VI 
vjernicima u, vatikanskoj bazilici 11-I11-1970: Nekima se čini 
apsurdnim, besmislenim i čak nemogućim da se odreknu ne- 
čega što im pruža moderni svijet. Sa svojim se užicima uljuj- 
kavaju na mekušastom jastuku, Međutim, zemaljske naslade 
bilo koje vrste čovjeka ne čine većim nego manjim, ne čine ga 
sretnim nego neutaživo gladnim. Ne može se sve ina svijetu 
uživati, treba znati užitke probrati po pameti i savjesti, a to 
će nužno tražiti da se nečega odrečemo. Kršćansko odricanje 
donosi mnogo plodova, a najveći je što nas čini dionicima Kri- 
stova otkupljenja. Od ludih i štetnih želja čuvaju djecu od 
mladih dana njihove dječje žrtvice, a mas starije naše žrtve 
u svakoj dobi, u svakom staležu i u svim okolnostima. Riječima 
se Sv. oca može dodati samo: Bez žrtava ide se putem izgu- 
bljenoga sina. ' 

Naslov današnjeg evanđeoskog odlomka ističe da je mlađi 
brat bio duhovno mrtav i da je obraćenjem i oproštenjem opet 
oživio. Značajna je tu očeva riječ: »Ovaj tvoj brat« (ne smije 
se ispustiti »tvoj«, a bljeđi je i nepravilan prijevod »Ovaj sin 
moj«). Riječ je upravljena svakome od nas koji se zbog bilo 
kojeg razloga ne bi radovao povratku svojega brata. Iz drugih 
mjesta evanđelja (npr. Mt 18, 15) znamo da moramo učiniti 
mnogo više: i sami sve poduzeti za obraćenje svoga brata. Ali 
još je važnije da svatko drži da je i njemu samome potrebno 
obraćenje, i to ozbiljno. Božjim se životom u sebi može i vrlo 
bijedno životaniti, no tu je korizma da s Uskrsom razvije u 
svakome svu moguću puninu Božjega života. O svakom poje- 
dincu ovisi koliko će se na njemu ispuniti Kristova riječ: »Ja 
sam došao da ovce imaju život i da ga imaju u izobilju« 


(Iv 10, 10). 
Misa po volji 


Kada se u god. B i C ne čita evanđelje o slij j 
' d I " jepcu od rođenja, 
Mica se u bilo koji dan slijedećeg tjedna može uzeti misa po volji 
Ba roje ja 1. osa Mih 7, 7-9; Ako boravim u tminama, Bog 
jetlost moja (str. 912), i evanđelje: Iv 9, 1- je vidi 
gore IV nedjelju, god. A). : Pijeska podij s 


Mihejeva se dva retka nalaze samo tu u novom Misalu 
Uzeta su zbog evanđelja o čudu nad slijepcem od rođenja. 
Prorok. u gl. 6. i 7. vrlo crnim bojama slika stanje u izabranom 
narodu. Svršava rečenicom koja se često navodi kao poslovica : 
Svakome je dušmanin njegov ukućanin«. (7, 6). U takvu bi 
Stanju svaki narod, i svaki pojedinac u injemu, očajao. Samo 
Izraelci znaju otkuda će im doći spas. Sav narod gleda prema 
svojem Bogu, uvjeren da će biti uslišan. Treba dakle gledati 

na Boga kao što su u evanđelju slijepci gledali u Isusa očeku- 
jući od njega da im reče: »Progledaj!« Izraelci su bili tako 
sigurni u Božju pomoć da prorok u njihovu imenu izaziva sve 
neprijatelje, predstavljene dušmankom, neka se ne raduju nje- 
govu zlu. Pravi je korizmeni izraz: »Ako sam pao, ustat ću«. 
A posve je u vezi s evanđeljem uvjerenje: »Ako boravim u 
tminama, Gospod je svjetlost moja«. Tim se raspoloženjem 
korisnije sluša evanđelje ove mise i o njemu razmišlja da na 
temelju tih dvaju čitanja pristupimo k onome koji je zaista 
naša svjetlost i naš život. I i 


PONEDJELJAK 


1. č. Iz 65, 17-21: U njemu više neće čuti plača ni vapaja. (str. 
759) 

P. p. 29, 2 i 4. 5-6. 11-12a i 13b (str. 490) 

P. Veličam te, Gospodine, jer si me izbavio. 


Jučer smo (u god. C) čuli: Staro je nestalo, novo je, evo, 
nastalo. Uskrsna će mam liturgija mnogo govoriti o novom 
životu u Kristu uskrslom na njegov i naš novi život. Kao da 
je i Providnost tome dala mig kad židovska Pasha i naš Uskrs 
pada u proljeće, pa Crkva svakog jutra knoz korizmene tjedne 
kliče: »Već ide dan, tvoj slavni dan. I s nova svud će cvasti 
cvijet: Daj smjernu radost i nama — Obrativši nas na put 
svoj«. U te se misli uklapa današnje čitanje uzeto iz, svršetka 
Izaijine knjige koji proriče konačnu kaznu zlih i sretnu buduć- 
nost novoga Jeruzalema. Teško je reći na što je prorok mislio 
jer govori ne samo o novoj zemlji nego i o novim nebesima 
(RBT, stvaranje, SZ IV 2), a s druge strane, u tom će se novom 
Jeruzalemu idugo živjeti ali ipak i umirati. Liturgija uzima taj 
tekst kao naviještaj svega onoga što je Krist ostvario i predao 
svojoj Crkvi koja to proživljava u svojem bogoslužju, a naro- 
čito uskrsnim ciklusom. I zaista, tko se nastoji sve više pribli- 
žiti vječno mlađom Bogu i od njega erpsti svoju životnu snagu, 
taj je već na zemlji dionik svih mesijanskih dobara, pa prema 
tome i vječnog života u obnovljenom svemiru. Ne pjevamo 
ututanj u predslovlju korizmenih nedjelja da nas Krist obnav- 
ljanjem otajstva novoga života privodi k punini milosti posi- 
novljenja. I o Uskrsu slavimo Krista: On je naime pravo Janje 
koje oduze grijehe svijeta; svojom smrću on je uništio našu 
smrt i svojim uskrsnućem obnovio naš život. 

U pjesničkim, dakle, riječima i slikama proroka ne treba 
gledati što znači i kako je ostvaren svaki pojedini izraz, nego 

cjeloviti prikaz naše duhovne obnove. Tko doista postane novo 
stvorenje u Kristu, tome sva prijašnja lutanja s njihovim jadi- 
ma neće ni na um dolaziti. Neka nas konizmeno vježbanje stoji 
ne znam koliko svladavanja i popravljanja svoje ćudi, kršćanin 
se tome veseli jer time Bog u njemu stvara novo što će umjesto 
ljudskog plača i vapaja donijeti božansku radost. Sve je to u 
malo riječi izrazio veliki potrijarh monaha Benedikt kad u 
korizmi od svakoga svoga traži: »Neka ustegne mešto svome 
tijelu od jela, od pića, od spavanja, od govora, od šale i neka 
svete uskrsne blagdane očekuje s veseljem duhovne čežnje«. 
Sve ono sprijeda vrijedit će koliko bude prožeto liturgijsko- 
-osobnim veseljem. Onda će i korizmena obnova dulje trajati, 
na što se mogu primijeniti pronokove riječi o produženom živo- 
tu. Treba da svi kršćani shvate kako nije dosta o Uskrsu se 
ispovijediti, pa prvom prigodom opet pasti u teški grijeh i tako 


nemamo živjeti do drugog Uskrsa. Uživanje tjelesnog blago- 


stanja, naviještenog od proroka, nek za mas znači sreću što se 
nalazimo u Očevoj kući i u njoj uživamo plodove svoje surad- 
nje s Božjom milošću. 

»Kršćanski je život usmjeren prema naprijed, nije okrenut 
prema natrag. Kršćanstvo teži k stvaranju novih stvarnosti, 
a ne popravljanju starih stvari. Kršćanska je pokora putovanje 
prema novom životu, a ne povratak na prešla stanja. Tako je 
korizma... prema Uskrsu. Na onim bi točkicama trebala biti 


jedna definicija. Ali bolje ju je ostaviti u neizvjesnosti. Svaki 


će od nas naći prikladne riječi poslije nego korizmu: proživi 
s Crkvom (»Alleluia« I 2). Dakle, svatko mora za se promisliti 
kako bi i u kojem 'bi smislu mogle za njega vrijediti značajne 
zahvalne izjave u današnjem pripj. psalmu. 


Ev. Iv 4, 43-45: Idi — tvoj sin je živ. (str. 80-1) 


Malo prije smo s psalmistom sa zahvalnošću kazali: Gospo- 
dine, izveo si mi dušu iz Podzemlja, na rubu groba ti si me 
oživio. Može to Gospodin učiniti i čini sa svakom dušom kad je 
ozdravio činovnikova sina koji je bio na sammti. Stoga nam 
Crkva danas i čita izvještaj o tom čudu da ga prenesemo na 
svoj duhovni život, ma što i Isus smjera kad predbacuje traže- 


nje čudesa. Evanđelist s veseljem piše da su Gospodina Gali- 


lejci lijepo primili jer bijahu vidjeli sve što je učinio u Jeru- 
zalemu za vrijeme blagdana Pashe kojemu su i oni prisustvo- 
Vali. Još više su pohvale zaslužili Samarjanci kod kojih je Isus 
na prolazu ostao par dana a da nije učinio nijedno čudo. Istina, 
došli su k njemu na svjedočenje svoje sugrađanke koja im je 


kazala da ju je taj prorok prozreo u dušu, ali su se poslije 

Isusovih govora — koje su svom dušom slušali i prihvatili — 
odrekli i toga vanjskoga dokaza te ispovijedili svoju vjeru da 
je on Spasitelj svijeta (Iv 4, 42). Sličnu vjeru traži sada Gospo- 
din i od toga kraljeva činovnika. Kušnja nije bila laka, pogo- 
tovo za jednog, po svoj prilici, poganima koji se uspeo k njemu 
na galilejsku visoravan i prema tome se mogao nadati da će 
mu Čudotvorac uslišati molbu i sići s njime do Kafarnauma 
te mu ozdraviti sina, Kušnju je izdržao pa mu je povjerenje u 
Isusovu riječ bilo obilato nagrađeno. Spoznavši koliko je ta 
riječ i nadaleko moćna ne samo da je našao ozdravljena sina 
nego i mnogo više: vjeru u Krista, i to ne samo on nego i sav 
njegov dom. To isto treba da izvedu evanđeoska čudesa u svim 
ljudima dobre volje do kraja svijeta. 

U novije se doba sve više naglašava tzv. mistagoško shva- 
ćanje evanđeoskih događaja, što su stari crkveni oci tako dobro 
znali i provodili. Kao događaji, oni su davno prošli, ali ako 
vjerujemo da ih je Isus učinio i htio da se zapišu za nas, onda 
oni imaju i nas uvesti u njegovo cjelokupno otajstvo-misterij. 
Dakako, me samo evanđeoski izvještaji nego «di starozavjetni 
tekstovi koji su događaje Isusova života predvidjeli i na neki 
ih način predskazali. I II. vat. sabor (B 24) nas uči da se kod 
bogoslužja Sv. pismo me čita samo za pouku i da nas svojim 
molitvama nauči moliti nego i da od njega litungijski »čini i 
znakovi primaju svoje značenjje« (usp. i B 33). Tko se k Isusu 
potrudi, tko njega sluša, tko uza nj prianja, tome će duša 
ozdraviti i, ako je potrebno, oživjeti, pa će još više vjenovati 
on i svi oni na koje on može na bilo koji način uplivati. 


UTORAK 


č. Ez 47, 1-9. 12: Vidjeh vodu gdje izlazi iz hrama, i spasiše 
se svi do kojih dođe ova voda. (str. 864-5) 


P. p. 45, 2-3. 5-6. 8-9 (str. 504) 


P. S nama je Gospodin nad vojskama, 
naša je utvrda Bog Jakovljev! 


Današnje Ezekielovo viđenje još je čudnije od jučerašnjega 
iz Izaijine knjige, a oba se odnose na mesijansko doba. Eze- 
kiel je doživio upad Babilonaca i zajedno s mnogim svojim 
sunarodnjacima svršio u njihovu ropstvu. Ondje je Božjemu 
marodu podizao duh navješćujući obnovu Jeruzalema i njegova 
hrama. U vezi s tim Bog mu je objavio i stvari koje nadilaze 
bilo koju stvarnost na zemlji. To je i slučaj s ovim tekstom o 

hramskom izvoru koji se malo-pomalo razvio u rijeku. Ta 
»voda simbolizira životvornu moć Božju koja će se izliti u me- 
sijanska vremena i omogućiti ljudima da u punini donose plod« 
(RBT 1447). Voda, koja čisti i oplođuje kamo god dopre, slika 
je krsne vode, krsne milosti i uopće milosti. Sam je Isus kazao: 
»Voda koju ću mu ja dati postat će u njemu izvorom one vode 
što struji u vječni život« (Iv 4, 14). Ovo je prorokovo čitanje 
i uzeto s obzirom na ozdravljenje bolesnika koji kao da je u 
ribnjaku Bethesdi čekao upravo na Isusa 38 godina. I nas kori- 
zma sa svim svojim milostima treba da očisti i pruži prigodu da 
se obogatimo plodovima za vječnost. 

Da se radi o vječnosti, jasno je i iz činjenice da Ezekie- 
lovo viđenje preuzima i konkretizira novozavjetni vidjelac na 
kraju svoje Apokalipse (Otk 22, 1-2). Voda koja je potekla iz 
hrama utječe u Mrtvo more u kojemu zbog velike slanosti 
skoro da ni nema živih bića. Tako su nekako, po nepotpunoj 
objavi o prekogrobnom životu, Izraelci zamišljali podzemlje 
s mrtvima gdje se više nitko ne sjeća Boga niti mu pjeva hvale 
(ps 6, 6). Knjige mudrosti su im nekoliko ublažile tu crnu sliku, 
ali tek je mama po Isusu jasno da se po smrti nastavlja ljudski 
život kroz svu vječnost, jer se na smrtnom pragu »život mije- 
nja a ne oduzima« (pokojničko predslovlje). 'Prema tome, ovdje 
nam se daje milost i krepost kako bismo s njima zaslužili što 
veću vječnu nagradu (predsl. koriz. dana). O našoj suradnji — 
koja se kroz korizmu ima obnoviti i umnožiti — ovisi da od 
Kristove punine primimo »milost na milost« (Iv 1, 16) pa da 
onda i naša nagrada bude preobilna. Svece je zanosila težina 
i nagrada Križa. 

Pripj. ps. je nastao poslije Pe: ali mu je tematika 
stara, moglo bi se reći: kozmička i apokaliptička. Pjesnik zami- 
šlja kako se zemlja ljulja, bregovi se ruše u more i dršću pred 
žestinom valova. To je samo slika onoga što je opisano u dru- 
goj kitici, gdje gledamo pobješnjele narode i carstva kako se 
ruše. Svim tim suvereno rukovodi Božja ruka, kako to tumači 
treća kitica, a sve tri svršavaju današnjim pripjevom kojim 
izjavljujemo da se ničega ne bojimo kad ije s nama Bog, naša 
utvrda, Na Ezekielovo viđenje podsjeća r, 5. psalma s rijekama 
i rukavcima koji vesele grad Božji, a psalmistovo se i naše 
uvjerenje — da je Bog s nama — temelji i na zaključku Eze- 
kielova viđenja i cijele njegove knjige: Ime će gradu unapre- 
dak biti »Gospod je ovdje« (Ez 48, 35). Kad su tako bili uvje- 
reni u SZ-u, što da pokoleba mas koji imamo evanđelje i 
euharistiju? > 

Ev. Iv 5, 1-3a. 5-16: Odmah ozdravi taj čovjek. (str. 81) 


Da je Ivanovo Evanđelje napisano dosta kasnije od prvih 
triju, vidi se i iz sama njegova načina pisanja. Mnogo je meto- 
dičkije, moglo bi se reći da je napisano po nekom sistemu, 
naročito prva poglavlja: Ivan najprije donosi neki Isusov važni 
susret (pogl. 3: s Nikodemom, 4: sa Samarijankom) ili čudo 
(5: ozdravljenje dugogodišnjeg bolesnika, 6: čudesno nahra- 
njeno par tisuća ljudi), a zatim nadovezuje važne poučne go- 
vore. Danas, dakle, slušamo o ljekovitoj vodi ribnjaka Bet- 
hesde. Pred sto godina je u Jeruzalemu otkriveno to javno 
kupatilo u promjeru 120 X 60 m. Po svemu izgleda da se radilo 
“o nekoj sumpornoj ili radioaktivnoj vodi, Svakako, danas svi 
poznati katolički egzegete drže da je Tr. 44. o anđelu, koji bi tako 
uzljuljao vodu da bi ozdravio samo onaj koji bi prvi ušao u 
kupatilo, kasniji umetak koji nema mikakve veze s Isusovim 
čudom. Prat veli: »Da je tako bilo, onda bi to bilo najčudnije 
čudo u cijeloj Bibliji«, pa je pravo da sada i liturgijski tekst 
ispušta taj redak. On je inače dao prigodu da se i u toj sceni 
gleda slika krštenja, pa je taj Ivanov odlomak uvijek spadao 
u korizmenu katehezu. 

= Za našu je pouku da Gospodin ide među teške bolesnike 
i jednoga od najtežih pun sućuti pita da li želi ozdraviti. Taj 
se potužio da nema čovjeka koji bi ga spustio u ljekovitu vodu 
koja je, izgleda, barem djelomice gubila svoju moć poslije 
nego bi se neki u njoj okupali, što nije nimalo čudno. Kad 
jadnik mije imao čovjeka, sada se našao pred njim Bog-čovjek 
koji će pomoći i bez vode, svemoćnom svojom riječi. Naslov 
naglašuje da je dugogodišnji bolesnik odmah ozdravio. Što 
Isus čini, čini odmah i potpuno. I nas Isus ozdravlja od svake 
bolesti grijeha metom se skrušeno pokajemo i ispovijedimo. 
A ni mi ne smijemo smetnuti s uma Kristovu preporuku u 
r. 14: Eto, ozdravio si, ne griješi više da ti se što gore ne 
dogodi! Nije moguće ne opaziti i naivnost toga ozdravljenog 
čovjeka: bezazleno Isusa prijavljuje njegovim najvećim pro- 
tivnicima kojima je ozdravljenje u subotu bio poticaj da još 
više zamrze na Gospodina. Nađe se u svako doba naivnih 
osoba koje svojim izjavama i prijavama dolaze na ruku pro- 
tivnicima Boga i njegove Crkve. Čudno je ali istinito da se 
crkveni ljudi znaju naći u okolnostima kad im treba moliti: 
Bože, čuvaj me od prijatelja, a sam ću se lakše čuvati od 


neprijatelja. 


SRIJEDA 


1. č. Iz 49, 8-15: Postavio sam te za savez narodu, da di 
zemlju. (str. 747) u, da dignemo 


P. p. 144, 8-9. 130d-14. 17-18 (str. 583) 
P. Milostiv je Gospodin i milosrdan. 


Nove upute Rimskog kalendara ponovno pre čuju š 
se činilo kroz stoljeća: Neka se zadnjih dana kofeina dlboč. 
nost vjernika upućuje da promatra Kristovu muku! Liturgija 
toga ne čini čuvstvenim pučkim pobožnostima — koje, daka- 
ko, imaju svoju ulogu u vezi s liturgijom — nego nam izSi 
NZ-a iznosi tekstove koji govore kako je došlo do Kristove 
muke i koje duhovne koristi imamo iz nje crpsti. Isusove 
sukobe sa Židovima većinom donosi Ivan, pa se odsada veći- 
nom čita njegovo Evanđelje. Od starozavjetnih likova i na- 
vještaja Raspetoga posebno se ističu u Izaijinoj knjizi pjesme 
o Sluzi Jahvinu koji je tako opisan da mnoge njegove crte 
najviše sliče Mesiji. Taj će Božji Sluga i trpjeti a danas ču- 
jemo o plodovima njegova trpljenja: ono će nam donijeti 
spasenje, tj. spasenje nam je već pribavljeno, a nas se 
sve više primjenjuje liturgijskim i naročito euharistijskim 
obnavljanjem Kristove muke. Trenuci su i dani spasenja svi 
pz su nam na raspolaganju do smrti, a posebno korizmeni 

s Prorok gleda povratak naroda iz babilonskog sužanjstva 
a izvest će ga neki novi Mojsije i narodu opet razdijeliti obe- 
ćanu zemlju poput novog Jošue. Oni koji poslušaju i iziđu 
na svjetlo što im ga pruža Gospodin uživat će Božju pratnju 
i obranu već na putu u domovinu. Neće ih mučiti nikakve 
vremenske nedaće, neće im manjkati izvor-vode; ići će po 
uređenim putovima. Posebno je utješno da će se izabrani 
narod opet sakupiti sa svih strana: s istoka iz babilonskog: 
sužanjstva, sa sjevera i iz zemlje Sin (Gornjeg Egipta). Svi 
zajedno će klicati od veselja i čudit će se kako su u doba 
kušnje mogli govoriti da ih je Gospodin ostavio i da je zabo- 
ravio na svoj narcd, Kod toga se proroku pruža prilika da u 
ime Boga usklikne vrlo ganutljivo: Kad bi se dogodilo što se 
redovito nikada ne događa — protunaravne iznimke samo 
Potvrđuju pravilo — da majka zaboravi svoje dijete, Bog neće 
zaboraviti svoga naroda. Sretan onaj koji na to misli u svim 
Svojim vanjskim i mnogo težim nutarnjim kušnjama. . 

) Pripj. psalmom uvjeravamo sebe i sve one koji nas slu- 
šaju da je naš Bog milostiv i milosrdan. Na zemaljskim puto- 
Vima, dok se vraćamo iz zemaljskog sužanjstva u nebesku 

domovinu, on prati svoje i podiže one koji posrnu, To može 
činiti i čini jednostavno stoga jer je Bog blizu onih koji ga 
prizivlju. Ako ne osjećam njegove blizine, bolje rečeno, ako 
sam u nju premalo konkretno uvjeren, možda sam kriv ja 
koji ga ne zazivam svjesno, iskreno, srdačno. ' 


Ev. Iv 5, 17-80: Kao što Otac uskrisuje' mrtve, i vraća im 
život, tako i Sin vraća život komu hoće. (str. 81) 


U ove dvije zadnje korizmene sedmice čitamo iz Ivanova 
Evanđelja redosljedom duboke i dosta teške Isusove govore 
u prigodama kad se sve više zaoširavao njegov sukob s glav- 
nim protivnicima koji je postigao vrhunac kad su ga osudili 
na smrt. Pred svoj su sud stavili Gospodina poslije nego je 
dugogodišnjeg bolesnika izliječio u subotu i kazao mu neka 
prohoda noseći svoju bijednu postelju. Još više su se razgnje- 
vili kad je Isus izjavio da je om, jednako kao i Otac, gospodar 
subote i da ga ne vežu njihova, farizejski ograničena shvaća- 
nja o subotnjem počinku. Tko Boga maziva Ocem u punom 
smislu riječi i k tome izjavljuje da može činiti što i Otac, 
taj jasno izjednačuje sebe s Bogom, što je Isus morao izja- 
vljivati jer je pravi Bog. Zatim dugim govorom želi to razja- 
sniti koliko to ljudi mogu i hoće shvatiti. Neki tumači misle 
da je tu Gospodin htio prikazati svoju božansku narav, drugi: 
svoju ljudsku narav; treći: sebe kao utjelovljenoga Boga, kao 
Bogočovjeka. Za sva se tri mišljenja može naći u tom govoru 
više izraza pa ih je najbolje uzeti zajedno. 

Ne možemo se ovdje zaustavljati kod svih tih dubokih 
izreka jer bismo morali iznijeti dobar dio Kristologije. Samo 
jedna misao uz početni r. 19. neka pomogne kako imamo uzeti 
čitav govor. Sin ne može ništa sam od sebe učiniti, tj. kao 
sam od sebe, na vlastitu pobudu. Sva su, naime, Božja djelo- 
vanja prema vani zajednička svim trima božanskim osobama 
u tom smislu da ih jedna omogućuje i naređuje a druga 
izvršuje: npr. Sin je uzeo ljudsku narav, a Otac mu je dao; 
Sin je umro, a Otac ga je predao; Sin je uskrsnuo, a Otac 
mu je dao za to moć, pa se može reći da ga je Otac uskrisio 
(Dj 2, 32) itd. Takva posvemašnja ovisnost Sina od Oca ne 
smije se tumačiti ljudski, kao da ponižava ili čak donosi 
neku tjeskobu i ograničenje, nego je ona dokaz i izraz naj- 
intimnije povezanosti Oca i Sina u Duhu Svetom. Iz toga za 
nas slijedi (r. 23) da poštujemo Sina kao i Oca pa su sve 
liturgijske doksologije upravljene, u raznovrsnim obrascima, 
Ocu i Sinu i Duhu Svetomu. 

U korizmi nam Crkva s pravom u naslovu ističe r. 21. 
To uskrisivanje mrtvih sa strane Isusa mne treba, kako su. neki 

htjeli, ograničiti samo na onu trojicu o kojim ja 
govore da ih je Gospodin oživio. Ne misli E om 
sveopće ukrsnuće mrtvih, jer je rečeno da sada vraća život 
samo komu hoće ali da će i ono uskrisenje izvršiti Isus (r 
25-29) i on sve suditi (30). Većina i najispravnije tumači da se 
Isus izrazio tako općenito kao potpuni gospodar nad životom 
i smrću, a u prvom redu da se njegove riječi mogu uzeti u 
vezi s duhovnom smrću grijeha. Krist po- volji Očevoj s Du- 
hom Svetim vraća ljudima život milosti. To čini komu hoće, 
ali jer je njegova volja da se svi ljudi spase (1 Tim 2, 4) gve 
ovisi o nama, o mašoj volji i suradnji, konkretno, HA našoj 
skrušenosti. Katolička je dogma da Bog nikome ne uskraćuje 
potrebne i dovoljne milosti za obraćenje i spasenje ako do- 
tični čini što je u njegovoj moći, ovisno o njegovoj slobodnoj 
volji. Treba moliti da se ovih dana ona otvori Božjem milo- 
srđu u nama i u svoj našoj braći. 


ČETVRTAK 


1. č. Izl 32, 7-14: Odustani od zla svome zavidi (str. 69) 
P. p. 105, 19-20, 21-22. 23 (str. 553) 


P. Sjeti me se, Gospodine, po dobroti prema puku svome. 


Danas čujemo drugi dio Isusova govora izreč - 
obrani kad su ga Židovi osudili što je u subotu liječio iu 
lesna čovjeka i tom prigodom sebe izjednačio Ocu. Pri koncu 
im je predbacio da zapravo oni ne vjeruju ni Mojsiju, u ko- 
ga se toliko uzdaju, pa će i on biti njihov tužitelj pred -Bo- 
gom. Taj. je spomen Mojsija potakao Crkvu da kao prvo 
čitanje iznese pred nas Mojsijevo zauzimanje za zalutali na- 
nod i njegov uspješan zagovor pred Bogom. Iz svega se vidi 
da liturgija danas ne ističe gadni grijeh idolopoklonstva sa 
strane nezahvalnog naroda, nego ulogu Mojsija, ne kao tuži- 
telja nego kao zagovomika za Božje smilovanmje koje nam je 
sada u korizmi svima tako potrebno. Mojsije se i sam posve 
opravdano silno razljutio na grijeh svoga naroda, toliko da 
je u srdžbi bacio i razbio kamene ploče zakona (r. 19), ali 
dok se nalazio pred Bogom, svu je svoju dušu uložio da od 
njega izmoli oproštenje za svoj narod. Bilo je to tim veliko- 
dušnije što mu je Bog izrazio svoju namjeru da će umjesto 
toga naroda tvrde šije od njega razviti novi veliki narod. Moj- 
sije je toliko ljubio svoje, ma kakvi oni bili, da nije na to 
Pristao. nego je Boga umilostivio za svoj narod, za koji je bio 
Spreman i sebe žrtvovati (32, 32). Time je postao krasan tip 

i lik samoga Krista na križu koji je sebe žrtvovao za pomi- 
renje svijeta s Bogom. Ujedno je uzor onima koji se svagdano 
mole i žrtvuju u samostanima (II vat. gabor, Bs 33) ili u svi- 
jetu za grijehe Božjega naroda. = i 

Mojsija je ljubav naučila također kako će moliti za svoj 
narod. Sve je to vrlo ljudski, ali mi ljudi sami od sebe ni ne 
možemo drukčije moliti. On najprije hvali Boga što je svoj 
narod — i to je najbolja preporuka: izraelski je narod Božji 
— izbavio iz Egipta. Ali odmah na to dodaje: Upravo stoga ne 
smiješ ga iskorijeniti jer bi se Egipćani nasladili i govorili da 
si svoj narod izveo iz njihove bogate zemlje zato da ga pota- 
maniš po pustinjskim brdinama. Prema: općem izraelskom 
običaju još se poziva na praoce naroda koji su bili tako veliki 
u Božjim očima i — još važnije — kojima je sam Bog obećao 
veliko potomstvo i tom njihovom potomstvu obećanu zemlju. 
Kako je Mojsije molio za narod tako je bio i uslišan: on 
je kazao »odustani« i Bog je »odustao«. Sam je Mojsije sa 
svojim pomoćnicima kaznio najveće krivce i toga ih je dana 
palo tri tisuće (r. 28), ali narod kao takav bio je spašen: na nj 
nije pala Božja nego samo ljudska kazna. ' 

Barem u adventu i korizmi — jer u tim ciklusima otaj- 
stveno ponavljamo glavne događaje našeg spasenja — Crkva 
preporučuje da molimo ps 104. i 105. koji govore o Božjim 
obećanjima izabranom narodu i o grijesima toga naroda. Sto- 
ga je iz toga drugog psalma uzet odlomak koji se odnosi na od- 
vratnu nevjernost naroda i na spasonosno zauzimanje Mojsija. 
Psalmist se ruga narodu koji je svoju Slavu, svoga Boga 
zamijenio likom bika što ždere travu. Dakle, počinili su dvo- 
struki grijeh: zaboravili na svoga Boga i napravili idolski kip 
što im je bilo najstrože zabranjeno. Za Mojsija kaže najljepše 
što se može reći! za čovjeka: bio je Božji izabranik i prema 
tome je mogao kod Boga uspjeti. Slušajući te retke pona- 
vljamo za se i za svoj narod vrlo srdačan pripjev. 


Ev. Iv 5, 31-47: Tuži vas Mojsije u koga se uzdate. (str. 81-2) 


Isusova samoobrana pred njegovim zadrtim protivnicima 
u svojem drugom dijelu iznosi dokaze, bolje rečeno, svjedo- 
čanstva koja govore tko je on. Možda su ta svjedočanstva ira- 
žili sami Židovi, a ako nisu ovoga puta, jesu kasnije u sličnoj 
prigodi (Iv 8, 13). Sam Isus maglašuje da njegovo svjedočansbvo 
ne bi pred njima, kako su raspoloženi, mnogo vrijedilo kad bi 
on sam svjedočio o sebi. Međutim, nije tako; on ima za se svje- 
dočanstvo ljudi a i samoga Boga. Najprije se poziva na Ivana 
Krstitelja, tim više što su u svoje vrijeme njegovi protivnici 

poslali u tu svrhu svoje izaslanike (Iv 1, 19-27) k Ivanu. Go- 
spodin pripominje da se on zapravo ponizuje kad kao Bog 
navodi svjedočanstvo jednoga čovjeka, pa bio on tako velik 
kao što je bio njegov Krstitelj, ali Isus čini i to samo u želji 
da za njihovo spasenje učini sve što može. Usput hvali Ivana 
ali njih kori što se nisu htjeli trajno okoristiti tim velikim 
Božjim darom. : 

Kad Židovima nije bio dovoljan kao svjedok nekada od 
njih toliko cijenjeni Ivan, Gospodin prelazi na neusporedivo 
veće svjedočanstvo svoga Oca. Kako protivnici nisu nikada 
vidjeli Boga Oca niti slušaju njegove riječi u sebi, Isus se 
poziva na djela koja čini po Očevoj volji i s njime najuže pove- 
zan i sjedinjen. No, jer su upravo ta Kristova djela u ime Oca 
u očima njegovih protivnika spoma, još spominje i Pisma, 
koja su i oni držali božanskima. Mnogo je mjesta u njima koja 
izravno ili neizravno naviještaju Mesiju i opisuju ga riječima 
koje se nikako ne mogu odnositi na nekog običnog čovjeka. 
II. vat. sabor (O 15) također to mjesto Isusove samoobrane 
spominje u vezi da i SZ govori o Kristu i da ga prema tome mi 
kršćani imamo cijeniti i u tom smislu tumačiti, »Nije prije Go- 
spodnjeg dolaska napisano što sve čitamo u Sv. pismu zbog 
drugog razloga nego da nam se preporuči njegov dolazak i 
da se navijesti buduća Crkva, tj. Božji narod u svim narodnim 
skupinama, a to je njegovo tijelo« (Augustin). Blago onome 
koji istražuje Pisma i u njima nalazi vječni život, »a ovo je 
vječni život: spoznati jedino pravog Boga, i onoga koga je on 
poslao, Isusa Krista« (Iv 17, 3)! 

Izgleda da sve Isusovo nastojanje nije kod njegovih pro- 
tivnika donijelo mikakva ploda, pa se u vezi s Pismima opet 
vraća na svjedočanstvo ljudi, na čovjeka u koga su se Židovi 
toliko pouzdavali i na njega računali. I u Mojsijevim knjigama 
piše o Kristu, nekada i posve izričito (npr. Post 49, 10; Pnz 18, 
15-19), pa bi im barem to moglo pomoći da stvore pravi sud 
o njemu. I bilo bi pomoglo, ali su oni u svojoj mržnji na Go- 
spodina tako zaslijepljeni da čak ne vjeruju ni svojemu veli- 
kome Mojsiju. Kad ne vjeruju njegovim spisima koje toliko 
Cijene, Isus žalostan završava svoj govor pitanjem: kako će 
onda vjerovati njegovim mniječima? Ne preostaje mu drugo nego 
ih upozoriti da će oni doći na Božji sud, zapravo na njegov 
sud — jer mu je Otac dao svu vlast da sudi (Iv 5, 27) — onako 
kao što se oni sada usuđuju njega pozivati pred svoj sud. Na 
tom konačnom sudu njih će tužiti sam Mojsije. Jače im opome- 
ne nije mogao dati, ali i ta je bila uzalud. I mi svi moramo za 
sebe odabrati da li će nas Mojsije sa svima pravednicima pred 
Bogom zagovarati ili optuživati. Za grješnike ima kod Boga 

lijeka, ali nema za zaslijepljene i zadrte. Taj rod nije izumro 
s Isusovim suvremenicima. I ne stavljajmo u tu vrst samo 
druge! 


PETAK 


1. č. Mudr 2, la. 12-22: Osudimo ga na sramotnu smrt. (str. 
650-1) 


P. p. 33, 17-18. 19-20. 21 i 23 (str. 494) 
P. Blizu je Gospodin onima koji su skršena srca. 


Drugo poglavlje knjige Mudrosti majstorski opisuje bez- 
umnost bezbožnika svih vremena. Crkva danas gleda one koji 
su Krista osudili na smrt, što dakako vrijedi i za sve do kraja 
svijeta koji će njega progoniti u njegovoj Crkvi. R. 1-5. iznosi 
materijalistički nauk najsurovijeg tipa prema kojemu se po- 
slije kratkog života ljudski duh na smrti raspline poput laga- 
nog zraka i čovječji život nestade kao sjena, a o prekogrobnom 
životu nema ni govora. Stoga je jedino pametno neograničeno 
uživati sve što nudi svijet (r. 6-9). Taj se odlomak ne, čita 
danas, niti na kojem drugom mjestu Misala, ali tek poslije 
njega možemo pravo razumjeti današnji tekst. Uz to je dobro 
znati da je materijalista uvijek bilo na svijetu i da se stoga ne 
smijemo tužiti da živimo u najtežoj eri ljudske povijesti. »Mi 
smo vrijeme« (Augustin) i kakav je tko onakvo je za njega 
i njegovo vrijeme. 

"Mudrac nastavlja opisivati razvoj bezbožnika. Ako oni i 
uspiju malo-pomalo zatomiti Božji glas u svojoj savjesti, onda 
im u njihovim raskalašenim uživanjima smetaju pravednici 
koji su za njih »utjelovljeni ukor«; muči ih sama njihova po- 
java. Pravednici svojim životom više nego riječima osuđuju 
postupak bezbožnika kao nedostojan čovjeka. Nije se onda čuditi 
zaključku bezumnih da se žele riješiti tih neugodnih propo- 
vjednika. A kako su svi pravednici poosobljeni u jednom sa- 
mom pravedniku i kako o njemu u tekstu ima izraza koji 
nadilaze obične ljude, s pravom liturgija danas — petnaest 
dana prije Velikog petka — primjenjuje te riječi urote protiv 
božanskog Pravednika. Na njemu su oni to i izvršili. Sretan 
onaj koji je dionik njegovih muka, jer će biti dionik i proslave. 
Samo treba izdržati, pa i onda kad nam se dira ono što nas 
najviše drži, pouzdanje u Boga i prianjanje uza nj. To je mo- 
rao podnijeti i Isus kad su mu se rugali na križu neka ga oslo- 
bodi onaj u koga se uzdao. Taj se mudračev tekst ne smatra 

mesijanskim, ali se ne može pročitati r. 17-20, a da se ne misli 
na našega Gospodina, na što smjera i naslov perikope. Upravo 
njegova smrt i proslava pokazuje kako su se grdno prevarili 
njegovi zaslijepljeni protivnici. Naša je, dakle, odluka mnepo- 
kolebiva: treba se truditi za svetost i čistoću duše, jer samo 
takvi mogu s Kristom očekivati vječnu nagradu. 

Pripj. ps. nastavlja u istom duhu govor o pravednicima 
i o svim njihovim mukama koje trebaju podnijeti u svijetu. 
Gospodin ih izbavlja iz svih tjeskoba i podiže ih kad klonu, 
a bezbožnicima će zaista nestati spomena na zemlji. Psalmistove 
riječi da Bog čuva sve kosti pravednikove i da mu se ni jedna 
neće slomiti ispunila se na božanskom Pravedniku, kako svje- 
doči isti Ivan (19 ,36). Može se naše srce osjećati skršenim, ali 
smo mi uvjereni da nam je upravo tada Gospodin blizu i da 
nas nije ostavio niti će nas ikada ostaviti. 


Iv 7, 1-2a. 10. 25-30: Nastojali su ga uhvatiti, ali još ne bijaše 
došao njegov čas. (str. 83-4) 


Poznato je da su čitanja u novom Misalu koji put prekro- 
jena tako da namjerice ispuštaju po neki redak, koji se za taj 
dan ne čini važnim, ali ipak tako da skraćeni tekst tvori za 
sebe lijepu cjelinu. To je danas sastavljačima Misala vrlo dobro 
uspjelo. Ivanovu gl. 6. smo ostavili za II i III uskrsnu nedjelju 
iza XVII—XXI nedjelje kroz god. B, pa prelazimo na gl. 7. 
Isus je došao opet u Jeruzalem početkom listopada na blagdan 
sjenica kad su se Izraelci sjećali svoga putovanja kroz pustinju 
i stanovanja pod šatorima. U hramu, u kući svoga Oca poučava 
sve, naočigled cijelog izraelskog naroda i njegovih vođa. Sluša- 
telji primaju njegove riječi vrlo različito: vjeruju, napola vje- 
ruju, ne vjeruju; iskreno traže istinu, željni su senzacionalnih 
čudesa, podrugivaju mu se, mrze ga. On nastoji sve poučiti, 
sve spasiti pa se čas posebno obraća svojim zakletim neprija- 
teljima (od r. 15), čas mnoštvu (od r. 20), čas građanima Jeru- 
zalema (od r. 25), pa opet dobroćudnom mnoštvu (r. 31) te fari- 
zejima i glavarima svećeničkim (r, 32-86). Po svemu se vidi da 
je Isus imao nekoliko vjernih prijatelja, mnogo Mpijaneja i 
mnoštvo indiferentnih. Tako onda, tako uvijek. 


Danas čujemo što je Gospodin kazao Jeruzalemcima. Oni 
su najbolje znali kako su ga narodni poglavari već osudili na 
smrt, a eto on javno propovijeda u hramu. Koliko su čuli i 
znali o tom problematičnom Galilejeu dovelo ih je ma misao 
nisu li možda članovi Velikog vijeća promijenili mišljenje te 
u Isusu ipak upoznali obećanoga Mesiju. Ali imali su pote- 
škoću: Justin nam svjedoči da je u Isusovo doba među Izrael- 

cima vladalo uvjerenje da će Mesija nastupiti iznenada i dota- 
da biti posve nepoznat. A oni su znali da je Isus Galilejac 
i štošta sigurno čuli o njegovu rodu. Gospodin hoće da podigne 
njihove misli na više, da ne gledaju u njemu samo poznatog 
čovjeka, nego onoga koga je poslao sam Bog jer je od Boga 
došao. Toim je moralo biti dovoljno da se malo dublje zamisle 
i da ga dalje pitaju pa bi im bio još potanje razložio kako je 
on ne samo čovjek nego i pravi Bog. 

Međutim su valjda došli blizu i drugi te su ga nastojali 
uhvatiti, možda upravo stoga što su se Jeruzalemci čudili da 
govori posve slobodno. Evanđelist, koji je bio prisutan, ne spo- 
minje na koji je način Gospodin pokazao svoje uzvišeno dosto- 
janstvo da ga se nisu usudili dotaknuti. Ivan gleda dublje pa 
dodaje da se to tada nije dogodilo, jer još ne bijaše došao 
njegov čas. Tako veliki čas, najveći u povijesti svijeta, čas 
Isusove žrtve i Pashe nije imala odrediti mržnja ljudi nego 
njegova i Očeva ljubav. Gospodin nije samo Žrtva nego i Sve- 
ćenik koji sam sebe prikazuje posve slobodno kad on hoće i 
kako je Otac odredio. I zli su ljudi — a to smo svi mi grješnici 
— potrebni kao sredstvo za izvršenje božanske žrtve, ali glavnu 
i odlučujuću riječ ima tu, kao i svugdje, Bog. To je vrijedilo 
u onom času, to isto vrijedi kod onih »koji (u svako doba 
iznova) za svoj vlastiti račun razapinju Sina Božjega i izlažu 
ga javno ruglu« (Heb 6, 6), U tom je smislu svaki čas grijeha 
čas ljudi ,a svaki čas Božje ljubavi i milosti posve Božji. Isu- 
sovi su oni koji znaju potražiti njegov čas i u njemu svoj mir 
i spasenje. 


SUBOTA 


1. Čč. Jr 11, 18-20: Bijah kao krotko janje što ga vode na 
zaklanje. (str. 773) 


P. p. 7, 2-3. 9-10. 11-12 (str. 474) 
P. Gospodine, Bože moj, tebi se utječem 


Sada će nas sve do proslave Kristove Pashe pratiti proro- 
štva i slike koje su potanje navijestile upravo taj dio Isusova 
života. Kod proroka Jeremije nalazimo i osobu i riječi koje se 
odnose na Krista u muci. U svojoj je svećeničkoj obitelji pro- 
rok bio vrlo omražen jer je tako odlučno ustajao protiv nedo- 
stojnih upravitelja svetoga grada i nevrijednih službenika 
hrama. Stoga su protiv njega kovali urote i spletke, i to baš 
njegovi domaći — kako se jasno vidi iz 12, 6 koji ondje stoji 

bez veze i zbog toga ga mnogi bibličari prenose iza 11, 18. 
(Slično se premiještanje traži na više mjesta Jeremijine knji- 
ge). Ali ako su domaći protiv njega, Bog se brine za svojega 
proroka i upozorava ga na opasnost dok on ni ne sluti što mu 
| se sprema. Naivan je kao janje što ga vode na klanje, pa je 
sa svojom osobom — koja je izrazita slika progonjenog Mesije 
— povezao i taj lik kojim je na mnogo mjesta S i NZ-a predo- 
čeno Janje Božje (RBT) i sve što ono znači u Bibliji i liturgiji 
na zemlji i na nebu, naročito prema iknjizi Otkrivenja. Dok se 
| kod janjeta opaža umiljatost i krotkost, kod božanskog se Ja- 


b ganjca divimo nedužnosti i spremnosti za žrtvu našega 
| spasenja. 
4 Uz janje prorok spominje i drvo, jer njegovi ga žele usmr- 


titi dok je još u punoj snazi. Taj nam redak razni prijevodi 
donose na više načina, ali se sada općenito prihvaća hebrejsko 
čitanje koje govori o snažnom drvu ili o stablu u njegovoj 
bujnoj snazi (Oberški). Svakako se radi o potpunom uništenju 
| tako da mu se više nikad ni ime ne spomene. Na tu se slnašnu 
U urotu Jeremija obraća Gospodinu jer se uzda u njegovu pra- 
4 vednost. Od nje može očekivati spasenje jer se ne osjeća kriv 
i ni pred Bogom koji pozna naše težnje i sklonosti. Nama nekako 
A čudno zvuči prorokova molba za osvetu, tj. za kažnjavanje 
njegovih protivnika, I to se može pravo razumjeti: »Treba opa- 
ziti da se ne radi o ostvarenju neke osobne želje, nego je pro- 
roku do toga da progonstvo ne nanese kakve štete njegovu 
propovijedanju. Mnogi bi, naime, u njegovoj smrti gledali Bo- 
žju kaznu za njegova lažno iznesena proroštva. Tako se i Jahve 
stavlja na stranu svoga proroka i naviješta da će mu molba 
biti uslišana. — I u NZ-u sveznajući i uzvišeni Gospodar smrću 
krivaca osvećuje grijeh otpada onih koji ne drže do istinosti 
njegove objave (Otk 2, 23)« (Krinetzki). Čovjek je slobodan 
da Božju riječ i Božje poslanike primi ili ne primi, ali on 
snosi osobnu odgovornost za svoju odluku. Ljudska je sloboda 
| Veliki Božji dar, ali nesavjesnima može biti na propast. Čovjek 
bh treba svoju volju usmjerivati prema Božjoj. 
Čitav je ps 7. molitva progonjena pravednika, dakle Je- 
 remije, Krista i nas kad smo u sličnom položaju. Vapaji su 
vrlo srdačni jer se radi o duši, o životu. S više svojih izraza 
Psalam je inačica Jeremijina teksta pa nam nakon čitanja zaista 
Može provreti iz srca, u ime nas samih i još više u ime Spasi- 
telja. Druga se kitica (r. 9-10) i odnosi u punom smislu samo 
na njega. U psalmima se, naime, molilac mnogo puta poziva 
Pa svoju pravost i nevinost. Iako je to bila samo zakonska 
Čistoća ili kakva druga prema shvaćanju Žiđova, u NZ-u mi 
tako redovito ne molimo. Smatramo se grješnicima kojima se 


' 

MA => MOM i i 


Bog treba smilovati, a ne pravednicima za koje bi se on morao 
zauzimati zbog neke riaše pravednosti i samo nas nagrađivati. 
Ali ako mislimo na Krista i njegovu božansku svetost, u nje- 
govo ime možemo tako moliti. A isto tako i u ime naše Crkve 
koju on čini, općenito uzevši, »krasnom, bez ljage, bez bore, 
bez ičega tomu slična« (Ef 5, 27), što u potpunosti vrijedi za 
nebesku Crkvu. Pa i kad konkretno uzmemo, u Crkvi na 
zemlji ima bezbroj nevinih duša i onih koji se ustrajnom 
borbom otimlju napastima svake vrsti. 


Ev. Iv 7, 40-53: Zar iz Galileje dolazi Mesija? (str. 84-5) 


Poslije Isusova govora u hramu na blagdan sjenica evan- 
čelist opet govori potanje o utisku što ga je Isus ostavio na 
svoje slušateljstvo. Došlo je do velike podijeljenosti lučenja 
duhova. »O Isusu nema sloge ni u narodu ni u Velikom vijeću. 
Početak je to velikog nemira, koji je nastao kad se Isus pojavio 
na zemlji, ide kroz sve ljudske naraštaje te se neće smiriti dok 
se na posljednjem sudu .ne izvrši konačno lučenje ljudskoga 
roda. »Mislite li da sam došao donijeti na zemlju mir? Ne, 
kažem vam, nego razdor. Od sada će, uistinu, u jednoj kući od 
pet članova biti zavađeni: trojica s dvojicom, dvojica s tro- 
jicom .. .« (Li 12, 51-52) (Rebstock). A kako su površni oni koji 
ne prianjaju uz Krista, vidimo iz neznanja Isusovih suvreme- 
nika. Budući da su znali da se Mesija mora, kao Davidov poto- 
mak, roditi u Betlehemu, mogli su se malo priupitati i doznali 
bi da je upravo tako bilo s Isusom. No, svaka je izlika dobra 
kad se radi o tome da se Isusu ne vjeruje, onda i danas. 

U r. 32. bilo je govora kako su glavari svećenički poslali 
stražare, valjda hramske, da Isusa uhvate. Kad su se ovi vra- 
tili neobavljena posla i k tome još na svoj mačin svjedočili da 
Isus nije običan čovjek, njihovi su se gospodani rasrdili. Što 
svjetina pristaje uz Isusa, to njih ne čudi, jer ona nije poučena 
u zakonu kao oni; čak je posprdno nazivaju prokletom. Druk- 
čije će oni postupati kad im u slijedeći Veliki petak bude tre- 
bala ta ista svjetina da pomoću nje traže Isusovu smrt. Tako 
uvijek postupaju oni koji se narodu nametnu za vođe: narodne 
mase preziru i od njih zaziru, osim kad im one trebaju. Fari- 
zejima je bilo važno samo ono što misli Veliko vijeće. Među- 
tim, i tu su doživjeli razočaranje: jedan se vijećnik javio u 
obranu Isusa. Bio je to njegov znanac Nikodem. Ništa ne spo- 
minje da li on sam vjeruje u Isusa, nego farizejima na miran 
način predbacuje ono što je njima moralo biti najmanje ugod- 
no: toliko naglašavaju zakon, a kad se radi o Isusu, sami ga 
se ne drže i protuzakonito osuđuju Krista da ga nisu ni pre- 

slušali. Farizeji na to postupaju kao svi oni koji ni 

živac nemaju što odgovoriti: s Nikodemom se i riči tika 
i sumnjati nije li ion iz omražene Galileje. Takav im postupak 
ne da uvidjeti kako padaju u još jednu neistinu — iNikodema 
pozivaju neka ispita Pisma pa će uvidjeti da ni jedan prorok 
nije došao iz Galileje. A ipak Biblija (2 Kr 14, 25) govori da je 
Nie he Galilejac, i još po svoj prilici i Ilija te Nahum, Zasli- 
E: .. svuda opasna, a u vjerskim pitanjima može biti 

PETA KORIZMENA NEDJELJA 


GOD. A 


1. č. Ez 37, 12-14: Duh svoj udahnut ću u vas da oživite. (str. 
856) 


P. p. 129, 1-2. 3-4ab. 4c-6. 7-8 (str. 573-4) 
P. Jer je u Gospodina milosrđe, i obilno u njega otkupljenje. 


Pred nama je zadnja sedmica korizme prije Svetoga tjed- 
na. Više se ne zove I. nedjeljom muke, ali bogoslužje će nam 
sve više govoriti, nanočito evanđeljima, o svemu onome što je 
prethodilo Isusovoj muci i zapravo do nje dovelo. Sama ije pak 
nedjelja još uvijek posvećena katekumenima i pokornicima. 
Poslije evanđelja sa Samarjankom i s ozdravljenim slijepcem 
na redu je treći evanđeoski izvještaj o uskrslom Lazaru. On je 
slika našega duhovnog uskrsnuća na krštenju i obraćenju, a 
ujedno znak i zalog da ćemo svi jednom i tijelom uskrsnuti. 
Crkva smatra potrebnim predočiti ne samo onima koji se spre- 
maju ma krštenje nego i svima koji traže Boga i žele učvrstiti 
svoju vjeru. U istu su svrhu odabrana i dva kratka ali značajna 
čitanja koja nas imaju pripraviti na samo evanđelje, a time 
ina cijelo bogoslužje. 

Ezekielovo viđenje suhih kosti koje su Božjim dahom oži- 
vjele je jedna od najveličanstvenijih prispodoba u Bibliji SZ-a. 
Proroku su pad Jeruzalema i sužanjstvo Izraelaca slični grobu. 
On u Božje ime tješi narod da će opet oživjeti i kao izići iz 
grobova i vratiti se u svoju ljubljenu domovinu, Ganutljivo 
je kako Gospodin izjavljuje da će on to osobno izvesti narodu 
koji dva puta naziva svojim. I sam će narod jasno uvidjeti 
da je to govorio i učinio Gospodin, njihov Bog, pa će ga više 
zavoljeti i biti mu vjerniji. Novi će život Bog dati svojima 
udahnućem svoga duha — koji bitno djeluje kod krštenja i 
oživljavanja grješnika — a iz Pavlova se teksta još jasnije 
vidi da je to Duh Sveti, treća božanska osoba. Da raspadljiva 
i raspadnuta materija opet oživi potreban je Božji dah života 
kao kod stvaranja čovjeka (Post 2, 6), ali da živi čovjek postane 
posve Božji — to može izvesti samo Bog svojim osobnim Du- 
hom. Duh Sveti kao izvor novoga života djeluje u našem 
krštenju kao što se pojavio kod Isusova krštenja. Da bi on 
u ove dane što više grješnika prosvijetlio i ojačao neka uvide 
svoje zbiljsko stanje i smognu snage da ga se oslobode! 

Na koga Crkva misli kod toga čitanja vidi se iz pripj. ps. 
Uvriježilo se mišljenje da se ps 129. moli samo za pokojne, 
ali njegov je prvotni i najdublji smisao da je to vapaj velikoga 
bijednika s još većim pouzdanjem u Boga. A nema većeg bijed- 
nika od grješnika pa i psalam ističe kako je moguće opstojati 
samo ako nam Bog oprosti grijehe. Ovi ipak nisu uzrok da se 
Boga bojimo, jer je u njega praštanje koje je svima uvijek na 
dohvat ruke. Samo treba Boga željno iščekivati i ozbiljno 
tražiti kao što su radili oni koji su se iz poganstva upisivali 
u broj katekumena i čeznuli za danom krštenja. Pripjev danas 
dolazi iz srca pokornika, tj. svih nas kojima treba Božje milo- 
srđe da na nas prijeđe njegovo otkupljenje sa svim svojim 
blagodatima. 


2. č. Rim 8, 8-11: U vama stanuje Duh onoga koji uskrisi Isusa 
od mrtvih. (str. 132) - 


Treba uočiti koliko je božanski velikih činjenica u tom 
kratkom naslovu: Isus je umro — oživio ga je Otac — kod 
toga je sudjelovao njegov Duh, treća božanska osoba — taj 
isti Duh stanuje u nama i prema tome nas oživljava. Dakle, 
u kratko sažet nauk o prosv. Trojstvu i što ono nama čini. 
Kako je Pavao došao do toga teksta? Odlomak je iz 8. pogl. 
Rimljanima koje čitavo govori kako nam Duh Sveti donosi 
slobodu, snagu i slavu a svršava pravom bujicom riječi o 
Božjoj ljubavi prema nama, dakle o osobnoj ljubavi Oca i Sina. 
Da apostol što bolje prikaže čitavo djelovanje Kristova Duha 
u nama, u čovjeku, ističe kako je naše tijelo grješno, teži za 
neprijateljstvom prema Bogu i stoga za smrću. Prema tome, 
oni koji su u tijelu — što ne znači živi, nego u tijelu kojim 
vlada grijeh — ne mogu ugoditi Bogu, Mi kršćani možemo 
Bogu ugoditi, jer mi nismo u takvom tijelu, nego u Duhu. 
Nije to neko maštanje nego najdublje osvjedočenje vjere.da po 
krsnoj milosti Duh Božji prebiva u nama. Kad ne bi bilo tako, 
kad ne bismo u sebi imali Kristova Duha, ne bismo bili Kri- 
stovi, pa ne znam koliko ponavljali taj svoj naslov. 

Prebivanje Kristova Duha u nama donosi nam dva učinka: 
jedan već sada, drugi u vječnosti. Zbog istočnoga grijeha svoje 
tijelo gledamo kao mrtvo, jer će neminovno umrijeti, ali nas 
je Krist opravdao pred Ocem; njegov životvorni Duh: oživljuje 
naš duh. To tvori naše kršćansko biće i bivovanje koje, dakako, 
traži i omogućuje da naš duh me živi po raspadljivom tijelu 
nego po Božjem Duhu. Inače tijelo sa svojom prevlasti sve više 
gasi božansku iskru našega duha. A budući da je naše biće, 
duh i tijelo zajedno, hram i svetište Duha Svetoga, onda će 

u trenutku određenu od Oca Kristov Duh oživjeti naša smrtna 
tjelesa. Drugi, dakle, učinak slijedi iz prvoga i omnjemu je bitno 
ovisan. Tko daje prednost tijelu pred duhom i mad duhom, 
taj sam isključuje djelovanje Božjega Duha u sebi za vrijeme 
svoga smrtnog života i kad mu tijelo opet oživi. Evo što daje 
svakom čovjeku krštenje i svakom gnješniku pomirenje s Bo- 
gom: Duha Svetoga koji je jamstvo našega božanskoga života 
na zemlji i u vječnosti. Ničim drugim se to ne da mi uspore- 
đivati, a kamo li izjednačiti ili čak potcjenjivati. 


Pjesma prije ev. Iv 11, 15a i 26: Ja sam uskrsnuće i život, 
govori Gospodin; tko god vjeruje u mene, neće nigda 
umrijeti. 


Ev. Iv 11, 1-45 (duže) ili 3-7. 17. 20-27. 33b-45 (kraće): Ja sam 
uskrsnuće i život. (str. 88-9) 


Uskrisenje Lazara ima najprije veliko značenje u Isusovu 
javnom životu koji je tim dostigao svoj vrhunac. Radi se zaista 
o izvanredno velikom čudu od kojega je veće samo Kristovo 
uskrsnuće. Uz to je izvršeno pred samim vratima Jeruzalema 
i stoga je odjeknulo mnogo više od uskrsnuća mladića u dale- 
ko Naimu ili djevojčice u zatvorenoj sobi Jairove kuće. Sada 
je uz Isusa pristalo mnoštvo Judejaca kao nikada dosada; 
posljedica je tog oduševljenja bio njegov svečani ulaz u J eru- 
zalem. S pravom Crkva pjeva kod ophoda na Cvjetnu nedjelju 
pobjedonosnome Kralju i slavnom dobitniku smrti. Ako su 
Galilejci htjeli Gospodina učiniti kraljem makon što ih je 
čudesno nahranio (Iv 6, 15), sada su im se pridružili i Judejci 
u slavljenju onoga koji mne samo da uzdržava život nego vraća 
i onaj izgubljeni. S druge strane, budući da su zbog čuda nad 
mrtvim Lazarom mnogi vjerovali u Krista (11, 45; 12, 1) i 
tako ostavljali njegove protivnike, oni su stvorili konačnu odlu- 
ku da ga što prije silom maknu s puta. A da im uspjeh bude 
potpun, odlučiše ubiti i Lazara (12, 10), glavnog svjedoka moći 
omraženog Galilejca. Na taj način, ono što je vođe naroda 
moglo i moralo uvjeriti u Kristovo božanstvo, i što je u stvari 
mnoge i uvjerilo, to isto je zaslijepljene još više zaslijepilo 
i učvrstilo u njihovoj mračnoj mržnji. 

Ivanov potanki'i živahan opis toga Isusova čuda pokazuje 
nam kao malo koji drugi evanđeoski izvještaj: Gospodina kao 
pravoga čovjeka i kao pravoga Boga. Jedna i druga crta toliko 
iskače da je može svatko lako slijediti u cijelom odlomku. 
Toliko je Gospodin ljubio svoga prijatelja Lazara da su mu 
Lazarove sestre samo poručile da im je brat bolestan. »Dosta 

je da znaš, jer ti ne ljubiš i ostavljaš« — dodaje kratkoj poruci 
Augustin. Pravom je ljudskom toplinom prožet i Isusov postu- 
pak s apostolima u toj prigodi, a još više njegov razgovor s 
Martom i Marijom o pokojnom im bratu. Ivan traži i ponavlja 
izraze da njima označi veličinu osjećaja Isusova srca: potrese" 
se u duši, uzbudi i opet se potrese u sebi — da nam ga onda 
s dvije riječi pokaže kao pravoga čovjeka: Isus proplaka. Još 
značajniji je u izvještaju Isusov suvereni nastup u vezi s tom 
smrću od samog početka, kao što i njegove izjave tom 

prilikom. Svoje apostole, a zatim Martu i Mariju nastoji ne 
samo učvrstiti u vjeri nego je u njima i produpsti te ih uzdig- 
nuti da se posve pouzdaju u njega i njemu prepuste. Vidi se da 

je on svjetlo ovog svijeta (r. 9): ljudi su razdijelili dan na 
dvanaest sati koje ne mogu ni skratiti ni produžiti, pa ako je 

dan, vide kako će hodati, a po noći se spotiču. To svjetlo Go- 

spodin nosi u sebi, on sam je to svjetlo i svijetli drugima. koji 

idu za njim. Vrhunac je Isusovih izjava o prekogrobnom životu 

postignut sa same dvije riječi »Ja sam uskrsnuće i život«, koje 

Augustin stavlja u međusobnu uzročnu vezu: »Zato uskrsnuće, 

jer život«. Značajno je da Isus ne propušta prigodu da svima 

pokaže slavu Božju (r. 40) kod Lazarova groba ističe svoju vezu 

s Ocem. 

Evanđeoski izvještaj liturgija ne uzima kao nešto što se 
jedanput dogodilo i zauvijek prešlo u povijest. »Crkva ne 
naviješta mešto što je prošlo već nešto sadašnje. Shvaćanja, 
misli, osjećaji i djela Kristova su ista danas kao i onda, dapače, 
onda su bila u slici a danas u stvarnosti. Čitav događaj moramo 
prenijeti u svoje srce. Kristove su riječi izgovorene nama i za 
nas. .. Kao Lazaru on kliče i nama koji kao svezani od niže 
naravi ležimo u grobu. Još ćemo 14 dana i mi poput Lazara 
ležati u grobu korizmenog poniženja, ali onda će nam izaći 
uskrsno sunce. Već ga gledamo kako svijetli« (Parsch). Ako 
koje Isusovo čudo treba shvatiti mistagoški, onda je to slučaj 
s Lazarovim uskrsnućem, jer ono tako prodomo govori i uvi- 
jek će govoriti svim krštenicima i pokornicima. Otajstva novog 
života u vezi s tim čudom sažeto spominje i današnje pred- 
slovlje: »On je naime kao pravi čovjek plakao za prijateljem 
Lazarom i kao vječni Bog uskrisio ga iz groba. On i nas, smi- 
lovavši se ljudskom rodu, svetim otajstvima privodi na novi 
život«. 

GOD. B 


1. č. Jr 31, 31-34: Sklopit ću novi savez i grijeha se više neću 
spominjati. (str. 791-2) 


P. p. 50, 3-4. 12-13. 14-15 (str. 507-8) 


P. Čisto srce stvori mi, Bože! 


Suvremena biblijska teologija posebnim zanimanjem u 
SZ-u traži i tumači ono što se u njemu i nas tiče. Današnji je 
odlomak u tom pogledu vrlo zanimljiv i bogat sadržajem. Sa- 
vez između Boga i izraelskog naroda bila je njihova stvar, ali 
novi savez i njegov jasni navještaj je i naša stvar. Važnost 
svoga proroštva na neki način naglašuje i sam Jeremija kad 
u svoja četiri retka umeće usklik »riječ je Gospodnja« četiri 
puta. Pred očima mu je povratak naroda iz sužanjstva što su 
ga u to doba Izraelci podnosili u Asiriji a Judejci u Babilonu. 
Dva će se dijela istoga naroda opet ujediniti da Bog s njima 
sklopi novi savez, ali kako će se tom savezu moći priključiti 
svi narodi, dva su doma spomenuta mjesto cijelog čovječanstva 
ili, ako uzmemo čest biblijski izraz, Abrahamovi potomci i svi 
ostali tzv. pogani. Prvi su savez prekršili, zapravo su ga posve 
razvrgli svojom mevjernošću. To su učinili usprkos tome što 
ih je Bog izveo iz Egipta na tako silan i ujedno nježan način, 
kao da ih je uzeo za ruku i vodio. Spočitava im i što su ga 
odbacili kao svoga Gospodara. Tko neće da Boga poštuje kao 
Oca, brzo zaboravi da je Bog i svačiji vrhovni Gospodar. 

Božja se ljubav, ipak, zbog toga nije umanjila. On će s 
ljudima sklopiti novi savez i to mnogo savršeniji od prvoga, 
jer će biti duhovan, a ne po krvnoj pripadnosti. I novi savez 
* mora imati svoj zakon jer bez zakona i obdržavanja zakona 
nema mira ni reda između ljudi samih niti između njih i Boga. 
»Zakon će čak igrati i veću ulogu u ljudskom životu nego prije. 
Svakako će im biti bliži nego onima koji su doživjeli strahote 
i milosti Sinaja. Sam će Bog napisati novi zakon, ali ne na 
tvrdu kamenu nego na pločama živih ljudskih srdaca... U 
novozavjetnom će čovjeku Božji zakon biti istovjetan s naj- 
skrovitijim željama njegova srca. Čežnja njegova srca bit će 
mu najviši zakon. Ali ne zato što bi taj čovjek bio bez zakona, 
nego jer je želje svoga srca prožeo zakonom Boga, u čijoj se 
sjeni odvija njegov život« (Closen). Božja ljubav prema lju- 
dima — koja će dostići svoj vrhunac u utjelovljenju Sina Bož- 
jega i u njegovoj otkupiteljskoj smrti — kao i vršenje Božjega 
zakona proizvest će ideal koji nije bio postignut u starom 
savezu: I bit ću Bog njihov, a oni moj narod. 

U takvom stanju neće biti potrebni ljudski posrednici iz- 
među Boga i ljudi, kao što je u SZ-u bio Mojsije sa svećeni- 
cima i prorocima. Svaki će pojedinac spoznati Boga ulivenom 
vjerom koju će mu posredovati i unaprijeđivati Crkva koja 
će ikroz stoljeća nastavljati ulogu jedinoga Posrednika između 
Boga i ljudi, Isusa Krista. Ljudi će ipak ostati ljudi, griješit će 
se i u NZ-u, ali Bog obećaje da će on sve grijehe opraštati, i 
to tako savršeno da ih se poslije neće ni spominjati. Koliko 
sam pula Bogu zahvalio što se nisam rodio u S nego u NZ-u? 
Ali nije dosta da mu pripadam po krštenju. Njegov je zakon 
ljubavi prema Bogu i bližnjemu upisan u moje srce, no ono je 
mnogo puta na nj zaboravilo. Stoga mi treba danas skrušeno 
moliti da Bog opet stvori moje srce čistim. Taj pripjev s neko- 
liko redaka ps 50. neka prati današnje moje bogoslužje i po 
njemu mi vrati radost Božjega spasenja. 


2. č. Heb 5, 7-9: Naviknu slušati, te posta začetnik vječnoga 
spasenja. (str. 193) 


Jeremija nam je govorio o novom savezu, za koji znamo 
da je vječan, a zatim smo molili za obnovu spasenja pa sada 
nam kratki odlomak poslanice Hebrejima predstavlja našega 
Gospodina kao začetnika vječnoga spasenja. S 5. pogl. posla- 
nica dolazi na svoju glavnu temu: Krist je naš Veliki svećenik, 
a glavna je zadaća svećenika da moli i žrtvuje. Kad tekst spo- 
minje Isusov silan vapaj i suze koje su pratile njegove molitve 
i kad su te molitve bile upravljene za oslobođenje od smrti, 
onda se općenito misli da se to odnosi na Isusovu molitvu u 
Getsemaniju (Mt 26, 39). Molio je da ga mimoiđe čaša trplje- 
nja, ali se posve izručio Očevoj volji. Zbog te predanosti Otac 
ga je uslišio: oslobodio ga smrtnog straha, okrijepio i kasnije 
proslavio. Gospodin je za čitava svoga zemaljskog života navik- 
nuo slušati u svemu Oca i u toj je poslušnosti pretrpio svoju 
strašnu muku i upravo time postigao svoje savršenstvo. Već 
je ranije rečeno (2, 10) da je nebeski Otac naumio privesti k 
slavi mnoge sinove time da patnjama učini savršenim vođu 
Našega spasenja, Isusa Krista. Svi dionici Kristova svećeništva 
— općega i ministerijalnoga — trebamo moliti i žrtvovati se 
u potpunoj poslušnosti i predanosti Očevoj volji. ; 

Iz odlomka je jasno tko je začetnik našega vječnog spase- 
nja i kako možemo do njega doći. Isusu Kristu pristupamo 
samo poslušnošću: slušajući njegovu nauku i slijedeći njegov 
Uzvišeni primjer u vršenju Božje volje. Mnogi su i izgubili vezu 
sa začetnikom našega spasenja jer su napustili posluh, jedini 
Put koji preko Sina vodi k Ocu. II vat. sabor postavio je za 

svećenike naših dana kao prvi zahtjev njihova duhovnog živo- 
ta pozniznost i poslušnost kojom se upriličuju Kristu (P 15), 
a to na odgovarajući način vrijedi za sve kršćane. Ta posluš- 
nost ima biti, kaže sabor, odgovorna i dragovoljna. »Biti poslu- 
šan nipošto ne znači podnositi prisilu i slijepo se podlagati. 
Posluh je slobodno prianjanje uz Božji naum što je još skriven 
u misteriju, ali ga Riječ predlaže na vjerovanje; on čovjeku 
omogućuje da od svog života učini služenje Bogu i da uđe 
u njegovo veselje« (RBT, posluh). Slušamo onoliko koliko ima- 
mo vjere. Za poslušnost ćemo biti nagrađeni samo ako slušamo 
iz vjere, 


Pjesma prije ev. Iv 12, 26: »Ako tko hoće služiti mi, neka ide 
za mnom, govori Gospodin; i gdje sam ja, ondje će biti 
i moj sluga«. 


Ev. Iv 12, 20-23: Ako pšenično zrno padnuvši na zemlju umre, 
donosi obilat rod. (str. 90) 


Zadnjih su triju korizmenih nedjelja evanđelja toliko zna- 
čajna za to liturgijsko vrijeme i za njegovu ulogu s obzirom 
na katekumene i pokornike da se ta evanđelja, zajedno s mji- 
hovim prethodnim čitanjima i pripjevima, mogu uzeti svake 
godine. Ipak su na želju mnogih za svaku treću godinu ponu- 
đena posebna čitanja koja su sva vrlo sretno izabrana. Izvje- 
štaj o Lazarovu uskrišenju, istina, može poslužiti kao najljepša 
predigra Isusova uskrsnuća, a ujedno vrlo lijepo odgovara 
duhovnom oživljenju krštenika i grješnika. Sve nam to iznosi 
i današnje evanđelje samim Isusovim riječima o potrebi nje- 
gove muke, kao i time što ona nama donosi i u što mas uklju- 
čuje.Odlomak je malo duži i uz to tako bogat da je dosta zadr- 
žati se kod dviju misli. m 

Isus ističe da je nastupio čas njegove proslave za koji je 
došao na svijet i za kojim je toliko čeznuo i više ga puta spo- 
minjao. On se zapravo nalazi pred svojom strašnom smrću 
pa nam to zvuči nekako čudno. »Smrt je slava, život, moć. To 
je nešto posve novo što se unosi u čovječanstvo. Teško to pro- 
dire u naše ljudsko mišljenje i osjećanje, pa Gospodinu uspi- 
jeva nazorno nam ga približiti jednostavnom slikom iz priro- 
de« (Rebstock). Ono što se u pšeničnom zrnu zbiva nesvjesno, 
po prirodi koja je u nj stavila životvornu 1 plodonosnu klicu, 
to će Krist učiniti iz neizmjerne ljubavi prema Ocu i nama. 
U granicama svoje mogućnosti i ljubavi to isto će učiniti svi 
Kristovi sljedbenici: u naravnom redu roditelji za svoju djecu, 

a u nadnaravnom redu svećenici, redovnici i redovnice za Boga 

i Crkvu Božju, Ali isti zakon vrijedi i za svaku dušu koja želi 
sebi dobro. K r. 25. kliče Augustin: »O velike li i divne izreke 
o ljubavi čovjeka premo svojoj duši što vodi u propast i o 
mržnji koja spašava od propasti! Ako svoju dušu (tj. život) 
ljubiš na krivi način, tada je mrziš; ako je na pravilan način 
mrziš, tada je ljubiš. Sretni oni koji je čuvajući mrze da je 
ljubeći ne izgube!« Na temelju te činjenice nastala je crkvena 
molitva, koja se više puta ponavlja u starome Misalu, da treba 
prezirati zemaljsko, a ljubiti nebesko. Mnogima se ona u naše 
doba ne sviđa i zaista je treba pravilno shvatiti. Sve je zemalj- 
sko i naravno također od Boga i prema tome samo po sebi 
dobro pa se s pravom — i na temelju nauke II vat. sabora 
(npr. B 12) — mnogo govori o ovozemaljskim vrednotama. 
Ipak, u sadašnjem stanju čovjeka, opeći će se svatko tko ne 
uviđa i njihovu opasnost te im se previše približi i hoće da ih 
sve sam okuša. Stari su govorili: Ruperto crede experto. 
Dvaput u današnjem odlomku Gospodin govori o svojoj 
proslavi i s njom u vezi spominje svoje uzdignuće sa zemlje. 
U tim riječima Toma Akv. vidi Isusovu trostruku proslavu. 
Prva se nalazi u muci i smrti, to je svećenička proslava Krista, 
jer je on ma žrtveniku križa prikazao otkupiteljsku žrtvu za 
čitav svijet i time postigao vrhunac svoga svećeničkog dosto- 
janstva i djelovanja, a time je ujedno pridobio pogane da ga 
uzljube i da mu budu odani. Druga je proslava Kristova po- 
tekla iz žrtve na križu po njegovu uskrsnuću i uzašašću na 
nebo, Kao plod svega toga došao je nad apostole Duh Sveti u 
čijoj su moći apostoli obraćali pogane. Treća proslava slijedi u 
samom obraćenju poganskog svijeta i neprestanom obraćanju 
ljudi. Na taj se način ispunila riječ: »Svaki jezik neka prizna 
na slavu Boga Oca da je Isus Krist Gospodar« (Fil 2, 11). U tu 
se najuzvišeniju proslavu Oca po Sinu u Duhu Svetom od 
svega srca uključimo barem svakom misom — koja obnavlja, 
posadašnjuje i ponazočuje Kristovu žrtvu — i maročito dokso- 
logijom na kraju kanona. Samo onda će se svake nedjelje 
Potvrđivati i produbljivati naš savez s Bogom. Samo onda 
ćemo s Kristom sve pretrpjeti i žrtvovati na slavu Oca, U tom 
smislu su pravi i potpuni kršćani jedino sveci, a mi ostali 
koliko je u našem srcu ukorijenjen Božji zakon, koliko u poslu- 
šnosti slijedimo Začetnika našega spasenja i koliko sa svojim 
trpljenjem i strpljivošću poput njega idemo k slavi uskrsnuća. 

1. č. Iz 43, 16-21: Evo činim novo i napojit ću svoj narod. 
(str. 742) 


P. p. 125, 1-2ab. 2ed-3. 4-5 6 (str. 572) 
P. Velika nam djela učini Gospodin: opet smo radosni. 


bogoslužju Uskrsnog bdjenja, dana i vremena više će se 
prodajom Pika čv životu što nam ga je donijela Kristova 
smrt i proslava. Svaki čovjek krštenjem s Kristom umire gri- 
jehu da odmah zatim s njim uskrsne na novi, Božji život koji 
jedini zaslužuje to ime. Isto vrijedi i o ubijanju grijeha u 
vlastitom srcu kad se u njemu poslije krštenja uvijek iznova 
pojavljuje klica bilo koje strasti i mane. Vinogradar obreže 
lozu i na njoj ostavi samo onoliko pupova koliko će biti korisno 
za trs i njegov novi rod. A. kad se pojave prve mladice, s loze 
odstrani sve divljake i slabunjave izdanke od kojih malo ili 
ništa koristi. Taj se proljetni posao sada obavlja u duhovnom 
smislu na lozi svake duše i u cijelom vinogradu Kristove Crkve. 
Današnje će nam čitanje iz apostola i Evanđelja reći što mo- 
ramo sada za Uskrs u sebi kidati i čega se odreći. A da nam 
to bude lakše i da bolje uspijevamo, Crkva nam 1. čitanjem 
predočuje novi život koji će iz toga uslijediti i zbog kojega 
moramo sve žrivovati. i: 
Oslobođenje, obnovu i movi život izvest će u nama i u 
Crkvi Gospodin, jer je to već u predslici učinio dva puta u 
povijesti izraelskog naroda. Izaija proriče čudesa koja će se 
zbiti kod izlaska zarobljenika iz Babilona, a kao dokaz .spomi- 
nje veličanstveni izlaz iz Egipta. Oba nam imaju poslužiti kao 
svjedočanstvo i primjer našeg oslobođenja od grijeha i smrti 
duše, jer je sve u SZ-u učinjeno s obzirom na nasi zbog k 
Kad je prorok u ime Gospoda za drugi izlazak govorio: »Evo, 
činim nešto novo; već nastaje. Zar ne opažate?« == koliko više 
te riječi vrijede za otkupiteljski duhovni događaj u NZ-u ko- 
jemu su ona oba izlaska bila samo slika i predigra. U vo 
trima zbivanjima najveću ulogu igra voda (RBT Ii IV): ko 
izlaska iz Egipta neprijatelji izabranog maroda propadoše za- 
uvijek u silnim vodama; kad se isti narod bude vraćao iz babi- 
lonskog sužanjstva, Bog obećaje da će mu za putovanja kroz 
pustinjske stepe stvoriti ono najpotrebnije: vodu, dapače o 
rijeke na kojima će gasiti žeđ i pustinjske zvijeri. Nama > 
voda kod krštenja doslovno, a kod pranja duše od osobni! 
iieha u prenesenom smislu, pruža sve milosti koje nam je 
E isla: na križu. S pravom stoga Bog po proroku očekuje 

da će mu iskazati hvalu njegov izabranik, njegov narod što 
ga je on sebi sazdao, ili šbo ga je sebi stekao (III. euh. molitva). 
Zaista, to je punina novoga i vječnoga života: s Božje se strane 
ona vidi u darivanju, a s maše u priznavanju. 

Na to nas priznavanje i slavljenje veliki Božjih djela Crk- 
va odmah potiče pripj. psalmom. Krasan je taj mali psalam 
u zagreb. Bibliji označen kao pjesma povratnika, čemu jeruz. 
Biblija dodaje kratku napomenu: povratak prognanikA navi- 
ješta mesijansku eru, što ističe i naslov u Neovulgati i u novom 
časoslovu: molitva za obnovu naroda. To je u SZ-u bila molit- 
va s obzirom na buduća zbivanja, a u našem bogoslužju odje- 
kuje kao zahvala za već izvedena velika Božja djela na zemlji 
i za njihovo konačno dovršenje u eshatonu. Na prvu nas duž- 
nost poziva Petar spominjući nam da smo upravo zato svi po 
krštenju postali kraljevsko svećenstvo da razglasimo slavna 
Božja djela (1 Pt 2, 9), a Ivan obećaje da će Krist opet na koncu 
učiniti sve novo. (Otk 21, 5). 


2. č. Fil 3, 8-14: Zbog Krista sam sve žrtvovao, prilagođavajući 
se njegovoj smrti. (str. 171-2) 


U odricanju — koje je nužno ako iskreno hoćemo da se 
oslobodimo grijeha — treba nam uzor. Kršćanstvo mne pozna 
većega ljudskog uzora od velikog Pavla koji nam danas stavlja 
za uzor sama sebe. Tko bi shvatio i nabrojio što je sve taj 
velikan duha i apostolata poduzeo i pretrpio, čega se sve odre- 
kao i oslobodio! Iza kako je svojim dragim Filipljanima, a 
preko njih i nama, nabrojio svoju pripadnost izabranom naro- 
du i svoju revnost za njemu povjeren zakon, samouvjereno 
ističe da je to sve žrtvovao zbog Krista od kada je došao do 
njegove spoznaje. Još više: sve što je prije toliko cijenio, sada 
to drži — blatom. Tako se on nada doći do Bogu ugodne pra- 
vednosti, tj. svetosti. F. Prat upozorava kako Pavao u samom 
jednom retku (9) opisuje pravednost-svetost s pet njezinih 
svojstava: nije samo čovjekova, ne dolazi od zakona, dobiva 
se po vjeri u Krista, dolazi od Boga, dalje se oslanja o vjeru. 

Sva svoja odricanja s obzirom ma stvorenja i ma samoga 
sebe apostol smatra kao svoje uključivanje u Kristovu smrt 
i suobličavanje s njom. Može se prevesti i »prilagođavajući 
se njegovoj smrti«, no Pavao je skovao mnogo dublji i jači 
izraz: on je sav sretan što ima udjela u Kristovim patnjama 
»Symmorfiz6menos-configuratus-suobličujući se« (morf&-figura 
-Oblik) njegovoj smrti. Ali to je Pavlu i svakom kršćaninu 
samo negativna strana naše askeze, samo nužan okvirni rub 
i naličje savršenstva. Svrha je i jezgra neizrecivo veća i ljepša: 

ijem Krista, da budem u njemu, da iskusim njega i silu 
očna neknnuda, kako bih postigao uskrsnuće od mrtvih. 
Ima li što na zemlji što ne bi bilo vrijedno žrtvovati da se to 
postigne zauvijek? . ' 
Kad je apostol to pisao, nije smatrao da je to već postigao 
i da je već postao savršen. On namjerice zaboravlja što je 
dosad postigao i svom se snagom zalijeće prema naprijed, 
prema cilju, prema nagradi. Njega je Krist uhvatio, a ujedno 
mu sama sebe — a što bi drugo? — postavio za metu koju 
Pavao hoće da dostigne kao trkač na trkaćoj stazi. To je i naše 
nebesko stanje, dakle ne stanje nego neprestano kretanje pre- 
ma cilju koje će tek u mebu biti trajno stanje i uživanje. Koriz- 
ma i čitav život je trčanje, ako je moguće, bez zaustavljanja. 
»Alko rekneš: dosta, propao si« (Augustin). »Dosta« treba reći 
samo grijehu kao što je Gospodin kazao grješnici, 


Pjesma prije ev. Ez 33, 11: Nije meni do smrti bezbožnikove, 
govori Gospodin, nego da se odvrati od zloga puta svojega 
i da živi! . 


Ev. Iv 8, 1-11: Tko je od vas bez grijeha, neka prvi baci kamen 
na nju. (str. 85) 


"Tko je i malo učio biblijsku gi si buta > : sa za 
o je pitanje da li je ovaj odlomak (o preljupnici) tvari 

okeeg Biblija, zakaj di 306). Nitko od katoličkih bibličara 
ne sumnja da i tih 11 redaka spada u Božju objavu, a lako 
je shvatiti kako posve odgovaraju Isusovoj nauci 1 postupanju. 
Malo je važno da li je taj odlomak u Ivanovo Evanđelje unesen 
iz Luke ili iz apostolske predaje, ali nije teško uočiti da lijepo 
odgovara tamo gdje se malazi u Ivana. Poslije Isusove samo- 
obrane koja je bila barem toliko uspješna da se židovski stra- 
žari nisu usudili na nj staviti ruke i predvesti ga svećeničkim 
glavarima, »vratiše se svaki svojoj kući« (Iv 7, 98). Za Gospo- 
dina je rečeno da je otišao na Maslinsku goru i slijedećeg se 
jutra opet pojavio u hramu da poučava marod. Tada se odigrao 
događaj s preljubnicom. Na više je mjesta u evanđelju rečeno 
kako su književnici i farizeji dolazili k Isusu s raznim zaku- 
častim pitanjima kojim su ga htjeli staviti u nepriliku i prema 
njegovu odgovoru otpužiti ga pred narodom ili pred rimskim 
okupatorima. Tako je bilo i sada: ako reče da preljubnicu pe 
treba kamenovati, ocrnit će ga pred Židovima da se protivi 
Mojsijevu zakonu (Lev 20, 10-14; Pnz 22, 22); sko pak po nje- 
govu odobrenju dotična bude kamenovana, tužit će ga Pilatu 
jer rimski zakon nije osuđivao preljub, barem ne smrtnom 


V nedjelja C — 135 


kaznom. Bog je dopustio i tu kušnju na Isusa zato da za sva 
vremena dobijemo još jedno svjedočanstvo o Isusovu milosrđu. 

Odlomak je toliko ljudski i ujedno božanski da se o njemu 
mnogo govori i piše, a riječi istaknute u naslovu nebrojeno su 
se puta upotrijebile kao poslovica. Mnogi su kušali i odgonet- 
nuti što je Isus pisao prstom po tlu. Spomenimo samo Augusti- 
novo mišljenje da je Gospodin svojim prstom mogao Židove 
podsjetiti kako ovdje Božji prst ne piše na kamenim pločama 
strog zakonik nego novu zapovijed milosrđa i opraštanja. Uz 
to je vrijedno zapamtiti još dvije Augustinove opaske. Kad je 
ostao sam Isus sa ženom ispred mnoštva, »ostali su samo dvo- 
jica: žena potrebna milosrđa i samo milosrđe (misera et mise- 
ricordia). Za nas je ljude opasno kad se te uloge okrenu pa 
smilovanje i razumijevanje traži druga strana. Na Isusovu zad- 
nju riječ Augustin upravlja pitanje: »Što, Gospodine, zar govo- 
riš u prilog grijeha? Ne tako; čekaj što slijedi: Idi i od sada ne 
griješi više. Dakle i Gospodin je osudio, ali grijeh a ne čovje- 
ka«. Mi imamo drukčiju sklonost; najčešće osuđujemo i grijeh 
i grješnika. 

Odlomak ima neprocjenivu odgojnu vrijednost i Crkva ga 
odavna čita u korizmi. Redovito je to činila u vezi s izvještajem 
o Suzani. Tu mogućnost pruža sutra. Isusov postupak može 
silmo djelovati na katekumene i nas pokornike. U vezi tih 
dviju perikopa piše Rebstock: »U redu spasenja SZ-a Božja se 
pravednost pokazuje kad oslobađa nedužne iz ruku njihovih 
progonitelja ili kad kazni nepravedne tužitelje. U NZ-u daleko 
se nad tim pojavljuje u Kristu Božja ljubav koja se smiluje 
i oprašta te koja i palu grješnicu oslobađa zaslužene kazne i 
privodi je k pokori i popravku, a uz to i sudruzima nepraved- 
nih Suzaninih sudaca iz milosrdna obzira hoće da pomogne 
kako bi mogli doći u se i upoznati svoje grješno stanje«. K Isu- 
su su došli kao tužitelji, a otišli su kao otpuženi. Dobro je to 
ako su se pokajali. 


Misa po volji 


Kada se u god. B i C ne čita evanđelje o Lazaru, onda se u 
bilo koji dan slijedećeg tjedna može uzeti misa po volji kod koje je 
1. čitanje: 2 Kralj 4, 18b-21. 32-37: Leže na dječaka te se ugrijalo 
njegovo tijelo (str. 299), i evanđelje: Iv 11, 1-45 (za koje vidi gore 
V nedjelju, god. A). 


Čitanje se o oživljenom sinu Šunamke nalazilo i u starom 
Misalu (u četvrtak IV koriz. nedjelje) u vezi s odlomkom kako 
je Isus uskrisio mladića iz Naima. Ovdje je u vezi s uskriše- 
njem Lazara, ali koja razlika između Božjeg proroka i Božjeg 


o 

Sina! Elizej je najprije pokušao od sunčanice umrlog dječaka 
oživjeti preko svoga sluge Gehazija. Ali kad to nije išlo, pri- 
stupio je mrtvacu sam, a i on se bome namučio dok mu je 
uspjelo da je dječak počeo najprije kihati i konačno da je 
otvorio oči. Isus je mladića, koga su nosili u grob, i Lazara, 
koji se već počeo raspadati u grobu, oživio jednom samom 
riječju, jednim migom svoje volje. — Sveti se oci posebno 
zaustavljaju kod načina kako je Elizej oživio jedinca Šunam- 
ke: nije se samo pomolio nego legao na dječakovo tijelo, polo- 
žio svoja usta na njegova usta, svoje oči na njegove oči, svoje 
ruke na njegove ruke, disao je nad njim te se tijelo dječakovo 
ugrijalo. Sve to ima tajanstveno značenje u vezi s Isusovim 
utjelovljenjem kojim je Sin Božji preuzeo našu ljudsku narav, 
učinio je svojom i postao potpuno jedan od nas, pravi čovjek. 
Na taj je način mogao da otkupi sve što je preuzeo, čitavoga 
čovjeka sa svim njegovim osjetilima i sposobnostima. Sve je u 
meni otkupljeno i pobožanstvenjeno — koja sreća, ali i koja 
odgovornost. 


PONEDJELJAK 


1. č. Dn 13, 1-9. 15-17. 19-30. 33-62 (duže) ili Dn 13, 41c-62 
(kraće): Evo, umrijet mi je, a da od onoga ništa ne učinih 
(str. 882-3) 


P. p. 22, 1-8a. 3b-4. 5-6 (str. 486) 


P. Da mi je i dolinom smrti proći, zla se ne bojim, jer si ti sa 
mnom. 


Danijelov je izvještaj o Suzani bio obljubljen u staroj Crk- 
vi pa ga je ne samo čitala kod liturgije nego je više puta 
oslikan i na zidovima katakomba. Slika je to Crkve i svake 
duše koja je nepravedno progonjena i sve svoje pouzdanje 
stavlja u Boga koji je u najtežem času uvijek iznova spašava. 
Takvo je pouzdanje potrebno svakom kršćaninu, a pogotovo 
onome koji se sprema da uđe u Crkvu ili onome kojemu teški 
teret grijeha donosi napast da mu neće biti oprošteni. U starom 
i novom je Misalu taj odlomak povezan s Ivanom izvještajem 
o preljubnici jer se lijepo dopunjuju kako smo vidjeli jučer. 
U naše je doba svaka zajednica zrela da čuje sve što je u Bib- 
liji pa tako i te događaje sa Suzanom, iako će se zbog dužine 
redovito uzeti kraće čitanje. Nitko se ne treba bojati biblijskih 
opisa grijeha, samo ih treba uzeti, kako ih donosi Biblija, u 
cjelini. Grijeh je uvijek prikazan kao zlo koje čovjek mora 

osuditi. K tome redovito slijedi i izvještaj o posljedicama i 
kaznama koje dolaze poslije svakoga grijeha. To je uvijek od 
presudne važnosti: u bilo kojem slučaju imati pred očima ne 
samo sve primamljivosti grijeha nego i ono što dolazi poslije. 

»Osjećamo kao zadovoljštinu da je na dva suca pala pra- 
vedna kazna. Ipak, Crkva hoće da pogledamo i sebi reknemo: 
takav si ti. Tako bijedna je grješna ljudska narav za koju 
Krist hoće da umre. Od Adamova se grijeha zemljom valja kao 
katran crna velika rijeka grijeha — nije li i zahvatila i mene? 
Jadno ljudsko srce!« (Parsch). Krist je novi Danijel koji spa- 
šava sve pravedne i grješne, osim onih kojima zbog njihove 
zaslijepljenosti nema spasa. Za zemaljskog je života Gospodin 
postupao blago kao u presudi preljubnice, ali kao sudac postu- 
pat će strogo poput Danijela. Svi imamo sada i u vječnosti 
blagoslivljati Boga koji spasava one što se u nj uzdaju. Tim 
se onda pouzdanjem lako može ponavljati današnji pripjev. 
Psalam se mnogo navodi u novom Misalu, a danas nije toliko 
naglašen naš Pastir i vođa koliko mi koji moramo nerijetko 
prolaziti dolinom smrti. Pouzdavajući se u Boga zadržavamo 
Boga kod sebe i onda nam se ne treba ničega bojati. 


Ev. Iv 8, 1-11: Tko je od vas bez grijeha, neka na nju prvi baci 
kamen. Ili u god. C kad je gornje evanđelje pročitano u 
nedjelju: Iv 8, 12-20: Ja sam svjetlo svijeta. (str. 83) 


Iz židovskih izvora znamo da su o blagdanu sjenica po 
noći u predvorju hrama stajala četiri velika zlatna svijećnjaka 
s mnoštvom svijeća na spomen stupa svjetla kroz pustinju 
(Izl 13, 21). Uz to su uz svijećnjake ljudi s bakljama u ruci 
poskakivali a leviti su pjevali psalme uz razna glazbala. Misli 
se da je Isus.u vezi s tim običajem Židovima klikmuo: Ja sam 
svjetlo svijeta! I bez toga je Židovima bio Mesija naviješten 
kao svjetlo (Iz 9, 1-2; 42, 6; 49, 6; 60, 3; Mal 4, 2 itd). To se 
može uzeti u vezi sa suncem koje daje zemlji ne samo svjetlo 
i toplinu nego i život koji bi na zemlji bez sunca nestao za 
nekoliko minuta. Sunce je znak Božje istine i moći, a Bog- 
-čovjek kao nitko drugi svjedoči za svu Božju istinu i svjet- 
lost. Stoga nije čudo da je Crkva na temelju Ivana i Pavla 
razvila u svojem bogoslužju čitavu »teologiju svjetlosti«. Puni 
su je blagdani Božića i Bogojavljenja sa Svijećnicom, a pogo- 
tovo Uskrsno bdjenje. Time Crkva želi da Kristovo svjetlo pro- 
dre u sav naš život i da prati sve naše korake dok ne stignemo 
do vječnoga svjetla. I sam je Isus to naglasio poslije nego je 
sebe nazvao svjetlom svijeta. Što bi koristilo da je on to svi- 
jetu, a da nije meni i svakome kršćaninu koji to hoće? I mi, 

naime, svi trebamo biti po Kristu svjetlo svijeta: » Vaše svjetlo 
neka tako zasja pred ljudima da vide vaša dobra djela ljubavi 
te slave vašega nebeskog Oca« (Mt 5, 16). 

Izgleda da su farizeji shvatili svu snagu Isusove izjave. 
Budući da nisu htjeli slijediti Gospodina i hodati u njegovu 
svjetlu, ne ostaje im drugo nego osporavati istinitost njegovih 
riječi. Svakoga čovjeka boli kad ima dobru namjeru i drugoga 
nije nikada prevario, pa mu se ipak ne vjeruje. Mnogo više je 
to moralo boljeti Gospodina koji'ne samo da nikada nije poči- 
nio ništa što bi imalo na sebi i sjenku laži ili zla, nego je izvo- 
dio tako velika djela i čudesa, i to upravo za to da se shvati 
tko je on i da mu se kao Mesiji vjeruje. Stoga Isus sebe brani 
svojim sasvim posebnim znanjem što ga ima o svemu, a zatim 
i svjedočanstvom svoga nebeskog Oca. Gospodin, zaista, govori 
prilično tajanstveno, i njegove riječi kako samo on zna odakle 
je i kamo ide slabo raspoloženim farizejima ne znače mnogo. 
Mogle su, ipak, u njima barem pobuditi znatiželju da ga dobro- 
namjerno pitaju za razjašnjenje koje|sa strane Gospodina si- 
gurno ne bi bilo izostalo. Takve su vjerske istine; dolazile one 

izravno od Krista ili od Boga preko ljudi: na Božji poticaj i 
poruku treba odgovoriti s punim povjerenjem koje zaslužuje 
onaj koji nam govori, pa onda pomoću milosti dalje pitati, 
istraživati i dati se poučiti. 

Treba priznati da Židovima, strogim monoteistima-jedno- 
bošcima, nije bilo lako shvatiti kad im je Isus govorio o Bogu 
kao svojem pravom Ocu. U SZ-u nema govora o presv. Troj- 
stvu. Tek mi poučeni novozavjetnom objavom mazrijevamo u 
nekim slikama i Božjim riječima SZ-a tu veliku tajnu. Stoga 
ju im je Gospodin malo-pamalo objavljivao. Da su Židovi 
htjeli — na temelju Isusove nauke, života i čudesa — upoznati 
u njemu svoga Mesiju, da su dakle htjeli upoznati njega, bili 
bi po njemu upoznali i Oca, jer po Sinu dolazimo ik Ocu. Bu- 
dući da nisu išli tim jedinim pravim putem, krenuše krivim 
putem tako daleko da su još samo tražili zgodu da ga uhvate 
i da ga se riješe. Evanđelist još jedanput spominje da još ne 
bijaše došao njegov čas. Nama je Gospodin svakog časa na 
raspolaganju da ga možemo uhvatiti u najboljem smislu i po 
bogoslužju riječi te po misi i pričesti sve više ga upoznati i uz- 
ljubiti, a po Bogu-čovjeku i cijelo presv. Trojstvo. 

UTORAK 


1. Br 21, 4-9: Tko buđe ujeden, ostat će na životu, ako pogleda 
zmiju od mjedi. (str. 126) 


P. (p. 101, 2-3. 16-18. 19-21 (str. 547) 
P. Gospodine, usliši moju molitvu, i vapaj moj k tebi da dođe! 


mj nedjelju smo (u godini C) mogli slušati o spasonosnoj 
zmiji u pustinji kao slici Isusova otkupiteljskog uzdignuća na 
križ. Kako i danas u evanđelju Gospodin govori da će ga ljudi 
upoznati kad ga podignu (na križ), 1. čitanje nam donosi izvje- 
štaj o onom događaju u pustinji. Malo bi mjedena zmija za nas 
značila, da nije sam Krist ukazao na nju kao na svoj znak. U 
kojem smislu to imamo shvatiti, rječito mam tumači Augustin: 
»Smrt je prihvatio, smrt je objesio na križ i smrtnici se osloba- 
đaju smrti. Što je starima učinjeno u slici, to Gospodin spo- 
minje... (Iv 3, 14)... Pokazan je veliki znak budućega doga- 
đaja, pa sam Gospodin na tom mjestu svjedoči da to ne može 
nitko drukčije tumačiti nego što je to učinila sama Istina 
osebi... Što su zmije koje ujedaju? To su grijesi koji dolaze 
od smrinoga tijela. A uzdignuta zmija? Smrt Gospodina na 
križu. Oličena je u zmiji jer je smrt potekla upravo od zmije. 
Ujed je zmija smrtonosan, smrt Gospodina je životvorna 
(morsus serpentum letalis, mors Domini vitalis)! Gleda se na 
zmiju da ona izgubi svoju moć. Što to znači? Gleda se na smrt 
da se svlada smrt, Ali, na čiju se smrt gleda? Na smrt života 
ako se tako smije reći. A budući da se može reći, divno je to 
izreći. Zar se ne mora reći ono što se moralo učiniti? Hoću li se 
ustručavati reći ono što se Gospodin udostojao za me učiniti? 
Zar nije Krist život? A ipak je Krist bio raspet, ipak je umro. 
Ali u Kristovoj je smrti umrla smrt, jer život, koji je u Kristu 
umro, ubio je smrt. Punina je života progutala smrt. Tijelo je 
Kristovo upilo smrt. Tako ćemo i mi, kad uskrsnemo, govoriti 
i triumfalno pjevati: »Gdje je, smrti, tvoja pobjeda? Gdje je 
smrti, tvoj žalac?« Međutim, braćo, da ozdravimo od gsijeha, 
gledajmo na Krista raspetoga. Oni koji bi pogledali na zmiju, 
nisu umirali od ujeda zmije. Tako i oni koji s vjerom gledaju 
na Kristovu smrt, bivaju iscjeljeni od ujeda grijeha. Dok su 
= ozdravljali od smrti za vremeniti život, ovdje je rečeno da 
: retini vječni Ovo je razlika između predočenog znaka 
. Pak . m je pružao vremeniti život, a stvarnost 
A Putovanje Izraelaca kroz pustinju i sve što im se kroz tih 
četrdeset godina dogodilo dok su ušli u obećanu zemlju slika 
Je zbivanja u Crkvi od njezina početka do sudnjega dana, a 

isto tako i svega onoga što proživljava pojedina duša od krš- 
tenja do smrti. Na sve nas i na svakoga od nas vreba zmija, 
grijeh. Rijetki su oni koje zmija nije nikada ugrizla; blago 
njima kad su s Božjom pomoću bili lukaviji od zmije i jači od 
sotone, svijeta i svoje niže naravi! Ali i drugima — ogromnoj 
većini — Gospodin je rekao otajstvenu riječ utjehe: »Kažem 
vam, veće će \biti veselje na nebu zbog jednog grešnika koji se 
obrati, nego zbog devedeset i devet pravednika kojima ne treba 
obraćenja« (Lk 15, 7). Dakako, nakon oproštenja s Božje strane 
i obraćenja s naše strane bilo bi vrlo ružno i ludo opet ići na 
dohvat zmiji, opet srtati u grijeh. Pogotovo 'se treba čuvati 
mrmljanja protiv Boga i njegovih namjesnika. Osobito je opa- 
sno prepustiti se mišljenju i osjećanju da je naše svagdašnje 
jelo duše »bijedno«. Kad se Gospodin ponizio do ljudskog ti- 
jela i, još više, do posvećenog kruha, onda u njemu gledajmo 
i primajmo svoga Boga. S puno vjere i nade treba danas kod 
mise i često u životu ponavljati milijune puta opetovani pri- 
pjev. 


Ev. Iv 8, 21-30: Kad podignete Sina čovječjega, tada ćete saz- 
nati da ja jesam. (str. 85) 


U nastavku svoga dugog govora o blagdanu sjenica Isus 
misli na svoj nedaleki odlazak s ovoga svijeta, na svoju smrt. 
A i svoje bi zaklete protivnike htio upozoriti na njihovu smrt. 
Već im je prije kazao (7, 34) da će ga poslije njegova odlaska 
tražiti, ali uzalud, pa sada da će tako oni umrijeti u svome 
grijehu tvrdokornosti (RBT). Koliko su taj teški navještaj za- 
služili vidi se iz načina kako su ga sada još bjesomučnije na- 
pali. Ranije su samo izrazili misao da njegov odlazak znači da 
će poći u židovsku diasporu i među poganske Grke (7, 35), što 
je također u njihovim očima bilo veliko zlo. Sada su mu pred- 
bacili kako oni misle da će on svršiti samoubojstvom, dakle da 
će umrijeti u strašnom grijehu. 

Gospodin je uza sve to želio svojim protivnicima još uvijek 
samo pomoći. Da ih izdigne iz njihova niska shvaćanja, upo- 
zorava ih da i prema njihovim nazorima postoje dva svijeta: 
ovaj vidljivi dolje i onaj duhovni gore. On je odozgo i jedino 
ako ga prihvate u vjeri, moći ga slijediti prema gore. Inače, 
zaista će dolje umirati, u svojim grijesima, od kojih je nevjera 
najveći i uzrok svih ostalih. Slijedeće njihovo pitanje (r. 25) 
nije dobronamjerno: nešto slute da se ono »gore« odnosi na 
Boga, ali njih straši i sama pomisao da bi toga čovjeka, što ga 
vide pred sobom, priznali Božjim poslanikom, a kamo li Božjim 
Sinom. Isusov je odgovor vrlo zagonetan i do nas je došao _ u 

takvom obliku da ga razni tumače na razne načine. Najvjero- 
jatnije je htio reći isto što i u r. 24: »Ja Jesam«, tj. onaj koji 
vam o sebi govorim i u potvrdu da su moje riječi istinite činim 
pred vama čudesna djela. O sebi im je mnogo puta i na sve 
moguće načine govorio, sada bi on morao govoriti o njima i 
suditi im što mu ne vjeruju. On je, naime, istinit kao i onaj 
koji ga je poslao i u čije ime govori. Evanđelist žalosno spo- 
minje da nisu shvatili kako im govori o Ocu. Stoga Isus uprav- 
lja pogled svojih protivnika naprijed kad će svi moći bolje spo- 
znati tko je on — pošto bude uzdignut, najprije od Židova na 
križ, a onda od Oca uskrsnućem i uzašašćem na nebo. Otac će 
to sigurno učiniti jer ga je on poslao, jer je on uvijek s njime 
i jer Sin neprestano čini što Otac hoće. Sve to razlaganje nije 
bilo uzalud: mnogi su mu povjerovali. Služe nam za primjer 
da u ove svete dane uvijek iznova oživljavamo svoju vjeru 
u Sina Božjega, pa i onda kad ga u duhu promatramo na križu. 
To nam je sada još lakše kad u crkvi kao i u kući gledamo 
otkrivene križeve. 


SRIJEDA 


1. č. Dn 3, 14-20. 91-92. 95: Bog je poslao svog anđela i izbavio 
svoje sluge. (str. 869—72) 


P. p. Dn 3, 52. 53. 54. 55. 56: Hvaljen i slavljen dovijeka! 


U jučerašnjem odsjeku Isusova govora kod Ivana rečeno 
je da je Otac istinit i da Sin govori što ga je naučio Otac, pre- 
ma tome samu istinu. Danas Isus obećaje: svi oni koji ustraju 
u njegovoj pouci i koji prema tome budu njegovi učenici upo- 
znat će istinu koja će ih osloboditi. Ta zadnja riječ ima neko- 
liko vrlo dubokih značenja, a znači i općenito da će Istina-Bog 
svoje osloboditi (RBT, istina, NZ). Gospodin će istinu posvje- 
dočiti pred Pilatom (Iv 18, 37) i za istinu da je Sin Božji on će 
umrijeti. Njegova će nas smrt osloboditi robovanja grijehu. 
Tolike riječi o oslobođenju donijele su sa sobom kao 1. čitanje 
Danijelov izvještaj kako su tri mladića bila oslobođena od 
smrti u užarenoj peći. I ta je slika česta u rimskim katakom- 
bama. U vrlo staroj molitvi kad svećenik Bogu preporuča dušu 
na smrtnom času, nalazi se i ovaj zaziv: Izbavi, Gospodine, 
dušu sluge svoga kao što si izbavio tri mladića iz žara ognjene 
peći i iz ruke nepravednoga kralja. U ove dane nas muke triju 
mladića sjećaju Krista koji nije bio oslobođen smrti, jer je ona 
bila potrebna za maše spasenje, a i Kristu je donijela neizre- 
civu slavu. Stari su kršćani cijenili i voljeli ovaj Danijelov iz- 

vještaj upravo kao sliku sigurnog uskrsnuća Isusova i našega 
te ujedno kao poticaj na mučeništvo i na sve kušnje koje Bog 
na nas dopusti. 

Neustrašivi su zaista bili ti mladići pred strašnim tiranom, 
ali još veću pohvalu zaslužuje njihova vjera koja im je i dala 
svu neustrašivost. Velika je bila ta vjera koja izjavljuje da ih 
Bog može izbaviti iz ruku opakoga kralja, ali i kad Bog to ne 
bi učinio, oni će i dalje jedino njega štovati i nikada se neće 
klanjati kipu kao bogu. Jedino je Božja moću koju se ne smije 
ni u kojem slučaju sumnjati, a drugo je mjegova volja kojoj mi 
uvijek moramo prepustiti odluku da li će Bog upotrijebiti svo- 
ju svemoć da nama pomogne kad i kako oni hoće. Takvima 
Bog prije i radije pomogne kao što je i trojici mladića poslao 
svog anđela koji je posve onemogućio silu ognja. Što tu može 
poduzeti i najsilniji kralj? Prije je kipio od bijesa i licem izna- 
kaženim od srdžbe govorio, ali kad mu je bilo dano da u peći 
s trojicom kažnjenika ugleda i Božjega anđela, zaprepasti se 
i izrazi svoje udivljenje onima koje je sam bio osudio na stra- 
šnu smrt. Ljudi mas redovito onoliko cijene i uvažavaju koliko 
vide u nama vjere i vjermosti Bogu i njegovim zapovijedima. 

Tko se mnogo služio starim Misalom zna da je rimska 
liturgija više puta uzimala pjesmu triju mladića. Osim u sa- 
moj misi preporučivala ju je kao zahvalu za misu i pričest 
koju je redovito molio naš liturgijski pionir dr Ivan Merz i 
druge oduševljavao za nju. Bez obzira kad je ta pjesma mastala, 
bez sumnje lijepo odgovara mjestu gdje se nalazi u Bibliji. 
I sam je okrutni Nabukodonosor nakon toga čuda slavio Boga 
triju mladića (r. 92) koji je pokazao svoje gospodstvo nad tako 
razornim elementom kao što je oganj u užarenoj peći. Stoga 
danas čujemo početak te pjesme — i tako još par puta preko 
godine — a čitava se u novom Misalu nalazi svake druge 
crkvene godine u njezinom zadnjem tjednu. Prvi retci pjesme 
slave Gospodina izraelskog Boga i njegovo slavno i sveto ime 
u njegovu nebeskom domu na njegovu kraljevskom prijes- 
tolju. Ujedno se pozivlju da ga slave odozdo bezdami a odozgo 
nebeski svod. 


Ev. Iv 8, 31-42: Ako vas Sin oslobodi, zaista ćete biti slobodni. 
(str. 85—6) 


. Kad Isus nije imao više što reći svojim protivnicima zbog 
njihove okorjelosti, nastojao je bolje poučiti one koji su mu 
koliko toliko vjerovali. Barem njih je htio osloboditi njihovih 
ograničenih zemaljskih shvaćanja koja su posve onemoguća- 
vala shvatiti ga i prihvatiti kao Boga. Obećanjem da će ih nje- 

gova istina osloboditi dotakao je njihovu najslabiju točku — 
umišljenost da im kao Abrahamovim potomcima nema tko što 
darovati a najmanje slobodu. Koliko je krivog ponosa u njiho- 
vim riječima: Nikada mikome nismo robovali! Tako je zaista 
i moralo'biti i bilo bi tako da su imali duha Abrahamova, ali 
ih Gospodin upozorava da svatko bilo kojim grijehom postaje 
rob, rob najstrašnijega gospodara — grijeha (RBT, SZ II i III). 
Tko grijehom padne u ropstvo, taj više ne ostaje u očevoj kući, 
što znači da se uzalud pozivlje na Abrahama kao oca jer više 
nije s njim u duhovnoj vezi. Jedino Isus ostaje Sin Božji zauvi- 
jek pa je stoga i došao da mjih i sve ljude oslobodi robovanja 
grijehu. Puko tjelesno potomstvo Abrahama ne znači mišta, 
kako se najbolje vidi iz toga što ga oni hoće da ubiju iako im 
govori i čini samo dobro. Kad bi slušali njegove riječi i dali se 
od njih voditi, oslobodili bi se grijeha. To vrijedi za sve ljude. 

Još jedanput Gospodin ističe da je on Sin Božji te da 
govori i čini ono što je vidio kod svog Oca i čuo od njega. Ako 
se njegovi sugovornici ne mogu još toliko digmuti, morali bi ba- 
rem postupati kako su čuli od onoga koga drže svojim ocem, 
od Abrahama koji je pokazao najveće štovanje i odanost Bogu. 
Kada dakle oni čine što Abraham nije činio, pokazuju da ne 
slijede njega nego da imaju nekoga drugoga za oca. (S pravom 
je »Evanđelje« o. Dude nadodalo riječ »drugoga« jer bez toga 
bismo r. 4la mogli teško shvatiti). A tko je taj njihov drugi 
otac, kazao im je Gospodin otvoreno malo dalje (r. 44). Ozlo- 
jeđeni sada i Židovi tvrde da kao zakoniti potomci Abrahamovi 
imaju za oca samo Boga. U tom ih je uvjerenju učvršćivalo 
mnogo biblijskih mjesta, npr. Mal 2, 10: »Nemamo li svi jed- 
nog Oca? Nije li nas jedan Bog stvorio? Zašto smo onda jedan 
drugome nevjemi te skvrnimo savez svojih otaca?« Točno: 
ono što su bili po savezu s Bogom, izgubili su pogazivši taj 
ugovor, na koji su ih proroci uzalud upozoravali. Kad su pro- 
roci odigrali svoju ulogu, sada je tu pred njima onaj koga su 
proroci naviještali. Njemu dakle ne preostaje drugo nego uvijek 
iznova tvrditi — ono što je i djelima dokazivao — da ga imaju 
štovati i ljubiti isto kao i Oca jer je on kao Božji Sin izišao 
od Oca. INe samo da potječe od Oca nego ga je sam Otac i po- 
slao na svijet. Sam od sebe nije mogao doći niti je došao. Treba 
dakle da svatko za se uvijek iznova prihvati Isusa kao Božjega 
Sina sa svim posljedicama ikoje proizlaze iz te činjenice. Samo 
onda će on svojim otkupljenjem iz ropstva grijehu biti sva- 
kome Spasitelj. Bez toga je posve isprazno pozivanje na svoje 
kršćanstvo, ili na svoju pripadnost nekom redu ili družbi. 
Grijeh je osobna stvar svakoga pojedinca, a to isto vrijedi i za 
spas duše. 


Adi = 0 ROMARM i 


ČETVRTAK 


1. č. Post 17, 3-9: Bit ćeš otac mnogih naroda. (str. 11) 
P. p. 104, 4-5. 6-7. 8-9 (str. 550—1) 


P. On se uvijek sjeća svojega saveza. 


Čitanja su novog Misala probrana zaista profinjenim krš- 
ćanskim ukusom: Iv 8, 43-560 se u misi više ne čita, a: osada 
je tvorio dio evanđelja jedne nedjelje. Te se mučne riječi ode 
nose samo na Isusove protivnike koji su ga osudili na smrt. 
Njihovu zaslijepljenost poznamo i bez tog odlomka pa nama 
kršćanima nemaju što novo reći. Stoga danas čujemo samo 
završni dio toga Isusova govora koji nastavlja glavnu misao 
jučerašnje perikope. Kako se opet spominje Abraham, kiri 
je smatrala korisnim uzeti 1. čitanje o njemu jer — to treba 
imati uvijek na pameti — savez sklopljen između Boga i Abra- 
hama produžen je i na najsavršeniji način obnovljen novim 
i vječnim savezom po smrti Isusa Krista na čiju se otajstvenu 
proslavu spremamo. Svi obredi slijedećih vazmenih dana imaju 
u svakome od nas osvježiti taj novi ite i iznova ga učiniti 

ljem svega našega djelovanja i življenja. . 
re. is pravo ra se taj odlomak knjige Postanka čita 
još jedanput osim kad dođe po redosljedu čitanja. Istina, a6 
je Bog s Abrahamom sklopio već prije (15, 1-21), ali sada og 
našemu praocu po vjeri ponavlja svoja velika obećanja u vezi 
s obrezanjem. Znamo da je obrezanje tijela malo vrijedilo, bilo 
je samo znak obrezanja duha — kao što Pavao maglašava više 
puta, a u Fil 3, 3 izričito kaže: »Obrezani smo mil koji uz poti- 
caj Duha Božjega vršimo bogoslužje!« Vrhunac našega bogo- 
služja vršimo ovih svetih dana, ali i to moramo shvatiti u 
širem smislu jer Bogu služimo svim svojim životom. Biblija is- 
tiče da je Abram pao ničice pred Bogom pa se 1 1z toga vidi 
koliko je Isus imao prava da ga svojim suvremenicima stavi pa 
uzor. U znak da će starom Abrahamu i njegovoj nerodnoj ženi 
dati sina s velikim potomstvom, Bog mu mijenja ime: prema 
pučkom tumačenju vremena kada je tekst zapisan Abraham 
znači »otac mnogih naroda«. I to će potomstvo biti ne bilo koje, 
ta u njemu će biti i kraljeva. Takvo obećanje u sebi uključuje 
i trajno posjedovanje obećane zemlje. Savez će između Boga 
i Abrahama trajati kroz vjekove, a za obnovljeni savez možemo 
dopuniti: kroz sve vjekove. Svi su vjekovi izričito spomenuti u 
saveznom uvjetu koji veže ljude (r. 9). Dakle, i nas sve, ljude 
do konca svijeta, vežu obaveze novoga i vječnoga saveza. Ko- 
liko je puta s moje strane prekinut? A kako je sada? 

Ako ikada, to ovih dana imamo prigodu da svi svoj savez 
s Bogom obnovimo i učvrstimo. Imamo posla s milosrdmim 
Ocem koji se uvijek sjeća svojega saveza s ljudima i koji nas 
se ne odriče ni onda kad se mi njega odrečemo. U pripj. psal- 
mu dva su puta spomenuti njegovi sudovi. Kako je starozavje- 
tni psalmista pod tim mislio što je u svoje doba mogao doku- 
čiti, mi znamo da su sudovi njegova milosrđa zaista rasijani po 
svoj zemlji. Tko nije u sakramentu ispovijedi toliko puta osjetio 
neizrecivu dobrotu nebeskog Oca? Ondje možemo svi bez iz- 
nimke tražiti i naći svoga Gospodina, njegovu silnu snagu i 
njegovo blago lice. 


Ev. Iv 8, 51-59: Abraham, otac vaš, treptio je od radosti u želji 
da vidi moj dan. (str. 86) 


Ne ulazeći u pitanje da li retci 43-50. tvore s prethodnima 
i slijedećim (jednu) cjelinu — u što dosta biblicista sumnja — 
liturgija ih danas preskače i nastavlja svoj oštar dijalog s pro- 
tivnicima u vezi s Abrahamom. Isticanjem da njegovi sljedbe- 
nici neće nigda vidjeti smrti Gospodin pokazuje na najveću 
posljedicu koju će ljudima donijeti mjegovo oslobođenje od 
grijeha. O tome je on već govorio (Iv 5, 24; 6, 40. 63) i mogli 
su shvatiti da on misli na duhovnu smrt koju donosi grijeh, na 
grijeh koji prouzrokuje vječnu osudu, drugu smrt (Otk 20, 14). 
Ali Isusovi sugovornici ne bi bili ono što su bili, da su shvatili 
veličanstveno obećanje duhovnog života. Njima je pred očima 
samo zemaljski život i stoga sa zgražanjem misle da se Isus tom 
izjavom čini većim od Abrahama i proroka koji su svi umrli. 
Gospodin najprije pobija optužbu da se previše uznosi i tako 
se ponovno poziva na svoga Oca koji njega slavi svjedočenjem 
s neba i čudesima. Usput još jednom ističe svoju vezu s Ocem 
koja se sastoji u najsavršenijem božanskom spoznanju Oca i 
prianjanju uz njegovu volju. Tako je mogao govoriti samo Isus. 
Kad su Židovi spomenuli Abrahama, Gospodin im ga opet 
stavlja za uzor jer se on radovao Isusu unaprijed prema tome 
koliko je mogao nazrijevati dolazak Mesije. Dakle, Krist ope- 
tovano misli na duh i na duhovno gledanje koje nadilazi vrije- 
me i prostor, ali Židovi ostaju prikovani uz svoje zemaljske i 
tjelesne vidike. Kad su se usudili da Gospodinu dadu samo 
ljudski vijek, pružili su mu prigodu da najsvečanijim načinom 
izjavi kako je njegovo bivovanje vječno. »Prije nego je Abra- 
ham bio, Ja Jesam« — Abraham je kao i svaki čovjek samo 


bio, dočim je on bio, jest i bit će. On je suvremenik svim vre- 
Menima jer je nad vremenom. Ta je izjava izražavala dosto- 


ji 


janstvo i veličanstvo koje je svojstveno samo Bogu. Iako kao 
čovjek ima određeni vijek, pa oni mogu prosuđivati da mu još 
nema pedeset godina, on posve jasno uči da jeoni pravi Bog 
koji je postojao prije svakoga vremena, koji jednostavno jest. 
Židovi su dobro razumjeli da time Isus sebi pripisuje Božja 
svojstva i jer su mislili da time huli na Boga, htjeli su ga ka- 
menovati. Kamenje je već bilo dignuto sa zemlje i bilo bi po- 
čelo na nj padati da se Isus nije sakrio i otišao. Augustin zavr- 
šava svoje razgledanje ovog odlomka: »Ne bi bilo Boga stajalo 
mnogo da se je na mjestu otvorila zemlja i progutala ih, da su 
mjesto kamenja našli pakao, ali on je htio više pokazati strp- 
ljenje nego moć. Kao čovjek pobjegao je od kamenja, ali jao 
onima od kojih Bog bježi jer imaju kameno srce!« 


PETAK 


1. č. Jr 20, 10-13: Sa mnom je Gospodin, kao snažan junak. 
(str. 781) 

P. p. 17, 2-3a. 3bc-4. 5-6. 7 (str. 480) , 

P. U nevolji svojoj Gospodina zazvah i usliši me. 


U petak prije petka muke našega Gospodina Crikva nam 
čita nekoliko redaka iz Jeremijinih »Ispovijesti«. Nisu one po- 
put npr. Augustinovih gdje se Bog samo slavi i ujedno se iona? 
navaju svoje nevjernosti. Tako može govoriti svaka duša ka 
misli na samu sebe i što joj je Bog sve učinio, ali je drukčije 
kad se na sebi osjeća sva težina zadaće koju Bog nekome po- 
vjeri za druge. S tog je vidika lako shvatiti da uloga staroza- 
vjetnih proroka nije bila ugodna ni laka. Oni su bili Božji > 
branici i miljenici, ali često potresna poruka koju su morali 
naviještati narodu činila ih je redovito njihovim suvremeni- 
cima omraženima. Više se puta dogodilo da su ih progonili, na- 
ročito vlastodršci, a po neki puti mještani ji svojta, na što se 
tuži i Isus (Mt 13, 57). Malo je tko to osjetio u tolikoj mjeri kao 
Jeremija, navjestitelj i pralik Kristove muke. U tri retka prije 
današnjeg odlomka upravo jeremijskim, skoro .očajnim rječ- 
nikom tuži se on da više ne može izdržati. Zaista je slabom 
čovjeku teško biti povazdan na ruglo i podsmijeh zbog Gospo- 
dina i zbog njegove riječi koju, htio ne htio, mora naviještati. 

Liturgija nam danas čita J eremiju zbog Krista i stoga ur 
lazi preko tih tužaljki. Istina, i Isus je mogao ponavljati oh: : 
s obzirom ma svoje strašne neprijatelje koji mu zaista ra e : 
glavi. Ako spominje i nekadašnje prijatelje koji čekaju njego 

pad, možemo misliti na apostola izdajnika i na mnoštvo naroda 
koje mu je u razmaku od četiri dana klicalo »Hosana« i »Pro- 
pni ga«. Međutim, sve to Isusa ni izdaleka ne navodi na ono što 
čini Jeremija u nastavku današnjeg odlomka kad, upravo Jo- 
bovskim načinom i rječnikom: proklinje dan u koji se rodio. 
Te retke naša liturgija uopće ne čita — kao što novi Misal ima 
i wrlo malo čitanja iz Jobove knjige — a naslovom ističe ras- 
položenje ikoje je prevladavalo u Isusovoj duši unatoč okol- 
nostima u kojima se nalazio. Uvjerenje da je Bog s njime i da 
bi mu Otac u ikritičnom času mogao poslati u pomoć dvanaest 
legija anđela (Mt 26, 53) davalo mu je nepokolebivu smirenost 
i potpunu odanost Ocu za čitavo vrijeme muke. I on vidi da će 
njegovi protivnici biti kažnjeni, što je Gospodina najviše i bo- 
lilo — jer je došao da spasi sve ljude — pa svoju izjavu zak- 
ljučuje općom zahvalom Ocu koji izbavlja svoje iz ruku onih 
koji hoće da budu zaslijepljeni zlikovci i kao takvi ustraju 
u zlu. ' X 
Još ljepša od Jeremijine je Davidova zahvalna pjesma koje 
početak čujemo poslije poslanice. S vrlo malim promjenama 
nalazi se i u 2. Samuelovoj knjizi (gl. 22), a Bogu zahvaljuje 
što ga je izbavio od tolikih neprijatelja. Počinje u SZ-u' ne tako 
čestom riječi »Ljubim te«, a onda Bogu daje naslove i pohvale 
koliko ih se u svojem oduševljenju može samo sjetiti, Kako da 
mu ne bude zahvalan kad ga je Bog oslobodio sigurne smrti 
koja je prikazana valovima i bujicom, užetima podzemlja i 
smrtonosnim zamkama. Nalazio se u strašnom položaju, a ipak 
bilo je dosta da zavapi Bogu i on ga je s neba uslišao. Ako je 
sve to vrijedilo o okrunjenom proroku, koliko više vrijedi o 
Sinu Božjemu koji je zaista umro ali je tada izbavljeh od 


.smrti. Na taj se način pripravljamo da jednim pogledom pro- 


motrimo i zajedničkim raspoloženjem proživimo Gospodinovu 
pashu trpljenja i pashu uskrsnuća, jedno te isto i jedinstveno 
Božje djelo. 


Ev. Iv 10, 31-42: Htjedoše ga uhvatiti, ali im izmače iz ruke. 
(str. 88) 


Kad je Isus u Jeruzalemu o blagdanu posvećenja hrama 
nedvosmisleno izjavio da su on i Otac jedno, dakle dvije osobe 
s jednom naravi, Židovi su ga htjeli kamenovati kao! i kod 
Ivana (8, 59). Gospodin ih žalosno i mekako ironično pita za 
koje mu od tolikih njegovih dobrih djela naplaćuju kamenjem. 
Uz to potkrjepljuje svoju izjavu o jedinstvu s Ocem tvrdnjom 
da njegova dobra djela dolaze od Oca i da su to zapravo djela 
Oca (r. 37). Ponovno se vidi kako evanđelist nastoji Kristovo 

božanstvo dokazati upravo njegovim čudesima. Budući da pro- 
tivnicima ne ide u glavu da bi čovjek mogao biti ujedno i Bog, 
Isus ih hoće da privede pravilnom shvaćanju izrekom iz Sv. 
pisma do kojega oni toliko drže i za koje i on kaže da ne može 
doći na manje. Ps. 81, 6, naime, naziva bogovima suce ikoji sude 
u ime Božje. Ni izdaleka se ne mogu s vječnom Riječi ui koja 
je proizašla iz samoga Božjega bivstva i koju je kao utjelov- 
ljenoga Boga-čovjeka Otac poslao na svijet i ujedno je posvetio 
— uspoređivati ljudi kojima je samo tu i tamo bila upućena 
Božja izvanjska riječ, potrebna za pravilno suđenje. Ipak, ta- 
kvo odlikovanje ljudi, kojim se ti ljudi nazivaju »bogovima«, 
moglo je Isusove suvremenike raspoložiti da se ne zgražaju 
kad se on naziva Božjim Sinom, 

Vjera se ne sastoji od samih izjava i pukih riječi, pa se 
Gospodin još jednom poziva na svoja djela. Isusova čudesa 
mogla su i mogu sve ljude dobre volje barem potaknuti da se 
pitaju tko je taj koji ih čini. Tim bi putem svi morali doći do 
zaključka da su Otac i Sin jedno. Međutim, kad čovjekom gos- 
podare predrasude, uzalud im se pokazuju i tako velika čudesa 
kao što ih je činio Isus. Njihova zaslijepljenost ide do kraja, 
srće u jamu iz koje ne mogu da vide kako Isusu ne mogu ništa. 
Već im je jedanput pokazao (Iv 10, 18) da je on potpuni gos- 
podar svoga života i da mu ga oni, uza svu svoju najgoru 
volju, ne mogu uzeti. Dogodit će se i to, ali kad on bude htio. 
Zasada ide još jednom u krajeve gdje je nastupio svoj javni 
život kad ga je Ivan krstio. U Jordanu Ćiril Aleks. gleda sve 
vode krštenja koje će nebrojene dovesti do Krista i vjere u 
njega. Gospodin je napustio hram i J eruzalem, a prešao k po- 
ganima s onu stranu Jordana. U Jeruzalem će se vratiti samo 
da umre i svojom smrću sklopi sa svima ljudima novi savez. 


SUBOTA 


1. č. Ez 37, 21-28: Načinit ću od njih jedan narod. (str. 856) 
FE. p. Jr 31, 10. 11-12ab. 13 (str. 790-1) 


P. Gospodin nas čuva kao pastir stado svoje. 


U subotu prije naše Cvjetnice Jeruzalem je bio već pun 
hodočasnika. Da proslave u svetom gradu najveći židovski blag- 
dan, pashu, njegovim su se stanovnicima pridruživali ne samo 
potomci Jude, Benjamina i Simeona koji su nekada tvorili ju- 
dejsko kraljevstvo — nego i potomci Josipa i druge braće — 
koji su se bili odijelili u posebno izraelsko kraljevstvo na sje- 

veru — a dapače i Židovi iz diaspore, raspršeni po svemu svi- 
jetu. Taj je raskol (RBT SZ) izabrani narod osjećao kao naj- 
težu Božju kaznu za njihove grijehe. »Raskol sapinje ne samo 
život vjere svetoga naroda već i snagu njegova svjedočenja 
pred narodima... Jedinstvo je svetoga naroda kao odraz i po- 
tvrda jedincatosti njegova Boga«. Sadašnja politička dioba 
Njemačke, Koreje i Vijetnama samo je blijeda slika židovskog 
raskola što su ga oni osjećali u prvom redu (kao vjersku nes- 
reću. I doista, nisu razdijeljena kraljevstva postala samo lak- 
šim plijenom neprijatelja nego su tako potpali i pod upliv 
stranih religija i njihovih bogova. 

Narodu je u prognanstvu bilo najdraže slušati Ezekielovo 
proroštvo da će se svi vratiti u domovinu — kao ikad suhe kosti 
ožive — i k tome da će se ujediniti Izrael i Judeja. Prorok je 
po svojem običaju to prikazao s dva spojena drveta i vrlo utje- 
šnim Jahvinim riječima. Neće više biti dva naroda ni dva kra- 
ljevstva, nego će jedan Davidov potomak biti svima jedan 
kralj i jedan pastir. Mnogo više: sam Bog će ih očistiti od gri- 
jeha nevjernosti i od groznog služenja kumirima; oni će opet 
biti njegov narod a on njihov Bog. U obećanoj će zemlji živjeti 
po Božjim zakonima, jer će Bog s njima sklopiti novi savez 
mira i taj će savez biti vječan. Božji će šator sa svetištem biti 
zauvijek njihovo narodno i vjersko središte gdje će Bog posve- 
ćivati svoj narod, I prorok je Jeremija vrlo zanosnim riječima 
— koje čujemo nakon čitanja — opisao kako će u toj novoj 
eri oslobođeni i sakupljeni Izrael uživati Gospodnja dobra. Ra- 
dosna će narodna kola izražavati veliko, sveopće veselje koje 
će biti to veće što je minula tako velika tuga i žalost. Pripjev 
ponavlja sreću naroda koji Bog čuva kao pastir svoje stado. 

Nikad se nisu obistinila ta lijepa viđenja proroka u smislu 
kako ih je narod mogao shvatiti u času kad su mu bila izre- 
čena. A još manje bi se ticala nas da su značila samo ono što 
su pod tim riječima mislili možda i oni koji su ih izgovarali. 
Ta su se proroštva ispunila tek onda kad je došao davno najav- 
ljeni i očekivani potomak Davidov koji će kao dobar Pastir 
položiti svoj život za svoje ovce i sve ih bez razlike okupiti u 
svoje mesijansko kraljevstvo na zemlji i u nebu. Ezekielovo 
proroštvo i Jeremijin psalam samo su uvod u Ivanov odlomak. 


Ev. Iv 11, 45-56: Da razasutu djecu Božju skupi u jedinstvu. 
(str. 89) 


Naslovi nam današnjih dvaju čitanja ističu jednu te istu 
misao koja ih spaja. Da Božji narod postane jedan, jedan će 
čovjek, Bogočovjek, žrtvovati svoj život. To je zaključilo Ve- 

liko vijeće nakon što je Isus oživio Lazara. Dobronamjerni su 
Židovi na temelju toga velikog čuda povjerovali u Krista. Ali 
se našlo i onih koji nisu htjeli prihvatiti što su Mojsije i proroci 
govorili o Mesiji pa se ispunila Isusova riječ koju je on stavio 
u usta Abrahamu: »Neće vjerovati ni ako tko od mrtvih uskr- 
sne« (Lk 16, 31). Ne usuđuju se, ipak, javno pred drugima nas- 
tupiti protiv tolikoga čudotvorca nego ga odoše tužiti njego- 
vim zakletim neprijateljima-farizejima. Situacija se dakle raz- 
vijala prema dramatskom završetku i stoga se sastalo Veliko 
vijeće, Već znamo (Iv 7, 45-53) da ono mije bilo posve složno 
u tom kako treba postupati s Nazarećaninom, ali je prevladalo 
mišljenje da ne smiju i dalje pustiti da on svojim čudesima 
predobiva sve više svojih sljedbenika. Kao izliku našli su da 
bi ih u tom slučaju okupatori Rimljani posve uništili, što se 
moglo dogoditi samo da je Isus podigao pobunu naroda u 
svrhu političkog oslobođenja, ali su svi mogli dobro znati ko- 
liko je on uvijek izbjegavao i sam izgled takva svojega nas- 
tupa. Augustin dodaje: »Bojali su se izgubiti zemaljsko a nisu 
mislili na vječni život pa su izgubili oboje.« 

U toj razmjeni mišljenja nastupi veliki svećenik Kaifa s 
posprdnom izjavom: »Vi mišta ne znate«, na što pripominje 
Origen: »Tko Isusa ne zna, taj zaista ništa ne zna«. I Kaifi je 
tobože do toga da ne propadne sav narod, a kao jedini spas vidi 
nužnost da jedan čovjek umre umjesto naroda. Ni ne spominje 
ime toga Čovjeka, koji ima spasiti narod, toliko ga je zaslije- 
pila mržnja na Isusa. Dogodilo se prema Gospodnjoj riječi 
(Ivy 9, 39): on je došao da duhovno progledaju oni koji ne vide, 
a da oslijepe oni koji misle da sve vide i sve znaju. Iako Kaifa 
nije shvaćao silno značenje svojih riječi, evanđelist misli da 
je to prorekao kao veliki svećenik te godine. Toma Akv. do- 
daje da je Kaifa bio toliko prorok koliko i Bileamova magarica 
(Br 22), a Krizostom da svećeničke ovlasti djeluju i onda kad 
ih izvršuje nevrijedan nosilac. 

Uz spasonosno značenje. Isusove smrti Ivan ističe da će 
Gospodin na taj način ispuniti svoje obećanje (Iv 10, 16) o oku- 
pljanju svih ovaca u jedno stado pod jednim pastirom. Kao 
što je Bog jedan tako će i sva Božja djeca tvoriti jedno duhovno 
jedinstvo u Bogu. Nek su narodi ne znam kako krajevno ra- 
seljeni i rasno različiti, Krist će ih sjediniti u jedno tijelo ko- 
jemu je on Glava. Bit će to plod njegove smrti i uskrsnuća 
koje ćemo ovog tjedna slaviti i koji se posadašnjuju kod svake 
Euharistije. Ona je »otajstvo (Kristove) odanosti (Ocu i nama), 
znak jedinstva (između njega i njegovih), veza (Božje i naše) 
ljubavi« (II vat. sabor, B 47). 

CVJETNICA: NEDJELJA MUKE GOSPODNJE 


NA PROCESIJI S GRANČICAMA 


Evanđelje A Mt 21, 1-11 (str. 19) 
B Mk 11, 1-10 ili Iv 12, 12-16 (str. 40) ili (str. 90) 
C Lk 19, 28-40 (str. 69) 


»Blagoslovljen onaj koji dolazi u ime Gospodnje!« 


»Dosad je Isus izbjegavao sve što bi moglo pronijeti nje- 
govu slavu. Ljudima, što ih je izliječio, branio je da razglase 
njegova čudesa. Klonio se svake javne počasti. Rijetkima je 
priznao da je Mesija, kao ženi Samarijanki i apostolima kod 
Cezareje Filipove. Javno se nije nikada proglasio za Mesiju, a 
kad ga svjetina htjede učiniti kraljem, povukao se.u pustinju. 
No mnogi Židovi ne htjedoše vjerovati u Isusa jer su očekivali 
slavnoga Mesiju. Zato odluči Isus da im se danas pokaže u 
drugome svjetlu. Dosada nije htio da ogorči svoje neprijatelje. 
Ali sada kad je nadošlo vrijeme njegove muke, nije više imao 
razloga da pred židovskim vlastima taji tko je. Isus je obično 
ulazio u Jerusolim potiho, potajno. Danas će ući s velikom sla- 
vom i sjajem ikoji će svima kazivati da je on Krist, kralj. Uči- 
nio je to ne bi li nevjerni Židovi jednom ipak progledali kad 
vide da ga je narod uveo u sveti grad kao kralja i sina Davi- 
dova« (Vimer). Tako su na taj važni događaj u Isusovu životu 
gledala sva četiri evanđelista koji nam ga svi opisuju, što je 
inače rijetkost. 

Netom je Crkva dobila slobodu, na uspomenu Isusova sve- 
čanog ulaska u Jeruzalem obavljala je sličan obred, najprije 
u Jeruzalemu — kako nam svjedoči hođočasnica Eterija kon- 
cem 4, stoljeća — a zatim u svim crkvama po svijetu. Ljepši 
se uvod u svetu sedmicu ne da zamisliti, pogotovo kad je u 
obnovljenoj liturgiji još više naglašeno pobjedničko slavlje ot- 
krivenim križem — pred kojim se kadi tamjan i nose svijeće 
— te kraljevskim ruhom grimizno-crvene boje. S pravom je 
ovaj dan nazvan prastarim blagdanom Krista Kralja. I evan- 
đelisti ističu da se u tom času ispunilo proroštvo Zaharije (9, 9) 
o mesijanskom Kralju koji će pobjedonosan i ujedno krotak 
ući u glavni grad na magarcu. Svi navode i usklik — koji Mi- 
sal uzima kao naslov odlomka — što su ga iz svečanog ps 117. 
ponavljali svi pratioci Kristovi i oni koji su mu iz grada došli 
ususret: Hosana, blagoslovljen onaj koji dolazi u ime Gospod- 
nje! Taj usklik, proširen u zanosan Teodulfov himan Kristu 

Kralju — što ga je naš Pavelić lijepo prepjevao — dolazi do 
izražaja ako se može poslušati savjet Crkve da se procesija s 
grančicama uputi s kojeg drugog mjesta prema glavnoj crkvi 
i da pripjev »Slava, čast i hvala ti« pjeva složno što veće mnoš- 
tvo vjernika. Poželjno je da svi nose u rukama grane palama, 
maslina ili drugih stabala, što u kojem kraju raste. Palma nam 
označuje Kristovu i našu pobjedu nakon borbe; maslina nas 
sjeća njezina ploda, ulja kojim su mazali svećenike, kraljeve 
"i proroke koje sve obuhvaća božanski Pomazanik-Mesija; pro- 
pupale i procvjetale grančice drugih stabala govore svima o 
novom, probuđenom životu u prirodi i na području duha. 


U MISI | 


1. č. Iz. 50, 4-7: Lica svojeg ne zaklonih od pogrda i znam da 
se neću postidjeti« (3. pjesma o sluzi Gospodnjem). (str. 
748) 

P. p. 21, 8-9. 17-18a. 19-20. 23-24 

P. Bože moj, Bože moj, zašto si me ostavio? 


Navedene riječi govori prorok svojima u sužanjstvu: Bog 
mu svakoga dana otvara uho duše da čuje njegov glas, daje 
mu vješt jezik da narodu navijesti Gospodnju riječ, jača ga da 
zbog Boga podnese svaku nepravdu i da je nadvlada pouzda- 
njem u Boga. Odlomak se odnosi i na Jahvina Slugu, a to je u 
prvom redu sav izabrani narod s obzirom na ostale koji su ga 
zasužnjili. Još više je to najodličniji predstavnik izabranog na- 
roda i predstavnik svih naroda, Sin Božji koji će kao utjelov- 
ljeni Bog tako savršeno izvršavati Očevu volju da ga se s pra- 
vom može zvati i Božjim Slugom. I onako su se doslovno sve 
prorokove riječi obistinile u punom smislu tek na Kristu u nje- 
govoj muci, pa Crkva i čita danas taj odlomak kao uvod u 
Muku. ; 

Još je jasnije predvidio sve Isusove patnje na duši i tijelu 
ps 21, što ga je sam Spasitelj na križu primijenio na sebe (Mt 
27, 46). Njegov početni uzdah — koji ponavljamo kao pripjev 
— ljudski duh neće nikada posve dokučiti. Nekim je misticima 
bilo dano da osjete svu strahotu duhovne tame i noći kad ih 
je Bog htio posve osloboditi svega i privući k sebi. Ako je na- 
ma običnim ljudima teško slijediti dotične opise, još je mnogo 
teže bilo i najvećim svecima shvatiti Isusovu zapuštenost na 
križu. To jest i ostat će tajna utjelovljenoga Boga koji je jedini 
osjetio koliko se ponizio postavši čovjekom i što je sve pretr- 
pio na križu opterećen grijesima svega svijeta. Za nas će biti 

najkorisnije da se kod tih riječi sjećamo da je Krist i tu zapuš- 
tenost podnio u naknadu za sve naše nevjernosti kojima smo 
mi Boga toliko puta ostavili i tako zaslužili da on nas zauvijek 
napusti, što nije učinio upravo zbog muke svoga Sina. A kome 
to ne odgovara, neka ga Kristove riječi tješe kad ga muče du- 
ševne muke i kad mu se čini da ga je Bog napustio. A neka 
nas sve uče da u duhovnom životu željno ne tražimo utjehe te 
da i bez nje prianjamo uz Kristov i svoj križ. 


2. č. Fil 2, 6-11: Ponizi sam sebe... zato ga Bog preuzvisi. 
(str. 171) 


Odavna taj glasoviti Pavlov tekst uvodi vjernike u pro- 
življavanje obreda koji nam ovih svetih dana otajstveno posa- 
dašnjuju i ponazočuju čitavu Kristovu Pashu-prijelaz, muku 
i proslavu, smrt i uskrsnuće. »Općenito se smatra da je Pavao 
ovdje utkao u poslanicu ovaj kršćanski liturgijski himan Kris- 
tu, koji je jedan od najstarijih« (zagreb. Biblija, Napomene 319). 
Hvalospjev zgusnutim i ne posve jasnim rječnikom slavi Kris- 
tovo pretpostojanje kao Boga, utjelovljenje do smrti na križu 
i njegovu za uzvrat proslavu u vječnosti. Mogli bismo ih i ova- 
ko izraziti: Krist Bog, Krist Bog-čovjek, Krist čovjek-Bog. Iza 
Božjeg je poniženja do čovjeka na križu slijedilo uzvišenje to- 
ga čovjeka do Božje slave. »Lik Božji« i »lik sluge« samo su 
slikoviti izrazi za punu stvarnost. »Kad je rečeno, da je uzeo 
lik sluge znači da se rodio kao čovjek, isto kao što izraz »lik 
Božji« znači da je Bog« (Hilarije). Bog utjelovljen-ponižen-pro- 
slavljen, to su tri Kristova stanja preuzeta za nas i s nama. 
Sve je on to izveo ili će još izvesti kao naša Glava, 

Ta su tri čina kao tri »Božja skoka«, svaki sa svojim ozna- 
kama, a ipak sva tri najuže povezana. »Krist je nestvorena sli- 
ka Očeva, po biti jednak Ocu, i stoga je imao isto pravo da 
svojata za sebe božansku čast, Prvi je Adam htio biti kao Bog. 
Silom je posegnuo za božanstvom, krađom ga je htio prisvojiti. 
Drugi Adam nije smatrao nepravdom (otimačinom, plijenom) 
da bude ravan Bogu, nego mu je to pripadalo uslijed vječnog 
rađanja od Oca. A ipak se odrekao dragovoljno vanjskoga 
sjaja sakrivši svoje božanstvo pod obličje sluge... Po riječima 
Grgura Velikog, bilo je utjelovljenje prvi skok Božji, skok Ne- 
izmjernog u stvorenu ograničenost, prvi korak odreknuća sa- 
moga sebe. Ali Krist zalazi još dublje u ponor samoponiženja. 
Čim je primio ljudsku narav, lišio se svega što čini život ugo- 
dnim, toplim, privlačnim i lijepim. Postao je sasvim malen, 
siromašan, poslušan, bez ikakvih vlastitih želja. Jedino je žu- 
dio za poniženjima do ropske smrti na križu. Uzeo je na sebe 

svu ljudsku bijedu. Ispio je kalež ljudskih bolova do dna. ii 
Otkupljenje na križu bio je drugi Božji skok, skok Neizmjer- 
nog u ograničeno čovještvo. Ako vam mije dosta da vidite kako 
Bog silazi u ljudske ponore, promatrajte onda proslavu koja 
je slijedila poniženja. Otac je uzdigao ljudsku narav u Isusu 
do ravnopravnog suvladaoca i dao mu naslov Kywiosa. Poklo- 
nio mu je ime nad svako ime kao Kralju kraljeva, Gospodaru 
gospodara, Vladaru triju svjetova, nadzemaljskog i podzem- 
nog« (Holzner). 

Ne zaboravimo vezu u kojoj je Pavao naveo taj hvalo- 
spjev Kristu poniznome š uzvišenome. Neposredno prije toga 
Filipljanima preporučuje slogu koja je moguća jedino uz sa- 
moodricanje, uz poniznost. Stoga apostol želi da oni osjećaju 
i da se ravnaju kao Krist. Značajno je na koliko mjesta navode 
taj tekst o Isusovu primjeru poniznosti i poslušnosti dokumen- 
ti II vat. sabora: C 8, 36, 42; E 4; M 24; P 15; R1,5,14; L 38. 
Svima nam je ta škola nužno potrebna : cijeloj Crkvi i naročito 
njezinom : ekumenskom i misijskom djelovanju, svećenicima, 
redovnicima i laicima. »Da dostigneš istinu, ne biraj drugoga 
puta od onoga što ga odabra onaj koji je kao Bog vidio sla- 
boću naših koraka. Prvi je put poniznost; drugi, poniznost; 
treći, poniznost. I koliko bi me puta pitao, uvijek bih ti tako 
odgovorio. Ne kao da nema i drugih zapovijedi, nego jer ako 
poniznost ne prethodi i ne prati dobro što činimo, oholost će 
nam odnijeti sve dobro kojemu se veselimo« (Augustin). 


Pjesma prije ev. Fil 2, 8-9: Krist postade poslušan do smrti, 
smrti na križu. Zato ga Bog preuzvisi i darova mu Ime, 
Ime nad svakim imenom. 


Evanđelje Muka Gospodina našega Isusa Krista. 
A Mt 26, 14-27, 66 (duže) ili 27, 11-54 (kraće). (str. 25-7) 
B Mt 14, 1-15, 47 (duže) ili 15, 1-39 (kraće). (str. 43-5) 
C Lk 22, 14-23, 56 (duže) ili 23, 1-49 (kraće). (str. 72-4) 


Nekim je litungistima smetalo čitanje Gospodnje muke od- 
mah na početku Svetog tjedna, u dan kad slavimo trijumfalni 
Isusov ulazak u Jeruzalem. Novi ju je Misal ipak zadržao odre- 
divši da se i misa na Cvjetnicu slavi u crvenom ruhu te da se 
svake godine po redu čitaju Muke prema sinopticima. Njihovi 
se izvještaji i o muci podudaraju i dopunjuju, dok Ivan kao 
očevidac iznosi druge pojedinosti kojih oni nemaju. Značajno 
je da se kod dužeg čitanja — koje se veoma preporučuje — 
opet počinje s izvještajem o zadnjoj večeri io ustanovljenju 
presvete euharistije. U njoj nije samo unaprijed prikazano što 
je sutradan na križu žrtvovano, nego se njezinim obnavljanjem 

na oltaru to isto prikazuje i na nas primjenjuju sve zasluge 
koje su nam stečene na križu. »Misa ili večera Gospodnja uje- 
dno i nerazdvojivo je: žrtva po kojoj žrtva Križa biva trajnom ; 
spomenčin smrti i uskrsnuća Gospodinova« (Uputa o štovanju 
euh. misterija 3). Na misu kojom ulazimo u otajstvo Kristove 
smrti i proslave spada i izvještaj o euharistiji i o muci. 

Tko misleći i osjećajući sluša cijelu Muku, ispunit će se 
i prožeti raspoloženjem koje je prikladno za današnju misu 
i pričest. Ako se želi o muci obaviti posebno razmatranje, lako 
će svatko za se potražiti pojedinosti koje mu više odgovaraju, 
ili se uživjeti u ulogu neke osobe u muci. Najviše će koristiti 
živo se učvrstiti u uvjerenju da smo mi svi sa svojim grijesima 
krivi za Isusove muke i da su nama upravljene njegove riječi: 
»Kćeri jeruzalemske, prestanite plakati nada mnom! Radije 
plačite nad sobom i nad svojom djecom!« (Lik 23, 28). A tko 
želi da prodre u dubine Isusova Srca i njegove ljubavi, neka 
potraži sav smisao njegovih riječi na križu. Matej i Marko do- 
nose samo jednu o kojoj je bilo govora gore. Luka ima tri dru- 
ge, sve vrlo značajne za njegovo Evanđelje Kristove odanosti 
prema Ocu i milosrđa prema ljudima. Samo on nam je sačuvao 
Isusov molitveni uzdah za one koji su ga propeli (23,34) i obe- 
ćanje raskajanom razbojniku da će biti s njime u raju (23, 43). 
Prema Luki, Gospodin je smrtnu borbu završio usklikom: 
»Oče, u ruke tvoje predajem duh svoj!« (23, 46; usp. ps 31, 6). 
Blago onome koji često za života, naročito u času kušnje i trp- 
ljenja, tako izražava s Isusom svoje posvemašnje prianjanje uz 
Oca te onda iste riječi barem srcem izgovori na kraju svoje 
smrtne borbe i prijelaza k Ocu. 


PONEDJELJAK 


1. č. Iz 42, 1-7: On ne viče, niti se može čuti po ulicama. (Prva 
pjesma o sluzi Gospodnjem). (str. 741) 


P. p. 26, 1. 2. 3. 13-14 (str. 488-9) 
P. Gospodin mi je svjetlost i spasenje 


Veliki poznavalac i tumač Biblije Jeronim maziva Izaiju 
prvim evanđelistom i to najviše zbog četiriju pjesama o Sluzi 
Gospodnjem koje nam Crkva čita ovih dana Kristove muke. 
Stalna crkvena predaja gleda, naime, u tome Sluzi samoga 
Krista i njegove otkupiteljske muke, Početak smo prve pjesme 
čuli već na svršetku Božićnog ciklusa, na blagdan Gospodnjega 
krštenja. »Isusovo krštenje u Jordanu navješćuje i pripravlja 
»krštenje smrti' (Lik 12, 50; Mk 10, 38), pa je tako njegov javni 

život uokviren dvama krštenjima« (RBT 457). Od početka Isu- 
sova javnog života evanđelisti spominju njegov zadatak da će 
kao Janje Božje uzeti na se grijeh svijeta (Iv 1, 29. 36). I Ivan 
Krstitelj je najavio da će Isus Duhom Svetim i ognjem očistiti 
ljude (Lik 3, 16) i to čišćenje naziva krštenjem. Na to smjeraju 
i Kristove riječi: »Došao sam da bacim oganj na zemlju, pa 
kako bih želio da se već zapalio! Moram primiti krštenje. Kako 
sam tjeskoban dok se to mne izvrši« (Lk 12, 49-50). Sada eto 
ima proći kroz oganj trpljenja u kojemu će spaliti naše grijehe 
i posve nas očistiti krštenjem svoje smrti i uskrsnuća. To će 
Sluga Gospodnji učiniti slugama Gospodnjim. 

Prva pjesma govori o Sluzi Gospodnjemu općenito, kao što 
smo vidjeli 13. siječnja. Međutim, istaknute oznake Sluge Go- 


spodnjega dolaze najljepše do izražaja u Kristovoj muci. On je' 


Božji izabranik, pun njegova duha, miran i blag prema slabi- 
ma, ustrajan do svoje konačne pobjede koja će svima donijeti 
pravdu. R. 5, ispušten 13. I, ističe Božju svemoć koju je očito- 
vao u stvaranju svega svijeta i koju pokazuje u njegovu uzdr- 
žavanju i upravljanju. Djelu stvaranja sada Bog dodaje ne ma- 
nji čin otkupljenja koje će izvesti njegov Sluga-Sin prema ono- 
me kako je Otac preodredio i kako ga on vodi. Spasenje neće 
biti pruženo samo onima koji kao slijepci lutaju zemljom u 
tami neznanja i grijeha, nego će osloboditi i duše u Podzemlju. 
Svi koji su stvoreni bit će i spašeni, dakako, uz uvjet vlastite 
suradnje, jer »tko te je stvorio bez tebe, neće te spasiti bez 
tebe« (Augustin). 

Svjetlost će i spasenje Krist donijeti od Boga svima, ali 
mora podnijeti sve što su mu pripremili zlotvori, protivnici i 
dušmani. Pripj. ps. govori o čitavoj vojsci koja je protiv Bož- 
jeg izabranika navijestila pravi rat, ali on se nimalo ne boji, 
jer je pun pouzdanja u Gospodina. Mogu mu zlotvori i tijelo 
proždrijeti, na kraju će oni ipak posrnuti i pasti, a on će uživati 
dobra Gospodnja u zemlji živih. Taj biblijski izraz znači ovaj 


život, ali u širem se smislu može uzeti i drugi svijet, gdje više 


neće biti smrti i gdje će Spasitelj sa svojima vječno živjeti i 
uživati. 


Pjesma prije ev. Zdravo, kralju naš! Ti se jedimi sažali nad 
našim zabludama. 


Ev. Iv 12, 1-11: Pusti je! ona je sačuvala pomast za dan moga 
ukopa. (str. 89) 


Pomazanje je u Betaniji imao na današnji dan i stari Mi- 
sal. Ne spada tu samo vremenski, jer se odigrao neposredno 
prije Isusove muke, nego i po svome značenju. »Liturgija da- 

nas vodi pred nas dva lika koja su najuže povezana s mukom: 
jedan nas tješi, drugi upozorava. Magdalena i Juda — stavljeni 
jedan nasuprot drugome snažno djeluju, Isus je u Lazarovoj 
kući, gdje mu je Marija Magdalena pomazala noge »za ukop« 
otrvši ih svojom kosom. Juda se na to srdi, a Isusov mu je blagi 
ukor bio zadrji poticaj za izdaju. Bila je to dakle značajna goz- 
ba: prava pogrebna gozba koja je donijela smrt (Juda) i prip- 
ravila grob (Magdalena)... Gospodin provodi svoju muku i 
kroz moj grješni život. U mojim su prsima dvije duše: Judina 
i Magdalenina. Jedna je uzrokom njegova trpljenja, Božji izda- 
jica, uvijek spreman da otpadne, sposoban da dadne Judin cje- 
lov. Tko je siguran od takve Judine duše? Magdalenina duša 
tješi Gospodina na putu njegove muke. Neka korizmeno vrije- 
me, što ga Božjom pomoću skoro završavamo, u nama nadvlada 
Judinu dušu, a ojača Magdaleninu dušu!« (Parsch). 

Sva je Isusova misao odsada usredotočena na njegovu mu- 
ku. Isus ne kori Judu zbog brige za sinomahe koje kao da svo- 
jima preporučuje da se za njih brinu do kraja svijeta. Augus- 
tin iskorištava čitav prizor da upozori: »Pomaži Isusu noge: 
slijedi Gospodnje stope dobrim životom. Otari ih kosom: ako 
imaš viška, daj siromasima i otro si Gospodinu noge; kosa se 
smatra suvišnim dijelom tijela. Imaš u što uložiti svoj višak; 
tebi je višak, ali je potreban Gospodnjim nogama. Događa se 
da na zemlji oskudijevaju Gospodnje noge, Na koga se odnosi, 
ako ne na njegove udove, ono što će reći na koncu: »Meni ste 
učinili koliko ste učinili jednomu od moje najmanje braće« 
(Mt 25, 40)? Dali ste što je vama bilo suvišno, ali ste pomogli 
mojim nogama«. i 

Na Isusovu smrt misle i njegovi neprijatelji koji su namje- 
ravali ubiti ne samo Isusa mego i Lazara. I tu ima Augustin 
svoj duhoviti usklik: »O luda namisli, o slijepa okrutnosti! Zar 
Krist Gospodin, koji je mogao mrtva oživjeti, ne bi mogao 


. uskrsnuti ubijena? Kad biste Lazaru nanijeli smrt, zar biste 


Gospodinu oduzeli moć? Ako se vama čini da je jedno mrtav. 
a drugo ubijen, eto Gospodin je učinio jedno i dugo: uskrsio 
je i Lazara mrtva i sebe ubijena«. U malo je dakle redaka evan- 
đelja sadržana smrt, ukop i uskrsnuće. Ovih će se dana to 
sve odvijati svojim redom, ali s liturgijskog je vidika to jedan 
čin, djelo našeg otkupljenja koje uvijek iznova slavimo na na- 
šim oltarima. Mi svojim djelima ljubavi učinimo što možemo 
za njegov ukop, a Krist nam neprestano stavlja na raspolaga- 
nje ono što nam je zaslužio svojom smrću i što nam je pripra- 
vio svojim uskrsnućem. 

1. č. Iz 49, 1-6: Postavit ću te za svjetlost narodima, da spas 
moj do nakraj zemlje doneseš« (Druga pjesma o Sluzi Go- 
spodnijem). (str. 747) 

P. p. 70, 1-2. 3-4. 5-6ab. 15 i 17 (str. 522) 


P. Ustima ću navješćivati pravednost tvoju. 


Prorok drugu pjesmu o sluzi Gospodnjem stavlja u usta 
sluzi koji poziva sve narode blizu i daleko, čime se ističe važ- 
nost poruke. Dok je prva pjesma bila vrlo općenita, u ovoj se 
potanje govori o osobi i zadatku Gospodnjeg sluge. Njega je 
Bog pozvao od materina krila, on mu je odredio ime i dao ve- 
liku snagu njegovim riječima. Posebno je značajno da će se Bog 
proslaviti u svome sluzi, a i sluga će se proslaviti u Božjim oči- 
ma (r. 5). Mesija, Sin Božji, sve je činio da se proslavi Otac u 
Sinu (Iv 14, 13), a i Otac je proslavio Sina (8, 54; 12, 28). Kad 
se uzmu sva ta i slična mjesta u S.i NZ-u, onda je jasno zašto 
svi tumači drže da je u r. 3. riječ »Izraele« umetak (glosa) koju 
npr. jeruzalemska Biblija stavlja u zagrade. S pravom je, dak- 
le, rečeno: »Na toj obasjanoj pozadini ističe se lik osobe »bez 
ljepote, bez sjaja« (Iz 54, 14), koja ipak ima zadatak da zrače- 
nje Božje slave protegne sve do kraja zemlje: »Ti si Sluga moj 
u kom ću se proslaviti« (49, 3), (RBT 1183). To isto potvrđuju 
i izrazi koje Bog upravlja svome sluzi: premalo je da mu on 
bude sluga, dakle mu je Sin; njega će postaviti za svjetlost na- 
rodima, čime se također u Bibliji na više mjesta označuje nas- 
tup i uloga Mesije; on će Božje spasenje donijeti svim ljudima 
i narodima. Ljudi su mislili da je Kristov trud uzaludan (r. 4), 
ali mu je kod Boga osigurana nagrada, a tu sačinjavamo mi, 
svi otkupljenici. 

U pripj. ps. progonjeni se pravednik utječe Gospodinu si- 
guran u njegovu pomoć i izbavljenje. Te riječi liturgija prim- 
jenjuje danas na božanskog Patnika koji je upao u ruke zlot- 
vora i u šake silnika i tlačitelja. U vezi je s 1. čitanjem gdje se 
Patnik obraća Bogu koji mu je sve pouzdanje od mladosti, od 
majčina krila. U pripjevu obećaje da će svima naviještati Bož- 
ju pravednost, za koju latinski Misal ima: spasenje, a ta se dva 
pojma u Bogu upotpunjuju. Božja pravednost znači u Bibliji 
često i pravedno zauzimanje za nevino progonjena, dakle nje- 
govo oslobođenje i spasenje, kao što i r. 2. moli: »U pravdi 
me svojoj spasi i izbavi!« A naviještanje Božje pravde uklju- 
čuje i naviještanje njegovih čudesa, od kojih je opet najveće 
kad nas je po Sinu spasio. 


Sv. utorak — 159 


Pjesma prije ev. Zdravo, Kralju naš, Ocu poslušni! Na ras- 
peće vođeni kao janje na klanje. 


Ev. Iv 13, 21-33, 36-38: Jedan će me od vas izdati... Pijetao 
neće zapjevati dok me triput ne zaniječeš. (str. 91) 


Iz naslova se odlomka vidi da su danas dva apostola žalo- 
sni protagonisti zbivanja, dotično da im Gospodin naviješta 
ulogu koju će odigrati u njegovoj muci. Već je kod pranja no- 
gu na posljednjoj večeri Gospodin dva puta (Iv 13, 10 i 18s) dao 
razumjeti da zna kako će ga jedan od dvanaestorice izdati. I to 
je Judi moglo pomoći da uvidi svoje grozno stanje, ali njegova 
je zaslijepljenost već postala neizlječiva. Pod utiskom da im je 
sam Učitelj oprao noge apostoli nisu shvatili sav domašaj Kri- 
stovih riječi. Prije dakle nego im Gospodin darom presvete eu- 
haristije iskaže svoju najveću ljubav, trebalo je izdajicu javno 
otkriti i udaljiti iz apostolskog kruga. Učinio je to odlučno ali 
i nadasve obazrivo ni ne spomenuvši ime izdajnika. Sam je Isus 
kod toga u duši najviše trpio, što se opažalo i na njemu pa 
evanđelist opaža da se potrese u duhu. Toma Akv, uz to mjesto 
upozorava crkvene poglavare kako imaju postupati kad moraju 
koga ukoriti ili kazniti: ne u srdžbi i krutosti nego s velikom 
boli nad grijehom i s milosrđem nad grješnikom. A opat Ru- 
pert iz Deutza dodaje kako prema Isusovu primjeru Crkva 
svoje nevrijedne članove ne smije pripustiti k euharistiji: Gos- 
podin je dozvolio da Juda bude kod posljednje večere i oprao 
mu je noge kao i drugim apostolima, ali euharistija nije bila 
za izdajicu. Općenito je mišljenje tumača da je Judi pružen 
običan zalogaj, a ne posvećeni kruh i vino. Bilo da se Juda pri- 
čestio, kako su većinom držali stariji, ili da je udaljen prije, 
svakako će ostati kao zastrašujuće upozorenje za sve mise i 
pričesti do konca svijeta. 

.U tom izvještaju ima još drugih stvari koje se naveliko 
tumače, a posebno su upadne dvije riječi, obje tajanstvene: so- 
tona i noć. Strahovita je činjenica da se u ljudskoj duši tako 
neposredno bore za prevlast Krist i sotona te da je svatko to- 
liko blizu svjetlosti i tami. Nitko, ipak, nema pravo da se uzno- 
si nad Judom. Malo manji grijeh počinio je povlašteni Petar, 
a i ostali su se apostoli raspršili uključivši i ljubimca Ivana 
(Mt 26, 31). »U Judi se u slijepoj strahoti pokazalo ono što je 
posvuda oko Isusa vrebalo kao mogućnost... Izdaja je Boga 
svakome na dohvat ruke, ona nam je strahovito blizu« (Guar- 
dini). »I onaj koji je izišao u noć bijaše noć« (Augustin), a up- 
ravo tu može svakome donijeti u dušu svaki teški grijeh. 

Vrlo je teško na temelju četiriju evanđelista ustanoviti, 
posve točan raspored događaja i govora na zadnjoj večeri. Da- 
našnji odlomak preskače novu zapovijed o ljubavi (r. 34-35), ali 
u vezi s Judinim odlaskom navode se Isusove riječi o proslavi 
Sina Čovječjega a s njime i Oca, Opet nam se dakle stavlja 
pred oči zajedno i najdublji pad čovjeka i njegovo najveće uz- 
višenje u Kristovoj ljudskoj osobi. 

Neki drže da je Isus r. 33. izrekao već na putu od dvorane 
zadnje večere prema vrtu Getsemani i da se tada odvio kratak 
razgovor između Učitelja i Petra. Za sadržaj razgovora to malo 
znači, jer je sigurno riječ o Kristovu odlasku u smrt, kako je 
i Petar to dobro shvatio. Dakle i taj Petar — nakon svih danih 
mu povlastica te tolikih njegovih izjava vjere i vjernosti, pa 
i u tom samom času (r. 37) — mora čuti navještaj da će još 
te noći svoga Učitelja triput zanijekati. Ne znamo kako je ije 
li Petar uopće reagirao na te Isusove riječi. Alko je shvatio svu 
njihovu zbilju, ako je možda u sebi dozvoljavao da bi mešto 
takvo mogao učiniti iz straha pred Velikim vijećem, ali — da 
će to učiniti na riječ jedne žene, jedne sluškinje?! 


SRIJEDA 


1. č. Iz 50, 4-9a: Lica svojeg ne zaklonih od uvreda ni od plju- 
vanja (Treća pjesma o sluzi Gospodnjem). (str. 748) 


P. p. 68, 8-10. 21bc-22. 31 i 33-34 (str. 520-1) 
P, Po velikoj dobroti svojoj, Gospodine, ti me usliši u vrijeme 
milosti. 


Ako se prve dvije pjesme o sluzi Gospodnjem mogu uzeti 
u odnosu na izraelski narod ili na neku odličnu ličnost (neki 
spominju kralja Kira koji je Izraelce izbavio iz babilonskog 
sužanjstva), treća je i još više četvrta pjesma sigurno proroštvo 
o Kristovoj muci. Prvi smo dio današnjeg odlomka čuli već u 
nedjelju, a danas se ponavlja da tvori cjelinu s ostalim pjes- 
mama. Jasno se može razlikovati Isusova poslušnost Ocu i 
spremnost na svako poniženje i trpljenje. Prva je izražena ot- 
vorenim ušima za slušanje, a s obzirom na drugu spominju se 
leđa podmetnuta za udaranje, brada za čupanje i lice za plju- 
vanje (usp. Mt 26, 67; 27, 27-31; Iv 19, 1-3). Koliko su to bile 
vrlo teške tjelesne boli još više su značile užasne povrede ljud- 
skog dostojanstva. Na Istoku se smatra najvećom sramotom 
nekome čupati časnu bradu, a isto svuda znači kad se na ne- 
koga pljuva, pogotovo po licu. Crkva u starodrevnim prijeko- 

rima kod klanjanja križu na Veliki petak stavlja Isusu u usta 
pitanja u kojima nabraja svoje muke te svoj puk, nas, poziva 
da mu odgovorimo. Ali, tko bi se usudio opravdavati i braniti 
svoje grijehe koji su prouzročili tolike boli Sinu Božjemu? 

A da se radi zaista o Sinu Božjemu, vidi se iz drugog di- 
jela pjesme koji govori kako se božanski Patnik u svim tim 
mukama ne da smesti. Jak je jer mu je Bog blizu, on jes nji- 
me i uspješno mu pomaže. Prorok ga gleda kao da se nalazi u 
parnici: s jedne strane njegovi protivnici, a s druge vječni Su- 
dac koji mu daje pravo. Ta se parnica zaista i odigrala pred 
židovskim velikim svećenikom i kasnije pred Pilatom. Znamo 
kako je odvažno Isus u njoj nastupao. Nema čovjeka koji bi 
u toj parnici htio biti uz tužitelje. Svi smo uz Optuženika, po- 
gotovo kad je on upravo tom prigodom navijestio da će doći 
u slavi kao Sudac. Tada nas on neće optuživati. To će činiti 
samo naši neokajani grijesi. 

Kad je Isus svojima poslije uskrsnuća govorio da je nje- 
gova muka bila nužna, pozivao se na proroke i psalme (Lk 24, 
44). Njihovi su tekstovi kao kamenčići koje je Božje nadahnuće 
pripravljalo za divan mozaik na kojemu je već u SZ-u prika- 
zana Kristova muka s pojedinostima koje nas uvijek iznova za- 
čuđuju. Takvih ima i u ovo malo redaka ps. 68. koji se općeni- 
to smatra mesijanskim psalmom. Svakako Patnik trpi zbog Bo- 
ga i pun pouzdanja u njegovu pomoć za koju već zahvaljuje. 
Krist je bio ostavljen od svojih najbližih, bez utjehe sa stra- 
ne ljudi, a u žeđi ga napojiše octom. Za sve to on se obraća 
s pouzdanjem Ocu. Ali današnji pripjev nije samo Kristov va- 
paj nego i naš da nas Gospodin usliši u vrijeme milosti. Većeg 
vremena milosti nema od ovih svetih dana. 


Pjesma prije ev.: Zdravo, kralju naš: Ti se jedini sažali nad 
našim zabludama. Zdravo, kralju naš: Ocu poslušni, na 
raspeće vođeni kao janje na klanje. 


Ev. Mt 26, 14-25: Sin čovječji odlazi kako je pisano o njemu; 
ali jao onome koji izdaje Sina čovječjega, (str. 24) 


Matej povezuje Judinu izdaju s njegovim mrmljanjem na 
rasipnost prigodom pomazanja Isusa u Betaniji. Govorio je da 
se to moglo dati siromasima, ali Ivan (12, 6) dodaje da mu nije 
bilo stalo za njih nego je držao zajedničku kesu i kao lopov 
krao što se u nju stavljalo. »Nesretni Juda, cijenom Učitelja 
hoće da nadoknadi štetu koju misli da je pretrpio prolijeva- 
njem pomasti« (Jeronim). A dobio je vrlo malo jer se i za zad- 
njeg roba primalo mnogo više. I to je dokaz koliko je Judu 

zaslijepila strast, a i kolika je bila mržnja članova Velikog vi- 
jeća kad su Isusa u svojim očima htjeli poniziti i tako niskom 
cijenom. 

Dan prije nego Crkva slavi Gospodnju večeru i sve što 
se na njoj odigralo donosi izvještaj o pripravi vazmene večere. 
Petar i Ivan — u kojima neki vide oličenu vjeru i ljubav — 
ponude se da će se oni pobrinuti za sve. Ali Isus ima sve pred- 
viđeno i spremno kod jednog nepoznatog prijatelja. Te godine 
njemu. nije bilo do običajne vazmene večere nego do svega 
onoga što će se na njoj dogoditi i s njom zapravo započeti. To 
je njegovo vrijeme, čas za koji je došao na svijet, za kojim je 
toliko čeznuo i koji je sada blizu. Ljubav, ako je prava, nestrp- 
ljivo čeka trenutak kad će se moći iskazati u svoj svojoj žrtvi 
i darivanju. 

O samoj večeri Matej malo izvješćuje, ali donosi kako je 
Isus očitovao svoga izdajnika, o čemu je jučer govorio Ivan. 
Naslov i tog izvještaja ističe kako Gospodin odlazi, tj. posve 
slobodno ide u smrt i ujedno prijeti onome koji će ga na smrt 
predati. »Tim riječima zagrozio se Isus Judi vječnim mukama 
u paklu. Da mu je zapalo ne znam kako dugo trpjeti u čisti- 
lištu, još bi mu uvijek bilo dobro što se rodio, jer bi poslije 
pretrpljene kazne došao u nebo. Isus je bio Judi uvijek dobar. 
Pozvao ga je u svoje društvo, odlikovao apostolskom čašću, 
hranio ga kod svojeg stola. Sad mu je više bilo žao Jude nego 
sebe, jer je unaprijed vidio tešku kaznu u koju će ga strovaliti 
njegov zločin. Ali Juda nije mislio ni na čast kojom ga je Isus 
odlikovao, ni na ljubav kojom ga je susretao, jer mu je bilo 
više od ogavnih srebrnika« (Vimer). Zauvijek će ostati tajan- 
stveno Judino pitanje »Da nisam ja, Učitelju?«, kao što je 
tajanstven cijeli njegov lik. I drugi su apostoli, jedan za dru- 
gim, tako pitali, ali se njihovo pitanje može protumačiti kao 
izjava vjernosti Kristu i poniznog uvjerenja u svoju vlastitu 
slabost. O Judi je već prije rečeno (r. 16) da je tražio prigodu 
da Učitelja izda, jer se bio i pogodio o cijeni koju će za to 
dobiti. Je li onda mogao misliti da Gospodin to ne zna? Ili 
je u svojoj besramnosti išao do kraja? Ne govori uzalud naš 
narod: Tko izgubi strah Božji, izgubi i sram ljudski. 

MISA POSVETE ULJA 


1. č. Iz 61, 1-8a. Ga. 8b-9: Gospod me pomaza, posla me rados- 
nu vijest donijet ubogima i dati im ulje radosti. (str. 
756-7) | hf 

P. p. 88, 21-22. 25 i 27 (str. 538-9) 

P.: O ljubavi tvojoj, Gospodine, pjevat ću dovijeka! 

2. č. Otk I, 5-8: Učini nas kraljevstvom, svećenicima Bogu i 
Ocu. (str. 217) 


Pjesma prije ev. Iz 61, 6 (Lk 4, 18): Duh Gospodnji di meni 
je, blagovjesnikom biti ubogima posla me. 


Ev. Lk 4, 16-21: Duh Gospodnji na meni je, jer me pomaza. 
(str. 51) 


Prvo nam je Uskrsno trodnevlje donijelo novi život koji 
se do konca svijeta dijeli svetim sakramentima. Krist Pra-Sa- 
kramenat preko Crkve-sakramenta posvećuje svojom svemoć- 
nom riječi tvari potrebne za dijeljenje sakramenta. Sve se one 
posvećuju upravo u ove dane: jutros ulje, večeras kruh i vino 
kod Uskrsnog bdjenja voda. Plodovi naših njiva, vinograda i 
maslinika u svečanom se bogoslužju posvećuju i postaju sred- 
stva našega posvećenja i spasenja. Kod ove mise ulje — u Kri- 
stovo doba po cijelom Sredozemlju glavni začin, lijek i gorivo 
za rasvjetu — kad primi posvetu, iz katedrale se odnaša u sve 
crkve, Na taj način naš Mesija-Pomazanik dolazi k nama svi- 
Ima i prožima nas uljem svojega vječnog svećeništva. Stoga sva 
čitanja ove mise govore o Pomazaniku i o mama koji smo za 
njim i u njemu pomazani za svećenike, kraljeve i proroke-uči- 
telje. Sveto trodnevlje ovim uvodom proglašuje godinu milosti 
Gospodnje koja se obnavlja iz godine u godinu do dana vječ- 
nosti. Tko želi dublje ući u značenje koje ima posvećeno ulje 
neka se zamisli u himan koji se pjeva kad se ulja u adienoka 
zač nose k oltaru. Evo njegova pripjeva, prve i zadnje ki- 
ice: 

Spasitelju, primi pjesmu kojom tebe slavimo. Stablo svje- 
tlom oplođeno posvete nam rodi dar, povorka ga smjerno nosi 
Spasitelju vjekova. — Ovaj dan nek bude blagdan do svršetka. 
vjekova, neka bude hvale vrijedan, nikad da ne zastari! 

Posvetu ulja obavlja biskup u koncelebraciji sa svećeni- 
cima. Budući da je Veliki četvrtak i spomendan ustanove 
svećeničkog reda, obnovljeno bogoslužje pruža prigodu pri- 
sutnim svećenicima — a odsutnima se preporučuje da to isto 
učine zasebno — da poslije homilije obnove svoja obećanja 
koja su u radosti svog posvećenja dali kod svoga ređenja. 
Ništa neće biti teško obećati i izvršavati onome koji se drži 
evanđeoskog (Mt 16, 24; Lk 9, 23) odricanja sama sebe koje 
se ističe na početku obećanja. Ako vjernici obnavljaju svake 
godine kod Uskrsnog bdjenja svoja krsna obećanja, pravo je 
da i njihovi prezbiteri to učine sa svojim obećanjima. »Komu 
je mnogo dano, od njega će se mnogo tražiti; komu je mnogo 
povjereno, od njega će se više iziskivati« (Lk 12, 48). U istoj 
prigodi biskup poziva Božji narod da svi mole za svoje sve- 
ćenike: da Gospodin obilato na njih izlije svoja dobra da bi 
vas, kao vjerni sljedbenici Krista-Vrhovnog svećenika, doveli 
k njemu, izvoru spasenja. Na što svi uskliknu: Kriste, čuj 
nas; Kriste, usliši nas, 

SVETO USKRSNO TRODNEVLJE 


MISA VEČERE GOSPODNJE 


i. č. Izl 12, 1-8,. 11-14: Naredbe o pashalnoj večeri. (str. 51) 
P. p. 115, 12-13. 15-16 bc. 17-18 (str. 561) 


P. 1 Kor 10, 16: Čaša blagoslovna zajedništvo je Krvi 
Kristove! 


Kroz cijelo smo korizmeno vrijeme naslućivali što je 
Crkva svakog dana izabranim biblijskim čitanjima htjela reći 
krštenicima i pokornicima. Nije se radilo samo o katekume- 
nima koji su se spremali da tek prime sveti krst nego i o 
nama krštenima da se pripravimo na njegovu obnovu koju 
ćemo doživjeti u bogoslužju Uskrsnog bdjenja. Isto tako smo 
svi u sebi produbljivali kajanje i obraćanje svoga života jer 
bez toga ne možemo s Kristom uskrsnuti na novi život. A 
sada nas evo u samom središtu liturgijske godine i svega 
kršćanskog života. Kršćani smo koliko s Kristom prijeđemo 
i - dok smo ma zemlji - neprestano i sve savršenije prela- 
zimo njegov prijelaz (Pasu, prema grčkom: Phase, od čega 
je nastao naš: Vazam) iz smrti grijeha u život milosti dok 
s njim Proslavljenim ne prijeđemo u njegovo kraljestvo 
vječne slave kod Oca. 

Stoga je pred dvadeset godina službena liturgijska obnova 
posve razumljivo započela obnovljenim Uskrsnim bdjenjem, 
a zatim svetog trodnevlja, svete sedmice i konačno - prema 
odredbama Sabora kojim Duh Sveti želi obnoviti Crkvu - 
liturgijske godine i cijele liturgije. Prema tome i novi Rimski 
kalendar ističe najprije i nada sve: »Budući da je djelo ljud- 
skog otkupljenja i savršene Božje proslave Krist izveo mnaro- 
čito svojim pashalnim otajstvom - kojim je svojom smrću 
uništio našu smrt i svojim uskrsnućem obnovio naš život - 
Sveto trodnevlje muke i uskrsnuća Gospodina našega sjajno 
blista kao vrhunac čitave liturgijske godine. Isti vrhunski 
značaj koji ima nedjelja u sedmici ima i svetkovina Vazma 
u liturgijskoj godini« (18). »Vazmeno trodnevlje muke i 
uskrsnuća našega Gospodina počinje večernjom misom na 
dan Gospodnje večere, središte mu je Uskrsno bdjenje, a zak- 
ljučuje ga Večernja Usknsne nedjelje« (19). Time je riješeno 
staro pitanje koja tri dana zapravo tvore Sveto trodnevlje i 
- što je još važnije - neodjeljivo je povezan Veliki petak 
muke i smrti s nedjeljom uskrsnuća, za koje su dane stari 
imali zajednički i ujedno dvostruki naziv: Pasha križa (stau- 
r6simon) i Pasha uskrsnuća (anast&simon). Zaborav na cjelo- 

vitost Kristova otajstva učinio je da su u srednjem vijeku u 
Rimskom misalu između Velike subote i Uskrsa tiskali čitav 
Red Mise sa svim predslovljima i njihovim mapjevima, što je 
u obnovljenom Misalu ispravljeno i Red je mise tiskan izme- 
đu »proprium de tempore« i »proprium sanctorum«. Službeni 
komentar spomenutog Rimskog kalendara želi da to shva- 
ćanje bude izraženo i novim nazivom pa piše (I 2): »Neka 
vjernici pravo shvate da Sveto trodnevlje ne tvori pripravu 
na svetkovinu Uskrsa, nego da je ono — prema riječima sv. 
Augustina - zapravo trodnevlje Krista »razapeta, pokopana 
i uskrsnula«. A da se bolje istakne kako se Kristov Vazam 
(Pasha) sastoji od njegove muke i uskrsnuća - da se dakle 
radi o novom životu koji je provreo od njegove otkupiteljske 
smrti - odsad će se Sveto trodnevlje zvati: »Vazmeno (pas- 
halno, uskrsno) trodnevlje.« Tko je shvatio za čim se ide, 
shvatit će i prihvatiti i novi, zapravo stari naziv. 

Poslije ovog uvoda u cijelo Vazmeno trodnevlje bit će 
nam mnogo jasnija čitanja koja nam Crkva ovih dana pruža 
na razmišljanje i proživljavanje. Sva ona na svoj način 
govore o našem Otkupitelju Isusu Kristu i o otkupljenju 
svih nas koje je on izveo svojom smrću i uskrsnućem. Učinio 
je to o jednom židovskom blagdanu Pashe što ga je izabrani 
narod svake godine slavio na uspomenu čudesnog izlaska iz 
Egipta. S tim je u vezi odabrano 1. čitanje o pashalnoj večeri 
na kojoj se blagovalo otajstveno vazmeno janje s beskvasnim 
kruhom i gorkim zeljem. Sve je to Gospodin obavio u krugu 
svojih apostola uz prigodne blagoslove i nagovore, kako 
Židovi običavaju do dana današnjega. Njihov je izlaz iz egi- 
patskog ropstva Isusu i po njemu svima nama samo pralik 
stvarnosti koju je on izveo u otajstvu kad se žrtvovao kao 
naše vazmeno Janje koje oduze grijehe svega svijeta (usp. 
Mt 26, 2 sli paral. mj; 1 Kor 5, 7). Psalam poslije čitanja 
zajedno s pripjevom prenosi pashalnu večeru u našu sredinu. 
Naša blagoslovna čaša je zajedništvo s Kristom krvi. Molilac 
zahvaljuje Bogu što ga je izbavio od neke nevolje pa je došao 
u hram da žrtvom zahvalnicom izvrši svoj zavjet i izlije pred 
Gospodinom čašu spasenja. Sve to dobiva pravi i dublji smi- 
sao u Kristovim i po njemu u našim ustima, pogotovo kada 
nam je Gospodin upravo na pashalnoj večeri ostavio božan- 
sku žrtvu zahvalnicu koju prinosimo kao spomenčin na njega 
i od nje blagujemo. Sve to krasno izražava zborna molitva ove 
večernje mise: »Dok slavimo presvetu večeru u kojoj je, 
Gospodine, tvoj Jedinorođac, prije nego se predao u smrt, 
izručio Crkvi novu žrtvu za vjekove i gozbu svoje ljubavi, 
daj nam, molimo, da iz tolikog otajstva crpimo puninu lju- 
bavi i života«. 

2. č. 1 Kor 11, 23-26: Kad j i pij 
: ll, : god jedete i pijete, si - 
nju navješćujete. (str. 146) . dinaja 


Današnji se dan naziva prema Gospodnjoj joj večeri 
na kojoj je ustanovio otajstvo svoje Tjubavi aK sp aa 
kruha i vina te predao svojima da to obavljaju dok on ne 
dođe na koncu svijeta. Crkva. nam o tome čita najstariji 
izvještaj kako ga je zapisao Pavao, a sam ga je primio od 
Gospodina posredovanjem Matice crkve u Jeruzalemu. »Ovdje 
aa sobom imamo sigurnu nauku prapredaje« (Holzner) 

uharistija je Kristova i naša žrtva kojom smo otkupljeni i 
od koje blagujemo Krista kao hranu svojih duša. Ona uklju- 
a. u sebi sva Božja djela izvedena za nas: stvorenje, utje- 
e ia i otkupljenje, jer ona stvorenje posvećuje, utjelov« 
jenje produžuje i otkupljenje primjenjuje. Euharistijom se 
pred nama i za nas obnavlja sva povijest našega spasenja te 
nam se ujedno osigurava buduća slava u vječnosti. U njoj 
imamo posadašnjeno i ponazočeno sve što je Gospodin činio 
u svojem skrovitom i javnom životu, svu njegovu muku i 
smrt, uskrsnuće i proslavu. S kojeg god vidika promatramo 
euharistiju (RBT), većega Božjeg dara ne samo da ne poz- 
namo nego ga ne možemo ni zamisliti. Dar je to Boga koji 
.. je ljubio i ljubi do kraja, do vrhunca (Iv 13, 1); dar što 
.. a oi izmisliti samo Božja ljubav i izvesti Božja 

Samom izvještaju Pavao dodaje svoju pou 
vanjem posvećenoga kruha i vina, to jod amin ra 
stova tijela i krvi navješćujemo Gospodnju smrt. Mnogovrsno 
je značenje te glagolske radnje: razglašujemo je riječima 
otajstveno obavljamo žrtvu i njeno blagovanje, svojim šivo« 
tom žrtve obistinjujemo i provodimo njezin smisao. Da 
euharistiju bolje shvatimo i jače uzljubimo, II vat sabor 
donio je u vezi s njom divnih uputa, od kojih evo barem 
dvije: »Neka biskupi neprestano nastoje da vjernici po euha- 
ristiji dublje upoznaju i proživljuju pashalni misterij, tako 
da tvore samo jedno tijelo, usko povezano u jedinstvu Kri- 


 stove ljubavi« (Bs 15). »Euharistijski je sastanak, kojem: je 


na čelu svećenik, središte zajednice vjernik ici 
upućuju vjernike da božansku žrtvu u Si aa frac 
i da s tom Žrtvom prinesu svoj život« (P 5). Koncilski je 
pone o tom uzvišenom predmetu skupila i još više razvila 
Uputa o štovanju euharistijskog misterija od 25-V-1967. koju 
treba uvijek iznova proučavati, a koja počinje značajnim 
riječima: »Euharistijski je misterij uistinu središte svete litur- 
as dapače svega kršćanskog života. Stoga Crkva, poučena 

om Svetim, iz dana u dan nastoji da taj misterij još više 

istraži i jače od njega Živi«, Najbolje ćemo ga istražiti čita- 
njem i razmišljanjem Biblije, posebno odlomaka određenih 
za svakodnevno spremanje euharistijske žrtve i pričesti. Kad 
svi slavimo euharistiju vršeći sve ono što na koga spada i 
prema sadašnjim divnim mogućnostima, onda nije moguće da 
se to neće odraziti u životu zajednice i svakog pojedinca. 
Večeras imamo na čemu zahvaljivati. 


Pjesma prije ev. Iv 13, 34: Zapovijed vam novu dajem, govori 
Gospodin: ljubite jedni druge, kao što sam ja ljubio vas. 


Ev. Iv 13, 1-15: Do kraja im posvjedoči svoju ljubav. (str. 91) 


Dva su nam prva čitanja iznijela bogatstvo zadnje večere 
s darom euharistije i svećeništva (+Ovo je tijelo moje« - »Ova 
čaša novi je Savez u mojoj krvi«; »Ovo činite meni na spo- 
men«), a evanđelje nam govori o po iznoj ljubavi i požrtvov- 
nom služenju. Malo je bilo Gospodinu što je to naredio; on 
je sam u tu svrhu oprao apostolima noge i tako nam ostavio 
svoj uzvišeni primjer. Ivan u taj događaj i u sve što slijedi 
uvodi izrekom da je Isus, kad je došao njegov čas, svojima 
posvjedočio svoju ljubav do kraja. Njegov čas je čas njegove 
muke i smrti na koju evanđelje ne gleda u njezinoj strahoti 
nego kao prijelaz (pashu) ovog svijeta k Ocu. Prije rastanka 
dragoj se osobi daje najdraža uspomena. Veće nema ni Bog 
kad daje sama sebe. S pravom je rečeno da je to ljubav do 
krajnjih granica ne samo života - to bi bilo zemaljsko shva- 
ćamje, veli Augustin - nego do najvišeg stupnja ljubavi. U 
tom je dokazu ljubavi obuhvaćeno sve što je slijedilo: pranje 
nogu, euharistija, dirljiv oproštajni govor, muka i smrt. 

Apostoli su shvatili koliko se Isus ponizio kad im je 
počeo prati noge, a to je za sve preneražen izrazio Petar: Ti 
meni da pereš noge — Gospodin sluzi, Učitelj učeniku, Bog 
čovjeku, Sveti grješniku. Isus sam spominje da ga s pravom 
nazivaju Učiteljem i Gospodinom, jer on to jest. Zaključak 
se onda nameće sam od sebe: kad je on to učinio njima, onda 
to isto moraju učiniti i oni jedan drugome. Ne radi se samo 
o obredu pranja nogu, koji je Crkva sačuvala i želi da se 
ovog dana uvede gdje je moguće, nego o činu i stavu među- 
sobne ponizne ljubavi. A crkveni su oci već od Origena u 
Isusovu činu, uz tu glavnu pouku, vidjeli i njegovo otajstveno 
značenje. Neki misle da im je oprao noge da ih pripravi na 
propovijedanje evanđelja, drugi da im oprosti grijehe, treći 
da ih pripravi na presv. euharistiju. Ta se značenja na neki 
način skrivaju i u Isusovim riječima (r. 8-10). Isusova ponizna 
ljubav koja čisti i hrani naše duše, sve ljude do svršetka svi- 

jeta, posljedica je njegova utjelovljenja i njegove luš i 
do smrti na križu. Sve je to shvatio Ivan ma ni i vendiinem 
apostol; sve je to obuhvatio kad je u popratnoj poslanici 
zapisao: Bog je ljubav (1 Iv 4, 8). Liturgijske pjesme kod 
obrednog pranja nogu danas lijepo razvijaju sve te misli 
Poslije brojnih pripjeva, koji svi ponavljaju evanđeoski tekst 
i koji se mogu prekinuti, na svršetku se uvijek pjeva prastari 
samostanski himan »Gdje je ljubav, prijateljstvo, Bog je ta- 
mo; združila nas sve u jedno ljubav Kristova«. Tako se čin 
Isusove poniznosti preko euharistije, koja je iza njega slije- 
. Paja se neprestano obnavlja, proširuje na cijeli kršćan- 
život. 

PETAK MUKE GOSPODNJE 


1. čitanje Iz 52, 13-53, 12: »Za naše je grijehe on probođen« 
(Četvrta pjesma o sluzi Gospodnjem). 


P. p. 30, Si 6, 12-13. 15-16. 17 'i 25 (str. 491-2) 
P. Oče, u ruke tvoje predajem duh svoj! 


Vrlo sretnim potezom premjestio je novi Misal četvrtu 
pjesmu o sluzi Gospodnjem s Velike srijede na damašnji dan 
da je čuje što više vjernika. Istodobno je čitanje o pashalnoj 
večeri od petka preneseno na četvrtak kamo i spada. Četvrta 
je pjesma o Gospodnjem sluzi i o njegovoj pomirnoj muci 
najvažnija. Prve tri kao da su joj služile kao uvod. U njoj 
su Kristova smrt i proslava - sedamsto godina prije nego su 
se dogodile - predviđene i opisane u takvim pojedinostima 
da je taj odlomak davno mazvan »Muka G.N.I.K. po Izalji« 
i spada među najvažnija starozavjetna proroštva. I njezin 
literarni sastav upada u oči jer prorok svoje viđenje iznosi 
ne samo pjesničkim zanosom i rječnikom nego i lijepim redo- 
sljedom misli. Poslije uvoda (52, 13-15) kojim naviješta uzvi- 
šenje i osramoćenje svoga junaka slijedi I. dio (53, 1-3): Muke 
»čovjeka boli«, II dio (4-9): Gospodnji sluga trpi zbog naših 
grijeha i III dio (10-12): On će time mnoge opravdati pred 
Bogom. . 

Značajno je da proroštvo o gorkoj muci počinje pro- 
slavom u koju ona vodi. Tako je i Krist svoju muku započeo 
svečanim ulazom u Jeruzalem, a Crkva Veliki tjedan trijum- 
falnim ophodom na Cvjetnicu. Neko vrijeme iznakaženi Pat- 
nik bit će jednom tako proslavljen da će se tome diviti svi 
narodi sa svojim kraljevima kao nečemu što nikada nisu čuli 
a kamoli vidjeli. U prelaznom retku (53, 1) prorok predviđa 
kako će malo tko vjerovati njegovim riječima o uzvišenju što 
ga je svome Sluzi pribavilo Božje svemogućstvo. Prije nego 
predstavi božanskog Patnika u najružnijem izgledu njegova 
osramoćenja, uspoređuje ga sa stablom izraslim iz osušene 
zemlje, dakle zakržljalim i bijednim. Ne samo da je mučen od 
nekih, nego svi, u znak omalovažavanja i prezira, okreću od 
njega svoj pogled. To je ono najteže u svakom trpljenju pa 
je i Gospodin trebao osjetiti više od drugih: umjesto sućuti 
i utjehe doživio je neshvaćanje i gađenje. Kod Krista je to 
bilo tim teže što su tako postupali s njim oni za koje je on 
trpio. Evanđelje (Mt 8, 17) uzima taj redak za tjelesne bolesti, 
.što je također istina - jer Krist trpi u svima bolesnima is 
njima se je poistovjetio (Mt 25, 36) - ali dalje je rečeno da 

je trpio zbog naših grijeha i opačina. Svi, a ma baš svi, barem 
u Adamu, otišli smo ne Božjim nego svojim, dakle krivim 
putem i na novog se Adama survalo bezakonje sviju nas. 
Kako smo svi svojevoljno griješili tako je on svojevoljno i 
mimo trpio za naše grijehe. Prorok je vidio da je Gospodnji 
sluga sve podnio posve pravedan i samo zato jer se Bogu 

tako svidjelo. Bog je primio njegovu žrtvu pomirnicu za: sve 
ljude ii za uzvrat uz osobnu proslavu dao mu je veliko mno- : 
štvo za duhovno potomstvo kojemu će on dijeliti sve zasluge 

svoje muke i smrti. Iz svega se vidi koliko se prorok kao 

teolog i mistik trpljenja (Closen) približio novozavjetnom 

shvaćanju otkupljenja (v. Mk 10, 45; Iv 12, 37s; Lk 22, 37; 

Lk 24, 25-32; Dj 3, 13. 26; 1 Pt 2, 22-25; Dj 8, 26-40; 1 Kor 

15, 3; Heb 9, 28; 1 Iv 3, 5). Tko ne može pogledati sva ta 

mjesta, neka barem pažljivo promotri 2. čitanje. 

Prorokovo viđenje nastavlja ps 30. iz kojega je Isus uzeo 
svoje zadnje riječi na križu. I ovdje je Patnik postao ruglo, 
predmet podsmjeha od kojega svi bježe. Uz taj osjećaj bijede 
u psalmu je naglašeno i veliko pouzdanje u Boga što ga izra- 
žava i Kristov uzdah. Na kraju je:još naveden i zadnji redak 
kojim nas Isus poziva na jakost koju Bog daje onima koji 
se u nj ufaju. To nam je potrebno naročito kad s Isusom 
moramo piti iz čaše trpljenja i ljudskog neshvaćanja. 


2. č. Heb 4, 14-16; 5, 7-9: Naviknu slušati, te svima koji ga 
. slušaju posta začetnik vječnoga spasenja. (str. 192-3) 


Isus nije samo žrtva za naše spasenje, žrtva od mnogih 
neshvaćena ali od njega dragovoljno prihvaćena, nego je 
upravo: zbog toga i naš Veliki svećenik. Kao takva prikazuje 
ga poslanica Hebrejima. I u ovom kratkom odlomku gledamo 
ga na dvjema krajnjim točkama njegova svećeničkog puta. 
Sa zemlje, gdje je živio među nama u svemu nama jednak, 
prodro je kroz nebesa k Ocu da nas zagovara. Jedna i druga 
činjenica ima nam uliti jakost s pouzdanjem. Sve što nam 
naš Veliki svećenik pruža, sve to možemo shvatiti i. primiti 
samo vjerom. Stoga nas poslanica potiče na vjeru i sokoli da 
čvrsto prianjanjamo uza nju. Ona nas danas vodi skrušene 
pod Spasiteljev križ koji je postao pravo Prijestolje milosti. 
Što su veće maše slabosti zbog kojih upadamo u grijeh to 
snažnije neka je naše pouzdanje u milosrđe i milost koje nam 
je Isus zaslužio na križu. Poslanica spominje da nam je Božja 
pomoć uvijek na raspolaganju u pravi čas, što znači svakog 
trenutka kad je ustrebamo. Možemo misliti i na sve milosne 
prigode u korizmi koju nam je Crkva od početka navijestila 
kao pravo vrijeme i kao dan spasenja (2 Kor 6, 2 prema Iz 

49, 8). To vrijeme i taj dan u vazmenom su trodnevlju do- 
stigli svoj vrhunac, svoj pravi čas. 

Drugi smo dio odlomka razmotrili nedavno (V korizmena 
nedjelja, god. B) pa se zaustavimo samo kod jednog izraza 
koji je danas naglašen u naslovu, a koji je tada možda i 
nehotice ispušten. Krist je kao naš Veliki svećenik i kao naša 
božanska žrtva začetnik našega vječnog spasenja. Svima? S 
njegove strane zaista svima, ali s naše strane samo onima 
koji ga slušaju. Kad je istaknut taj uvjet, onda ga danas 
imamo posebno utuviti sebi u glavu i urezati ga u srce. Nije 
teško na Veliki petak govoriti i slušati dirljive riječi o Kri- 
stovom križu i muci, ali će ona koristiti jedino onda kad se 
Raspetoga sluša i kad za njim i iz ljubavi prema njemu 
nosimo svoj križ. 


Pjesma prije ev. Fil 2, 8-9: Krist postade poslušan od smrti, do 
smrti“ na križu. Zato ga Bog preuzvisi i darova mu Ime 
nad svakim imenom. 


Ev. Iv 18, 1-19, 42: Muka Gospodina našega Isusa Krista. 
(str. 94-7) 


Posve je pravo da se Muka po prvim trima evanđelistima 
čita svake četvrte godine redom, a ova po Ivanu svakog Veli- 
kog petka. Izvještaji su prve trojice vrlo slični, dok Ivan ne 
ponavlja njihove pojedinosti već ističe tri temeljna vidika: 
Kristova je muka i smrt najuže povezana s njegovom pro- 
slavom; on u smrt ide dragovoljno iz poslušnosti prema Ocu; 
od početka do kraja nastupa kao vrhovni gospodar situacije. 
S tih se vidika bolje uočavaju pojedinosti koje donosi Ivan: 
kad je onima koji ga dođoše uhvatiti izjavio da je to on, 


ustuknuše i popadaše na zemlju; naređuje da njegove puste ' 


da odu. Pred Pilatom ne samo svečano izjavljuje da je Kralj 
nego na svoga suca upliva tako da on više puta svjedoči o 
njegovoj nevinosti. Svoju Majku povjerava Ivanu a njoj njega 
i u njemu sve nas. Konačnom riječju »Svršeno je« označuje 


svršetak svoga života, ali još više i ispunjenje zadaće koju, 


mu je povjerio Otac i stoga zvuči kao usklik pobjede. Tko 
se uključi u ta gledišta, s više će se srdačnosti pridružiti 
molitvama koje slijede poslije izvještaja Muke, s više će se 
poštovanja pokloniti križu kao prijestolju Krista Kralja, s 
više će ljubavi večeras kao s križa primiti u svoje srce pre- 
sveto tijelo Kristovo. 

»Kristova muka, raspinjanje i smrt, sa svim povijesnim 
činjenicama koje ih prate, sa samog ljudskog vidika ostaje 
bijedan svršetak koji ponizuje. Ali u tom potpunom prino- 

šenju i savršenom posvećenju ostvanuje se spasonosna Očeva 
volja od koje potječe vječni život za sve ljude i stoga na naj- 
savršeniji mačin predstavlja Kristovo uzvišenje i proslavu. 
Posve savršen događaj nije Muka, nego Muka-Uskrsnuće. 
Prema najprisnijoj Ivanovoj misli, Kristovo uskrsnuće samo 
objavljuje ono što je bilo prisutno u Muci. Za Ivana je sama 
Muka zaista Kristovo uzvišenje i slava« (Danesi-Moraldi). U 
tom gledanju bolje shvaćamo ponovno naglašeno Vazmeno 
trodnevlje kao cjelinu (v. gore na početku Velikog četvrtka). 
Razumljivo nam je zašto kod klanjanja križu Crkva s prije- 
kora prelazi na pripjev: »Tvome Križu klanjamo se, Gospode, 
te hvalimo i slavimo sveto uskrsnuće tvoje, jer evo radi 
drveta nastade radost u cijelome svijetu«. Tim je raspolože- 
njem spjevao Venancije Fortunat himne ovih svetih dana: 
»Barjaci kreću Kraljevi, otajstvo Križa blista se, na kojem 
život umrije i smrću ljude oživi. Usta moja, opjevajte sretno 
svršen slavni boj, znamen Križa proslavljajte uzdišući jasni 
poj, kako Isus žrtvova se, žrtvom spasi narod svoj.« Istim 
zanosom i Crkva u misi zahvaljuje Ocu predslovljem svetoga 
Križa: »Ti si odredio spasenje ljudskoga roda po drvu križa; 
da se opet rodi život ondje gdje je nikla smrt, i onaj koji je 
na drvu (usred zemaljskog raja) pobijedio, da bude (i) pobi- 
jeđen na drvu (Križa)«. : 

VAZAM: NEDJELJA USKRSNUCĆA 


VAZMENO BDJENJE U SVETOJ NOCI 


Neće ge noćas svuda čitati svih sedam čitanja iz SZ-a 
(u svakom se slučaju moraju čitati barem dva, i to svakako 
treće o izlasku Izraelaca iz Egipta) i malo tko može dulje 
razmišljati o svemu njihovu sadržaju. Stoga evo ovdje samo 
poneka misao vodilja koje se u njima ističu i zbog kojih su 
ta čitanja. odabrana za bdjenje u ovoj svetoj noći. Razumjet 
ćemo ih u cjelini ako se sjetimo jučerašnjeg glavnoga i zad- 
njeg biblijskog čitanja: Muke po Ivanu koja svršava utvrđe- 
nom činjenicom da je iz probodenog Isusova Srca potekla krv 
i voda. Sakramenti su to koji tvore i uzdržavaju Crkvu: krst 
i euharistija. To su, zajedno s potvrdom, otajstva kršćan- 
ske inicijacije, svete tajne ove svete moći. Od Otkupitelja su 
nastali otkupljenici, od Raspetoga njegova Zaručnica-Crkva 
koju on čisti od svake ljage, grijeha i hrani je svojim uskr- 
slim i proslavljenim tijelom i krvlju. (U ovoj vazmenoj misi 
dopušteno je, uz suglasnost Ordinarija, svim vjernicima pri- 
miti pričest pod obje prilike, što je poželjno da se svuda 
obavi). 

»Majka svih svetih bdjenja-vigilija« (Augustin) svojom 
je obnovom obnovila svu liturgiju. Konačna je njezina obno- 
va u novom Misalu donijela važnu promjenu: krsno je slav- 
lje preneseno u samu misu poslije evanđelja i homilije. Na 
taj način, prema službenom komentaru, služba riječi koja se 
sastoji od čitanja iz S i NZ-a ima vjernike koji slušaju duhov- 
no pripraviti da s velikom vjerom slave sakramente kršćan- 
ske inicijacije te da se krštenje - koje se dijeli snagom smrti 
i uskrsnuća Kristova (Rim 6, 3-11) — slavi poslije nego je 
naviješteno njegovo uskrsnuće. I mi koji se ove noći ne krsti- 


mo, kao katekumeni duhom i pokornici srcem slušamo ova. 


biblijska čitanja da nas ona priprave na obnovu krsnih obe- 
ćanja i milosti, a onda i na blagovanje za nas žrtvovanog 
vazmenog Jaganjca. Sa svijećom svoje vjere i ljubavi, zapa- 
ljenom na uskrsnoj Svijeći-Kristu, znatiželjno prisluhnimo što 
nam u tišini svete noći govori riječ Gospodnja. Pjesma je to 
o Božjem remek-djelu u kojoj je s nekoliko prizora i viđenja 


sažeta sva njegova povijest: u svetoj noći sveta povijest: 


Uskrsloga i s njim uskrslih na novi život! 

1. č. Post 1,1-2,2 (duže) dli 1, 1, 26-81a (kraće); I vidje Bog 
sve što je učinio: bijaše vrlo dobro. (str. 1) 


P. p. 103, 1-2a. 5-6. 10 i 12. 13-14. 24 i 35c (str. 459-50) 


P, Pošalji Duha svojega, Gospodine, i obnovi lice zemlje! 
ili Ps 32, 4-5. 6-7. 12-13. 20 i 22 (str. 493) 


P. Puna je zemlja dobrote Gospodnje. 


Sva se zgrada našega nadnaravnoga, božanskog života 
temelji i diže na naravnom redu koji je ustanovljen stvara- 
njem. Liturgijska vizija o šestodnevnom stvaranju svega vodi 
na pozomicu svijeta kralja svih stvorova, čovjeka, da štuje 
svoga Stvoritelja. Pogotovo kad je to Božja Riječ, koja je sve 
stvorila, svojim utjelovljenjem i otkupljenjem sve spasila 
i posvetila. Novi je Adam sve zlo popravio što nam ga je 
namro stari Adam pa smo u Kristu, našem Vazmu, postali 
zaista nova stvorenja. 


2. č. Post 22, 1-18 (duže) ili (kraće) 22, 1-2. 9a. 10. 13. 15-18: 
Žrtva praoca našega Abrahama. (str. 60-1) 


P. p. Ps 15, 5 i 8. 9-10. 11 (str. 479) 
P. Čuvaj me, Bože, jer se tebi utječem! 


Abraham je bio spreman žrtvovati svoga jedinca iz lju- 
bavi prema Bogu. Otac je nebeski zaista žrtvovao svoga Jedi- 
norođenca iz ljubavi prema nama. On ga je opet oživio i pro- 
slavio, a po njemu još udijelio milost posinjenja ljudima po 
svoj zemlji. Mi smo Božji posinci na koje neprestano silazi 
obećani Božji darovi dok s Kristom zdesna Ocu ne zaslužimo 
vječno blaženstvo. 


3. Č. < 15-15a: Izraelci su išli suhim posred mora (str. 


P. p. Izl 15, 1-2. 3-4. 5-6. 17-18 (str. 54-5) 
P. Zapjevat ću Gospodinu jer se slavom proslavio. 


' Ovo je: starozavjetni temelj i pralik Kristove Pashe i 
našega vazmenog slavlja. Poslije  blagovanja vazmenog 
janjeta Izraelci su pod Mojsijem prešli Crveno more i oslobo- 
dili se egipatskog robovanja. Krist je krštenjem vode i svoga 
Duha nas izveo iz ropstva grijeha i riješio nas okova vječne 
smrti. U njegovoj Crkvi uživamo slobodu djece Božje kao 
pripadnici svih naroda, rasa i vremen4. Ovdje smo svi put- 
nici; po vjeri smo na sigurnu putu koji vodi u nebesku 
domovinu. i 

4. č. Iz 54, 5-14: U ljubavi vječnoj smilova ti se Gospodin, 
tvoj Otkupitelj (str. 751) 

P.p. 29,2i4.5-6.11il2ai 13b (str. 490) 

P. Veličam te, Gospodine, jer si me izbavio! 


iblija nam mnogo puta predočuje vezu između Boga i 
sai kose Boga i Crkve, Boga i duše anna . 
zom. Prorok naviješta da će se taj obnoviti u novom 4 od 
zalemu poslije povratka naroda iz. babilonskog Meteo im 
Novi Jeruzalem je Crkva s kojom je njezin Zaručn Po 
sklopio novi i vječni savez u svojoj krvi. Isus je na =a 
zaslužio sve milosti kojima ukrašuje svoju Crkvu i s 
dušu, 


5. č. Iz 55, 1-11: Dođite k meni, i duša će vam živjeti: sklopit 
ću s vama savez vječan! (str. 752) 

P. p. Iz 12, 2-3. 4bed. 5-6 (str. 718) 

P. S radošću ćete crpsti vodu iz izvora spasenja! 


U pustinji života žeđamo za vodom milosti ha arte 
gladni smo kruha života. Posvećeni kruh i vino ino Lj 
paja one koji ostave svoje grješne putove . Iese f oi ih 
koji nam je blizu. Njegova riječ u nama sve više 1 it 
vija Božji život koji donosi mnogo dobrih plodova za vj : 


6. č. Bar 3, 9. 15. 32-4, 4: Hodi putem k sjaju Gospodnjem! 
(str. 816-7) 

P, p. 18, 8. 9. 10. 11 (str. 483) 

P. Gospodine, ti imaš riječi života vječnoga! 


Božji poziv traži od izabranog naroda da ide petka o 
rosti koja je za čovjeka sadržana u knjizi Božji zapov u io 
Svi se stvorovi pokoravaju zakonima Stvoritelja a i 
Božji narod ima to činiti priznavajući svoga Boga. | Eg 
putem ide k sjaju Gospodnjem. Blago nama, jer nam je o 
veno ono što je Bogu po volji! 


7. Ez 36, 16-28: Poškropit ću vas vodom čistom i dat ću vam 
novo srce. (str. 835) 

P. p. 41, 3. 5bcd; 42, 3. 4 (str. 501) : ae lik 

P. Kao što košuta žudi za izvor-vodom, tako duša moja čezne, 

ž : 1 

ili ka gali: oce Iz 12 kao gore (iza 5. čitanja) 

dl Ps 50, 12-13. 14-15. 18-19 (str. 508) 

Čisto srce stvori mi, Bože! 

Gospodin preko proroka Ezekiela obećaje da će skupiti 
raspršeni narod i očistiti ga od svih njegovih zabluda. Voda 
krštenja daje svima novo srce i Božjega Duha koji ih vodi 
putem spasenja. To.se čitanje posebno odnosi na one koji 
se tada imaju krstiti, pa ako se kod Uskrsnog bdjenja netko 
doista krsti, pjeva se posebni pripjevni psalam i moli se po- 
sebna molitva za novi narod iz krsnog studenca. 


Posl. Rim 6, 3-11: Krist, pošto uskrsnu od mrtvih, više ne 
umire. (str. 131) 


P. p. 117, 1-2. 16-17. 22-23 (str. 562-3) 
P. Aleluja! Aleluja! Aleluja! 


Pjevanjem »Slave« i uskrsnom zvonjavom stvara se ko- 
načno raspoloženje kojim doživljavamo Kristovo i svoje du- 
hovno uskrsnuće. Nitko: nije taj potpuni preporod doživio i 
opisao kao Pavao. On je obraćenjem po susretu s Kristom 
i krštenjem postao sasvim novi čovjek. Svu je kršćansku 
stvarnost sažeo u izraz da smo kršteni u Krista Isusa. Važan 
je taj četvrti padež što ga odmah dopunjuje da smo kršteni 
u smrt Kristovu. Da je rečeno: u Kristovoj smrti, moglo bi 
se držati da smo pred Bogom opravdani na temelju zasluga 
Kristove smrti. A mi nismo samo dionici njegovih zasluga 
nego s Kristom tvorimo jedno otajstveno tijelo — kojemu je 
on Glava, a mi udovi — pa sve što je proživjela Glava imaju 
s njom proživjeti i udovi. Stoga smo krštenjem utopljeni u 
Krista i u njegovu smrt. Kao što za lađu, koja se porine u 
more, velimo da je krštena, tako i nas krštenje utapa u 
Kristovu smrt. Dakako, cilj mije smrt nego život kao što je 
i Isus umro da uskrsne na novi život te da više ne umre. 
I mi iz vode krštenja odmah izronimo i ostavivši staroga 
čovjeka grijeha u grobu postajemo nova stvorenja i hodimo 
u novosti života. Srasli s Kristom primamo njegov život i od 
njega živimo. Radi se zaista o novosti života poput novog 
života stabla sada u proljeću. »Svaka stabljika poslije zimske 
smrti očekuje proljetno uskrsnuće. Ako smo i mi u zimi ovoga 
vijeka i sadašnjeg života srasli s Kristovom smrti, onda ćemo 
u buduće proljeće iz tog korijena (Krista) donijeti plodove 
pravednosti (svetosti)« (Origen). 

Iz zbilje da smo srasli s Kristom, s njegovom smrti i 
s njegovim uskrsnućem apostol izvlači važne zaključke i pred- 
vida velike učinke. On je u to tako siguran da jednostavno 
veli: Ovo znamo, naime sve ono što slijedi. Opet sve stavlja 
u ovisnost o Kristu s kojim smo raspeti, s kojim umrijesmo 
i s kojim ćemo zajedno živjeti. Isus je raspet zbog naših 

grijeha i prema tome je jasno da se s njime mora raspeti naš 
stari čovjek i, što je isto, naše grješno tijelo. Samo na taj 
se način možemo opravdati i osloboditi grijeha. I pozitivne 
učinke našega movog života Pavao povezuje s Kristom jer 
zajedno s njim su-živimo Bogu. Da uvidimo što znači Kristov 
i naš život s njime, još jednom se podsjetimo koliko nas je 
jučer kosnula Isusova smrt, strašna sama po sebi, a još straš- 
nija na križu. Isus sada po uskrsnuću nije samo živ nego živ 
zauvijek, tako da više ne. može umrijeti, a s njim ćemo i mi 
živjeti ovdje i u vječnosti. Kako da s »Aleluja« ne kličemo: 
»Ne, umrijeti neću, nego živjeti, i kazivati ću djela Gospod- 
nja«! : 


Ev. A Mt 28, 1-10: Uskusnuo je i ide pred vama u Galileju. 
(str. 27-8) ' 

B Mk 16, 1-10: Isus Nazarećanin raspeti uskrsnu! (str. 45-6) 

C Lk 24, 1-12: Zašto tražite živoga među mrtvima? (str. 75) 


Sva su tri izvještaja istovjetna i lijepo se popunjuju, a 
neke manje razlike mogu se lako shvatiti jer je taj silan 
događaj svatko doživio na svoj način. Iznesen u bogoslužju 
Uskrsnog bdjenja ima i nama poslužiti da ga zaista doživimo. 
Najlakše će to uspjeti ako se zamislimo u dotične okolnosti 
i promislimo što u njima osobe rade i govore. Poznate su 
nam okolnosti u kojima se odigrao najveći trijumf što ga je 
zemlja vidjela. Isus je umro na križu i s probodenim je 
Srcem položen u kameniti grob koji je pokriven teškom plo- 
čom. K tome su tu ploču vjerske vlasti zapečatile, a svjetovna 
je vlast uza nju stavila vojničku stražu. Rano ujutro trećega 
dana nastade žestoki potres, anđeo odvali kamen i prestrašeni 
stražari pobjegoše. Drugim su se putem grobu približavale 
tri žene koje su tako malo mislile ma mogućnost Isusova 
uskrsnuća da su Mrtvoga željele pomazati bolje nego su to 
mogle na Veliki petak uvečer. Kad su i one ugledale anđela. 
te čule i vidjele da Isusa više nema u grobu, nije čudo da 
su se silno prestrašile. Unatoč wmiječima anđela »Ne plašite 
sel« Marko tri puta ponavlja: spopade ih strah i trepet... 
jer se bojahu. 

Izjava je anđela nedvosmislena: Isus je bio raspet, mrtav 
je bio položen u grob, ali ga više u njemu nema jer je uskrs- 
nuo. Posebno je značajna anđelova riječ, zapisana od Luke: 
»Zašto tražite živoga među mrtvima?« Svojom smrću Isus je 
pobijedio smrt i iz carstva mrtvih prešao u život koji ne poz- 
na smrti. Trijumf je potpun jer je Gospodin uskrsnuo ne zbog 
sebe nego zbog nas (Ambrozije). Budući da je on uskrsnuo, 

vjerujemo i znamo da ćemo i mi uskrsnuti. Naša je Glava 
oživjela a ona će isto omogućiti i svim svojim udovima. Čeka 
nas ista baština kao i njega pa u tom smislu možemo uzeti 
Isusove riječi ženama: Idite i javite mojoj braći (Mt 28;:10) 
Kad je apostolima na zadnjoj večeri saopćio sve što je čuj ad 
Oca, nazvao ih je prijateljima (Iv 15, 15). Sada nam je stra- 
šnom borbom i silnom pobjedom osigurao vječni život zajedno 
sa sobom, pa smo mu zaista braća. Koliko se veselimo njego- 
vom uskrsnuću toliko i svojemu, a i obratno: koliko vjerujemo 
u svoje uskrsnuće i neprestano na nj računamo toliko ćemo 
. i sg ka Pobjedniku. Ako ikada, Kristovo uskrsno 
bolo K- : 
eo Ed ai da danas prijeđe na nas i da nama posve 


MISA NA DAN USKRSA 


1. č. Dj 10, 34a. 37-43: S nji ua la. 
i i * jime smo zajedno jel ili 
uskrsnu od mrtvih. (str. 109) J jeli i pili, pošto 


P. p. 117, 1-2. 16-17. 22-23 (str. 562-3) 


P. ovo je dan što ga učini Gospodi ii : ć: 
J podin: kličim ji 
u njemu! Ili: Aleluja sie 


Odlomak je uzet iz prve Petrove kateheze ni 
Kornelijevoj kući u Cezareji. Najprije Petar donje Kržano 
djelovanje u snazi Duha Svetoga kako je prošao svoj zemalj- 
ski Život čineći dobro, čemu su apostoli svjedoci. Ipak a 
ljudi objesiše ma stup, na križ, ali ga Bog uskrisi treći din 
I tome su svjedoci apostoli koji su nakon njegova uskrsnuća 
s njim jeli i pili. Po njegovoj naredbi oni svima naviještaju 
da je Uskrsnuli postavljen za Suca živih i mrtvih. Petar e 
zaključio govor uvjeravanjem da se toga Suca ne treba bojati 
jer tko god u nj vjeruje, prima oproštenje grijeha. Isusovo, 
dakle, uskrsnuće nije samo potvrda njegova božanskog života 
i djelovanja na zemlji, nego je i svjedočanstvo — onima koji 
ga primaju i predavaju dalje — usmjersno preko sadašnjega 
života prema vječnosti. Potanje i dublje o tome v. RBT (Us- 
krsnuće, Ukazanje) i II. vat. sabor, Cus 38. 

Prihvaćajući to svjedočanstvo i radujući se Uskrslome 
zanosnim pripjevom priznajemo i tvrdimo da je nakon uskrs- 
nuća Krist kamen na kojemu se sve gradi. Graditelji svih 
stoljeća mogu ga odbaciti i graditi bez njega, ali će se održati 
samo ono čemu je on Glava. U tom je smislu Isusovo uskrs- 
nuće, a po njemu i naše, glavno Božje djelo, novo stvaranje 
»Kristovo je uskrsnuće zapravo osmi dan, sveta osmina, dah 

poslije sedmice božanskog stvaranja. Bog je konačno ušao u 
svoj počinak. Povijest je dovršena. Premalo se misli kako je 
kršćanstvo rođeno u apokaliptičnoj klimi. Apokaliptična riječ 
(a to je upravo riječ o Kristovu uskrsnuću kao temelju našeg 
uskrsnuća) ne očekuje svoje dovršenje u vremenu, ne stvara 
neku povijest; ona radije stvara kidanje s vremenom, uka- 
zuje na svršetak» (D. Barosotti). 


2. č. Kol 3, 1-4: Tražite što je gore, gdje Krist sjedi. (str. 174) 


ili po volji 1 Kor 5, 6b-8: Očistite stari kvasac da budete novo 
tijesto. (str. 142) 


Aleluja! Žrtvovan je Krist, Pasha naša! 
Zato svetkujmo u Gospodinu! 
Posljednica: Svetoj Žrtvi uskrsnici dajte slavu, krštenici! 


Crkva nije na Uskrs htjela ispustiti poznate Pavlove 
tekstove. Kad je u Uskrsno bdjenje uvrstila odlomak iz po- 
slanice Rimljanima koji povezuju krštenje s Isusovim uskrs- 
nućem, dosadašnji je odlomak prenijela u danju misu i osta- 
vila na volju da se uzme on ili dosadašnji (1 Kor 5, 7-8). 
Gdje ima više misa, mogu se zgodno upotrijebiti oba teksta. 
Oba naglašavaju moralne obaveze krštenika koji su doista 
doživjeli Kristovo uskrsnuće. K tome je prvi jako usmjeren 
prema eshatonu, zbog čega su, kao uvod, i donesene gornje 
riječi talijanskog biblijskog teologa (Il mistero cristiano e la 
parola di Dio 164). Kad smo s Kristom duhovno i, recimo 
još više, otajstveno suuskrsnuli, ne znači da smo već i pobjed- 
nici. Duhovno uskrsnuće omogućuje i osigurava pobjedu, ali 
jedino onima kojima život na zemlji bude sakriven s Kristom 
u Bogu. »Skriven život: veće podređenosti, veće poniznosti, 
s više sakrivenosti, s više nepoznatosti — poput Krista koji 
je također skriven u Bogu do svoje konačne objave. U sva- 
koj je mistici velika opasnost da se postavi »nad moralom«, 
da se najvišim ili najdubljim dijelom duše tako upije u sje- 
dinjenje s Bogom te joj zaprijeti pogibelj da zaboravi ili za- 
nemari borbu s nižim strastima tjelesnog čovjeka... Koliko 
je god Pavao prožet istinom da je kršćanin, umro i uskrsnuo 
s Kristom, novo stvorenje, nikada nije popustio napasti da 
ga smjesti onkraj dobra i zla« (nadbiskup Mosconi). Da je 
doista tako, dosta je pogledati što apostol odmah dalje piše 
Kološanima pod imperativima: Usmrtite dakle... Sada od- 
bacite... Što? Ono što se nama ne da. 

U posve istom se kontekstu nalazi i drugi odlomak koji 
je u vezi s običajem da se vazmeno janje jelo s beskvasnim 

kruhom. Kvasac je simbol kvarenja (Mt 13, 33: 16, 6; Lk 12 
1; Gal 5, 9) i jer malo kvasca ukvasi sve tijesto, Pavao traži 
od Korinćana, a preko njih od svih nas, da uklonimo od sebe 
sav stari kvasac koji. je u nama. Samo onda možemo blago- 
vati vazmeno Janje koje je za nas žrtvovano. A budući da 
su sklonosti na zlo ukorijenjene u našoj naravi, njihovo je 
čišćenje naš posao dok smo god u mjoj. Beskvasan je kruh 
sve ono što u nama podržava i promiče jednostavnost (RBT 
čist) i vjernost obavezama preuzetima krštenjem. 


Ev. Iv 20, 1-9: Trebalo je da Isus ustane od mrtvih. (str. 97) 


Poslije izvještaja sinoptika u noći još čuj čet 
evanđelistu koji je sam očevidac msa rm kdo 
uskrsno jutro i k tome nam donosi svjedočanstvo apostolsko 
poglavara, Na vijest Magdalene oni potrčaše na grob i ka 
đoše povoje i ubrus s Isusove glave u redu koji je Ivan za- 
pazio i do smrti zapamtio. On ipak pušta da stariji Petar 
ustanovi činjenicu. Petar je prvi ušao u grob, »jer_on je pri- 
mio ključeve nebeskoga kraljevstva da ga drugima diro. 
(Ambrozije). Ni oni nisu bili skloni da odmah povjeruju ć 
Isusovo uskrsnuće, iako su ih na to mogla uputiti razna mje- 
sta iz SZ-a (ps 15, 10; 109, 1-4; Iz 58, 10), a i Isusovi navještaji 
koji je uvijek govoreći o svojoj smrti dodavao i riječ o sika 
jem uskrsnuću. Kao u svoje i Petrovo opravdanje Ivan je 
dodao kad je pisao Evanđelje: Još nisu bili upoznali Pisma 
X" je trebalo da Isus ustane od mrtvih. Za nas to više ne 

isožati odak oču , Pišu ja sia i nigae= 
i hapn o ae oo prihvatili i vjerujemo te u toj vjeri 


(Umjesto ovog evanđelj Ž itati 
/ ) S e lelja može se čitati ono iz Sv i 
Gdje se slavi večernja misa, može se u njoj čitati slijedeće) ino 


Ev. Lk 24, 13-35: Ostani s nama, jer zamalo će večer. (str. 75) 


.Ovaj će se odlomak čitati u uskrsnu srijedu i 
nedjelje (godina A). Kad nam ga Crkva ah nai 
čini zbog toga što se Isusovo ukazanje učenicima u Emausu 
dani ma večeri i zbog molbe učenika koju Crkva ističe 

naslovu. Grgur Veliki tumači njihov iv: » još 
nisu ljubili kao Boga, pokazali i šal a iji u. 
putnika«, Oni ga nisu samo pozvali — ljudi više puta zovu 
sa željom da se dotični ne odazove — nego i navaljivahu 
da ostane s njima. Da bolje uspiju, naveli su i očevidan 
razlog: dan je pri kraju. Da nisu tako postupili, po svoj pri- 
lici ne bi bili prepoznali Gospodina, ne bi bili doživjeli uskrs- 

nu radost. Osim zaključka koji kao da se sam od sebe na- 
meće iiz toga poziva i njegova učinka, Crkva kao da želi da 
i“mi ne završimo uskrsni dan a da sličan poziv ne upravimo 
Uskrslome. Lijepi su i milostima puni svi naši blagdani, 
Uskrs najviše, ali ih mi ipak slavimo na zemlji. I poslije 
najzanosnijeg i zaista doživljenog bogoslužja slijedi svagdaš- 
nji život u kojemu svaki dan ima svoju večer i svoju noć. 
Za svaku večer pa i za uskrsnu najljepše što možemo jest 
da molimo Gospodina: Ostani s nama! 


PONEDJELJAK 


1. č. Dj 2, 14. 22-32: Ovoga je Isusa Bog uskrisio. Tome smo 
mi svjedoci. (str. 100) 


P. p. 15. 1-2a i 5. 7-8. 9-10. 11 (str. 479) 
P. Čuvaj me, Bože, jer se tebi utječem. Ili: Aleluja! 


Isusovo se uskrsnuće i naše duhovno s njime u otajstvu 
slavi punih pedeset dana među kojima se ističe osam prvih. 
Kroz čitavu je uskrsnu osminu poseban misni obrazac i ne 
ustupa mjesto pred drugima. Crkva se ovih dana naročito ve- 
seli što je pomlađena novim krštenicima pa ih danas posebno 
spominje u ulaznoj pjesmi i molitvi, ona s njima osam dana 
pjeva »Slavu« koja se odavna smatrala u prvom redu uskrs- 
nom pjesmom. Pred očima je vjernika »jedini Gospodin«, 
Kyrios, pobjednik smrti i gospodar života koji taj život daje 
svima u izobilju uskrsnog slavlja. 

Na uskrsnu nas žrtvu i gozbu Crkva sprema pomno oda- 
branim biblijskim čitanjima. Davni je običaj da se kroz ovo 
vrijeme čitaju Djela apostolska. Dvanaestorica je djelovala i 
trpjela snagom Kristova uskrsnuća: naviještala tu temeljnu 
činjenicu i svjedočeći za nju svojim životom. Nitko nije vidio 
kako je Isus uskrsnuo, ali apostoli i prva jeruzalemska Crkva 
svjedoče nam da je zaista uskrsnuo. Na prvi bi se pogled 
moglo činiti da čitanje Djela apostolskih spada u dane poslije 
Duhova kad su apostoli nastupili sa svojim govorima 1 počeli 
činiti ono što ta knjiga opisuje. Međutim, apostolska se kate- 
heza temelji upravo na činjenici Kristova uskrsnuća pa nam 
Crkva donosi svu tu katehezu. Krizostom veli: »Na dan smo 
vas Uskrsa zaokupili Kristovim uskrsnućem a slijedećih vam 
dana moramo pružiti dokaze tog događaja pomoću čudesa 
koja su slijedila. Kad počinjemo tumačiti Djela apostolska, 
time smo vam pripravili trajnu hranu. Svakog je dana dugim 
razlaganjem pružamo onima koji dolaze da prime milost«. 

Apostolska kateheza počinje Petrovim govorom na blag- 
dan Duhova. Ojačan s neba poziva on Židove da pažljivo 
slušaju i da prime do znanja ono što će im navijestiti. Poslije 
nego im je ukratko protumačio kako je već u SZ-u bilo na- 
viješteno da će Bog poslati svoga Duha, koga su apostoli tada 
primili, odmah prelazi na govor o Isusu Nazarećaninu. Naj- 
prije spominje velika djela i čudesa koja je on činio boraveći 
među njima i kojih se oni dobro sjećaju. Petar ne počinje 
katehezu iznoseći Kristovu nauku nego pozivajući se na nje- 
gova djela, a naročito na njegovu smrt i uskrsnuće. Time će 
on dokazati da Isusa moraju prihvatiti kao Mesiju i kao utje- 
lovljenoga Boga. Neka se ne čude što je Krist umro, jer tako 
je Bog oduvijek odredio. Židovi nisu vodili računa o toj Bož- 
joj odluci, koja je dovoljno posvjedočena u S5Z-u, pa im Petar 
u tom smislu neusirašivo spočitava njihovu bezbožničku ruku. 
Da nas Krist oslobodi vječne smrti, trebalo je da se odigra 
taj strašan dvoboj između njega i smrti (RBT II). Dvoboj je 
završen potpunom Kristovom pobjedom: on je umro, ali ga 
smrt mije mogla zadržati u svojoj vlasti — uskrsnuo je! 

I za Kristovo uskrsnuće Petar veli da je bilo naviješteno 
u SZ-u. Poziva se na ps 15. u kojemu David slavi Boga što 
ga neće ostaviti u boravištu mrtvih i što neće dopustiti da 
njegovo tijelo istrune. Apostol spominje da to ne vrijedi za 
samog Davida čiji se grob nalazi među njima i u kojemu je 
Davidovo tijelo istrunulo. Proročkim predviđanjem to je re- 
čeno ne o Davidu nego o njegovu slavnom potomku, o Mesiji 
kojega i sam David naziva Svecem i Pravednikom, tim čestim 
nazivima za Mesiju. Toga je Davidova potomka, Isusa Krista, 
Bog uskrisio. Za tu činjenicu, koja treba da preobrazi Židove 
i sav svijet, Petar u ime svoje i u ime svojih drugova jed- 
nostavno izjavljuje: »Tome smo mi svjedoci«. To će svjedo-' 
čanstvo apostoli, kao i njihovi pomoćnici i nasljednici, pro- 
nijeti svijetom i za to svjedočanstvo položiti život. Tko im 
povjeruje i dade se krstiti, spasit će se. To vrijedi za sve 
ljude do kraja svijeta. Mi u vjeri i otajstvu primamo tu činje- 
nicu i stoga »svečanije slavimo kad je Krist žrtvovan, naše 
vazmeno Janje. On je naime pravo Janje koje oduze grijehe 
svijeta. Svojom smrću on je uništio našu smrt i svojim uskrs- 
nućem obnovio naš život« (Predsl. ovih dana). 


Ev. Mt 28, 8-15: Idite i javite mojoj braći da idu u Galileju. 
Ondje će me vidjeti. (str. 27-8) 


Evanđelja nam drukčije govore o Isusovu životu prije 
smrti i poslije njegove smrti. Ona opisuju što je Krist pred 
drugima činio i govorio; njihovi izvještaji glase kao o doga- 

đajima koje su toliki vidjeli i čuli. Kristovo uskrsnuće i sve 
što je poslije njega djelovalo spada samo u njegova čudesna 
»ukazanja« (RBT). Ta su nam evanđelisti zapisali, njih nam 
Crkva čita. Danas odmah nastavlja Matejev opis kako su žene 
susrele uskrslog Učitelja. U uskrsnoj noći (god. A) čita se 
kako im je anđeo pokazao prazan grob i kako ih je uputio 
da žurno jave Isusovim učenicima da je on uskrsnuo od mrt- 
vih i da će ga vidjeti u Galileji. Sasvim je razumljivo da ih 
je to ispunilo strahom i ujedno velikom radošću. Ta je radost 
bila još mnogo veća kad im se na putu k apostolima naje- 
danput ukazao sam Isus. Nije čudo da su se žene na to bile: 
tako zaprepastile da je on njih prvi pozdravio. Nije im preo- 
stalo drugo nego pasti pred njim na koljena, obujmiti mu 
noge i tako mu se pokloniti. Toliko su bile uzbuđene od 
straha i još više od radosti da im i Isus ponavlja riječ anđela: 
»Ne bojte se!« Pred Bogom svaki stvor nužno osjeća straho- 
počitanje. Tako je bilo kod Isusova rođenja (Lk 2, 10), tako 
kod uskrsnuća. Kojim ga strahopočitanjem ja doživljavam? 

Gospodin ženama opetuje i anđelovu poruku apostolima 
značajno ih nazvavši svojom braćom. U Isusovoj su se školi 
oni smatrali i nazivali učenicima. Kad im je na zadnjoj večeri 
velikim otajstvima posvjedočio svoju ljubav, nazvao ih je pri- 
jateljima koji znaju što prijatelj čini i u njegovo ime čine 
što ne mogu sluge (Iv 15, 15). Unatoč njihovoj nevjernosti 
oni su dionici svega njegova otajstva a naročito njegova 
uskrsnuća koje će oni naviještati i svjedočiti te jednom s njim 
i uskrsnuti. Braća su iste naravi i imaju ista prava pa u tom 
smislu Spasitelj zove apostole i preko njih sve nas svojom 
braćom. Stoga se njegovu uskrsnuću i proslavi radujemo kao 
svojemu, jer i nas čeka ista slava koju nam je on zaslužio 
i osigurao. 

Brži od žena bili su vojnici koje od groba nije tjerao 
samo strah, nastao događajem, nego i odgovomost pred oni- 
ma koji su ih postavili da čuvaju mrtvo Isusovo tijelo. Evan- 
đelja nam donose vrlo malo od svega onoga što bismo mi 
željeli znati o Isusu, a naročito su manjkava u pojedinostima 


koje su u vezi s njegovim uskrsnućem. Smijemo stoga pomi- 


sliti da su se vojnici kao kvalificirani i odgovorni stražari 
najprije sami uvjerili da Kristovo tijelo više nije bilo u 
grobu. Kad su svećenički glavari čuli taj izvještaj sastadoše 
se na vijećanje s ostalim narodnim starješinama. Vrlo je vje- 
rojatno da Veliko vijeće nije htjelo odmah uzeti kao čixmje- 
nicu izvještaj vojnika, nego da su se barem neki i sami uvje- 


rili da je Isusov grob zaista prazan. Kad god su se apostoli | 


pozivali na prazan grob, nikada Židovi nisu osporavali tu 
činjenicu koju nitko nije mogao zanijekati jer je svima bila 

očevidna. Stoga Židovima nije preostalo drugo nego potkupiti 
vojnike neka svjedoče da su Isusovo tijelo ukrali učenici dok 
su stražari spavali. Poznat je Augustinov usklik kojim apo- 
strofira svakoga Židova i onoga koji bi povjerovao toj njiho- 
voj laži: »Dovodiš svjedoke koji su spavali. Zaista si i ti za- 
spao kad si u istraživanju čak na to došao!« 


UTORAK 


1. č. Dj 2, 36-41: Obratite se! Nek se svaki od vas krsti u ime 
Isusa Krista! (str. '78) 


P. p. 32, 4-5. 18-19. 20 i 22 (str. 493) 
P. Puna je zemlja dobrote Gospodnje. Ili: Aleluja! 


Oko oltara se danas okupljamo pjesmom koja nas uvje- 
rava da ne posrće onaj koji se oslanja na Božju mudrost 
kojom nas on napaja kao vodom. Za taj nebeski dar i moli- 
mo, jer samo tako možemo postići potpunu slobodu koja nas 
usrećuje na zemlji i jednom u nebu. Tu slobodu od neznanja 
i od grijeha zovemo i spasenjem. Svijet je sam po sebi pok- 
varen i srće u propast, jer neće da primi Božju riječ od onih 
koji mu je u njegovo ime naviještaju. Petar je u svojoj prvoj 
katehezi tražio da njegovi slušatelji budu potpuno uvjereni 
da im govori živu istinu kad im Isusa naviješta kao Gospo- 
dina i Mesiju. Mnogi se na to duboko potresoše u srcu: sigur- 
no im nije bilo lagodno čuti da je uskrsnuo i da opet živi 
onaj čiju su smrt oni htjeli i skrivili. Bit će barem donekle 
počeli uviđati svoju zabludu, ali ih je sigurno plašila i od- 
govornost za toliko zlodjelo kod kojega su sudjelovali. Nema 
druge nego udobrovoljiti one koji im naviještaju uskrsloga 
Isusa i koji, prema tome, mogu za njih posredovati kod njega. 
Da ih ne bi on došao suditi i osuditi, obraćaju se Petru i 
ostalim apostolima koji eto kod prvog nastupa tvore kolegij. 
Oni su njihovi sunarodnjaci i znanci pa se ne ustručavaju 
nazvati ih braćom i pitati što im je sada činiti. Pred uskrslim 
Spasiteljem Savao pita: »Što da činim, Gospodine?« (Dj 22 
10). To vrijedi i za nas koji smo jučer poslije pričesti molili 
da budemo dostojni njegovih darova kojima i za nas obiluje 
njegovo uskrsno otajstvo. 

Kad im je Petar spočitnuo grijehe, on od toga ne odstu- 
pa, nego im upravo pruža sredstvo kojim će ih se osloboditi. 
Sredstvo je samo jedno: krštenjem se treba uključiti u Isusa 
Krista. »Spasenja nema ni po jednom drugom, jer je pod 
nebom to jedino ime dano ljudima po kojem nam se treba 
spasiti« (Dj 4, 12). On nas poziva na spasenje koje nam je 

pribavio svojim utjelovljenjem, smrću i uskrsnućem. Pozivu 
treba da odgovara i naš odaziv. Krist je sam odredio da se 
krštenjem ukapamo u njegovu smrt i s njim uskrsnemo ona 
nov život pa se svatko mora dati krstiti. Ali krst nije magičan 
čin koji bi mogao u nama proizvesti spasenje bez naše su- 
radnje. Stoga Petar na prvo mjesto stavlja obraćenje, jed- 
nako kao Ivan Krstitelj (Mt 3, 2) i sam Isus (Mk 1, 15). Opro- 
štenje grijeha dolazi samo po tom dvostrukom kolosijeku, 
subjektivnom i objektivnom: svatko mora spoznati. svoj gri- 
jeh, osuditi ga i napustiti, a zatim krštenjem u ime Isusa 
Krista postati dionikom svih njegovih dobara. Ti se u nas 
izlijevaju darom Duha Svetoga. 

Sveti je Luka donio prvu Petrovu propovijed samo ukrat- 
ko pa dodaje da je prvak apostola Židove zaklinjao i opo- 
minjao još i mnogim drugim riječima. Iz njega je govorilo 
uvjerenje u činjenicu da je njegov Učitelj uskrsnuo, a to je 
uvjerenje sada prožimalo i na druge prenosilo prvi žar Duha 
Svetoga. Tome mnogi nisu mogli odoljeti i stoga prihvatiše 
njegovu riječ, bilo da su povjerovali što im je govorio, bilo 
da su ga poslušali i obratili se. Odmah obavljeno krštenje 
dovršilo je i zapečatilo Božje djelo u dobronamjernim srcima 
i eto prve kršćanske zajednice. Tim je putem Crkva nastala, 
tako se ona neprestano širi. Za se i za svu braću kroz sto- 
ljeća slavimo u pripj. psalmu Božju dobrotu, riječ, vjernost, 
milost, pomoć i zaštitu. Kad psalam spominje da nam Gospo- 
din spašava život od smrti i da nas hrani u danima gladi, 
kao kršćani možemo misliti na kruh života koji s oltara uz- 
država i povećaje naše sjedinjenje sa Spasiteljem u koga se 
jedinoga uzdamo. 


Ev. Iv 20, 11-18: Vidjeh Gospodina i to mi je rekao. (str. 97) 


Među ženama koje su u nedjelju rano došle na Isusov 
grob bila je i Marija iz Magdale. Vrlo je teško, zapravo ne- 
moguće je ustanoviti redoslijed ukazanja uskrslog Isusa, ali 
je sigurno da se njoj posebno ukazao i da je ona donijela tu 
vijest Petru i Ivanu. Duboki je psiholog Lippert ovako opisao 
njezino raspoloženje: »Ta žarka duša nije mogla lako doći do 
mira. U danima, kad je strastveno tražila nešto izvanredno, 
puninu života i ljubavi, zašla je na stranputicu. Sa svom je 
svojom čežnjom i ljubavi našla samo razočaranje, kajanje i 
gađenje. A onda se najedanput nad njom zbilo veliko čudo: 
to je bio on, čisti, sveti i klanjanja vrijedni, točno kako je 
sanjala. Tada je svom snagom svoga srca visjela o Učitelju, 
istraživala dubine njegove duše i visine njegova bića. I opet 
ga je izgubila. Pod križem joj se činilo da će joj puknuti 

srce. Jedini koji je njezinu dušu nosio, hrabrio, usrećivao i 
ispunjavao; jedini u kojega je ona pustila duhovne korijene 
svoga bića — sad joj se otimlje, i to na kakav mučan i nes- 
hvatljiv način! Tako slomljena srca plače ona i na grobu. 
A k tome tijelo se Gospodina ne nalazi u tom grobu. Mora 
ga opet tražiti, i to s jedinom nadom da će u najboljem 
slučaju naći mrtva Učitelja. Najsitniji ostatak sreće koji joj 
je bio preostao, njegovo tijelo u grobu, sada joj je oduzet. 
Anđeli koji tu stoje, iz dužnosti i jer se to pristoji (ona bi 
naredila svim legijama anđela da budu uz taj grob), ti joj 
anđeli ne mogu nadoknaditi onaj strašni: Gdje je sada Bog 
tvoj? Opet je bačena van, u prazno, a ta je praznina trpkija 
otkada zna da ipak postoji sve to za čim je ona žarko čez- 
nula u svojim najboljim časovima.« Za Magdalenu dakle još 
traje Veliki petak, no pod križem je barem gledala tijelo 
Učitelja koji umire, kod groba nema ni toga. A valjda mu 
je upravo u tom času bila najsličnija, jer »ne utjeha nego 
križ mora tražiti učenik onoga koji je sam gazio tijesak svih 
poteškoća i koji je bio bez svake utjehe, zapušten od svih 
ljudi« (Ivan od Križa). 

O susretu se Magdalene sa živim Učiteljem teško može 
što dodati onim dvjema riječima koje su tada izgovorene. 
»Mnogo je puta kist umjetnika ili rječitost duhovnih govor- 
nika pokušala prikazati taj prizor. U njemu su jecaji duše 
čiji glas ne vara. Te dvije riječi: »Marijo!« i »Učitelju!«, Isu- 
sov poziv i Magdalenin odgovor, takve su ljepote kakve ne- 
ma u literaturi. Izraz su mističkog života u svemu njegovu 
sjaju« (Cristiani). Još poučnije su Isusove riječi kad je Ma- 
rija htjela da mu obujmi noge i da ga više ne pusti od sebe: 
»Nemoj me dulje držati, jer još nisam uzišao k Ocu« (Iv 20, 
17). Tek u vječnosti neće za ljubav biti nikakve ograde ni 
rastanka. Ali tu vječnost i neograničenost ljubavi treba za- 
služiti. Svatko onim poslom što mu ga je Bog povjerio. Mag- 
daleni je naloženo da Isusovoj braći navijesti njegovo uskrs- 
nuće i uzašašće. »Tako je ta duša postala posve pokretna i 
spremna, posve meka i gipka, a ujedno čvrsta i ustrajna: u 
beskrajnim je krugovima svoga lijeta stekla brza i jaka krila, 
ona, golubica uskrsnog navještenja« (Lippert). Istočna je Crk- 
va naziva apostolkinjom apostola, a zapadna je u obnovlje- 
nim velikim litanijama zaziva odmah poslije apostola. Sa svim 
tim u vezi danas prinosimo darove da primljena dobra ne 
izgubimo i da dođemo do vječnih. Kristovo tijelo blagujemo 
s pozivom da Krista tražimo gore gdje je on zdesna Ocu i 
s molitvom da na temelju krsne milosti zaslužimo vječno 
blaženstvo. Ondje ćemo zauvijek naći onoga koga traži naša 
duša i koji je otišao pred nama. 

SRIJEDA 


1. č. Dj 3, 1-10: Što imam to ti dajem: u ime Isusovo ustani 
i hodaj! (str. 101) 

P. p. 104, 1-2. 3-4. 6-7. 8-9 (str. 550-1) 

P. Sjetite se čudesa što ih učini Gospodin. Ili: Aleluja! 


Današnja dva čitanja govore o bratskoj ljubavi koju je 
Petar iskazao hromu čovjeku čudesnom milostinjom, a emau- 
ski učenici gostoljubivo zadržavajući božanskog Putnika. To- 
me lijepo odgovaraju riječi ulazne pjesme (Mt 25, 34) kojima 


je Krist obećao svoje kraljevstvo onima koji ga budu poma-. 


gali i primali u potrebnoj braći. Prvo Petrovo čudo ima i 
dublje, mistagoško značenje. Svojim je prvim govorom on 
sve pozvao da se krste u ime Isusa Krista, a sada u ime 
istoga čini da hromi prosjak ustane i hoda. Kako je moćno 
to ime na riječi i djelu! Božja je to sila ali Petar je posre- 
duje sasvim ljudski. Najprije je u prosjaka sam uperio pogled 
a onda traži da im se pogledi susretnu. Oko izražava dušu, 
njezino raspoloženje i davanje. Uz oko i usta, ruka je naj- 
komunikativniji dio tijela. Stoga Petar prosjaka još uhvati za 
desnu ruku te ga podigne. Bog će na njemu učiniti čudo, ali 
ga čini po čovjeku koji kao da treba prosjaka uputiti u sva 


ljudska sredstva koja su mu na raspolaganju. Na to možemo . 


primijeniti i misao iz današnje zborne molitve da nas litur- 
gijske svetkovine u vremenu moraju dovesti do vječnih rado- 
sti. Prve su ograničene i prolazne. Glavne su njihove vrijed- 
nosti eshatološkog značenja. 

Liječnik Luka zorno opisuje kako je hromi prosjak oz- 
dravio: kad ga je Petar podigao, odmah mu očvrsnuše stopala 
i gležnji, pa skoči, i počne hodati. Svetom je piscu još važ- 
niji učinak čuda: ozdravljeni je počeo hvaliti Boga, a s njime 
i sav narod. I na kraju Luka još ističe: Ljudi bijahu prene- 
raženi i izvan sebe od čuđenja zbog onoga što se dogodilo 
hromu prosjaku. Nitko mije hvalio Petra nego Boga u čije 


je ime njegov namjesnik učinio čudo. Petar je izričito kazao * 


prosjaku a kasnije narodu i zatim u službenom preslušava- 
nju pred Velikim vijećem: on to mije izveo svojom snagom 
nego u ime Isusa Krista. Toga je Jeruzalem dobro poznavao, 
pred malo dana ga je gledao raspeta na križu, a sada eto 
sluša da je uskrsnuo i da preko svojih učenika čini čudesa 
koja je za života sam tvorio. Po svojoj Crkvi uskrsli Spasitelj 


liječi tjelesa u znak da dijeli zdravlje i dušama. On čini ne, 


samo da hromi može hodati po zemlji nego i da svi ustrajemo 
na putu prema nebeskoj domovini. 

. Kad se sami ne bismo sjetili da čudo na hromu prosjaku 
primijenimo na sebe, na to nas upućuje pripj. psalam. On 
opijeva čudesnu povijest izraelskog nanoda, a budući da smo 
sada mi Božji narod, na nama je da se uvijek iznova sjećamo 
Božjih čudesa kojima je pripravljao i izveo naše spasenje. 
Svi mi koji prizivamo njegovo ime i koji se njime dičimo 
trebamo navješćivati njegova djela među narodima i svima 
pripovijedati sva njegova čudesa. Tim ćemo još više i uspje- 
šnije za sebe i za druge tražiti Gospodina, njegovu snagu i 
njegovo lice. Primajući i šireći njegove riječi raspoložit ćemo 
se za susret s njime kod njegove gozbe. 


Ev. Lk 24, 13-35: Prepoznali su ga u lomljenju kruha. (str 75) 


; Petrovim nam je čudom na tijelu hroma prosjaka Crkva 
htjela posredovati ozdravljenje duše kao što i u prikazanoj 
molitvi danas molimo za zdravlje duše i tijela. Slično nam u 
evanđelju lomljenje vidljivog kruha treba da predoči i omo- 
gući susret s uskrslim Kristom u vjeri. Razboritost nas uči 
da računamo s vremenom u kojemu živimo kad se racionali- 
stička vjera, a to je zapravo nevjera, hvata i mnogih crkve- 
nih ljudi koji se pozivaju na Bibliju i kažu da im je nepre- 
stano u rukama. Dvojica nam Isusovih učenika u Emausu 
mogu pokazati kako se dolazi do upoznavanja Krista. »Čuli 
ste, predraga braćo, da se dvojici učenika, koji doduše nisu 
vjerovali ali su o njemu razgovarali, ukazao Gospodin na 
putu. Ipak, nije im se pokazao tako da su ga mogli prepoz- 
nati. Gospodin je pred njihovim tjelesnim očima učinio ono 
što se događalo pred očima njihova srca. Oni su ga u sebi 
ljubili i u njega sumnjali, a Gospodin je bio izvana prisutan, 
ali im nije pokazao tko je. Budući da su o mjemu govorili, 
pružio im je svoju prisutnost; ali budući da su o njemu sum- 
njali, sakrio je obličje po kojemu bi ga prepoznali. Upustio 
se s njima u razgovor, ukorio njihovu tvrdoću razuma, otkrio 
im tajne Svetog pisma koje se odnose na njega, ali kako je 
u njihovim srcima ostao stranac za njihovu vjeru, pričini se 
da ide dalje« (Grgur Vel.). Što nije uspjela najuzvišenija bib- 
lijska egzegeza učinila je molitva združena sa spremnošću na 
dobra djela. 

i Isti papa nastavlja: »Trebalo ih je iskušati da li će oni 
koji ga još ne ljube kao Boga ljubiti barem kao putnika. 
A pošto oni s kojima hoda Istina me mogu biti daleko od 
ljubavi, pozivaju ga u goste kao putnika. Zašto kažemo da ga 
pozivaju kad je tamo rečeno: I prisiliše ga? Iz ovoga se pri- 
mjera učimo da putnike nije dosta zvati u goste nego ih i 
povući«, Ali uz taj je moralni poticaj još važniji mistagoški 

značaj Isusova zadržavanja s učenicima i lomljenja kruha pred 
njima. Suvremena se biblijska znanost teško odlučuje je li 
se u Emausu radilo o euharistijskoj pretvorbi ili ne (RBY, 
euharistija II 3), ali je za nas važnije da i novi Misal današ- 
nju našu pričest okružuje biblijskim riječima: »Učenici su 
prepoznali Gospodina Isusa u lomljenju kruha.« Svi smo sami 
po sebi ljudi bez razumijevanja i spore pameti za vjerova- 
nje, pogotovo kada to traži žrtve i spopadnu nas sumnje. 
Nije čak dosta da srce u nama gori dok nam se čitaju i tu- 
mače Pisma, ili to sami činimo. Za našu prosvijetljenu vjeru 
i djelotvornu ljubav nije bio dovoljan stol Božje riječi pa nam 
je Gospodin priredio i stol svoga tijela. Koga prvi ne vodi 


k drugome, tome će vjera uvijek ostati polovična. Znao je. 


Pio XII što najviše treba našemu vremenu pa je crkvenim 
ljudima naložio: »Potičite, časna braćo, u srcima onih koji su 
povjereni vašoj brizi zanosnu i kao nezasitnu glad za Isusom 
Kristom... Sve ljude bilo kojega staleža pozivajte i silite da 
uđu jer je ovo kruh života koji je svima potreban« (Ene. 
Mediator Dei). : 


ČETVRTAK 


1. če Dj 3, 11-26: Začetnika života ubiste, koga je Bog uskrisio 
od mrtvih. (str. 101) 

P. p. 8, 2a i 5. 6-7. 8-9 (str. 475) ; 

P. Gospodine, Gospodine maš, divno je ime tvoje po svoj 
zemlji! 


Prvo je Petrovo čudo pružilo prigodu za njegov drugi 
govor u Jeruzalemu. Kad se oko dva apostola okupilo u hram- 
skom Salomonovu trijemu veliko mnoštvo naroda, Petar isti- 


če da je hromi prohodao ne snagom riječi učenika nego u ime 


uskrslog Učitelja. To čudo ima isti smisao kao i njegovo 
uskrsnuće: Bog je time proslavio Isusa. Apostol ga na temelju 
poznatih pjesama iz Izaijine knjige naziva Božjim slugom, ali 


grčka riječ »pais« znači i dijete pa ga Vulgata i naziva na > 


tom mjestu Božjim Sinom. Ako to još nije bilo posve jasno 
starozavjetnom proroku, novozavjetni je prevodilac dobro 
znao na koga se odnosi. Za Petra je i sve kršćane Isus za- 
četnik života koji je dopustio da bude ubijen, ali ga je Bog 
uskrisio od mrtvih. Ponovno Petar tvrdi: »Tomu smo mi svje- 
doci«, pa sve gradi na Isusovoj smrti i ukrsnuću. »Kristovim 
su ubojstvom mislili konačno riješiti Kristovo pitanje, kao što 
'smrt zaista sve rješava. Ali računi su pomršeni, jer on ustaje 
od mrtvih i eto ga opet pred njima: najprije u njegovoj osobi 

s njegovom pravom i nevjerojatnom prisutnošću, a zatim u 
osobi apostola s neiserpnom i divnom snagom. Na jedan ili 
drugi način on ostaje među njima kao neugasivo svjedočan- 
stvo. Smrt nije uspjela da ga ubije. Ni nehaj ljudi neće uspje- 
ti da na nj padne veo zaborava. Početnika se života ne može 
ubiti. Može se samo misliti da je ubijen i onda prisustvovati 
njegovu uskrsu« (Zarri). 

Govoreći o Kristovoj smrti Petar navodi pojedinosti po- 
znate nam iz evanđelja da je, naime, Pilat bio odlučio Isusa 
osloboditi, da su ga se Židovi odrekli i tražili da im se pusti 
ubojica Baraba. Uz ta jasna spočitavanja prvak apostola ipak 
opravdava me samo zavedeni narod nego čak i članove Veli- 
kog vijeća da su sve to učinili iz neznanja. To je učenik na- 
učio od Učitelja koji je tako molio za one koji su ga raspeli 
(Lk 23, 24). Sada, dakle, trebaju doći do pravog saznanja, 
trebaju se obratiti i povratiti na Božje gledište pa će im gri- 
jesi biti izbrisani. Petar navodi nekoliko biblijskih tekstova 
koji govore kako je Bog odavna navijestio da će na svijet 
poslati Mesiju koji će biti jedan od ljudi, njihov brat. Ako to 
nisu spoznali dok je živio među njima, neka ne propuste da 
ga prime i slušaju sada uskrsloga. Inače bi se na njima izvr- 
šila Božja prijetnja da će takvi biti istrijebljeni iz izabranog 
naroda. Apostol ne želi da se to dogodi ijednom od njegovih 
sunarodnjaka, jer su oni sinovi proroka i Božji saveznici. Kad 
ga oni prime kao svoga Mesiju, onda će u njemu biti blago- 
slovljena i sva plemena na zemlji. Petar se još uvijek nada 
da će se SZ jednostavno pretvoriti po vjeri u Krista u NZ, 
što bi se bilo i dogodilo da je izabrani narod prihvatio Krista 
koji je i sam djelovao samo među Židovima. Ali ljudi ne 
mogu poremetiti Božje nacrte ni u kojem slučaju. 

Pripj. nas psalam potiče da slavimo našega brata, Boga- 
-čovjeka po kojemu je postalo Božje ime divno po svoj zemlji. 
u naravnom a još više u nadnaravnom pogledu. Na dva se 
mjesta u NZ-u taj tekst primjenjuje na Krista (Heb 2, 9 i 1 
Kor 15, 27), u drugom slučaju upravo na njegovu pobjedu 
nad smrću. I zaista, tek je uskrsnućem Bog sve podložio nje- 
mu pod noge jer je prvorođenac od mrtvih (Otk 1, 5; Kol 1, 
18), prvorođenac svakoga stvorenja (Kol 1, 15). Sin je Božji to 
postao kad je uzeo naše smrino tijelo, ali se takvim iskazao 
tek svojom pobjedom nad smrću. Što sve to znači dosta nam 
pokazuju u prošla tri dana sretno izabrana patristična čitanja 
u novom Čagoslovu. 

Ev. Lk 24, 35-48: Trebalo je da Krist trpi i treći dan uskrsne 
od mrtvih. (str. 75-6) 


Kod današnjeg evanđeoskog čitanja imamo rijetku po- 
sebnost da na početku ponavlja zadnji redak jučerašnjeg či- 
tanja. Dva su učenika došla iz Emausa s radosnom viješću da 
je Krist uskrsnuo i da su ga prepoznali u lomljenju kruha, 
a onda se iste večeri ukazao svojima u Jeruzalemu. Kad od 
straha i radosti učenici nisu još mogli povjerovati da je on 
među njima, nije im samo dao da ga se dotiču nego je i jeo 
pred njima. To nam mjesto, uz druge ali nekako i više od 
drugih pokazuje kako su »tekstovi o njegovim ukazanjima 
puni neke posebne dijalektike. Uskrsnuće nije povratak u 
prostorni i vremenski život nego ulaz u novi način postoja- 
nja. O tome nam ti tekstovi jasno svjedoče. S jedne je strane 
Ukrsli posve onaj isti kao i prije smrti, jede sa svojim uče- 
nicima i pušta da ga se dotiču. S druge se strane ipak poka- 
zuje drugačijim, i to toliko da ga najbolji prijatelji ne pre- 
poznaju. Uzvišen nad vremenom i prostorom, on se pojavljuje 
iznenada i isto tako neočekivano nestaje. Jedan te isti evan- 
đelist iznosi kako je Krist isti i drugačiji« (Pfaffenbichler). Mi 
te poteškoće obično rješavamo da je Isusovo uskrslo tijelo 
bilo »proslavljeno«, čime nazivamo nešto što nam nije pozna- 
to ni pristupačno. Kristovo uskrsnuće jest i ostaje otajstvo 
koje će nam biti razumljivije tek kad i mi doživimo slično 
uskrsnuće. Sada neka nam bude dosta da nas on hrani svo- 
jim proslavljenim tijelom koje polaže u nas kao sjeme uskr- 
nuća. 

Lukin izvještaj o Isusovu ukazanju u Emausu i o susljed- 
nom u Jeruzalemu ima više veza. U oba se slučaja Krist po- 
ziva na stanozavjetne pisce koji govore o njemu, i to ne samo 
o njegovoj smrti nego i o uskrsnuću. Naše razne vjeroispo- 
vijesti izriču uvjerenje da je Isus umro i uskrsnuo prema 
Pismima. Kao što su ona navijestila te glavne događaje ljud- 
skog spasenja tako će Kristovi učenici, usmeno i pismeno, 
svjedočiti da su se oni zaista zbili. To će propovijedanje po- 
služiti svim narodima za obraćenje i oproštenje grijeha, što 
je opet zajednička točka prvoga i drugoga čitanja. Naglašuje 
je danas i pričesna pjesma: »Vi ste narod određen za Božju 
svojinu da razglasite slavna djela onoga koji vas pozva u 
svoje divno svjetlo, aleluja« (1 Pt 2, 9). S tim u vezi u mo- 
litvi poslije pričesti spominjemo svetu zamjenu koja je izvr- 
šena mašim otkupljenjem. Liturgiji je taj izraz drag a ozna- 
čuje da smo za svoju smrtnost, danu Kristu, od njega pri- 
mili besmrtnost i sve ono što ona sadrži. 

PETAK 


1. č. Dj 4, 1-12; Nema spasenja ni po jednom drugom. 
(str. 101-2) 

P. p. 117, 1-2 i 4. 22-24. 25-27a (str. 562-3) 

P. Kamen što ga odbaciše graditelji postade kamenom 
ugaonim. Ili: Aleluja. 


Riječi su apostola, potvrđene čudesnim djelom, vodile u 
trpljenje. Prva Crkva nailazi na progonstvo koje će je na 
jedan ili drugi način pratiti do kraja svijeta. Dok su Petar 
i Ivan htjeli svojim uvjeravanjem naroda što bolje pastoralno 
iskoristiti čudo što ga je Bog po njima učinio na hromu pro- 
sjaku, upali su u sukob s Velikim vijećem. Izgleda da je nji- 
hov govor najviše smetao stranci saducej&a koji su nijekali 
uskrsnuće od mrtvih, a eto apostoli su to navješćivali narodu 
na temelju Isusova uskrsnuća, Uvijek će činjenica da je Krist 
uskrsnuo i s tim povezana sigurnost da ćemo i mi uskrsnuti 
biti glavni kamen spoticanja između Crkve i svijeta. Židovi 
iste večeri apostole uhvatiše i baciše u tamnicu s namjerom 
da ih sutra izvedu pred Veliko vijeće. Prve kršćane to nije 
nimalo zastrašilo, nego im se broj skoro podvostručio. Koliko 
svjetske ljude privlače nauke i pokreti koji obećavaju ovo- 
zemna dobra toliko se pravi vjernici oduševljavaju za progo- 
njenu kršćansku vjeru i Crkvu. Na to je sredstvo rasta 
Crkve upozorio i II vat. sabor (L 4 i naročito Cus 44, gdje je 
citirana i poznata Tertulijanova riječ o krvi kršćana kao sje- 
menu, koju je naveo i Pavao VI u svojem govoru prigodom 
kanonizacije sv. Nikole Tavelića). 

Apostoli su pred Velikim vijećem izjavili isto što i pred 
narodom. Pun Duha Svetoga Petar želi da svi jasno doznaju 
kako je ozdravljen taj bolesnik koji se s Petrom našao pred 
sucima istražiteljima. Njima Kristov namjesnik veli neustra- 
šivo u lice: »Po imenu Isusa Krista Nazarećanina, koga ste 
vi razapeli, a koga je Bog uskrisio od mrtvih, po njemu zdrav 
stoji ovaj čovjek pred vama«. Činjenica i izvor toga čuda 
nisu mogli biti izneseni kraće i jasnije. Time je sve rečeno, 
a posebno naglašeno ono zbog čega su saduceji bili ogorčeni 
na apostole: Isus je zaista uskrsnuo. Budući da je svima Ži- 
dovima Biblija bila najveća svetinja, Petar još spominje jedno 
mjesto iz ps 117. koje je unaprijed predvidjelo da će narodni 
starješine odbaciti svoga Mesiju. To je bilo žalosno i za na- 
rod tragično, ali nije moglo izmijeniti Božji plan spasenja 
svijeta. Slijedi, naime, često citirana (nalazi se i u Cus 10 i 
M 7) Petrova izreka da je Isus jedini Spasitelj svih ljudi. Oni 
ga mogu odbaciti, ali time onemogućuju svoje spasenje, po- 
stignuće svog cilja. 

Kako je Petar naveo ps 117, tako ga i mi ponavljamo 
poslije čitanja. Pjesma se odmosi na izabrani narod što su ga 
okolni neprijatelji neprestano tlačili i htjeli uništiti, a upravo 
on je trebao da postane ugaoni kamen mesijanskog kraljev- 
stva. Tako su Izraelci svečano pjevali ulazeći u hram, a tako 
mi pjevamo slaveći Kristovu uskrsnu pobjedu. On je sam te 
riječi primijenio na sebe (Mt 21, 424 i paral. mjesta) pa su 
i apostoli imali puno pravo uzimati ih u tom smislu (Dj 4, 
11; Ef 2, 20s; 1 Pt 2, 7). Kristovo je uskrsnuće temeljni ka- 
men sve zgrade njegove nauke i Crkve. To je njegovo djelo 
čudo kat' egzohen u očima svih ljudi koji traže Boga. Stoga 
se u uskrsne dane toliko ponavlja redak: »Ovo je dan što 
ga učimi Gospodin, kličimo i radujmo se njemu!« U vezi s 
glavnom misli čitanja još srdačno molimo za se i za sve ljude: 
»Gospodine, spasenje nam daj!« 


Ev. Iv 21, 1-14: Dođe Isus, uzme kruh pa im ga dadne; ribu 
isto tako. (str. 98) 


Uskrsli je Spasitelj po anđelu i zatim sam naložio apo- 
stolima da odu u Galileju gdje će ga vidjeti. Ondje su s njim 
proveli najduže li najljepše vrijeme prije njegove smrti, ondje 
su bili kod kuće. Kad su se vratili svome poslu, željno su 
iščekivali susret s Učiteljem. Dogodio se u značajnim okol- 
nostima koje su i za nas važne, jer liturgija u tom blagovanju 
gleda kako se i mi hranimo s oltara pa nam kod pričesti po- 
navlja riječi iz Ivanova izvještaja. On je to važno poglavlje, 
izgleda, nadodao iza kako je s 20, 31-2 bio zaključio svoje 
Evanđelje. Učinio je to po svoj prilici da ispravi tumačenje 
Isusovih riječi u 21, 22 o njegovoj smrti, kakvo su im ga kr- 
šćani kasnije davali, a možda još više da pri koncu svoga 
života još jednom on, Isusov najdraži učenik, istakne sasvim 
posebnu ulogu Petra u apostolskom zboru i u Crkvi. Prije 
izvještaja kako je Isus udijelio Petru prvenstvo Ivan opisuje 
Isusovo ukazanje na Tiberijadskom jezeru s čudesnim ribo- 
lovom. Iako se spominje sedam apostola, istaknuta je samo 
Petrova osoba: on ih vodi na ribarenje, on skače u more da 
što prije dođe Gospodinu, on vuče na kopno mrežu s ribama. 
Ivan ističe prednosti Petra kao što ga je čekao kad su trčali 
na Isusov grob i pustio ga da prvi uđe u grob (Iv 20, 4-6). U 
apostolskom zboru Petar ima isto mjesto prije i poslije Isu- 
sova uskrsnuća, a tako po svome nasljedniku i u Crkvi do 
svršetka svijeta. 

Crkveni oci i pisci u raznim pojedinostima toga odlomka 
gledaju važna značenja. »Noćno je ribarenje djelovanje prije 
Krista. Kad se on pojavi, jutro je i dolazi do bogata ribo- 

lova. Prije dana spasenja, koji nam je svanuo kad je Isus — 
sunce pravde — uskrsnuo od mrtvih, propovijedali su zakon 
i proroci, ali nisu mogli donijeti spasenje svijetu... Došlo je 
jutro i Gospodin je stajao na čvrstoj obali da označi vrijeme 
milosti. Poslije svoga uskrsnuća ostaje besmrtan i izvan va- 
lova maše umrlosti« (Rupert iz Deutza). »Tom su prigodom 
Petar i Ivan pokazali različite ćudi: onaj je oduševljeniji, ovaj 
uzvišeniji; onaj spremniji, ovaj uviđavniji; stoga je Ivan prvi 
upoznao Isusa a Petar prvi došao k njemu« (Krizostom). Isto 
tako oci traže značenje broja učenika, kojih je sedam kao što 
sedam darova Duha Svetoga sjedinjuje i sređuje Crkvu, a 
desna strana lađe simbolizina pozvane i spašene s desne. Za - 
nas je najkonkretnija napomena zagrebačke Biblije: »Ova 
scena, po Ivanovoj simbolici, vjerojatno ima euharistijsko zna- 
čenje. Pracrkvi je riba bila simbol euharistije«. U svakom 
slučaju treba. Krista prije upoznati ako ga želimo s korišću 
blagovati. ; 


SUBOTA 


1. č. Dj 4, 13-21: Mi ne možemo drugačije nego govoriti što 
smo vidjeli i čuli. (str. 102) 


P.p. 117,11i14-15. 16ab-18. 19-21 (str. 562-3) 
P. Zahvaljivat ću ti, Gospodine, što si me uslišao. Ili: Aleluja. 


Kad su priređivači novog Misala stavljali zajedno dana- 
šnja dva čitanja, sigurno nisu mislili, ali je dobro uočiti da 
obadva imaju na početku riječ »pratioci«. Grčki tekst nema 
te imenice (nego Mk 6, 10 da su bili kod Isusa, a Dj 4, 13: 
s Isusom), ali ona točno označuje što su apostoli bili i kako 
su nam kao Isusovi pratioci najbolji svjedoci njegova života, 
smrti i uskrsnuća. Kao takve su poznavali i židovski glavari 
koji su ih ispitivali zbog čuda što su ga učinili u Isusovo ime. 
Ni istražitelji nisu mogli a da se ne dive neustrašivosti apo- 
stola, pogotovo kad se iz svega njihova nastupa vidjelo da su 
neuki i priprosti ljudi. Jakost Isusovih svjedoka nije u rječi- 
tosti i ljudskoj mudrosti nego u stvarnosti koju oni zastupaju. 
Ta je u tome ozdravljeniku bila tako očita da suci istražitelji, 
iako zapravo optuženi, nisu mogli ništa odgovoriti na njihovu 
tvrdnju da se to čudo dogodilo u ime Isusa koji je uskrsnuo. 
Kad su se tako našli u škripcu, a jer su htjeli igrati pravog 
suda, narediše da apostoli izađu kako bi se oni posavjetovali 
što da poduzmu. Očito čudo nisu mogli zanijekati, još manje 
zbog njega apostole kazniti, pa najbolje što su znali izmisliti 

bilo je da narede apostolima neka šute. Ta se zavjera šutnje 
i ignoriranja u povijesti Crkve mnogo puta ponovila, a naše 
je vrijeme upoznalo i »Crkvu šutnje«. 

Nije to prvi put da farizeji tako postupaju. Kad je mno- 
štvo klicalo Isusu kod svečanog ulaska u Jeruzalem, farizeji 
su od njega tražili da to zabrani svojim učenicima. Poznat je 
Isusov odgovor: »Kažem vam, ako oni šute, kamenje će vi- 
kati« (Lk 19, 40). I sada su apostoli uskratili poslušnost ne- 
pravednoj i bezbožnoj naredbi s izjavom da se više valja 
pokoravati Bogu nego ljudima. Isus Bog im je naredio da o 
njemu govore i za njega svjedoče, što tu onda mogu ljudi? 
A nije po srijedi bila samo Isusova izričita zapovijed nego i 
njihov doživljaj, puka stvarnost, pa nisu mogli ne govoriti ono 
što su vidjeli i čuli. To je sve bilo tako očito i jednostavno 
da su i sami suci to više-manje uvidjeli. A budući da je valj- 
da narod vani čekao da vidi kako će to ispitivanje završiti, 
narodnim glavarima nije preostalo drugo nego apostole otpu- 
stiti. Kako su to učinili zbog naroda, taj je onda zajedno s 
apostolima slavio Boga za sve ono što se u ta dva dana 
dogodilo. . 

: Njihovo slavljenje prelazi i na nas, a budući da je povod 
slavljenju isti kao jučer, činimo to s nekoliko redaka istoga 
psalma. Tom se prigodom zaista proslavila desnica Gospod- 
nja, moć i mudrost, ali još neizmjerno više Isusovim uskrsnu- 
ćem u čiju je potvrdu i izvedeno čudo na hromu prosjaku 
i sve što se poslije toga dogodilo. Stoga u Kristovo ime sla- 
vimo Boga koji svoga Sina nije predao trajnoj smrti i što 
je on svojim uskrsnućem postao naš Spasitelj. Time .danas 
još jedanput, ako se uzima Rimski kanon, prinosimo njegovu 
i našu žrtvu za sve koje se udostojao iz vode i Duha Svetoga 
nanovo roditi i dati im otpuštenje svih grijeha. Koje li mno- 
štvo otkupljenih i krštenih! Samo neka svi slave Boga! 


Ev. Mk 16, 9-15: Idite po svemu svijetu i pripovijedajte 
evanđelje! (str. 46) 


Tko bi htio misliti da egzegeza mora ostati na jedno- 
stavnom izlaganju biblijskih tekstova i da to nije ni tako 
težak posao, neka samo usporedi Mt 28, 8 i Mk 16, 8. Is obzi- 
rom na Bibliju od prijeke je potrebe teološko gledanje koje 
jedino može koliko-toliko uskladiti i evanđeoska nepoduranja. 
»Marko promatra ljude i njihovo vladanje s obzirom na nji- 
hovu vjeru. Njemu nije izmakla činjenica da ženama, unatoč 
njihovoj nježnoj brizi za Isusovo mrtvo tijelo, ipak manjka 
duboka, živa vjera, tj. vjera u Isusovo božanstvo i u istini- 
tost njegovih navještaja« (Aleksič). Još gore je bilo s Isuso- 

vim učenicima. Poslije žena koje su vidjele samo anđela 
Marko. spominje Mariju Magdalenu i dvojicu emauskih uče- 
nika koji su vidjeli samog Isusa. Oba su izvještaja vrlo kratka 
i oba svršavaju konstatacijom da Isusovi »pratioci« nisu vje- 
rovali ni Magdaleni ni dvojici učenika. Apostole djelomično 
opravdava Markova napomena da su bili u tuzi i suzama, ali 
tuga ih je sama po sebi zapravo trebala još više raspoložiti 
za vijest o Isusovu uskrsnuću koja bi posve izliječila svu nji- 
hovu žalost. Možda nam nevjeru apostola može lakše protu- 
mačiti Markova riječ da se Isus dvojici učenika ukazao »u 
drugom obličju«, što nam govori o svoj tajanstvenosti Isusova 
uskrsnuća. Spomenuto je to zbog toga da se vidi koliko razu- 
mijevanja i samilosti moramo osjećati prema onima koji i u 
naše dane nisu u stanju da zasluže Isusovu pohvalu »Blago 
onima koji će vjerovati, a da nisu vidjeli!« (Iv 20, 29). Vjera 
jest i uvijek će ostati Božji dar koji treba izmoliti. 

Iz navedenoga nikako ne slijedi da se čovjek smije su- 
protstavljati dokazima i pomagalima vjere. Kad bi bilo tako, 
onda Gospodin ne bi onako korio nevjeru svojih apostola ko- 
jima je predbacio čak i okorjelost srca, jer nisu vjerovali oni- 
ma koji su ga vidjeli pošto je uskrsnuo. »Učenici jedva jedvi- 
ce vjeruju u uskrsnuće. Smrt je tako protivna prirodi da 
nam se čini apsurdnom i nemogućom; a opet je ona tako 
prirodna da nam se ne da vjerovati u neko njezino primirje. 
Toliko smo smrtni i ujedno toliko pozvani na besmrtnost da 
nam se smrt i besmrtnost čine jednako nevjerojatnima. Ali 
upravo se kod uskrsnuća mjeri naša vjera, jer vjerovati u 
uskrsnuće znači vjerovati u otkupljenje, u pobjedu Boga nad 
čovjekovim grijehom« (Zarri). Bez vjere u Isusovo i, na teme- 
lju njegova, u vlastito uskrsnuće čovjek ostaje puki čovjek, 
subjektivno neotkupljen, bez perspektive i konačnog cilja. 

Crkva ne želi ostaviti nikoga u tako bijednom stanju pa 
na kraju uskrsne osmine donosi Isusovu naredbu apostolima 
i njihovim nasljednicima da idu po svemu svijetu i propovi- 
jedaju Radosnu vijest svakom stvorenju. A nema za svakog 
smrtnika radosnije vijesti i nauke od one koja nas uvjerava 
da nismo osuđeni na trajnu smrt, nego da ćemo uskrsnuti kao 
što je slavno uskrsnula naša Glava, Isus Krist. Te misli izra- 
žavaju i molitve kojima danas okružujemo misnu žrtvu i 
gozbu. Upravo ona nam je uzrokom trajne radosti (nad da- 
rovima) jer nas ona treba da dovede do nepokvariva uskr- 
snuća našeg proslavljenog tijela (poslije pričesti). Sažeto sve 
to obuhvaća svečani blagoslov u novom Misalu kroz uskrsno 
vrijeme: »Da zaslužite onomu, kojemu ste već uskrsli u kršte- 
nju vjerom, pridružiti se u nebeskoj domovini današnjim pra- 
Vilnim življenjem !« 

II VAZMENA NEDJELJA 


GOD. A 


1. č. Dj 2, 42-47: Svi koji prigrliše vjeru držali su se zajedno 
i sve im je bilo zajedničko. (str. 100-1) 


P. p. 117, 2-4. 13-15. 22-24 (str. 562-3) 


P. Zahvaljujte Gospodinu jer je dobar, jer je vječna ljubav 
njegova! 


Opis nam Reda čitanja za vazmeno vrijeme kaže (14): 
»Prvo je čitanje, u krugu od tri godine, uzeto iz Djela apo- 
stolskih i to usporedno ii postupno: tako te se svake godine 
donosi nešto o životu, svjedočanstvu i napredovanju prvobitne 
Crkve«. Budući da Kristova nauka ne traži samo teoretično 
naviještanje nego i provođenje u praksu, život nam je prvih 
kršćana jednako dragocjeno svjedočanstvo kao i njihova vje- 
ra. Na temelju vjere i života po vjeri Kristova je nauka uvi- 
jek napredovala i napreduje u svijetu i u svakoj duši, Kako 
je Isusovo uskrsnuće glavna točka našega vjerovanja, to nas 
upliv te činjenice ma preobrazbu židovskog i poganskog svi- 
jeta posebno zanima kroz ovo uskrsno vrijeme. Liturgijskom 
čitanju i doživljavanju Djela apostolskih, ipak, nije toliko do 
toga da nam dočara idilično stanje prve Crkve koliko želi da 
doživljena vjera u Kristovo uskrsnuće preobrazi i naš život. 
Otajstveno slavljenje Uskrsne pedesetnice treba. da u nama 
učvrsti i sve više razvije postojanost u apostolskoj nauci, zaje- 
dničkom životu, lomljenju kruha i u molitvama. Stoga obno- 
vljena liturgija, koja po II vat. saboru (B 4, 104; Cus 22; 
Bs 15; M 14) toliko naglašava vazmeni misterij da ga produ- 
žuje kroz svih pedeset dana, i svu ovu Pedesetnicu smatra 
kao jednu cjelinu. Odatle i naziv današnje nedjelje i ostalih 
sedam do zaključnog pedesetog (pentekost€) dana na Duhove. 

Mnogo se puta spominje zajedništvo dobara u prvoj jeru- 
zalemskoj Crkvi. Sigurno da je to bilo posve slobodno i da je 
u velikoj zajednici — kolika je sada Crkva — nemoguće u 
takvom opsegu. Ali ono ipak ostaje kao ideal koji, ako nije 
moguće dostići, treba da bude cilj kojemu se neprestano teži. 
Još više to vrijedi za naše vrijeme kad je sve usmjereno na 
sticanje, posjedovanje i uživanje zemaljskih dobara. Vodstvo 
je naše Crkve toga svjesno kao što je proglasio II vat. sabor 
i posebno odlučno Pavao VI u govoru 24. VI 1970. Tom je 
prigodom ponovio riječ kand. Lercara na saboru: »Crkva mo- 
ra biti siromašna, još više: mora se i vidjeti da je Crkva siro- 

mašna«, Zatim je nadodao: »Dobro nam je poznato da danas 
javno mišljenje u Crkvi i izvan Crkve želi i upravo smatra 
potrebnim da se živi prema evanđeoskom siromaštvu i da to 
vidi ostvareno ondje gdje se evanđelje propovijeda. Recimo 
posve jasno: kod službene Crkve, kod Svete stolice«. S tim 
je u vezi papa spomenuo postepene reforme koje su već uve- 
dene i koje će se još uvesti. Nije na nama da sudimo kako 
ih on provodi kod sebe i oko sebe. Sudeći po škrtim vijesti- 
ma koje o njegovoj osobnoj skromnosti prodiru u javnost nje- 
mu neće biti teško odgovarati na sudu siromašnom Isusu i 
nebrojenim njegovim siromašnim sljedbenicima. Za svakoga 
je od nas najvažnije: kako ja shvaćam taj znak vremena i 
u praksi provodim taj Božji glas našem vremenu? 

Nije sve ni u tom većem ili manjem evanđeoskom siro- 
maštvu. Važnije je da ono bude sredstvo i znak onog raspo- 
loženja u kojemu su prvi jeruzalemski kršćani »po kućama 
lomili kruh i zajedno uzimali hranu vesela i priprosta srca«, 
Kako siromaštvo i veselje može i mora biti u vezi najljepše 
vidimo kod asiškog siromaha. Lukin izvještaj još dodaje da 
su prvi kršćani hvalili Boga i zato uživali naklonost svega 
naroda. Hvalimo Boga od svega srca barem sada pripj. psal- 
mom koji smo prošle sedmice više puta ponavljali. Od skro- 
mnog života kršćana i od njihova slavljenja Boga uvijek će 
slijediti rezultat: »A Gospodin je svaki dan pripajao Crkvi 
one koji se spasavahu«. 


2. č. 1 Pet 1, 3-9: Uskrsnućem Isusa Krista od mrtvih ponovo 
nas rodi za živu nadu. (str. 203) 


Gore spomenuti opis Reda čitanja nastavlja: »Za apostol- 
sko čitanje uzeta je za god. A Prva poslanica Petrova, za god. 
B Prva poslanica Ivanova, za god. C Otkrivenje. Ti tekstovi 
ponajpače odgovaraju duhu radosne vjere i čvrste nade koji 
je svojstven ovom vremenu.« I zaista nije teško u današnjem 
početnom odlomku Petrove poslanice uočiti duh radosne vjere 
i čvrste nade. Barem tri puta susrećemo u tim retcima vjeru i 
isto tako njezinu pratilicu, radost. Vjera je veza s Bogom i s 
Božjom snagom koja upravo po vjeri čuva u nama da nam 
bude za spasenje sve što je Bog spremio da se objavi u poslje- 
dnje vrijeme, To je vrijeme prema biblijskom shvaćanju doba 
od Krista do svršetka svijeta. Za čovjeka je spasonosno samo 
ono što nam je Bog objavio i što vjerom prihvaćamo kao pravu 
istinu zbog autoriteta onoga koji nam je objavio sebe i svoj 
nauk. Vrijednost je vjere dragocjenija od propadljivog zlata 
koje Petar spominje i zato da nam pokaže kako se vjera kuša 

ičistiu raznim kušnjama kao zlato u vatri. Onaj koji posjeduje 
zlato želi da je provjereno i čisto; tako se i kršćani ne žaloste 
nego kliču od radosti kad im časovita trpljenja pročišćavaju 
vjeru i s njom umnožavaju zasluge. To nam je sada sakriveno 
ali će se očitovati i iskazati u času kad se objavi Isus Krist. Tada 
će naša pročišćena i obogaćena vjera biti na hvalu, slavu i čast 
Isusa Krista, a s njime i na našu. On je naime temelj i pred- 
met naše vjere i ljubavi. Petar piše drugom maraštaju kršćana 
koji nisu vidjeli Isusa ali ga ipak ljube i kojega oni još ne gle- 
daju — kao što će ga gledati kad opet dođe — a ipak već sada 
u nj vjeruju. Ako se sada veselimo kušnjama koje čiste i obo- 
gaćuju našu vjeru, pravo ćemo klicati od veselja neizrecivom 
i proslavljenom radosti tek onda kad Isusovim dolaskom posti- 
gnemo cilj svoje vjere: spasenje duše. 

Tu je Petar nagomilao toliko izraza i uz to tako dalekih 


od svagdašnjeg života da nas takva vjera, uza svu svoju uzvi- 


šenost, ne bi mogla usrećiti kad ne bi bila prožeta nadom. 
Ona je živa, jer je živom čini oživljeni i uskrsli Isus Krist. 
Njegovo nas je uskrsnuće ponovno rodilo, što se doista i dogo- 
dilo u krštenju i u svakogodišnjem obnavljanju krsne milosti. 
To nas rođenje čini djecom nebeskog Oca kojemu Petar daje 
hvale na početku odlomka. A kao Božja djeca imamo pravo na 
njegovu baštinu. Na zemlji uživamo baštinu zemaljskog oca, 
a baština nam je nebeskog Oca sačuvana u nebesima. Ljudi se 
diče bogatom i slavnom baštinom svojih roditelja ili drugih 
koji su im je ostavili, ali što je i najveća zemaljska baština 
prema onoj koju Petar naziva neprolaznom, neokaljanom, neu- 
velom? Ako prvi i treći izraz govore o njezinoj vječnosti, dru- 


gi ističe da na njoj nema ni najmanje ljage, dok su zemaljske: 


baštine često opterećene znojem ili čak krvlju izrabljivanih. U 
Bogu smo zaista bogati i to nedužno bogati! 


Al, Budući da si me vidio, Toma, povjerovao si, govori Gospo-, 


din: blaženi koje ne vidješe, a vjeruju! 
Ev. Iv 20, 19-31: Nakon osam dana dođe Isus. (str. 97) 


I bez ikakove napomene shvaćamo da nas evanđeoska či- 
tanja prvih vazmenih nedjelja izvješćuju o ukazanjima uskrs- 
nuloga Krista. Ivanov je opis ukazanja na Uskrs i osam dana 
kasnije — dakle danas — tako značajan da se ponavlja u sve 
tri godine (A, Bi C). Sadržaj mu je tako bogat da se možemo 
lako svake godine zaustaviti kod neke posebne pojedinosti. 
Evo ovdje skupnog osvrta na čitav odlomak. 


II nedjelja A — 201 


Učenici su se zatvorili ne samo zbog općenitog straha da 
im se ne dogodi kao i Učitelju, nego valjda i zbog posljedica 
koje bi im mogle donijeti glasine o Isusovu uskrsnuću. Te su 
mogle biti posebno teške ako Pilat povjeruje židovskim gla- 
varima da su Isusovi učenici oskvrnuli grob i odnijeli njegovo 
tijelo. Stoga eto Isusa u njihovu sredinu da im nazove i donese 
mir. To je njegov božićni i uskrsni dar, spasenje zasluženo 
Božjim utjelovljenjem i otkupljenjem. »Tim je pozdravom on 
djeci Crkve dao kao zakon. I mi na početku svetih bogoslužnih 
sastanaka nazivamo jedni drugima mir. Mir između sebe i s 
Bogom izvor je i početak svakoga dobra« (Ćiril Aleks.). Zatim 
im pokaza ranjene ruke i otvoren bok. Toma Akv. na temelju 
predaje otaca navodi četiri razloga zbog kojih je Isusovo pros- 
lavljeno tijelo zadržalo znakove rana. One će biti neprestan 
znak njegove pobjede nakon teške, krvave borbe. Trebale su 
učvrstiti vjeru učenika u njegovo uskrsnuće i proslavu. U 
nebu će ih Isus pokazivati Ocu kad nas bude zagovarao ma te- 
melju onoga što je podnio za nas. Na sudu će one svjedočiti 
kad okorjeli grješnici budu s pravom osuđeni. U tom času Au- 
gustin kao da čuje Isusa koji govori: »Gledajte čovjeka kojega 
ste propeli, gledajte rane koje ste mu zadali, gledajte bok koji 
ste otvorili. Vi ste te rane otvorili, za vas su one otvorene, a 
ipak niste htjeli ući.« O dobri Isuse, usliši me: među rane 
svoje sakrij me! 

Nazivanje mira i pokazivanja rana bilo je samo uvod. Da 
slijedi nešto veliko, vidi se iz toga što kad Gospodin svojima 
ponavlja pozdrav mira. Nato dodaje velike riječi: »Kao što me- 
ne posla Otac, i ja šaljem vas«. One sadržavaju utjelovljenje 
i primjenjuju otkupljenje na sve ljude do svršetka svijeta. 
»Tim je riječima Gospodin pokazao dostojanstvo apostolata i 
ujedno neusporedivu veličinu poslanja i ovlaštenja što ih pre- 
nosi na apostole« (Ćiril Aleks.) Praktični Grgur Vel. ističe i 
drugu stranu tih riječi opisujući potanko kako Otac nije Sina 
poslao da u svijetu uživa već da trpi. »Kao što Otac ljubi Sina 
a ipak ga je poslao u trpljenje tako i Gospodin ljubi svoje uče- 
nike iako ih šalje u svijet da trpe. Kad vas šaljem u progons- 
tvo, s pravom kao da je kazao, činim to istom ljubavlju kojom 
je Otac mene ljubio kad me je poslao u svijet.« Tvrd je taj 
govor, ali ispravan i jedini spasonosan. 

Gospodin šalje svoje u svijet da spasavaju duše, da im ot- 
puštaju grijehe. U tu im svrhu svojim dahom daje Duha Sve- 
toga. Bez te bi ovlasti njegovi izaslanici mogli malo učimiti. 
Već su farizeji pravo govorili da grijehe može opraštati jedino 
Bog (Lk 5, 21), jer grijeh vrijeđa upravo: Boga. 'Tom je prigo- 
dom Isus ustvrdio da i on ima vlast na zemlji opraštati i grijehe 

il za, dokaz je ozdravio uzeta. Sada tu vlast on prenosi ii ma 
svoje. Crkva je u tim riječima uvijek gledala ustanovu sakra- 
menta pokore. Na zadnjoj je večeri Isus apostolima i njihovim 
nasljednicima dao vlast nad:svojim tijelom i krvi, a na Uskrs 
uvečer vlast nad svojim otajstvenim tijelom koje je njegova 
Crkva, zajednica grješnika. Većega nam uskrsnog dara Spasi- 
telj nije mogao dati i ostaviti! Ali on u sebi sadrži i nešto stra- 
šno: kad na temelju usmene ispovijedi Božji službenik spozna 
i odluči da na nekoga ne može primijeniti Božje milosrđe, to 
mu ostaje zatvoreno. 

Te su velike stvari u očima puka nekako došle u pozadinu 
zbog onoga što se poslije toga dogodilo s Tomom. I drugi su 
apostoli sumnjali u Isusovo uskrsnuće, ali on upravo na bezo- 
čan način. Drugima je bilo dosta vidjeti Isusove rane, on ih 
se želi i dotaći. Grgur Vel, ističe da se to nije dogodilo slučajno. 
već zbog nas kojima je više koristila Tomina nevjera nego 
vjera drugih apostola. »Doticanjem se on vratio vjeri da se naš 
duh, oslobođen svake sumnje, učvrsti u vjeri.« Uz to Augustin 
opaža da i Tomi, kad je nakon osam dana ugledao Gospodina 
i priznao ga Bogom, to gledanje mije pružilo uzrok nego samo 
povod vjerovanju. Vidio ije, naime, samo čovjeka a ispovijedio 
je vjeru u Boga. S tim u vezi treba shvatiti i općenitost Isuso- 
vih riječi: »Blaženi koji ne vidješe, a vjeruju!« One se odnose 
i na nas. Toliko stvari ne vidimo a vjerujemo. Ogroman se dio 
našega znanja temelji ne ma osobnom iskustvu nego na vjero- 
vanju. Ako vjerujemo ljudima, neizmjerno više i čvršće vjeru- 
jemo ono što nam je Bog objavio i što je za nas učinio. Tome 
više vjerujemo nego i vlastitim očima. Ivan zaključuje odlo- 
mak: Vjerom se u Isusa Krista, Božjega Sina, posjeduje život 
u njegovu imenu. Zaista, blago onima koji vjeruju! Osiguran 
im je vječni život u Bogu. 


GOD. B 


1. č. Dj 4, 32-35: Jedno srce i jedna duša. (str. 102) 
P. p. 117, 2-4. 15c i 16a i 17-18. 22-24 (str. 562-3) 


P. Zahvaljujte Gospodinu, jer je dobar, jer je vječna ljubav 
njegova. 


Između govora i djela apostola, naročito Petrovih, knjiga 
koju čitamo ima dva kratka izvještaja o životu prve kršćanske 
općine u Jeruzalemu. Gore u god. A je prvi, a danas čitamo 
drugi. U prvom je istaknuto jedinstvo onih kršćana u vjer- 

skom, liturgijskom i općem molitvenom pogledu, a danas su 
opisane praktične posljedice toga nutarnjeg jedinstva. Nekako 
umetnuti r. 4, 33 pokazuje da se sve temeljilo na odvažnom 
svjedočenju apostola o uskrsnuću Gospodina Isusa. To je od 
Boga dan ne samo najveći dokaz istinitosti kršćanstva nego 
i izvor svega kršćanskog života. Tko vjeruje da je Isus uskrs- 
nuo i da smo mi krštenjem s njim duhovno uskrsnuli kako bis- 
mo osigurali jednom i svoje slavno uskrsnuće, taj je spreman 
na sve što Bog od njega traži. A kad je odvažno naviještanje 
Kristove nauke sa strane njegovih kvalificiranih učenika pobu- 
dilo prvo oduševljenje, onda je razumljivo da je mnoštvo vjer- 
nika bilo jedno srce i jedna Guša. Izraz je već davno postao po- 
sloviceni u svim kršćanskim jezicima, a ebao bi tas uvijek 
iznova podsjećati na islinu i činjenicu da svi mi kršteni tvo- 
rimo jedno otajstveno tijelo. Budući da je Krist Glava toga 
tijela i sve ono što ona u njemu znači, onda smo po njemu to- 
liko sjedinjeni da smo »jedno srce i jedna duša«. Postoji opas- 
nost da taj izraz ostane lijepa riječ, što mije bio slučaj kod 
prvih kršćana. Međusobna ih je ljubav silila da su im i mate- 
rijalna dobra bila zajednička, i to u tolikoj mjeri da. nitko ni- 
je nazivao svojim ono što mu je pripadalo. Zajedništvo (RBT) 
duhovnog blaga upućivalo ih je da jedni drugima priteknu u 
pomoć u tjelesnim potrebama. Neka ih je bilo pet tisuća, sigu- 
rno najviše iz siromašnijih slojeva, ipak nitko nije oskudijevao. 
Požrtvovnost je bila tako velika da su na raspolaganje potreb- 
nih svi stavljali ne samo svoje viškove nego su pojedinci pro- 
davali zemljišta i kuće te movac stavljali pred mnoge apostola. 
Bit će na to uplivalo i uvjerenje, koje je u prvim naraštajima 
kršćana bilo rasprostranjeno, da će se Gospodin brzo vratiti pa 
su prema tome (u njihovim očima) sva zemaljska dobra gubila 
na svojoj vrijednosti. U svakom slučaju smatrali su se ma zem- 
lji »tuđincima i strancima« (1 Pt 2, 11) kojima je »domovina 
na nebesima« (Fil 3, 20). Sve je to bilo angi jer je velika 
milost Božja bila nad svima njima. 

Mala je korist od ovakvih idealnih izleta u daleku prošlost 
ako ne tražimo da i nas prožima isti duh. Vođe su Crkve u 
naše doba toga u ogromnoj većini svjesne kao što se vidjelo 
iz nekih govora na II vat. saboru i iz nastojanja pape i mnogih 
biskupa poslije koncila. Dosta je spomenuti da je među najva- 
žnije službe Rimske kurije (enc. »Razvoj nanoda« 5) papa usta- 
novio novu »Pravda i mir« i dao joj »zadatak da čitav Božji 
narod potakne na punu svijest o dužnosti koja ga u ovim vre- 
menima obavezuje, i to tako da se s jedne strane promiče na- 
predak siromašnijih zemalja i njeguje socijalna pravda među 
narodima, a s druge strane .da se manje razvijenima pruži po- - 

moć, na temelju koje bi se oni sami mogli brinuti za svoj pro- 
gres«.. U istu je svrhu Pavao VI prigodom svoga posjeta u 
Bombayu molio i kasnije mnogo puta ponovio da se stvori 
veliki svjetski fond, »dijelom od novca koji se inače daje za 
vojne troškove, i da se iz tog fonda pomogne onima koji su 
bez sredstava« (ista ene. 51). On je u taj fond sam unio svoj prvi 
prilog. I kad bi ga drugi mogućnici slijedili, bilo bi to uvelike 
nasljedovanje prve jeruzalemske Crkve. A to se ne odnosi samo 
na velike. Oni će se pokrenuti kad mi mnogi maleni postanemo 
skromniji u svojim potrebama i manje privezani uz zemaljska 
dobra. 

U tom smislu možemo pjevati današnji pripj. psalam koji 
ne slavi zajednicu nego onoga koji svojom ljubavlju udah- 
njuje u ljuđe duh međusobne požrtvovne ljubavi. I sadašnjemu 
svijetu može pomoći samo Krist koji je za nas umro i uskrs- 


nuo. Treba mnogo moliti da graditelji svijeta što više zidaju: 


i ovozemni život na njemu. 


2. č. 1 Iv 5, 1-6: Sve što je rođeno od Boga pobjeđuje svijet. 
(str. 211) 


Uskrsnom je vremenu svojstven duh radosne vjere i Crkva 
ga u god. B podržava čitanjima iz Prve Ivanove poslanice. I u 
starom je Misalu bio današnji odlomak koji je u vezi s evan- 
đeljem o apostolu Tomi pa je u novom Misalu napravljena iz- 
nimka: danas se čita iz zadnjeg poglavlja te poslanice, a slije- 
dećih će se nedjelja čitati iz 2. pogl. dalje. U ovom je odlomku 
uz vjeru naglašena i ljubav koja je oživljava i provodi, a koja 
tvori glavni predmet poslanice apostola ljubavi. Sv. Augustin 
odmah na početku homilije o ovom mjestu govori: »Tko je taj 


da ne vjeruje da je Isus Krist (Mesija)? Onaj koji ne živi kako 


je Isus zapovjedio. Mnogi kažu: Vjerujem, ali vjera bez djela 
ne spašava. Učinak vjere je ljubav, kao što i apostol Pavao ka- 
že: Vjera očituje svoju snagu ljubavlju (Gal 5, 6).« Tko na taj 
način vjeruje, taj je rođen od Boga, taj je Božje dijete. O tome 
nam je kroz korizmu govorila sva crkvena priprava na kršte- 


nje, dotično na uskrsnu obnovu njegove svijesti i milosti. Dje- 


lotvorna vjera je kolotečina kojom nam je ići kroz godinu i 
uopće kroz život. U tom smislu naša vjera je naša pobjeda. 

Sv. Augustin se najduže zadržao kod apostolove riječi da 
Božje zapovijedi nisu teške. Nisu teške onome koji ljubi, jer 
ljubav sve čini lakim i slatkim. Nema zapreke koju čovjek ne 
nastoji svladati ako ga tjera ljubav. Dosta je promisliti što sve 
smišlja, poduzima i pretrpi ljubav prema novcu, pohlepa za 
posjedovanjem. A kome je Bog izvor, predmet i cilj ljubavi, 

pa stavljala Božja volja na nj ne znam kako velike zahtjeve, 
svi će mu biti laki. Vlastita se narav i svijet oko nas mogu to- 
me ne znam koliko suprotstavljati, Božja će djeca u vjeri i 
ljubavi uvijek sve svladavati. Onoliko koliko je u njima živa 
svijest da su Božja djeca koja su po Kristu vezana s Ocem. 
Sve bi te riječi mogle izgledati utopijom, nedostiživim idealom, 
da nam Bog nije uz stol gdje nas ovo uči priredio i stol gdje 
se neprestano hranimo Božjom ljubavi. 

O drugom je dijelu današnjeg odlomka bilo govora 11. si- 
ječnja. Ovdje evo još misli duboke spisateljice: »Vjera u otku- 
pljenje svijeta po utjelovljenom Božjem Sinu, vjera u križ i 
uskrsnuće, vjera u Gospodina koji dalje živi u svojoj Crkvi, 
vjera u božanski život koji je u nama, jednom riječju: uskrsna 
vjera — to je bila i jest nesavladiva snaga Crkve i njezine dje- 
ce. Božanska jednostavnost te vjere rješava svaki problem, na- 
dilazi svaku potrebu i muku. A kad čovjek umre, što nam se 
s ljudske strane čini zaista bijednim, vjera nas sa vječnom sla- 
vom unosi u Boga« (Lčhr). Krist je prošao kroz život vodom 
krštenja i smrću na križu te tako ušao u slavu Oca. I nas čeka 
isti put, kojim smo se već uputili i djelomice ga prešli, pa nam 
je pripravljena slična slava. Treba samo ustrajati u vjeri i lju- 
bavi. 

Ev. vidi gore god. A. 


GOD. C 


1. č. Dj 5, 12-16: Sve se više vjernika pridruživalo Gospodinu. 
(str. 103) 


P. p. 117, 2-4. 15c i 16a i 17-18. 22-24 (str. 562-3) 


P. Zahvaljujte Gospodinu, jer je dobar, jer je vječna ljubav 
njegova! 


Kad je u Dj 4, 33 rečeno da je Božja milost bila sa svima 
kršćanima, kad je još prije istaknuto (2, 47) da su jeruzalemski 
kršćani hvalili Boga, jasno je ono što odmah slijedi: »I zato su 
uživali naklonost svega naroda«, A ako to vrijedi za sve neve 
vjernike, mnogo više za one koji su im vjeru u Krista navijes 
tili i posredovali. Ono što je Spasitelj obećao (Iv 14, 12) svima 
onima koji budu vjerovali, ispunilo se u prvom redu na apos- 
tolima: »Zaista, zaista, kažem vam, tko vjeruje u me i on će 
činiti djela koja ja činim. Činit će i veća od ovih, jer ja idem 
k Ocu.« Kad je Krist uzašao k Ocu, trebalo je da se obistini i 
ta njegova riječ. U snazi te riječi, u Isusovo je ime Petar već 

ozdravio hroma prosjaka na vratima hrama. Čudesna je po 
Božja kazna na Petrovu riječ, izrečenu nad Amanijom i Safi- 
rom. Osim tih dvaju potanje opisanih čudesa sigurno su se 
dogodila i mnoga druga koja su poticala sve veće zanimanje i 
oduševljenje u narodu. Došlo je čak dotle da su na ulice izno- 
sili bolesnike te ih postavljali na postelje i nosila, da barem 
sjena Petrova, dok "je on prolazio, padne na nekoga od tih jad- 
nika. Evanđelja nam ne govore da se koje takvo čudo dogodilo 
u Isusovu životu. hr a 

Luka spominje da su dolazili i iz okolice Jeruzalema : de- 
nosili k apostolima svoje bolesnike i opsjednute, te nado aje: 
»I svi ozdravljahu.« Niti je Isus mislio samo na vanjska čudesa 
niti je apostolima dao samo tu moć. Mnogo su veće mmnaš 
milosti, obraćenja. A da je i tih bilo mnogo, vidi se iz sve većeg! 
broja vjernika. Svršetak današnjeg odlomka to posebno ističe. 
Vanjska su čudesa uvelike pridonosila rastu prve Crkve. a 
nata je usporedba Grgura Velikoga: »Kao što vrtlar žala la 
stabla zalijeva samo dok uhvate korijena i učvrste se tako je 
i Bog prvu Crkvu u njezinu početku pomagao izvanrednim ču- 
desima.« Želja za njima uvijek ostaje, naročito kod površnih 
vjernika i svih koji ih trebaju. U naše se doba u tom pogledu 
opažaju dvije oprečne suprotnosti: »Nije rijetkost da neki krš- 
ćani smatraju zastarjelim i sam pojam čuda, a da kod drugih, 
naprotiv, izbija prava pohlepa za lažnim čudesima« (RBT 160). 
Ne treba nam kršćana spomenutih na prvom mjestu, ali se 
mnoge neprosvijetljene duhovne osobe moraju čuvati i druge 
skrajnosti. 

Na prvi pogled začuđuju biblijske riječi da je narod visoko 
cijenio prve kršćane u Jeruzalemu, ali da se nitko nije usuđi- 
vao doći k njima blizu. Takav se dvostruki osjećaj bori u obič- / 
nom čovjeku pred svakom pojavom gdje se javlja Božji prst, 
a posebno pred samim Bogom. Izrazio ga je dubokoumni Au- 
gustin s dvije riječi: »Et inhoresco et inardesco A protrnuo sam 
od straha i izgaram od želje«. Ljudi su u apostolima i javim 
sljedbenicima vidjeli Božju silu, a pred njom se slabi čovjek 
osjeća nelagodno i pun strahopočitanja, i to. je običan svijet. 
držalo daleko od te Božje karizmatičke zajednice. S druge 
strane, Bog je ljubav i svi su njegovi zahvati prožeti neizreci- 
vom ljubavi koja privlači jače nego ikoji zemaljski magnet, pa 
tako okolina, barem ona jednostavna i dobronamjerna, bila je 
oduševljena prvom Crkvom u J eruzalemu te je svjedočenje i 
življenje prvih kršćana osvajalo sve više ljudi. Isto vrijedi za 
svaku zajednicu i za svaku dušu: što je ona više sjedinjena S 
Bogom, redovito uživa više poštovanja svoje okoline i više pri- 

* vlači druge. Zapravo, Bog u njoj i po njoj. 

2. č. Otk 1, 9-11a. 12-13. 17-19: Bio sam mrtav, ali evo živim 
u vijeke vjekova. (str. 217) 


»Gospodin u kojega vjerujemo nije živio samo između ro- 
čenja i smrti. Parabola njegove egzistencije ne počinje 1. godi- 
nom naše ere da zapadne polovicom njezina 4. desetljeća, nego 
se produljuje preko dalekih horizonata. Početak mu je u vječ- 
nosti: o tome govori Ivan na početku svog Evanđelja i Pavao 
u 1. gl. posalnice Kološanima. Gospodin je »Riječ koja je tije- 
lom postala« i »prvorođenac svih stvorova«. Poslije svoje smr- 
ti, kako izvješćuju svi evanđelisti, usknsnuo je na novi život 
i ostao na zemlji još 40 dana. Zatim je uzašao na nebo da se 
ponovno vrati i da nastavi svoje nutamje djelovanje, kao 'pro- 
slavljeni Krist, u svakom pojedinom vjerniku i u Crkvi« (Gu- 
ardini). Djela apostolska opisuju djelovanje proslavljenoga 
Krista u prvoj Crkvi, a Ivanovo Otkrivenje tajanstvenim vizi- 
jama cijelu budućnost Crkve do Isusova povratka. Stoga se ta 
knjiga čita u vazmenim nedjeljama (god. C) i potanje u dva 
zadnja tjedna (god. II) liturgijske godine. 

Da ta čitanja spadaju u vazmeno vrijeme, upućuje i to što 
se starom apostolu ljubimcu Isus ukazao u svoj svojoj slavi i s 
izjavom, istaknutom i u naslovu, koja govori o njegovoj smrti 
i uskrsnuću. Značajno je da je Ivan to viđenje doživio jedne 
nedjelje kad se od početka slavilo Isusovo uskrsnuće. Međutim, 
Gospodin nije više sam, apostol ga gleda između sedam svijeć- 
njaka, a ti označuju sedam maloazijskih Crkava kojima će 
Ivan uputiti spasonosne poruke. U nekom smislu možemo reći 
da je to Ivanovo gledanje otajstvenog Kristova tijela. A uz to 
je taj znak i reminiscencija na zlatni sedmerokraki svijećnjak 
5Z-a (Izl 25, 31), kao što je Otkrivenje uopće puno. hramske 
liturgije koju Ivan projicira u nebesku. Sigurno su i pastiri 
onih Crkava još ozbiljnije uzeli Isusove poruke preko ljublje- 
nog apostola i još su se manje usudili dopustiti da utrne svi- 
jeća na njihovu svijećnjaku pred Gospodinom. Kako gori vje- 
rom i ljubavlju svijeća moje duše i moje zajednice? 

Mnogo nam može reći i sam vidjelac koji se svim čitate- 
ljima Otkrivenja do konca svijeta predstavlja kao brat i sudi- 
onik nevolje, kraljevstva i ustrajnosti u Isusu. Lako je apostola 
uzeti kao brata i sudionika u kraljevanju s Kristom, ali treba 
s njim i ustrajati, pa i onda kada to donosi razne nevolje. Ivan 
ima pravo tako pisati jer se nalazi na otoku Patmosu, gdje su 
tada držali zatočene nepoćudne osobe. Iako nije umro muče- 
ničkom smrću, kroz tako dugi život podnio je obilato muka. 
A osjećao je i svu slabost svoje ljudske naravi: pao je u zanos, 
ali kao mrtav k Isusovim nogama. Što se više pokaže Božja 

slava to se više očituje i čovječja bijeda, kao što su iskusili svi 
viđioci i mistici. Ali Bog ne dolazi čovjeku da ga usmrti nego 
da mu dade život, uvijek obilniji i uzvišeniji. I na Ivana je 
proslavljeni Krist položio svoju desnicu i time na mj prenio 
svoju životnu snagu. Na nas je prenosi svojom božanskom hra- 
nom. 

Ev. vidi gore god. A. 


PONEDJELJAK 


1. č. Dj 4, 23-31: Dok su molili, svi se napuniše Duha Svetoga 
te neustrašivo počeše navješćivati riječ Božju. (str. 102) —, 


P. p. 2, 1-8. 4-6. 7-9 (str. 471) 
P. Blago svima koji se Gospodinu utječu. 
Ii: Aleluja. 


Svi znaju a mnogi su i iskusili koliko osvježenja pribavlja 
duži posjet u kršćanskoj obitelji ili kojoj drugoj zajednici. Malo 
koja bi se usudila usporediti s prvom crkvenom općinom u J e- 
ruzalemu, naročito s onakvom kakvu nam predočuje današnje 
čitanje. Bit će od velike duhovne koristi svakome tko se miš- 
lju prenese u taj daleki kraj, u to davno vrijeme. Kršćani su 
okupljeni čekali kako će svršiti epizoda s njihovim ljubljenim 
apostolima, Petrom i Ivanom. Iako nije izričito rečeno, kao u 
Dj 12, 5, sigurno su za njih žarko molili. Možda su ih očekivali 
natrag još iste večeri kad su bili uhvaćeni, Kad se to nije do- 
godilo, iščekivanje je zastalno raslo, molitva je dobivala na 
kolikoći i kakvoći. Nije bila uzaludna. Luka to nije doživio, ali 
je s malo riječi uspio majstorski izraziti doživljaj prve Crkve: 
»Kad su (apostoli) bili pušteni na slobodu, vrate se k svojima.« 
Blago crkvenoj zajednici u kojoj su svi, vođe i vođeni, zaista 
svoji! Posve je razumljivo što slijedi da su apostoli svojima sa- 
općili sve što su doživjeli pred Velikim vijećem. Svojima me- 
maju što kriti, povjerenje je potpuno. 

Položaj je bio i više nego ozbiljan. Prva je kršćanska za- 
jednica osjetila da joj se približavaju teški dani, da joj je ići 
putem progonjenog i raspetog Učitelja, kao što je oni navijes- 
tio (Iv 15, 20). Ne boje se već su još više svjesni koliko su s 
njim sjedinjeni. Toliko se s njim poistovjećuju da misle više 
na Isusa nego na sebe, dotično da se smatraju njegovim nas- 
tavkom koji je dužan navješćivati njegovu nauku. Stoga se 
obraćaju zajedničkom Ocu srdačnom molitvom, a to je uz Dj 

2, 24-25 najstarija kršćanska zajednička molitva. Smatraju se 
Davidovim potomcima pa se i služe njegovim psalmom 2, tim 
više što je upravo po njemu Duh Sveti navijestio to što oni sada 
doživljavaju — progonstvo. S pravom gledaju da je ono već 
započelo postupkom vjerskih i svjetskih vlasti protiv Krista. 
Sigurno ih je boljelo kao Židove što su u te protivnike morali 
ubrojiti zajedno Heroda s Poncijem Pilatom, izraelska plemena 
s poganima. U čitavom tom suprotstavljanju združenih protiv- 
nika, ipak, gledaju samo Božju snagu i mudrost koja je to sve 
unaprijed odredila. Kad je Bog dopustio da zli izvršuju njego- 
ve namjere, neka sada obuzda njihovu silu i neka ne da da 
obistine svoje prijetnje protiv Božjih slugu. Kršćani, zapravo, 
ne mole za oslobođenje od muka, a još manje za pobjedu, nego 
da mogu posve neustrašivo navješćivati Božju riječ. A pošto su 
svjesni da žive među ljudima koji najviše drže do čudesnih 
znakova, mole da se i oni događaju kod zazivanja Isusova ime- 
na. Takva se molitva morala dopasti nebeskom Ocu koji je 
njeno uslišenje pokazao vanjskim i nutarnjim znakom: potres- 
lo se mjesto gdje su bili okupljeni i svi se mapuniše Duha Sve- 
toga. Sada je takva zajednica, posve sjedinjena s Bogom i me- 
đusobno, sva mogla neustrašivo navješćivati riječ Božju. Na- 
vješćivati je može svatko, ali neustrašivo i uspješno samo takvi. 

Sa svojim se davnim pretcima danas združujemo i na taj 
način što ponavljamo prvi dio istog psalma koji su i oni molili. 
Psaltir je s pravom nazvan vrhnjem SZ-a, a kako je taj čitav 
usmjeren prema Kristu i u zbirci se psalama na početku nalazi 
velebna i vrlo dramatična pjesma o Mesiji i o mjegovim protiv- 
nicima. Imamo je pravo primijeniti i mi na svoje prilike, ali će 
nam koristiti koliko u sebi potražimo i nađemo ono što se pro- 
tivi Kristovu duhu i njegovu kraljevanju u meni. Pobijedit će 
sve u sebi i oko sebe oni koji uspiju pripjevom, zaključkom 
tog psalma, prisno izraziti stanje svoje duše, 


Ev. Iv 3, 1-8: Tko se ne preporodi, taj ne može vidjeti kraljev- 
stva Božjega. (str. 78-9). 


Nakon evanđeoskih izvještaja o Gospodnjim ukazanjima, 
u uskrsne se obične dane polususljedno čita Ivanovo Evanđelje, 
»iz kojega se sada uzimaju tekstovi s vazmenim obilježjem da 
se tako dopuni čitanje korizmenog vremena« (Opis reda čita- 
nja, 14). Najprije dolazi na red Isusov razgovor s Nikodemom 
o našem preporođenju kojim je jasno naviješten uskrsni sakra- 
menat krštenja. Posebnost je Ivanova Evanđelja što mam po- 
tanko donosi kako se Gospodin približio i otkrio pojedinim 
dušama: Nikodemu, Samarijanki, slijepcu od rođenja, Njegovi 

razgovori s njima spadaju u majosobnije i najdublje Isusove 
objave. Više nego u Kristovim govorima mnoštvu u tim ras- 
pravljanjima možemo bolje upoznati njegove misli, namjere 
i postupke. Stoga su ta evanđeoska poglavlja posebno priklad- 
na za dublje osobno razmatranje. 
Glavna je misao današnjeg odlomka bez sumnje izražena 
i u naslovu. Njezina se najvažnija riječ ne prevodi uvijek jed- 
nako. Naučeni smo na prijevod da se treba nanovo roditi, jer 
Vulgata ima »denuo-opet«, ali grčki izraz »&Anothen« može zna- 
čiti »nanovo« i »odozgo, s neba«. U vezi sa slijedećim Nikode- 
movim pitanjem mnogi su izraz uzimali u prvom smislu, ali 
grčki oci, Toma Akv. i većina modernih tumače ga u drugom 
značenju. U stvari se ta dva značenja upotpunjuju, jer nema 
novog rođenja osim nebeskog, a nebesko je mužno i novo. U r. 
5. Gospodin jasnije izlaže o čemu je riječ: za to je preporo- 
đenje potrebna voda krštenja — koje on izričito ne spominje, 
ali je općenito prihvaćeno da se ta voda odnosi na prvi sa& 
menat — i Duh Sveti. Na temelju i te izjave Tertulijan piše 
da se kršćanin sastoji od tijela, duše i Duha Svetoga. Koliko 
sam svjestan svoga preporođenja u Duhu Svetome? — 
Nikodem toga ne shvaća, naravnom je čovjeku to tuđe. 
»Čovjek je dio svijeta. Ako ne misli nego sam od sebe, pa bila 
njegova misao ne znam kako pronicava i visoka, uvijek ostaje 
»svijet«. Čovjek se može boriti uz pomoć sve svoje moralne 
snage, ali zemaljska dobra ne nadilazi, Neka mu je dano da 
raspolaže najvišim vrednotama plemenitog duha, izvanrednim 
tradicijama, visokom kulturom, ipak uvijek ostaje zatvoren 
sam u sebi. Potrebno je da se ostvari nešto novo: treba da se 
uspostavi novo počelo, početak novog života, i to s visine oda- 
kle dolazi (Božje) kraljevstvo i njegov glasnik. Neki se pred- 
met ne može vidjeti ako oko nije osposobljeno. Ne može ga se 
shvatiti ako se s njim nema neku srodnost. Da čovjek može 
upoznati (Božje) kraljevstvo, treba da se rodi na nov život« 
(Guardini). Ima tendencija među suvremenim teolozima koje 
minimiziraju razlike između naravnog i nadnaravnog reda i 
stanja. Neka u meni i oko mene ne nađu odjeka! Možda je naj- 
sretniji tko zna i uspije biti u naravnom madnaravan i nad- 
"naravnom maravan. A za sve je Božje darove najpotrebnije 
poniznost, svijest o onom što smo. ski 

UTORAK 


1. č. Dj 4, 32-37: Jedno srce i jedna duša. (str. 102) 
P. p. 92, lab. 1c-2. 5 (str. 542) 
P. Gospodin kraljuje, u sjaj zaodjeven. Ili: Aleluja. 


Iako smo ovaj odlomak imali u nedjelju (god. B), Crkva 

želi da nam ga čita svake godine barem u tjednu. Uz ono što 
je gore o njemu rečeno, najbolje će biti promisliti kako se tre- 
bamo truditi da i.u naše dane što wiše kršćana i uopće ljudi 
bude spremno nešto žrtvovati da im tolika braća po svijetu ne 
bi oskudijevala. U tom nam smislu mogu pomoći misli koje je 
novi Misal unio u sasma nove molitve za, napredak maroda, 
pravednost i mir među ljudima našega vremena. Značajno je 
da su te molitve našle mjesto odmah iza onih za domovinu, dr- 
žavu i njihove upravitelje. Nepravilno ljubi svoj narod i svoju 
domovinu svaki onaj koji se ne brine za druge. To se svakome 
okreće na vlastitu štetu čak i u ekonomskom i političkom po- 
gledu — kako su ustanovili i često ističu stručnjaci. Nas, da- 
kako, vode daleko uzvišeniji motivi, oni koji su prve kršćane 
doveli do potpunog zajedništva međusobne Božje obitelji. 
. U tim su molitvama sažeta sva glavna načela i direktive 
socijalnih enciklika Ivana XXIII i Pavla VI. Svi narodi izviru 
od jednoga te istog Boga koji hoće da tvore jednu obitelj, 
što je rečeno već u uskliku »Oče naš«, Stoga svi narodi imaju 
pravo na zajednička mam dobra, a naročito nerazvijene treba 
pomagati prema pravom napretku. Božja su dobra obilna, sa- 
mo nije pravedna ljudska razdioba. Sloga se i mir među lju- 
dima i narodima mogu uspostaviti samo što potpunijom soci- 
jalnom pravdom. Tek se tada može usavršavati svaka ljudska 
osoba. Sve nejednakosti treba da nadvlada duh Božje ljubavi, 
naročito kod onih koji se hrane jednim nebeskim kruhom koji 
je po svojoj biti i značenju sakramenat jedinstva i ljubavi. Kao 
što se hranimo Kristovim tijelom tako moramo među svima 
također gajiti mir koji nam je on ostavio i neprestano nam ga 
pruža. Za mir je Crkva uvijek molila, ali sada tako sndačno 
moli za napredak manje razvijenih zemalja i za pravičnost 
među narodima jer je sve to u najužoj vezi. Vara se svaki onaj 
koji misli da je dosta za to raditi bilo kojim sredstvima. Ali 
isto tako i onaj koji misli da je dosta moliti. Bog pomaže lju- 
dima preko ljudi. 

Kad Crkva želi nešto postići od svih ljudi i svih maroda, 
može se pomisliti da se to mene ne tiče. Stoga su nedjeljnom 
čitanju vrlo mudro dodana dva daljnja retka koji nam govore 
kako se u Jeruzalemu svoje njive — valjda jedine kad je bio 

doseljenik — odrekao Josip, kasnije prozvan Barnaba. Nije 
samo tim odlučnim početkom tješio prvu Crkvu već i svojim 
velikim misionarskim radom, pa ga i novi Misal naziva i štuje 
kao apostola. Uz taj lijepi primjer odmah slijedi sa strane Ana- 
nije i Safire ružan primjer koji je još ružnije završio, Novi ga 
Lekcionar nema ni u misi ni u oficiju, jer je zaista zastrašujući. 
Nije ni lako protumačiti zašto je Bog kaznio smrću — j amačno 
ne vječnom — grijeh koji naša mjerila ne bi ocijenila kao 
težak. Ti su supruzi ostavili za se samo neki dio. Kako onda 
Bog gleda na one koji za sebe zadrže sve i još gramze za većim? 
Slučaj s Petrovom presudom »Nisi slagao ljuđima nego Bogu« 
podsjeća i na Lk 10, 16, što nam može svima koristiti, posebno 
u naše vrijeme. Na Božje autoritativno veličanstvo odnosi se 
i današnji pripj. psalam koji slavi Svesilnoga. 


Ev. Iv 8, 7-15: Nitko nije uzišao na nebo, osim Sina čovječjegd 
koji je sišao s neba. (str. 79) 


Više manje posvuda, zbog promjene temperature, zna po 
noći poslije vrućega dana puhati ugodan povjetarac. U Jeru- 
zalemu je on prijatan i u proljeću, o vazmenim danima kad je 
Isus i imao svoj razgovor s Nikodemom. Dok mu je tumačio 
kako treba da se svi »rode odozgo«, a starozavjetni učitelj nije 
mogao toga shvatiti, Gospodin ga upozori kako vjetar na nas 
djeluje a ne znamo odakle dolazi ni kamo ide. Krist se i tu 
prilagodio tadašnjem znanju i shvaćanju prinodnih zakona, jer 
nije namjeravao Nikodema upućivati u njih nego u tajne nebe- 
skog kraljevstva. Za vjetar su stari držali da dolazi nekako 
odozgo, a kako u aramejskom jeziku, na kojem su oni razgo- 
varali, i u grčkom, u kojem je Ivan pisao, isti izraz služi za 
vjetar i duh, Isus se zgodno poslužio tom slikom. Svojem je 
sugovorniku htio reći da Božji Duh silazi na one koje hoće po 
svojem slobodnom izboru kao što i vjetar, prema tadašnjem 
pučkom naziranju, puše gdje god hoće. Šum vjetra svatko čuje 
pa će tako osjetiti plodove Duha svatko tko vjeruje da Božji 
Duh dolazi odozgo i da on odozgo nosi novo rođenje (RBT) 
onima koji mu se otvore, 

Isusovu ponešto porugljivu primjedbu na račun Nikodema 
koji druge uči Božji zakon a sam Božje stvari tako teško shva- 
ća, Augustin je primijenio i na svoje slušatelje ako su to ba- 
rem djelomice zaslužili: »U Stari zavjet spadaju oni koji ljube 
vremenito, ljubitelji svijeta, a u Novi zavjet ljubitelji vječnoga 
života.« Nije dosta vjerovati da Isus čini čudesa koja može tvo- 
riti samo Bog, nego treba doći do saznanja koji je smisao i 
svrha tih čudesa. Ona su znak (RBT, NZ) ne samo Isusove 
moći dok je hodao Palestinom, nego i njegova djelovanja u 

duši i u Crkvi. Stoga Isus pred Nikodemom tako autoritativno 
izjavljuje: »Govorimo, znamo, svjedočimo, vidjesmo ...« Neki 
se čude tom iznenadnom govoru u množini i to daje povod 
njihovu mišljenju da je čitav Isusov razgovor s Nikodemom 
Ivan donio i u svoje ime, ili kako je bio poznat i širio se u 
prvoj Crkvi. Teško je to dokazati, ali je isto tako teško prihva- 
titi uvjerenje većine starih egzegeta da to poglavlje sadrži 
Isusove riječi doslovno. Sada skoro svi drže da je barem zadnji 
dio (3, 15-21) odlomka u stvari Ivanovo teološko razmišljanje, 
dakako na temelju svega onoga što je čuo i doznao od Učitelja. 
Samo od njega je mogao doći do spoznanja nebeskih stvari, 
jer ih je Sin Božji donio s neba. Nebeske taine, potvrđene 
božanskim čudesima i iznesene ljudskim riječima, dar su i 
miraz što ga je Isus namro i ostavio svoioj Zaručnici Crkvi. 

Namjerno je tu upotrebljen izraz »namro«, jer već tai, kod 
Ivana prvi, Isusov govor ukazuje na način kako je prema Bo- 
žiem planu trebalo da se izvrši otkupljenje ljudi. »Isusove 
riječi postaju sve ozbilinije. Iako je on nebeski jamac za ono 
što govori, iako sviedoči za ono što ie vidio, ipak ljudi ne pri- 
hvaćaju njegova svjedočanstva. Riječ po riječ pokazuje sve više 
da ga odgovorni krugovi odbijaju i dapače da ga se žele rije- 
šiti. Kao odgovor na to miegova će ljubav znati izvući iz tog 
zlodjela čovječanstva — drugi je to pad u srcu niegove povi- 
jesti, poslije prvoga na njezinu početku — otkupitelisku žrtvu« 
(Guardini). Ivanu je i svima nama jasno što znači Isusovo 
pozivanje na mjedenu zmiju i zašto je trebalo da bude podig- 
nut ma križ. Na taj način dosadašnje razlasanje Nikodemu 
sadrži četiri temeline istime o našem spasenju i o načinu kojim 
se ono na nas primjenjuje: 1) Nitko ne može ući u nebesko 
kraljevstvo ako se ne preporodi na nov život. 2) Tai se život 
daje po vođi i Duhu Svetom, dakle po kršteniu, 3) Zaslužila 
nam ga je Isusova smrt. 4) Za nj je s naše strane potrebna 
vjera. 


SRIJEDA 


1. č. Di 5, 17-26: Eno, oni ljudi što ste ih stavili u tamnicu stoje 
u hramu i poučavaju narod. (str. 103) 


P. p. 33, 2-3. 4-5. 6-7. 8-9 (str, 493) 
P. Eto, jadnik vapi, a Gospodin ga čuje. Ili: Aleluja. 
Djela apostolska su povijesna kmiiga, ali ni izdaleka ne 


donose svega što bismo mi željeli znati iz života prve Crkve. 
Tako nije posve očit razlog zbog kojega su apostoli — ovog 

puta, izgleda, ne samo Petar i Ivan — svršili opet u jeruza- 
lemskoj tamnici. Samo se spominje da se to dogodilo ponaj- 
više na traženje saduceja, dakle zbog apostolskog naviještanja 
Knistova uskrsnuća, i to kao temelja uskrsnuća svih ljudi. No 
Božja se riječ ne da staviti u okove (2 Tim 2, 9). Anđeo Go- 
spodnji otvori vrata tamnice, ali samo za apostole, i još im 
naruči neka neustrašivo propovijedaju u hramu. Oni su to 
odmah u svanuće i započeli. Zaista težak život: po noći čamiti 
u zatvoru a po danu bez straha propovijedati. Oni to mogu, 
jer nisu svoji nego Božji poslanici, apostoli. Takvi primaju i 
izvanredne Božje zahvate kao nešto što se po sebi razumije. 
Drukčije ih doživljavaju Božji protivnici. Oni mirno provode 
noć uvjereni da su apostoli u njihovim šakama, ali se zato posve 
zbuniše kad su ujutro doznali što se zapravo dogodilo, A nije 
bilo dosta što apostoli nisu bili više u tamnici i što su iz nje 
izašli na neshvatljiv način, nego eto još i vijesti da su ti 
nesretnici već u hramu i da opet poučavaju narod. Onaj koji 
im je to javio kao da se velikim vijećnicima htio malo i naru- 
gati riječima koje i liturgija stavlja za naslov današnjeg odlom- 
ka. A sigurno »smije se onaj što na nebu stoluje, Gospod im 
se podruguje« (ps 2, 4). i 

Na zadnji redak perikope primjećuje Zarri: »Držanje je 
svećenika dvolično, jer ih vode krivudava politička gledišta. 
Najprije nastupaju snažno a onda ublaženo i prilaze aposto- 
lima »ne na silu, jer su se bojali naroda da ih ne bi kameno- 
vao.« Doskora će im malo i polaskati samo da bolje postignu 
svoj cilj: neutralizirati njihovo djelovanje. Nisu to originalni 
postupci. Silnici, pa i kad su nasilnici, uvijek postupaju na 
takav način: oni progone otvoreno kad mogu i kad se osje- 
ćaju snažnima; nastoje Crkvi laskati i njom se služiti kad se 
u njihovoj moći počnu pokazivati pukotine pa trebaju religi- 
ozna jamčenja. U jednom i drugom slučaju evanđeoska istina 
— kojoj ne priliče politička udešavanja — stavlja se na kušnju, 
ali nije ušutkana. Jer snaga slobodnih ljudi, pa i kad su za- 
tvoreni, jača je od onih koji tlače slobodu.« 

Tome biblijskom čitanju opet lijepo odgovara ps 33, jer 
pokazuje gdje svaki progonjeni nalazi utočište i snagu. Uvijek 
treba tražiti Gospodina i njemu se utjecati, ali je posve ljudski 
da to posebno čini kad kome prijeti ili već smeta neka nevo- 
lja. Bog svoje čuje, uslišava i izbavlja ih od svih tjeskoba, 
dakako kad je i kako je njegova volja. Ako treba, na pomoć 
nam dolazi i njegov anđeo, spomenut u čitanju i u psalmu 
(r. 8). Zadnji nas redak, starokršćanska pričesna pjesma, poziva 
da kušamo i vidimo kako je dobar Gospodin. U mnogim je 
popričesnim molitvama staroga i novoga Misala rečeno da nam 

je euharistija ne samo hrana nego i zaštita. S takvom pjesmom 
idemo od jednoga do drugoga božanskog.stola s puno pouzda- 
nja i veselja. ru 


Ev. Iv 3, 16-21: Bog je poslao svoga Sina da se svijet spasi po 
njemu. (str. 79) 


Apostol nastavlja raspravljanje o vječnom životu što ga je 
jučer po prvi put spomenuo. Život. je uz svjetlo jedan od naj- 
češćih pojmova kojima se služi četvrti evanđelist. (Stari su 
kršćani rado ukrštavali te dvije riječi: zoć i s, život i svjetlo). 
Susrećemo ih odmah u prvim retcima Ivanova prologa, ali 
sada apostol precizira na koji život on misli. Sam po sebi život 
znači mnogo i malo: vrlo malo ako brzo svršava, neizmjerno 
ako se produžuje u vječnost. A upravo takav je život što nam 
ga je Sin Božji donio s neba, od vječnog Oca, vječni život. Za 
vječni se život ljudi »isplatilo« da Krist žrtvuje svoj zemaljski 
život. U svakom slučaju, njemu ga dugujemo, on nam ga daje, 
u njemu ga imamo. Evanđelist upravo tako doslovce kaže: 
u r. 16. govori se o vjeri u njega (eis auton), ali u r. 15. stoji 
»u njemu« (en aut6, što jeruz. Biblija, da bude još jasnije, 
prevodi: po njemu, par lui). Dakle, tko vjeruje ima život vje- 
čni u Kristu. Nikad nije dosta maglašavati da sve što imamo 
dobivamo i posjedujemo u Kristu i po Kristu. 

Misao je Isusove otkupiteljske žrtve Ivana navela da tu 
po prvi put govori o ljubavi, koju neće više spominjati do 
gl. 13. Bog je predao svoga Sina za nas, kod čega se u NZ-u 
često misli na žrtvu križa (usp. Rim 8, 32; Gal 1, 4; 2, 20; 
Ef 5, 2, 25; Tit 2, 14) i na euharistiju (usp. Lk 22, 19;*Iv 6, 
32. 52). »Slanje jedinorođenog Sina na svijet znači otkrivanje 
najdubljeg Božjeg bivstva, jer Bog je ljubav. Ono što je u 
Bogu najintimnije bilo nam je predočeno u Kristu kad se »vi- 
dljivo i stvarno pojavio u našem tijelu kao čovjek« (Rim. ka- 
non na Bogojavljenje). Stoga je za Ivana kršćanska vjera: 
vjera u ljubav (usp. 1 Iv 4, 16). To se objavljenje nije zbilo 
samo pred nama nego »u nama«, u našem životu milosti. Kao 
plod čina Božje ljubavi ono objavljenje Božje ljubavi znači 
za nas učestvovanje u Božjem životu. Kad se jedinorođeni Sin 
predaje, to je nužno znak ljubavi koji se ne može i ne smije 
drukčije objaviti nego u ljubavi« (Rebstock). Izraz »dao« mo- 
že se uzeti u tom smislu da je Otac poslao Sina i da ga je za 
nas predao u smrt križa. U prvom se slučaju ima u vidu 
Kristovo utjelovljenje, u drugom njegovo otkupljenje; jedno 
je i drugo proteklo iz neshvatljive ljubavi Božje prema nama, 
a to znači prema svemu svijetu. 

Prema Ivanu nije, kao što se obično govori, svijet samo 
zao. Ovdje ga on gleda, moglo bi se reći, kao zemlju koju 
obasjava sunčano svjetlo. Tko se tome svjetlu otvori i uživa 
ga, tome su na raspolaganju sve njegove blagodati. To je 
Božja prva i jedina namjera zašto je poslao na svijet svoga 
Sina: ne da svijet sudi nego da ga spasi. Ne spašava se onaj 
tko vjerom ne primi Božje svjetlo nego ga čak mrzi. Takav 
već time sudi sam sebe, a kao da je toga sam i svjestan pa 
se boji doći na svjetlo da se ne otkriju njegova zla djela. Na- 
protiv, onaj koji vjerom prima Božje svjetlo i prema tome 
čini svoja djela u Bogu taj se nema čega sramiti nego je ra- 
dostan što se u njegovim djelima očituje Bog. Takvo ivanov- 
sko gledanje na svijet II vat. sabor hoće da prenese i na 
sadašnje crkvene službenike (P 22): »Bog je i današnji svijet 
— povjeren ljubavi i služenju pastira — tako ljubio da je 
svoga jedinorođenog Sina predao za nj. Zaista, ovaj svijet, 
koji je sapet mnogim grijesima, posjeduje također ne male 
mogućnosti. On pruža Crkvi živo kamenje koje se skupa ugra- 
đuje u Božju kuću u Duhu. Isti Duh Sveti, dok Crkvu nagoni 
da otvara nove putove prilaza današnjem svijetu; savjetuje i 
promiče odgovarajuće prilagođavanje svećeničke službe.« 


ČETVRTAK 


1. č. Dj 5, 27-33: Za ovo svjedočimo mi i Duh Sveti. (str. 103) 
P. p. 33. 2 i 9. 17-18. 19-20 (str. 493) 
P. Eto, jadnik vapi, a Gospodin ga čuje. Ili: Aleluja. 


Djela apostolska sve više prelaze u apostolske muke. Oslo- 
bođeni iz tamnice i oprezno dovedeni od stražara, eto aposto- 
l4 opet pred Velikim vijećem. Njegov ih predsjednik pita ka- 
ko su se, usprkos njihove oštre zabrane, usudili govoriti na- 
rodu o Isusu. Taj im je tako mrzak da niti ne spominje nje- 
govo ime. Bit će da je pretjerao, kao što optužitelj redovito 
čini, ali je značajno priznanje da su apostoli svojom naukom 
napunili Jeruzalem. Na kraju veliki svećenik spominje ono 
što nanodne poglavare najviše smeta: tko prihvaća Isusa taj 
već time osuđuje one koji su ga razapeli; a ako je Isus pra- 
vedan, onda na njih pada njegova nevina krv. Te nas riječi 
podsjećaju ma njihove povike pred Pilatom (Mt 27, 25); a one 
govore i o njihovu grizodušju. Nema znaka njihova kajanja, 
ni sada ni općenito kasnije, samo se boje kazne koja bi ih 
mogla stići. , 

Petar s drugim apostolima priznaje da su širili Isusovu 
nauku, iako im je Veliko vijeće to bilo zabranilo. Oni su tako 
postupali, jer ih je više od ljudske vezala Božja zapovijed, kao 
što su to bili odmah izjavili netom su im starješine zabranile 
govoriti o Isusu (4, 19). Ponovno se pozivaju na Kristovo 
uskrsnuće i ponovno predstavnicima naroda spočitavaju u lice 
da su Isusa ubili. A eto, njega Bog nije samo uskrisio nego 
ga je postavio za Vođu i Spasitelja svega svijeta, u prvom 
redu Izraela. To će Isus biti svima koji se obrate i time za- 
služe oproštenje grijeha. Dakle, u malo riječi istaknute su sve 
spasonosne istine. Te su tako utvrđene da apostoli svom 
dušom svjedoče za njih. Kako i ne bi, kad njihovo svjedočan- 
stvo potvrđuje sam Duh Sveti, tako da apostoli izjavljuju: 
»Svjedočimo mi i Duh Sveti«. A svjedočanstvo je Duha Sve- 
toga u jeruzalemskoj općini bilo vrlo očevidno po izvanred- 
nim darovima koje je dijelio Kristovim sljedbenicima. Tu je 
uz gornje spasonosne istine u dvije riječi spomenuta još 
ascetika i mistika: Bog daje izvanredne darove onima koji 
mu se pokoravaju. A karizmatici su se pokoravali ne samo 
Bogu nego i njegovim namjesnicima, apostolima koji još nisu 
imali s njima nikakvih poteškoća. Ne bi ih nikada bilo, ili 
barem mnogo manje, kad bi svi u Crkvi bili uvijek svjesni 
daj sve imaju od Boga i da će njemu za sve odgovarati. 
Božjim je ljudima svuda najviše na srcu jedinstvo u Bogu. 

Na riječi se apostola članovi Velikog vijeća rasrdiše te 
ih čak nakaniše ubiti. Takvim su se metodama služili: u svoje 
su vrijeme (Iv 12, 10-11) htjeli ubiti i Lazara kao oživljenog 
svjedoka Isusove moći. Što će na to Isusovi sljedbenici? U 
ime ugroženih apostola i u svoje ime ponavljamo jučerašnji 
pripjev s nekoliko redaka iz istog psalma. Tko se s pouzda- 
njem utječe Bogu, taj će se prije ili kasnije uvjeriti da Go- 
spodin okreće svoje lice od onih koji rade zlo, a da pravedne 
izbavlja iz svih njihovih tjeskoba. R. 9, nas opet podsjeća da 


u euharistiji imamo »duši i tijelu zaštitu i lijek«. 


Ev. Iv 3, 31-36: Otac ljubi Sina i sve je predao u njegove 
ruke. (str. 79) 


Na prvi pogled izgleda da je rasprava u vezi s Nikode- 
mom završena u r. 3, 21. Evanđelist nas prenosi u drugi kraj 
i govori o konačnom svjedočanstvu Ivana Krstitelja. Taj se 
odlomak čita 12. I, jer i spada u ono doba liturgijske godine. 
Velika većina tumača misli da je današnji odlomak zapravo 
evanđelistovo razmišljanje o svjedočanstvu Krstitelja. Može 
se tako i uzeti, pogotovo u vezi sa zadnjom Ivanovom riječi 
o Isusu: »On mora rasti, a ja se umanjivati.« Evanđelist je 

bio učenik i Ivanov i Isusov, pa je razumljivo da u svakoj 
prigodi koja mu se pruža ističe uzvišenost drugog učitelja nad 
prvim. Kad je to i sam Ivan izjavio na tako ponizan način, 
evanđelist tumači zašto je Isus uzvišeniji: on je došao s neba, 
a tko dolazi s neba, taj je iznad sviju. Međutim, Lekcionar 
nas preskačući ovom prigodom umetak o Krstitelju upućuje 
da je možda r. 3, 31 zapravo nastavak 3, 21, to više što jeu 
današnjem odlomku toliko misli i riječi sličnih i istih kao i u 
evanđelistovu tekstu u vezi s Nikodemom. U svakom slučaju; 
odlomak lijepo zaključuje i raspravu s Nikodemom i Ivanovo 
svjedočanstvo. 

U tih se šest redaka govori o trima božanskim osobama, 
upravo kao i u svemu tekstu 3, 1-21. Otac šalje svoga Sina 
na svijet i već to podrijetlo stavlja Sina nad sve što je na 
zemlji. Stoga su i svi ljudi dužni primiti njegovo svjedočan- 
stvo, jer Sin nam je donio ono što je vidio i čuo. Na mjestu 
je i Augustinova napomena: »Kad se Otac dostojao da nam 
pošalje Sina, ne smijemo misliti da nam je poslao nešto manje 
nego li je Otac. Kad nam je Otac poslao Sina, poslao nam je 
svoje drugo ja (Pater mittens Filium, se alterum misit)... Bog 
ga je poslao i on je pravi Bog: Bog je poslao Boga. Sjedini ih 
zajedno, imat ćeš jednoga Boga: pravi Bog poslan od Boga. 
Pitaj tko je svaki od njih: Bog; pitaj tko su obojica: Bog. 
Ne kao da je svatko za se Bog i da su zajedno uzeti dva bo- 
ga, nego je svaka pojedina osoba Bog, i oba zajedno su Bog. 
Tolika je, naime, ljubav Duha Svetoga, tako je velik mir nji- 
hova sjedinjenja, da ću ako me pitaš za pojedinoga odgovoriti 
da je Bog; i ako me pitaš za Trojicu, reći ću ti da je Bog«. 
Otac se i Sin daju po Duhu bez mjere svima koji primaju 
Kristovo svjedočanstvo. Bez mjere sa strane Boga, a sa strane 
čovjeka koliko hoće i može primiti. Las 

Prema tome, osim o Nikodemu i Ivanu, u ovom je odlom- 
ku riječ i o nama. Iako je slučajno nadošao, s tim se može 
povezati i današnji odlomak o svjedočenju apostola. Svi smo 
sa zemlje, zemaljski smo i zemaljski govorimo, ali ako pri- 
mamo Kristovo svjedočanstvo, time potvrđujemo da je Bog 
istinit. Vjerom se sjedinjujemo s Isusom, a po njemu s Ocem 
koji je sve predao njemu u ruku. Ako mi svojim primanjem 
Krista i svojim svjedočenjem za njega nešto Bogu dajemo, 
za to primamo neusporedivo više: život vječni. Samo smo i tu 
stavljeni pred sudbonosan izbor: ili vjerovati u Krista i imati 
vječni život, ili ne vjerovati i na se navući Božji gnjev. A kao 
što je u Bogu život vječan tako i Božji gnjev ostaje zauvijek. 
Augustin zaključuje svoj 13. traktat: »Vjeruj u Krista koji 
je za te postao smrtan da ga možeš dostići besmrtna. Kad, 
naime, dostigneš njegovu besmrtnost, i ti ćeš prestati biti 

smrtan. On živi, a ti umireš; on je umro da ti živiš. Donio 
nam je Božju milost i odnio nam je Božji gmjev. Bog je pobi- 
jedio smrt da smrt ne pobijedi čovjeka.« 


FETAK 


H č. Dj 5, 34-42: Otišli su vrlo veseli što im je udijeljena 
čast da podnesu zlostavljanje za ime Isusovo. (str. 103-4) 


P. p. 26, 1. 4. 13-14 (str. 488) 


P. Za jedno molim Gospodina: da živim u domu Gospodnjem. 
Ili: Aleluja. 


Petnaest dana poslije Velikog petka okupljamo se oko 
oltara pjevajući: »Otkupio si nas, Gospodine, od svakog ple- 
mena, jezika, puka i naroda, i učinio si nas za našega Boga 
kraljevstvom svećenika, aleluja« (Otk 5, 9. 10). Prije čitanja 
zborna nas molitva još više podsjeća na Kristovu smrt i po- 
bjedu: »Bože, koji si htio da tvoj Sin za nas podnese muku 
križa kako bi od nas otjerao moć neprijatelja, podaj nama, 
svojim slugama, da postignemo milost uskrsnuća.« Ta nas 
biblijska pjesma i liturgijska molitva najljepše priprema na 
čitanje koje nas izvješćuje kako su apostoli za Isusovo ime 
trpjeli, ali i kako ih je Bog oslobodio od onog najgoreg što 
su im neprijatelji kanili učiniti. Da ne bi Veliko vijeće zaista 
osudilo apostole na smrt, Bog je nadahnuo jednoga njegova 
člana, zakonoznanca Gamalijela, da se za njih zauzme. Luka 
nam je ukratko sačuvao njegov govor što ga je Gamalijel odr- 
žao svojim drugovima nakon što je tražio da apostole začas 
izvedu van. 

Gamalijela je vodila velika religiozna razboritost pa je i 
započeo upozoravati Veliko vijeće da dobro promisle prije 
nego li odluče sudbinom apostola. Zatim navodi kako su svr- 
šila dva buntovnika koji su kao samozvani mesije počeli. oku- 
pljati narod protiv Rimljana. »Gamalijelovo dokazivanje ide 
za tim da pokaže da se u slučaju kršćana radi o nečem dru- 
gom, nego u slučaju Teude i Jude Galilejca. U njih dvojice 
sve je nestalo njihovom smrti. U kršćana: vođa je mrtav, a 
pokret ide dalje. To je znak nad kojim se treba zamisliti. I 
zamislili su se. Za ovaj put pobijedio je razum« (Rupčić). Si- 
gurno je Gamalijel još duže govorio kad se usudio pozvati 
razjarene drugove: »Prođite se tih ljudi i pustite ih!« A naj- 
više će biti pomogla prijetnja da bi vodeći Židovi — u slučaju 
da progone apostole, a možda je iza njih Bog — došli u su- 
kob sa samim Bogom, što je za religioznost Židova bilo neza- 

mislivo. Ali ograničeno i neprisno shvaćanje Božjeg straha 
može biti sumnjive naravi, kao što se vidi iz daljnjeg po- 
stupka Velikog vijeća. 

»Gamalijelova je mudrost za apostole postigla blagost. Si- 
gurno je čudna blagost koja daje šibati i nameće šutnju, ali 
ipak je to blagost, ako se usporedi sa smrtnom kaznom. Po 
tom shvaćanju milosrđa, kakvo je svojstveno tlačiteljima, mo- 
že se darovati život, ali ne slobodu ni govora ni djelovanja. 
Život se može spasiti, ali ga treba platiti šutnjom, neutral- 
nošću, odričući se bilo kakve obaveze. Apostoli ne mogu pri- 
hvatiti te cijene, kao što je ne može prihvatiti nitko tko je 
dubokim uvjerenjem preuzeo neku obavezu. Jedini je odgo- 
vor neposluh. »Nisu prestajali navješćivati Isusa kao Mesiju«, 
jer se posluh u prvom redu duguje Bogu« (Zarri). Uz to treba 
naglasiti, što čini i naslov odlomka, kako su apostoli iz lju- 
bavi prema Isusu radosno podnijeli sramotno i bolno šibanje. 
Za sva je vremena koristan njihov primjer: Isusa su navje- 
šćivali i u hramu i po kućama. Apostole svih stoljeća ništa ne 
čini tako jakima kao njihova spremnost da trpe za svoje uvje- 
renje, a djelovanje im je uspješno koliko iz liturgijskih pro- 
stora prelazi u sva mjesta gdje ljudi žive i rade. S time nas 
u vezi i pripj. psalam potiče da boravkom i služenjem u crkvi 
steknemo hrabrost koju Bog daje onima koji se u njega uzda- 
ju i bilo gdje za njega nastupaju. 


Ev. Iv 6, 1-15: Dade onima što su posjedali koliko su htjeli. 
(str. 82) 


Slijedećih ćemo osam dana čitati i razmatrati vrlo zna- 
čajno 6. pogl. Ivanova Evanđelja. Tu je Isus navijestio usta- 
novljenje presv. euharistije, a ona zajedno s krstom i potvr- 
dom tvori kršćansku inicijativu. Poznato je da su je kateku- 
meni primali u uskrsnoj noći i prema tome čitanje Ivanova 6. 
poglavlja lijepo spada u vazmeno vrijeme. Sam pak predmet, 
kao malo koja druga biblijska stranica, najsavršenije pove- 
zuje oba stola u Gospodnjem svetištu. 

Važnost se Isusova čuda s umnoženjem kruha ističe već 
time što ga opisuju sva četiri evanđelista. Vrlo je zanimljivo 
kako se njihovi izvještaji slažu i ujedno u pojedinostima do- 
punjuju. To čudo, ipak, tek kod Ivana dobiva svoje posebno 
značenje. Sinoptici kod toga ističu Isusovu samilost prema 
gladnim ljudima kojima čudom pokazuje svoju božansku moć 
(v. 8. 1). Kod Ivana je čudesno umnoženje kruha uvod u veliki 
Isusov govor o kruhu života koji će on ostaviti ljudima i 
neprestano im ga pružati. S time je u vezi značajna i Ivanova 
napomena da je bio blizu židovski blagdan pashe, a to potvr- 

đuje i činjenica da je na onom mjestu bilo mnogo trave (r, 10) 
kako je to u Palestini običajno u proljeće. Kod te je, najvje- 
rojatnije druge, pashe Gospodin navijestio što će učiniti kod 
zadnje kad bude izjavio: »Vruće sam želio da blagujem s 
vama ovu pashalnu večeru prije svoje muke« (Lk 22, 15). I 
Ivanove riječi, kojima opisuje Isusov postupak kod umnažanja 
kruha, podsjećaju na obredne izraze u opisu zadnje večere: 
»Isus uze kruhove, zahvali Bogu pa ih dade onima što su po- 
sjedali.« Dok sinoptici spominju i ulogu apostola kod čudesnog 
hranjenja mnoštva, Ivan naglašava samo ono što je Gospodin 
činio. Jedini Ivan navodi Isusove riječi kojima je naredio 
apostolima da pokupe »pretekle ulomke da ništa ne propad- 
ne«, Kruh je poseban Božji dar pa se cijene i njegove mrvice, 
ali sve to ima još veće značenje u vezi s euharistijskim kru- 
hom. U najnovije se doba može tu ii tamo čuti da ne treba 
mnogo paziti na euharistijske mrvice, jer da tobože ni nisu 
više kruh kad nemaju njegov oblik i moć hranjenja. Međutim, 
dok su kruh, i one uvijek ostaju dijelići posvećenog euhari- 
stijskog kruha kojemu pripada naše poštovanje i ljubav. 

Matej (14, 22) i Marko (6, 45) znaju da je Učitelj primorao 
i natjerao učenike da se bez njega ukrcaju u lađicu i ostave 
mnoštvo u samotnom kraju. To im je moralo izgledati tim 
čudnije što ih je sam bio poveo tamo da se malo odmore (Mk 
6, 31). Samo Ivan navodi uzrok te naredbe: narod je htio 
Isusa silom proglasiti za zemaljskog kralja koji će ih hraniti. 
Tada bi mesijansko značenje njegova poslanja izgubilo sav 
smisao. Stoga je apostole udaljio od ođuševljenog mnoštva, 
a posve sam krenuo u goru. Sveti oci tu vide i Isusovu pouku 
o poniznosti. Tako Augustin Isusu stavlja u usta ove riječi: 
»Hoćete da vam već pokažem kraljevstvo, ali prije ga ja 
moram pridobiti (smrću). Vi ljubite visost i hoćete je po- 
stignuti, ali me prije slijedite na putu poniznosti«. 


SUBOTA 


1. č. Dj 6-7: Izabraše sedam ljudi punih Duha Svetoga. 
(str. 104) 


P. p 32, 1-2. 4-5. 18-19 (str. 492-3) 
P. Neka dobrota tvoja, o Gospodine, bude nam nama, 

kao što se mi u tebe uzdamo! Ili: Alelufa. 

Svaka osoba i prema tome svaka zajednica ima svoje nu- 
tarnje i vanjske probleme. Tako je bilo i s prvom kršćanskom 
općinom u Jeruzalemu. Njezino je neprestano povećavanje 
zabrinjavalo ne samo protivnike nego je donosilo sve veće 

brige i vlastitim upraviteljima. Poteškoće su nastale upravo 
u onome što je kod prvih kršćana bilo posebno hvalevrijedno: 
u svakidašnjem međusobnom pomaganju. Duh je nedjeljiv i 
kao takav sjedinjuje, dok je materija djeljiva i sama po sebi 
dijeli sve što dolazi s njom u vezu. Zajednička su dobra 
kršćana, makar su bila ne znam kako idealno sakupljena, 
produbila pukotinu koja je u prvoj Crkvi bila već time što su 
se u njoj zajedno našli Helenisti i Hebreji. Različita naziranja, 
onih koji su prije krštenja bili pogani i onih koji su odrasli 
u Mojsijevu zakonu, kasnije će se sve više razviti, a početak 
je nesloge bilo mrmljanje Helenist& na Hebreje da im se udo- 
vice zapostavljaju u svakidašnjoj pomoći. Apostoli su nastojali 
miriti duhove i sami nadzirati da ne dolazi do nesuglasica, ali 
kako je broj učenika u Jeruzalemu silno rastao, uvidješe da 
su te materijalne brige sve više na uštrb njihova apostolskog 
rada. Božjoj su Crkvi bile potrebne nove ljudske strukture 
preko kojih će je Duh Sveti voditi i sve više učvršćivati 
iznutra i izvana. 

. Krist Gospodin je svoju Crkvu zamislio i ustanovio kao 
družbu te joj je sam odredio prvu i najvišu hijerarhijsku 
upravu: dvanaestonicu apostola na čelu s Petrom. Evanđelje 
(Lk 10, 1) još spominju sedamdeset i dvojicu drugih učenika 
te pobožne žene koje su išle za Isusom i dvanaestoricom 
te im pomagale svojim dobrima. Iz svega je toga kao nešto 
samo po sebi u prvoj Crkvi izrasla ustanova đakona (RBT, 
služba II 2) koje će apostoli postaviti da »služe za stolovima«. 
Iz drugih biblijskih izvještaja znamo da su se đakoni bavili 
i drugim poslovima, posebno naviještanjem evanđelja, ali 
povod njihovoj ustanovi i njihova prva služba bila je karita- 
iivne naravi. Budući da je i ta služba važna i Crkvi od prijeke 
potrebe, apostoli traže da se za prve đakone izaberu ljudi na 
dobru glasu, puni Duha i mudrosti. Sakralnost je đakonske 
službe istaknuta i načinom kojim su đakoni uvedeni u svoju 
dužnost: molitvom i polaganjem apostolskih ruku na njih. 
Kroz povijest će đakoni u Crkvi imati veći ili manji upliv 
prema prilikama vremena i osoba, a II vat. sabor posvetio im 
je dosta svojih razmatranja i nekoliko odluka (C 29, 31; B 35; 
Bs 15; M 15. 16). Crkva sada traži sve veću njihovu pomoć 
da bi se, kao i u apostolsko doba, biskupi i svećenici mogli 
potpuno posvetiti molitvi i službi propovijedanja, konkretno 
službama za koje se traži biskupski i svećenički red. I za taj 
znak vremena treba moliti i biti otvoren Božjemu Duhu koji 
vodi Crkvu i nikada je ne napušta. 

U vezi s đakonima izabrani su i retci u današnjem pripj. 
ps 32. Slavljenje Boga na glazbalu od deset žica može nas 
podsjetiti na prispodobu Ignacija Antioh. da se svi crkveni 

službenici trebaju slagati sa svojim biskupom poput žica na 
harfi. Drugi distih ističe Božju pravdu i kako je zemlja puna 
Gospodnje dobrote, dakle i vremenitih dobara koja samo 
treba pravedno dijeliti svima. Na kraju se spominje psalmi- 
stovo uvjerenje da Bog u danima gladi hrani one koji se 
uzdaju u njega, a tu krepost uvijek iznova ispovijeda današnji 
pripjev. Ako ne živimo u danima tjelesne gladi, naša duša 
mora neprestano u sebi poticati čežnju za nebeskom hranom 
s Gospodnjeg stola. Od česte je pričesti onolika korist s koli- 
kom joj duhovnom gladi pristupamo i iz nje crpimo. Nije 
dosta samo se pričestiti nego i preko dana od pričesti živjeti. 


Ev. Iv 6, 16-21: Ugledaju Isusa gdje hodi po moru. (str. 82) 


Dva su sinoptika potanje opisala Isusovo hodanje po mo- 
ru u noći nakon čuda s umnoženim kruhom jer u tome gle- 
daju velik dokaz njegove moći. U njemu se može govoriti o 
trostrukom čudu: Isusovo iznenadno ukazanje, njegovo i Pe- 
trovo hodanje po moru, naglo smirivanje mora (Mt 14, 22sl); 
Mk 6, 45sl). Ivanu kao da se žuri da dođe na ono glavno, 
na Isusov govor u Kafarnaumu o kruhu života. Njemu su oba 
ta uvodna čuda kao portal kroz koji nas Gospodin vodi u 
pravi čudesni svijet naše vjere, u njezino najveće otajstvo, 
presvetu euharistiju koja je kao skup svih vjerskih umskih 
tajni i ujedno sakramentalnih otajstava. »Kod umnažanja kru- 
ha Gospodin je pokazao svoju čudesnu moć nad kruhom kad 
ga je sa zahvalom umnažao u svojim rukama. Kod toga su 
mu apostoli smjeli pomagati. Hodanjem je nad vodama jeze- 
ra dokazao da njegovo tijelo ima moć probiti zakone materi- 
jalnog svijeta i da se prema tome njegovo prisustvo pod pri- 
likama kruha apsolutno ne može isključiti. Drugo je čudo on 
izveo samo pred apostolima. Mnoštvo je naroda moglo o tome 
samo nešto naslućivati (Iv 6, 22. 25). U stvari trebalo je da 
apostoli budu posebno učvršećni za skoru odluku pred koju 
će ih Isus staviti nakon otpada naroda i mnogih učenika (r. 
67). Kad je Petar u ime dvanaestorice nepokolebljivo ispovi- 
jedio vjeru (r. 68), sigurno je još stajao pod utiskom svoga 
noćnog susreta s Isusom na valovima genezaretskog jezera« 
(Rebstock). Dakle, postupak je Učitelja očit i psihološki lju- 
bezan. 

Uz sam će odlomak koristiti ako navedemo par napomena 
starih egzegeta. Bilo se već smrklo i more je bilo uzbibano 
od jakog vjetra: »Gdje nema Krista, tu je mrak i oluja te 
prijeti opasnost« (Ćiril Aleks). Apostoli se uplašiše »kao što 
se kršćani — iako imaju nadu u budući život — većinom uz- 
nemire kad gledaju da propadaju zemaljske stvari i da se 

ruše veličine ovoga svijeta. Ako otvore Evanđelje, ako otvore 
Pisma, vide da je ondje sve to predviđeno, tj. da Gospodin 
tako postupa. On ponizuje svjetske velikaše da ga slave po- 
nizni« (Augustin). Kad su apostoli uzeli Isusa u lađicu, brzo 
stignu do obale, »jer nije lađica nosila Gospodina nego Go- 
spodin lađicu« (Bonaventura). S njime se »s vode prelazi na 
kopno, s puta na cilj« (Augustin). »Ako je Isus s nama, tada 
bez truda izvodimo i ono što se nismo usudili ni ponadati se. 
Isusovo prisustvo oslobađa od svake pogibelji i pomaže izvršiti 
djela koja nadilaze svako očekivanje« (Ćiril Aleks). 

II VAZMENA NEDJELJA 


GOD. A 


1. č. Dj 2, 14. 22-28: Nije bilo moguće da ga smrt zadrži 
u svojoj vlasti. (str. 100) 


P. p. 15, 1-2a i 5. 7-8. 1-10. 11 (str. 479) 
P. Pokaži nam, Gospodine, stazu života. 


Odlomak smo s istim pripj. psalmom razmotrili na uskrs- 
ni ponedjeljak. Danas se možemo posebno zaustaviti kod stra- 
šne činjenice Isusove smrti i još veličanstvenije njegove po- 
bjede nad njom, kako nas upućuje naslov perikope. Petar go- 
Vori o lancima smrti kojima ona neminovno veže svako živo 
biće pa i remek-djelo svega stvorenoga, čovjeka. Po' Božjoj 
zamisli nije trebalo da tako bude i čovjek osjeća kako je smrt 
neprirodna i on se ničega ne boji kao smrti. Grozna mu je 
i sama misao na nju. I daleki mu zveket njezinih lanaca sledi 
krv u žilama. Svijest o biološkoj smrti svakome još oteščava, 
više ili manje, uvjerenje da će morati pred Božjim sudom po- 
ložiti račun o svome životu, za sve što je učinio dobra ili zla 
(usp. 2 Kor 5, 10). II vat. sabor (Cus 18) govori o misteriju 
smrti: »Zagonetka ljudskog položaja (stanja) dostiže vrhunac 
pred licem smrti. Ne muči čovjeka samo bol i sve veći rasap 
tijela nego ga također, dapače još više, muči strah od ugasnu- 
ća zavazda. I po prirodnom nagonu svoga srca ispravno sudi 
kad s jezom odbija posvemašnje razaranje i nepovratno skon- 
čanje svoje osobe. Klice vječnosti što je u sebi nosi nesvediva 
je na samu materiju, buni se protiv smrti. Svi pokušaji teh- 
nike, ma kako bili korisni, ne mogu smiriti tjeskobu čovjeka: 
naime produženje biološkog trajanja ne može mu utažiti one 
želje za daljnjim životom koja je neodoljivo ukorijenjena u 
njegovu srcu«. Kako da ne bude smrt za čovjeka nešto najteže 
kad tako teško podnosi njezine vjesnice, starenje i bilo koju 
bolest? 

Što čovjek ozbiljnije razmišlja o smrti, to bolje shvaća 
važnost Isusovih riječi: »Tko hoće sačuvati svoj život, izgubit 
će ga, a tko izgubi radi mene svoj život, naći će ga. Što koristi 
čovjeku ako dobije cijeli svijet, a izgubi svoj život? Što li 
može dati čovjek kao otkupninu za svoj život?« (Mt 16, 25-6). 
Čovjek se sam po sebi nikako ne može osloboditi lanaca smrti, 
ali nas od nje oslobađa onaj kojega ona nije mogla zadržati 
u svojoj vlasti. Uvijek, a pogotovo u uskrsno vrijeme kršćanin 
je svjestan koliku je pobjedu i za njega izvojštio Uskrsli. O 
toj pobjedi nastavlja gornji saborski tekst, a prigodom smrti 
naših dragih, za kojima ćemo i mi uskoro, Crkva nam sasvim 

konkretno predočuje veličinu Kristove pobjede u prvoj pret- 
hodnoj napomeni obnovljeniog sprovodnog obreda: »Sahra- 
njujući svoje sinove Crkva puna vjere svetzuje vazmeno otaj= 
stvo sa željom da oni, koji su krštenjem postali sutjelesnici 
umrlog i uskrišenoga Krista, s njime po smrti prijeđu u život, 
i to tako da u duši budu očišćeni te sa svetima i izabranima 
budu uzeti na nebo, a u tijelu da čekaju blaženu nadu —- 
Kristov dolazak i uskrsnuće od mrtvih.« Na te nas misli na- 
vodi i današnji pripjev koji je drukčiji od onoga na uskrsni 
ponedjeljak. Kad vapimo da nam Gospodin pokaže stazu 
života, onda mislimo na zemaljsko putovanje koje nas vodi 
u vječni život. Po kojem tko putu hoda i kako se na njemu 
ponaša takav će cilj i postići. »Sin čovječji ima doći u slavi 
svog Oca, u pratnji anđela, te će tada naplatiti svakomu pre- 
ma njegovim djelima« (Mt 16, 27). 


2, č. 1 Pt 1, 17-21: Otkupljeni ste skupocjenom krvi Krista 
kao nevina i bez mane Janjeta. (str. 203) 


Petrova se pismena preporuka vrlo lijepo nadovezuje na 
gornje misli u vezi s njegovim prvim govorom o Kristovom 
uskrsnuću. Prije današnjeg odlomka poručio nam je (r. 18): 
»Potpuno stavite svoju nadu u milost koja će vam se donijeti 
u času kad se objavi Isus Krist!l« Samo svima neće donijeti 
milost i nagradu, čak ni svima onima koji Boga nazivaju svo- 
jim Ocem. On je Otac, ali i naš konačni Sudac koji nepristra- 
no sudi svakoga pojedinca po njegovim djelima. Stoga nema 
druge nego poslušati naredbu apostolskog prvaka: »Provodite 
sa strahom vrijeme svoga boravka u tuđini« Dakle, na putu 
smo prema domovini i svojski se pobrinimo da u nju stigne- 
mo. Sam po sebi naš je život bezvrijedan, jer smo takav 
baštinili od svojih otaca, praroditelja i neposrednih roditelja. 
A ipak naš život vrijedi koliko i Bog koji nam ga je darovao 
i kojemu svojim životom idemo. »Život prolazi, nepovratan 
je i neponovljiv. Ono što nije učinjeno, ono što nismo učinili 
mi to više neće biti učinjeno« (Mosconi). Sve nam je to još 
jasnije u svjetlu Kristova otkupljenja. Da nam osigura sretnu 
besmrtnost, on nije dao nešto raspadljivo, nije platio neznat- 
nu cijenu. Naše ga je otkupljenje stajalo života, za nas je 
prolio svoju božanski skupocjenu krv. U naknadu su za gri- 
jehe ljudi prije Krista proliveni potoci životinjske krvi u sta- 
rozavjetnim žrtvama, a dosta i ljudske u nekim naravnim 
religijama, ali u Božjim je očima ona bezvrijedna kao što je 
bezvrijedan i naš život bez njega. Naše bi stanje bilo beznad- 
no da nam nije došlo u pomoć Janje nevino i bez mane. »Ja- 
nje ovce oslobodi, Krist nas grješne preporodi«. 

Te su misli došle do izražaja i u današnjoj zbornoj molitvi 
kad smo se razveselili što je obnovljena mladost naše duše 
i što nam je povraćena slava Božjeg posinaštva. Bog je našu 
rehabilitaciju zamislio i odredio još prije postanka svijeta, 
oduvijek. Sve vrijeme prije Krista bilo je spremanje na nje- 
gov dolazak, a došao je za sve nas na kraju vremena i s njim 
je započelo sasvim novo doba. Tko bi vjenovao u pravoga Boga 
i uopće za njega znao, da nam Otac nije poslao svoga Sina? 
Sada je naša vjera učvršćena na najsigurniji način kad je 
Otac Krista uskrisio i proslavio. Njegova je smrt urodila na- 
šim spasenjem, a njegovo uskrsnuće postalo temeljem naše 
vjere i nade. Otada je naša vjera puna nade, jer je naš život 
Krist usmjerio prema Bogu. Smisao je svih nastojanja i pot- 
hvata za vrijeme našega boravka na zemlji da sigurnom na- 
dom iščekujemo dan svoga uskrsnuća, kako smo i molili u 
zbornoj molitvi. Sve se to konkretizira i u otajstvu na nas 
već sada primjenjuje kad u pričesti primamo zalog buduće 
slave. 


Ev. Lk 24, 13-35: Prepoznali su ga u lomljenju kruha. (str. 75) 


Kad nam evanđelisti nisu potanje opisali događaje između 
Isusova uskrsnuća i uzašašća, liturgija nastoji što bolje isko- 
ristiti izvještaje koje imamo. Stoga je razumljivo da se i jedne 
nedjelje čita o tako značajnom Kristovu ukazanju dvojici 
učenika u Emausu. Izneseno je na takav način da nam pre- 
dočuje svu otajstvenost Isusova uskrsnuća. To je, naime, za- 
ista otajstveno i bilo bi vrlo naivno misliti da je uskrsli Spa- 
sitelj izgledao isto onako kao prije smrti. Zaista, radi se o 
razmaku od sama dva dana, no uskrsnuće je proizvelo posve 
nov način bivovanja Isusova tijela koje je sad postalo nebe- 
sko i vječno. Ne znamo koliko se to odrazilo i na njegovoj 
vanjštini, ali je upadno da ga njegovi učenici ne mogu ni pre- 
poznati dok on to neće. Nalazimo se, dakle, isključivo na po- 
dručju vjere, skoro nekako kao kad bi nam se ukazao neki 
pokojnik kojemu tijelo ostaje u grobu i pretvara se u prah. 
Vjerske istine ne dobivaju nego mnogo gube na svojem zna- 
čenju ako ih shvaćamo plitko i nastojimo ih prilagoditi našim 
ograničenim gledištima. U zadnje se vrijeme mnogo raspravlja 
o Isusovu uskrsnuću — ne kao o činjenici, jer ta je temelj 
naše vjere (1 Kor 15, 12-19) — i crkveno učiteljstvo potiče 
sve što bi i u tom pogledu moglo obogatiti našu vjeru. Zani- 
mljiva je s obzirom na način Isusovih ukazanja napomena 
opata Delatte: »U duševnom stanju u kojem su se nalazila 
dva učenika bila je dovoljna malena promjena u potezima, 
glasu, pogledu, odijelu Gospodina koja će ih spriječiti da ga 

prepoznaju... A može se uočiti i razlog toga božanskog po- 
stupka: Gospodin je htio biti sa svojim apostolima izvana 
na isti način kako je bio u njihovoj duši. Ono što je zadrža- 
valo njihove oči i zamagljivalo njihov pogled bila je nesavr- 
šenost i nutarnja slabost njihove vjere. Uskrsli je Gospodin 
za njih bio posve neočekivan.« Previše su mislili na njegovu 
smrt, a malo i nimalo na ono što su mogli. znati o njegovu 
uskrsnuću na temelju njegovih riječi. 

U tom se smislu može shvatiti Isusov ukor da su bez 
razumijevanja i spore pameti za vjerovanje svega što su pro- 
roci govorili. Važna je riječ »svega«, na njoj je naglasak: 
i proroci i Krist govorili su o muci i o uskrsnuću Mesije. 
Jedno je i drugo jednako bitno, jedno bez drugog ne ide. Iz 
toga se vidi kako je korisno da Crkva u naše dane naglašava 
čitav pashalni misterij zajedno: smrt i proslavu, prijelaz sa 


rano) 


GOD. B 


1. č. Dj 3, 13-15. 17-19: Začetnika života ubiste, koga je Bog 
uskrisio od mrtvih. (str. 100) 

P. p. 4, 2. 4. 7. 9 (str. 472) 

P. Obasjaj nas, Gospodine, svjetlom svoga lica! 


Tko se ozbiljnije pozabavio razmišljanjima uskrsne osmi- 
ne lako će uvidjeti zašto Petar u r. 16. toliko ističe vjeru koja 
je ozdravila onoga hromog ćovjeka. Iz evanđelja znamo kako 
je Isus za svoja čudesa tražio vjeru kod onih koji su mu se 
obraćali za pomoć pa tako postupa i njegov namjesnik. U 
r. 12. je naglasio da čudo nije učinio svojom snagom, što se 
razumije samo po sebi kad se zna koliko je čovjek kadar po 
sebi. Ali Petar priznaje da to nije učinio ni svojom pobo- 
žnosti, dakle ni svojom vezom s Bogom. Bog se poslužio Pe- 
trovim riječima i posredovanjem, ali je Božja snaga trebala 

da nađe jeku i u srcu onog bijednika, inače ne bi bila po- 
stala djelotvorna. Sunčane zrake prolaze svuda svemirom, ali 
osvjetljuju i griju samo ako naiđu na planete. Izvan atmo- 
sfere tih planeta u svemiru svuda vlada tama i studen, kao 
što duhovna tama i studen vlada u duši i zajednici koje se 
ne otvaraju Božjoj objavi i ljubavi. Za tjelesno čudo treba 
vjerovati da ga Bog može i hoće učiniti, a za duhovno rasvje- 
tljenje i gledanje treba se povratiti u se i tu preokrenuti svoj 
stav prema Bogu (r. 19). Bez tog obraćenja i vjere koja ga 
prati nije moguće susresti se s Bogom ni ugoditi mu. 

Pripjevom molimo Boga da nas obasja sjajem svoga lica, 
a to je i sadržaj današnjih redaka iz ps 4. Četiri retka iz toga 
psalma govore o našoj potrebi Boga i o raspoloženju kojim ga 
želimo primiti. Posebno svojim zaključkom ps 4. tvori vrlo 
prikladnu večernju molitvu pa i u novom Časoslovu ostaje na 
tom mjestu barem za neke dane. Kao takav on odgovara ve- 
černjem susretu učenika s Isusom u Emausu i u Jeruzalemu 
na Uskrs. 


2. č. 1 Iv 2, 1-5a: On je žrtva pomirnica za naše grijehe i za 
grijehe svega svijeta. (str. 209) 


S Augustinom se zadržimo kod prvog dijela današnje pe- 
rikope (drugi smo dio razmatrali 29. XII). Ivan je prije toga 
ustvrdio (1, 9): »Ako priznajemo svoje grijehe, vjeran je on 
(Isus) i pravedan: oprostit će nam grijehe i očistiti nas od 
svake nepravednosti.« Da se ne bi činilo da je Ivan tim rije- 
čima ostavio slobodan put grijesima; da ne bi ljudi zaklju- 
čivali: Dakle griješimo, mirno činimo što hoćemo, vjeran će 
nas i pravedan Krist očistiti od svakoga grijeha, evo učenika 
da ti oduzme zlu sigurnost i utisne koristan strah. Hoćeš li 
da budeš siguran, budi zabrinut. Vjeran je on i pravedan da 
nam oprosti grijehe ako se ti nikada sam sebi ne sviđaš, ako 
se popravljaš dok .se ne usavršiš. Što, naime, dodaje Ivan? 
»Dječice moja, ovo vam pišem da ne počinite grijeha.« Ali 
se, ipak, u ljudski život može uvući grijeh. Što će onda učiniti 
dotični? Recite: Hoće li se prepustiti očaju? Čuj što kaže Ivan: 
»Ali ako tko i počini grijeh, imamo zagovornika kod Oca: 
Isusa Krista, pravednika.« On je dakle zagovornik. Ti pazi da 
ne griješiš, ali ako ti se po naravnoj slabosti uvuče grijeh, 
odmah ga spazi, odmah neka ti bude odvratan, odmah ga osu- 
di. Kad ga osudiš, miran ćeš pristupiti k sucu. Tu ćeš naći 
zagovornika (advocatum). Nemoj se bojati da ćeš izgubiti par- 
nicu nakon što priznaš grijeh.« 

Na drugome mjestu isti naučitelj u vezi s Isusovom krvi 
kao žrtvom pomirnicom za naše grijehe upozorava slušatelje 

da su u tom smislu s pravom slavili Uskrs — a u uskrsnoj 
je osmini i počeo u Hiponu tumačiti tu poslanicu. Tada je, 
naime, Krist prinio za nas žrtvu pomirnicu i tada su kateku- 
meni ušli u krsnu kupelj kao stari a izišli kao novi stvorovi. 
I Augustin dodaje: »Nisu samo njima oprošteni prošli grijesi 
nego i nama. Nakon što su nam prijašnji grijesi bili posve 
oprošteni i izbrisani, pošto živimo usred svijeta, možda smo 
opet počinili druge grijehe. Neka stoga svatko učini što može: 
neka prizna što jest da ga izliječi onaj koji je uvijek jednak 
što jest.« A kako sebi želimo i tražimo oproštenje grijeha, 
tako budimo uvjereni da to isto treba čitavom svijetu, pa 
molitvom i radom pomozimo da svatko želi, traži i postigne 
oproštenje. Oni kojima su grijesi oprošteni moraju osjećati 
potrebu da se moć Kristove pomirne žrtve ispolji na cijelom 
svijetu. 


Ev. Lk 24, 35-48: Trebalo je da Krist sve to pretrpi i treći dan 
uskrsne od mrtvih. (str. 75-6) 


Nakon što je Luka (god. A) iznio potanji izvještaj o je- 
dnom ukazanju uskrslog Spasitelja, kad su ga dvojica emau- 
skih učenika prepoznala u lomljenju kruha, nastavlja prigo- 
vijedati kako je Isus došao među apostole u Jeruzalemu. Isto 
je ukazanje opisao i Ivan (20, 19-23); njihove se pojedinosti 
lijepo upotpunjavaju. Obojica kažu da je to bilo na Uskrs 
uvečer. Ivan ističe da su vrata bila zatvorena, a to se nekako 
podrazumijeva i kod Luke koji kaže da je Isus najedanput 
stao posred svojih. Jedan i drugi spominju isti Isusov uskrsni 
pozdrav apostolima, obojica navode kako je Gospodin svoje 
uvjeravao da je to on. Prema Ivanu se učenici obradovaše 
kad vidješe Isusa, a prema Luki su bili zbunjeni i prestrašeni 
te se čudom čuđahu. Sve je to bilo moguće kod onih ljudi 
u onim okolnostima. Evanđelisti se razlikuju s obzirom na 
glavni sadržaj tog ukazanja: Luka donosi Isusove riječi o 
potrebi njegove smrti i uskrsnuća za otpuštenje grijeha, a 
Ivan riječi kojima je apostolima dao vlast otpuštati grijehe. 
To nije isto, ali zapravo se radi o istoj stvari, o neshvatljivom 
Božjem milosrđu prema nama grješnicima. Za nas je Krist 
umro i uskrsnuo, za nas je ustanovio sakramenat pokore. Ono 
što je započeo sam nastavlja po svojoj Crkvi. 

Vrlo važna je ta Isusova pouka učenicima na putu i u 
Jeruzalemu, utemeljena i naviještena tolikim tekstovima SZ-a. 
»Učenici su sada trebali shvatili da od početka nije postojao 
nikakav drugi Božji plan nego upravo taj da Krist tek nakon 
trpljenja i po trpljenju zadobije svoju slavu kao mesijanski 
Kralj. Mjesto da im križ i muka bude na sablazan i razoča- 

ranje upravo oni su ih morali čvrsto uvjeriti da se s Isusom 
iz Nazareta sve dogodilo po Božjem planu... Jedan te isti 
Božji plan obuhvaća oboje: za ovaj svijet križ, za drugi slavu. 
Dakle, ma križu se i na Raspetome podiže Uskrs, radost i vje- 
ra. Time je križu oduzeto svako razočaranje, svako ogorčenje, 
svaki žalac, jer je pokazano da tako mora biti, da je to jedini 
put k usavršenju i slavi. Uskrs nije samo uskrsna vijest o 
pobjedi i trijumfu što je muka na križu dovršena i gotova. 
Pobjeda je mnogo dublja i potpunija. Ona baca puno svjetlo 
na križ, oduzima mu svu ludost i sablazan. Križ je samo jedna 
strana, zemaljska strana nebeske proslave« (Dillersberger). 

Uz te misli i one gore na uskrsni četvrtak spomenimo još 
kako Luka naglašava ulogu Jeruzalema. To je tim značajnije 
jer je on Grk, piše grčki pretežno kršćanima koji su došli iz 
poganstva. Glavni događaj u povijesti spasenja, Isusova pasha 
po smrti i uskrsnuću zbila se u svetom gradu. Stara legenda 
zna da su vojnici kod kopanja jame za Isusov križ naišli 
na Adamovu lubanju koja se onda u srednjem vijeku često 
slikala uz križ. Simbolično prikazivanje Kalvarije predočuje 
kako podno križa izviru četiri potoka u kojima su oličene če- 
tiri rijeke Edena. Sve to hoće da označi sasvim novo razdoblje 
ljudske povijesti. Krist je umro i uskrsnuo za sve narode, a 
svima će se njegovo ime propovijedati i njegovi darovi dono- 
siti počev od Jeruzalema (RBT, NZ 1). U tu će svrhu prvi 
kršćanski vjerovjesnici u svetom gradu još primiti Duha Sve- 
toga i tako se obući u Silu odozgo. Neka naš narod svega 
toga sjeća i jedini naš svetac, jeruzalemski mučenik koji je 
svojom smrti povezao — daj, Bože, zauvijek! — našu domo- 
vinu s Isusovom zemaljskom domovinom. 


GOD. C 


1. č. Dj 5, 27b-32. 40b-41: Za ovo svjedočim bi i 
Gatesa, j o mi i Duh Sveti 


P.p. 29,214 5i6.11i12ai13b (str. 490) 
P. Veličam te, Gospode, jer si me izbavio. 


U suprotnom stamovištu židovskih poglavica i Isusovih 
apostola možemo gledati ne samo nazore S i NZ-a nego i 
dvije vrste ljudi te njihov postupak prema Isusu. Ta su dva 
dijela preslušavanja apostola, s upletenim interventom Gama- 
liela, bila predmet našega razmatranja u četvrtak i petak 
II vazmenog tjedna. Ovdje spojeni u jedan izvještaj neka nam 
pomognu uočiti suprotnost između Kristovih protivnika i nje- 

govih učenika. Prvima je krivo što se uopće naviješta Isusovo 
ime koje oni neće ni da spomene. Silno im smeta što su apo- 
stoli Kristovom naukom napunili grad Jeruzalem, pa iako 
to još nije bio slučaj, oni to predviđaju i toga se boje. Strah 
ih je osobito posljedica koje bi od toga mogle nastati: time 
bi se pokazalo da je Kristova krv bila nevino prolivena, što 
bi onda prouzročilo njihovu osudu pred Bogom i pred ljudi- 
ma. Da to spriječe, kad nije bila dovoljna njihova zabrana 
krćšanskog propovijedanja, pristupili su i tjelesnom kažnjava- 
nju prvih propovjednika. Sa svoje su strane ljudi učinili sve 
što su znali i mogli da zaustave širenje Kristove nauke. Tako 
tada, tako neprestano kroz stoljeća. Mijenjaju se vlastodršci 
i ideologije, mijenjaju se sredstva i metode, ali cilj je Kristo- 
vih protivnika uvijek isti. 

Kako postupaju Kristovi sljedbenici? Bog je sva njihova 
snaga. On im je naredio da propovijedaju ono što su vidjeli 
i čuli, on će im dati i snage da to čine. Ako su prije kolebali 
i u času se Isusove smrti pokolebali, postali su neustrašivi 
otkad je Bog uskrisio Isusa. Ne mogu drukčije nego pridru- 
žiti se Duhu Svetom u svjedočenju svega Isusova mesijanskog 
djela. Spremni su u tu svrhu ne samo trpjeti nego se vrlo vesele 
i smatraju se počašćenima kad su bili bičevani zbog Isusova 
imena. Neprestano su im na pameti Isusove riječi: »Kažem 
vama svojim prijateljima: Ne bojte se onih koji ubijaju 
tijelo, a poslije toga ne mogu više ništa učiniti« (Lk 12, 4). 
Kod takvih junaka prijetnje odjeknu u prazno, a muke ih još 
usrećuju. Ponovilo se to nebrojeno puta, i još će se ponavljati. 
Takvima se pridružujemo i mi pripj. psalmom pouzdanja u 
Božju zaštitu i zahvale za iskazanu pomoć. 


2, č. Otk 5, 11-14: Dostojno je Janje koje je zaklano da primi 
moć i bogatstvo. (str. 220) i 


R. Guardini u svojem glavnom djelu »Gospodin« Isusovu 
povijest na zemlji nastavlja tumačeći Ivanova viđenja.o Gos- 
podnjem životu na nebu. Uz današnji se tekst on dugo zau- 
stavlja na pojavi zašto je u SZ-u Mesija naviješten kao Janje 
(RBT), zašto ga tako naziva NZ (Iv 1, 29-36) i zašto ga takva 
gleda knjiga Otkrivenja. »U kojem bi nam liku Bog mogao 
biti pravo prikazan. Naš bi prvi odgovor bio: ni u jednom! 
On je onaj kojemu nema slike kako su je opisali mistici. On 
svima upravlja, sve ispunja i usrećuje, ali se otimlje sva- 
koj slici. O njemu se može samo reći: nije nebo, nije more, 
nije stablo, nije čovjek, uopće nije nešto što mi ljudi može- 
mo nazvati. On je on, onaj kojemu se vjeruje na samu nje- 
govu riječ kad svjedoči sam o sebi. Blizu je srcu koje ga 

osjeća, a ujedno i posve tuđ. No ipak treba da bude izražen 
slikama. Gledati ga isključivo kao onoga koji nema lika, na 
prvi bi pogled izgledalo sasvim prisno i duhovno, ali na kraju 
bi ga nestalo iz našeg života. Moramo mu, dakle, dati neko 
ime, prenijeti ga u neke slike — i upravo to čine sveti tek- 
stovi.« 

Kad pisac nastavlja raspravljati o pitanju pod kojim nam 
se likom Gospodin ukazuje, dolazi na biblijsko Janje pa piše: 
»Slika je bila uobičajena prvotnim čitaocima. U južnim kra- 
jevima janje mnogo služi za hranu. U starozavjetnom se kul- 
tu ta životinja najviše žrtvovala. Eto, zašto Spasitelj našem 
pogledu i srcu pruža svoju sliku kao onaj koji se poput ja- 
njeta predao u ruke grješnika, a na kraju ga žrtve blagu- 
jemo. Tako treba da zamišljamo janje: kao nevinu, blagu i 
bespomoćnu životinju. Na sebi nosi smrt, a ipak je puna 
neke posebne snage« Ta je snaga naglašena riječima koje 
je Ivan čuo u viđenju i zapisao u današnjem odlomku, S osam 
imenica izražava što je sve Božje Janje zaslužilo primiti zbog 
toga što je bilo žrtvovano. To mu priznaju nebrojeni nebeski 
duhovi, vjerodostojni svjedoci sve dubine njegova poniženja 
i sve veličine njegove ljubavi. Naslovi koji mu pripadaju 
uzeti su iz zemaljskog rječnika, jer mi drugih nemamo i ne 
bismo ih shvatili, ali u svojoj punoj mjeri označuju samoga 
Boga. I zaista ga u nastavku pjesme sva nebeska i zemaljska 
stvorenja izjednačuju s Bogom, jer istu hvalu daju onomu 
koji sjedi na prijestolju, a to je u Ivanovu viđenju Otac 
nebeski, i božanskom Janjetu. Stoga je posve opravdan pri- 
jevod Vulgate koja za drugu imenicu u r. 12. ima božanstvo 
mjesto bogatstva, što je sačuvano i u službenom latinskom 
Lekcionaru. (Uostalom, naša riječ Bog i bogatstvo ima po 
svoj prilici isti korijen). 


Ev. Iv 21, 1-19 (duže) ili 1-14 (kraće): Dođe Isus, uzme kruh 
pa im ga dadne; ribu isto tako. (str. 98) 


Misni obrazac ove nedjelje za sve tri godine (A, Bi C) 
ima tu posebnost da su mu različite pričesne pjesme. To je zbog 
toga što liturgija želi povezati evanđeoski izvještaj s našom 
pričešću, što je osobito prikladno u god. A i danas. Kod pri- 
česti, naime, pjevamo: »Reče Isus svojim učenicima: Dođite 
i doručkujte! I uzme kruh te im ga dadne, aleluja«. I mi 
smo Isusovi učenici, i nas on poziva na svoju gozbu. Ne zna- 
mo sigurno je li tog jutra on svoje apostole nahranio euha- 
ristijskim kruhom, ali nas zaista hrani svojim tijelom pod 
sakramentalnim prilikama. Ni mi ga nećemo pitati: »Tko si 
ti?«,y jer i mi znamo da je Gospodin. Misnik ga je dozvao 
na oltar, misnik nam ga dijeli, ali samo zato, jer je ovlašten 

od Gospodina. On je onaj koji dolazi svojom voljom i svo- 
jom ljubavlju na naš oltar kao žrtva i u naše srce kao žrtve- 
na gozba. On traži i našu suradnju kao što je htio da i apo- 
stoli donesu od svojih riba koje su na njegovu riječ ulovili. 
I ono što mi preko tjedna njegovom pomoći učinimo i pre- 
trpimo spada u njegovu i našu žrtvu svete mise i tek s njom 
u vezi dobiva pred Bogom neizmjernu vrijednost. Od mise 
idemo srazmjerno toliko bogatiji koliko i mi donesemo na 
oltar. 

Kad su apostoli izišli iz lađe, na kopnu su opazili kruh 
i ražarenu žeravu a na njoj ribu. U toj pečenoj ribi Augu- 
stin gleda mučenoga Krista (piscis assus, Christus est passus) 
koji nam je u euharistiji ostavio spomen-čin svoje muke i 
smrti. I to treba da nas neprestano potiče na spremnost za 
bilo koju vrst žrtve što je od nas traže naše staleške dužno- 
sti. S tim u vezi možemo još baciti pogled na r. 18. i 19, jer 
smo o prvom dijelu odlomka razmatrali na uskrsni petak, a 
o Petrovu ćemo prvenstvu razmatrati na njegov blagdan. Go- 
spodin je tom prigodom prorekao Petru mučeničku smrt koju 
Petar po svoj naravi kao čovjek ne bi htio, ali će ga drugi 
prisliti da raširi ruke. To znači da će se, htio ne hiio, pre- 
pustiti krvnicima, a neki u raširenim rukama vide Petra 
raspeta na križu, o čemu govori stara predaja. Augustin se 
tu osvrće na Petrovu želju da dođe k Isusu i da bude s nji- 
me, ali ić na njegovo ljudsko bježanje od mučeništva. »Za 
našu je utjehu sam Spasitelj htio na sebi okušati i taj osje- 
ćaj kad je kazao: Oče, ako je moguće neka me mimoiđe ovaj 
kalež« (Mt 26, 39). Zatim govori o junaštvu i slavi mučenika 
te završava: »Nakon primjera njegove muke, tko ne uviđa da 
i pastiri moraju jače prianjati uz Pastira i nasljedovati ga? 
I to upravo stoga što su tolike ovce već slijedile njegov pri- 
mjer, primjer Pastira pod kojim je samo jedmo stado i u 
kojemu su i pastiri ovce. On je, naime, ovcama učinio sve 
one za koje je trpio, jer se i sam, da može za sve trpjeti, 
učinio ovcom.« i 


PONEDJELJAK 


1. č. Dj 6, 8-15: Ne mogoše odoljeti mudrosti i Duhu kojim 
je govorio. (str. 104) 
P. p. 118, 23-24. 26-27. 29-30 (str. 564) 
P. Blaženi oni kojih je put neokaljan. Ili: Aleluja. 
Prvi se dio današnjeg odlomka čita na blagdan prvog 
mučenika. U r. 11. vidimo njegove protivnike, koji nisu mo- 
gli odoljeti njegovoj mudrosti i Duhu kojim je govorio, kako 

neke ljude nagovaraju na krive izjave u vezi sa Stjepanovim 
nastupom. Uvijek je bilo onih koji su tako postupali kao i 
onih. koji su se dali nagovoriti na takvo djelo, redovito iz 
vrlo niskih pobuda. Ti su na račun mudroga i junačkog đa- 
kona prve Crkve tvrdili da je govorio pogrdne riječi protiv 
Mojsija i protiv Boga. Dosta je pročitati Stjepanov govor 
pred Velikim vijećem (7, 1-53) — što se preporučuje već zbog 
toga što ga nema u novom Misalu, ali se nalazi u Časoslovu 
— da se vidi koliko su bila lažna ta svjedočanstva. Od prve 
rečenice, gdje Stjepan Boga naziva »Bogom slave«, cijeli go- 
vor nije drugo nego izlaganje Božje čudesne ljubavi i skrbi 
za izabrani narod. Od Božjih poslanika najduže se zaustav- 
lja na Mojsiju i za nj veli da ga je Bog postavio za glavara 
i osloboditelja (7, 35) svoga naroda. Dakako, Stjepan pozna 
i priznaje cijeli SZ pa im navodi i Mojsijeve riječi da će Bog 
podignuti svome narodu novoga proroka, Mejsiju kojega im 
đakon upravo naviješta. Mjesto da slijede svu Božju objavu, 
kako im je tumači Stjepan, protivnici traže samo kako da 
razdraže narod protiv Stjepana. 

Kad su Stjepana uhvatili i doveli pred Veliko: vijeće, 
nastupaju lažni svjedoci slično kao i u Isusovu procesu (Mt 
26, 60). Ti ne ponavljaju da je Stjepan govorio protiv Moj- 
sija i Boga, nego napadaj konkretiziraju navodeći da taj čov- 
jek neprestano govori pnotiv Jeruzalema, Mojsijeva zakona i 
kulta. Dakle, opet slično kao kad su Isusa optuživali da će 
razvaliti Božji hram. Koliko je Stjepan cijenio svetinje svoga 
naroda, vidi se iz njegovih riječi (Dj 7, 44-45) da je Mojsije 
šator svjedočanstva podigao prema uzorku koji mu je sam 
Bog: pokazao, da su taj sveti šator Izraelci uvijek nosili sa 
sobom, dok nije Salamon podigao Bogu velebni hram. I za 
Mojsijev je zakon kazao da je dan preko anđela, no to ih 
je moralo više zaboljeti kad im je predbacio u lice: »Ali ga 
niste vršili!« Kad r. 15. ističe da su veliki vijećnici na po- 
četku govora opazili kako je Stjepanovo lice poput lica an- 
čeoskoga, onda su ga trebali u tom raspoloženju slušati dok 
im je govorio o božanskom Pravdniku (7, 53). Međutim, us- 
pjeh je svakog govora ovisan ne samo o tome kako se govori 
nego i kako se sluša. Nije rijetkost da se nešto rado sluša 
samo dok nam godi i odgovora našim gledištima. 

Iz ps 118. za odgovor na čitanje uzeti su retci kojima u 
ime Stjepana izjavljujemo da on, usprkos protivnika, svje- 
doči o Božjim putovima i pravilima te u tome nalazi svoje 
uživanje. On je odabrao put istine, a samo takve možemo 
nazivati blaženima. 

Ev. Iv 6, 22-29: Nastojte sebi pribaviti ne propadljivu hranu 
već hranu koja ima trajnost za život vječni. (str. 82) 


Prije nego će Ivan donijeti Isusov govor o kruhu života 
opisuje kako je narod budno pazio kamo se kreće veliki Ču- 
dotvorac. Po svemu se vidi da još nisu odustali od namjere 
da ga proglase kraljem. Svi su vidjeli kako su u jedinu la- 
đicu koja je tu bila ušli samo apostoli i da prema tome Isus 
nije otišao s njima. Međutim, kad se nije pojavljivao a iz 
susjedne Tiberijade dođoše neke lađe, na njima se prevezoše 
u Kafamaum. Evanđelisti naglašuju da su išli tražiti Isusa, 
ta samo on ih je zanimao. U tom se gradu on najviše zadr- 
žavao kad se nije nalazio u Galileji pa su se nadali da će ga 
tamo naći. I doista im se iščekivanje ispunilo, ali nikako nisu 
mogli shvatiti kako je tamo prispio. Isusovi su putovi redovito 
tajanstveni, sada još više nego za njegova zemaljskog života. 
Ali tko ga ustrajno traži, taj će ga naći. 

Taj se ponovni susret naroda s Isusom odigrao u kafar- 
naumskoj sinagogi, kao što Ivan ističe na kraju Kristova go- 
vora (r. 59, a zagreb. Biblija neopravdano ispušta sinagogu). 
To je valjda ona ista sinagoga koju je, prema Lk 7, 5, Žido- 
vima podigao rimski stotnik čije riječi ponavljamo prije pri- 
česti: »Gospodine, nisam dostojan da.uniđeš pod krov moj ...« 
Njezini ostaci, koje je posjetio i Pavao VI, svjedoče o njezi- 
noj veličini i ukrasu. Tu je dakle započeo razgovor između 
naroda i Isusa da se razvije u jedan od najvažnijih njegovih 
govora. Najprije se osvrće na njihovo pitanje, ali im ne ot- 
kriva kako je došao u Kafarnaum nego im prilično tvrdo 
predbacuje da ga traže zbog kruha. Time je još jedanput i 
konačno odbio da bude njihov zemaljski kralj i hranitelj. 
Crkveni se oci uz te riječi tuže da od tih Židova nisu mnogo 
bolji mnogi kršćani, pa i svećenici. »Kako je mnogo onih koji 
Krista ne traže nego za to da im udijeli zemaljska dobra... 
Svakog je dana crkva puna. Jedva da tko traži Isusa radi 
Isusa« (Augustin). 

Gospodin prelazi odmah na svoju glavnu namjeru i slu- 
šateljima preporučuje neka od njega ne traže propadljivu 
hranu nego onu koja traje i uzdržava vječni život. Otac ga 
je ovlastio da im pruži tu hranu i da im na taj način omogući 
već na zemlji primati od Oca hranu koja im kao njegovoj 
djeci pripada. Židovi su shvatili da nije dosta od Boga tražiti 
da ih hrani nego da to moraju zaslužiti svojim djelima prema 
onome što Bog od njih traži. Gospodin prihvaća njihovo do- 
bro raspoloženje i odmah ističe ono glavno: vjeru u onoga 
koga je Otac poslao. To vrijedi općenito za prihvaćanje cjelo- 
kupnoga Kristova otajstva i poslanja, a osobito za presvetu 

euharistiju. Vjera je temelj našeg odnosa prema njoj. Tko 
vjeruje u Kristovu prisutnost pod sakramentalnim prilikama, 
njemu euharistija sadrži čitavo Kristovo otajstvo. I to euha- 
ristija pod svim svojim vidicima: i kao žrtva i kao hrana 
i kao božanska nazočnost. I na tu treba paziti. »Euharistijski 
misterij treba, dakle, uvijek promatrati u svemu njegovu 
opsegu kako u samoj celebraciji mise, tako i u štovanju sve- 
tih prilika koje se čuvaju poslije mise da bi se milost žrtve 
šire primijenila« (Uputa o štovanju euh. misterija, 3 g.). 


UTORAK 


1. č. Dj 7, 51-8a: Gospodine Isuse, primi moj duh! (str. 105-6) 
P. p. 30, 3cd-4. 6ab i Tb i 8a. 17 i 2lab (str. 491-2) 
P. U ruke tvoje, Gospodine, predajem duh svoj. Ili: Aleluja. 


Sveti je Stjepan više uskrsni nego božićni svetac. Ako 
to ne dolazi do izražaja u njegovu govoru, ističe se u nje- 
govom mučeništvu. Prvome je mučeniku bilo dano da u vi- 
đenju prvi gleda Isusa nakon njegova uzašašća gdje stoji 
s desne Bogu u njegovoj slavi. On će prvi ići njegovim putem 
trpljenja da s njime bude i prvi proslavljen. Njegovi su mu 
protivnici kamenovanjem iskazali najveću uslugu, jer Stjepan 
nije Isusa samo ugledao nego uskoro i k njemu došao. Zaslu- 
žio je to i time što se u njegovu mučeništvu ponovilo neko- 
liko pojedinosti iz Kristove muke. Kao što je svjetina vikala 
protiv Isusa: »Propni ga, propni!« i na Stjepana podigoše sil- 
nu viku. Kamenovali su ga izvan grada kao što je Isus bio 
raspet izvan jeruzalemskih zidina. Prvi je mučenik slično 
molio kao Gospodin na križu: tražio je od Boga oproštenje 
za one koji su ga kamenovali, a svoju je dušu predao Isusu 
kao taj svome Ocu. Poslije prvoga slijedili su nebrojeni mu- 
čenici od kojih je velika većina onih koji su mučeništvo mogli 
izbjeći. Da se Stjepan bavio samo dijeljenjem obroka po- 
trebnima, po svoj prilici ne bi bio mučen, ali ga je Božji Duh 
poticao i na propovijedanje koje mu je donijelo mučeničku 
slavu. i 

Sličan je primjer i nama stavljen za uzor kanonizacijom 
sv. Nikole Tavelića. Tom je prigodom Pavao VI izrekao rijeći 
koje ne smijemo zaboraviti: »U primjeru svetoga Nikole i 
drugova uspomena postaje sadašnjost, povijest postaje učite- 
ljica. Suočujemo se s dalekom pobjedom braće nerazborite, 
ali zanesene žarom ljubavi prema Kristu, uvjerene o potrebi 
misija. To mučeništvo našem suvremenom mentalitetu ispod 

lašta skepticizma otkriva komotnu ispraznost, pomanjkanje 
2 a o načela, duh zajedničkog otuđenja u traže- 
nju samo izvanjskih dobara. To mučeništvo budi izvjesno os- 
jećanje nelagodnosti: ćutimo se u isti mah daleki tim borci- 
ma vjere, a također osjećamo kako su nam oni iz mnogo 
razloga bliski. Nisu oni anakronistični, nesuvremeni likovi, 
nisu za nas nestvarni. Oni naprotiv mnogo govore baš nama, 
kao da kore našu nesigurnost, našu povodljivost, naš relati- 
vizam. koji ponekad ljubav pretpostavlja vjeri. Daleki i blizi, 
oni nam govore: Treba imati hrabrosti za istinu! Treba nam 
kršćanska hrabrost!« Iz svega se može zaključiti da su nepri- 
jatelji vjere samo oruđe za mučeništvo, a ono je dar Boč 
i plod ljudskog junaštva. Taj dar nije čest, ali junaštvo pa 
svjedočenje vjere na mjestu gdje živimo i radimo — svima 
nam je potrebno. 


Ev. Iv 6, 30-35: Ne Mojsije nego Otac moj dade vam pravi 
kruh s neba. (str. 82-3) 


Pozivom da vjeruju u njega Krist je htio Židove u ka- 
farnaumskoj sinagogi dovesti ma pravi put i pripraviti ih na 
svoj govor o kruhu života. Nažalost, njihove misli ostaju 
posve na zemlji i oni traže uvijek nova čudesa. Takvi smo 
mi ljudi kad nas ne zadovoljava Božja riječ i Božja brana. 
Čudo s umnoženim hljebovima navelo ih je da u njemu priz- 
naju proroka koji ima doći na svijet (r. 14) kako je već Made 
sije navijestio (Pnz 18, 15), ali sada hoće još neki veći znak. 
Njihovi su očevi u pustinji toliko godina jeli čudesnu manu 
(RBT). Kako bi bilo da se sada Gospodin za njih pobrine na 
sličan način? Isus ih želi dalje poučiti pa im svečano izjav- 
ljuje da im manu nije davao Mojsije nego njegov Otac. T ona 
je u neku ruku bila kruh s neba, ali samo slika, tip pravoga 
kruha s neba koji im Otac sada zaista pruža. Tu Isus sebe 
poistovjećuje s kruhom, jer je on onaj koji je poslan od Oca 
sišao s meba, a došao je da dade život svijetu. Židovi : dalje 
ostaju samo kod tjelesnoga kruha i stoga mole Gospodina ma 
im uvijek daje taj kruh. Njima je samo do toga da ih neti co 
čudesno badava hrani. Isus im je mogao reći: »Volite moja 
čudesa, ali prezirete ono što ona znače« (Augustin). Sličan 
prijekor vrijedi za mnoge i danas, možda i za me. i 

Sada im se Isus jasno očitovao: »Ja sam kruh života.« 
To još nije kruh u euharistijskom smislu kako će u daljnjem 
govornu razložiti. Taj će prihvatiti samo ako uzvjeruju da je 
Isus poslan. od Oca i da k njemu pristupa vjerom. Stoga ih 
Isus poziva da dođu k njemu, a »Kristu se ne dolazi ode 
njem nego vjerovanjem« (Augustin). Kao što kruh nasiti ljud- 

sko tijelo i piće ga napoji tako će i čovječju dušu usrećiti 
vjera u Krista i prianjanje uza nj. Židovi su mislili samo na 
kruh za tijelo i stoga su molili samo taj kruh. Tako je i Sa- 
marijanka molila Isusa: »Gospodine, daj mi te vode da više 
ne žednim!« (Iv 4, 15). I uopće ima više sličnosti ovaj raz- 
govor u Kafarnaumu s onim na Jakovljevu zdencu, samo što 
je onaj razgovor završio obraćenjem 'i vjerovanjem žene i 
njezinih sumještana, a u Kafarnaumu nevjerom i otvrdnućem 
prisutnih Židova. Svima se Isus nudi, ako ne svima jednako, 
ali sigurno svima više nego dovoljno da ga upoznaju i prime. 
Tko ga ne primi, sam je kriv. 

Uvijek iznova treba biti svjestan kako je za euharistijsko 
i uopće primanje Isusovo nužno potrebna vjera. Mi euhari- 
stijsko otajstvo nastojimo redovito okružiti čuvstvima ljubavi. 
Dobro je to, ali ona su iskrena i korisna samo koliko su 
prožeta dubokom i odanom vjerom. Stoga Isus u ovom go- 
voru toliko naglašava vjeru. »Ako se kruh života dobiva u 
vjeri, ako je vjeri obećano puno zasićenje, tada i te Isusove 
izreke jako smjeraju prema značenju same euharistije. Vjera 
i sakramentalno uživanje nisu stvari odijeljene jedna od dru- 
ge, nego živa vjera budi glad i žeđu za euharistijom. A u 
njoj nalazi svoj naravni zaključak životna funkcija vjere: 
duhovno primanje Krista« (Rebstock). Bez takvog primanja 
i svakodnevno će pričešćivanje malo ili ništa koristiti. 


SRIJEDA 


1. č. Dj 8, 1b-8: Prolazili su propovijedajući evanđelje Riječi. 
(str. 106) 


P. p. 65, 2-3a. 4-5. 6-7a (str. 517) 
P. Kliči Bogu sva zemljo! Ili: Aleluja. 


Crkva se trebala širiti izvan Jeruzalema i po svemu 
svijetu. Na to su je silile i prilike: velik progon u vezi s kame- 
novanjem Stjepana. Progonstva su i u tom smislu uvijek Božje 
opomene svome narodu da se ne začahuri i ne prepusti učma- 
losti, a ujedno osiguravaju veće nebeske milosti za širenje 
Božjega kraljevstva. Kad pobožni ljudi sahraniše prvoga mu- 
čenika, kršćani se raspršiše po judejskim i samarijskim kraje- 
vima. Treba uočiti i veliku posmrtnu žalost za Stjepanom, jer 
smrt ostaje uvijek teška, osobito kad dođe nasilno i kad odnese 
nekoga u koga su se postavljale tolike nade. Ne mogu ljudi 
odmah vidjeti i posve predano prihvatiti sve Božje planove 
kao što nisu mogli predvidjeti da će Savao, koji je tako nemi- 

losrdno pustošio jeruzalemskom Crkvom, postati veliki apostol. 
Zasad su oni samo osjećali kako on ljude i žene izvlači iz nji- 
hovih kuća i trpa ih u tamnicu, Bio bi to učinio sigurno is 
apostolima, ali su se oni kriomice zadržavali u Jeruzalemu, 
gdje su smatrali da su još potrebni. Ići će i oni prema zapo- 
vijedi Učitelja, ali eto obični vjernici idu ispred njih i svojim 
im svjedočenjem za Krista pripremaju put. 

Pisac Djela apostolskih slijedi raspršene kršćane kako 
obilaze sve krajeve propovijedajući Isusovu nauku i život. Kad 
više nema Stjepana, najveću pažnju posvećuje Filipu, drugome 
po redu u broju sedmorice đakona. U glavnom su samarijskom 
gradu ljudi s velikim zanimanjem pratili Filipove riječi, nano- 
čito kad ih je potvrđivao čudesima. Ponavljaju se, dakle, pri- 
zori poznati sa stranica evanđelja: mečisti duhovi izlaze iz 
opsjednutih, a mnogi uzeti i hromi ozdravljaju. Zmačajna su 
upravo ta čudesa kojima su se oslobođale duše i tjelesa mneugod- 
nih i bolnih veza. Samo se po sebi razumije da je sve to pro- 
uzročilo veliku radost u onome gradu. Tako se i u povijesti 
Crkve, a posebno njezinih misija, izmjenjuje žalost i radost. 

Prvo misijsko djelovanje Kristove Crkve pratimo pona- 
vljanjem poziva: »Kliči Bogu sva zemljo!« Svi koji prime 
pravu vjeru time će davati Bogu dostojnu hvalu i priznavati 
njegova velika djela. Svi su narodi na zemlji pozvani da 
upoznaju Božja djela i da mu se onda klanjaju kao onome 
koji sve drži i upravlja. Ako psalmist spominje svojim suna- 
rodnjacima dva najveća čuda u mjihovoj povijesti: prijelaz 
preko Crvenoga mora i preko rijeke Jordana, mas ona pod- 
sjećaju na velika duhovna djela koja je Gospodin izveo u svo- 
joj Crkvi i u svakoj duši. Na taj mačin naša se zahvalna 
pjesma pretvara u srdačnu molitvu za misijsko djelovanje 
Crkve po kojemu će Bog sve narode učiniti dionicima svojih 
dobara. ; 


Ev. Iv 6, 35-40: Volja je Oca moga da svaki koji vidi Sina do- 
bije život vječni. (str. 83) 


Jedna od misli vodilja koje se ističu u Ivanovu Evanđelju 
jest izražavanje našega susreta i sjedinjenja s Bogom prostor- 
nim mjerilima. U ovom se poglavlju četiri puta (6, 35. 37. 44. 
45) govori o »dolasku« k Isusu, jednako kao što i Bog po Isusu 
»dolazi« k nama (Iv 1, 11; 8, 14. 23. 38; 6, 62; 13, 1). Njegovo 
dolaženje je silaženje u milosti, na što mi, privučeni od njega, 
dolazimo k njemu u vjeri da ga slijedimo životom. Ti su naši 
susreti s Bogom najkonkretniji po euharistiji koja nam bez 
vjere ne bi ništa značila. Vjera nam ne samo otkriva koliko 

je čudesna ta božanska hrana nego je ona već sama po sebi 
prvo duhovno primanje Krista. »Vjeruj i već si blagovao« 
(Augustin). Dakako, ta duhovna veza u čovjeku još nije pot- 
puna, jer on traži i čezne da se Bogom zasiti i njegovo srce 
i tijelo, jednom riječi čitavo njegovo biće. Sve se to ostvaruje 
euharistijskom hranom koja čini da čovjek kao takav više ne 
gladuje ine žeđa. Vjera, dakle, a pogotovo euharistija daleko 
je više nego gledanje Isusa tjelesnim očima. Židovi su ga gle- 
dali, čak su bili i svjedoci njegovih čudesa, a ipak im Isus mora 
reći: »Ne vjerujete«, Žalosna konstatacija, ocjena kojom se 
pada. 

Uvijek iznova se nameće sudbonosno pitanje: Tko će doći 
k Isusu; koga on neće odbaciti od sebe? Isus ima jasan odgo- 
vor koji dapače stavlja i prije samog pitanja: »Svaki koga mi 
dade Otac.« Time dolazimo do tajne preodređenja: jesam li 
ja u broju onih koje je Otac dao svome Sinu? Nitko na svijetu 
toga ne zna i ne može znati bez posebne Božje objave. Među- 
tim, veliku utjehu donosi katolički nauk da Bog nije nikoga 
preodredio na nevjeru i osudu, jer je to nespojivo s Božjom 
dobrotom i pravednošću. Isto tako je sigurno da Bog hoće da 
se svi ljudi spase i dođu do potpune spoznaje istine (1 Tim 
2, 4). Prema tome je naše spasenje ovisno i o nama, o našoj 
suradnji i vjernosti. Po Kristu mi smo »unutra«, i on nas bez 
naše krivnje neće izbaciti »van«. »Koje je to unutra odakle se 
ne izlazi van? Veliko svetište i slatka odijeljenost. O odijelje- 
nosti bez dosade, bez gorčine zlih misli, bez dodijavanja na- 
pasti i bolesti! Nije li to ono mjesto kamo će ići sluga koji će 
zaslužiti da mu Gospodin reče: Uđi u veselje svoga gospodara! 
(Mt 25, 35)?« (Augustin). 

Isus ističe dva razloga zbog kojih on neće nikoga izbaciti 
Van, a oba su međusobno povezana. Sin je došao na svijet da 
vrši volju svoga Oca, a Otac hoće da on ne izgubi nikoga od 
onih koje mu je on (predao. Gospodin obećaje da će on sve te 
uskrisiti u posljednji dan, dakle da će im poslije pripadnosti 
Božjem kraljevstvu na zemlji darovati vječni život s Bogom. 
Samo opet to uvjetuje da treba vjerovati u Sina. To nije teško 
onima koji Krista nasljeduju u poniznosti kojom se on podvr- 
gava volji svoga Oca i nju vjerno izvršuje. »Možda se stidiš 
nasljedovati ponizna čovjeka; barem nasljeduj ponizna Boga!« 
(Augustin). 

ČETVRTAK 


1. č. Dj 8, 26-40: Ako vjeruješ iz svega srca, možeš se krstiti. 
(str. 106-7) 


P. p. 65. 8-9. 16-17. 20 (str. 517-8) 
P. Kliči Bogu sva zemljo! Ili: Aleluja. 


Odlomak nam pripovijeda o krštenju prvog Afrikanca. 
Kršćanstvo je došlo iz Azije, brzo je preplavilo Evropu, a treći 
je tada poznati kontinent ostao nažalost | o maših .dana »crn« 
i u vjerskom pogledu. No u zadnje se doba stvar okreće na 
bolje, u Africi se autentično ršćanstvo sve više širi — čemu 
je dokaz i sve brojnija domaća hijerarhija s biskupima i kar- 
dinalima na čelu — pa mnogi budućnost Crkve gledaju upravo 
na tom kontinentu. Stoga posebnim zanimanjem pratimo susret 
đakona Filipa s prvim Afrikancem. Taj je bio visoki dostojan- 
stvenik etiopske kraljice, a one su sve nosile opći naziv »kam- 
daka« kao egipatski vladari naziv »faraon«, Bio je prozelit, 
tj. poganin koji je prihvatio Mojsijev zakon, pa je više puta 
hodočastio u Jeruzalemu. Da je to zaista bilo hodočašće, vidi 
se i po tome što je na povratku čitao knjigu proroka Izaije. 
Kroz predio Gaze i u ono je doba prolazio put iz Palestine u 
Afriku, pa kad je anđeo Gospodnji uputio Filipa u tom pravcu, 
Duh ga Božji još potakne da se primakne kolima tog Etioplja- 
nina. Ostalo je učinila đakonova dobra volja i poučljivost kra- 
ljičina dostojanstvenika. Ako bi naši suvremeni autostopisti 
zaželjeli nebeskog pomoćnika, teško bi našli nekog priklad- 
nijega. 

Filipu je posao katehiziranja bio veoma olakšan. tekstom 
što ga je Etiopljanin čitao u Izaijinoj kmjizi. Nalazi se kod 
četvrte i najvažnije prorokove pjesme 0 Gospodnjem sluzi 
(Iz 53, 7-8), a govori o svojevoljnom žrtvovanju Mesije io 
nagradi koja ga je za to čekala. Kad se sam Etiopljanin obratio 
Filipu s molbom da mu protumači taj tekst, mije tome bilo 
teško da sjedeći u udobnim kolima prvom Afrikancu navijesti 
evanđelje. Pustinjski su putovi vrlo dugi a Filip je govorio 
tako uvjerljivo da je dvoranin brzo spoznao što mu je potrebno 
za spasenje. Netom su došli do prve vode, Etiopljanin zamoli 
krštenje koje mu đakon nije mogao uskratiti. U Bibliji je sada 
s pravom ispušten r. 37. koji je tamo ušao iz pradavnog obreda 
krštenja, prema kojemu je Filip kazao: »Alko vjeruješ iz svega 
srca, možeš (se krstiti)« i na što je katehizirani prozelit odvra- 
tio: »Vjerujem da je Isus Sin Božji.« Da nam i nije Luka 
zapisao kako je Etiopljanin veseo nastavio svoj put, lako bi 

to bilo zamisliti, isto kao i činjenicu da je đakon nastavio 
svoje misionarsko djelovanje u tom kraju i zatim se vratio u 
Palestinu. 

Raspoloženje prvog krštenog Afrikanca izražavamo, kao 
i jučer, psalmom 65. kojim u nastavku pozivamo sve narode 
da razglašuju njegovu hvalu. Kad bismo mi barem kod svake 
mise bili svjesni kako je Bog svakoj našoj duši krštenjem 
darovao život i kako nam ga umnaža euharistijskom hranom! 
Onda bismo od-njega ojačani više na njega računali i na njega 
oslonjeni ne bismo doživjeli da nam na životnom putu noga 
toliko posrće. Drugi dio pripj. psalma pjevajmo s pokrštenim 
Etiopljaninom. 


Ev. Iv 6, 44-51: Ja sam živi kruh koji je sišao s neba. (str. 83) 


Liturgiju ne zanima židovsko mrmljanje, pogotovo kad 
će kasnije navesti njihovo međusobno prepiranje (r. 52), pa 
ispušta r. 41-43. I maš Spasitelj nastavlja svoj govor a da se ne 
osvrće na to mrmljanje. On ponovno ističe kako se k njemu 
može doći samo vjerom, a ta je Očev dar kojim on svakoga 
napose privlači. O toj je Božjoj privlačivosti Augustin napisao 
krasnu stranicu, sigurno na temelju vlastitog iskustva: »Postoji 
i naslada srca komu je sladak onaj nebeski kruh. Kad je 
pjesnik (Vergilije) mogao reći: »Svakoga vuče njegova naslada«, 
ne nužnosl nešo naslada, ne obaveza nego ljubav, koliko više 
možemo mi reći da Krist privlači ljude. Razveseljuje ih isti- 
nom, razveseljuje blaženstvom, razveseljuje pravdom, razve- 
seljuje vječnim životom — što je sve Krist. Zar da tjelesna 
osjetila imaju svoje naslade, a duh da je bez njih?... Daj mi 
onoga koji ljubi i osjetit će što kažem. Daj mi željna, daj 
gladna, daj onoga koji putuje i žeđa u ovoj pustinji te čezne 
za izvorom vječne domovine, daj mi takva i znat će što govo- 
rim... Ovci pokažeš zelenu granu i privučeš je; dječaku poka- 
žeš orah i privučeš ga. Svatko trči kamo ga nešto privlači. 
Privlači ga ljubav, privlači ga bez povrede tijela, privlači ga 
vezom srca... Za čim duša više čezne nego za istinom? Za što 
će čovjek imati više teka, za što će čuvati zdravim svoje nu- 
tarnje nepce da prosudi što je pravo, ako ne da jede i pije 
mudrost, pravednost, istinu, vječnost?« 

Bog je već po prorocima želio od svojih sljedbenika da 
budu poučljivi učenici. Samo tako će ga slušati i primiti nje- 
govu mauku, a onda doći k onome kojega je Bog poslao, k 
Sinu. K Bogu se dolazi »spoznajom istine, čuvstvom ljubavi i 
nasljedovanjem djela« (Toma Akv.). A kako su Otac i Sin 
jedno, tko očima vjere gleda Sina taj vidi i Oca. Sin je Riječ, 

jedina Riječ koju Otac izgovara, »Riječ koja ne nestaje kad 
odjekne nego ostaje kod onoga koji je izgovara: l privlači 
onoga koji je sluša« (Augustin). Dakle, vjera koja je veza 
između nas i Boga daje nam vječni život, jer nas čini dioni- 
cima Božjega života. 

I oni koji misle da prvi dio Isusova govora u Kafarnaumu 
raspravlja o našem sjedinjenju s Kristom po vjeri, pa da je 
prema tome tu riječ o metaforičnom blagovanju kruha života, 
priznavaju da od r. 48. Krist govori o stvarnom blagovanju 
njegova tijela u sakramentu euharistije, A budući da je Kri- 
stovo proslavljeno tijelo vječno i da nas hrani za vječnost, 
Isus opet ističe prednost toga kruha pred manom, Ona nije 
mogla ljude sačuvati od smrti, dok je on živi kruh, ioni koji 
se njime hrane živjet će zauvijek. On će nam svoje tijelo osta- 
viti za hranu da svijet živi po njemu. Kod Isusovih riječi da 
će nam on dati svoje tijelo opaža sv. Toma: »Svećenik kod 
drugih sakramenata upotrebljava svoje riječi ili riječi Crkve, 
a kod ovoga riječi Kristove. Kao što je Krist svojom voljom 
predao svoje tijelo u smrt tako ga i svojom moći daje za 
hranu.« I po tome je euharistija sakramenat nad sakramentima. 


PETAK 


1. č. Dj 9, 1-20: Taj mi je čovjek izabrano sredstvo da donese 
moje ime i pred pogane. (str. 107) 


P. p. 116, 1. 2 (str. 562) 
P. Pođite u cijeli svijet, propovijedajte evanđelje. Ili: Aleluja 


Savlovo obraćenje dokazuje da Krist živi i djeluje te ujed- 
no pokazuje kako je silna moć Uskrsloga. Kod ovog smo se 
odlomka zaustavili 25. I, ali njegovo je značenje za Savla i 
cijelu Crkvu tako veliko da treba istaknuti još neke činjenice. 
Tu se »kršćanstvo što se upravo rađa naziva »putem«, Kršćani 
su doista svjesni da su našli novi put, koji se dotada nije 
bio očitovao, no taj put nije više neki zakon, on je osoba, Isus 
Krist. U njemu se odigrava mjihova pasha i njihov izlazak; 
njime moraju oni ići, što više, trčati slijedeći put ljubavi, jer 
u njemu i Židovi i pogani imaju, u jednom Duhu, pristup & 
Ocu« (RBT 1060 sa svim biblijskim navodima za skoro svaku 
od tih riječi). Savao je imao postati najvećim predvodnikom na 
tom putu, osobito za pogane koji će brzo prekriti taj put. A 
taj naziv za novu vjeru označuje i njezinu silnu dinamiku 
kojom se odlikovao novi apostol više od drugih. Prije je rev- 


3. petak — 245 


novao na svom putu židovske ekskluzivnosti, ali kad je sa 
svoga puta prešao na Kristov put, najviše je učinio za njegovu 
širinu i neizmjernost. Po Pavlu je taj put postao put svijeta. 
Po svoj prilici Gospodin nije odmah kod prvog ukazanja 
Savlu kazao koju mu je zadaću namijenio. To će mu reći u 
Damasku oni koje je on htio svezati i povesti kao zatvorenike 
u Jeruzalem. Sada će preko njih Gospodin njega duhovno sve- 
zati i pokazati mu koliko mu treba trpjeti za njegovo ime. 
Savao je postao izabrano sredstvo, izabrao ga je sam Krist i 
učinio svojim sredstvom, toga će apostol biti uvijek svjestan. 
Sve što bude govorio, činio i trpio, bit će s Kristom i za Krista. 
»Otkako je spoznao da mora biti Kristov svjedok (martyr) i 
Božji suradnik (synergos), nije više poznavao nikakva umora 
ili zastoja. Pred Božjim se nacrtom križalo sve ljudsko, pri- 
vatno i javno, ako se nije moglo uskladiti i sinhronizirati s 
Božjim! Putovi beskraja unutar limesa granica carstva kao da 
postadoše obične šetnje; susreti s drugim religijama i siste- 
mima kao da su namjemo traženi; burni doživljali popraćeni 
nutarnjim strahovima i tjeskobama kao da su još jače potpi- 
rivali vatru, koja se zapalila pred vratima Damaska« (Škvorc). 
Za ovo je čitanje izabran najkraći psalam koji je ujedno 
pavlovski širok. Pojačan pripjevom o propovijedanju evanđe- 


lja svemu svijetu u malo riječi iznosi svu širinu apostolskog 


poziva kojemu je zadaća da naviješta svu visinu i dubinu Božje 
ljubavi i vjernosti prema svim narodima. U tom ga smislu 
navodi i tumači sam Pavao: »Tvrdim, naime, da je Krist bio 
i ostao sluga obrezanih zbog Božje vjernosti, da potvrdi obe- 
ćanja dana ocima, i da pogani slave Boga zbog milosrđa« (Rim 
15, 8 i 11). Neka apostol pomogne našem Svetom ocu da bude 
Pavao našega vremena! 


Ev. Iv 6, 52-59: Tijelo je moje pravo jelo, i Krv je moja pravo 
“piće. (str. 83) ' 


Vrhunac je Isusova govora u Kafarnaumu, a u nekom 
smislu i čitave njegove objave, tako bogat sadržajem da ga 
je nemoguće prikazati na jednoj siromašnoj stranici. Bacimo 
na nj barem letimičan pogled s tri vidika: teološkog, soterio- 
loškog i eshatološkog. Prvi vidik ističe vezu između euharistije 
i utjelovljenja Sina Božjega. Isus nekoliko puta (r. 51. 52. 58. 
54. 55. 56) ponavlja da je euharistijski kruh njegovo tijelo. 
Ivan naziva tijelom pravu ljudsku pt (RBT) koju je Božja 
Riječ, druga božanska osoba, preuzela kad se utjelovila: »Riječ 
je tijelom postala« (Iv 1, 14). U utjelovljenom Kristu imamo 
Boga s nama kao jednog od nas, a u sakramentalnom ga obliku 

čak možemo i blagovati. Euharistija je neprestani nastavak 
i produženje utjelovljenja kad se Sin Božji još više ponizuje 
i sakriva da nas na najsavršeniji način sjedini sa sobom i po 
sebi digne k Bogu. »Po porodu nam posta drug, naš kruh za 
časnom trpezom.« Kao što naše tijelo ne može opstati ini napre- 
dovati bez hrane tako je hrana potrebna i našoj duši, Zemlja 
hrani zemljano tijelo, a Bog sam hrani našu dušu, svoju sliku 
i priliku. Za tu vrst sjedinjenja Isus nije našao na zemlji 
usporedbe. Slično je to sjedinjenje samoj bitnoj vezi Oca i 
Sina: »Tko jede moje tijelo i pije moju krv, ostaje u meni i 
ja u njemu. Kao što je mene poslao živi Otac i kao što ja živim 
od Oca, tako će i onaj koji mene jede živjeti od mene.« 

Da Isusovo tijelo postane našom spasonosnom hranom, 
trebalo je da ga on za nas preda. Prijedlog »za« kod Ivana 
(10. 11. 15; 11, 50: 15, 13) označuje žrtvenu smrt Kristovu 
kojom je on sama sebe dao za naš otkup, »za život svijeta«. 
Stoga je Spasitelj ustanovio euharistiju i ostavio nam svoj 
spomen-čin pod dvjema prilikama da tako bude jasno — koliko 
je to otajstvu moguće — kako se na oltaru, jednako kao i na 
križu, njegovo tijelo za nas predaje i njegova krv za mas pro- 
lijeva. Zaista, Krist posta »na smrti cijena za naš dug«. A što 
je vrijedilo i vrijedi za njegovu žrtvu to isto svjedoči i obi- 
stinjuje naša žrtvena gozba kojom se hranimo njegovim tije- 
lom i krvi. I to je Krist naglasio kad je u četiri retka (53-56) 
četiri puta spomenuo ne samo svoje tijelo koje ćemo mi jesti 
nego i svoju krv koju ćemo mi piti. Po misi se i pričesti na 
nas primjenjuje sve goteriološko bogatstvo Kristove muke i 
smrti. Sveti oci i teolozi, poimence sv. Toma, često ističu da 
nam Isus s oltara pruža sve ono što nam je na križu zaslužio. 
Veze između pričesti i Kristove žrtve na križu i na oltaru treba 
da budemo svjesni osobito kad se pričešćujemo pod prilikama 
posvećenog kruha i vina. 

Utjelovljenje i otkupljenje vode nužno u eshaton, u vječ- 
nost. Sve što je Isus za nas učinio i sve što nam on ovdje daje 
zapravo je samo sjeme koje će se u svoj svojoj punini razviti 
onkraj groba. Amo spadaju sve riječi ovoga Isusova govora 
kojima je toliko, skoro u svakom retku isticao život vječni. 
I u današnjem odlomku ponovno ističe da pričesnici njegova 
tijela i krvi imaju vječni život i da će ih on uskrisiti u posljed- 
nji dan. Što bi nam i značilo blagovanje Kristova tijela, kad 
bi se to odnosilo samo na naš vremeniti život? Prolazna hrana 
uzdržava naše smrtno tijelo do smrti, a besmrtna hrana osi- 
gurava našoj duši i, poslije uskrsnuća, našemu tijelu besmrt- 
nost. Pun smisao božanskih činjenica da nam je Isus drug, 
hrana i cijena postiže se tek time što je on »i plaća nam u 

carstvu svom«. Tek gore ćemo, ako Bog da, i upoznati što je 
za nas učinio utjelovljenjem, otkupljenjem i euharistijom. 
Zemaljska će se euharistija-zahvala pretvoriti u vječnu zah- 
valnost. 


SUBOTA 


1. č. Dj 9, 31-42: Crkva se izgrađivala i povećavala utjehom 
Duha Svetoga. (str. 107-8) 


P. p. 115, 12-13. 14-15. 16-17 (str. 561) 


P. Što da uzvratim Gospodinu za sve što mi je učinio: Ili: 
Aleluja 


3 


Savao se obratio pa kad nije više progonio Crkvu Božju, 
za nju je nastalo vrijeme zatišja. I takva su razdoblja potrebna 
Crkvi da se izgrađuje i povećava, da iskoristi sve milosti koje 
prima i zasluži kad je progonjena. Ali ako se kršćanima u 
tim danima nije trebalo bojati ljudi, ipak su oni živjeli u 
strahu Gospodnjem jer taj ne uznemiruje mego usrećuje. On 
je uvjet kojim nam se daje utjeha Duha Svetoga, a kad se 
ljudi njemu prepuste i njim prožmu, s pravom nose naziv 
»sveti«. Ne radi se o moralnoj svetosti svakoga pojedinca nego 
o njihovoj ontološkoj svetosti, o bivstvenoj povezanosti s Kri- 
stom i njegovim Duhom. Isus je hodao koracima prvih kršćana 
— a tako uvijek koracima svih pravih kršćana — disao njiho- 
vim dahom, govorio njihovim riječima. Stoga fi slušamo Petra 
na njegovu prvom pastirskom putovanju kako uzetom Eneji 
kaže: »Ozdravlja te Isus Knist«, Budući da je Petar bio posve 
svjestan svoje povezanosti s Isusom i budući da je u nju vje- 
rovao taj jadnik koji je osam godina ležao uzet, Petar se usu- 
dio dodati i zapovjediti: »Ustani i prostri sam sebi!« 

Nakon toliko čudesa nad bolesnima došao je čas da Petar 
poput svoga Učitelja oživi jednu mrtvu osobu. Ako sva Djela 
apostolska spadaju u uskrsno doba, još više izvještaj o uskrsloj 
Tabiti. S nekoliko riječi Luka ju je učinio svima tako dragom 
osobom i vječnim primjerom dobrotvome vjernice. Drukčije 
bi bilo u Crkvi i u svijetu, da se kroz stoljeća moglo i može 
o nama barem djelomice reći ono što je o njoj napisano: »Nje- 
zin se život sastojao samo od djela ljubavi i djela milosrđa 
koja je činila.« A da je doista bilo tako, svjedočile su pokazi- 
vane haljine i ogrtači koje je ona pravila svim potrebnima. 
Kada ju je Bog uzeo, kršćani su za njom jako žalili, sigurno 
iz ljubavi i zahvalnosti, a valjda su i pomišljali kako više ne- 

maju takve dobrotvorke. Po običaju su mnjezimo mntvo tijelo 
oprali i spremili za ukop, ali se ujedno sjetili da je Petar u 
Lidi, desetak kilometara od Jope (današnje Jafe koja s Tel 
Avivom tvori jedan grad). Kao što su Marta i Marija poručile 
Isusu samo da im je brat Lazar bolestan (Iv 11, 3) tako i kršćani 
iz Jope šalju Petru ljude s jednostavnom molbom: »Dođi k 
nama, ne oklijevaj!« Apostol se lako sjetio da se nalazi u istoj 
situaciji kao kad je bio ono s Učiteljem u Jairovoj kući (Lik 
8, 49-55). Pristupio je kao i on: istjera van sve koji su uz Ta- 
bitu plakali. Uz to učini što Učitelju nije trebalo učiniti: kleknu 
i pomoli se, a onda istim riječima oživi Tabitu, čak ju je i uzeo 
za ruku kao Isus Jairovu kćerku. Kad su se žitelji Lide svi 
obratili Gospodinu nakon Petrova čuda nad uzetim Enejom, 
razumljivo je da tada i u Jopi mnogi prigrliše vjeru u Gospo- 
dina. Veza je kršćana i još više apostola s Isusom tvorila čude- 
sa, a ova su povećavala Crkvu. 


Ev. Iv 6, 60-69: Komu ćemo otići, ti imaš riječi mjačnoga života. 
(str. 83) 


Došada su se Isusovu govoru u kafarnaumskoj sinagogi 
protivili »Židovi«, dakle slušatelji koji su mu inače stajali da- 
leko i koje je k njemu privuklo čudo s umnoženjem kruha. 
Sada se negodujući javljaju i Isusovi učenici koji su ga dosta 
vremena slijedili, koji su ge naslušali njegovih govora, nagle- 
dali njegovih čudesa. Mjesto da Isusovo obećanje euharistije 
sve dobronamjerne oduševi, mnogima se činilo čudnim i rekoše 
da je to tvrd govor. S izjavom da to ne mogu slušati, mnogi se 
njegovi učenici povukoše i više nisu išli s njim (r. 66). Nalazimo 
se pred tajnom vjere i nevjere koja je samo Bogu poznata u 
svoj dubini. Ne preostaje nego na tome daru zahvaliti i moliti 
da ga nitko ne izgubi. Takva je molitva na mjestu osobito u 
naše doba kad se u tolikima gasi vjera i ljubav prema pre- 
"svetom oltarskom sakramentu. To je i razlog da je njegovo 
štovanje II vat. sabor (P 18) ponovno preporučio. 

Isus je u evanđelju često tražio vjeru i korio nevjeru a 
kolebljivcima nije popuštao. Tako i sada ostaje kod onoga što 
je rekao o »otajstvu vjere«, dodajući dvije izreke s tim u vezi. 
Prva spominje njegovo čudesno uzašašće kad bude njegovom 
proslavljenom tijelu omogućeno da snagom svoga Duha hrani 
ljude i da im tako pruža božanski život. Druga se riječ odnosi 
na način i uvjet koji je za primaoca nužan i kod tako velikoga 
Božjeg dara kao što je euharistija. Ako bi se ona primala 
samo pasivno, ili čak obavljala kao neki magični obred koji bi 
sam po sebi donosio spasenje, onda »tijelo ne vrijedi ništa«. 

Duh je onaj koji oživljava, a Kristov nam se Duh daje njego- 
vim riječima o kojima on kaže da su duh i život. Ove se riječi 
tumače na razne načine, ali će u praksi najviše koristiti da 
uvijek iznova spoznamo od kolike je važnosti slušanjem i raz- 
matranjem Božjih riječi pripraviti se na misnu žrtvu i gozbu. 
III vat. sabor (B 50, 51) ističe vezu između bogoslužja riječi 
i bogoslužja žrtve. 


Kad su otišli sablažnjeni i uskolebani učenici, Isus je spre- 
man da ga ostave i njegova dvanaestorica. Opet nastupa Petar 
te u ime drugih izjavljuje da nemaju kamo ići nego k njemu. 
»Vjerovasmo da upoznamo; kad bismo htjeli prije spoznati a 
zatim vjerovati, ne bismo mogli mi spoznati ni vjerovati« (Augu- 
stin). Ta je Augustinova formulacija utjecala na stvaranje An- 
selmove izreke: »Credo ut intelligam — vjerujem da spoznam«, 


koja je postala glavnim načelom skolastike. Vrijedi za sve vjer- 


ske istine, a posebno za glavno otajstvo vjere koje u sebi uklju- 
čuje sva Božja djela i svu Božju objavu. Osobni odnos svakoga 
vjernika prema euharistiji (RBT) odlučuje o njegovu napretku 
u poniznoj vjeri, u žarkoj ljubavi prema Bogu i prema ljudima, 
u što savršenijem postizavanju i proživljavanju Božjega života 
na zemlji i u nebu. 

ČETVRTA VAZMENA NEDJELJA 


GOD. A 


1. č. Dj 2, 14a. 36-41: Bog ga je učinio Gospodinom i Mesijom. 
(str. 100-1) 


P. p. 22, 1-3a. 3b-4. 5. 6 (str. 486) 
P. Gospodin je pastir moj: ni u čemu ja ne oskudijevam, 


Malo je koja Kristova slika draga Bibliji, liturgiji i staro- 
kršćanskoj umjetnosti kao lik dobrog Pastira. Tim se najlj epše 
predočuje čitava njegova i naša pasha: Isusova je smrt dokaz 
beskrajne ljubavi dobroga Pastira, a Isusovo uskrsnuće poka- 
zuje da je on svladao grabežljivog vuka i da će nas on od njega 
braniti dok nas ne dovede na svoje nebeske pašnjake. Stoga 
je taj lik opjevan u korizmenoj i u uskrsnoj liturgiji, staroj i 
obnovljenoj. »Da se ne bi prekidali izvještaji o ukazanjima 
Gospodnjim, čitanja o dobrom Pastiru, koja su se dosada čitala 
na drugu nedjelju po Uskrsu, sada su dodijeljena četvrtoj vaz- 
menoj mnedjelji (tj. trećoj poslije Uskwsa)« (Predgovor Lekcio- 
nara, 14). Evanđelje je ove nedjelje u sve tri godine o dobrom 
Pastiru, a druga su čitanja tome upriličena koliko se to dalo 
uz susljedno čitanje Djela apostolskih i njihovih spisa. Lakše 
je to bilo kod pripjevnih psalama. 

Prvo je čitanje isto kao na uskrsni utorak: donosi završnu 
riječ prvoga Petrova govora na Duhove u Jeruzalemu, Nakon 
što je činjenicama i biblijskim proroštvima dokazao da je Isus 
umro i uskrsnuo, od slušatelja traži vjeru da je Bog Krista 
učinio Gospodinom i Mesijom. Naziv »Gospodin« nama ni izda- 
leka ne govori onoliko koliko je značio starima. Gospodin 
(RBT) bi se mnogo bolje izrazio nazivom »Gospodar« (kako je 
i naš biblicist Žuvić prevodio u rukopisu za II izdanje svog 
Evanđelistara). U tom je smislu izraz bio poznat Židovima iz 
Biblije, a još više kao »Kyrios« helenističkim prozelitima. U 
svakom slučaju označuje Gospodara kojemu posve pripadamo, 
koji se za nas u svemu brine i koji s nama raspolaže a da za to 
ne mora nikome polagati račun. Ako je Petar tim nazivom 
Krista predstavio više helenistima, Mesija (RBT), tj. Pomaza- 
nik-Krist posve je židovski izraz kojim Biblija označuje obe- 
ćanog Spasitelja. Nama je Krist jedno i drugo u istoj mjeri: 
kao Gospodinu smo mi posve njegovi, a kao Spasitelj on je 

posve naš. 

Petar i nama tumači kako k nama dolazi Kristovo spase- 
nje: obraćenjem i krštenjem. Bez obraćenja — koje je stoga 
i prije spomenuto — krštenje bi bila isprazna i skoro sveto- 
grdna ceremonija. Spasenje uključuje Božji poziv i isto tako 
nužan ljudski odaziv. Taj se sastoji upravo u obraćenju kojim 
se izražava početna vjera. Svatko se krsti ili u vlastitoj vjeri 
ii u vjeri Crkve koju predstavljaju u prvom redu roditelji 
djeteta, kako je to došlo još više do izražaja u obnovljenom 
krsnom obredu. Dakle, i Crkva poduzima sve da nas izbavi od 
ovoga pokvarenog naraštaja. Taj se pridjev ne odnosi toliko 
na moralnu pokvarenost koliko na opće stanje ljudskog roda 
koji sam po sebi živi u neprijateljstvu s Bogom, od čega ga 
oslobađa obraćenje i krštenje potvrđeno kasnijim kršćanskim 
životom. Na koga tako prijeđe spasenje, taj može oduševljen 
pjevati ps 22. svome dobrom Pastiru koji svojima uz pašu 


, Božje riječi prostire i trpezu božanske hrane. 


2. Čč. 1 Pt 2, 20b-25: Vratili ste se k pastiru svojih duša. 
(str. 204) 


Poglavar apostola piše Kristovim sljedbenicima da budu 
uzor svima, što će pokazati osobito pokornošću državnoj vlasti i 
poslušnošću gospodarima. Prva se ticala svih, a druga posebno 
slugu od kojih su se većinom sastojale prve kršćanske općine. 
Crkva teško stanje robova mije riješila bunom i revoltom nego 
iznutra, vodeći gospodare i sluge Kristu i bratimeći ih u njemu. 
Značajno je da Petar za sluge upotrebljava naziv »ukućani 
(oiketai)« jer bi ih gospodari morali držati kao svoje domaće. 
Dok ne dođe do te promjene, treba da sluge budu strpljive i 
time će koristiti sebi i ugoditi Bogu. No budući da je uvijek 
teško podnositi udarce strpljivo, apostol svima stavlja za uzor 
Krista koji je za sve nas trpio i ostavio nam primjer da idemo 
nj egovim stopama. Samo se o njemu može u potpunosti reći da 
nije učinio nikakva grijeha i da njegova usta nisu znala za 
prijevaru, Ljudi se, ipak, na to nisu obazirali nego su ga vrije- 
dali i mučili, a on za uzvrat nije vraćao jednakom mjerom iako 
je mogao. Sve je svoje mučitelje mogao uništiti jednom svojom 
riječi (usp. Tv 18, 6), ali on nije čak ni prijetio nego je konačni 
ishod prepuštao jedino pravednomu Sucu. U našim stranama 
nema više robova mno ljudi će doživljavati nepravde dokle budu 
živjeli među ljudima i Kristov primjer ima trajnu vrijednost 
zauvijek. 

Petar je započeo navodom Izaijine pjesme o trpljenju Go- 
spodnjeg sluge (53, 4-6. 19. 12); s njom je i nastavio opisivati 
božansku ljubav svog Učitelja koji je osobno na svom tijelu 


zA 

odnio naše grijehe na križ i ondje ih uništio. Tako i mi moramo 
umrijeti svojim grijesima i živjeti pravedno kako nas je učio 
i uči naš nebeski Liječnik. Inače, bismo li mogli reći da smo 
njegovim modricama izliječeni? A tko me bi prihvatio da bude 
na takav način izliječen? »Nov i čudan način liječenja. Liječnik 
trpi, a bolesnik prima zdravlje« (Teodoret kojega navodi Rup- 
čić). Izliječenje nije bilo u našoj moći, darovano nam je Kri- 
stovim trpljenjem, ali od nas je ovisno da čuvamo zdravlje 
svoje duše barem onoliko koliko se brinemo za tjelesno zdra- 
vlje. A ta briga nije samo naša nego i onoga koji nam uvijek 
pruža sebe za hranu i lijek. h 

Od usporedbe s liječnikom Petar prelazi na lik. dobroga 
Pastira zbog kojega je i izabrano danas ovo čitanje. »Janje ovce 
oslobodi, Krwist nas grješne preporodi« — pjevali smo u uskrs- 
noj sekvenciji. Lutanju cijeloga ljudskog roda pridružila su se 
i naša osobna udaljavanja od Boga. Gore je u govoru na Du- 
hove isti Petar kazao (Dj 2, 39) da Gospodin, naš Bog poziva k 
sebi sve one koji su daleko. Taj izraz upotrebljava Pavao (Ef 2, 
13. 17) za pogane, što nam u Petrovim ustima dokazuje da je 
i on još prije krštenja stotnika Kornelija (Dj 10), barem u 
starozavjetnom smislu, računao s obraćenjem i spasenjem po- 
ganskih naroda. Tim obraćenicima piše prvi papa i sve ih hvali 
što su se kao zalutale ovce vratili k pastiru i čuvaru svojih 
duša. Knist je maš Pastir i Čuvar, ali grčki naziv za taj drugi 
izraz (episkopon) mogao je već drugu generaciju kršćana, a 
pogotovo može nas podsjećati i na njegove namjesnike koje je 
Duh Sveti postavio za nadglednike da pasu Crkvu Božju (Dj 
20, 28). Dok Crkva bude hodala po zemlji, trebat će takve 
nadglednike i čuvare. Blago njima ako ni za čas ne zaborave da 
su samo namjesnici, i to posve nevrijedni, jedinoga dobrog Pa- 
stira! Ali jao i onima koji prema njima ne postupaju kao prema 
Kristovim namjesnicima! 


Ev. Iv 10, 1-10: Ja sam vrata k ovcama. (str. 87) 


Velika većina egzegeta povezuje sadržaj 9. i 10. gl. Iva- 
nova Evanđelja. Sv. Toma iznosi tu vezu sažeto ovako: »Nakon 
što je Gospodin pokazao da njegov nauk ima moć rasvijetliti 
(čudo nad slijepcem od rođenja) nastavlja pokazivati da posje- 
duje moć i oživljavati. To je pokazao svojom riječi (gl. 10) i 
jednim čudom (gl. 11).« Uz čudo kojim je slijepac progledao 
očima tijela i očima duše došao do vjere Ivan nadodaje teške 
Isusove riječi na račun zaslijepljenih farizeja (9, 39-41). Slijedi 
Isusova usporedba s mnogo značajnih elemenata: ovčinjak, 
vrata, vratar, lopov, pastir i poslušne ovce. Sve se to u krasnom 

Isusovu govoru s malo riječi isprepliće životnom funkcionalno- 
šću i istinskom primjenom ma stvarnost, Cijeli svijet je Isusov 
ovčinjak, jer svi su ljudi mjegove ovce kojima je on dobar Pa- 
stir. Njegovi pomoćnici i namjesnici ulaze u ovčinjak po njemu 
i preko njega. Augustin je govorio svojim Hiponcima: »Propo- 
vijedam vam Krista s namjerom da uđem k vama, u vaša srca. 
Kad bih vam drugo propovijedao, kušao bih ući drugim putem. 
Krist je meni vrata po kojima ulazim k vama. Po Kristu ula- 
zim ne unutar vaših zidova nego u vaša srca. Po Kristu ulazim 
i Krista u meni rado slušate. Zašto rado slušate Krista u meni? 
Jer ste njegove ovce, jer ste otkupljeni njegovom krvi. Prepo- 
znajete svoju cijenu koju nisam ja platio nego je ja propovi- 
jedam.« Na taj način po propovjedniku koji je sjedinjen s Isu- 
som sam Krist propovijeda o Kristu, što je Augustin izrazio 
poznatom riječju: »Christus Christum praedicat — Krist pro- 
povijeda Krista.« 

Onaj kome nebeski vratar otvara može računati da će ovce 
slušati njegov glas. Sjedinjen s Kristom takav pastir toliko ljubi 
Kristove ovce da ih pozna i zove po imenu. Kad god ih izvede, 
on ide pred njima svojim služenjem i svojim primjerom. Za 
uzvrat i one poznaju njega i njegov glas te idu za mjim. Sve te 
riječi farizeji nisu razumjeli jer su one osuđivale njihov postu- 
pak, a njihova im zaslijepljenost nije dozvoljavala da to uvide: 
Stoga Isus jasno ističe da je on vrata knoz koja se jedino može 
svatko spasiti i druge voditi k spasenju. Izraz »ulaziti i izlaziti« 
u značenju »slobodno i sigurno s nekim općiti« nalazi se mnogo 
puta u SZ-u (npr, Br 27, 17; Pnz 31, 2; 1 Sam 18, 16). Da bolje 
istakne koju korist imaju ovce od pravog pastira, Isus vrlo 
jakim glagolima označuje pogubno djelovanje lopova koji u 
ovčinjak ne ulazi kroz vrata: takav jadne ovce krade, kolje i 
uništava. A Krist je došao da ovce imaju život i to u izobilju, 
što se odnosi na milost NZ-a prema SZ-u kao i na Kristove 
životne darove, obilate nama na zemlji i još mnogo obilatije 
jednom na nebu. 

»Krist je jedini pravi nosilac i pravilan vršilac vlasti. Uspo- 
ređeni s njime svi su dotadašnji židovski vlastodršci bili samo 
»lopovi i razbojnici«, bilo stoga što su do vlasti došli nezako- 
nito, bilo stoga što su je zlorabili. On jedini je izvor sve vlasti, 
sve zakonitosti. Upravo zbog toga je on počelo sređenoga soci- 
jalnog života, a ne put kojim dolazi socijalno zlo, nasilje i 
smrt« (Aleksič). Ako to vrijedi za sva ljudska područja, za 
svako na svoj način, daleko više važi na crkvenom području. 
Sada se mnogo govori o služenju Crkvi i braći, ali i to može 
biti puki verbalizam. Svatko će to provesti u djelo samo ko- 
liko se ugleda u Krista i koliko mu on pomogne. 

GOD. B 


1. č. Dj 4, 8-12: Nema ni u kom drugom spasenja. (str. 102) 
P. p. 117, 1 i 8-9. 21-23. 26 i 28cd i 29 (str. 562-3) 
P. Kamen koji odbaciše graditelji, postade kamen zaglavni, 


U današnjoj zbornoj molitvi tražimo od Gospodina da po- 
niznost dovede stado onamo kamo ga vodi jakost Pastira. Na 
te dvije imenice možemo svesti ono što je Petar govorio pred 
Velikim vijećem, a o čemu smo čuli već na uskrsni petak. O ja- 
kosti božanskog Pastira svjedoči njegovo uskrsnuće nakon pri- 
vidnog poraza u času smrti. Kod pričesti danas pjevamo: »Us- 
krsnu dobar Pastir koji je svoj život položio za svoje ovce i udo- 
stojao se umrijeti za svoje stado, aleluja«. Ta je Kristova po- 
bjeda bila još jasnija i uvjerljivija po čudesima koja je Uskrsli 
činio po svojim apostolima. Petar ističe da je onaj hromi čov- 
jek prohodao snagom Isusova imena. A dokaz je Kristove po- 
bjedne jakosti i to što nekad strašljivi Petar tako odvažno na- 
stupa pred Velikim vijećem i njegovim članovima spočitava da 
su oni dali raspeti Isusa. Bilo je prorečeno: »Udarit ću pasti- 
ra, i stado će se razbjeći« (Zah 13, 7), što je i Isus naveo za 
vrijeme svoje muke (Mt 26, 31), ali sada se stado opet sakupilo 
i nastupa složno. To je znak da je božanski Pastir opet živ i da 
se nalazi uz svoje stado pun snage i brige da ga vodi i čuva. 

Naša se poniznost sastoji u priznanju da nam ni u kom 
drugom nema spasenja nego u jedinom Spasitelju. Židovi su 
u svojoj umišljenosti i oholosti odbacili taj ugaoni kamen upra- 
vo zbog njegove neuglednosti. Isus je sve učio poniznosti svo- 
jom riječi i primjerom, a mnogi su se zbog toga o njega sablaz- 
nili. Samo oni koji ga slijede na tom putu bit će s njim uzvi- 
šeni i konačno spašeni. U Kristovu spasonosnu moć treba vje- 
rovati i na nju se posve oslanjati i onda kad je ona sakrivena 
u ljudskim crtama njegove Crkve, u prezrenim i progonjenim 
udovima njegova otajstvenog tijela, u skromnim znakovima 
njegovih sakramenata, u mevidljivim stvarnostima nj egovih 
vječnih obećanja, Velika je manjkavost ljudi što nam je u na- 
ravi suditi ponajviše po vanjštini. Malo je onih koje vanjska lje- 
pota, prolazno bogatstvo, bahat nastup, trenutačan uspjeh meke 
nametljive osobe ne uspije prevariti barem za neko vrijeme. 
Ipak, sva stvorenja brzo pokažu kako su vrijednosti nestalne i 
ograničene. Trajno su sretni samo oni koji su toliko ponizni 
da ne precjenjuju svoje mogućnosti ni stvorene vrednote 
uopće pa stoga ne zidaju na njima nego na Kristu. Za to treba 
mnogo uviđavnosti i poniznosti, više nego li se to čini povr- 
šnim ljudima, među kojima sam možda i ja. 

Spasitelj je samo jedan. Svi su drugi Mesije (RBT) i mesi- 
janizmi varali ljude. Pokazalo se to u povijesti židovskoga na- 
roda koji su neposredno prije (Dj 5, 36-37) i poslije Krista za- 
veli razni »osloboditelji«, »Crkva vjeruje da Krist, koji je za 
sve umro i uskrsnuo, po svojem Duhu pruža čovjeku svjetlo i 
snagu da može odgovoriti svom vrhovnom pozivu. Nema pod 
nebom drugog imena danog ljudima po kojem oni treba da se 
spase. Ona vjeruje također da se u njezinu Gospodinu i Učite- 
lju nalazi ključ, središte i cilj sve ljudske povijesti. Osim toga, 
Crkva tvrdi da se na dnu svih promjena nalazi mnogo toga što 
je nepromjenljivo i što ima svoj najdublji temelj u Kristu, koji 
je isti jučer i danas i uvijek« (II vat. sabor, Cus 10). 


2. č. 1 Iv 3, 1-2: Vidjet ćemo Boga kao što jest. (str. 210) 


Ivanov nas odlomak uči tri važne istine koje imaju temelj 
u uskrsnom otajstvu i na koje ono baca veliko svjetlo. Prva 
je i glavna istina da se zovemo i jesmo Božja djeca. Tu nam je 
ljubav darovao naš nebeski Otac po svome jedinorođenom Si- 
nu. On nas jesvojim utjelovljenjem uzeo za braću, on nam je 
svojim otkupljenjem zaslužio da budemo Božja djeca. Dosta se 
sjetiti dvaju tekstova: »Svima koji ga primiše dade vlast da 
postanu djeca Božja« (Iv 1, 12) i »Posla Bog svoga Sina da 
otkupi podložnike zakona, da primimo posinjenje« (Gal 4, 4-5). 
Ako je u naravnom redu posebno srdačna ljubav između rodi- 
telja i djece, još veća ona može i mora ibiti između nebeskog 
Oca i nas. To ne znači da tu osjećamo kao onu nego je važno 
da smo je sa zahvalnošću uvijek svjesni i da mu nastojimo što 
bolje vraćati ljubav za ljubav. 

Budući smo Božja djeca, »također smo i baštinici Božji, a 
subaštinici Kristovi« (Rim 8, 17). Božja nas baština čeka u nebu 
gdje ju je i Krist kao čovjek dobio svojim pashalnim trplje- 
njem li proslavom, a također i svima nama zaslužio i pripravio. 
Stoga se još ni izdaleka nije očitovalo niti se na zemlji može 
vidjeti koliko je dostojanstvo i bogatstvo Božje djece. Nešto 
nam o tom govori Isusovo uskrslo i proslavljeno tijelo koje 
sjedi zdesna Ocu. Kad se i na nama bude pokazala Božja slava, 
bit ćemo Bogu slični i vidjet ćemo ga onakva kakav jest. Upra- 
vo naša nadnaravna sličnost s Bogom omogućit će nam vidjeti 
Boga (RBT, NZ II), neprestano ga gledati kakav je u svim svo- 
jim savršenstvima i u njima uživati. Tek tamo ćemo po Kristu 
uvidjeti svu ljubav Oca u Duhu Svetome i u tu ćemo ljubav 
biti uronjeni kroz svu vječnost. 

Treća je činjenica u vezi s prve dvije, a Ivan je spominje 
između njih kad piše: »Svijet nas ne poznaje, jer ne poznaje 
njega (Boga)«. Otac je svome Sinu dao subraću uzetu iz svijeta 

(Iv 17, 6), ali svijet kao takav nije upoznao niti priznao Krista, 
a onda nije upoznao ni Boga, A budući da ne poznaje Boga ni 
njegova utjelovljenog Sina, svijet nije sposoban da upozna ni 
nas, dotično ono što je Božje u nama: dostojanstvo Božjeg po- 
sinaštva. Nije dakle čudno što nas svijet ne pozna; bilo bi čud- 
no kad bi nas poznavao i prema nama tako postupao. Iz toga 
proizlazi da moramo nastojati kako bi svijet po nama i u nama 
upoznao Boga, posebno njegovu istinoljubivost i dobrotu. To 
je naš način svjedočenja o Bogu, naša dužnost širenja njegova 
kraljevstva mira i ljubavi. Svijet ne može odoljeti a da ne 
prizna Božju prisutnost i njegovo djelovanje u kršćanskim 
svecima, npr. u Franji Asiškome, Vinku Paulskome, Ivanu Via- 
neju i nebrojenim drugima. Činjenica, dakle, da svijet ne po- 
znaje Boga i nas kao Božju djecu ne smije mas učiniti mrzovolj- 
nima prema svijetu i njegovim vrednotama, nego nas poticati 
da u svim krugovima, gdje živimo i nastupamo, nastojimo iža- 
rivati Boga i njegove kreposti. Na to se odnosi važna Isusova 
preporuka (Mt 5, 16): »Vaše svjetlo neka tako zasja pred lju- 
dima da vide vaša djela ljubavi te slave vašega nebeskog Oca«. 


Ev. Iv 10, 11-18: Pastir dobri život svoj polaže za ovce. (str. 87) 


Isusova usporedba da je on vrata Božjeg ovčinjaka odno- 
sila se u prvom redu na tadanje nevrijedne pastire izabranog 
naroda i prema tome je imala više apologetsko značenje. Sada 
slijedi pozitivni dio usporedbe u kojemu Krist sebe naziva i 
opisuje kao dobrog Pastira. Već zbog toga njegov govor dobiva 
topliji i osobniji ton (Rebstock). Nebrojeno je mjesta u Bibliji 
gdje se Bog uspoređuje s pastirom, ali nigdje ovako izričito 
kao u ovom odlomku koji još dopunjuje usporedba s izgublje- 
nom ovcom (Lk 15, 3-7; Mt 18, 12-14). Već ta veza isključuje 
da se kod lika dobrog Pastira gubimo u idiličnim opisima. Go- 
spodin je došao zbog nas, izgubljenih i zalutalih ovaca, da nas 
potraži i spasi na najteži način: da svoj život položi za svoje 
ovce. To Isus danas ističe tri puta i time pokazuje kako ga je 
neizmjerna ljubav dovela do toga koraka. Upravo stoga što je 
to učinio iz ljubavi, on je umro za nas posve od svoje volje, 
potpuno dragovoljno: »Nitko mi ga (život) ne oduzima, nego ga 
ja sam od sebe polažem.« U tome je najveća zasluga njegove 
žrtve i smrti što se vrijednost dara ne mjeri samo po njegovoj 
veličini nego mnogo više po slobodnoj odluci i ljubavi kojom 
se on poklanja. A budući da je Kristova žrtva dar Boga i čo- 
vjeka, koliko je svojom smrću pokazao svoju ljudsku narav 
toliko je uskrsnućem došlo do izražaja njegovo božanstvo, Isus 
dva puta ističe da on svoj život opet uzima. U liku je dakle do- 

brog Pastira uključena žrtva i svećenik, cijena i pobjednik 
Dobar je Pastir pokazao kako zaista pozna svoje ovce, sve nji- 
hove potrebe i kako da im na najsavršeniji način pomogne : 
Izmjenično poznavanje dobrog Pastira i ovac žeti 
u biblijskom smislu (RBT, spoznati), prema doe i orok 
znavanjem osobe ulaze u najsrdačniju vezu i naizmjence se 
neprestano darivaju. To čini dobar Pastir koji mije za nas samo 
jednom umro i uskrsnuo nego nas čini dionicima svojih evan- 
đeoskih nauka i liturgijskih otajstava. »O radosne li uskrsne 
stvarnosti! Pastir je upoznao nas a mi smo upoznali njega. Ono 
što je otajstvo uskrsnog slavlja proizveo i što su misteriji našeg 
učlanjenja u Gospodnje stado ostvarili, to se usavršuje u svaki- 
dašnjem hodu za Pastirom. Između jedne i druge paše teče put 
vjerne predanosti po ćudorednim činima. Može to biti i pus- 
tinjski put, ali s Gospodinom se po njemu lako ide. Uz taj nas 
put uvijek iznova čekaju oaze svetih otajstava, mjesta s obila- 
tom pašnom pićom. Gospodine, ti si nas spoznao kao svoje ina 
krštenju si nas označio svojom krvi. Nismo spadali u pretili 
dio tvog stada, bili smo slabi i puni prestupaka. Ali ti si nas 
spoznao za svoje, ti si nas uzljubio. Daj da uvijek ostanemo 
na tvojoj dobroj paši, da se hranimo tvojim otajstvima i da te 
slijedimo na pustinjskom putu ovoga života dok nas tvoja lju- 
bav ne dovede u Očev ovčinjak!« (L&hr). Nije to samo onako 
napisano u pjesničkom zanosu. Davno je prije isto kazao veo- 
ma sažeto Ambrozije: »Dobra paša su božanska otajstva 
Dobra paša su riječi Svetog pisma.« LA 
Ljubav dobroga Pastira postaje još očitija kad se usporedi 

s postupkom najamnika. Ovce nisu njegove, ne pripadaju mu 
on je uz njih samo za plaću. On iz ljubavi prema ovcama neće 
podnijeti ni napadaj vuka a kamo li položiti svoj život za ovce 
Uz io dobar Pastir misli i na ovce koje još nisu u njegovu ov- 
činjaku, ali i njih treba da sakupi, jer su i one njegove. Svi su 
ljudi njegovi, za sve se utjelovio, umro i uskrsnuo. Sve je 
to Sin izveo i izvodi u potpunom dogovoru s Ocem s kojim ga 
veže najsavršenije poznavanje i božanska ljubav. Isus zapravo 
govori o Očevoj zapovijedi. A kako je ta moguća u Bogu, du- 
bokoumno tumači Augustin: »(Božja) Riječ nije tu zapovijed 
primila po nekoj (običnoj) riječi nego je u jedinorođenoj Riječi 
svaka Očeva zapovijed. Otac, naime, nije što nadodao Sinu kao 
da je taj bio nesavršen, nego nam je rađajući ga savršena, sve 
dao samim rođenjem.« Na taj nas način dobar Pastir unosi u 
presveto Trojstvo. »Sve je vaše, a vi ste Kristovi, a Krist je 
Božji (Očev)« (1 Kor 3, 23). 

GOD. C 


1. č. Dj 18. 14. 43-52: Evo mi se obraćamo poganima. 
(str. 111-2) 


Pp. 99, 2. 3. 5 (str. 546) 
P. Njegov smo narod i ovce paše njegove. 


Na prvom je svojem putovanju Pavao s drugovima prešao 
s Cipra u Malu Aziju i zaustavio se u pizidijskoj (tako se zove 
za razliku od sirijske iz koje se uputio) Antiohiji. Ona se nala- 
zila 1200 m nad morem, a u njoj jaka židovska naseobina. Njoj 
je apostol u sinagogi govorio o Kristu. Taj ćemo govor razmo- 
triti u drugom dijelu tjedna. Crkva nam danas hoće da istakne 
uspjeh toga govora, dotično kako je neuspjeh kod Židova na- 
veo Pavla i Barnabu da od sada mnogo više pažnje posvete 
poganima, što je naglašeno i u naslovu odlomka. Pavlov je 
naime govor podigao veliku buru među Židovima koji su shva- 
tili da bi primanjem Isusove nauke morali prekinuti sa SZ-om 
i svim njegovim tradicijama. Dogovoreno je da će apostoli 
slijedeće subote opet nastupiti u sinagogi. Oni Židovi i prozeliti . 
koji su bili više željni pouke išli su za Pavlom i Barnabom, 
a valjda i kroz tjedan s njima razgovarali. Apostoli nisu mogli 
njima i nama ništa bolje preporučiti nego ustrajnost u milosti 
Božjoj. I ' 
Kristova je nauka pobudila veliko zanimanje u gradu tako 
da se slijedeće subote skupio gotovo sav grad. To je izazvalo 
veliku zavist kod onih koji su mislili da im na taj način izmiče 
tlo ispod nogu. Novi je Pavlov govor prouzročio da su se čule 
još i uvrede protiv Boga. To je dalo Pavlu i Barnabi povod da 
su se posve odlučili poganima naviještati Božju riječ. Dosada 
su smatrali svojom dužnošću najprije je propovijedati svojim 
sunarodnjacima, no kako su je oni odbili, ići će k onima koji 
su spremniji za evanđelje. Kao što je Bog po Izaiji (49, 6) pro- 
glasio da će njegov Sluga-Sin biti svjetlo poganima i da će se 
njegovo spasenje raširiti do kraja zemlje, tako sada to na sebe 
primjenjuju i njegovi apostoli. Bio je to vrlo važan: zaokret u 
razvoju prve Crkve. Ta će usmjerenost, poslije manjih razum- 
ljivih kolebanja, sasvim prevladati i Crkvu otvoriti svim na- 
ug je to bilo krivo Židovima toliko je razveselilo po- 
gane. Sada su i oni imali pravo na Božju milost pa su novu vj eru 
prigrlili svi oni koji su imali barem malo smisla za duhovne 
vrednote. Iz grada se kršćanstvo širilo i u okolicu i kasnije je 
to bila opća pojava, tako da je na taj način nastala riječ »po- 
gani« (pagani od pagus-selo). Sada se tek Židovi posve rasr- 

diše i podjariše sve koji su ih htjeli slušati i pomoći im protiv 
apostola. Neke su njihove ugledne ženske, možda supruge po- 
ganskih poglavara grada, uspjele da su Pavao i Barnaba bili 
potjerani. Po Isusovoj preporuci da u tom slučaju istresu prah 
sa svojih nogu (Mk 6, 11) apostoli su time pokazali da nije na 
njima krivnja što njihova propovijed nije bila primljena. Luka 
još jedanput spominje kako su u Antiohiji Isusovi učenici bili 
puni radosti Duha Svetoga. Tako je uvijek s onima koji su s 
pravom uvjereni da su na pravom putu, Kao takvi se i mi 
osjećamo te pjevamo srdačni pripj. ps 99. s pripjevom kojim 
izražavamo svoju sreću što pripadamo Božjem narodu i nje- 
govu stadu. To isto želimo svim narodima kao i to da se Božja 
vjernost iskaže u svim ljudskim naraštajima. 


2. č. Otk 7, 9. 14b-17: Janje će ih pasti i voditi na izvore žive 
vođe. (str. 221) < 


Nakon što je Ivan vidio u nebu mnogo odabranika od svih 
dvanaest izraelskih plemena pred očima mu se pojavi nepreg- 
ledno mnoštvo iz svih naroda svijeta. Univerzalnosti Božjega 
kraljevstva na zemlji odgovara njegova općenitost ma nebu ; 
i tako 2. čitanje dopunjuje prvo. Ta je vizija »jedna od najljep- 
ćih stranica NZ-a, izjednačuje se s porukama sedmerim Crk- 
vama, može izdržati usporedbu s IV Evanđeljem s kojim ima 
mnogo zajedničkih crta i već najavljuje sjajne opise u gl. 21- 
-22. Taj je prizor nadahnuo divna umjetnička djela kao »Kla- 
njanje Jaganjcu« van Eyck-a, Tu će stranicu kršćanin uvijek 
iznova čitati i razmatrati u mukama i tjeskobama na zemlji« 
(Allo). 

Svi otkupljeni u nebu stoje pred Božjim prijestoljem i pred 
Janjetom-Kristom obučeni u bijele haljine krsne milosti, a u 
rukama im palme, znakovi mučeničke i uopće kršćanske po- 
bjede. Ivanu je protumačeno da su svi ti došli iz velike nevolje 
kojom je označen sav život na zemlji. Božji je Jaganjac bio 
s njima, uvijek su ga imali na raspolaganju pa su u njegovoj 
krvi po sakramentima mogli uvijek iznova prati svoje krsne 
haljine kad bi ih uprljali hodajući zemaljskim cestama. Ono 
što su činili na zemlji služeći Bogu u hramu svojih zajednica 
to oni sada nastavljaju u nebu izravno pred prijestoljem sa- 
moga Boga'i pjevaju mu dan i noć, bez prekida. Uza svu bo- 
žansku uzvišenost Božje se veličanstvo spušta među svoju djecu 
is njima prebiva. Ivan upotrebljava sadržajniji izraz: spušta 
se na njih da ih posve obuzme i prožme. Utjelovljeni je Bog 
prebivao svojim tijelom među nama, tjelesnoduhovnim bićima, 
no kad budu i naša tjelesa preobražena i produhovljena, onda 
će njegova prisutnost u nama biti mnogo potpunija i srdačnija. 

Ali i ta će nebeska slava biti posljedica i plod njegova otkup- 
ljenja, Jaganjčeve krvi na zemlji prolivene za nas i ovdje nam 
dane. 

Najveća vrijednost nebeskog uživanja sastoji se u tome što 
će ono biti vječno. To zapravo nebo i čini nebom, jer svaka 
radost koja se troši i neprestano približava kraju i nije prava 
radost. Međutim, tu nebesku vječnu radost ni novozavjetni 
prorok ne zna izraziti drukčije nego ljudskim riječima, zapra- 
vo izrazima najvećega starozavjetnog proroka (Iz 49, 10) i psal- 
miste (120, 6). Na nebu nas neće mučiti glad i žeđa, a ni žega 
koja je velika muka južnih bezvodnih krajeva. Sve će potrebe 
zadovoljiti izvori žive vode o kojoj je i Isus rado govorio (Iv 
4, 10 i drugdje). U nebu neće biti, zacijelo, ni duševnih muka, 
jer će Gospodin svima otrti svaku suzu, kao što to molimo kad 
se posebno sjećamo pokojnih u III euh. molitvi. Neizrecivu 
nam utjehu pruža nada da ćemo i mi s njima uživati u Božjoj 
slavi. 


Ev. Iv 10, 27-30: Svojim ovcama dajem vječni život. (str. 88) 


Prva su nas dva čitanja raspoložila da možemo s odušev- 
ljenjem pjevati Aleluja svojem dobrom Pastiru koji nas pozna 
i kojega mi poznajemo u međusobnoj ljubavi i vjemosti. Stoga 
s veseljem slušamo njegove završne izjave i velika obećanja. 
Ivan ih uklapa u žučljivu raspravu koja je mastala među samim 
Židovima nakon što je Isus izliječio slijepca, od rođenja i go- 
vorio o sebi kao o dobrom Pastiru. Vrlo se bolno doimaju teške 
riječi na račun Isusa da je opsjednut i da luduje (r. 20). Gos- 
podin se ponovno poziva (r. 25) na svoja čudesna djela koja su 
mogla uvjeriti i najveće protivnike da je on od Boga obećani 
Mesija. Nisu mogli vjerovati jer nisu bili od njegovih ovaca, 
nije im bilo dano od Oca ili, točnije, nisu surađivali s njegovim 
početnim milostima. Isus mora sa žalošću ustanoviti to činje- 
nično stanje, a zatim svu svoju ljubav iskazuje onima koje 
slušaju njegov glas i idu za njim. Na račun onih nevjemnih 
Krizostom piše: »Kad Isus propovijeda i uči riječima, oni vele: 
Koji nam znak pokuzuješ? Kad djelima pruža dokaze, onda 
kažu: Ako si zbilja ti Mesija, reci nam otvoreno. Kad djela 
viču, oni traže riječi; kad ih riječi poučavaju, nalaze izlike u 
djelima i tako uvijek traže nešto drugo«. Takvih je bilo i bit 
će uvijek. 

Na Isusovu tvrdnju da on svojima daje vječni život Augu- 
stin dodaje: »Eto paše! Ako se sjećate, prije je kazao: »On će 
ulaziti i izlaziti i pašu nalaziti« (Iv 10, 9). Ušli smo vjerujući, 
izići ćemo umirući. Kao što smo ušli kroz vrata vjere tako mo- 
ramo i izići iz tijela kao vjernici. Na taj se način prolazi kroz 

ista vrata (Krista), ako želimo naći pašu, Vječni nam se život 
predočuje kao dobra paša gdje se trava ne suši već je uvijek 
zelena, uvijek oživljuje«. To će nam se obećanje ispuniti, jer 
nas već ovdje uzdržava ista otajstvena hrana. Život nam vječni, 
naime, osigurava euharistija »kojom Isus usađuje u nas svoj 
život, kad primimo njegovo tijelo, prema riječima Pisma (Iv 
6, 54): »Tko jede tijelo moje i pije krv moju, ima život vječni« 
(Ciril Aleks.). Tom je prigodom Isus i s još jačom, negativnom 
formulacijom ustvrdio: »Zaista, zaista, kažem vam, ako ne je- 
dete tijela Sina čovječjega i ne pijete njegove krvi, nećete imati 
života u sebi« (r. 53). Toliko je Božjega života u nama na zem- 
lji i toliko će ga biti na nebu 'koliko i kako blagujemo Kristovo 
tijelo i od njega živimo. 

Ako budemo od njega živjeli, ispunit će se ono što često 
molimo: »Daj da se uvijek držim tvojih zapovijedi, i ne dopu- 
sti da se ikad odijelim od tebe.« S njegove je strane isključeno 
da bi on to prouzročio, ali ima onih koji nas nastoje oteti iz 
njegove ruke. Nema toga koji bi mogao uspjeti ako mu se mi 
ne pridružimo. Isusov se zadatak upravo i sastoji u tome da 
ne izgubi ni jednoga od onih koje mu je Otac povjerio (Iv 18, 
9). Nas je Otac zaista predao Sinu i tako smo jednako u Očevoj 
i Isusovoj ruci. To je živa istina, jer je Sin, ljudski rečeno, za- 
pravo Očeva ruka, toliko s njim sjedinjena da on može izjaviti 
i sav taj svoj govor zaključiti izrekom: »Ja i Otac jedno smo.« 
Jedno su u sebi, jedno po Duhu Svetomu prema nama, jer nas 
je Otac predao Sinu, a Sin će nas konačno vratiti Ocu (usp. 
1 Kor 15, 23-24). Ćiril Aleks. sebi svojstvenom teološkom dubi- 
nom primjećuje: »Što je rečeno o Bogu uvijek nadilazi sve što 
ljudska predodžba može zamisliti. Ako se kaže da Otac daje 
Sinu, time se ne misli da taj nema sve stvoreno uvijek u svojoj 
ruci, nego da Otac vodi k Sinu, koji je po biti život, nas koji 
nemamo života da ga primimo od Sina koji nam ga daje od 
SVOgaA.« 


PONEDJELJAK 


1. č. Dj 11, 1-18: Dakle, i poganima je Bog dao obraćenje koje 
vodi u život. (str. 109) 


P. p. 41, 2-3; 42, 3. 4 (str. 501) 
P. Žedna mi je duša Boga, Boga živoga. Ili: Aleluja. 
Tko pozna vjerske prilike kod Židova za vrijeme Kristovo 


i neposredno poslije njega, neće se mnogo čuditi velikim zapre- 
kama koje su židovski obraćenici stavljali da pogani uđu u 

Crkvu. Oni su u velikoj većini živjeli od vjerskog tradiciona- 
lizma, uzdržavana od farizejske sekte, po kojemu se skoro sva 
religioznost iživljavala u vanjskim obredima, toliko jako nagla- 
šenima u Mojsijevu zakoniku i još više proširenima i ukorje- 
njenima kroz stoljeća. Rijetki su uspjeli razbiti taj oklop i pro- 
drijeti u duh SZ-a koji nije ni izdaleka bio tako ekskluzivan 
kao što su to tumačili tradicionalisti, Pai kad je Bog vrlo zor- 
nim viđenjem Petru, posebnom anđeoskom porukom Korneliju 
i izlijevanjem Duha Svetoga na pogane jasno pokazao svoju 
općespasiteljsku volju, to apostolima i braći u Judeji nije išlo 
u glavu. Petru su predbacivali to što je ušao u kontakt s neo- 
brezanima i s njima čak jeo, što je uvijek predstavljalo najužu 
povezanost među ljudima. I Petar ističe (Dj 10, 41) vezu apos- 
tola s uskrslim Spasiteljem, izraženu upravo time što su s njim 
jeli i pili poslije njegova uskrsnuća od mrtvih. Uz to su, da- 
.kako, svi znali da je Petar pogane Komelijeve kuće krstio a 
da ih nije prije obrezao te da su sada oni pravi kršćani kao i 
oni pokršteni iz židovstva. Javila se, dakle, velika ograničenost 
aizavist. 
Petru se u Jeruzalemu nije bilo teško braniti. On je jedno- 


stavno ispripovjedio sve činjenice koje su ga upravo natjerale. 


da postupi onako kao što je učinio. Koliko je i on sam po sebi 
bio zadojen raspoloženjem tadašnjih Židova, vidi se iz riječi 
“kojima se hvali da nikada ništa nečisto nije ušlo u njegova usta. 
Morao je čuti Gospodnji prijekor (r. 8) koji mu je predbacivao 
da naziva poganim ono što je sam Bog proglasio čistim. K to- 
me je čitavo viđenje moralo biti ponovljeno tri puta. Tek to je 
Petra raspoložilo da je barem lijepo primio i gostoljubivo po- 
častio (10, 23) poslanike poganskog stotnika Kornelija. Odlu- 
čujuće je još bilo kad je Duh Sveti sišao na Kornelija i njegove 
ukućane. Tada se Petar ne samo sjetio da se nad njima zbilo 
isto kao i nad prvom zajednicom u Jeruzalemu na Duhove, 
nego da je sam Isus to navijestio kad je isticao razliku između 
svojega i Ivanova krštenja. U svojoj jednostavnosti i praktič- 
nosti Petar je zaključio svoju obranu: »Tko sam bio ja da to 
mognem zabraniti Bogu?« Ako jeruzalemski kršćani nisu na- 
mah mogli zatomiti u sebi svaki ljudski glas, ipak se vidi da 
su se dali voditi od Duha Svetoga, pa su ih Petrove riječi ne 
samo primirile nego i potakle da su slavili Boga koji je spaso- 
nosni život namijenio i poganima. Jer i mnoge su poganske 
duše, barem na dnu svojih sumnji i lutanja, zaista čeznule za 
Bogom kao košute za izvor-vodom, Mi to sada poslije čitanja 
ponavljamo u ime svih onih koji se još nisu napojili s te izvor- 
.-vode. Čežnja za Bogom muči i našu dušu koja ga se na zemlji 
.ne može nasititi. Stoga i molimo, što se kroz toliko stoljeća mo- 

lilo na početku mise, da nam Gospodin pošalje u pomoć svoju 
svjetlost i vjernost koje će nas dovesti k njegovu oltaru i tu 
iznova okrijepiti našu dušu. 


Ev. Iv 10, 1-10: Ja sam vrata k ovcama. (str. 87) 


ili u god. A, ikad je to evanđelje pročitano u nedjelju: Iv 10, 
11-18: Dobar pastir daje život svoj za ovce (str. 87). 


Uz ono što je rečeno jučer (u god. A) prevedimo kako De- 
latte raščlanjuje ovaj odlomak: »U evanđelju je sve božansko, 
a ipak se usuđujemo reći da neke njegove stranice traže našu 
veću pozornost. Upućeni će čitalac odmah uvidjeti da se. u pr- 
vih 18 redaka Ivanove 10. gl. nalazi sažet pregled i kao sinteza 
glava 5-9. i još 17. Sebeljubni su i okrutni čuvari bez razloga 
izbacili iz ovčinjaka sinagoge jednu ovcu (ozdravljenog slijepca 
od rođenja). Sinagoga misli da izopćuje druge a zapravo izop- 
ćuje sama sebe, jer izdaje od Boga joj dan mandat i sa svojom 
veličinom gubi svoje pravo na opstanak. Mora je zamijeniti 
druga vjerska družba... Nevjerna će sinagoga biti odbačena 
i dokinuta, naslijedit će je Crkva. Pastir će nove družbe prigr- 
liti cijeli ljudski rod. 

Alegorija je krajnje jednostavna: na otvorenom polju ovči- 
njak. U njemu počivaju ovce, a oko njega kameni zid ispreple- 
ten dračjem. Na jednom je samom mjestu zid prekinut, ondje 
gdje se nalaze uska vrata za pastira i ovce, ali čvrsto zatvorena 
noćnim lopovima... U ovčinjak se može ući ljestvama ili otvo- 
rom izdubenim u zidu. Tko tako ulazi već se time izdaje tko je: 
lopov koji dolazi samo praviti štetu. Pastir ne treba skrivenih 
i lopovskih putova, za nj je sve pripravljeno, on je unaprijed 
određen, naviješten i poznat. Čuvar — bio to Mojsije ili Ivan 
Krstitelj, sve isto tko — pozna njegov glas, kao što ga poznaju 
i ovce. On im govori i zove ih po imenu, jer pozna svaku ovcu 
koju mu je dao Otac, Mraka nestaje, izlazi se i ide na pašu 
ina vodu. Pastir se stavlja na čelo ovaca i vodi ih. One ga sli- 
jede, idu kad on hoda, stanu kad se on zaustavi. Poznaju nje- 
gov glas koji ih ne plaši nego skuplja u jedno. Ako netko 
strani govori ovcama, one ga ne slušaju nego prestrašene 
bježe na sve strane.« n 

Uz tu evanđeosku sliku nije teško ispitati sama sebe, nai- 
me da li sam uvijek znao prepoznati glas dobrog pastira i sa- 


mo njega slijediti. Onaj kome je povjerena vrlo odgovorna uloga 


da bude namjesnik dobrog Pastira u većoj ili manjoj zajednici, 
nikada neće dovoljno paziti da ne bi kada svojim glasom i 
postupkom plašio Kristove ovce. Ujedno ih okuplja i pravilno 


“pase samo onaj koji im naviješta evanđelje i to cijelo evan- 

đelje, uključivši i one istine koje ljudskoj naravi nisu ugodne. 
Samo takav prolazi kroz vrata (RBT, NZ), koja su Krist, i du- 
šama koristi koliko ih Kristovim putem vodi Kristu. A Kri- 
stov put prema Kristu u stvari je njegova riječ usmjerena 
prema stolu njegove hrane. 


UTORAK 


1. č. Dj. 11, 19-26: Počeše propovijedati i Grcima i navješćivati 
im Gospodina Isusa. (str. 109-10) 


P. p. 86, 1-3. 4-5. 6-7 (str. 536-7) 
P. Hvalite Gospodina svi narodi. Ili: Aleluja. 


Na jugu je Palestine pustinja. Za širenje Kristove nauke 
u tom smjeru dolazio je u obzir samo jugoistočno položeni Egi- 
pat, ali taj je odvajkada bio neprijateljski raspoložen prema 
svemu što je dolazilo iz Palestine. Bio je potreban poseban po- 
ziv anđela da se jedan đakon, Filip, uputi prema jugu, i to sa- 


mo zbog jednoga bogobojaznog Etiopljanina koji je kršten pro- . 


slijedio put dok se Filip odmah vratio. No zato su kršćanstvu 
bili otvoreni sjeverni krajevi odakle se ono proširilo na zapad 
i po cijelom svijetu. Luka, dobar poznavalac zemljopisa i povi- 
jesti, spominje kamo se nova vjera širila nakon progonstva u 
kojem je zaglavio prvi mučenik Stjepan. Raspršeni su kršćani 
stigli do Fenicije i na susjedni otok Cipar, a kao novim središ- 
tem i skoro zatim ishodištem postaje veliki grad Antiohija. 
Međutim, svetog pisca kao kasnijega Pavlova suputnika pose- 
bno zanima činjenica da se Kristova nauka i u tim novim 
krajevima ispočetka propovijedala samo Židovima. Kao što je 
u jučerašnjem odlomku prikazao pravilan Petrov postupak u 
tom pogledu, on sada ističe da su došljaci s Cipra i iz Cirene, 
gdje je bilo daleko više pogana nego Židova, u Antiohiji počeli 
navješćivati evanđelje i Grcima. Značajan je i kratak podatak: 
sve je propovijedanje poganima sažeto u dvije riječi »Isus je 
Gospodin (Kyrios)«, jer su ga oni pod tim nazivom mogli naj- 
lakše upoznati i priznati kao Boga. 

Budući da su apostoli u Jeruzalemu doznali za širenje vje- 
re u Antiohiji i možda zbog toga što su uza nju prionuli poga- 
ni, odlučiše tamo poslati Barnabu. Izbor je bio vrlo sretan, jer 
je Barnaba bio Cipranin a opet najuže povezan s J eruzalemom 
i kršćanskom općinom u njemu te je, kako je bio blage i pomi- 
rljive naravi i s puninom darova Duha Svetoga, mogao naj- 
bolje izvršiti povjerenu mu zadaću. Da je svoju ulogu malo- 

-pomalo dobro obavljao, vidi se i iz činjenice da se sve veće 
mnoštvo naroda pridruživalo Gospodinu. Koliko se Barnaba 
dao voditi od Duha Svetoga, najbolje svjedoči činjenica da se 
sjetio prijatelja Savla i po njega otišao u Tarz. Obraćenik se, 
naime, bio povukao u rodno mjesto. »Bez Barnabe istrošio bi 
Pavao svoje sile u vlastitom mlinu za razmišljanje. Osamlje- 
nost je za neko vrijeme izvrsna, ali smije biti samo prolazna 
postaja. Čovjek vidi tek na djelu za što je sposoban. I to je 
bila druga prijateljska usluga (prvu mu je iskazao kad ga je 
predstavio jeruzalemskoj Crkvi) što ju je Barnaba učinio svo- 
me drugu iz mladosti. I najvećem su geniju prijateljstvo i za- 
jednica potrebni jer bez njih ostaje i velikan neplodan« (Holz- 
ner). Velika je Pavlova zasluga što se pozivu odazvao i s Bar- 
nabom kao glavnim poučavao narod u Antiohiji cijelu godinu 
dana. Zdušno su vršili svoju dužnost dok ih Duh Sveti ne uputi 
u novu, mnogo veću i težu. 

Luki dugujemo i podatak da je u tom gradu nastao naziv 
kršćana. Židovi su Isusove sljedbenike nazivali Nazarećanima 
kao što to čine semitski narodi još i danas. A sami su se krš- 
ćani međusobno nazivali braćom, učenicima, svetima, vjerni- 
cima, prijateljima. Na postanak novog imena valjda je. utjecao 
i Pavao koji je kasnije najčešće pisao o Kristu Isusu, ili samo 
o Kristu, a rijetko samo o Isusu. Osim toga to je ime Grcima 
lijepo zvučilo jer »chrest6ćs« znači dobroćudnog čovjeka, pošte- 
njaka. Kakav bio da bio povod tom imenu, ono se uvriježilo 
među sve narode koje mi danas pozivamo da hvale Gospodina. 
Osim uz taj pripjev zaslužuje da se danas zaustavimo i kod ps 
86. — koji dolazi još samo u utorak 26. tjedna »kroz godinu« 
— a koji slavi goru Sion kao majku svih naroda. Iz povijesti 
izabranog naroda jasno je da se sve što se u tom psalmu go- 
vori o Sionu ispunilo tek u Crkvi. Nju Gospodin ljubi više nego 
išta na svijetu; ona je Božji grad što ga je on sam utemeljio. 


Ev. Iv 10, 22-30: Ja i Otac jedno smo. (str. 88) 


Za ovo i za više manje svako drugo Ivanovo čitanje vrijedi 
ono što Augustin na tom mjestu stavlja kao uvod u svoj 48. go- 
vor o četvrtom Evanđelju. »Morate se, ljubljeni, stalno sjećati 
što sam vam već preporučio da nas sveti evanđelist Ivan neće 
uvijek da hrani mlijekom već nas krijepi i čvrstom hranom. 
A tko god je još manje sposoban da primi čvrstu hranu Božje 
riječi, neka se hrani mlijekom vjere i neka bez krzmanja vje- 
ruje iako ne može shvatiti riječ (vjere). Vjera je zaslužna, a 
shvaćanje (vjerskih istina) je nagrada. U naporu što ga oštrina 
našeg uma ulaže ona se pročišćuje i odbacivši svaku magluštinu 


\ 

smiruje se u Božjoj riječi. Kad se ljubi, napor se ne odbija, 
ta znate da trud nije težak onome koji ljubi, dočim i najmanji 
napor dodije onome koji ne ljubi. Ako škrcima pohlepa donosi 
toliko truda, zar da ga nama ne donosi ljubav?« 

Iz toga se za svaki biblijski studij može zaključiti dvoje. 
Prvo je u vezi sa suvremenim isticanjem razlike između vjere 
i teologije. Vjerom se bez velika razmišljanja jednostavno pri- 
hvaća sve što je Bog objavio, a to je bez sumnje redovito vrlo 
zaslužno. Ali tko je pozvan da u Božje istine pronikne dublje, 
i taj treba da bez krzmanja vjeruje zbog onoga koji nam je 
vjerske istine objavio. Onda smije ponizno i svestrano istraži- 
vati njihovu veću biblijsku utemeljenost, jaču razumsku oprav- 
danost i prikladnije približavanje svome vremenu. Onda će kao 
nagrada za uloženi trud doći dublje shvaćanje vjerskih istina. 
Teologija pretpostavlja prihvaćanje vjere te je može upotpu- 
niti i vrlo obogatiti, ali je nikako ne može nadomjestiti. Drugo 
se. odnosi na način kojim se treba obraćati Božjoj istini, a taj 
se sastoji u ljubavi. Objavila nam ju je Božja ljubav; naša je 
ljubav mora primiti. Tko Božju riječ kao takvu cijeni i poštuje 
taj je spreman na svaki napor povezan s njezinim razmatra- 


njem i primjenjivanjem na život. Istraživanje ipak ne smije. 


biti samo sebi svrha nego da čovjek svim svojim bićem nađe 
smirenje u Božjoj riječi. i 

U tom smislu treba uvažiti i preporuku II vat. sabora (Cus 
62): »Teološko istraživanje neka ujedno produbljuje spoznaju 
objavljene istine, a vezu s vlastitim vremenom neka ne zane- 
mari, kako bi moglo pomoći ljudima koji su izučili različite 
znanstvene grane da dođu do boljeg poznavanja vjere. Ta će 
suradnja uvelike koristiti i naobrazbi crkvenih službenika, jer 
će oni moći prikladnije izložiti našim suvremenicima nauku 
Crkve o Bogu, čovjeku i svijetu, tako da će oni radije prihva- 
titi tu riječ. Štoviše, poželjno je da veći broj laika stekne do- 
voljnu naobrazbu u svetim znanostima te da se mnogi od njih 
profesionalno dadu na taj studij i da ga produbljuju. No da bi 
oni mogli vršiti taj svoj zadatak, treba vjernicima, i klericima 
i laicima, priznati potrebnu slobodu istraživanja, mišljenja i 
poniznog i odvažnog istraživanja svoga mnijenja tamo gdje su 
kompetentni.« 

Sve što smo gore naveli iznešeno je ne samo zbog boljega 
i pravilnijega upoznavanja vjerskog poklada, nego — budući 
da smo ostali dio odlomka razmotrili u nedjelju god. C — i 
zbog slijedećih riječi o zimi i o nevjeri Židova. Augustin, nai- 
me, stavlja to dvoje u vezu: »Bila je zima i oni su bili hladni 
jer su bili lijeni da pristupe onom božanskom ognju. A pristu- 
piti znači vjerovati. Tko vjeruje, približuje se (Bogu); tko ne 

vjeruje, odstupa. Duša se ne miče nogama već čuvstvima srca. 
U njima se bio posve ugasio oganj ljubavi, a gorjeli su od želje 
da škode. Iako su bili prisutni, bili su daleko. Nisu mu pristu- 
pali vjerom nego su na nj navaljivali progonstvom.« Malo zna- 
či prostorno biti »blizu Boga«. 


SRIJEDA 


1. č. Dj 12, 24-13, Sa: Odvojite mi Barnabu i Pavla. (str. 110) 
P. P. 66, 2-3. 5. 6 i 8 (str. 518) 


P. Neka te slave narodi, Bože, svi narodi neka te slave! 
Ili: Aleluja. 


Poslije grozne Herodove smrti (Dj 12, 20-23) i pomoći koju 
su za vrijeme oskudice Barnaba i Savao ponijeli judejskim 
kršćanima (11, 29-30) vjera se sve više širila. Ta su dvojica sa 
sobom iz Jeruzalema dovela u Antiohiju i Ivana, kasnijeg evan- 
-đelista Marka, čime se potvrdilo uzajamno pomaganje materi- 
jalnim dobrima i ljudima. Po uglednim prorocima-karizmatici- 
ma i učiteljima sve je više rastao utjecaj antiohijske Crkve. 
Bila je to zaista Božja zajednica u kojoj se postilo i s odušev- 
ljenjem obavljalo službu Gospodinu. Na taj način stvorena pos 
«dloga sposobna za jači zahvat Duha Svetoga. Nastupio je čas 
velikih misijskih putovanja mlade Crkve. Takvih je bilo već 
prije i bit će ih sve više, ali Bog je htio da do nas dopru po- 
tanji izvještaji samo o Pavlovu silnom apostolskom djelovanju. 

»Nalazimo se u godini 45. iza Kr, Proljeće je. U Antiohij- 
skoj Crkvi vlada od nekog vremena čudnovat nemir. Uzbuđe- 
nje obuzima sve. Kao u pčelinjaku prije rojenja. Pavao je u 
zadnje vrijeme govorio često o Isusovu misijskom nalogu... 
Proročki glasovi javljali su se također u istom smislu. Konačno 
se kršćanska zajednica jednoga dana skupila u crkvi u Singo- 
novoj ulici radi čudnovate proslave: slavili su prvu poznatu 
misijsku službu Božju. Savjet starješina odredio je iza dugih 
savjetovanja sveopći post da bi im Bog objavio svoje naka- 
ne... Nenadano se čuje svečan i ozbiljan glas kao iz drugog 
svijeta, glas čovjeka koji ima dar proroštva. »Odvojite mi Bar- 
nabu i Savla za djelo za koje sam ih odredio!« Vjerojatno su 


-se digli i glasovi koji su govorili: »Zašto poslati baš naše naj- 


bolje ljude u misije?« Duh Sveti ne zanima se mnogo za takve 
trgovačke račune. Crkva u Antiohiji klekla je pred njegovom 
odlukom. Tada položiše ruke na njih te ih pustiše« (Holzner). 

Duh Sveti je poslao (r. 4) Barnabu i Savla na prvo puto- 
vanje, ali su put odredili oni sami. Prevladala je zavičajna ve- 
za: Barnaba je bio rodom s otoka Cipra pa su se preko antio- 
hijske luke Seleucije najprije uputili tamo. Rodbinska je veza 
odlučila također da su sa sobom uzeli Barnabina nećaka Ivana 
Marka. Svako je misijsko poslanje splet nadnaravnih i narav- 
nih elemenata (II vat. sabor, M 4-6) i što su oni više međusobno 
povezani to je misijsko djelovanje redovito uspješnije. Naro- 
čito je važno da se u svakom kraju što prije uspostavi domaća 
hijerarhija. Za misije namijenimo i današnji pripj. psalam: da 
bi sva zemlja upoznala Božje putove i svi puci njegovo spase- 
nje. Tada će se s prirodom povezani narodi osloboditi vračanja 
i svakog sujevjerja, kao što su Barnaba i Savao oslobodili Ci- 
prane vračara Barjesusa (r. 6-12). S Božjim smilovanjem i bla- 
goslovom evanđelja na sve narode i pojedince silazi i sjaj Bo- 
žjega lica koji ispred sebe tjera svaku tamu. 


Ev. Iv 12, 44-50: Ja, Svjetlo, došao sam na svijet. (str. 90) 


U korizmi smo razmotrili ono što Ivan izvješćuje o uskri- 


šenju Lazara i s tim u vezi Isusove govore. Slijedećih ćemo ' 


dana razmišljati o njegovu govoru na zadnjoj večeri a danas, 
kao uvod tome, o pozivu na vjeru što ga je Gospodin svečano 
upravio dan prije, na veliku srijedu. »Svaki put kad u Ivanovu 
Evanđelju Isus očituje svoje uvjerenje i svijest da je Bogočov- 
jek, s njega se odrazuje neko posebno veličanstvo. Ovdje je to 
došlo do izražaja što je Isus povikao i time pokazao kako je u 
duši simo uzbuđen« (Rebstock). Gospodin traži da nas vjera u 
njega podigne do vjere u Oca, jer mu je najviše do toga da pro- 
slavi Oca i da nas uvjeri kako je on s Ocem jedno. »Onaj 
dakle, reče, vjeruje u mene koji ne vjeruje u me prema onome 
što vidi na meni, nego u onoga koji me poslao... Time ne 
udaljuje od sebe vjeru vjernih već hoće da se vjernik ne zadrži 
na liku sluge. Jer ako netko vjeruje u Oca koji je njega poslao, 
bez sumnje će vjerovati i u Sina ukoliko zna da nema Oca bez 
Sina« (Augustin). 

Zatim Isus nastavlja jezgrovitim izrekama još jedanput 
naglasiti neke istine koje je Ivan već više puta naveo u raznim 
prilikama. Krist je Očevo svjetlo, svjetlo od svjetla, i kao takav 
on je došao na svijet da rasvijetli sve ljude dobre volje. Prema 
tome u tami ostaje samo onaj koji ne vjeruje. Ali nije dosta 
samo čuti Isusove riječi nego treba prema njima živjeti. I na- 
ravno je svjetlo čovjeku darovano da u njemu hoda i radi, 
pa to isto vrijedi i o nadnaravnom svjetlu Kristu. Tko na taj 
način prianja uz Krista, njemu je on Spasitelj, a ne sudac. Doći 


4. četvrtak — 269 


će čas kad će svatko odgovarati kako je živio po Isusovim rije- 
čima, no prije sudnjeg dana za pojedinca u smrti i za sav svijet 
na svršetku, Gospodin uvijek iznova poziva sve na vjeru i na 
život po vjeri. Ako netko do kraja odbija Isusove riječi, već 
time sam sebi piše svoju osudu, sam je sebi sudac. 

Slijede još Isusove tvrdnje kako ga je Otac poslao i kako 
je u Očevoj zapovijedi život vječni. Tu vezu dubokoumno tu- 
mači Augustin: »Ako je dakle Sin sam vječni život i ako je 
Očeva zapovijed? Kad zatim dodaje i veli: »Što ja govorim 
onako kako je Otac meni govorio«, ne smijemo riječi »meni 
je govorio« uzeti u smislu kao da je Otac svojoj jedinoj Riječi 
govorio (druge) riječi i kao da uopće Božja Riječ treba Božjih 
riječi, Otac je naime govorio Sinu kao što je Sinu dao život. 
Nije mu kazao ništa što nije znao ili što nije imao, već mu je 
kazao i dao ono što sam Sin jest. Prema tome, izjava » Govorim 
kako je Otac meni govorio« što drugo znači nego: govorim is- 
tinu? Na isti je način govorio Otac jer je istinit, i Sin isto go- 
vori jer je istina. Istiniti je rodio istinu... Otac je dakle go- 
vorio istini time što je rodio istinu. Sa svoje opet strane istina 
govori kako joj je bilo rečeno, a da je sama rođena objavljuje 
jedino onome koji može shvatiti... Iznutra govori razumu koji 
je spreman primiti, poučavajući ga bez glasa da ga prožme 
duhovnim svjetlom. Tko uspije u tom svjetlu gledati njegovo 
vječno rođenje, taj može shvatiti riječ koju je Otac upravio 
Sinu što će nam govoriti. On je u nama uzbudio žarku želju 
svoje nutarnje slatkoće, ako rastući shvaćamo, hodajući (krš- 
ćanskim putem) rastemo, napredujući hodamo tako da može- 
mo postići cilj.« Kad je veliki crkveni naučitelj ovako govorio 
svojim neukim vjernicima, neka i nas to potakne da se uvijek 
iznova po Sinu sjedinjujemo s Ocem u Duhu Svetom dok ne 
i rai do vječnog sjedinjenja koje se nikada neće preki- 
nuti. 


ČETVRTAK 


1. č. Dj 13, 13-25: Iz potomstva Davidova Bog podiže Spasitelja 
Isusa. (str. 111) 


P. p. 88, 2-3. 21-22. 25 i 27 (str. 538-9) 


P. O ljubavi Gospodnjoj pjevat ću dovijeka. Ili: Aleluja. 


Cipar je velik otok, ali ipak otok i stoga za jednog Pavla 
premaleno polje rada. Kad je s Barnabom i Ivanom Markom 
prošao sav otok (r. 6), nije se svratio u Antiohiju, odakle su se 
bili uputili, niti u rodni Tarz. Tko želi Pavla pratiti na njego- 

vim putovanjima, neka uzme kartu pa će opaziti da je Pavao 
htio po najvećoj uvali maloazijskog kopna prodrijeti u samo 
srce te zemlje. Na svome je Cipru Barnaba bio na čelu misio- 
narske trojke, ali sada Luka uvijek na prvom mjestu spomi- 
nje Pavla. On je svojim oduševljenjem poticao i Bamabu, ali 
nije tako uspijevao i kod Marka. Odgojen u velikom, glavnom 
gradu Palestine, u kući koja se zvala po majci (Dj 12, 12), nje- 
žni je mladić brzo izgubio hrabrost. Gorski je kraj sa svojim 
neprohodnim putovima i drugim opasnostima prestrašio Marka 
koji se vratio k majci u Jeruzalem, Pravog uzroka njegova 
povratka ne znamo, ali znamo da je kasnije opet postao Pavlov 
suradnik i kao Petrov pratilac napisao drugo Evanđelje. 

U Pizidijskoj su se pokrajini Pavao i Barnaba najprije za- 
ustavili u Antiohiji i tu po običaju otišli u sinagogu na subo- 
tnje bogoslužje. Nakon redovitog čitanja iz SZ-a misionarima 
je ponuđeno da uzmu riječ. Luka nam je sačuvao dosta dug iz- 
vještaj toga prvog Pavlova govora iz kojega vidimo kako je obi- 
čno izgledao prvi nastup apostola među Židovima. Govor se 
može razdijeliti u tri dijela, a današnji je prvi odlomak zapra- 
vo osvrt na povijest izabranog naroda koji je trebalo da doče- 
ka Mesiju. Pavao govori kao svoj svojima, s puno poštovanja 
prema zadaći koju im je Bog namijenio. S ponosom spominje 
da je Bog izabrao očeve tog naroda koji je zatim učinio veli- 
kim, i to u tuđinskom Egiptu. Još više je Bog pokazao svoju 
moć ikad je narod izveo iz te zemlje, a moć je u Bibliji često 
izražena rukom, i to jakom ili uzdignutom, kao ovdje. Ta je 
kretnja imala pokazati kako je Bog neprestano spreman da 
svoj narod brani i vodi. Bog je svoju ljubav prema izabranom 
narodu pokazao i time što je podnosio njihovu ćudljivost, ai 
prevrtljivost, ne samo četrdeset godina za lutanja u pustinji 
nego kroz čitavu njihovu povijest. Govoreći o sucima i kralje- 
vima Pavao se posebno zaustavlja na Davidu, jer je u vezi s 
njim bio Mesija najjasnije naviješten, i tu apostol prvi put 
spominje Isusa. S pravom još opaža da se stvarnost | Mesije 
mogla upoznati po njegovu velikom glasniku i preteči Ivanu, 
pogotovo kad je taj na kraju svoje zadaće priznao da mu nije 
dostojan odriješiti obuće na nogama. Veličina je i svetost Krs- 
titelja bila poznata Židovima po svemu svijetu i Pavao nije 
pregled izraelske povijesti mogao ljepše zaključiti nego Iva- 
novim svjedočanstvom. 

Liturgija nas upućuje da na povijest spasenja u SZ-u naj- 
radije odgovaramo povijesnim ps 88. kojim izražavamo i našu 
zahvalnost izraelskom i našem Bogu, | 

oem: 


Ev. Iv 13, 16-20: Tko primi onoga koga ja šaljem, mene prima. 
(str. 91) 


Pred nama su do Duhova otvorene najdublje stranice 
evanđelja: Isusov govor na zadnjoj večeri. U danima Svete sed- 
mice nije bilo za nj vremena pa mu je Crkva odavna odredila 
nekoliko nedjelja po Uskrsu, a novi Misal i dane u tim tjedni- 
ma. Nakon što smo liturgijski proživjeli sve što je povezano s 
tim govorom sada treba da njegove izreke, jedna po jedna, na- 
đu put u našu dušu i svu je prožmu Isusovim duhom. 

Isusovi govori nisu samo riječi. Gospodin je uvijek »činio 
i učio« (Dj 1, 1) pa je i na zadnjoj večeri, kao uvod u svoj go- 
Vor, apostolima oprao noge. O tome se čitalo na misi Gospod- 
nje večere s Isusovom naredbom da svi slijedimo njegov pri- 
mjer. Kad je to apostolima učinio njihov Gospodin i Učitelj, 
to su dužni činiti i oni jedan drugome. Dakako, to vrijedi tako- 
đer i za nas i za sve Isusove sljedbenike do svršetka svijeta. 
Za sve nas to nije samo vježba u poniznosti nego i prigoda da 
dobijemo Božje milosrđe: »Dok drugima perem prljavštine, pe- 
rem i svoje« (Ambrozije). Gospodin zna što je u čovjeku pa da- 
našnji odlomak počinje naglašavanjem tako jasne činjenice da 
sluga nije veći od svoga gospodara. On je naš Gospodar, a svi 
mi njegovi sluge. Ona nas je poslao, a svi smo mi i poslani 
o njemu ovisni i prema tome dužni vršiti njegovu naredbu. 
To nije teško znati i priznati, ali je mnogo važnije što Isus 
dodaje: »Blago vama ako to i činite!« Svjedodžba se o naslje- 
dovanju Krista me daje na temelju našega znanja nego na te- 
melju postupanja. Važno je i poznavati naše stanje kao i duž- 
nosti koje iz njega proizlaze, ali je odlučujuće tek izvršivanje 
tih dužnosti. Na tu se Isusovu preporuku nadovezuje i r, 20. 
koji govori o dostojanstvu Isusovih namjesnika. Oni ne treba 
da se nikada boje da bi poniznost mogla škoditi njihovu ugle- 
du. Dapače, tko u njihovu poniznom nastupanju prepozna Kri- 
sta taj će ih primiti kao njega. Uz to Isus po običaju dodaje: 
Tko prima njega, prima Oca. 

Gospodin govori još nekako suzdržano jer se među dvana- 
estoricom nalazi Juda. Isus predviđa da će skoro izići, o čemu 
se čitalo na Veliki utorak, te svoje vjerne apostole želi uvjeriti 
da on to sve zna i da treba da se tako dogodi. Na taj će im 
način teška sablazan izdaje manje škoditi. Bit će pripravljeni 
gledati da se zapravo i u tome samo ispunilo Pismo kako je 
kasnije Petar rekao (Dj 1, 16). Stoga se i Isus poziva na ps 
40, 10 gdje se govori o izdajniku Ahitofelu koji se iznevjerio 
Davidu i htio ga pogubiti kao što opak konj iznenada udari 
kopitom svog pratioca. Ahitofel nije uspio i na kraju se objesio 
( 2 Sam 17, 23). I to je moglo upozoriti. Judu gdje svršava put 

kojim se uputio. Gospodin je znao da njegove opomene izdaj- 
jici više ne koriste i stoga upozorava svoje prije nego se to 
dogodi. Gospodin je došao da traži i spasi što je izgubljeno (Lk 
19, 10). »Izgubio se čovjek slijedeći oholost zavodnika; stoga, 
kad je nađen, neka slijedi poniznost Spasitelja« (Augustin). 
Tu glavnu pouku današnjeg odlomka iznosi Lav Veliki ovako: 
»Čitava je pobjeda Spasitelja, kojom je pobijedio sotonu i 
svijet, započeta poniznošću i završena u poniznosti. Stoga se 
sva nauka kršćanske mudrosti ne sastoji u mnogim riječima, 
ni u potankim istraživanjima, ni u težnji za hvalom i čašću, 
nego u istinskoj dragovoljnoj poniznosti koju je naš Gospodin 
Isus Krist više nego išta drugo odabrao i učio od krila svoje 
Majke do trpljenja na križu.« 


PETAK 


1. č. Dj 13, 26-33: Bog je ispunio obećanje uskrisivši Isusa. 
(str. 111) 


P. p. 2, 6-7. 8-9. 10-13 (str. 471) 
P. Ti si Sin moj, danas se rodih. Ili: Aleluja. 


U nastavku svoga prvog govora Pavao iznosi tri glavne toč- 
ke o Isusu: proroci su mavijestili Krista (r. 27. i 29); Židovi su 
prouzročili Isusovu smrt a time su nesvjesno ispunili Božje 
nakane (28-29); Krist je umro, bio pokopan i uskrsnuo (29-31). 
Zatim se apostol posebno zaustavlja na činjenici Isusova uskrs- 
nuća, što još više odgovara uskrsnom vremenu u kojemu to či- 
tamo. Apostolima nije bilo lako propovijedati raspetog i 
uskrsloga Krista Židovima izvan Jeruzalema koji su svi oni 
najviše cijenili. Da su Krista kao Mesiju prihvatili jeruzalemski 
vodeći krugovi, sigurno bi ih bili slijedili i ostali Židovi. Ali 
kad se dogodilo obratno, onda je to za sve na neki mačin pos- 
talo obvezatno. Stoga Pavao današnji odlomak počinje vrlo 
obzirno i ističe da je riječ o spasenju upućena svima Židovima 
zajedno, ali i svakoj skupini zasebno. Svaki je Pavlov slušatelj 
u Antiohiji morao biti svjestan osobne odgovornosti kad on 
kaže: nama, tj. ovdje i sada. Tako treba da svi uvijek primamo 
Božju riječ, bez obzira kome je izrečena i kako je gdje prim- 
ljena. Ona je uvijek upravljena i nama, jer svima, i svatko će 
za se odgovarati kako će je on primiti i na sebe primijeniti. 

Tragedija je židovskih poglavica bila u tome što im je Bog 
preko proroka ne samo govorio, nego što su te riječi čitali sva- 
ke subote po sinagogama. Ako im, recimo, te proročke napo- 

vijedi o Mesiji nisu bile posve jasne, ili ako su ih tumačili na 
svoj način, za jedno su sigurno krivi: Isusa su osudili bez ika- 
kve krivnje. Što je još gore, izvršenje svoje osude na smrt tra- 
žili su od poganina Pilata koji je uz to nekoliko puta izjavio 
da na Isusu ne nalazi nikakve krivice, Sve se tako moralo 
ispuniti pa je dobronamjerne i to ispunjenje Pisma moralo 
uvjeriti da je Isus pravi Mesija. A pogotovo su svi Židovi u Je- 
ruzalemu i po svijetu trebali tu istinu Prihvatiti iza kako je 
Isus uskrsnuo za što se Pavao poziva na svjedoke pred naro- 
dom. Svojim slušateljima apostol i tu činjenicu još više potvr- 
đuje ispunjenjem ps 2, 7 koji navod i mi ponavljamo kao od- 
govor na čitanje. Značajno je da te iste riječi poslanica Hebre- 
jima (1, 5) primjenjuje na vječno rođenje Božje Riječi i na Kri- 
stovo svećeništvo (5, 5). Ne treba im, ipak, pripisivati trostruki 
literarni smisao, jer je Isusovo svećeništvo i uskrsnuće uklju- 
čeno u stvarnosti Kristova božanskog rođenja iz kojega kao 
nešto naravno slijedi i sve drugo što znamo o Isusu Kristu 
(Cornely). Ovakvo nam Pavlovo upotrebljavanje biblijskih ci- 
tata govori koliko se blago u njima krije. Samo ih treba pra- 
vilno shvatiti i po njima se ravnati. 


Ev. Iv 14, 1-6: Ja sam put, istina i život. (str. 91-2) 


Gospodin je prokazao i otpustio svog izdajnika, a zatim 
također mavijestio Petru da će ga zatajiti. Sada je red da se 
oprosti sa svojim učenicima. Svijet je čuo i čut će nebrojeno 
oproštajnih govora, ali ni jedan se me može mi izdaleka uspo- 
rediti s ovim što ga sadrže četiri Ivanove glave. Tu se Bog poz- 
dravlja s ljudima i — što je najvažnije! — uvjerava ih da je 
taj rastanak samo privremen. Stoga Isus počinje svoj govor 
utješnom riječi kojom mastoji smiriti uzbuđeno srce svojih 
dragih. Može se reći da je i misao vodilja cijeloga govora utje- 
ha. U tu im svrhu obećaje svoj povratak, a još prije će im 
poslati Duha Svetoga i s njima biti najuže sjedinjen te tako i 
njih međusobno najsavršenije združivati. Taj je govor utješan 
i za sve učenike u budućnosti, jer će svi oni svoj život provo- 
diti u sjeni Kristova križa. »Za kršćanstvo taj govor znači po- 
velju utjehe. U njima je položen kapital utjehe od kojega će 
živjeti Crkva na zemlji, njim upravljati i dijeliti ga svojoj 
djeci« (Keppler). O tom je govoru izrečeno nebrojeno govora 
i napisano bezbroj stranica, pa se ovdje možemo zaustaviti, i to 
vrlo kratko, samo kod važnijih i težih izreka. 

Isus od svojih najprije traži da vjeruju u Boga i u njega. 
»Ništa ne pomaže priznavati Boga kao Stvoritelja neba i zem- 
lje i svih njihovih ljepota. Takvom se vjenom ne dolazi k Ocu, 

jer se ne vjeruje u Sina« (Rupert iz Deutza). »Kršćanski Bog 
nije Bog filozofa i učenjaka nego Bog Isusa Krista« (Pascal). 
Vjera u Krista ne znači vjeru u neki neživi sistem istina nego 
u jednu osobu koja nam je kao Brat i Spasitelj bliža nego 
itko drugi. Samo takva vjera nadilazi svijet i pobjeđuje sve što 
se u svijetu i u nama protivi Bogu.Takva »vjera pruža nepo- 
bjedivo duhovno maonužanje koje odstranjuje kukavičluk i 
strah te čini neškodljivim sve oružje zla« (Ciril Aleks), 

Isus mne traži od nas bez razloga vjeru u Boga i ujedno u 
sebe. On se tada spremao na odlazak k Ocu i to s glavnom 
svrhom da uz proslavu svoje ljudske maravi pripravi kod Oca 
mjesto i svima onima koji će ga slijediti. Što bi koristilo vjero- 
vati u Oca kad ne bismo imali njegova Sina po kojemu jedino 
možemo doći k Ocu? Što bi koristilo vjerovati u Isusa kad nas 
on ne bi mogao povesti k Ocu? Samo to dvoje zajedno sadrži 
svu kršćansku vjeru i pruža svu kršćansku utjehu. Stoga taj 
Isusov govor spada, slično kao na oproštajnoj zadnjoj večeri 
s apostolima, i u ovo vrijeme između Uskrsa i Uzašašća, a pre- 
ko njega do odlaska svakoga od nas u nebo. Isus nam je osi- 
gurao mjesto, mnogo, nebrojeno mjesta, toliko da je s Božje 
strane svakome, baš svakome osigurano posebno mjesto. Kup- 
ljenom smo ulaznicom sigurni za numerirana mjesta neke jav- 
ne priredbe u kazalištu, na igralištu. Isusovom pashom, prije- 
lazom k Ocu možemo biti posve mirni za svoje mjesto u 
nebu, ali to ne znači da možemo mirno spavati već smi- 
reno sa svoje strane do zadnjega trenutka raditi da ga zaista 
zauzmemo. U tom teškom poslu nismo sami. S nama se trudi 
netko koji može neizrecivo više nego mi i kojemu jedinome 
može uspjeti da nas spasi. »O Gospodine Isuse, u kojem smislu 
ideš pripraviti mjesto ako je u kući tvog Oca već mnogo mjes- 
ta gdje će tvoji prebivati s tobom?« — postavio je Augustin 
pitanje na kraju svoga 67. govora o Ivanovu Evanđelju i tako 
ostavio slušatelje u najvećoj napetosti. Zaista, kako nam Isus 
tek ide pripraviti mjesta a već su pripravljena? Sutradan je 
Augustin svojima i svima nama odgovorio kako to on samo 
zna: »Mjesta su već pripnavljena u vječnom preodređenju Oca, 
kao što će jednom blagoslovljenima svog Oca reći Sudac: »Pri- 
mite u posjed kraljevstvo koje vam je pripravljeno od početka 
svijeta« (Mt 25, 24). Ali on sada pripravlja na neki način stan, 
jer pripravlja stanovnike za te stanove.« Dakle, Isus čini sve: 
pripravio je stan i pripravlja stanovnike, mene, svakoga koji 
hoće da ga pripravlja Isus. 

O Isusovoj završnoj riječi današnjeg odlomka, koja je i s 
pravom istaknuta u naslovu, trebalo bi napisati nekoliko raz- 
mišljanja i moglo bi se navesti mnogo krasnih tumačenja. Evo 

samo dva od onih koje se na ovim stranicama nisu mnogo na- 
vodili. »Ne vodi u zabludu ni u besputne krajeve onaj koji je 
sam put; ne vara nečim iskrivljenim onaj koji je istina; i ne 
ostavlja u ništavilu onaj koji je život« (Hilarije). A Bonaventu- 
ra veli: »Ja sam put koji vodi... istina koja svijetli... život 
koji hrani (via ducens, veritas lucens, vita pascens).« Te nas 
misli sa stola Božje riječi izravno vode k stolu, kamo nas put 
istinom vodi k Božjem životu. Preko dana neka svatko za se 
potraži gl. 56. III. knjige »Nasljeduj Krista«. I ne dijelimo u ži- 
votu što je jedinstveno u Isusu: »Gospodin je kazao: Ja sam 
put... No ti se bojiš da zalutaš, On nastavlja: i istina. A tko 
luta ako je u istini? No ti se bojiš umrijeti prije nego je stig- 
neš. Stoga on nastavlja: Ja sam život. Kad je rekao: »Ja sam 
put, istina i život« kao da ti govori: Što se bojiš? Hodaj po 
meni, hodaj u meni da otpočineš u meni« (Augustin). 


SUBOTA 


1. č. Dj 13, 44-52: Obraćamo se poganima. (str. 112) 
P.p. 97,1. 2-3ab. 30d-4 (str. 545) 


P. Svi krajevi svijeta vidješe spasenje Boga našega. 


Kod našeg se bogoslužja me može čitati čitava Biblija već 
stoga što u njoj ima dosta ponavljanja, a mi smo takvi da ih 
ne volimo. Neka ponavljanja nije moguće izbjeći, a u tom slu- 
čaju može nam pomoći Augustinov savjet na kraju 59. govora 
njegovim ovcama: neka preživaju. ono što su čule. Zadnji se 
dio Pavlova govora u Antiohiji ne čita i zbog toga jer u njemu 
apostol, dokazujući Isusovo uskrsnuće, navodi isti redak iz 
psalma (15, 10) što ga je i Petar primijenio u svojem prvom 
govoru (Dj 2, 25-31). Valjda je Pavao u sinagogi gdje je govo- 
rio, opazio i izraze neslaganja kad im je nekako prijetio da 
ih ne stigne ono što je Bog po prorocima navijestio prezira- 
teljima. Prije toga je svima kao braći nudio po Isusu oprošte- 
nje grijeha, ali tko to u zaslijepljenosti odbija, mora čuti prije- 
tnju da će doći čas kad će se snebivati i nestati. Biblija sadrži 
mnoge Božje prijetnje, ne da ih ponavljamo nego da ih se bo- 
jimo. Ako ih je ponekad drugome potrebno ponoviti, onda se 
nelagodnije mora osjećati onaj koji ih izgovara nego li se obi- 
čno osjeća onaj koji ih u svojoj površnosti ravnodušno sluša. 

Uz ono što je o konačnom uspjehu Pavlova govora rečeno 
u nedjelju (god. C) evo i jedne suvremene opaske, »Osobe koje 
dolaze u crkvu nisu uvijek, kao što bi morale biti, one koje su 
najspremnije slušati Božju riječ. Koji put je u njima naslagan 

neki talog ponosa i navike. Misle da im više nisu potrebni 
mnogi nagovori, one navodno tako dobro shvaćaju. Najvi- 
še da resigniranom dosadom podnose običajne nagovore ko- 
ji dolaze s oltara i koji se mogu predvidjeti i koji kao da 
pružaju osjećaj odmora i ponosa, upravo stoga što ih se može 
predvidjeti i slušajući ih smatrati se dobrima. Ali lako ne 
podnose nove navještaje jer se u stanome, običnom i uobičaje- 
nom čovjek osjeća ugodno kao u zagrijanom krevetu. Novo, 
naprotiv, je nepredvidivo, neugodno, traži da na nj prilagodi- 
mo oči, revidiramo savjest i pokrenemo duh. To su — radije 
recimo: smo — stare gospođe koje u crkvi hoće čajanku bez 
ikakvih iznenađenja« (Zarri). Tko bi želio da se to odnosi na 
njega? A malo je iko toga svjestan kad već upadne u takvo 
senilno raspoloženje. 

Kod bogoslužja u kršćanstvom zasićenoj, ali ne prožetoj, 
Evropi danas pripj. psalmom molimo da bi svi krajevi svijeta 
i svi narodi zemlje vidjeli spasenje Boga našega. Misionarski 
rad Crkve, toliko naglašen od II vat. sabora, mora nastojati da 
sva zemlja čuje i prihvati naš poziv: »Poklikni Gospodinu, ra- 
duj se, kliči i pjevaj!« 


Ev. Iv 14, 7-14: Tko vidi mene, vidi i Oca. (str. 112) 


Jučer smo čuli samo prvi dio Isusova odgovora na Tomino 
pitanje kamo on zapravo i kojim putem ide. On ide k Ocu i on 
je jedini put k Ocu, Danas Gospodin dopunjuje pouku govorom 
o svojem sjedinjenju s Ocem kako bi učenici bolje shvatili da 
je on, iako druga osoba od Oca, ipak s Ocem jedno. Kad bi 
njegovi u njemu poznavali i priznavali božansku narav, unatoč 
činjenici da je ona sakrivena ljudskom naravi, onda bi već time 
poznavali i Oca koji ima samo božansku narav. Budući da su 
apostoli bili već prilično uvjereni u Isusovo božanstvo, on ih 
u toj vjeri utvrđuje i hvali ih. Tako je Gospodin postupio, iako 
je znao da će Filip nastaviti postavljanjem svojih pitanja. 
Sada zvuči kao neki prijekor barem tom apostolu što je toliko 
vremena u Isusovu društvu a ipak ga još nije upoznao. Jer za- 
ista ni njega pravo ne pozna tko u njemu ne vidi zajedničku 
mu s Ocem božansku narav, a prema tome i Oca. Možda taj 
Isusov ukor vrijedi mnogo više za nas. Koliko smo, poslije to- 
liko godina, napredovali u poznavanju Sina i po Sinu Oca ne- 
beskoga? 

»Glagol ,vidjeti' Ivan često upotrebljava da označi stvar- 
nost vjere (1, 14. 18; 8, 56; 9, 39s; 12, 45; 14, 9. 19). Savršen 
lik vjernika je sam ljubljeni učenik koji na dan Uskrsa, ušav- 
ši u grob, »vidje i vjerova« (Iv 20, 8). Za Ivana je predmet 

»gledanja« dvostruk: jedan na nivou osjećajnog iskustva, a 
drugi na nivou nadnaravnih stvarnosti. To su povijesne činje- 
nice Isusova života kroz koje se »gledanju« vjere otkriva slava 
Riječi (usp. Iv 1, 14; 11, 40; 1 Iv i, 1-3). Stoga i Filip, koji je 
toliko vremena živio s Isusom i neprestano ga »gledao«, nije 
prešao preko vidljivog »znaka« i nije »spoznao« da je on Sin 
Božji (r. 9) i nije »vidio« da je Otac stvarno prisutan u Sinu 
da ga učini dionikom svoje moći« (Manucci). Svoje bitno je- 
dinstvo s Ocem Isus dokazuje na dva načina: ono što on govori 
ne kaže sam od sebe nego kako je čuo od Oca, i Otac po njemu 
čini svoja djela, Kao što na više mjesta, Gospodin i ovdje traži 
da se vjeruje barem njegovim djelima koja su zapravo Očeva 
djela. Tako riječi i djela Isusova dokazuju da Otac boravi u 
njemu, da je on u Ocu i Otac u njemu. Ganutljiva je Isusova 
kratka i tako sadržajna riječ: »Vjerujte mi« (r. 11). Kao da od 
nisu u svojem općenju, u dodiru s njegovom dušom i s njego- 
svojih moli ono što ima pravo tražiti i što je više puta tražio. 
On želi da taj čin vjere bude izraz povjerenja, ljubavi. »Zar 
vom osobom, za vrijeme tako slatke i duge intimnosti, primili 
odlučujući razlog da povjeruju njegovoj riječi?« (Lagrange). 
Isto pitanje možemo i mi postaviti sebi. 

Kad je Gospodin spomenuo svoja djela koja dokazuju nje- 
govo jedinstvo s Ocem, naviješta da će njegovi činiti još veća 
djela. Krizostom s pravom opaža da se time još više potvrđuje 
Kristovo božanstvo, jer ako veliku moć pokazuje onaj koji čini 
čudesna djela, još veća se traži da se može drugima predati ta 
moć, i to za još veća djela. A što Isus s tim spaja svoju izjavu: 
>Jer ja idem k Ocu«, time pokazuje da će njegovi imati tu moć 
i bez njegove vidljive prisutnosti, a ujedno da će im on kod 
Oca i od Oca posredovati tu moć. On jedini može to i sve što 
hoće posredovati kod Oca za nas. S Ocem ima zajedničku Bož- 
ju narav, s nama ima zajedničku — u svemu osim u grijehu 
— ljudsku narav i kao Bog-čovjek jedini je posrednik između 
Oca i nas. A kako je s Ocem spojen Svetim Duhom ljubavi 
tako ta ljubav treba da i nas veže s njime. Ljubav se izražava 
povjerenjem i pouzdanjem kojim se njemu obraćamo za sve 
što nam treba i što želimo. To znači moliti u njegovo ime i onda 
sigurno postići. »Neka on bude naša Glava, Neka on bude naše 
oko da njim gledamo Oca. Neka on bude naš glas da njim go- 
vorimo Ocu. Neka on bude naša desnica da njom Bogu prino- 
simo našu žrtvu. On je naš pečat, znak ljubavi i svakog usavr- 
šenja... Naša je ljubav dakle Krist« (Ambrozije). Kolika je 
naša ljubav, očituje molitva u njegova ime po kojoj sve može- 
mo. »Svijet ide naopako. Bit će bolje kad to budemo mi htjeli, 
to jest kad budemo htjeli moliti« (Gratry). 

V VAZMENA NEDJELJA 


GOD. A 


1. č. Dj 6, 1-7: Izabraše sedam ljudi punih Duha Svetoga. 
(str. 104) 


P. p. 32, 1-2. 4-5. 18-19 (str. 492-3) 


P. Neka dobrota tvoja, o Gospodine, bude nad nama, kao što 
se mi u tebe uzdamo! 


Dok danas misnik pristupa k oltaru, neka iz grla što većeg 
broja vjernika odzvanja: »Pjevajte Gospodinu pjesmu novu, 
jer učini djela čudesna Gospodin; pred poganima pravednost 
svoju objavi, aleluja«. Možda je naša zajednica tako malena 
da smo sretni što imamo kod 'sebe svećenika, ali ljepota i bogat- 
stvo našega bogoslužja redovito dolazi više do lizražaja ako mi- 
snika prati đakon. Njegova je uloga kod svečane mise vrlo va- 
žna, a još je više ističe obnovljeni misni obred. Posrednik je 


između misnika i naroda, što je posebno vidljivo u bizantinskom | 
obredu kad toliko puta dolazi od oltara k pukui vodi njegovo - 


sudjelovanje. Istočni litungisti uspoređuju njegovu ulogu s am- 
đelima u Jakovljevu viđenju (Post 28, 12) koji su po tajanstve- 
nim ljestvama s neba na zemlju silazili i opet uzlazili. Đakon 
može i propovijedati i prema tome naviještati Božja čudesna 
djela i Božji narod uvoditi u njihovo značenje. A prvotna je 
služba đakona bila da svima pravedno dijele crkvena dobra, u 
koju je svrhu i bilo odabrano prvih sedam đakona. Dakle, Bog 
po njima na neki način obj avljuje svoju pravednost pred svim 
narodima. Nakon II vat. sabora idu đakoni upravo s tom služ- 
bom među narode u razvoju i poželjno je da se nađe što više 
takvih mladića i djevojaka. Posvuda oni mogu dobiti važnu 
ulogu koju im je namijenio sabor (C 29). 

Budući je o današnjem odlomku bilo govora u subotu 
II vazmenog tjedna, za razmišljanje može svima koristiti izva- 
dak iz molitve koju kod ređenja novih đakona moli biskup 
nakon što je na njihove glave položio ruke. Služiti Bogu i bliž- 
njemu moraju međutim i kršćani koji nisu zaređeni za đakone. 
»Budi s nama, molimo, svemogući Bože, koji daješ časti, dijeliš 
redove i razređuješ službe... Tako su u početku tvoje Crkve 
apostoli tvoga Sina, nadahnuti Duhom Svetim, izabrali sedam 
ljudi dobra glasa koji su im pomagali u svagdanjoj službi da 
se oni mogu više posvetiti molitvi i službi propovijedanja (eto 
u koju je svrhu potrebno da vjernici pomažu svećenicima u 

crkvi i izvan nje!), pa su tim izabranicima molitvom i polaga- 
njem ruku povjerili službu kod stolova... Neka u njima obi- 
luje svaka vrst kreposti, ljubav bez pretvaranja, briga za bo- 
lesne i siromahe, skromno dostojanstvo, čistoća nevinosti i ob- 
državanje duhovne stege. U njihovu životu zasjale tvoje zapo- 
vijedi da primjerom svoje čistoće predobiju sveti puk da ih 
nasljeduj e. Noseći dobro svjedočanstvo savjesti ustrajali čvrsti 
i stalni u Kristu da nasljedujući na zemlji tvoga Sina, koji nije 
došao da mu služe nego da služi, s njime zasluže knaljevati na 
nebu.« O služenju je lako govoriti i pisati, ali zaista služi samo 
onaj koji moli i nastoji da bude što više pun Duha Svetoga, 
Duha Kristova. 


2. č. 1 Pet 2, 4-9: Vi ste izabrani rod, kraljevsko svećenstvo. 
(str. 203-4) 


Ako je koga (gore) odveć začudila tvrdnja da svi možemo 
biti nezaređeni »đakoni«, evo mu nauke prvoga pape da svi mi 
kršćani tvorimo kraljevsko svećenstvo. Dakle, u Kristu smo 
kraljevi i svećenici pa nas na tu čast i zadaću danas poziva Pe- 
tar. U tu svrhu moramo pristupiti k Isusu kojega apostol nazi- 
va živim kamenom. On je u Božjim očima izabran i dragocjen. 
Ništa ne smeta što su ga ljudi odbacili, tako je bilo predviđeno 
i određeno. A upravo taj kamen postavio je Bog za temeljni, 
ugaoni kamen na kojemu se od nas samih, kao od živoga ka- 
menja, građi duhovna kuća. To je slika draga svetim piscima, 
a upotrijebio ju je i Gospodin (Mt 5, 14; 7, 24-27; v. RBT. gra- 
diti). Liturgija ju je opjevala kako to samo ona zna, npr. u 
ovim dvjema kiticama o posveti crkve: : 


Nebeski Jeruzolime, 
Božanskog mima gledanje, 

Od živog stijenja tvrđavo, 
Što k vječnom svodu dopireš, 
A anđela milijun te 

Ko nevjestu okružuje! 


Kamčnar dlijetom krepkim je 
I udarcima čekića 

Baš mnogo stijene gladio, 

Što u tu zgradu ulaze, 

I zgodnim vezom sljubljene 
Do takva visa penju se. 

Kako se na prvi pogled vidi, ne radi se u biblijskom i litur- 
gijskom tekstu samo o lijepoj slici mego i o punoj zahtjeva 
ulozi ugaonog kamena i našeg kamenja. Krist nije samo Sve- 
ćenik nego i žrtva, pa se s pravom tu naglašuje kako je bio 
odbačen, a na nama je da promislimo što je sve kod toga 
podnio, Stoga se i mi kao kamenje za njegovu zgradu moramo 
dati tesati za ono mjesto koje nam je on odredio. Tim ćemo 
tesanjem kroz cijeli život prinositi duhovne i Bogu ugodne 
žrtve (v. II vat. sabor, C 34). Svoje žrtve svi mi prikazujemo 
s duhovnim i Bogu ugodnim žrtvenim prinosom njegova ljub- 
ljenog Sina (Rimski kanon) i time se one na neki način pobož- 
anstvenjuju. Kao što je Isus naš Veliki svećenik i ujedno naša 
spasonosna žrtva, kao što se od zaređenog svećenika traži da 
žrtvujući euharistijsku žrtvu žrtvuje s njom i sama sebe, tako 
je i svaki kršćanin u isti mah svećenik i žrtva. Možda se nekada 
vjernicima više naglašavala žrtva, a zadnjih desetljeća njihovo 
opće svećeništvo, ali ideal je težiti za jedinstvom svećenika i 
žrtve. Samo svećeništvo bez osobnog žrtvovanja može postati 
prazan naslov, a žrtva je s druge strane korisna i plodna Kkoli- 
ko je ona svjesno i dragovoljno prinesena. 


Istina, i u SZ-u navode se za pripadnike izabranog nanada : 


ti nazivi (Iz 43, 20-21; Izl 19, 5-6), ali tek po Kristu je svaki od 
nas u njemu izabranik, kralj, svećenik i svet. On nas, naime, 
poziva iz tame u svoje divno svjetlo, kako na kraju odlomka 
Petar upotrebljava Pavlu i Ivanu tako dragu oznaku za kršća- 
ne (RBT, svjetlost i tmina). Dosta se sjetiti kako smo u uskrs- 
noj noći doživjeli taj svoj prijelaz iz tame u Kristovo svjetlo. 
Ono nam svijetli i iz svakog čitanja Gospodnje riječi pa kako 
za svjetlo vjere tako i za biblijsko rasvjetljenje odgovarajmo 
“uvijek punom dušom: Bogu hvala — Slava tebi, Kriste! 


Ev. Iv 14, 1-12: Ja sam put, istina i život. (str. 91-2) 


Tko je jučer i prekjučer razmišljao o ovom tekstu rado će 
se zaustaviti i kod slijedećih misli pobožnog pisca koji na dugo 
i šinoko tumači tri riječi iz današnjeg čitanja, istaknute i u na- 
slovu. »Gospodin je kazao: Ja sam put, ne neki put već jedini 
put koji vodi u nebo, Tko hoće da nađe Boga, tj. da postigne 
svoj zadnji cilj, to može samo po Kristu. Svaki se čovjek mora 
držati Krista, mora u nj vjerovati, njega slijediti... Isus ne 
pokazuje put samo svojom naukom, ne vodi samo svojim prim- 
jerom. I drugi mogu pokazati put i njim voditi, ali nitko ne 
može i ne smije reći: Ja sam put. Dakle, put nije nešto izvan 
Krista, nego je on sam put. Tko hoće da stigne k Bogu, mora 
uz Krista prianjati, s njim postati jedno, naći se u njemu... 

U njemu, Bogočovjeku, božanska nam svetost dolazi ususret u 
jednostavnoj i istinskoj čovječnosti. Po onome što on čini i ka- 
ko nastupa, kao što će uskoro sam reći (14, 9), postaje nam vid- 
ljiv Otac čija je on slika. Njega slijediti znači postati sličan 
Ocu. Na taj način postajemo nebeskom Ocu srodna djeca koja 
u svojem životu nose na sebi njegove crte, Stoga je nasljedo- 
vanje Krista prva i nenadomjestiva zadaća Božjeg djeteta... 

Na riječ o putu Ivan odmah dodaje riječ o istini i životu. 
Put je nazvan slikovito, dok su istina i život apstraktni izra- . 
zi... Gospodin je put, jer je on istina i život. Krist je istina: 
u objavi, koju nas on poučava, uključena je sva istina, jer nam 
objavljuje svu istinu o Bogu. A Bog je izvor i norma sve isti- 
ne. Istinito je sve što nas Isus uči, i na istini njegove nauke 
treba ocijeniti i izmjeriti svaku drugu istinu... Budući da 
Krist jest istina, vjerovati u kršćansku istinu ne znači samo 
držati istinitima vjerske. tvrdnje, nego najdublje uza nj pria- 
njati, njemu se izručiti. Naša vjera dotiče neposredno samoga 
Krista, vjera je općenje s osobnim Kristom. Stoga je vjera živa 
tek po ljubavi, jer se predanje osobnom Kristu ostvaruje samo 
uljubavi... 

Krist je život. Od njega izlazi život, svaki život. Kao što 
je već ranije navedeno (5, 26; 6, 48s), u svemu što je stvoreno 
zaista nema drugoga pravog života do onoga koji dolazi od 
Krista, samo život iz mjega i u njemu, nadnaravni život. Stvo- 
ritelj nije nikada htio puki naravni život. Taj je suprotan nje- 
govu stvoriteljskom nacrtu i njegovu stvoriteljskom djelu. Sto- 
ga je naravni život, gdje se on sam javlja, kao što se vidi kod 
čovjeka lišena milosti, nered, krivnja, smrt, uvod u vječnu 
smrt. Krist kao Spasitelj svijeta jedini izbavlja ljude te smr- 
ti... Gospodin je svoje veliko svjedočenje o samom sebi izre- 
kao neposredno nakon što je slavio prvu svetu misu i pričest. 
U svjetlu otajstva svete euharistije njegove riječi dobivaju još 
mnogo jače značenje. Sveta je euharistija u našem vjerskom 
životu prije svega mjesto gdje Krist osobno i životno ulazi u 
naš život da nam donese sve darove svoga otkupljenja. Euha- 
ristijska je žrtva, jer je jedno sa žrtvom ma križu, put po ko- 
jemu je Krist sam išao k Ocu i na kojemu nas uzima u svoju 
žrtvu. Euharistija je »tajna vjere« u koju je uključena sva 
istina o Kristu, tajna njegove ličnosti, njegova bogočovječjeg 
života i smrti. Dar svete euharistije nama je život koji je Krist. 
Tako su te velike Isusove riječi samo jeka svetoga zbivanja ko- 
je se na zadnjoj večeri odigralo u krugu apostolA« (Rebstock). 

GOD. B 


1. č. Dj 9, 26-31: Pripovjedi kako je Pavao na putu vidio Gos- 
podina. (str. 107) 


P. p. 21, 26b-27. 28 i 30ab. 30c-32 (str. 485-6) 
P. Ti si, Gospodine, hvala moja posred zbora velikoga! 


Savao je poslije obraćenja i dugotrajnog razmišljanja »pod 
oblakom« došao u Jeruzalem. (O tome treba pročitati 8. i 9. gla- 
vu klasičnoga Pavlova životopisa od Holznera). Kakvom je 
strašću bio ostavio sveti grad, a kakvom se skromnošću vraćao! 
Iz njega je otišao kao progonitelj, u Damask je ušao kao obra- 
ćenik, a preko njegovih je zidina spušten u košari kao prog- 
nanik. Prošle su tri godine njegova kršćanskog sazrijevanja i 
tada ide u Jeruzalem »da vidi, upozna Petra« (Gal 1, 18). Ako 
su kršćani koji su cijeli život proveli u vjeri sumnjičavi prema 
svakom obraćeniku, koji se uz to redovito ponaša nekako čud- 
novato, još manje su jeruzalemski kršćani vjerovali obnaće- 
nom progonitelju Savlu. On im se nastojao približiti, ali uza- 


lud, jer su ga se svi bojali. Posredovao je mjegov drug iz mla-| 


dosti Barnaba »sin utjehe«, i poveo ga k apostolima, točnije k 
Petru i Jakovu. Drugi su apostoli bili odsutni ili nije bilo vre- 
mena za onih petnaest dana. Nitko tko živi dubljim životom 
ne govori rado o svojem duhovnom doživljavanju, a još ma- 
nje o svojim krepostima, i tako je Barnaba morao pripovije- 
diti apostolima o Savlovu viđenju, obraćenju i propovijedanju. 
u Damasku. Ako tko zaslužuje kakvu pohvalu, prije ili kasnije 
naći ge se netko koji će je izreći. Što kasnije to bolje, najbolje 
poslije naše smrti. Tada je svaka pohvala prisnija i više ne 
može škoditi: 

Uhvativši vezu s apostolima Savao je nastavio ono što je 
započeo u Damasku, propovijedao je u ime Gospodnje. Ne 
znamo da li je Luka pazio na svaku finesu svojih izraza, ali 
zaista bolje odgovara da je Savao u Antiohiji mnaviještao ime 
Isusovo a u Jeruzalemu se kretao, izgleda, najviše među hele- 
nistima kojima je bio bliži izraz Gospodin-Kyrios. Helenistima 
su zvali one Židove koji su se nastanili u Jeruzalemu došavši 
iz raznih zemalja gdje se govorilo grčki. Neki su prihvatili 
kršćanstvo, ali mnogi su ostali uporni pristaše Mojsijeva zako- 
na te su se sastajali u svojim posebnim sinagogama u svetom 
gradu (Dj 6, 1. 9). Oni su bili glavni krivci smrti prvog muče- 
nika Stjepana i s njima se Savao sad uhvatio u koštac. Kad su 
braća vidjela da stoga i njemu rade o glavi, uputiše ga u rodni 
kraj da se odmori i smiri. Međutim po svoj je Palestini Crkva 

rasla, jer je njezine vjernike prožimao strah Božji a uživali su 
utjehu Duha Svetoga. Uz ta dva uvjeta s naše i s Božje strane 

U ime mlade i svake Crkve koja raste te u ime Pavlova 
hrabrog propovijedanja danas po prvi put u novom Misalu na 
čitanje odgovaramo završetkom velebnoga mesijanskog ps 21. 
Tu se govori ne samo o naviještanju Božje nauke nego i o jelu 
koje siti duše, dakle opet o dvama stolovima. 


2. č. 1 Iv 3, 18-24: Ovo je zapovijed njegova: da vjerujemo i 
ljubimo (str. 210) 


»Čitavo Sveto pismo uči koliko vrijedi ljubav, ali ne znam 
da li gdje više nego u ovoj poslanici... Budući da ljubav nije 
u svima savršena, neka ne očajava onaj u kome još nije dostig- 
la savršenstvo, samo ako je u njemu rođena da bude usavrše- 
na; ako je dakle rođena, treba je gajiti i usavršavati priklad- 
nom hranom... Mnogo je onih koji darivaju svoja dobra da 
se prikažu; ne traže drugo nego ljudsku hvalu i pljesak puka, 
a ta je slava prolazna kao vjetar i krajnje nestalna... Brata 
ljubi onaj koji pred Bogom, ondje gdje on sam vidi, ispituje 
svoje srce i hoće da se uvjeri da li doista to čini iz ljubavi pre- 
ma bratu; ono oko koje ide do dna srca, kamo čovjek ne može 
doći, daje srcu svjedočanstvo... Gledaj unutar svoje savjesti, 
jer čovjek ne može suditi ono kamo ne može vidjeti. Ako ho- 
ćemo da smirimo svoju savjest, učinimo to pred njim (Bo- 
gom)... Ti sakrivaš svoje srce ljudima; sakrij ga Bogu ako 
možeš! ... Neka u tebi raste ona ljubav koja jedina vodi u ži- 
vot. Neka ti tvoja savjest svjedoči da je ta ljubav od Boga. A 
ako dolazi od Boga, nemoj je stavljati na veliko zvono pred 
ljudima. Neće te ljudska hvala ponijeti u nebo, niti će te ljud- 
ski prijekori isključiti iz njega... Tko dakle ima bratsku lju- 
bav, i to pred Bogom, ondje gdje Gospodin vidi, moći će pitati 
svoju savjest i pomnjivo je ispitivati da mu odgovori kako je 
u njemu istinski korijen bratske ljubavi, jer od nje dolaze dob- 
ri plodovi. Takav ima pouzdanja u Boga i od njega će primiti 
sve što traži, jer vrši negove zapovijedi ... I kad Bog ne dolazi 
ususret našoj volji, uslišava nas s obzirom ma naše spasenje. 
Ako od liječnika tražiš svježe vode, odmah će ti je dati ako ti 
ona koristi; ali ako ti ne čini dobno, on ti je usknati. Zar te 
nije uslišio? Uskratio je tvojoj volji, ali te je uslišio za tvoje 
spasenje... Kako će netko spoznati da je primio Duha Sve- 
toga? Neka pita svoje srce: ako ono ljubi brata, Duh Božji 
ostaje u njemu. Neka pita i iskuša sam sebe pred Bogom, neka 
vidi ima li u njemu ljubavi prema miru i jedinstvu, ljubavi 

prema Crkvi raširenoj po svemu svijetu. Neka se ne ograniči 
da ljubi samo onoga brata koji mu je blizu. Mnogo je naše 
braće koju ne vidimo, a ipak smo s njima združeni jedinstvom 
Duha. Što smeta da nam nisu blizu, u istom smo tijelu, imamo 
jednu te istu Glavu u nebu. Braćo, maše oči ne vide same sebe 
i kao da se ne poznaju. A zar se ne poznaju u ljubavi koja ih 
sjedinjuje u tijelu? Znate kako se oba oka poznaju u jedinstvu 
ljubavi. Ako su oba otvorena, ne može se dogoditi da desno oko 
upreš u jednu točku a da isto ne učini i lijevo. Kušaj, ako mo- 
žeš, uprijeti nekamo jedno oko bez drugoga. Zajedno idu, zaje- 
dno gledaju u istom smjeru. Pogled im je zajednički, iako nisu 
na istom mjestu. Ako dakle svi koji s tobom ljube Boga imaju 
istu namjeru kao ti, neka ti ne smeta što si tijelom na drugom 
mjestu nego oni; smjer ste svog srca zajedno okrenuli prema 
svjetlu istine. Ako dakle želiš doznati da li si primio Duha, 
pitaj svoje srce; da ne bi možda imao sakramenat, a ne bi 
imao moć sakramenta. Pitaj svoje srce i ako je u njemu ljubav 
prema bratu, budi miran. Ljubavi ne može biti bez Božjega 
Duha«. Izvaci su to iz 6. Augustinove homolije o I. Tvanovoj 
poslanici. Uzeti su samo navodi koji se čine najprikladnijima 


za osobno razmišljanje uz biblijski tekst, ali nije ih dosta pro- | 


čitati. 


Ev. Iv 15, 1-8: Tko ostaje u meni i ja u njemu, taj donosi mno- 
go roda. (str. 92) 


Ivan skoro ni nema Gospodnjih usporedbi kojih je toliko 
kod sinoptika. Osim toga usporedbe kod Ivana imaju ponešto 
drugi značaj. Tu Isus ne govori: »Kmaljevstvo je nebesko sli- 
čno...«, nego: »Ja sam Pastir dobri... Ja sam pravi trs.« Da- 
kako, nije Isus trs ni mi loze u pravom smislu riječi, nego smo 
tako s njim povezani kao loze s trsom. To je Isusova podloga 
za Pavlovu nauku o otajstvenom tijelu Kristovu. Ono je pravo, 
realno tijelo, iako nije vidljivo nego je otajstveno, dakle je 
nešto više od obične evanđeoske usporedbe. Nekako tako je i s 
trsom. I u SZ-u se izabrani narod naziva Božjim vinogradom 
(RBT), ali u Isusovu je govoru mnogo više naglašeno jedinstvo 
trsa i loza, jedinstvo njega i nas. Loza živi od soka koji dobiva 
iz trsa i bez te životne veze loza nužno vene i ugine, a sa so- 
kom donosi mnogo roda. Taj sok je u nama Božja milost s ko- 
jom možemo sve, a bez koje nema života u nama. Ako smo 
združeni s Kristom, ako je u nama posvetna milost te ako s 
njom surađujemo, tvorimo dobra djela koja će još više uljep- 
šati i obogatiti našu dušu, a po njoj i cijelu Crkvu. Stoga nam 
Isus upravlja srdačnu maredbu: »Ostanite u meni i ja 
u vama !« 

U gore navedenoj homiliji Augustin poslije nego što je 
spomenuo bolesnika koji od liječnika pita vode, nastavlja go- 
vor o drugomu koji pušta da ga liječnik reže i pali samo da 
mu s tijela ukloni sve što je bolesno i opasno za druge udove. 
Na to bolesnik pristaje, iako ga svaki kirurgov zahvat silno 
straši i boli. Tako i maš nebeski Otac često postupa s nama, 
čisti i siječe sve ono bolesno u nama. Vinogradar isto tako po- 
stupa s lozama na trsu: savija ih, veže i reže kako mu se čini 
da će donijeti više roda. Nije to lozi ugodno i u vinorodnim 
krajevima narod kaže da loza plače, neko vnijeme sok curi na 
mjestu gdje je bila obrezana. Ne smeta što i nas boli kadgod 
nas Bog čisti; samo tako ćemo donijeti više roda. A tko to 
ne želi? Uz to treba imati na umu da Bog rijetko kada sam 
čisti našu dušu već redovito traži našu suradnju. Dapače, mno- 
go puta hoće da svatko sam na sebi reže ono što je bolesno i 
štetno, a on nam samo određuje što imamo odrezati i, dakako, 
daje nam svoju pomoć da to učinimo. 

Osim mnogo roda i čišćenja loze Isus u svojem govoru ima 
pred očima još jednu sličnost loza i nas. Ako loza ne donosi 
roda, onda je vinogradar prije ili poslije odstrani s trsa, Tak- 
ve se osušene loze skupe i bace u oganj. Strašno je i pomisliti 
da bi se to moglo i meni dogoditi... Eto, u tako ljupkom opisu 
našega sjedinjenja s Bogom čuje se i ta tragična nota. Bilo bi 
ludo ne čuti je, preko nje prijeći kao da se ne može i ona 
ostvariti. Ona se neće obistiniti, ako budemo do smrti računali 
s tim da bi našom krivnjom moglo doći do naše vječne propa- 
sti. Gospodin nam na kraju govori gdje je naša sigurnost: ostati 
u njemu i moliti. A mnogo nam radosnog pouzdanja pružaju 
i Isusove riječi da se Otac nebeski to više proslavlja što više 
roda donosimo za vječnost. 


GOD. C 


1. č. Dj 14, 21-27: Izvijestiše Crkvu koliko je Bog s njima uči- 
nio. (str. 113) 


P. p. 144, 8-9. 10-11. 12-13ab (str. 583) 
P. Blagoslivat ću ime tvoje dovijeka, o Bože, knalju moj. 


Vrlo je poučan Lukin izvještaj o svršetku misijskog puto- 
vanja apostola Pavla. Nakon što su posjetili i evangelizirali 
maloazijske gradove koje su tada imali u planu, na povratku 
se opet svrate u svaki od njih. I u kršćanskim su krajevima 
misije uspješnije ako se poslije nekog vremena ponove, a to 
je bilo još potrebnije kod neofita, novih kršćana. Trebalo je 

utvrđivati duše učenika i opominjati ih na ustrajnost u vjeri, 
jer inače — što bi koristilo da su dobro započeli? A Pavao i 
Barnaba su već posve iskusni misionari pa znaju što početni- 
cima i svima najviše treba: izdržati u nevoljama. Drukčije se 
ne ostaje u kraljevstvu Božjem niti se ulazi u nebesko kra- 
ljevstvo. 

Prihvatiti kršćansku nauku značilo je ući u jednu zajedni- 
cu, u mjesnu Crkvu, a te nema bez uprave. Apostoli će otići. 
Bit će da su vjernicima obećali da će ih opet posjetiti i s njima 
biti u pismenoj vezi, ali su nužno potrebni i mjesni starješine. 
Te su apostoli uzimali iz samih zajednica, kao što i sada Crkva 
želi svakom narodu dati što prije njegovu hijerarhiju. Prije 
postavljanja starješina apostoli su zajedno s dotičnom zajedni- 
com molili i postili, sve po primjeru antiohijske Crkve (Dj 13, 
3). Apostoli su se sa svoje strane pobrinuli za zajednice što su 
bolje mogli i na kraju ih povjerili Gospodinu. Time su apostoli 
najviše učinili, jer »niti je što onaj koji sadi (u ovom slučaju 
Pavao i Barnaba), niti onaj koji zalijeva (postavljeni starje- 
šina), nego onaj koji čini da raste — Bog« (1 Kor 3, 7). Vjer- 
nici nisu vjerovali ni u apostole ni u svoje prezbitere nego u 


Boga. Ljudima možemo vjerovati, ali ne u njih vjerovati, ljudi. 


nikada ne mogu biti uzrok, a još manje predmet naše vjere. 
Na temelju vjere prvih kršćana u Boga odgovorni su ih mogli 
povjeriti Gospodinu. Uvijek će za sve vrijediti: koliko u Boga 
vjerujemo toliko se njemu povjeravamo i onda toliko uživamo 
njegovu zaštitu i ljubav. 

Kad su se Pavao i Barnaba vratili u sirijsku Antiohiju, 
odakle su se po Božjoj milosti bili uputili na misijsko puto- 
vanje, sigurno su s antiohijskom Crkvom zahvaljivali za pomoć 
koju im je pružao da su mogli posve dovršiti povjerenu im 
zadaću. Luka izričito spominje da su još smatrali svojom duž- 
nošću izvijestiti Crkvu koja ih je uputila o svemu što su učinili 
ili, kako ljepše kaže sveti tekst, što je Bog po njima učinio. 
Bog je učinio, oni su s njim surađivali, propovijedali i trpjeli. 
Sve je to Bog znao, ali Pavao i Barnaba su bratski polagali ra- 
čun i ljudima na koje je to spadalo. Kratka je ta Lukina riječ, 
ali govori mnogo, osobito onima kojima duh modernog svijeta 
sugerira da odgovornost prema ljudima nije potrebna i da je 
prema tome dosta samo raditi po svojoj savjesti. U Crkvi će se 
uvijek tražiti i ovisnost o hijerarhiji, jer se bez nje mogu pra- 
viti »veliki koraci ali izvan puta« (Grgur Vel.). Sveci su se i uz 
svoje svetačke savjesti dali voditi. Ako ništa drugo, takva je 
poniznost zaslužna i od Boga blagoslovljena. 

2. č. Otk 21, 1-5a: Bog će otrti svaku suzu s njihovih očiju. 
(str. 229) : 


Tko i malo pozna tajanstvenu knjigu Otkrivenja neće se 
čuditi da mi novi Misal nema mnogo čitanja iz nje. Mnogo je 
njezinih viđenja i strahota teško protumačiti i upućenima a 
kamo li običnim vjernicima pa se cijela ta knjiga čita samo u 
novom Časoslovu (u četiri zadnja tjedna liturgijske godine). 
Misal poslije nekoliko čitanja iz prvih, lakših glava uzima još 
par čitanja iz njezinih završnih, utješnih poglavlja. U njima 
Ivan opisuje kako će poslije sudnjeg dana biti novo nebo i 
zemlja, a danas novi Jeruzalem. Proročka su viđenja i u SZ-u 
bila više puta povezana s jeruzalemskim hramom (RBT) i s 
bogoslužjem koje se u njemu vršilo, Još više to vrijedi o jedi- 
nom proroku NZ-a. Malo znamo o tome kako će se odvijati naš 
život u nebu, ali je posve i razumljivo da ga često sebi predoču- 
jemo kao produženo zemaljsko bogoslužje. Kad je ovo skladno 
i zaista proživljavano, onda se osjećamo »kao u nebu«, gdje 
ćemo također Boga slaviti, što je glavni sadržaj svakog bogo- 
služja. Prema tome je opravdano govoniti o novom i nebeskom 
Jeruzalemu. 

Ovo čitanje predodžbu svetoga grada popunjuje slikom 
zaručnice koja ide nakićena svome mužu. Kad II vat. sabor 
(C 6) navodi slike naše Crkve, najduže se zaustavlja upravo 
kod te i citira više biblijskih tekstova. Ta je slika liturgiji i ci- 
jeloj crkvenoj predaji i zato draga, jer se s njom povezuje na- 
slov i zadaća Crkve da je naša majka. Sve te slike, zajedno s 
njihovom podlogom iz SZ-a (Iz 8, 8; 52, 1; 61, 10; Zah 2, 14; 
Ez 37, 27), uvjeravaju nas kolika nas sreća čeka u naju kad bu- 
demo kod svoga Boga i zauvijek posve njegovi a on naš. Ivan 
ide i u pojedinosti i na temelju Iz 25, 8; 35, 10; 65, 17-19 opisu- 
je život u nebu bez boli i bez smrti. »Kako je nestalo korijena 
svih zala — grijeha — nestalo je i svih posljedica, počev od 
bolesti i žalosti pa do smrti. Prijašnji je svijet bio u znaku gri- 
jeha i smrti, a novi u znaku veselja i života« (Rupčić). To novo 
stanje Guardini lijepo povezuje s Isusovim uskrsnućem koje 
u ovo doba slavimo kroz pedeset dana: »Sve navrši svoje vri- 
jeme i prolazi, ali od onoga što pripada Kristu ništa neće pro- 
pasti. Sve će biti novo. Ne kao začanano već po božanskom dje- 
lovanju koje je započelo Kristovim usknsnućem. Duh Sveti je 
Isusovo itijelo i duša, čitavo njegovo biće podigao iz smrti u 
život. Kristovo je božanstvo posve preuzelo njegovu ljudsku 
narav i zasjalo u njegovu tijelu. U Uskrslome nema više untar- 
nje i izvanjske strane, nego jednostavno bivovanje u ljubavi. 
To će se otajstvo nastaviti u svakom čovjeku koji pripada Kri- 

stu. »On će preobraziti naše bijedno tijelo i učiniti ga jedna- 
kim svome slavnom tijelu« (Fil 3, 21). Ono što je čovjek proži- 
vio i djelovao bit će preobraženo u vječno. To će se otajstvo 
nastaviti i u stvorenjima i bit će novo nebo i nova zemlja: Evo, 
sve činim novo!« 

Uvijek se rado sluša Božje obećanje da jednom meće biti 
ni boli ni suza ni smrti. Tih nismo oslobođeni ni u uskrsno 
doba, ali uskrsno raspoloženje može mnogo ublažiti svaku našu 
muku pa i samu smrt. U tom nas smislu želi preodgojiti i novi 
pogrebni obred. Kod njega se može čitati i današnje čitanje, 
a kod vjemičke molitve uz sami gnob kličemo: »Nad mrtvim 
si Lazarom suze lio, Gospodine: otari i naše suze«. A još prije 
se prati tijelo pokojnika starodrevnom pjesmom: »U raj pove- 
li te anđeli: na dolasku tvojem primili te mučenici, i odveli te 
u sveti grad Jeruzalem.« Mislimo često na nebeski Jeruzalem i 
čeznimo za njim, onako kao što dijete čezne za majkom, jer 
on je naša majka (Gal 4, 26). 


Ev. Iv 13, 31-33a. 34-35: Novu vam zapovijed dajem: Ljubite 
jedan drugoga. (str. 91) 


Isusove riječi o njegovoj proslavi vrlo zgodno spadaju u 
jednu vazmenu nedjelju. A budući da se čitaju samo damas, 
treba im posvetiti još veću pažnju, pogotovo kad se na te riječi 
nadovezuje nova zapovijed o međusobnoj ljubavi. Kad je iz 
dvorane izišao izdajnik te Isus ostao s najužim krugom svojih, 
svečano i ujedno ganutljivo započinje svoj oproštajni govor. 
Veliki je to trenutak, što Gospodin naglašava već prvom riječ- 
ju: »Sada«. Neposredno nakon što je ustanovio za sva vremena 
euharistijski spomen-čin svoje pashe koja će njemu i nama do- 
nijeti vječnu slavu, neposredno prije nego će započeti svoju 
muku par zadnjih sati svoga zemaljskog boravka s učenicima 
ispunjuje svojim govorom. Budući da je došao na svijet da da- 
de Bogu slavu (Lk 2, 14), na koju i on kao Bog ima jednako 
pravo kao i Otac a koju će primiti i kao čovjek nakon smrti 
i uskrsnuća, Isus najprije govori o Božjoj i svojoj proslavi, To 
će još više razviti na kraju govora u svojoj velikosvećeničkoj 
molitvi. Gospodin se, ljudski govoreći, već posve uživio u ono 
što ga čeka slijedećih pedesetak sati pa se ni ne zaustavlja 
mišlju na svojoj muci i smrti. Sve će to proći brzo, vrlo brzo, 
a onda Bog će Isusa »odmah proslaviti«. Tako malo traje put 
u slavu, dok je Božja slava vječna. 

Isus se dakle sprema na odlazak i na to hoće da pripravi 
svoje. Vidljivo je još malo s njima, a onda će ga oni i svi mi 
tražiti. Značajno je da liturgija ispušta Kristove riječi, izgo- 

vorene nekada Židovima (Iv 8, 21) i sada ponovljene aposto- 
lina, budući da se odnose na samu Isusovu muku pa ih je šu- 
višno nama reći jer mi ne možemo s njime podnijeti njegovu 
smrt. Međutim Gospodin nam odmah ostavlja maredbu Wo me- 
đusobnoj ljubavi kojom ćemo pokazati da smo njegovi, a to 
znači i njemu se posve priključiti. U tom smislu na isto dola- 
zimo i kad se uzme, kako neki hoće, da Isus govori o svom od- 
lasku u nebo. Tamo se ide i stiže putem ljubavi. Da će apostoli 
i za njima svi Isusovi sljedbenici tamo doći, vidi se i iz toga što 
Gospodin apostolima nije ponovio riječi kojima se zaprijetio 
Židovima: »Tražit ćete me, a nećete me naći« (Iv 7, 34). Mi 
Isusa me samo da možemo nego i moramo naći — putem među- 
sobne ljubavi. 

Sveti Toma navodi tri razloga zbog kojih se zapovijed lju- 
bavi naziva novom zapovijedi: ljude čini novima, proizlazi iz 
novoga Isusova duha ljubavi i sklapa novi savez ljubavi za raz- 
liku od stanog saveza straha.' Na opasku da Isus tu spominje 
samo ljubav prema bližnjemu a ne i prema Bogu Augustin 
odgovara: »Tko pravo shvaća, obje se zapovijedi nalaze jedna 
u drugoj. Jer tko Boga ljubi, ne može ga prezreti kad mu on 
naređuje da: ljubi bližnjega. A tko sveto i duhovno ljubi bliž- 
njega, koga u njemu ljubi ako ne Boga?« Uz to Gospodin hoće 
da za novu zapovijed ljubavi istakne svoj primjer, a mi malo 
možemo shvatiti koliko je on na zemlji ljubio Oca, dok mam je 
mnogo očitije što je sve učinio iz ljubavi prema nama. »Gos- 
podin Isus Krist ljubio je nas više nego sama sebe. Inače se ne bi 
iz Božjeg lika, po kojemu je jednak Ocu, spustio do naše nisko- 
sti; ne bi za nas pretrpio tako gorku smrt; ne bi podnio udarce 
Židova, zlostavljanja, izrugivanja i sve druge muke. Ne bi bio, 
on koji je bogat, za nas postao siromah da nas nije ljubio više 
nego sama sebe. Stoga nam zapovijeda da i mi tako osjećamo. 
Ne smijemo ništa staviti iznad ljubavi prema braći, mi čast; ni 
bogatstvo. Čak se ne smijemo bojati ni smrti, ako time možemo 
spasiti bližnjega, kao što su učinili učenici našega Gospodina 
ioni koji su njih slijedili« (Ćiril Aleks.), Sa ire 

Kad je Isus na rastanku stavio svoju ljubav prema nama 


svima za uzor naše međusobne ljubavi, time je "usavršio 


starozavjetnu zapovijed da bližnjega treba ljubiti kao samoga 
sebe, što je on i potvrdio kad je ona navedena (Mt 22, 39). Nije 
teško uvidjeti da je on nas ljubio ne kao samoga sebe već više 
nego sebe, pa prema tome je svakome svom sljedbeniku 'osta- 
vio, barem kao ideal za kojim treba težiti, svoj primjer.da i mi 
tako ljubimo bližnjega: Njega. ljubiti kao samoga sebe -— to 


moramo, to je. bilo naređeno i u SZ-u. Ljubiti bližnjega još više 
nego sebe — poslije Isusa i nasljedujući Isusa možemo. Po to- 

me se pozna koliko je tko njegov učenik. Te riječi lijepo zvuče, 
još ljepša su djela na temelju tih riječi, samo ih .je tako malo, 
barem kod mene... A ipak želim uplivati na svijet, uvijek pun 
mržnje i nemira. Sveti oci, poimenice Augustin 'i Krizostom, 
ističu da ono što je mlada Crkva učinila u tadašnjem svijetu; 
nije postigla čudesima i karizmama nego djelima ljubavi. Ter- 
tulijan piše da su i pogani opažali kako se kršćami.ljube između 
sebe te kako su pripravni jedan za drugoga i umrijeti. Naža- 
lost, mi drugima pružamo i drukčije prizore. 2 


PONEDJELJAK 


1. č. Dj. 14, 5-18: Mi vam navješćujemo da se obratite od tih 
ispraznosti Bogu živome. (str. 112), re BNVESRII zva 

P. p. 113b, 1-2. 3-4. 15-16 (str. 560-1) : : 

P. Ne nama, Gospodine, ne nama, već svom imenu slavu daj. 
Ili: Aleluja. u iko 


Pavao i Barnaba su bili na sve spremni, ali da će doživjeti 
da im pogani žele žrtvovati kao nekakvim bogovima, toga zai- 
gta nisu mogli očekivati, Dogodilo še eto i to kad su ma svojem 
apostolskom putovanju došli u Listru. U nju su stigli iz Ikonija 
gdje zamalo nisu bili kamenovani (r. 6). Luka se ne ustručava 
spomenuti da su apostoli pobjegli. Tako je tražila naravna ali 
i nadnaravna razboritost da se čuvaju za move poslove i muke. 
I tako su stigli u Listru gdje je Pavao s dvije riječi ozdravio 
hroma čovjeka koji nikada nije hodao: Ne čudimo se da su 
Isus i apostoli nailazili na toliko hromih prosjaka: -harala je 
i onda dječja paraliza, samo je nisu poznavali a još manje lije- 
čili. Ozdravljenje u Listri u mnogočem sliči onome što ga je 
izveo Petar u Jeruzalemu (Dj 3, 1-10). Ako u međusobnim pog- 
ledima Pavla i prosjaka -racionalisti gledaju metode sugestije 
ili hipnoze, Holzner im odgovara: »Sveto pismo izričito pod- 
vlači da su se ovdje pojavile jake karizmatičke sile i vjera u 
njih. Ali sama sugestija ne tumači svega. Kod čudesnog doga- 
đaja služi se Bog također stvorenim naravnim silama, ako su 
dovoljne. Granična crta mije nam poznata. Tu mora božanska 
iskra stvoriti most između granica naravnih sila i nadnaravnog 

učinka.« 

Što su ljuđi primitivniji, to redovito na njih čudo ima veći 
"učinak. Pogani su u Listri bili zaista odani svojim bogovima, a 
“pred svojim su gradom imali živo svetište glavnom bogu Zeu- 
su. Budući da su vjerovali da bogovi silaze među svoje vjer- 

nike u liku ljudi, Listrani su pomislili da se to i sada dogodilo 
i očitovalo tim čudom. Stoga je Zeusov svećenik lako nagovorio 
svoje vjernike da žrtvuju junce u čast stiglih bogova Betnabe 
i Pavla. Nama je to smiješno i odurno, a apostolima je bilo od- 
vratno jer se mjih ticalo, stoga su narodu stali govoriti kako su 
njihovi idoli ništa, zapravo gluposti. To i mi danas tvrdimo 
ponavljajući nekoliko redaka iz ps 113b koji vrlo konkretno 
opisuje kako su idoli puki kipovi što ih ljudi svojim rukama 
čine od srebra i zlata i bilo kojega drugog materijala. Apostoli 
su, međutim, te svoje niječi popratili vrlo odlučnim kretnjama 
(re 14-15), čime su zaista uspjeli odvratiti Listrane da im ne 
žrtvuju, ali su i ozlojedili njihovo primitivno shvaćanje pa 
nije čudo da su malo nakon toga Pavla kamenovali na mrtvo 
ime. Pokazalo se da i u zatiranju idolopoklonstva treba postu“ 
Pati razborito. »Opasno je oduzeti narođu njegovu igračku, jer 
riarod ostaje uvijek dijete. Primitivni su narodi većitiom do. 
brodušni i bezopasni dok neki nesporazum ili hajka izvana ne 
probudi u njima zaspale nagone. Onda dolazi obično do eksplo- 
zije. Opasno je nazvati njihove tlapnje glupostima. Opasno je, 
kada se žele klanjati čovjeku kao bogu, dati im da osjete koliko 
su smiješni. Tako se dogodilo i ovdje. Raspoloženje prema nji- 
ma promijenilo se brzo« (Holzner). Bog je i to dopustio da Pa- 
sao Kom m. doživi i strašnu prevrtljivost ljudi. Nije uzalud 

\ njega bilo rečeno: »Pokazat ć koliko m 
mhtdnemajesiji onion ću mu Melis mu er pretrp- 


Ev. Iv 14, 21-26: steli Ry MEKE 
o. _ 26: Branitelj, koga će Otac poslati, naučit će vas 


' Ljubav je između Boga i ljudi prijateljska u najsavršeni- 
jem smislu riječi. Prijatelj želi prijatelju ugoditi, s njim se u 
svemu složiti i sve učiniti po njegovoj volji. Stoga i mi treba da 
nastojimo najprije dobro upoznati Božje zapovijedi. Ne radi se 
o tome da samo znamo što maređuju nego i zašto mnaređuju, da 
ih .Poznamo iznutra, s Božjega gledišta. Onda.ćemo ih vršiti ne 
prisilno ni preko volje već doista iz ljubavi. Time ćemo zaslu- 
žiti da nas ljubi Otac i Sin te da nam se taj objavi na poseban 
način. Rebstock iznosi da se Krist svojima objavljuje i doka- 
zuje svoju ljubav osobito po Crkvi i po euhanistiji. »Crkva po- 
sjeduje njegov život u Duhu Svetom po kojemu on i ade on 
utječe u organizam svoga tijela. Taj Kristov život u njoj očitu- 
je da je zapravo Kristova objava sav život i djelovanje Crkve 
njezino opstojanje kroz povijest, a osobito njezina borba i im 
ljenje na zemlji... Za vjeru Crkve svaki svetac je objava Kri- 
sta kojega u prvom redu ona slavi u njima... Priprava se 

duše za milosti svete euharistije sastoji u ljubavi koju Gospo- 
din tu ističe kao uvjet za njegovu objavu... Što nam u srcu 
gori jača ljubav to se savršenije ostvaruje i naše učestvovanje u 
svetoj žrtvi i prema tome je bogatiji njezin milosni plod. Lju- 
bav je sveta žrtvena vatra koja izgara u našim darovima i čini 
ih žrtvom za Boga«. ' ! 

Kako će nam se Krist sve više otkrivati, pokazuje i Isusov 
odgovor na pitanje Jude Tadeja. »Pitao je o Kristovoj objavi, 
a čuo o ljubavi i sjedinjenju« (Augustin). Otac sa Sinom, pove- 
zani Duhom Svetim, dolaze k nama i u nama stanuju. Sveti 
Toma u tom stanovanju vidi dvoje: čvrstoću sjedinjenja Boga 
i duše te srdačnost koja među njima vlada kao kad prijatelj 
uživa uz prijatelja. Bog nam, naime, milosti ne daje kao neki 
vanjski dar nego sebe osobno i u nama stanuje kao u svom 
hramu. Što se opet na poseban način obistinjuje po Crkvi 
i euharistiji. Tu je maša veza s Bogom daleko savršenija nego 
ikakva veza na zemlji, veća nego li je uopće možemo zamisliti. 
I to ne samo po sakramentalnoj prisutnosti, koja traje samo 
dok traju sakramentalne prilike, nego po trajnoj milosti, ljube- 
znom stanju koje nam sakramenti donose i sve više razvijaju. 
Dakako, uz našu nužnu suradnju bez koje se Božja milost u 
nama gasi. »Otac i Sin i Duh Sveti dolaze k nama kad mi 
idemo k njima; dolaze pomažući nam, mi idemo slušajući ih; 
dolaze rasvjetljujući, mi idemo gledajući; dolaze ispunjujući 
nas, mi idemo čeznući. Gledamo ih ne vanjskim nego nutarnjim 
gledanjem, a njihovo prebivanje u nama trebalo bi biti ne pro- 
lazno nego vječno« (Augustin). 


UTORAK. 


1. č. Dj 14, 19-28: Izvijestiše Crkvu što je Bog s njima učinio. | 


(str. 112-3) 
P. p. 144, 10-11. 12-13ab. 21 (str. 583) 
P. Prijatelji tvoji, Gospodine, nek objave slavu divnoga kra- 
ljevstva tvoga. Ili: Aleluja. : 


Prevrtljivi je poganski narod Pavla kamenovao sve dotle 
da je izgledalo da je mrtav. Sigurno je tom prigodom apostol 
mislio na smrt prvoga kršćanskog mučenika kod koje je barem 
pasivno sudjelovao (Dj 7, 58; 8, 1), a koji je također bio kame- 
novan izvan grada, kao što i Isus raspet izvan grada, Time je 
izraženo isključenje iz dotične zajednice i bacanje još veće kri- 
vnje na osuđenika. Bog je još trebao Pavla za velika djela i ni- 
je dao da iz nesvijesti prijeđe u smrt. Braća su ga našla još 


5. utorak — 293 
|... namaRan šve si ooumiti o 
duhata, pomogla ga i povela u grad. Na sebi je Pavao kroz či- 
tav život nosio brazgotine tog kamenovanja i drugih šibanja (2 
Kor 11, 25) koje on naziva Isusovim \biljezima (Gal 6, 16). Bili 
su to dokazi njegove apostolske ljubavi, ali i dokazi da ga je 
Bog čuvao od najgorega. Da se to ne dogodi, odmah sutradan 
ostavi Listru. ' . ' 

Slijedi odlomak koji smo čuli u nedjelju (god. A). Sigurno 
nikoga ne smeta to ponavljanje koje, uostalom, dolazi tek 
svake treće godine. Nije bilo lako uskladiti nedjeljna i ferijalna 
misna čitanja. Za prva su po redu odabrana važnija mjesta 
koja treba da čuje čitava zajednica vjernika. Kod fenijalnih se 
ta redovito opet čitaju, kad dođe na njih red, da ih manje i 
vjerski poučenije skupine još bolje upoznaju. Uz dobru volju 
Bog će dati da u njegovim riječima nađemo uvijek svježe i ko- 
risne hrane za svoju dušu. Na primjer: kad su apostoli ustano- 
vljene kršćanske općine povjerili Gospodinu, možemo. misliti 
da su.ih uvijek iznova preporučivali Gospodinu. Neka to i nas 
potakne da to često činimo za pojedine osobe i zajednice. Sada 
se kod mise Rimski kanon sa svojim posebnim, tihim sjeća- 
njem za žive i za pokojne ne uzima često, Šteta bi ipak bila 
propustiti taj spomen prije ili poslije mise ma jedan ili drugi 
način. Možda će se kome ovo učiniti formalnost, ali iskrena 
molitva nikad nije bez bogatog sadržaja i velike koristi. Kao 
što je nama drago da.se nas drugi sjećaju pred Bogom, sjećaj- 
mo.se i mi drugih. . : konjak ' 

Uz tekst da su Pavao i Barnaba u svim mjestima .postav- 
ljali prezbitere Zarri piše: »Vrlo brzo su im iskazali povjere- 
nje, dali autonomiju i s prezbiterima postupali kao s odraslim 
i zrelim osobama. Dakako, autonomiju treba zaslužiti, a krš- 
ćanska se i apostolska zrelost ne temelji samo na ljudskom raz- 
voju. Ona ga pretpostavlja, ali se ostvaruje povjerenjem u 
Boga«. Kad bi toga bilo više, onda bi stariji postupali manje 
paternalistički, a mlađi bi strpljivije čekali svoj čas. Sve nas 
moraju uvijek voditi u prvom redu vjerski motivi, kao što se 
i crkveni upravitelji zajedno s Pavlom i Barnabom hvalili Bo- 
ga što je i poganima otvorio vrata vjere. A tko prođe kroz vra- 
ta vjere, taj treba da i sačuva duh vjere te da sve promatra i 
sudi očima vjere. Onda je među takvima ugodno i korisno živ- 
jeti. Sigurno su se tako osjećali Pavao i Barnaba kad su ostali 
dulje vremena u Antiohiji. Životinja se rado vraća u svoju sta- 
ju, mornari na brodu u njegovu matičnu luku, a apostoli nakon 
misionarskog putovanja u zatišje duhovnog odmora, molitve i 
spremanja na nove poslove i podvige. Uvijek u Crkvi i s 
Crkvom: oro o! o f gi ; 

Ev. Iv 14, 27-31a: Mir vam svoj dajem. (str; 92) 


I današnji se odlomak često citira i primjenjuje na razne 
prigode, osobito prvi redak o miru. U vezi s njim razmotrimo 
ukratko troje: što se daje, kako se daje i tko ga daje? Malo je 


koja riječ ljudima na ustima tako često kao mir. Samo .se mno- . 


go puta događa da ljudi pod istim nazivom ne misle posve istu 
stvar, što onda stvara nerazumijevanja i nesporazume. Tako je 
is mirom. Mir nije razdoblje između dva rata, to je u najbo- 
ljem slučaju primirje i to ljude malo zadovoljava: među naro- 
dima, obiteljima, pojedincima. Istina, to nije rat, ali jest nepre- 
strani strah od njega . i svega što donosi svaki sukob između 
osoba, zajednica i država. To je zapravo kratak predah, spre- 
manje na nova obračunavanja zbog uvijek istih uzroka koji se 
primirjem nisu uklonili. O tome je potanko progovorio i II 
vat., sabor (Cus 77-82). Biblijski je mir (RBT) mnogo dublji i 
bogatiji. On je u prvom redu unutarnje dobro, blago duše koje 
se prelijeva na čitavo biće i na svaku zajednicu što je 
tvore takva bića. Augustin nadijeva miru ove oznake: »smire- 
nost, um, mirnoća duha, jednostavnost srca, veza ljubavi, zaje- 
dništvo prijateljstva«. Prvi dio spomenutog članka u .RBT ima 
naslov »Mir — potpuna sreća« s ovim podnaslovima: Mir i Bla- 
gostanje, Mir i sreća, Mir i spas, Mir i pravednost; a sve je: to 
ispunjeno mnogim biblijskim. citatima. 

Ljudi međusobno jedni drugima, više ili. manje iskreno, 
žele i nazivaju mir kao veliko dobro, o miru se dogovaraju i 
mir čestitaju. Isus upotrebljava sasvim drugi izraz: »Mir vam 
ostavljam, mir vam dajem«. Ljudi uprežu sve sile da postignu 
mir, na sve ga načine spremaju, ali najčešće po svojem žalos- 
nom načelu: ako hoćeš mir, spremaj rat, tj. uvijek budi spre- 
man da te tko ne iznenadi i da suparnik nikako ne postane 
jači od tebe. Takav je mir neprestano balansiranje između 
oprečnih interesa, prestiža i obračunavanja, i to opet na bilo 
kojem nivou. Takav je mir što ga svijet »daje«, o njemu mno- 
go govori, raspravlja u beskonačnost, ali ga zapravo ne posti- 
zava i ne daje, jer ga svijet kao takav nema i ne može imati. 
S tim je u vezi odgovor ma gornje treće pitanje: pravi mir, tj. 
sreću tijelu i spas duši daje samo i jedino Krist. Od njega ga 
Crkva i svaka duša u njoj kod mise toliko puta moli i dobiva. 
Krist je »naš jedini mir« (Ef 2, 14). 

Iako bi o tome trebalo još mnogo govoriti i praktično pri- 
mijeniti na sebe i svoju okolinu — što se prepušta razmišlja- 
nju i molitvi svakoga — ovdje se treba osvrnuti na Isusovu 
izjavu: »Otac je veći od mene«. Poznato je da' se u prvim sto- 
ljećima o njoj raspravljalo kao ni o jednoj drugoj. Na nju su se 
pozivali svi protivnici Kristova božanstva, osobito silni-Arijan- 

ci. Tako se događa kad se biblijske riječi uzmu površno, bez 
konteksta. Iz toga je, naime, jasno da tu Krist ne govori kao 
Božji Sin nego kao Bog i čovjek. On svojima na rastanku veli 
da bi se zapravo morali radovati što.ih ostavlja, što ide k Ocu. 
On.se Ocu vraća ne kao njegov Sin, jer se od njega nikad 'ne 
može odijeliti, ta iste su naravi i biti. Krist ide k Ocu s obje 
svoje naravi, kao pravi Bog i pravi čovjek, dakle i s ljudskom 
naravi koju je preuzeo svojim utjelovljenjem. To poniženje, 
»uništenje« (Fil 2, 6) nije svojstveno Ocu nego samo Sinu, pa 
se u tom smislu može i mora reći da je Otac veći od Sina. To 
je po volji Oca u ljubavi Duha Svetoga Sin poduzeo upravo 
zbog nas i našeg uzvišenja, pa bi bilo ne samo netočno nego 
s naše strane i krajnje nezahvalno zbog toga ga kao Boga sma- 
trati manjim od Oca. Stoga se moramo zaista radovati Isusovu 
povratku k Ocu, koliko zbog njega toliko i zbog nas samih, jer 
se proslavom njegove ljudske naravi osigurava i vječna pros- 
lava svih nas. I s toga vidika ovo odokje »pada u ovo doba 
vie blagdana Isusova uzašašća. 


SRIJEDA“ 


1. č. Dj 15, 1-6: Bi odlučeno da uziđu k apostolima i starješi- 
nama u Jeruzalem radi toga pitanja. (str. 113) 


P.p. 121; 1-2. 3-4a. 4b-5 (str. 570) 


P. Obradovah se kad mi rekoše: »Hajdemo u dom dopkdna ka 
Ili: Aleluja. 


Djela apostolska nikako ne dopuštaju da se previše ideali- 
ziraju prilike u prvoj Crkvi, kao što su to neki skloni. činiti. 
Crkva je uvijek bila božanska i ljudska tvorevina i prema 
tome puna ljudskih elemenata, a prirodno je svojstvo tih 
činilaca da se uvijek ne slažu. Tako je i u Antiohiji među 
kršćanima nastala prava uzbuna i žestoko raspravljanje o je- 
dnom važnom pitanju koje se Holzner ne ustručava opisati 
pod naslovom: »Krist ili Mojsije?« Na Božji su poticaj Pavao 
i Barnaba na svojem prvom putovanju i poganima otvorili 
vrata vjere (Dj 15, 29) i to tako da ih misu silili na židovsko 
obrezanje. Naprotiv, neki koji su došli iz Jeruzalema u Anti- 
ohiju stali su tvrditi da bez obrezanja po Mojsijevu zakonu 
nema spasenja. Nije to bilo samo obredno pitanje nego je 
prelazilo u duboki teološki problem i o njegovu je rješenju, 
ljudski govoreći, bio ovisan opstanak kršćanstva uopće. Redo- 
vito je tako u Crkvi — povijest dokazuje — svako disciplinar- 
no pitanje : više-manje povezano s pokladom vjere koji joj 

je izručen. Razlog više, zašto je Krist Gospodin istoj hijerar- 
hiji svoje Crkve, uz posvetnu vlast, predao ujedno i učitelj- 
sku i upravnu. Upravna vlast Crkve zapravo i proizlazi iz 
njezine učiteljske vlasti koja treba da na temelju predane 
objave vodi Crkvu, sav Božji nanod. Teolozi mogu: vrlo ko- 
risno raspravljati o doktrinarnim problemima, ali njihovo ko- 
načno rješenje i primjena na život Crkve spada na one koji- 
ma je predana učiteljska i upravna vlast u Crkvi, i bez koje 
bi Crkva prije ili kasnije postala konglomerat sekti i uputila 
se k svojoj propasti. i : 
"Da ne bi tko gornje riječi jednostrano tumačio — za što 
uvijek postoje velike sklonosti i još veće opasnosti = neo 
kako ovaj odlomak tumači suvremena vjerska spisateljica A 
Zarri;: »Zanemarivati obrezanje moglo je izgledati i kao znak 
popuštanja, prilagočivanja i laksizma. Takva se sumnjičenja 
u Božjoj Crkvi opetuju kad god se razlikuje sporedno od ono- 
ga što je zapravo u vjeri i kršćanskoj praksi bitno, te kad: se 
naglašava sloboda i nutarnjost nasuprot legalizmu prolaznih 
i trošnih normi. Istina, u taj se proces može uvući lijenost, 
indiferentnost i sklonost prema komotnosti te na taj način 
iz slobode izvući summnjivu korist. Ali je isto tako istinito da 
ne može spriječiti puta prema nutarnjem obogaćenju zbjog 
straha od zloupotrebA koje su moguće i uvijek kobne. Svaka- 
ko može se shvatiti zbunjenost kršćana koji su se po prvi put 
našli pred pnoblemima i upitnicima koji su dirali sami kori- 
jen vjere i života mladih zajednica. Shvatljivo je dakle utje- 
canje k Petru koji je na zemlji bio vrhovni jamac crkvene 
vjernosti.« A Petar sada živi i uči u papi Pavlu. To je unaše 
doba tim prihvatljivije što se on u svim važnijim pitanjima, 
koliko se javno zna i ne zna, savjetuje ne samo. s drugim 
nosiocima učiteljske vlasti u Crkvi nego i s: teolozima raznih 
struja. Uz to je očito nastojanje da se sve više stvari ostavi 
u nadležnost krajevnim Crkvama. Ipak, uvijek će. ostati po- 
treba veze s vrhovnim vodstvom kojemu treba ići onim po- 
vjerenjem i veseljem koje u ime antiohijskih izaslanika na 
putu u Jeruzalem danas izražamo zanosnim pripj. psalmom, 
Neka on uvijek povezuje čitavu Crkvu u čvrsto zidani grad, 
koji-će to biti koliko svaki od nas bude Crkvu ljubio i za nju 
molio. 


Ev. Iv 15, 1-8: Tko ostaje u meni, i ja u njemu, rodi mriogo 
roda. (str. 92) 


U Ivanovu Evanđelju ima nekoliko mjesta koja tumačima 
zadaju mnogo posla jer se neki izrazi slabo uklapaju u kon- 
tekst.i kao da nisu.na svojem. mjestu. To na posebni način 

vrijedi za zadnje tri riječi gl. 14: »Ustanite! Hajdemo odavle!« 
Stariji tumači ili prelaze preko njih — tako ih naš Lekcionar 
ne čita — ili ih uzimaju u prenesenom smislu i povezuju s 
prethodnim Isusovim riječima. Šarić to čini ovako: »Poziv 
Isusov, kako pokazuju slijedeći govori, nije još učinio, da 
ostave dvoranu i da otidu na Maslinsku goru. Tim je pozivom 
htio Isus da trgne učenike iz malodušnosti, da ih potakne na 
odluku svoju da trpi, i da ih muka njegova ojači, a ne oslabi.« 
Novije bibličare preneseno značenje tako konkretnih riječi ne 
zadovoljava pa su kušali tim riječima dati ovaj smisao: Isus 
je s apostolima zaista ustao i ono što sadrže slijedeće tri gla- 
ve govorio apostolima ili na putu u Getsemani ili u hramu 
koji da je za vrijeme vazmenih dana bio i noću otvoren. Bu- 
dući da je to mišljenje previše nategnuto — kako npr. zami- 
sliti da je Gospodin svoju dugu i srdačnu molitvu izgovarao 
po putu? — sve više novijih, također i katoličkih egzegeta 
misle da Ivanove gl. 14-17. ne tvore takvu cjelinu kao što 
je u evanđelju. Prema tome bi mjesto tih riječi bilo na kraju 
gl. 17. Neki čitave odlomke toga Isusova govora drukčije 
raspoređuju nego ih je zapisao Ivan toliko godima poslije, a 
neki čak drže da je Ivan tu u jedno skupio govore što ih je 
Gospodin održao u raznim prigodama. Ni ta se hipoteza ne 
protivi dogmi inspiracije i cjelovitosti Ivamova spisa. Zaustavili 
smo se ukratko kod tog problema da se vidi čime se bavi tek- 
stualna kritika Sv. pisma i koja rješenja pruža. 

Današnji smo odlomak imali u nedjelju (god. B), a ovdje 
pustimo neka nam do dna srca prodre Isusov poziv: »Ostani- 
te u meni i ja ću ostati u vama!« O tim je riječima mnogo 
rečeno i napisano, ali tek svatko za se može osjetiti što sve 
znači ostati (RBT) u Isusu, a on u nama. Najkraće je i najko- 
risnije to opisao sveti Toma: »Čovjek ostaje u Kristu sluša- 
jući, vjerujući, ustrajući; Krist ostaje u čovjeku rasvjetljujući, 
pomagajući, dajući ustrajnost.« U tom konkretnom smislu tre- 
ba uzeti i Isusovu usporedbu o trsu i lozi. Usporedbe sinop- 
tika (Mt 20, 1-16 i 21, 28-44, a kod drugih na odgovarajućim 
mjestima) imaju kao glavno eshatološko značenje, usmjeruju 
prema prijelazu u vječnost. I Ivan riječima o mladicama koje 
će zbog nerodnosti biti bačene u oganj spominje to značenje, 
ali ipak čitavom usporedbom više ističe sadašnju našu životnu 
povezanost s Isusom. Nju treba svim svojim bićem proživlja- 
vati, produbljivati i učvršćivati pa će sretan završetak zapo- 
četoga i obavljenog posla, doći kao sam od sebe. Isus će dati 
milost ustrajnosti onima koji u nj vjeruju i njega slušaju, 
koji primaju njegova rasvjetljenja i s njime surađuju. 

Treba znati što znače Isusove riječi da bez njega ne mo- 
žemo. ništa učiniti. U naravnom redu može čovjek postići 

mnogo svojim naravnim sposobnostima koje su također od 
Boga pa i onda kad stvor to zaboravi ili čak niječe. Na taj 
način ne samo: da čovjek može raditi i uspijevati, barem za 
neko vrijeme, bez Boga, nego dapače i protiv Boga. Ali u nad- 
naravnom redu čovjek ne može a ma baš ništa jer to nepre- 
mostivo nadilazi sve naravne sile. Biti sjedinjen s Kristom 
ovdje i u vječnosti možemo samo sredstvima koja nam je on 
ostavio. Ta su sredstva on sam u sakramentima. Krštenjem se 
ucjepljujemo u Krista, a euharistija to sjedinjenje neprestano 
oživljava i oplođuje. Tko to propušta i zanemari, s ne znam 
kojim uspjesima na zemlji ne može ništa postići za nebo. 


ČETVRTAK 


1..&. Dj 15, 7-21: Ja mislim da se ne. dosađuje onima koji se 
= s poganstva obrate k Bogu. (str. 113) 


P.p. 95, I-2a,.2b-3. 10 (str. 544) 
PB: Kazujte svim nanodima čudesa Gospodnja. Ili: Aleluja. 


Valjda Pavao i Barnaba nisu očekivali da će u J eruzalemu 
njihovo stanovište naići na tolike suprotnosti, osobito kad su 
na putu kroz Feniciju i Samariju uvidjeli da se sva braća vrlo 
vesele obraćenju pogana. Ali možda su im drugi ko obilaženje 
pripisivali u nelojalnost jer da su htjeli pridobiti što više su- 
mišljenika. U svakom slučaju neki su jeruzalemski kršćani iz 
farizejske sljedbe sada više tražili nego u Antiohiji. Svi bi se 
pogani morali ne samo obrezati nego i vršiti Mojsijev zakon. 
Poslije žestokog raspravljanja nastupio je autoritativno Petar i 
dao pravo Pavlu i Bamabi. Prvak apostola kao praktičan čov« 
jek u opravdavanju svog mišljenja na prvo mjesto stavlja. či- 
njenice: po izričitom je Božjem naređenju on sam krstio prve 
pogane na temelju same vjere u evanđelje. Zatim. iznosi činje- 
nicu da je sav Mojsijev zakon bio kao jaram koji nisu mogli 
nositi ni stari ni tadašnji Izraelci. Petar je završio isticanjem 
načela da spasenje dolazi samo po milosti Gospodina Isusa. 
Petrovom se izlaganju nitko nije usudio suprotstavljati pa je 
Pavlu i Barnabi sada bilo mnogo lakše još se jedanput pozivati 
na čudesa koja je Bog.po njima činio među poganima na pr- 

m misijskom putovanju. ' s 
Na Bai to ditsćišo biva među ljudima dobre volje spor je 
zaključen kompromisom u kojemu nema popuštanja u pitanju 
načela, ali se kompromis može i često mora primijeniti u prak- 
tičnom ostvarivanju načela. Iako su apostola Jakova smatrali 
vođom konzervativne stranke (Gal 2, 12), on je dao punu po- 

dršku načelu koje je istakao Petar, a nije mu bilo:teško i u 
SZ-u naći riječi koje su naviještale da će i ostali nianodi tražiti 
i naći Gospodina. Posebno je jasno to navijestio pronok Amos 
(9, 11-12) kojega Jakov slobodno citira. Da umiri svoje pristaše . 
i da provedba načela o slobodi novozavjetne djece Božje ne bi 
nikome škodila, Jakov predlaže da se s obzirom na kršćane iz 
židovstva i oni iz poganstva uzdržavaju od nekih stvari i jela 
koja su sljedbenicima Mojsijeva zakona bila posebno zabra- 
njena. Tako je kasnije i Pavao učio nove kršćane da se ne mo- 
raju obazirati samo na svoju nego i na tuđu savjest (1 Kor 10, 
29-30). Na sablažnjavanje se farizeja ne treba osvrtati, ali dru- 
kčije je kad se sablažnjuju maleni po godinama ili duhom, ai 
tih će uvijek biti. ' Dat 

A. Zarri, koja neumorno istražuje suvremene situacije koje 
nastoji rasvijetliti biblijskim rješenjima, ovdje spominje: »Po- 
Slije toga prvog oslobođenja Crkva će se vezati na druge povi- 
jesne elemente. Novim katekumenima meće više nametati obre- 
zanje nego latinski jezik ili grčku filozofiju. S obzirom na ta 
nova poistovljavanja treba ponavljati Petrovu wiječ: »Vjeru- 
jemo da smo spašeni milošću Isusa Krista«, a ne posredova- 
njem prolaznih povijesnih oblika. Crkva se nužno utjelovljuje 
u kulturnim i psihološkim prilikama u kojima živi, dli mora 
ostati iznad njih i znati na prikladan ih se način osloboditi. 
Ona treba da je svjesna kako onima koji se obrate Bogu ne 
treba nametati drugo nego im dati Boga samoga s njegovom 
milošću, njegovu riječ; život što ga on predlaže i traži. 


Ev. Iv 15, 9-11: Ostanite u mojoj ljubavi da radost vaša bude 
* potpuna. (str. 92-3) ' Zan : 


Napustivši usporedbu trsa i mladica ili, bolje, na temelju 
te usporedbe Isus nastavlja govoriti o ljubavi. Ljubav se iska- 
zuje darivanjem ikao što se vidi iz najveće ljubavi koja se da 
zamisliti i koja je izvor svake druge ljubavi: iz ljubavi kojom 
se Otac dariva Sinu vječno ga rađajući iz svoga bivstva.: Sa 
Sina prelazi ta ista ljubav na nas koliko god smo je mi kao 
stvorovi sposobni primiti. Božja je dakle ljubav prema nama 
neprestano silaženje Oca k nama ipo Sinu u vezi Duha Svetoga. 
Ta je ljubav tolika da je Gospodin ponovno uspoređuje s Oče- 
vom ljubavlju. prema njemu. Dakako, postoji i velika razlika: 
njihova međusobna ljubav izlazi iz njihova božanskog bivstva, 
prema tome je posve nutarnja, sveobuhvatna, nepromjenljiva, 
vječna: Odlikuje se svimi svojstvima. koja ukrašavaju Božje 
bivstvo i tvori samu bit treće božanske osobe koja u vječnoj 
ljubavi veže Oca i Sina. Božja je pak ljubav.prema.nama s na- 

še strane podvrgnuta svim nestalnostima i prolaznostima ljud- 
skog bića i njegove ograničenosti. Stoga je razumljivo da: Isus 
gornju svoju preporuku »Ostanite u meni« (r. 4-7) dopunjuje i 
konkretizira novim riječima koje glase više kao molba nego 
kao zapovijed: »Ostanite u mojoj ljubavil« Mi bismo trebali 
to željeti i moliti, jer je samo s naše strane opasnost da se taj 
vez ljubavi prekine. Kad nas sam naš Bog moli da ostanemo u 
njegovoj ljubavi i po njoj u njemu, tko bi mu se svjesno usu- 
dio to odbiti? i amotst 

U ovom kratkom odlomku Gospodin ne izražava samo svo- 
ju preporuku da ostanemo u njegovoj ljubavi nego nam poka- 
zuje i na jedino sredstvo kojim to možemo postići. Istina, u 
svetom tekstu mije izričito rečeno da je to sredstvo jedino, ali 
u stvari ostajemo u Božjoj ljubavi samo koliko sa svoje strane 
taj bitni uvjet provodimo u život. On se u evanđelju ponavlja 
mnogo puta pod raznim vidicima: treba vršiti Božju volju. Kao 
što riječne vode ostanu u koritu rijeke samo ako izdrže njezi- 
ne obale i obrambeni nasipi tako i u nama ostaje i djeluje 
Božja ljubav ako je čuvaju ograde njegovih zapovijedi koje je 
on sam u tu svrhu odredio i postavio. Znamo što se dogodi kad 
riječni nasipi popuste: voda se razlije ii kamo stigne izvan: od- 
ređenih ograda napravi mnogo više štete nego koristi. Sama po 
sebi Božja ljubav i milost ne može praviti štete ali se može 
zloupotrijebiti i tako pojedincima biti na propast. Bog nam 
ograde svojih zapovijedi nije postavio zbog sebe nego zbog nas. 
On ih ne treba nego mi. A što je veća bujica miječne vode pot- 
rebne su i jače ograde pa stoga i na Božje zapovijedi mora više 
paziti onaj kome je namijenjeno više Božje ljubavi i milosti. 
Sve se ovo odnosi ne samo na zahtjev da se Božje zapovijedi 
ne smiju prekršiti u velikoj stvari nego i ma to da se one što 
savršenije vrše. Uzor nam je i mjeru pokazao sam Gospodin: 
»Kao što sam i ja vršio zapovijedi Oca svoga«, 


PETAK 


1. č. Dj 15, 22-31: Duh Sveti i mi odlučili smo ne stavljati na 
vas nikakva tereta osim ovoga potrebnoga. (str. .113-4) 

P. p. 56, 8-9. 10-12 (str. 512) kal zad 

gr Hvalit ću te, Gospodine, među narodima. Ili: Aleluja. 


Kad je na apostolskom saboru u Jeruzalemu bio postignut 
sporazum, nije bilo teško redigirati dokumenat i potražiti naj- 
bolji način kako da se on provede. Budući da živa riječ ima 
mnogo prednosti pred pisanom, odlučili su između jeruzalem- 

ske Braće izabrati dva ugledna čovjeka koji će poći s Pavlom 
i Barnabom u Antiohiju te tako pokazati uspostavljenu slogu 
između dvaju prvih središta Kristove Crkve. Za Judu zvanog 
Barsabu ne znamo drugo osim tog podatka, a drugi poslanik 
Sila postat će vjeran pratilac apostola Pavla u njegovu radu. 
Pismo koje su oni nosili počinje lijepim isticanjem bratstva 
između pojedinih krajevnih Crkava, a to bratstvo vlada i među 
apostolima, starješinama i vjernicima, dakle između svih crkve- 
nih redova. Upravo u svrhu utvrđivanja toga bratstva jeru- 
zalemska se Crkva ograđuje od onih svojih članova koji su bez 
ikakva njezina ovlaštenja uznemirivali duhove po drugim mje- 
stima. Dakle, i u prvoj je Crkvi bilo pojedinaca i malih sku- 
pina koje su svoje nazore drugima nametali u ime većih za- 
jednica. Što se prije uoči takav nelojalan postupak i razotkri- 
je, sa strane onih koji su to dužni učiniti, to bolje za miri je- 
dinstvo u Crkvi. moe 
Crkva je Kristovo otajstveno tijelo koje oživljava i. vodi 
njegov Duh i prema tome imaju pravo uza nj“ se staviti oni 
koji Crkvu vode kao vidljivi Kristovi namjesnici. Stoga prva 
poznata nam odredba naše Crkve počinje značajnim riječima: 
»Duh Sveti i mi odlučili smo. ..« Posebnost je Crkve što su u 
njoj združena ta dva elementa, Božji i ljudski. Bogu trebaju 
ljudi, a još. više ljudima Bog, njihova je snaga upravo u pove- 


zanosti s Bogom i potpunoj ovisnosti o njemu. Zatim apostol- 


sko pismo-ponavlja preporuku Jakovljevu, ali joj ne daje pre- 
veliko značenje, jer ona mije bila nužno potrebita nego samo 
korisna za mir i složan život u zajednicama. Lako je zamisliti 
kako je apostolsko pismo razveselilo antiohijsku Crkvu i kako 
je uspostavljena sloga bila svima korisna. Ma koliko je tu slogu 
i radost promicalo apostolsko pismo, još više su to činili od 
Boga obdareni Juda i Sila. Tako uvijek djeluju ljudi puni 
Boga. i ' 
Čitanja smo ovih dana o pristupanju pogana u Crkvu pra- 
tili više manje poznatim i češće ponavljanim pripj. psalmima. 
Danas je odabran ps 56. koji malo kada dolazi. Spjevan je od 
nekoga kome su strašni protivnici napeli mrežu i čak. pred 
njim iskopali jamu. Liturgija ne ponavlja tih redaka, ali ako u 
njima smijemo gledati opasnost koja je mladoj Crkvi prijetila 
od židokršćana, onda ćemo s još većom zahvalnošću izražavati 
svoju vjernost Bogu. Pjevanje nas Bogu uz kitaru može pod- 
sjećati na poznatu prispodobu Ignacija Antiohijskog da.prez- 
biteri budu suglasni sa svojim biskupom kao žice na kitari. 


Onda će pjevanje i djelovanje Crkve bolje i uspješnije odzva- 


njati među narodima i pucima. t 

Ev: Iv'15, 12-17: Ovo je moja zapovijed: ljubite jedni druge. 
(str. 93) sai rtevdet pdatriiita | 


Gore je Gospodin kao uvjet da ostanemo u njegovoj lju- 
bavi naveo da trebamo vršiti njegove zapovijedi. Sada nastav- 
lja o tome govoriti i to sužavanjem svih svojih zapovijedi na 
samu jednu, na našu međusobnu ljubav. To je jedna od misli 
vodilja cijelog evanđelja, za praksu jedna od najvažnijih. A 
s pravom je u tom pogledu zapažena razlika između sinoptika i 
četvrtog Evanđelja. Dok prvi naglašavaju ljubav prema svim 
ljudima među koje treba uključiti i neprijatelje (talho odmah 
od početka Isusova naučavanja: Mt 5, 43-48), Ivan ističe ljubav 
između kršćanske braće. U tome se može vidjeti dublje Ivanovo 
gledanje na izvor svake ljubavi. među ljudima :: ona je nastavak 
i posljedica ljubavi između Oca i Sina, pa je prema tome zap- 
ravo moguća samo između Božje djece. Pravo se i ustrajno mo- 
gu ljubiti samo oni koji poznaju Oca i Sina te nastoje-naslje- 
dovati njihovu međusobnu ljubav. Jedino je ta ljubav nadna- 
ravna i ona vodi k Ocu. Ali Ivanovo stanovište možemo uzeti 
možda. još konkretnije: odmah se ispočetka opazilo da je lakše 
ljubiti one koji su nam daleko nego one s kojima živimo sva- 
koga dana. Lako je maštati i govoriti o općenitoj ljubavi pre- 
ma svim ljudima pa i više manje nepoznatim neprijateljima 
nego je konkretno iskazivati prema makar kako malenom 
broju ljudi koji nas okružuju. Mogu to biti po Bogu i vjeri 
i redu vrlo bliska braća i sestre, samo što smo svi mi vrlo sklo- 
ni da u njima više gledamo njihove ljudske slabosti mego Božje 
darove koje sigurno imaju. še : zakon 

I za tu konkretnu ljubav između djece istoga nebeskog 
Oca Isus nam stavlja sebe za uzor. On: će nam iskazati ljubav 
od koje nema veće: položit će svoj život za nas. A budući da je 
po primjeru crkvenih otaca i svetih pisaca. Isusov oproštajni 
govor umjesno i korisno uvijek iznova dovoditi u vezu s euha- 
ristijom, možemo se sjetiti da je on našao načina kako. tu svoju 
najveću ljubav ovjekovječiti i produžiti »do kraja« (Iv 13, 1). 
Gospodin se na križu žrtvovao i na oltaru se prikazuje za nas 
svoje prijatelje. Neka smo.mi kakvi jesmo, on nas kao takve 
uvijek iznova prijateljski poziva k svojemu stolu. Svakoga da- 
na, ako to samo hoćemo, najprije ik stolu svoje riječi gdje nam 
otkriva svoje misli i neprestano obogaćuje naše vjersko spo- 
znanje. Zatim nas, isto tako svakoga dana, vodi k stolu s ko- 
jega blagovanjem božanskog jela i pića primamo u se sam 'bo- 
žanski život. u ul j : a 

Jasno je da onda više nismo njegovi sluge, ili nas barem 
on ne smatra slugama. On nas naziva i drži svojim prijatelji- 
ma. Gospodin spominje i razlog te intimnosti: on je nama sa- 

općio šve što je čuo od Oca. Ako se tu naglašava objava njego- 
vih istina, uključeno je i sakramentalno njegovo darivanje u 
pričesti. Učinio je naš um dionikom svojih tajni i čitavo naše 
biće svojih sakramentalnih otajstava, a to dvoje u Kristu tvo- 
ri jednu cijelinu. Inače se te riječi o slugama po Kristovoj lju- 
bavi pretvorenima u prijatelje najčešće primjenjuju na zare- 
đene svećenike, što 'čini i obnovljeni obred ređenja za prezbi- 
tere. Međutim, evanđelje nam,ni u tom ne dozvoljava a još . 
manje preporučuje neku ekskluzivnost. Sigurno je da su djeli- 
telji Božjih tajna (1 Kor 4, 1) na poseban način samo apostoli i 
njihovi nasljednici u raznim stupnjevima. Ali značajno je da 
i te Pavao najprije označuje kao »Kristove sluge«. Svi smo mi 
kao ljudi Kristove slugeua kao kršćani, posebno po euharistij- 
skom blagovanju, i njegovi prijatelji. Preostaje da se takvima 
pokažemo i međusobnom ljubavi. 


SUBOTA 


IE A < 1-10: Prijeđi u Makedoniju da nam pomogneš. (str. 


P. p. 99, 2.3. 5 (str. 546) 
P. Kliči Gospodinu, sva zemljo! Ili: Aleluja. 


U liturgiji ne čitamo kako su se Pavao i Barnaba uputili 
na svoje drugo misijsko putovanje. Valjda zbog toga što se«od 
početka to putovanje zbog Marka pretvorilo u dvojno i razdi- 
jeljeno putovanje dosadašnjih vjernih suradnika. Barnaba je 
sa svojim nećakom otputovao na rodni Cipar i Djela: ga apos- 
tolska više me prate. Pavao je sa Silom krenuo da obiđe zajed- 
nice koje je ustanovio na svojem prvom putovanju. Lako je 
shvatiti da je apostol svuda razglašivao i izvršivao odredbe što 
su ih u Jeruzalemu donijeli apostoli i starješine. Međutim, na 
prvi pogled iznenađuje što je Pavao u Listri dao obrezati svo- 
ga dragoga i.kasnije tako korisnog učenika Timoteja. Otac mu 
je bio Grk, po svoj prilici već pokojni, a majka Židovka. »Pre- 
ma (Mojsijevu) zakonu moralo je dijete slijediti majku u nje- 
zinoj vjeri. Pavao je predvidio kritike, progonstva i neprija- 
teljstva zbog toga. Nikada ne bi smio neobrezana Timoteja po- 
vesti sobom u neku sinagogu, a da time smrtno ne uvrijedi one 
koje je želio pridobiti. Bezbrojni bi se plašljivci o to spoticali. 
Pavlova je odluka bila brzo gotova. Htio je predusresti sve pri- 
govore. Kod Tita je odbio pristanak na obrezanje jer je bio 
poganskog porijekla i jer su ga načelno tražili. Ovdje je slučaj 
bio drugačiji. Sada je obred: jedino pitanje umjesnosti. A Pa- 

vao se nije mnogo brinuo za drugorazredna pitanja. Zanimala 
su ga načela, a ne vanjski obredi bez dubljih posljedica. Imao 
je uvijek veliki cilj pred očima, sredstva je mijenjao .nepres- 
tano« (Holzner). Nije uvijek lako tako pametno postupati, po- 
sebno jer nas ljudi koji ne znaju svu pozadinu postupka lako 
osuđuju zbog prevrtljivosti, ili čak da nam sredstva posvećuju 
cilj, što uopće ne dolazi u obzir, »Među najteže i najdelikatnije 
napore spada neprestano prihvatiti mjesne mentalitete i u isto 
doba evanđelje oslobađati od .povijesnih uvjetovanja. To traži 
jasnoću pogleda, popustljivost, strpljivost, poštovanje drugih 
i ljubav« (Zarvi). 

Kada #0 ne bismo ni htjeli, sam nas stil Djela apostolskih 
upozorava na još jednu važnu ličnost koja se sada pridružila 
Pavlu. Vođen Wod Isusova Duha apostol je stigao na sjevernu 
obalu Male Azije, u nekad slavnu Troju. Pred sobom je gledao 
Evropu i njegovu su se velikom duhu otvarala njezina nepreg- 
ledna duhovna polja. Da to i nije mislio, jedno ga viđenje po- 
zove u Evropu, u Makedoniju. I tu sada Luka mijenja lice u 
kojemu piše pa se dalje izražava u prvom licu množine: »Nas- 
tojasmo otputovati....da donesemo.:.« Očito je u Pavlovu 
pratnju sada ušao i »ljebljeni liječnik Luka« : (Kol 4, 14). Ne 
znamo što ih je približilo i spojilo. Možda je Pavao morao u 
Luke potražiti pomoć za svoje tjelesne boli, ovaj ga je zauzvrat 
oslobodio stanja duhovne smrti, učinio kršćanimnom,. propovjed- 
nikom i evanđelistom. Budući da u Djelima apostolskim isti pi- 
sac pokazuje i veliko poznavanje mora i izraza vezanih uz 
lučki i brodski život, vjerojatno pogađaju oni koji su došli na 
misao daje Luka bio mjesni liječnik u Troji ili-u kojoj bliž- 
njoj luci. Svakako mu Crkva puno phužka kh za "ebje m 
knjige koje je napisao. 


Ev. Iv 15, 18-21: Vi niste od svijeta, ja vas s izabrah od svijeta. 
(str. 93) 


Nježnost kojom je Gospodin svoje učehtike nazvao: prijate- 
ljima nije ih smjela zavesti na put bolesne sladunjavosti. Dok 
su bili u njegovoj školi, čuli su kako je svojim najdražima kazao 
da će s njime piti iz kaleža trpljenja (Mt 20, 22-23). Sada svima 
jasno kaže da će ih svijet mrziti i progoniti. Isus spominje dva 
razloga zašto će tako biti, a oba se stapaju u jedan: učenici 
pripadaju njemu a ne svijetu. Budući da svijet ljubi samo svo- 
je a druge mrzi, mrzit će i Isusove sljedbenike kao što-je mr- 
zio samog Isusa i progonio ga. Tu od Gospodina istaknutu: či- 
njenicu sveti oci, poimenice Augustin, dovode u vezu s uspo- 
redbom o trsu i lozi. »Ne čudi se što čovjek gazi po tebi. Pos- 
tat ćeš vino. Bio si grožđe, sad ćeš biti zgnječen... Kršćanin 

gleda vino koje se toči iz tijeska i kaže: »Razumljivo je zašto 
me svijet gazi i muči. Bio sam grožđe i postat ću vino.« Neka 
nitko ne kaže: »Naši su očevi poznavali muke, kod nas ih više 
nema.« Kad ne bi imao nikakvu muku, budi uvjeren da još 
nisi počeo biti kršćanin. Kako bi se tada ispunila riječ apos- 
tola: »Svi koji hoće pobožno živjeti u Kristu Isusu bit će pro- 
gonjeni« (2 Tim 3, 12)? Ako si započeo u Kristu pobožno živ- 
jeti, stupio si u tijesak. Budi spreman da budeš zgnječen.« 
Gospodin se posebno zaustavlja na činjenici da će njegovi 
učenici u svijetu i od svijeta biti progonjeni radi njega i nje- 
gova imena. Tu ih opet stavlja na njihovo mjesto slugu koji 
moraju biti spremni pretrpjeti sve što trpi njihov gospodar. 
Oni su ga upoznali, njega i njegovo ime kao Božjega Sina, pa 
će upravo zbog tog imena biti progonjeni. Suci »kod kršćana 
osuđuju ime a ne zlodjelo (nomen, non crimen)« (Tertulijan). 
Isusovu je pouku dobro shvatio i zapamtio Petar i kasnije je 
vjerno prenio novim kršćanskim nanaštajima: »Prestanite se 
čuditi, ljubljeni — kao da vam se što neobično događa — po- 
žaru koji bjesni među vama da vas iskuša! Naprotiv veselite 
se u onoj mjeri u kojoj sudjelujete u Kristovim patnjama da se > 


 mognete veseliti i klicati od veselja i u čas kad se objavi nje- 


gova slava! Blago vama ako vam se izruguju zbog Kristova 
imena, jer tada Duh slave, Duh Božji, počiva na vama!« (1 Pt 
4, 12-14). 

Tako svijet postupa iz zakrivljenog nepoznavanja: u Kri- 
stu nisu prepoznali Oca kojega im je objavio riječima i čude- 
sima pa neće ni u učenicima prepoznati Krista čije će ime oni 
propovijedati i u čije će ime činiti čudesa. Isus zatim potanje 
govori kako ga je svijet zamrzio bez uzroka. Liturgija nam to- 
ga ne čita da ne bismo mi sudili svijet od kojega — noseći 
kršćansko ime — dosljedno treba da trpimo. Ljude u svijetu 
može suditi samo Bog, a i to će učiniti tek na kraju. Na nama 
je da mržnju svijeta protiv Krista i nas pravilno iskoristimo. 


306 — VI nedjelja A 
VI VAZMENA NEDJELJA 


GOD. A 


1. č. Dj 8, 5-8. 14-17: Položiše na njih ruke, i oni primiše Du- 
ha Svetoga. (str. 106) 

P. p. 65, 1-3a. 4-5. 6-7a. 16 i 20 (str. 517-8) 

P. Kliči Bogu, zemljo sva! 


Djela nam apostolska ni izdaleka me opisuju svu djelat- 
nost apostola i prvih kršćanskih misionara. Tim zahvalnije i 
pozornije primamo svaki njihov izvještaj pa tako i o širenju 
nove vjere u Samariji. U Lukinim riječima me dolazi nimalo do 
izražaja neslaganje Samarijanaca s pravovj ernim Židovima ko- 
je ističe Ivan (4, 9). Uostalom, tu je sigurno bilo još mnogo o- 
nih koji su Isusa smatrali Spasiteljem svijeta (4,42) i valjda su 
bili sretni i ponosni što nitko od Samarijanaca nije sudjelovao 
u Kristovoj muci već stoga što oni o vazmu nisu išli u Jeru- 
zalem. Posve je dakle razumljivo da su u glavnom gradu Sa- 
marije jednodušno slušali đakona Filipa kad im je propovi- 
jedao Krista. To im je bilo tim lakše što je Filip svoje riječi 
potvrđivao velikim čudesima. Luka ističe da je đakon izgo- 
nio nečiste duhove i ozdravljivao uzete i hrome. Isus je dakle 
svoju moć dao ne samo svojim apostolima nego i mjihovim po- 
moćnicima. Luka ni tu ne propušta priliku da istakne značaj- 
nu notu prvih kršćanskih zajednica: »I nastade velika radost 
u onome gradu.« Može se sumnjati o kršćanstvu onih koji e- 
vanđelje ne primaju ili ne podržavaju kao radosnu vijest. 

Ono što su pioniri započinjali to su apostoli popunjavali 
i utvrđivali. Stoga su iz Jeruzalema poslali u Samariju Petra 
i Ivana, apostole koji od uskrsnog jutra više puta nastupaju 
zajedno. Filip je u Samariji krštavao u ime Gospodina Isusa, a 
to je bilo posve pravilno krštenje, jer taj izraz znači: rd Kris- 
tovoj ovlasti i prema njegovoj odredbi. Tako su kasnije iu 
Efezu krštavali »u ime Gospodina Isusa« (Dj 19, 5). Međutim, 
u oba ta slučaja govori se o još jednom dodatnom obredu ka 
popunja krštenje: polaganjem ruku (RBT) apostola oni koji su 
bili samo kršteni primaju još Duha Svetoga. Obično se to 
uzima kao podjeljivanje svete potvrde. Izvještaj je prekratak 
da bi se moglo reći nešto više i preciznije, pogotovu što se tu 
očito radi o vidljivom znaku silaska Duha Svetoga na vjernike, 
i to u vezi s njegovim izvanrednim darovima, karizmama. U 
svakom slučaju, taj tekst svjedoči o sve većem razvoju i dife- 
rencijaciji kršćanskih obreda. Kao što je Kristovo sjeme, polo- 

ženo u zemlju svijeta, zaliveno njegovom ikrvi i ojačano njego- 
vim Duhom, počelo sve wiše razvijati granu vjerske nauke i 
crkvene uprave, isto tako i liturgijskog života. U ta se tri smje- 
ra kroz povijest spasonosno razvija i primjenjuje ono što nam 
je raspeti i uskrsli Spasitelj zaslužio i ostavio. Na svemu mu 
tome s pripj. psalmom zahvaljujemo u ime svih maroda i nara- 
štaja. Svi mi imamo nebrojeno razloga i mnogo prilika da po- 
navljamo svima koji za to imaju otvorene uši: »Dođite i gle- 
dajte djela Božja: čuda učini među sinovima ljudskim«, A 
Božji darovi su osobni, od srca k srcu, pa svatko za se može 
pripovijedati: »što učini duši mojoj.« 


2. č. 1 Pet 3, 15-18: On je bio ubijen u tijelu, ali oživje duhom 
(str. 205) j 


Prvak apostola piše kršćanima o staleškim dužnostima i o 
stavu što ga treba da imaju prema progonstvima koja ih kao 
kršćane čekaju. Od svih se svjetskih prijetnji ne treba strašiti, 
dapače niti se dati od njih zbuniti. Da li je to slabom čovjeku 
moguće? Jest, ako u svojem srcu štuje Kmista kao Gospodara- 
-Kyriosa kojemu je sve podložno i koji sve vodi. Što nam tko 
može kad smo u njegovoj ruci? Neograničeno je i nepokoleb- 
ljivo je naše pouzdanje u njega. Kod bilo kakvog ispitivanja, 
javnog ili zasebnog, budimo uvijek spremni iznijeti svoje uv- 
jerljive razloge na kojima se u našem sreu temelje naša nada 
i predanost u Boga. Ne činimo to naduto i odbojno već blago 
i s poštovanjem prema svima, jer svojim svjedočanstvom za 
Boga ne želimo isticati sebe nego druge privesti na put spase- 
nja. Iz našeg postupanja neka svi vide kako nas nepravedno 
ocernjuju i kleveću te neka se zbog toga spasonosno posrame. 
To se u povijesti Crkve mije dogodilo samo jedanput. Ne tako 
davno, u jednoj zemlji, kad su čuvani reda dovodili u sudnicu 
i iz nje odvodili optužene kršćanske djevojke, čulo se kako 
ti čuvari govore: »Kad bi nas ove djevojke htjele za muževe!« 
Takve mogu biti i osuđene, ali je njihova savjest dobra i čista; 
trpe čineći dobro, : 

Ranije je Petar dva puta spomenuo Krista: njega treba 
poštovati u srcu i u Kristu se treba dobro vladati. A Krist može 
biti smisao i sadržaj našega nutarnjeg i vanjskog života samo 
ukoliko smo svjesni tko je Krist i što je on za nas učinio. Uvi- 
jek iznova treba dozvati sebi u pamet da je Isus umro zbog 
naših grijeha. Nikada ne smijemo zaboraviti da je to izveo 
onaj koji je jedini pravedan za nas, koji smo bili nepravedni 


i koji sami po sebi uvijek ostajemo nepravedni. Svrha je nje- 


gove žrtve bila da nas privede k Bogu. Zbog toga je i došao 

od Boga i k Bogu se vraća da nas uzme sa sobom. K cilju, k 
Bogu će stići samo onaj tko se priključi Kristu i uza nj osta- 
ne. Dakako, i nas čeka smrt kao što je on bio ubijen u tijelu. 
Otkupljenici ne moraju podnijeti ni izdaleka onako tešku smrt 
kao Otkupitelj, ali moramo umrijeti. Kristov je Božji duh opet 
oživio njegovo tijelo, a to je i nama zalog da će i nas uskrsnu- 
ti. Zbog toga željno očekujemo Kristov drugi dolazak. Ta silna 
nada u nama ravna cijelim našim životom. Je li tako doista 
kod mene? 


Pa 


Ev. Iv 14, 15-21: Ja ću moliti Oca, i dat će vam drugog Brani- 
telja. (str. 93) 


Sve se više približava blagdan Duhova kojim će biti zak- 
ljučena vazmena pedesetnica. Stoga će u liturgiji biti sve više 
govora o Duhu Svetom, na što moramo svratiti svu svoju paž- 
nju, naročito kad više nema duhovske osmine za kojom neki 
žale. Koliko se pripravimo na blagdan i na darove Duha Sve- 
toga toliko ćemo ih primiti za sve preostale tjedne »knoz go- 
dinu«. Pomoći nam u tom pogledu mogu i nazivi koje dajemo 
trećoj božanskoj osobi, osobito s obzirom na njegovo djelova- 
nje prema nama i u nama. Isus ga danas po prvi put naziva 


»Parakletom« (RBT), što dolazi od grčkog glagola »para-ka- ' 


160« što znači nekoga zvati u pomoć. Prema tome Duh Sveti 
je naš od Boga nam određeni Pomoćnik koji nam je kao duša 
Kristova otajstvenog tijela svima uvijek ma raspolaganju. Na 
latinski se taj njegov naziv prevodio »advocatus« koji nas 
brani, pomaže, štiti i za nas posreduje kod Oca (1 Iv 2, 2). U 
stoljećima koja su kod vjemika naglašavala osobnu i kolektiv- 
nu krivnju pred Bogom prevladavao je naziv »Consolator-Tje- 
šitelj«, jer na branitelja spada da tješi optuženog krivca. Nakon 
još potanjih ispitivanja biblicist Lagrange zaključuje: »Neka 
se napusti naziv Tješitelj. Advokat označuje posebno zvanje. 
Mislili smo na izraz Pomoćnik koji sadrži razne usluge na koje 
misli ta grčka riječ. Ali njoj se ipak najviše približuje Brani- 
telj.« 

Isusova riječ kako će moliti Oca da nam dade drugog 
Branitelja ne znači molitvu u našem smislu kad želimo neš- 
to na što nemamo pravo. U odnosima se između trojedinih bo- 
žanskih osoba radi o izvršenju njihova zajedničkog plana. Isus 
je pri završetku svoje zadaće za koju ga je Otac poslao na ze- 
mlju i on već naviješta da će Otac poslati »drugog Branitelja« 
koji će nastaviti njegovu ulogu. Iz toga je jasno da je to po- 
sebna božanska osoba, različita od druge. Duh Sveti će ostati 
s nama »zauvijek«, tj. sa svakim do svršetka života, a isto 

tako s Crkvom do svršetka svijeta. Budući da je Duh Sveti i 
Duh Kristov, njihova je zajednička prisutnost u nama i uopće . 
u Crkvi ne samo moguća nego i nužna. Još su značajni i vrlo 
sadržajni prijedlozi kojima Gospodin opisuje boravak i djelo- 
vanje Duha Svetoga u nama. Grčke prijedloge »meta, par4, en« 
točno prevode Šarić i Duda (»Evanđelje«) sa »s vama, kod vas, 
u vama«, Prvi izraz označuje drugovanje Duha Svetoga s na- 
ma, drugi njegovu osobnu nazočnost kod nas, treći njegovo in- 
timno djelovanje u nama. Boljeg Branitelja ne možemo ni za- 
misliti. 

Duh Sveti će pomagati samo Isusove sljedbenike. Svijet ga 
na svoju veliku štetu ne može primiti, jer nema oka kojim bi 
u vjeri mogao vidjeti i upoznati Božjega Duha. Ne zove se krš- 
tenje uzalud rasvjetljenjem. Kao što naše tjelesne oči moraju 
biti rasvijetljene svjetlom izvana da mogu zapažati i poznati 
predmete oko sebe tako.i duhovni vid stičemo božanskim ras- 
vjetljenjem vjere i krštenja. Svijet je mogao vidjeti Isusovo 
tijelo samo kako izgleda izvana, a njegovo produhovljeno biće 
ne može upoznati. Ta je povlastica pridržana Isusovim učeni- 
cima koji se zbog toga ne smiju smatrati sinotama. Krist će 
opet oživjeti i svojim Duhom svojima omogućiti da žive. »Izraz 
* u taj dan 'ne znači neki određeni čas i time se može shvatiti 
vrijeme između uskrsnuća i silaska Duha Svetoga. To će biti 
vrijeme rasvjetljenja, izvanrednih nutarnjih milosti, kojim će 
započeti nova era vjerskog spoznanja i osjećanja« (Lagrange). 
Sve to vrijedi i za nas, ali uz uvjet koji je ponovno danas is- 
taknut na početku i na svršetku odlomka: na Božju ljubav mo- 
ramo uzvraćati ljubavlju vršeći njegove zapovijedi. Tada će 
nam Isus sve više objavljivati samog sebe, a najviše posred- 
.stvom euharistije, 


GOD. B 


1. č. Dj 10, 25-26. 34-35. 44-48: I na pogane se izlio dar Duha 
Svetoga. (str. 108-9) 


P. p. 97, 1. 2-3ab. 3cd-4 (str. 545) 


. P. Pred poganima objavi Gospodin spasenje svoje! 


Osim izvještaja o prvom duhovskom danu valjda ni je- 
dan drugi odlomak iz Djela apostolskih nije toliko upotreb- 
ljen u liturgiji koliko ovaj. Izvadak se iz njega čita na blag- 
dan Kristova krštenja i kod mise na sam uskrsni dan, a može 
se uzeti i kod mise za svetu potvrdu. Petrov smo govor ko- 

jim, je on sam jeruzalemskoj zajednici ispripovjedio Korne- 
lijevo krštenje vidjeli na 4. vazmeni ponedjeljak. Glavne 
izvatke iz toga Lukinog teksta donosi Lekcionar i danas, te 
tako izvještajem o krštenju i o silasku Duha Svetoga na 
Kornelijevu obitelj lijepo spaja blagdane Uskrsa i Duhova. 
U tim izvacima imamo zgodne poticaje kako da proživimo 
ovo vrijeme i kako da se što bolje pripravimo na Duhove. 

Kornelije je bio poganin, ali je svojom bogobojaznošću 
i dobrim djelima zavrijedio da«mu Bog iskaže posebnu mi- 
lost. Prosvijetljen i upućen od Boga šalje on po Petra koji 
će donijeti spasenje njegovoj kući. Iako vojnički zapovjednik, 
nije ga smetalo da se baci na koljena pred Petrom. Malo 
koriste naše molitve i dobročinstva ljudima ako nisu prožeta 
poniznošću. Poniznost se traži i od onih preko kojih Bog 
daje ljudima svoje darove. Znao je to Petar i nije htio da 
primi nikakve počasti, ta on je samo čovjek i sva zahvalnost 
ljudi treba da ide Bogu. Ljudi se previše zaustavljaju na 
vanjštini pa i kod Božjih namjesnika znaju zaboraviti da se 
ne smije po njoj suditi ni prema tome postupati. Samo Bog 
gleda u srca ljudi i posve nepristrano sudi svakoga prema 
njegovim nakanama i djelima. Petar ne samo da hvali takav 
Božji postupak nego se i sam uključuje u takvo Božje dje- 
lovanje i svojim govorom pripravlja prve pogane koji će biti 
kršteni. On drži svoju običajnu katehezu o Isusu, ističući po- 
sebno njegovu smrt i uskrsnuće, a drugo prepušta Bogu. 

Bog nije vezan na sredstva i obrede koje je sam odre- 
dio za dijeljenje svojih milosti. Stoga se dogodilo, dok je još 
Petar govorio, da se Duh Sveti izlio na sve slušatelje u Korneli- 
jevoj kući. Židovski su se pratioci Petra začudili toj po- 
javi nenadanih karizmi kod pogana. Zacijelo se manje čudio 
sam Petar koga je Bog posebnim viđenjem bio pripravio na 
ono što je kanio učiniti i kod čega je tražio Petrovu surad- 
nju. Nakon silaska Duha Svetoga na Komnelijeve ukućane 
Petar kao da sam sebi i svojim pratiocima dokazuje kako se 
takvima mne može uskratiti ni krsna voda. Tako je obavljeno 
krštenje prvih pogana. Petar je rado ostao još nekoliko dana 
u toj zajednici kojoj je Bog poslao kao svoj prvi dar Duha 
Svetoga (IV euh. molitva). Ne spominje se izričito, ali mo- 
žemo slobodno pretpostaviti da se tom prigodom u Korneli- 
jevoj kući obavio i euharistijski Kristov spomen-čin. Djelo- 
vanje se Duha Svetoga u Crkvi i sada posebno očituje euha- 
ristijskim posvećivanjem za koje upravo njega izričito mole 
sve tri nove euh. molitve. 

2. č. 1 Iv 4, 1-10: Bog je ljubav. (str. 211) 


Iz odlomka Ivanove poslanice, koji smo vidjeli već 8. I, 
istaknimo barem dvije misli. Prvu nadovežimo na 1. čitanje. 
Za krštenje prvih pogana zahvalili smo pripj. psalmom Bogu 
koji je i poganima objavio svoje spasenje. Taj psalam u no- 
vom Misalu često izražava maše misionarsko raspoloženje i 
spremnost da sudjelujemo u širenju Božjega kraljevstva me- 
đu sve narode. No u Crkvi se odavna ne osjeća više nikakova 
razlika između onih koji su u nju stupili iz židovstva ili iz 
poganstva. Nakon malo desetljeća tih je drugih bilo. neprispo- 
dobivo više, a u te se ubrajaju i naši pretci. U Crkvi sada 
dolaze do izražaja druge razlike između vjernika, posebno 
s obzirom na razne rase i klase te s tim u vezi na različito 
gospodarsko stanje, obrazovanje, životni standard itd. To se 
opaža i u mnogim zajednicama, a pogotovo između kršćan- 
skih većih ili manjih zajednica po svijetu. 

Tu danas nastupa apostol ljubavi sa svojim zahtjevom: 
»Ljubimo jedni druge, jer je ljubav od Boga... jer Bog je 
ljubav.« Ne mogu svi narodi pokrenuti onako velike akcije 
kao što su njemački »Misereor« i »Adveniat« (gdje se radi o 
milijandama dinara), ali potrebnijoj braći po svijetu možemo 
i moramo pomoći i mi ma svoj način. Možda više: osobnim 
služenjem kao što to čine npr. u Indiji naši zemljaci p. Gab- 
nić i Čč. s. Terezija. I još nečim: okanimo se već jednom mo- 
ljakanja po svijetu sredstava koja su određena za mnogo teže 
potrebe nego što su naše. Ovo nije ugodno ponavljati, ali 
valjda i ovo spada na konkretno primjenjivanje: biblijskih 
tekstova na same sebe. Amo bi spadala i naša vjerska i dru- 
štvena briga za stotine tisuća naših radnika.i njihovih obi- 
telji po svijetu. Dakako, posve nesebična briga. Piscu su ovih 
redaka pričali u Kaliforniji (kamo su naši stigli pred sto go- 
dina, a imamo samo jednu hrvatsku župu) kako je jedan 
naš redovnik poslije prvog svjetskog rata među njima skup- 
ljao novce da će im sagraditi hrvatsku crkvu. Skupio je dosta 
i — nestao. ' . 

Druga je misao naglašena u zadnjoj riječi da je Bog iz 
ljubavi prema nama poslao na svijet svoga Sina kao pomir- 
nicu za naše grijehe. Veliki petak brzo prođe, ali Isusova 
žrtva na križu ne smije nikad iščeznuti iz naše pameti: Vid 
jet ćemo koliko će štete donijeti to što se sve manje moli 
krunica, posebno njeni žalosni dio, i sve manje obavlja križni 
put. Neka mas barem svjesnije i djelotvornije sudjelovanje 
kod misne žrtve, po mogućnosti svakoga dana, što više sje- 
dinjuje s našom žrtvom pominrnicom. Neprestano je trebamo, ' 
svaki od nas i cijeli svijet, u božićno doba kao i u uskrsno, 

nedjeljom kao i preko tjedna. Duše koje imaju dublji uvid 
u potove Božje providnosti, poimence Ivan Vianey, tvrde da 
bi svijet bio već propao kad ne bismo na našim oltarima 
imali božansku pomirnu žrtvu za naše grijehe. Sve njezine 
učinke liturgijski tekst me ističe, ali se u istim posvetnim 
riječima uvijek iznova čuje da se ona prinosi »na otpuštenje 
grijeha«. 


Ev. Iv 15, 9-17: Veće ljubavi nitko nema od ove: da tko život 
svoj položi za prijatelje. (str. 92-3) 


Redovito je u nedjelju 1. čitanje posebno izabrano s ob- 
zirom na glavno čitanje iz evanđelja. Ali danas je s njim u 
vezi posebno 2. čitanje. Nije isti samo pisac nego i tematika 
i poneki izraz. Perikopa je tako važna da smo je imali u dva 
dana preko tjedna (prošlog četvrtka i petka) i još danas za 
sve vjemike. Uz ono što je gore rečeno koristit će posebno 
se zaustaviti kod dviju Isusovih riječi. Prva je naglašena u 
r. ll. i radi se o tome da njegova radost postane našom 
radosti. To bi se moralo zbiti već po tome što nas veže naj- 
tješnje prijateljstvo. Malo što na svijetu donosi toliko rado- 
sti koliko prisno i trajno prijateljstvo. Ako se to doživljava 


među ljudima, pa čak i među ljudima u društvu domaćih , 


životinjskih prijatelja, što da se tek reče za prijateljstvo iz- 
među Boga i ljudi? Pogotovo kad radost koju nam nudi Go- 
spodin nije ništa drugo nego nastavak radosti koju on uživa 
u Ocu i u njegovoj ljubavi. Kao što je njegova radost u Ocu 
po ljubavi potpuna, tako on želi da sličnu radost ima i u 
nama. 

Dakako, on kao naš božanski prijatelj tu će radost u 
nama osjećati ovisno o mjeri radosti koju budemo mi u nje- 
mu osjećali, jer radost je među prijateljima posve uzajamna. 
Gospodin ne propušta da i ovdje naglasi što se od nas nužno 
traži da se stekne i zadrži ta prijateljska radost: treba da 
čuvamo i vršimo njegove zapovijedi. I opet nam stavlja sebe 
za uzor: kao što je i on čuvao zapovijedi svog Oca. Uz to u 
srednjem (12.) i u zadnjem retku odlomka Isus ponovo sve 
svoje zapovijedi koncentrira na jednu jedimu: da se ljubimo 
između sebe. Kojom mjerom? Kojom je on nas ljubio i ljubi, 
a to je pokazao — kao što ističe i naslov odlomka — kad je 
svoj život položio za nas. Još dodajmo: kad nam u pričesti 
pruža svoj život da bude naš život. 

Ljudski život uopće pa tako i kršćanski, dapače on još 
više, nije naš u tom smislu da sami biramo što, gdje, kako 
dugo i u kojim okolnostima treba da radimo. Ako to posve 
ne vrijedi za zemaljske poslove za mašu nadnaravnu zadaću 

i svrhu vrijedi ono što je u današnjem evanđelju Isus kazao 
svojim učenicima: »Ne izabraste vi mene, nego ja izabrah 
vas.« Za svjetske grane nauke redovito učenici biraju učite- 
lja koga hoće i dokle hoće. Kod božanskog je Učitelja druk- 
čije: on je nas odabrao, on nam preko svojih namjesnika 
određuje mjesto i okolmosti gdje ćemo obavljati ono što smo 
naučili u njegovoj školi, u kojoj se zapravo uvijek nalazimo 
i ne smijemo je napustiti. Samo pod tim ćemo uvjetima do- 
nijeti trajne plodove koje je on u svakome od nas omogućio 
i koje s pravom očekuje. Dakako, ne za sebe nego da taj rod 
ostane našom svojinom zauvijek. Naši su dakle životni plo- 
dovi ovisni o izboru što ga je Gospodin učinio s nama, o 
mjestu i okolnostima u koje nas je on postavio i konačno od 
molitve kojom od Oca neprestano tražimo u Isusovo ime da 
nam dadne sve što mam je potrebno da postignemo svoju 
životnu svrhu. 


GOD. C 


1. č. Dj 15. 1-2. 22-29: Duh Sveti i mi odlučili smo ne stav- 
ljati na vas nikakva drugog tereta osim ovoga potreb- 
noga. (str. 113) 


P.\p. 66, 2-3. 5. 6 i 8 (str. 518) 


P. Neka te slave narodi, Bože, svi narodi neka te slave! 


U ime nanoda i za Božji narod koji se danas okuplja oko 
oltara misnik na početku moli zbornu molitvu: »Učini, sve 
mogući Bože, da ove radosne dane, koje proživljavamo na 
čast usknsnulog Gospodina, slavimo pravim raspoloženjem i 
da ono čega se ovih dana sjećamo uvijek djelom izvršujemo.« 
Na nebrojeno načina Crkva neprestano moli za istu milost: 
da svi njezini članovi provode u djelo ono što s njom vje- 
ruju i slave. Crkvena uprava domišljava se svim mogućim 
putovima i sredstvima da pomogne Božji narod u tom teš- 
kom i odgovornom poslu. Njezina svećenička, učiteljska i up- 
ravna služba poduzima i izvanredne korake u tu svrhu, a 
među tima se ističu crkveni sabori. Koliko se nada polagalo 
i još uvijek polaže u zadnji, po redu XXI opći a po imenu 
II vatikanski sabor! Tzv. apostolski sabor po svojim mnogim 
posebnostima ne spada u opće crkvene sabore, ali ipak litur- 
gija želi da se njegov dekret čita Božjemu narodu jedne ne- 
djelje barem svake treće godine. U četvrtak smo i petak vid- 
jeli što je apostolski sabor značio za mladu Crkvu i što nas 
on uči. 

U tom se razmišljanju nismo zaustavljali kod izričitih 
zabrana koje su apostoli pod vodstvom Duha Svetoga nare- 
dili tadašnjim vjernicima. To se odnosi na neke vrsti hrane 
i na određeno moralno ponašanje. Pogani su idolima, kao 
uostalom i Židovi u svojem hramu svome Bogu, žrtvovali 
toliko životinjskog mesa da je nastao običaj prodavati ga u 
javnim mesnicama. Budući da je to meso na neki način pri- 
padalo idolima, smatralo se da s njima dolazi u vezi tko od 
njega jede i da se okalja onaj koji blaguje ono što je »oka- 
ljano idolima« (1 Kor 8, 1). Da se nitko zbog toga ne sablazni, 
apostoli su smatrali potrebnim da se od toga mesa uzdrže 
svi sljedbenici pravoga Boga. Obzir prema braći koja su do- 
šla iz židovstva tražio je da isto tako svi kršćani ne jedu 
jela spremljena od životinjske krvi ni mesa iz kojega nije 
istekla krv. To su zabranjivali različiti Mojsijevi propisi iz 

uvjerenja starih da je u krvi snaga i život svega živoga pa 
da prema tome čovjeku ne dolikuje toliko se spajati sa živo- 
tom životinja. Iako treća zabrana govori općenito o bludu, 
redovito se tumači da se odnosi na obdržavanje Mojsijeva 
zakona (Lev 18, 6-18) s obzirom na razne zapreke i zabrane 
prigodom sklapanja ženidbe. 

Disciplinski se propisi svih zemaljskih ustanova s vreme- 
nom i s novo nastalim prilikama mijenjaju, pa tako i u Crkvi, 
u koliko nisu božanskog porijekla. U naše je dane Crkva 
svela na najmanju mjeru sve odredbe gledom na post i nemrs, 
ali upravo stoga ne bi trebalo smetnuti s uma da to svlada- 
vanje nadomjestio drugim (najčešće se spominje s tim u 
vezi pušenje, razna zabavna sredstva itd.) i uopće dobrim 
djelima. A što se tiče bludnosti , s obzirom na bračni i pred- 
bračni život, u naše se doba pravim kršćanima kao same od 
sebe nameću tolike dužnosti da je o tome dosta raspravljao 
II vat. sabor i donio važne upute za ozdravljenje obiteljskog 
života (C 11, 35, 41; Cus 47-92; Od 3-7; L 11). Uz to je Pa- 
vao VI bračnim drugovima uputio posebnu encikliku o do- 
stojanstvu i o dostojnom shvaćanju ljudskog života i braka. 
Samo po imenu su katolici oni koji prelaze preko svih tih 
uputa Bogu odgovorne crkvene vlasti. Ako u tom pogledu 
ne možemo drugo, barem pripj. psalmom molimo da svi na- 
rodi i sve obitelji upoznaju Gospodnje putove i idu po njima. 


2. č. Otk 21, 10-14. 22-23: Pokaza mi sveti grad gdje silazi 
s neba. (str. 229-30) 


Amđeo je novozavjetnom proroku pokazao s neke visoke 
gore, što treba uzeti u prenesenom smislu, nebeski Jeruza- 
lem. Kad je rečeno da je u njemu Božja slava (RBT), onda 

se ljudskim jezikom ne da ništa veće izreći. Ivan ipak sjaj 
svetoga grada uspoređuje s blještavilom dragog kamena jas- 
pisa kod čega ističe da je on proziran. To nas može podsjetiti 
na buduću stvarnost da će u nebu svi ljudski elementi biti 
tako produhovljeni i posvećeni da će se i kroz njih odrazivati 
sjaj Božje slave. Posvećenje, koje je uvjet ulaska u nebo 
obavlja se na zemlji, a najviše svetim sakramentima. U tu 
je svrhu prikladna današnja molitva kojom ulazimo u Kri- 
stovu žrtvu na oltaru: »Neka k tebi, Gospodine, uzađu naše 
molitve zajedno s žrtvenim darovima da se mi, očišćeni tvo- 
an pa prikladno združimo s otajstvima velike lju- 
DAVI.« 

Ivan je u viđenju na zidovima nebeskog Jeruzalema iz- 
brojio dvanaest vrata, po tri sa svake strane svijeta. Tim su 
bili označeni ulazi za dvanaest plemena sinova Izraelovih 
među kojima se broje ne samo starozavjetni Božji izabranici 
nego i neprispodobivo brojniji novozavjetni. Sam Ivan ističe 
tu činjenicu podatkom iz viđenja da su na dvanaest teme- 
ljnih kamenova nebeskog Jeruzalema napisana imena dva- 
naestorice apostola. Crkva od početka kao jednu od svojih 
bitnih oznaka spominje i svoje apostolstvo preko kojega smo 
svi mi kršćani najuže povezani s onim koji ih je odabrao 
poučio, posvetio i poslao. Za nas je isto tako konkretno da je 
sveta dvanaestorica u svim kršćanskim naraštajima prisutna 
i djelatna po biskupskom kolegiju cijele Crkve, pod vodstvom 
rimskog biskupa kao što je Petar bio na čelu apostola. 

' Važan je još jedan podatak iz Ivanova viđenja. Prorok 
je opazio da u nebeskom Jeruzalemu nema hrama. »U no- 
vom svijetu Bog nije više kao nekoć vezan za jedno mjesto. 
On je sad »sve u svemu« (1 Kor 15, 28). Zato nema hrama 
kao posebnog mjesta gdje Bog stanuje. Odsada se ljudi Bogu 
klanjaju »u Duhu i istini« (Iv 4, 24)« (Rupčić). Posve u smislu 
Ivanove teologije, nebeskom Jeruzalemu ne treba neko stvo- 
reno svjetlo, jer Božji sjaj rasvjetljuje sve što je u njemu 
a kao svjetiljka služi božansko Janje. Ono nam je vječno 
svjetlo vjere i milosti donijelo na svijet (Tv 1, 5. 9; 3, 19; 8 
12; 9, 5; 12, 46); ono će nas sa svijeta ponijeti u vječnu svjet- 
lost. Također i to je povezano s euharistijom pa je i u tom 
pogledu vrlo prikladna današnja popničesna molitva: »Sve- 
mogući vječni Bože, koji nas Kristovim uskrsnućem obnav- 
ljaš za vječni život, umnoži u nama plod vazmenog otajstva 
i ulij u naša srca krepčinu spasonosne hrane.« 

Ev. Iv 14, 23-29: Duh Sveti će vas naučiti sve što vam rekoh. 
(str. 92) 


S obzirom na predstojeću pripravu, koja je za blagdan 
Duhova svima potrebna, kod ovog se odlomka danas mo- 
žemo posebno zaustaviti na dvama središnjim retcima. O dru- 
gima je i onako bilo više govora u ponedjeljak i utorak. Isus 
je za vrijeme svojega zemaljskog života učenicima i svima 
koji su ga htjeli slušati govorio ono što mu je bilo određeno 
od Oca. U njegovu je poslanju sa strane Oca bilo uključeno 
sve što je Božja Riječ trebala da objavi svijetu prema nacrtu 
Božje ljubavi i prema mogućnosti ljudskog shvaćanja. Kad 
Sin završi svoju ulogu, nastavit će je do svršetka svijeta 
Očev i njegov Duh. »Taj je Duh, kako Gospodin na tom mje- 
stu po prvi put izričito ističe, Sveti Duh. Time se on naj- 
dublje razlikuje od svakoga drugog duha i očituje se kao 
Božji Duh. Svetost je Božja povlastica, ono što je u Bogu 
najbožanstvenije. Serafi koji najbliže stoje Božjem prijesto- 
lju ponavljaju samo pohvalu njegovoj svetosti. Stoga se prvi 
i bitni učinak, kad u neku dušu dolazi Duh Sveti i u mjoj 
djeluje, sastoji u tome da je posvećuje. On je svojom bo- 
žanskom svetošću potvrđuje u posvetnoj milosti. Tu svetost nuž- 
no pretpostavljaju darovi Duha Svetoga kojima on dušu vodi 
i poučava« (Rebstock). 

Isti pisac lijepo nastavlja tumačiti što znači izraz kad 
Isus kaže: »Otac će poslati Duha Svetoga u moje ime.« Tko 
bi već htio taj hebraizam prenijeti u naš jezik, mjesto »zbog 
mene« bolje bi kazao »po meni« ili slično. »Izraz ,u moje 
ime' govori kako Bog-čovjek kod poslanja Duha Svetoga sud- 
jeluje u najširem i najdubljem smislu. Otac šalje Duha po 
Sinu; njegovo se poslanje temelji na zaslugama i molitvi 
utjelovljenoga Božjeg Sima; vrši se posredstvom Kristove 
ljudske naravi za njegovo otajstveno tijelo, a u svrhu nutar- 
nje i vanjske izgradnje tog tijela.« Djelovanju se Duha Sve- 
toga posebno pripisuje poučavanje i prosvjetljivanje duša. 
Dakako, s tim je poučavanjem združeno i božansko jačanje 
da možemo izvršiti ono što nas on uči. To vrijedi za svaku 
dušu i za čitavu Crkvu, kako se to vidi od njezina početka. 
Augustin nas podsjeća da je Božji Duh naredio Petru neka 
ustane i pođe s ona tri čovjeka koja su došla od stotnika 
Komelija, a zapravo poslana od Duha (Dj 10, 20). Slični se 
izrazi nalaze na mnogo mjesta Djela apostolskih, toliko da 
tu knjigu neki zovu »Evanđeljem Duha Svetoga«. Što je vri- 
jedilo o prvoj Crkvi vrijedi također i o svakom razdoblju 
njezine povijesti, u što treba konkretno vjerovati. Nama to 


6. ponedjeljak -— 317 


ne bi smjelo biti teško kad sve više uživamo plodove suvreme- 
nog »prolaza Duha Svetoga kroz njegovu Crkvu« kako je Pio 
XII i poslije njega II vat. sabor (B 43) nazvao liturgijsku 
obnovu našeg vremena. 


PONEDJEDLJAK 


l. č. Dj 16, 11-15: Gospodin joj otvori srce tako da se pri- 
kloni Pavlovima riječima. (str. 114) 


P. p. 149, 1-2. 3-4. 5-6a i 9b (str. 585-6) 
P. Gospodin ljubi narod svoj. Ili: Aleluja. 


Za sva će se vremena makedonski grad Filipi spominjati 
kao prva evropska postaja velikog apostola Pavla. Kršćan- 
skoj je zajednici u tom gradu Pavao kasnije napisao svoju 
najsrdačniju poslanicu iz koje se i sada osjeća koliko je tokom 
svoga života bio s njom povezan. Stanovnici su Filip4, kao 
redovito po primorskim krajevima, bili miješana porijekla. 
»Muškarci su bili jedri, grubi, ponosni i buntovni, žene slo- 
bodne, iskrene i nezavisne. One su govorile javno o politici 
i sudjelovale u izborima i nemirima. Kad bi te žene postale 
kršćanke, imale bi velik utjecaj« (Holzner). Pokazalo se to i 
na Lidiji, prvoj nama poznatoj obraćenici na evropskom tlu. 
Našla se među slušateljicama Pavla kad je on prve subote 
po svojem dolasku, u pomanjkanju mjesne sinagoge, govorio 
kod rijeke izvan gradskih vrata. »Moramo Luki biti zahvalni 
na lijepim riječima kojima nas upoznaje s početkom Lidijina 
obraćenja i koje nam odaju njegovo razumijevanje ženskoga 
srca i djelovanja milosti. »Gospodin joj otvori srce tako da 
se _prikloni Pavlovim riječima.« Lidija je bila razborita žena 
koja je sve što je činila dobro promislila. Ali sada se nije 
kolebala. Izvanredno se brzo odlučila da se pokrsti. Možda 
je Pavao još istoga dana, to jest u noći od subote na nedje- 
lju, pošao sa svojim drugovima i obraćenim ženama do rijeke 
na kojoj je obavljeno krštenje. Hrabra je Lidija svojim od- 
lučnim nastupom i snažnim glasom sposobne domaćice brzo 
dovela svu svoju služinčad na krštenje.« Uz to je Pavla i 
njegove drugove pozvala da stanujuju u njezinoj kući koja 
je tako postala prva kršćanska crkva u Evropi. 

»Posvuda se može naći onih koji se klanjaju Bogu. Lidija 
nije bila Židovka, a ni povučena domaćica kako su onda za- 
mišljali ženske, što negdje traje do danas. Bavila se trgovi- 
nom, a to je zvanje u koje se lako uvuče nepoštenje i pri- 
jevara. Bila je, jednom riječi, emancipirana žena kakve u 

naše dane putuju u hlačama i s muškima saobraćaju ravno- 
pravno, a koje mi — pobožan svijet — vrlo često gledamo 
sumnjičavo te ih na temelju neke okolnosti, koja sama po 
sebi nema nikakva moralnog značenja, krivo sudimo i ironi- 
ziramo« (Zarri). lako je ovo možda previše konkretan ženski 
plaidoyer, treba priznati da prava apostolska duša, a takva 
je sigurno bila Pavlova, ne gleda mnogo na vanjštinu i ne 
sudi po njoj. Kad netko pokazuje dobru volju i kad je spre- 
man surađivati s Božjem milošću, na putu je k Bogu za sve 
drugo lako i dolazi kao samo od sebe. Kad bismo se mi samo 
znali prilagođivati jedan drugome! ' 

Za prvi Pavlov uspjeh u Evropi pripj. psalmom pjevamo 
Gospodinu pjesmu novu. Koliko je otada po svim evropskim 
krajevima odjeknulo njegove hvale »u zboru svetih« po crk- 
vama, samostanima i kršćanskim kućama! A ako je Crkva 
kroz toliko stoljeća imala u Evropi svoje glavno uporište i 
polje rada, neka unaprijed svoju posredničku ulogu prema 
drugim zemljama i narodima obavi bolje nego je to učinio 
stani Izrael! Bog će svaki narod ljubiti kao svoj narod ako 
taj ostane ponizan, a poniznost traži da drugome posreduje- 
mo Božje darove kao Božje a mne kao svoje. Cilj je da po 
svemu svijetu slave Boga svi koji su mu posvećeni. 


Ev. Iv 15, 26-16, 4a: Duh istine svjedočit će za me. (str. 93) 


Gospodin -opet govori o Duhu Svetom kojega će on po- 
slati od Oca i sada za njega tvrdi da će on pred svijetom 
nastupati kao Kristov svjedok. U malo riječi sadržano je 
mnogo toga što nam govori o međusobnim odnosima između 
triju božanskih osoba i o njihovu zajedničkom nastupanju 
prema vani. Još je jedanput posve jasno da je Duh Sveti 
posebna božanska osoba koja izlazi od Oca i Sina. O prvoj 
je osobi to rečeno izričito, a o drugoj kad se veli da će ona 
poslati treću. Nauka je tako izražena da se može uzeti da 
Duh Sveti izlazi od Oca i Sina (kako uče zapadni teolozi), ili 
od Oca po Sinu (kako se izjašnjavaju istočni crkveni oci). 
Svojim svjedočenjem za Krista Duh Sveti dokazuje posebnost 
svoje osobe, jer svjedočiti može samo osoba za drugu osobu. 
Sjedinjeni s Duhom Svetim i mi njegovom pomoći svjedo- 
čimo za Krista. »Na Duhove se ukazao takav sjaj milosti, 
tolika punina Duha Svetoga, iz usta su propovjednika izišle 
tako sadržajne riječi dragocjene istine da je to navelo veliko 
mnoštvo Kristovih protivnika i ubojica te su sad postali 
spremni umrijeti za njega. To je učinio Duh Sveti prije obe- 
ćam i tada poslan... I zaista Duh Sveti, svjedočeći za Krista 
i sino jačajući njegove svjedoke, Kristove je prijatelje oslo- 

bodio straha i mržnju je njegovih neprijatelja pretvorio u 
ljubav« (Augustin). 

Davno je opaženo da se kod dijeljenja Ivanova Evanđe- 
lja na poglavlja nije smjelo tu početi novim poglavljem. Isu- 
sova se misao, naime, ne prekida: on predviđa da će njegovi 
apostoli svjedočiti za nj, a time ih upozorava da se ne poko- 
lebaju kad i za njih nastupe teški trenuci. On svojima navi- 
ješta da će ih zbog Oca i zbog njega izbacivati iz sinagoga, što 
se već događalo za Isusova života (Iv 9, 22), Još više: vjerski 
se fanatizam zna tako izopačiti da, tobože u ime Boga, može 
počiniti velika zlodjela. Tada je bila raširena rabinska uz- 
rečica: »Tko prolije krv bezbožnika izjednačuje se onome koji 
prinosi žrtvu.« Silma je moć zla duha i velik je njegov utje- 
caj na ljude kad ih zna toliko zavesti da se čak mrze na 
temelju onoga što bi ih moralo i više manje moglo spajati. 
Tu se ne radi samo o religioznoj izopačenosti, nego slično 
postupa i svaka ideologija koja želi da nadomjesti od Boga 
objavljenu vjeru. Sve je to Isus predvidio, sve nam je to 
navijestio. Prema tome ne treba da se čudimo ni jednoj, ma 
kako strašnoj pojavi u povijesti. Njegove nas riječi, uz isku- 
stvo kroz stoljeća treba da samo učime spremnima da zbog 
Isusa sve pretrpimo, a ni zbog čega ne činimo da drugi trpe. 


UTORAK 


1. č. Dj 16, 22-34: Vjeruj u Gospodina Isusa, pa ćeš se spasiti 
ti i tvoj dom. (str. 114-5) 


P. p. 137, 1-2a. 2bc-3. 7c-8 (str. 578) 
P. Gospodine, nek me tvoja spasi desnica! Ili: Aleluja. 


Iz života arškog župnika znamo da je svaki svoj pasto- 
ralni uspjeh morao »platiti« većom svojom pokorom ili većim 
smetanjem rogonje. To se više puta na razne načine obisti- 
nilo i kod apostola Pavla, npr. na njegovoj prvoj postaji u 
Evropi. Poslije krštenja vrijedne IfZdije, njezinih ukućana i 
drugih u Filipima Pavao i Sila su doživjeli da su ih tu žesto- 
ko bičevali po golu tijelu i još ih onako okrvavljene bacili 
u tamnicu. Tko zna kakvim ih je zločincima držao čuvar 
tamnice kad mu je bilo naređeno da ih dobro čuva. Takvi 
su nekako po potrebi službe vrlo revni pa je tako čuvar 
Pavla i Silu ne samo zatvorio u najdublju i najsigurniju 
ćeliju svoje tamnice nego im je okovao i noge. Gospodin je 
sve to dopustio da se njegov skori zahvat pokaže još očiti- 
jim, kao što su stražari i pečati na Isusovu gobu još veći 


dokazi Kristova uskrsnuća. Istina, Pavao i Sila nisu znali 

kako će se situacija dalje razvijati i tim je pohvalnije njihovo 
vladanje u tamnici. Išibani do krvi i okovani u tamnici oni 
usred noći molitvom i pjesmom slave Gospodina. Tko u god. 
A bude redom pratio ova razmišljanja, sam će se od sebe 
sjetiti nedjeljnih Petrovih riječi iz njegove 1. poslanice da 
se od progonitelja ne treba dati ni zastrašiti ni zbuniti. Vidi 
se kako su se apostoli držali onih preporuka koje su davali 
drugima. 

Bog se ne da nadmašiti u velikodušnosti i eto naglog 
oslobođenja za Pavla i Silu. Mogao je to biti i naravni potres 
koji bi otvorio sva vrata tamnice, ali je on prouzročio da su 
svima spali i okovi. Svoju je revnost u službi čuvar sada 
htio pokazati oduzimanjem svoga života da se ne mora sra- 
miti i odgovarati što su se našli na slobodi sužnji koji su 
mu bili povjereni. U takvom njegovu raspoloženju sigurno 
ga je još više od potresa začudio Pavlov glas da su svi zatvo- 
renici ma svojem mjestu i da se stoga ništa ne boji za sebe. 
Luka nam nije zapisao kako je Pavao uspio zadržati druge 
sužnje da se ne dočepaju slobode koja im se sama ponudila. 
Bit će to uspjeh onoga njegova pjevanja sa Silom, možda 
i kakva kratkog nagovora, a najviše Božje milosti. To je troje 
proizvelo i potpun preokret u postupku čuvara tamnice. Ako 
se prije bojao odgovornosti pred ljudskim poglavarima, gada 
su potres i još više Pavlovo držanje učinili da se bojao meke 
više gile za koju nije znao ali je bio siguran da je ona po 
srijedi. Ako mu je strah izvukao iz duše pitanje što mu treba 
činiti, neustraživost je i plemenitost srca pokazao time što je 
Pavla i Silu sam izvukao iz tamnice i oprao im krv od rana. 
Tako može samo Bog mučitelje svojih slugu pretvoriti u nji- 
hove nježne dobmočinitelje. Krštenje je čuvara i njegove obi- 
telji uslijedilo kao plod svega toga zbivanja, a tome se može 
pripisati i veselje novokrštenih. 


Zahvalno raspoloženje krstitelja i krštenih nakon čitanja - 


prelazi i na mas te ga, izražavamo vrlo prikladnim ps 137. 
Ne smijemo pretjeravati dovodeći u vezi biblijske tekstove 
koji su nastali u sasvim raznim okolnostima, ali ako se to 
gdje smije, onda je to slučaj sa psalmima koji su redovito 
molitve koje se, općenito uzevši, mogu primijeniti u svim 
mogućim potrebama onih koji traže pomoć od Boga. Nisu 
li možda Pavao i Sila one ponoći u tamnici pjevali baš ovaj 
ili koji sličan psalam? U svakom ga slučaju možemo mi po- 
navljati njihovim tadanjim raspoloženjem i to, dakako, sa 
svrhom ne da ponavljamo neponovljivo nego da sebe i sve oko 
sebe potičemo na slično pouzdanje i zahvalnost prema Bogu 
u svim poteškoćama na koje ćemo naići danas ili bilo kada. 


————————————_ E M1 


Ev. Iv 16, 5-11: mem 
(str. 93) 11: Ako ne odem, Branitelj neće doći k vama. 


u Poznavaoci istočnih jezika spominju d ji 
više puta podrazumijevati neki va koji roka bo ni ova 
ne spominje izrijekom. Tako i ovdje u r. 10, 6 mnogi prije- 
vodi, pa i naš, s pravom dodavaju jedno »više«. Apostoli su 
naime, zapravo dva puta (Petar u 13, 36 i Toma u 14 5) već 
pitali Učitelja kamo ide. Isus kao da se čudi što ih njegovi 
ave tako malo zanimaju te u žalosti zbog njegova odla- 
s. neće da uvide kako će taj poslužiti njegovoj proslavi (14, 

yi njihovoj koristi o kojoj će sada potanje govoriti. Otvo- 
reno im govori i potvrđuje da je istina jedino to: ne bude li 
on otišao od njih, neće im doći Duh Sveti. Apostoli nisu poz- 
navali taj Božji plan, ali ga je poznavao i upravo izvršavao 
Sin Božji. Najprije je on došao na svijet da poslije njegove 
smrti, uskrsnuća i uzašašća sađe na njegove sljedbenike treća 
božanska osoba. Duh Sveti će pojedine vjernike i svu Crkvu 
Božju kroz sva stoljeća posvećivati svojim darovima. Njegovo 
će prisustvo i djelovanje biti vremenski i prostorno općenitije 
i još intimnije od onoga što su ga uživali dok je Isus bio 
tijelom među njima. To, dakako, treba shvatiti tako da je 
to djelovanje Duha Svetoga i Isusovo, jer je Duh Sveti i 
njegov Duh. Sve obuhvaća jednom rečenicom Augustin: »Kad 
Krist tijelom ode od njih, duhovno će biti uz njih ne samo 
Duh Sveti nego također i Otac i Sin.« 
. U ta tri retka Gospodin je desetak puta izrazima »vama« 
i »vas« naglasio što će dolazak Duha Svetoga značiti za nje- 
gove učenike. On će doći njima i za njih, ali će ujedno izvr- 
šiti i svoju važnu ulogu prema svijetu, što je opet trebalo 
da učenike utješi i ojača. Oni već znaju da će ih svijet pro- 
goniti kao što je progonio i njihova Učitelja. Drugom im je 
prigodom (Mt 10, 18-20) navijestio da će ih ljudi izvoditi pred 
sudove. Pravo dakle imaju oni tumači koji zamišljaju da Isus 
slijedećim izrekama opisuje kako će božanski Branitelj u toj 
ia .. ne samo njegove nego i uvjeriti tužitelje, svi- 

la se u ožjim očima upravo on nalazi na ženičkoj 

klupi da od Duha istine bude osuđen. To maki 
tumačima i glagol »eleghein — iznositi dokaze, uvjeravati« 
što je također uzeto iz sudbenog postupka kad odvjetnik ne 
samo nastoji obraniti svoga štićenika nego upravo zato i tu- 
žitelju dokazati da nema pravo nego krivo. Po tome tumače- 
nju Isusove riječi mnogo dobivaju na konkretnosti i plastič- 
nosti. Duh Sveti će uvijek iznova — er se ne radi o konač- 
nom sudu nego o uvjeravanju za života sa svrhom da pomaže 
i spašava — dokazivati svijetu da je on u grijehu i zabludi 

što mije htio Isusa primiti kao Spasitelja i pokloniti mu svoju 
vjeru. Iz toga slijedi da Isus ima pravo (pravednost), a svijet 
krivo, o čemu bi se svi morali uvjeriti Kristovom proslavom, 
tj. njegovim uskrsnućem i uzašašćem k Ocu. Konačno, trebalo 
bi da se svijet uvjeri da će ustraje li u skrivljenom grijehu, 
biti osuđen kao što je već osuđen i poražen sotona, knez 
ovoga sviljeta. A kako je on nemoćan ne samo pred Gospo- 
dinom nego po njegovoj ovlasti i pred njegovim učenicima, 
pokazalo se nebrojeno puta u Isusovu životu iu životu prve 
Crkve, a sve na temelju Isusove pobjede na križu i nad smrću 
uskrsnućem. Iz svega toga možemo zaključiti koliko smo 
sretni i koliko treba da budemo zahvalni Bogu što nas je 
izbavio od toga zavedenog, okrivljenog i osuđenog svijeta. A 
ta mam je milost dana uz obavezu da prema svojim prilikama 
i sposobnostima pomognemo onima koji se još nalaze zarob- 
ljeni od svijeta. 


SRIJEDA 


1. č. Dj 17, 15. 22-18, 1: Što vi ne znajući štujete, to vam ja 
navješćujem. (str. 115-6) 

P. p. 148, 1-2. 11-12. 13-14a. 14bed (str. 585) 

P. Puna su nebesa i zemlja slave tvoje! Ili: Aleluja. 


i je i skoro neopazice kršćanstvo po Pavlu ušlo u 
o. pobožna žena s još nekoliko drugih u neznat- 
nom gradu Filip&4 bili su prvi evnopski sljedbenici Nazareća- 
nina. Takvi su Božji putovi. Ali ako želiš pridobiti Grčku i 
Evropu, Pavle, moraš u središte grčke mudrosti i naobrazbe, 
u Atenu. On to zna najbolje i eno ga na putu prema Ateni. 
A ma odlasku iz Filipa sigurno je odlazio S raspoloženjem 
koje je Schneller (kod Holznera) izrazio ovim usklikom: »Ple- 
menitih li žena filipinskih! Stoje kao svete pojave pred vra- 
tima Evrope i dovikuju svim našim sestrama da je kršćan- 
skim ženama našega kontinenta u Crkvi povjerena sveta pai 
sija; to jest misija da budu svećenice, njima je prvima bila 
povjerena ona sveta vatra koja je Evropu učinila sretnom i 
velikom.« A sam Holzner dodaje: »Što bi bila kršćanska 
Evropa bez kršćanske majke, supruge i sestre, kao djevičan- 
sko-majčinske pomoćnice u neizmjermoj ljudskoj bijedi?« Ovi 
su navodi ovdje doneseni i zato da se bolje uoči tko je prvi 
prihvaćao i širio kršćanstvo. Nisu to bili naduti atenski 
mudraci. ; 

Nebrojeni su izrazili udivljenje Pavlovu govorw na Areo- 
pagu. Nigdje nije tako očito pokazao da je kao Kristov apo- 
stol »dužnik i Grcima« (Rim 1,14) i da je pred njima nastu- 
pio kao Grk. Posebnost je, naime, toga Pavlova govora da, 
protiv svom stalnom običaju, Krista uopće ne spominje. Sat- 
kam ja više filozofski nego teološki, već zato jer je grčka 
filozofija vodila u teologiju. Ne samo da su oni u svakoj 
naravnoj sili i izvanrednoj pojavi gledali neko božanstvo te 
da su prihvaćali i božanstva drugih naroda — kao i drugi, 
posebno Rimljani, njihova — nego su eto podigli i žrtvenik 
»Agnosto the — nepoznatome bogu«. Nastojao im se dakle 
s te strane približiti i filozofskim im umovanjem zajedno 
s citatima iz njihovih pjesnika pokazati pravog Boga i nje- 
gova svojstva. Htio ih je od materijalnih kipova i materija- 
lističkog shvaćanja bogova dovesti do duhovnoga Gospodara 
neba i zemlje. Uz to im u ime toga Boga poziva na obraćenje 
da se priprave na njegov sud, jer je uzaludno svako rasprav- 
ljanje o Bogu, ako se znanje o njemu ne primijeni na svoj 
život. Tu je Pavao mislio nadovezati svoju običajenu kristo- 
lošku katehezu, ali mu nije bilo dano niti da spomene ime 
ljubljenog Spasitelja. Bio je prekinut netom je spomenuo 
uskrsnuće od mrtvih, a da pravo ni ne znamo jesu li ludošću 
smatrali Kristovu smrt na križu (1 Kor 1, 24) ili su se spo- 
takli ma riječi o uskrsnuću tijela oni, koji su prema svojim 
filozofima držali da je duša besmrtna ali da tijelo umire 
zauvijek. Dok se većina počela Pavlu rugati, neki su ozbilj- 
niji sačuvali grčku otmjenost i obećali ga opet slušati, a neki 
su i prigrlili vjeru. 

Holzner i tu majstorski, na temelju kasnije pisanih Pav- 
lovih riječi, nastoji opisati raspoloženje apostola: »Pavao osje- 
ća da je doživio poraz. Tako Pavao ode od njih žalostan i 
razočaran. Govorio je više sebi nego Timoteju: »Loše, vrlo loše. 
Bolje bi bilo da nisam spomenuo uskrsnuća i da sam prije 
toga ispričao Isusovu povijest. Dosta mi je tih umišljenih 
učenjaka. Bolje će biti da se ponovo vratim jednostavnom 
narodu. Isprazno znanje nadima čovjeka. Ubuduće neću više 
govoriti o grčkoj mudrosti nego jedino o Kristu i ludosti 
kniža. Timoteju, to su ljudi o kojima Sveto pismo govori: 
Provode svoj život u brbljanju.« 


Ev. Iv 16, 12-15: Duh istine uvodit će vas u svu istinu. (str. 
93) 


Ljudski su pojmovi i prema tome i izrazi uvijek ogra- 
ničeni, pa i onda kad govore o Bogu, ili kad ih upotrebljava 
Bog sam ili posredno preko svetih pisaca. Tako je npr. i 

s riječju »istina« kojom Isus ponovno označuje Duha Svetoga 
(14, 17; 15, 26; 16, 13). Jednostavno se može dovesti u vezu 
da je treća božanska osoba »Duh istine«, jer je Isus istina 
(14, 6), a Duh Sveti je i Duh Isusa, dakle Istine. Međutim, 
osim tog značenja, »istina« je i skup činjenica i istina koje 
je Bog namijenio objaviti ljudima. Isus ih je već saopćio 
svojim učenicima (15, 15), ali ne sve, jer sada prije njegove 
smrti i proslave, s kojom je spojen dolazak Duha Svetoga, 
ne bi mogli toga podnijeti, shvatiti i prihvatiti. Stoga im 
Gospodin još i time želi predočiti kako je dobro i potrebno 
da on otiđe od njih da tako dade mjesto Duhu Svetome koji 
će ih uvesti u svu istinu. Veliko je to Isusovo obećanje, a 
proteže se prema općem shvaćanju na svu povijest Crkve. 
Ako svjedoči o ljudskoj ograničenosti, isto tako ono pokazuje 
neiserpivu dubinu Božje istine i, što je u nekom smislu za 
nas još važnije, Božju volju da nas sve više uvodi u svoju 
istinu. Koliko? Koliko budemo mi sposobni i spremni. 

Bilo je egzegeta i teologa koji Isusovo obećanje: »Duh 
istine uvest će vas u svu istinu... Objavit će vam buduće« 
ograničuju na djelovanje Duha Svetoga do smrti zadnjeg 
apostola kad je završena Božja objava. Međutim, Isusove su 
riječi tako općenite da im nije upuino stavljati granice ni 
s obzirom na osobe ni s obzirom na vrijeme. Sigurno je Božja 
objava, obvezatna za svu Crkvu do svršetka svijeta, zaklju- 
čena s apostolima, ali time nije rečeno da su već oni uvedeni 
u svu istinu. Kristove usporedbe o Božjem kraljevstvu kao 
sjemenu i kvascu mogu je primijeniti i na njegov nauk. Sje- 
me mora rasti, kvasac mora prožeti brašno. Kristov nauk, 
uvođenje u istinu, pod vodstvom Duha Svetoga treba da se 
šini u sve dimenzije, dakle i dubinski. II vat. sabor (O 8) uči: 
»Crkva tijekom stoljeća stalno teži k punini božanske istine 
dok se u njoj ne dovrše Božje riječi.« »Riječ Božja«, doku- 


menat o Sv. pismu što ga je izradila Doktrinalna komisija | 


naše BK piše (16): »Bog nije dao svome narodu objavu kao 
zapečaćeno blago. On se objavljuje u živim ljudima. Objava, 
naime, ne stvara novi jezik ni nova izražajna sredstva, nego 
se služi riječima i predajom suvremenog čovjeka.« Mnogi mi- 
sle da Crkvu u naše doba biju mnoga zla, a ne vide i toliko 
dobra koje je svojstveno našem vremenu. Jedno se od tih 
sastoji u vrlo raširenoj želji, naročito mlađeg svijeta, da vjer- 
ske istine bolje upoznaju i novom naraštaju iznose načinom 
i rječnikom koji njemu odgovaraju. Dakako, crkvenom uči- 
teljstvu pripada od Boga određena uloga da to nadzire, ali 
isto tako da to nastojanje promiče pomoću kompeteninih, 
slobodnih i razboritih teologa. Svi molimo i nastojimo da 
Duh Sveti sve više uvodi u svu istinu što veće mnoštvo novog 

naraštaja. O tome ovisi budućnost Crkve u mnogim pojedin- 
cima i zajednicama. Upoznajmo i taj znak vremena! 

ol U drugom dijelu današnjeg odlomka Krist govori o svo- 
joj vezi s Duhom Svetim: od njegova će uzeti i njega će pro- 


.slaviti. O tome će biti govora uz istu perikopu na blagdan 


presv, Trojstva. Danas neka nasi to potakne da što više 

spajamo Božju riječ, koju nam maviješta Crkva vođena Du- 

ini Svetim, i Božju hranu koju nam pruža Krist u svojem 
jelu. 


ČETVRTAK: UZAŠAŠĆE G. N. ISUSA KRISTA 


1. č. Dj 1, 1-11: Podiže se njima na očigled. (str. 99) 
P. p. 46, 2-3. 6-7. 8-9 (str. 504-5) 


P. Uzlazi Bog uz klicanje, Gospodin uza zvuk trublje! Ili: 


Aleluja. 


Kroz par je prvih stoljeća Crkva gledala tako zadivljena 
na cjelokupno otajstvo otkupljenja i od njega živjela da je 
Kristovu pashu uzimala kao jedan događaj. Tek su većim 
razvojem liturgije počeli slaviti 1 isticati pojedine činjenice 
Kristove i naše pashe. Najprije je Svetom trodnevlju dodan 
blagdan Duhova, a u 2. polovici IV stoljeća i blagdan Uza- 
šašća. Za taj je blagdan bilo lako naći biblijska čitanja; za- 
pravo su ta čitanja tražila poseban blagdan. Sinoptici su, na- 
ime, u svojim Evanđeljima opisali i Isusovo uzašašće kao 
zaključak Isusova zemaljskog života, a sveti Luka time poči- 
nje svoja Djela apostolska. Iz njih je uzeto 1. čitanje kojim 
je obuhvaćeno četrdeset dana poslije uskrsnuća kad se Isus 
povremeno ukazivao apostolima i govorio im o kraljevstvu 
Božjem. Biblicisti na razne načine kušaju uskladiti svete tek- 
stove o Isusovu uzašašću (RBT III 3), a upravo je Lukin po- 
datak da se Isus ukazivao kroz četrdeset dana odlučio da 
danas slavimo taj blagdan. Učinimo to vrlo sadržajnom mo- 
litvom koju ima novi Misal na temelju izraza iz starih otaca: 
»Učini, Gospodine, da kličemo u svetoj radosti i da se vese- 
limo u Bogu odanoj zahvalnosti, jer je uzašašće tvoga Sina 
naše uzdignuće, te da tako slava, kamo je otišla naša Glava, 
potiče i nadanje njegova tijela, Crkve.« 

; Crkvena je dakle liturgija bolje poučena nego su tada 
bili poučeni apostoli kojima je Isus morao još jedanput za- 
povijedati neka u Jeruzalemu čekaju na dolazak Duha Sve- 
toga. Njih je više zanimalo hoće li Gospodin barem sada 
uspostaviti svoje kraljevstvo u kojemu bi oni dobili odgova- 

rajuća mjesta. Mjesto tih Isus im ponovno obećaje snagu 
Duha Svetoga koja će ih ojačati da će oni za njega svjedočiti 
ne samo u Jeruzalemu nego i po svim stranama do kraja 
zemlje. A kad se uzdigao nad njih i kad ga je nadošli oblak 
zakrio njihovim očima, dva su im anđela protumačila omo što 
im je Isus toliko puta govorio, posebno na zadnjoj večeri. Taj 
je događaj njima i svima koji budu na njihovu riječ vjero- 
vali u Krista trebao sasvim izmijeniti sadržaj i cilj života. 
»Čovjek je u Kristu otet zemaljskom lutanju i opet je stavio 
nogu u Božju vječnost. Crkva je u svojem pravom smislu 
već uzdignuta nad vrijeme i pnostor, te nije više podvrgnuta 
zakonima materije. Samo zemaljskim dijelom svoga bića stoji 
ona još u povijesti zemlje, kao što je i Krist stajao u njoj 
za vrijeme svoga zemaljskog života. Jedino nevjernik, od Kri- 
sta udaljen čovjek, ropski je podvrgnut zemaljskim prolazno- 
stima, sudbonosno je vezan na tok povijesti tako da mu se 
ne može oteti« (L6hr). 

Ps 46. smatra se starozavjetnom pjesmom koja najbliže 
opisuje Isusovo uzašašće. Židovi su morali više puta krvavo 


ratovati s okolnim poganima. U boj bi uzeli svoju najveću . 


svetinju, kovčeg svoga saveza s Bogom. Kad bi Božjom po- 
moću izvojštili pobjedu, neopisivim bi veseljem i klicanjem 
povratili kovčeg u sveti šator ili u hram na Sionu. »Za nas 
kršćane Krist je Bog i Kralj. I on je sišao u boj, s knezom 
je ovog svijeta zapodjeo kreševo otkupljenja. Na razbojištu je 
Kalvarije neprijatelj savladan i Krist mu je oteo plijen. Na 
dan Kristova uzašašća pratimo tu kraljevsku povoroku u nebo 
klicanjem i uz glas trublje« (Parsch). 


2. č. Ef 1, 17-23: Posjede ga sebi zdesna na nebesima. (str. 
165) 


Ako likada, to se vidi danas koliko 2. čitanje obogaćuje 
shvaćanje blagdana i njegove liturgije. Prvo nam i treće do- 
nosi samo izvještaj o događaju s učinkom da se proslavlje- 

nom Kristu divimo i da ga slavimo. Nije ni izdaleka isto, ali 
19 činjenica da su stari veličali mnoge svoje apoteozirane care- 
ve i velikane. Nama je proslavljeni Krist mnogo više. Ne 
samo sam u sebi i u svojoj slavi nego s obzirom na nas. 
Stoga je Crkva odabrala i čita tako duboki i sadržajni tekst 
iz Pavlove poslanice Efežanima. Apostol nam svima želi od 
Oca slave Duha mudrosti koji će nam prosvijetliti oči srca. 
Na taj ćemo način upoznati koliko nade i nama svima pruža 
njegov poziv, koliko se bogatstva za nas krije u njegovoj 
baštini, koliko je veličine na raspolaganju nama u njegovoj 
veličini. Njegov poziv, njegova baština i njegova veličina su 

oznake za sve ono što je Kristova božanska narav dala svojoj 
ljudskoj naravi utjelovljenjem i kao konačnu i vječnu na- 
gradu za izvršeno otkupljenje. Njegovoj je ljudskoj naravi 
pridružen i čitav ljudski rod koji slijedi Krista kao novog 
Adama, kao svoju Glavu. I u njegovoj je proslavi uključen 
opet čitav ljudski rod koji će zaslužiti da ga slijedi u vječnu 
slavu. Kristovo je uzašašće dakle i naše uzdignuće. 

' Kako se djelotvornom, pokazala Božja snaga u Kristu, naj- 
bolje se očitovalo u Kristovu uskrsnuću zatim u uzašašću 
koje zapravo znači njegovo ustoličenje. Ta se svevladarska 
vlast Bogo-čovjeka ne proteže samo općenito nad svim stvo- 
rovima, što se razumije samo po sebi, nego sasvim posebno 
nad anđelima i nad nama ljudima koji u njega vjerujemo. 
Od silnih duhova, koji su podvrgnuti proslavljenom Kristu, 
Pavao spominje četiri vrste (r. 21) a podrazumijevaju se sve 
ostale. Svi su anđeli Kristu podložni i poslušni isto kao Bogu, 
svome Stvoritelju i Gospodaru, jer je i Krist Bog. U tome 
se i sastoji veličina utjelovljenja Sina Božjega da je u njemu 
ljudska narav dignuta i nad tako uzvišene stvorove kao što 
su nebeski duhovi. I kad bi tu Pavao dodao samo to da su 
Kristu podložni samo anđeli nego i ljudi, bila bi to istina, 
ali što bismo mi imali od te Kristove apoteoze? Međutim, du- 
boki je poznavalac Pavlove teologije Prat opazio: Krist ima 
nad duhovima prvenstvo časti i vlasti, a prema nama ljudi- 
ma, prema Crkvi, to se prvenstvo sastoji u tome da nas on 
čini dionicima svoje punine, da s nama tvori jedno otajstve- 
no tijelo kojemu je on Glava a mi udovi. Tu se ne moramo 
samo diviti i proslavljenog Boga-čovjeka ne samo slaviti nego i 
od te božanske Glave crpsti. Njezina 'punina ispunja sve u 
svemu — koliko tko hoće i može primiti. Sada je tek jasno 
koliko je Uazašašće i naš blagdan. 

Sve je to dosadašnje predslovlje ovog blagdana izraža- 
valo kratko: Krist se uzdigao na nebo »da nas učini dioni- 
cima svoga božanstva«. Uz to sada imamo još jedno pred- 
slovlje o istom otajstvu i u njemu tu činjenicu potanje opje- 
vanu: »Gospodin Isus, Kralj slave, pobjednik grijeha i smrti, 
danas je uz divljenje anđela uzašao na najviše nebo, i postao 
Posrednik između Boga i ljudi, Sudac svijeta i Gospodar svih 
sila. Time nije izišao iz našega niskog stanja nego je to izveo 
da se uvjerimo kako ćemo ga slijediti mi, njegovi udovi, ona- 
mo kamo je ispred nas otišla naša Glava i naš Početmik.« 
Kako da se tome zanosnom radošću ne veseli sav svijet? To 
otajstvo Kristove i naše proslave veličaju i svi anđeli kojima 
se mi pridružujemo na početku euharistijskog spomen-čina 
svakog dana, a posebno danas. 

Ev. A Mt 28, 16-20: Dana mi je sva vlast, nebeska i zemaljska. 
(str. 28) 


B Mk 16, 15-20: Isus bude uzet na nebo i sjede zdesna Bogu. 
(str. 46) 


C Lk 24, 46-53: Dok ih je blagoslivljao, bi uznesen od njih. 
(str. 76) 


Novi Misal određuje da se danas me kaže ni »Slijedi sveto 
evanđelje po...« mi »Čitanje svetog evanđelja po...« nego: 
»Svršetak svetog evanđelja po...«. Pred nama je dakle odlo- 
mak kojim sinoptici završavaju, zaključuju (conclusio) svoj iz- 
vještaj o Isusovim djelima i riječima. Značajno je kako svaki 
od njih zaključuje svoje Evanđelje, a sva se tri završetka popu- 
njavaju i ujedno ističu isto: Isusa više nema među nama, uza- 
šao jema nebo i tijelom, ali nam je ostavio svoj zadnji najveći 
nalog, obećao svoje nevidljivo prisustvo i jednom svoj vidljivi 
i slavni povratak. 

Najkraći je Matej koji nas vodi na neku galilejsku goru, 
a ne na Maslinsku kraj Jeruzalema, jer nam zapravo ni ne go- 
vori o Isusovu uzašašću. U stilu je Matejeva Evanđelja da svr- 
šava kako Isus ističe svoju vrhovnu vlast koju je pred Židovi- 
ma na sve načine pokazao kao njihov Mesija, ali koji je došao 
na zemlju donijeti Božje kraljevstvo za sve ljude. Stoga nare- 
đuje svojim apostolima i njihovim nasljednicima i svima nama 
da idemo k svim narođima. Njegovi sljedbenici moraju riječju 
i primjerom pridobiti sve druge ljude dobre volje da slijede 
Isusa kao jedinog Učitelja (Mt 23, 8). Vjera svakoga napose 
treba biti utvrđena i zapečaćena krštenjem u ime Oca i Sina 
i Duha Svetoga. »Naveo je, doduše, tri osobe, ali je označio je- 
dno ime: dakle, jedan je Bog, jedno ime, jedno božanstvo, je- 
dno veličanstvo« (»Ambrozije). Učenju vjerskih istina i obav- 
ljanju sakramentalnih obreda treba da se kod svakoga Isusova 
učenika pridruži i moralno vršenje Božjih zapovijedi. Boga tre- 
ba poznavati vjerom, ljubiti ga ispunjavajući njegovu volju i 
služiti mu crkvenim bogoslužjem. To su is naše strane uvjeti da 
Krist izvrši svoje obećanje i da s nama bude i ostane do svršet- 
ka svijeta. On je prisutan na razne načine koji se opet nekako 
mogu dovesti u vezu s one tri naše dužnosti: po Božjoj riječi 
koju nam naviještaju njegovi službenici, po zajednici koja je u 
njemu okupljena ljubavlju prema Bogu i bližnjemu, po sakra- 
mentima koji svi vode k najvećemu: euharistiji. 

Marko je Isusovu naredbu prije Uzašašća iznio u tri točke. 
Evanđelje se mora propovijedati svemu stvorenju, dakle ne 
samo ljudima nego na svoj način i svemu čime se oni služe. 
Sve može čovjeku pomoći da postigne cilj, ali ga može i ome- 

tati u tom sudbonosnom poslu. Dillersberger misli da se neka 
stvorenja, kao predstavnici svih ostalih, posebno posvećuju kad 
ih Crkva po Kristovoj volji uzima u sakramente. Na temelju 
propovijedanja ljudi će vjerovati i krstiti se. »Crkva uvijek 
povezuje Božju riječ i sakramenat. Nikada jedno bez drugoga. 
Nikada nevidljiva Crkva samo u riječi, ni vidljiva Crkva bez 
žive riječi... Prema cjelokupnom smislu traži se puna vjera 
koja prihvaća vjeru a time i sakramentalnu Crkvu« (Dillers- 
berger). Najduže Marko iznosi treću točku: o karizmama i ču- 
desnim znakovima koje će pratiti one koji uzvjeruju. Dillers- 
berger i tu posebno potertava: »Crkveni službenici nemaju uvi- 
jek samo dužnost da na čudesa gledaju s kritikom da ističu što 
je negativno, nego i da promiču vjeru u čudesa. Jer gdje se 
više ne vjeruje ni u kakvo čudo, ne stoji se u vjeri kakvu opi- 
suje Markov svršetak.« Malo dalje isti se teolog tuži na one 
katoličke egzegete koji pod uplivom protestanata i kriticizma 
o svetim tekstovima govore tako da nanose štete živoj vjeri. 
»I čudo govori... Prema tome kako ljudi opet ozbiljno uzimaju 
čudo pokazuju da li su posve uz Krista, na način kojim on u 
Markovu Evanđelju jako, čvrsto i s punom vlasti zaključuje 
svoj zemaljski život.« Koliko je to Petru-Marku na sreu vidi 
se što još jednom na kraju ističe da je Kristovo obećanje o ču- 
desnim znakovima pratilo propovjednike i potvrđivalo njihove 
riječi. ' 

Kod Lukina izvještaja o Isusovu uzašašću liturgija uzima 
i njegove, dotično Kristove riječi o potrebi njegove muke i o 
prorečenom uskrnuću, što Luka i inače često ističe, tako tog 
istog dana učenicima na putu u Emaus (r. 25-26). Apostolsko će 
propovijedanje na temelju Isusova imena unoditi obraćenjem i 
oproštenjem grijeha. Sve će to biti pruženo svim narodima, što 
kod Luke znači i poganima, ali počevši od Jeruzalema i svega 
što je on značio prvoj Crkvi. Pisac Djela apostolskih tu ističe 
Isusovo obećanje da će on i Otac poslati na apostole Duha Sve- 
toga koji će im donijeti mnogo nebeske snage. »Evanđelja su 
povijest onoga što je Krist činio i govorio: Djela su pak 'povi- 
jest onoga što je drugi Branitelj govorio i činio« (Krizostom). 
Luki odgovaraju i srdačni izrazi kojima je opisao Isusov odla- 
zak: Isus je svoje ljubljene učenike poveo na Maslinsku goru 
blizu Betanije. Kao da gledamo kako je Gospodin — kao otac 
prije smrti ili odlaska daleko i kao misnik na kraju mise po- 
digao ruke i svoje blagoslovio. Zapravo se od njih rastao dok 
ih je blagoslivljao. Samo Luka spominje da su apostoli pali ni- 
čice pred Isusom koji je odlazio. Unatoč bolnom rastanku, u Je- 
ruzalem su se vratili s velikim veseljem. Kao što je on svoje 
Evanđelje počeo viđenjem Zaharije u hramu tako ga i zavr- 

šava: »Sve su vrijeme bili u hramu hvaleći Boga.« Rođenje je 
Isusova preteče bilo naviješteno u hramu i tamo su zalazili nje- 
govi apostoli da ojačani molitvom nastave njegovo poslanje i 
djelo. I to nas može podsjetiti na riječ II vat. sabora (B 10): 
»Liturgija je vrhunac ka kojemu teži djelatnost Crkve, i ujed- 
no izvor iz kojega proističe sva njezina snaga.« 


PETAK 


1. č. Dj 18, 9-18:Ja imam mnogo naroda u ovome gradu. (str. 
116) 


P. 4. 46, 2-3. 4-5. 6-7 (str. 504-5) 
P. Gospodin je kralj nad zemljom svom. 


»Pavao se nije udomaćio u Ateni. Dobro je osjećao da taj 
grad, ponosan na svoju kulturu i rasu, neće nikada postati ža- 
rištem kršćanskog univerzalnog duha... Pavao nikada nije ta- 
ko duboko osjećao kao sada kako je kriva mudrost strašna po- 
teškoća za obnovu čovjeka... Ne možete zamisliti dvije veće 
suprotnosti od Atene i Korinta za Pavlova vremena. Atena je 
bila slična srednjovjekovnom sveučilišnom gradu, u kojem su 
odzvanjale pjesme i galama skitničkih studenata. Korint je, 
naprotiv, bio nalik na mravinjak ili pčelinjak. Posvuda je vrv- 
jelo i zujalo. Mnogi tuđinski trgovci iz svih krajeva svijeta 
boravili gu stalno u gradu« (Holzner). To je bilo polje rada ko- 
je je odgovaralo Pavlu i stoga je tu ostao cijelu godinu i po. 
Prema ustaljenom običaju, najprije je Židovima maviještao 
Isusa kao Mesiju. Pojedinci su se obraćali, tako i nadstojnik 
sinagoge Krisp sa svim svojim domom (r. 8), ali jer se većina 
Židova nije odazvala Božjem pozivu nego još govorila uvrede 
protiv Boga (r. 6), Pavao je sve svoje nastojanje posvetilo po- 
ganima. U tu ga je svrhu i sam Gospodin potakao i oslobodio 
ga malođušnosti koja je znala napasti i Pavla. Mnogo mu je 
dakle značila Isusova riječ: »Ja sam s btobom«. A kad je s njim 
Gospodin i kad mu on preporučuje mnogo svoga naroda u tom 
gradu, onda će Pavao usmeno i pismeno učiniti za Korint više 
nego i za jednu drugu zajednicu koju je on ustanovio. 

U drugom dijelu današnjeg odlomka opisan je susret Pa- 
vla s prokonzulom u Ahaji Galionom, finim i naobraženim 
Rimljaninom, bratom glasovitoga stoičkog filozofa Seneke. Kao 
razborit Rimljanin Galion nije htio ulaziti u prepirke između 
Židova i kršćana, a antisemitski su raspoloženi Grci izabrali 
priliku i izmlatili Sostena, nadstojnika sinagoge, Krispova nas- 

ljednika. Vrlo je vjerojatno da je i taj prihvatio novu vjeru 
i kasnije pomagao Pavlu koji ga spominje na početku svoje 
prve poslanice Korinćanima. Kod Galiona Pavao nije obavio 
ništa. »Pavao i Galion, ponosni Rimljanin i maleni Židov, sta- 
jali su trenutak licem u lice. Stoa i kršćanstvo gledali su je- 
dan drugoga u oči. Da li je duša stoika osjećala kako milost 
prolazi kroz njega na tihim krilima? To je bila druga i zadnja 
prilika da čuje za Isusa. Nikada se više nije vratila... Djela 
apostolska rišu finim umijećem mnogo takvih prizora gdje 
milost takne ljude, koji slijepo prolaze kraj nje. Takva je mi- 
lost! Jednome dolazi u posjet u buri i oluji, drugome nježno 
kao dah u večernjem lahoru, trećemu batinom. Tužno je pomi- 
sliti kako je ovaj divni čovjek radi svog stoičkog stava izgubio 
jedinu priliku za spasenje« (Holzner). Kad tko neće, ni Pavao 
mu ne može pomoći. 

Ali Pavao je mislio i na sebe, jer se ne može za druge bri- 
nuti tko sebe duhovno zapusti. Ne znamo zašto, ali. apostol je 
učinio i jedan poseban zavjet koji od njega ne bismo očekivali, 
Obećao je Bogu hodočastiti u jeruzalemski hram i, prema ta- 
današnjem običaju, dao se u korintskoj luci Kenhreji ošišati. S 
Pavlom i s korintskim obraćenicima ponavljamo danas pripj. 
psalam od blagdana Uzašašća. Sada kad je uzašao na nebo, 
naš Bog i ujedno naš Brat, naša je pjesma Bogu konkretnija i 
srdačnija. Kralju našemu pjevajte, ponavlja psalmist na kraju 
četiri puta. 


Ev. Iv 16, 20-23a: Vaše vam radosti nitko neće moći uzeti. 
(str. 95) 


»Budući da se u vječnu radost ne možemo vratiti drukčije 
nego vremenitim trpljenjem, čitavo se Sveto pismo trudi da 
nas za trajanja vremenitog trpljenja ojača nadom u radosti 
koje ostaju« (Grgur Vel.). Stoga se i Isus na to više puta nav- 
raća, posebno u govoru na rastanku s učenicima. U novom će 
se Misalu malo gdje čitati odlomak Iv 16, 16 - 20 koji je odre- 
đen za jučerašnji dan u krajevima gdje se blagdan Uzašašća 
prenosi na slijedeću nedjelju. Ti su se retci više puta isticanim 
»malo... pa opet malo« u starom Misalu ponavljali svake III 
nedjelje po Uskmwsu. Znamo što je Isus tim riječima htio reći: 
Malo će vremena proći do njegove smrti kad ga meće vidjeti, 
pa opet malo do njegova uskrsnuća kad će ga opet vidjeti, pa 
opet malo kad će uzaći k Ocu i neće ga vidjeti dok me dođe po 
njih da budu zauvijek s njime. Na te riječi Gospodin dodaje 
svoje upozorenje kako će njegovi učenici plakati i jadikovati 
a svijet će se radovati. Zatvorio bi oči pred činjenicama, tko 
ne bi htio vidjeti da je tako uvijek bilo na svijetu i da će na 

jedan ili drugi način tako uvijek biti. Svijet svojim slugama 
pruža toliko užitaka da se oni čude kako može biti netko tako 
lud pa ih se odricati. Nije za njih važno da su ite svjetske ra- 
dosti redovito vrlo površne i kratkotrajne, te da često na dnu 
opojne čaše nude samu gorčinu. Oni se njima opijaju, a kad 
dođe bilo koja muka, onda manje više rezignirano trpe a da ni 
sami pravo ne znaju zašto. Kristovi sljedbenici znaju da imaju 
pravo na sve što je Otac nebeski za njih stvorio, ali da u sada- 
šnjem stanju stvari moraju na zemlji mnogo pretnpjeti i mno- 
go čega se sami odreći ako žele doći k Ocu. 

Nepodnosivo bi to bilo da nije Isus odmah nastavio i svo- 
jim božanskim autoritetom obećao da će se naša žalost pretvo- 
riti u radost. Još više: »Vaše vam radosti nitko meće moći uze- 
ti« (r. 22), dakle bit će vječna. I tu Isus upotrebljava prispo- 
dobu kojom nam se pokazao ljudski blizak kao ni u jednoj dru- 
goj. Žalost apostola zbog njegove muke i našu za vrijeme na- 
šega boravka na zemlji Gospodin uspoređuje s majčinim poro- 
đajnim trudovima. Vrlo su bolni, ali kratko traju. Naprotiv, 
. veselje majke što je dala čovjeka na svijet jest ne samo veliko 
nego i trajno, toliko da se više ni me sjeća muke. Tako su se 
osjećali apostoli poslije Isusova uskrsnuća. Tako se ni mi ne- 
ćemo u nebu sjećati muka kojima smo zaslužili vječnu nagra- 
du; naprotiv, blagoslivljat ćemo sve prigode koje smo u tu 
svrhu dobro upotrijebili. Koliko je u toj usporedbi božanskog 
shvaćanja za majčine muke i još većeg optimizma nad svakim 
rođenim čovjekom! O da bismo i mi pravo shvatili sve ono 
što trebamo podnijeti na ovom svijetu i da bismo sa svom si- 
gurnošću već sada računali s onim što ćemo uživati na drugom! 
Isus je značajno i završio taj odlomak: Tada ga nećemo više 
ništa pitati. Svi će problemi biti riješeni, sve sumnje odstra- 
njene, sve nesigurnosti uklonjene, i sve to — zauvijek. 


SUBOTA 


1. č. Dj 18, 23-28: Apolon je dokazivao Pismima da je Isus Me- 
sija. (str. 116) 


P. p. 46, 2-3. 8-9. 10 (str. 504-5) 
P. Gospodin je kralj nad svom zemljom. 


Evo nas s Pavlom na njegovu trećem, najdužem i najplod- 
nijem, misijskom putovanju. Ovoga se puta nakanio posjetiti 
Efez pa iz te velike i prema zapadu vrlo isturene luke obići već 
ustanovljene kršćanske zajednice i probuditi u život nove. Is- 
hodište je Pavlu i ovog puta bila Antiohija iz koje je vrlo du- 

gim i teškim kopnenim putem udario prema Efezu. Prije nego 
Luka uvede Pavla u Efez spominje kako je u njemu djelovao 
Apolon, spomenut na početku 1. Pavlove poslanice Korinćani- 
ma (v. II nedjelja knoz godinu, A). Ne čudimo se što mu sveti 


pisac posvećuje čitav današnji odlomak. Mi smo skloni sve pre- 


više pojednostavniti i tako za prvo širenje kršćanstva misliti 
da se odvijalo bez posebnih poteškoća. A tih je bilo mnogo i 
vrlo velikih, još prije krvavih progona sa strane rimske drža- 
ve, Malo tko na primjer spominje kako su sam Isus a kasnije 
i njegovi apostoli maišli na jake i oduševljene skupine učenika 
i sljedbenika Ivana Krstitelja. Ti nisu shvatili glavnu Ivanovu 
zadaću: on je pripravljao put Gospodinu. Međutim, mnogi su 
se zaustavili kod njegova primjera i propovijedanja pokore te 
se zadovoljavali krštenjem što su ga od njega primili. To je 
tim razumljivije što su u ono doba takve pojave i pokreti bili 
prilično rašireni i ukorijenjeni, kako sada bolje znamo iz kum- 
ranskih spisa, otkrivenih god. 1947. Za podlogu su te skupine 
imale Bibliju, ali samo onu SZ-a. 

Uz to je taj Apolon potjecao iz Aleksandrije, gdje je valj- 
da bio u školi glasovitog Filona koji je nastojao starozavjetnu 
objavu združiti s grčkom filozofijom, osobito onom Platonova 
smjera. »Time je njegov položaj kao kršćanina već jasan. Nje- 
govo je kršćanstvo imalo platonski zanos, ali mu je manjkala 
mistična dubina. Oduševljeno je slijedio Isusovu moralnu na- 
uku, divio se novom shvaćanju vjere kao klanjanju »u duhu 
i istini, i tumačio je vrlo točno i brižljivo, ali nije imao ni poj- 
ma o jezgri kršćanstva, o mističnom shvaćanju pomirbene Isu- 
sove smrti, a Gospodinovu uskrsnuću i o silasku Duha Sveto- 
ga. Što mu je nedostajalo u poznavanju Isusa, to je nadomjes- 
tio žarkom ljubavi prema njemu. Luka ga maziva »žarkom du- 
šom«... Tako je postao duhovnim vođom neke skupine alek- 
landrijskih kršćana, koji su revno proučavali Bibliju, ali još 
nisu uspostavili vezu s Crkvom. Njegovi prijatelji i sljedbenici 
sačinjavali su još dio židovske zbornice. Apolon je izazvao ve- 
liku senzaciju u Efezu« (Holzner), 

U Efezu još nije bilo Pavla, ali tu se ibio nastanio bračni 
par Akvila ii Priscila koji je s Pavlom ibio ostavio Korint i nas- 
tanio se u Efezu. Od Pavla su oni bili tako dobro upućeni u 
cjelovitu kršćansku istinu da su je sada i bez svoga učitelja 
mogli saopćiti rječitom Apolonu. Taj se pokazao poučljivim pa 
je zaslužio da sam dalje maviješta Isusovu nauku. Kad se Apo- 
lon zaželio da to čini u velikom grčkom gradu Korintu, efeška 
su ga braća ne samo ohrabrila nego mu i za tamošnje kršćane 
dala preporučno pismo. Korintski su ga vjemici primili kao 
dar Božje milosti, a najviše im je koristio tim što je svojim 

poznavanjem starozavjetne Biblije i svojom rječitošću brojnim 
Židovima u Korintu dokazivao da je Isus zaista onaj Mesija 
kojega im je Bog obećao poslati. Tim uvjerenjem možemo još 
bolje i danas ponavljati pripj. psalam od Uzašašća, osobito ret- 
ke 8—10 koji su s tim više u vezi. 


Ev. Iv 16, 23b-28: Otac vas ljubi, jer ste vi mene ljubili i vje- 
rovali u me. (str. 93-4) 


Iako je vrlo vjenojatno da glagol »pitati« u r. 23a znači baš to 
(kako sigurno znači u retcima 19. i 30), ipak neki misle da bi 
tu mogao imati i smisao »tražiti, moliti« i da bi se prema tome 
neposredno odnosio na r. 23b u kojemu se zaista govori o mo- 
litvi. Isus obećaje da će nam Otac dati ono što budemo molili u 
njegovo ime. (Tako glasi grčki tekst i tako je točno preveo 
Duda u »Evanđelju«). Malena ta razlika ima duboko značenje: 
mi treba da molimo u Isusovo ime (Iv 14, 13), ali i Otac nam to 
daje u Isusovo ime. Na taj se način ističe oboje: Oca molimo 
s Isusom, Otac nam daje po Isusu. U tom je dvostrukom po- 
sredništvu Boga-čovjeka obuhvaćena cijela naša liturgija: as- 
cendentna i descendentna, latreutična i sakramentalna, dokso- 
loška i soteriološka. »Krist je uz svoju Crkvu uvijek, a posebno 
u liturgijskim činima... Zaista u tako velikom djelu, koje sa- 
vršeno slavi Boga i posvećuje ljude, Krist se ujedinjuje sa svo- 
jom predragom Zaručnicom Crkvom koja ga zaziva kao svoje- 
ga Gospodara i po njemu iskazuje štovanje vječnom Ocu« (II 
vat. sabor, B 7). 

S toga je vidika najlakše pravo shvatiti Isusove riječi: »Do 
sada niste mišta molili u moje ime«. Apostoli su u Kristovo 
ime već izgonili zle duhove (Lk 10, 17), ali tek po Isusovoj pas- 
hi i njezinoj primjeni u kršćanskoj liturgiji njegovi će moliti 
u njegovo ime. A to liturgijsko moljenje i primanje donosit će 
nam uvijek iznova veliku, potpunu radost. Gospodin nam je 
već govorio o toj radosti, koje ćemo općenito biti dionici po 
njegovoj ljubavi, ali ovdje on potpunu radost povezuje s onim 
što mi Ocu u njegovo ime pružamo i što također od Oca, opet 
u njegovo ime, primamo. Stoga je istinski liturgijski život krš- 
ćanske zajednice i svake duše izvor neslućene radosti. Pogotovo 
jer »zemaljskom liturgijom sudjelujemo u predokusu kod one 
nebeske liturgije koja se slavi u svetom gradu Jeruzalemu, 
kamo kao putnici težimo, gdje zdesna Bogu sjedi Krist« (II vat, 
sabor, B 8). 

Kad Isus obećaje svojima da im više neće govoriti u slika- 
ma nego otvoreno o Ocu, onda to neki dovode u vezu s njego- 
vom poukom poslije uskrsnuća (Dj 1, 3), a drugi s onim što će 

ih učiti Duh Sveti, dotično Isus po svome Duhu. A kao što će 
on govoriti svojima o Ocu tako će i Ocu govoriti o svojima, tj. 
za njih moliti. Svojima će govoriti bez slika, otvoreno, a Oca 
čak neće ni trebati moliti za njih jer Otac ljubi isto kao on. 
Time im Otac uzvraća ljubav koju su oni njemu iskazali jer 
su ga primili kao Sina Božjega koji je k njima došao s neba. 
Sad Gospodin s četiri kratke izreke označuje čitav svoj put 
s neba ma zemlju i sa zemlje na nebo. Iako se prvi izraz može 
uzeti tako da se odnosi na utjelovljenje, kao što se odnosi drugi, 
sveti ga oci tumače kao vječno rođenje Sina od Oca, o čemu se 
u Ivanovu Evanđelju govoni više puta (1, 1-8. 18; 3, 13; 10, 38; 
14, 10). Druga se dva odnose na Isusovu smrt i uzašašće. Te 
četiri riječi vrijede na svoj način i za sve one koji se okoriste 
svim onim što nam je Isus donio i zašto je došao na svijet. 
Da ih je i meni reći na času smrti! ' 

VII VAZMENA NEDJELJA 


GOD. A 


1. č. Dj 1, 12-14: Jednodušno su bili ustrajni u molitvi. (str. 99) 


- 88) 
P. p. 26, 1. 4. 7-Ba (str. 4 i e. 
P. Vjerujem da ću uživati dobra Gospodnja u zemlji živih. 


Od Isusova uzašašća pratimo apostole A E 
kako nam ih je opisao Luka u svojoj drugoj ag oo im 
a aa oleea pomaka Mralio see gamadi wd 

i i na povra d 
miskopitdojedj Peg“ bila ona ista u kojoj je Isus s . 
ira ... večeru i slavio euharistiju. nikoga . 2 : 
da su svi oni tu cijelo vrijeme boravili, ea . ; a 
okupljali, osobito na zajedničku ioaicng k Bjbai oo 
stavlja svih jedanaest na čelu s Petrom kao Št poet pok 

đelia. On će u apostolskom zboru skoro ima SM 
pok KI početi izvršavati prvenstvo koje mu je Isus udij 2 
iKedku jina! nema više ljubljenog Učitelja i Gospod go hod a 
hovu čežnju za mjim izražava liturgija ye rea “jed 
jesmom: »Usliši, Gospodine, moj glas kojim Pa koje. 
Tebi govori moje srce; tražim lice tvoje, tvoje lice tražim. 
skmivaj lica svojega od mene, aleloja«. B i 

Molitva se prve kršćanske zaj ednice od a bring . 
likovala jednodušnošću i ustrajnošću, J Koe im A kora ora 
toliko preporučivao dok je bio s njima. Sada je | a a 
gurno najviše podržavala posebno istaknuta aga jadea too 
Marija koja se u Bibliji više ne spominje. road Ba . 

ijest, Crkvi od Isusa, po zagovoru njegove inai : : se arta) 
et najviše treba: jednodušnost u vjeri i mrene tonik 
Time će se pokazati da smo njegovi i time in : dea lin 

ostići. On je, istina, obećao (Mt 28, 20) da će ostati dati nb 
a tka svijeta i njegovo obećanje ne može iznevj + Xe 
je koliko smo mi sa svoje strane toga uvijek oka 
Eo nai. i ustrajnosti crpimo iz nj poka =. inka 

i toga nas liturgija uči E ovor 
at pan oak roa da ri rone ulaznu nn. 
* rea om tražimo: »Za jedno molim Gospoda, samo 
' oosje &: živim u domu Gospodnjem sve dane .- . 

da užloma milinu Gospodnju i dom njegov daj pe 3 
starozavjetni vjernik tražio i nalazio u hramu, koliko v 


u liturgiji! 

2. č. 1 Pt 4, 13-16: Blago vama ako vam se izruguju zbog Kri- 
stova imena, (str. 205) 


Nije tako teško jednodušno i ustrajno moliti kad u nama 
i oko nas vlada mir. Ali Petar zna i za požar koji bjesni među 
nama i traži da nas iskuša (r. 12). Prvi ga je papa osjećao od 
početka svoje službe i za cijelo vrijeme svog života, a na jedan 
ili drugi način i svaki Papa. U životu svakoga zrelog kršćanina 
od najvećeg je značenja da zauzme Pravi stav prema patnja- 
ma (RBT). Nitko ih ne može isključiti iz svog života, ali se mo- 
že patnjama više Uključiti u Krista i postalti veći dionik Kristo- 
vih patnji. U tom je slučaju posve na mjestu Petrov poziv, koji 
Zapravo ponavlja čestu Isusovu riječ, da se čak možemo rado- 
vati. Kako je bilo Glavi tako treba da bude i tijelu, jer »nije 
sluga veći od svoga gospodara« (Iv 15, 20). A kao što je nakon 
trpljenja proslavljena Glava, tako će biti proslavljeno i nje- 
govo otajstveno tijelo, mi. Tada ćemo se i mi s njim radovati 
i veseliti. Bez sudj elovanja u njegovim patnjama ne bismo 
uopće mogli, ne bismo bili u stanju veseliti se kad se objavi 
njegova slava. Bez Isusa mi smo kao siročad, ali on neće da se 
osjećamo takvima, jer će on doći Po nas i zauvijek nas uvesti 
u svoju radost — kako danas ističe još jedan put redak što ga 
pjevamo s Aleluja. 
Petar spominje jednu posebnu vrst patnje koja spada me- 
đu najopasnije: trpjeti izrugivanje zbog Kristova imena. Kod 
toga ne trpi naše tijelo, ali trpimo na onome gdje smo redovito 
svi najosjetljiviji: na svojoj časti. Mnogo se puta pokazalo u 
životu Crkve i u postupku pojedinih vjernika da je upravo to 
sredstvo svijeta bilo najuspješnije i mnoge udaljilo od vjere 
i vjerskog života. Stoga je i Gospodin nazvao blaženima one 
koji izdrže zbog njega poruge (Mt 5, 10; Lk 6, 22). To njegov 
namjesnik ponavlja svima nama. Značajno je na čemu Petar 
osniva naše blaženstvo i onda kad smo izrugivani. Tko nam se 
zapravo izrugiva zbog Kristova imena? Samo onaj koji ne sa- 
mo me poštuje Krista i sve ono što bi on svojom naukom i pri- 
mjerom morao značiti svakom čovjeku, nego takav ne poštuje 
ni nas, ni čovjeka u nama. Veliki je duhovni siromah tko dru- 
goga omalovažuje i izruguje, a najveći ako to čini zbog tuđega 
vjerskog uvjerenja. Tu nam najbolje može pomoći naš kršćan- 
ski ponos. Ne smijemo se nikada dizati nad druge, a posebno 
ne zbog posve nezasluženoga Božjeg dara svete vjere, ali pred 
bilo kim svladavajmo svaki osjećaj manje vrijednosti. Koliko 
sadržaja u Petrovim riječima: »Tada Duh slave, Duh Božji, po- 
čiva na vama!« Bilo bi mnogo da je spomenuo samo Božji Duh, 
ali Petar ističe da je to Duh Božje slave. Ako naša ljudska čast 
trpi od poruge svijeta, Bog nas čini dionicima svoje slave. Ne 

treba imati mnogo vjere da se na prvi pogled uvidi kako je 
sva slava ovoga svijeta ništa prema Božjoj slavi. I tu ne mis- 
limo samo na Božju slavu (RBT) koju on ima u sebi nego i onu 
vanjsku koja s njega prelazi na sva stvorenja, a posebno na 
njegove vjernike, i sasvim posebno na one koji su izrugivani 
zbog Krista. Na takvima duh Božje slave trajno počiva i s njih 
posve skida svu sramotu koju ljudi misle da im je svojim izru- 
givanjem nanose. Neka se srami onaj koji čini bilo kakvo zlod- 
jelo, ali onaj koji trpi kao kršćanin, zbog toga što je kršćanin, 
»neka se ne stidi, već neka hvali Boga tim imenom !« Ova će 
zlatna Petrova pouka vrijediti za sva vremena; ne zaboravimo 
je ni mi u našim prilikama. 


Ev. Iv 17, 1-1la: Oče, proslavi Sina svoga! (str. 94) 


I u Evanđeljima je teško naći neko ljepše poglavlje od 
Isusove molitve na zadnjoj večeri. Kad je nismo mogli pota- 
nje razmatrati ma Sveti četvrtak, novi joj Misal nije mogao 
izabrati prikladnijega mjesta od ove nedjelje (u sve tri godi- 
ne) i ovoga tjedna. A potrebno ju je zaista ne samo s Isusom 
moliti nego i uvijek iznova razmatrati, jer »mogao je naš 
Gospodin, da je htio, tiho moliti, ali tako se pred Ocem htio 
pokazati kao molilac da nas ujedno podsjeća da je naš Uči- 
telj« (Augustin). Isus je bio neprestano sjedinjen s Ocem 
nebeskim i stoga za njega molitva nije značila neko trenu- 
tačno uzdignuće pameti i srca Bogu. Ipak, tu je molitvu 
obavio u sasvim izvanrednoj prigodi, jedinoj i u njegovu 
životu, kako sam ističe: »Oče, došao je čas!« Taj je.čas ne- 
prestano lebdio pred njegovim očima, o njemu je često govo- 
rio (Iv 7, 30; 8, 20), za nj je i došao na svijet i sada išao u 
svoju muku i smrt. Došao je čas njegove pashe, prijelaza 
s ovoga svijeta k Ocu. Onu slavu koju Sin Božji ima kod 
Oca i od Oca oduvijek (r. 5) sada će »blaženom mukom« 
(Rimski kanon mise), smrću, uskrsnućem i uzašašćem na nebo 
primiti i njegova ljudska narav. Sjedinjena s Božjom Riječi 
ona će sjediti s desna Ocu. 

Tumači obično kažu da je Isus u prvih pet redaka ove 
molitve molio za sebe. To je istina, ali je isto tako očito da 
je u molitvu za svoju proslavu odmah uključio i nas. Zaista 
je to prava velikosvećenička molitva koja nužno obuhvaća 
našega Velikog svećenika, ali u kojoj on igra posredničku 
ulogu između Oca i nas. To je posve u skladu s Očevom 
voljom te Isus ističe da mu je Otac predao svu vlast nad 
svim ljudima. Ne radi se o nekoj vlasti gospodarenja u ljud- 
skom smislu nego da sve ljude dobre volje obdari vječnim 
životom, što ga je sam primio od Oca. Nema smisla istraži- 

vati da li smo tog vječnoga Božjeg života dionici već ovdje 
na zemlji ili tek u vječnosti. To se dvoje može razlikovati ali 
se ne može dijeliti, »Prvo se odnosi prema drugome kao 
ne o prema cvijetu, kao zora prema podnevu« (Huby) 
o ada i iz oznake koju Isus tu upotrebljava za vječni 
2 a : oni nie od spoznaje Oca i njegova Sina. Tko može 
or us nije dovoljno objavio sebe kao Božjeg Sina 
mo ujedmo i svog Oca? Ali isto tako, tko može reći da 
shapa spoznanje Oca i Sina na zemlji već savršeno? To će 
2 sku iii kad ge posve ispuni molitva našega. Velikog 
| ćenika i na nama. Onda ćemo uvidjeti tko je i što je za- 
pravo onaj koga nam je Otac poslao, a prema tome tko j 
i što je onaj koji ga je poslao. ion 
' Sam nam Isus dalje govori o molitvi kako nam je on 
objavio Očevo ime, što se može uzeti doslovno, jer smo tek 
se oj sma doznali za tajnu presvetoga Trojstva, Oca i Sina i 
uha Svetoga. Ali i tu ime stoji za čitavo Božje biće, za sva 
njegova savršenstva, a naročito za njegovu neizmjernu lju- 
bav. Po Sinu smo doznali koliko Otac ljubi svijet »da je dao 
svoga jedinorođenog Sina, da ne pogine ni jedan koji u nj 
vjeruje već da ima život vječni« (Iv 3, 16). Te riječi obiju 
tu kao pravi tumač Isusove riječi da on ne moli za svijet 
Isus moli najprije za svoje učenike, a za ostale u svijetu molit 
će kasnije. On navodi tri razloga zašto moli za svoje i zbo ; 
kojih se nada da će mu molitva biti uspješna: Isusovi učenici 
pripadaju Ocu; Isus se u njima proslavio, tj. oni su povje- 
rovali u njegovu slavu kao Očeva Sina i dalje će je širiti; 
oni ostaju u svijetu gdje će im biti potrebna posebna Božja 
pomoć i zaštita, kad njega ne bude više s njima. 4 


GOD. B 


1. č. Dj 1, 15-17. 20a. 20c-26: Treb j 
jd, + 20a. -26: a da jedan od ovih 
svjedokom njegova uskrsnuća. (str. 99) ma ja 


P. p. 102, 1-2. 11-12. 19-20ab (str. 548-9) 
P. Gospodin u nebu postavi prijestolje svoje. 


Tko ne drži na pameti da je Krist Božje kralj 
zemlji, svoju Crkvu, usporedio sa Vii oj i & jeka 
jim od svega sjemenja (Mt 13, 31-32), taj neće nikada shvatiti 
2 Života Crkve od njezina početka do danas i do svršet- 
a svijeta, Evo npr. kojim autoritetom Petar u ime jedana&- 
storice odlučuje da se ima popuniti njihov broj iz kojega. je 
otpao izdajica, Nigdje u Evanđelju ne čitamo da je zao 


340 — VII nedjelja B 


biti dvanaest apostola i da je Isus nekada spomenuo neka 
mjesto Jude izaberu drugoga. Možda im je to na jedan ili 
drugi način i kazao, ali i bez izričita Isusova ovlaštenja i 
naređenja oni znaju da mogu to učiniti, dapače da treba iza- 
brati namjesnika Judi. Petar se kod tog postupka poziva na 
ps 108, 9, iz čega vidimo da apostoli primjenjuju biblijske 
tekstove prema potrebama Crkve kako ih Duh Sveti nadah- 
njuje. Stoga su i konačan izbor dvanaestoga apostola prepu- 
stii kocki, tj. Božjem određenju. Bilo je više onih koji su 
prema mišljenju apostol4 imali potrebne uvjete da uzmu mje- 
sto Jude: dvojica su im se činila posebno prikladna, ali iz- 
među te dvojice neka odluči Bog. Tako je od početka u popu- 
njavanju crkvenih službi božansko pomiješano s ljudskim. 

Iz Petrovih riječi razabiremo koja je bila glavna zadaća 
apostola: svjedočiti za Kristovo uskrsnuće. Bilo je važno: da 
i Judin namjesnik bude u Isusovu društvu, da čuje sav nje- 
gov mauk i vidi njegova čudesa, ali najvažnije je bilo svje- 
dočanstvo da je Isus umro i uskrsnuo. Kod Matije »nije za- 
pravo po srijedi dvanaesti apostol, već dvanaesti svjedok što 
ga Bog određuje« (RBT 30). To je svjedočanstvo dobivalo na 
snazi i time što je bilo zajedničko: »da bude s nama svjedo- 
kom mjegova uskrsnuća«. Broj dvanaestorice odgovarao je 
broju plemena izabranog naroda, a kako sada svi narodi spa- 
daju u Božji narod, u dvanaestorici smo izabranih svjedoka 
svi zastupani i pozvani da i mi budemo Kristovi svjedoci i 
svojim životom pokažemo da računamo i na uskrsnuće svoga 
tijela. To u sebi uključuje zahtjev da tijelo ne prevlada ni- 
kada nad duhom, jer čitavo ljudsko biće treba da se sprema 
na preobraženje. ' 

Pripjev nam stavlja pred oči našega Gospodina koji je 
na nebu sjeo na zasluženo prijestolje. U retcima između pri- 
pjeva izražavamo mu svoju zahvalnost za sve što je za mas 
učinio. Temelj je svemu njegovo milosrđe kojim je od nas 
udaljio naša bezakonja kao što su strane svijeta udaljene 
jedna od druge. A kad nam je uvijek iznova oprostio grijehe, 
još nas ispunjuje svojom milosnom dobrotom. Ta je tako 
velika da nam osigurava prijelaz sa zemlje ma nebo k njemu. 


2. č. 1 Iv 4, 11-16: Tko ostaje u ljubavi, u Bogu ostaje, i Bog 
u njemu. (str. 211) 


Prvih šest redaka današnjeg odlomka Ivanove poslanice 
obrađuje njegovu najdražu temu: ljubav. Apostol ljubavi hoće 
da nas uvijek iznova potiče na međusobnu ljubav (r. 116). Da 
bolje uspije, u tu svrhu ponavlja nekoliko razloga koje je već 
naveo više puta. 1) Bog je nas ljubio, i znamo kako, pa ta lju- 

bav mora i u nama promicati ljubav. Njegova se ljubav ne 
smije izroditi u našu sebičnost. 2) Ako želimo Bogu vratiti lju- 
bav za ljubav, a to bismo zaista morali, onda to mnogo teže 
možemo pokazati njemu koga ne vidimo. Uspješnije i očitije 
iskazujemo ljubav ljudima s kojima se on poistovjetio, 3) Tko 
se ne trudi oko ljubavi prema bližnjemu, sam sebe stavlja u 
opasnost da izgubi Božju ljubav, samoga Boga. Bog ostaje samo 
u onima koji se s njim povezuju u ljubavi. 4) Bog želi da ta 
njegova ljubav u nama sve više raste, da bude savršena. A 
ljubav kao i svaka krepost raste samo toliko koliko joj otvo- 
rimo svoje srce kao Božjem daru i s njim surađujemo. 5) Da 
ostanemo u Bogu i on u nama, Bog nam je dao svoga Duha 
koji je veza između Oca i Sina. Duh Sveti nas ne samo pove- 
zuje s presv. Trojstvom nego nas također potiče na požrtvov- 
nost prema subraći kao što je i Krista poticao na sve što je za 
nas učinio i pretrpio. Dakle, razloga je više nego dosta, a zak- 
ljučak je samo jedan: I mi smo dužni ljubiti jedni druge. 

Drugi dio odlomka govori o vjeri koju Ivan u svojem Evan- 
čelju i poslanicama uvijek iznova dovodi u vezu s ljubavlju. 
Na to se mogu u nekom smislu svesti i dva glavna izraza ko- 
jima on označuje Boga i njegovo darivanje nama: život i svjet- 
lost. Ako se Božji život proživljava Božjom ljubavi, vjera nam 
pruža njegovu svjetlost u kojoj gledamo njega, same sebe i sve 
drugo oko sebe. Kao prvo r. 14. ističe da smo uvidjeli i upoz- 
nali Krista kao Božjega Sina i kao Spasitelja svijeta. O tom 
svojem uvjerenju pripravni smo uvijek i pred svakim svjedo- 
čiti, te zaista i svjedočimo. S tim je u vezi svjedočenje o koje- 
mu je bilo govora u 1. čitanju. Ivan ističe da će nagrada za tu 
vjeroispovijest biti ista kao i za ljubav: u svjedoku njegova Sina 
ostaje Bog i on u njemu. I iz toga se može uvidjeti koliko su 
ljubav i vjera istovjetne. Apostol ih danas zadnjim retkom: po- 
sve spaja i govori kako smo Božju ljubav upoznali i povjero- 
vali joj. Što je Bog po svojoj ljubavi učinio u nama i što čini, 
to možemo spoznati samo očima vjere. Svi darovi milosti tvore 
neizmjerno blago, ali nevidljivo kao što je nevidljiv i onaj koji 
nam ih daje. A budući da smo duhovno-tjelesna bića, trebamo 
i opipljive dokaze Božje ljubavi koje nam je preobilato pružio 
njegov Sin, naš Spasitelj. Mi smo mu povjerovali i sa svoje 
strane svjedočimo svoju vjeru i ljubav da njega gledamo i dje- 
lotvorno ljubimo u njegovoj i svojoj braći. Na taj se način sve 
slijeva u Boga koji je ljubav. Sve je dakle obuhvaćeno izrekom : 
Tko ostaje u ljubavi, u Bogu ostaje, i Bog u njemu. 

m i a io 
Ev. Iv 17, 11b-19: Neka i oni budu jedno kao i mi! (str. 94) 


Isus nastavlja moliti za svoje apostole. Želi da ih Otac 
čuva i sačuva u svome imenu, tj. u spoznanju Boga i u sjedi- 
njenju s njim, u svojoj obrani i zaštiti, jednom riječi, u svojem 
biću koje će ih usrećivati iznutra i braniti prema vani. Otac, 
od kojega sve potječe, dao ih je Sinu pa kako su njegovi, onda 
je samo po sebi poželjno da budu sjedinjeni među sobom kao 
što su jedno Otac i Sin. Što drugo može ljude toliko povezati 
kao zajednička vjera, ufanje i ljubav? Dok je Isus bio među 
svojim učenicima, on ih je držao na okupu i čuvao. Činio je 
svim onim što im je mogao konkretno pružiti utjelovljeni Bog 
koji je svojima otkrio Božje ime i biće. A da se pokaže kako 
ljude u sadašnjem stanju nije lako sačuvati, morala se dogo- 
diti jedna iznimka. I u velikosvećeničkoj molitvi htio je Isus 
pokazati kako ga boli slučaj »sina propasti«. Istina, to je bilo 
odavna predviđeno, tako je pisalo u ps 40,10 i 108,8, ali ipak 
Isusa kao Bogočovjeka boli svaki neuspjeh. Ne toliko zbog nje- 
ga samoga koliko zbog te osobe koja ide u propast. Konačno, 
Bo& se smiruje, ljudski govoreći, u uvjerenju da je sa svoje 
strane učinio sve da svakoga izbavi od propasti, »ali jao onomu 
koji izdaje Sina čovječjega« (Mt 26, 24). 

Ono što je Krist svojima pružao svojim prisustvom to želi 
da im ostavi sada kad ide k Ocu i da u svijetu, kamo će oni 
poći po njegovoj naredbi, imadnu u sebi puninu njegove rado- 
sti. Neki tu radost uzimaju kao Isusovu koju će on osjećati nad 
njima i osobito nad njihovim jedinstvom, a drugi kao radost 
koju će njegovi i dalje uživati u njemu i onda kada više ne 
bude vidljivo s njima. Najbolje je uzeti zajedno, nekako reci- 
pročno, jer se Božja izvanjska radost ispunjuje kad ljudi nađu 
u njemu ono što traže; a nema ni govora da se ljudi u sebi 
mogu trajno radovati, ako se Bog ne raduje nad njima. Tu je 
radost Isus predao svojima Božjom riječju koju su oni prihva- 
tii. Svijet je nije prihvatio i stoga mrzi na one koji mu, po- 
put Isusa, nisu slični. Budući da će apostoli i dalje ostati u svi- 
jetu, Sin ne moli Oca da ih uzme sa svijeta nego da ih čuva od 
zla. Apostoli moraju povjereni im zadatak izvršiti u svijetu, 
dakle neprestano biti okruženi od svijeta, ali ih Bog treba da 
čuva od svega zla koje je u svijetu. To je zlo općenito a i osob- 
no, sotonsko, kao što se misli i u zadnjoj pnrošnji Očenaša. 

Isus moli za svoje, ali ih ujedno također uči pa ističe da se 
i oni moraju osjećati da ne pripadaju svijetu kao što ni on nije 
od svijeta. Ni Bog ne može nekoga očuvati od propasti ako on 
sam ne uviđa da se u njoj nalazi te ako svojom suradnjom ne 
“pomaže Bogu da ga izbavi i spasi. Dobro je i korisno za apos- 

tolski rad biti svjestan svoje ukorjenjenosti u svijetu, ali će 
malo postići i uz to možda sebe izgubiti tko ne računa sa 
zlom što je u svijetu. Zlo je u svijetu tim opasnije što ima 
strašnoga vođu, zla duha, i petu kolonu u svakome od nas. 
Stoga Isus želi da Otac njegove posveti u istini, što se može 
uzeti u dvostrukom smislu: u istinskoj stvarnosti i u stvarnoj 
istini. Izrekom »Tvoja riječ je istina« Isus ističe drugo znače- 
nje, ali je uključeno i prvo, i još je više naglašeno u r. 19. Dis- 
tanciranje od svijeta, ili barem od zla u svijetu, dakle posve- 
ćenje apostola potrebno je zbog dva razloga: zbog zadaće za 
koju Isus šalje svoje apostole u svijet slično kao što je i njega 
poslao Otac. Drugi je razlog ujedno i izvor njihova posvećenja: 
Isus se za njih posvećuje Bogu, tj. žrtvuje samoga sebe. Posve- 
ćenje dakle znači lučenje od svijeta i s tim vezano prikazanje 
Ocu; a znači također i lučenje od svijeta da se mogu iskoristiti 
i uživati plodovi Isusova prikazanja i žrtvovanja. Apostoli će 
dakle biti posvećeni Kristovom žrtvom na križu. To vrijedi i za 
sve nas. 


GOD. C 


1. č. Dj 7, 55-60: Gledam Sina čovječjega gdje stoji Bogu s des- 
ne strane (str. 106) 


P. p. 96, 1 i 2b. 6 1 7c. 9 (str. 544-5) 
P. Gospodin kraljuje, Svevišnji nad svom zemljom. 


Ako se 1. čitanje ove nedjelje u god. A (spremanje .apos- 
bola na dolazak Duha Svetoga) i u god. B (izbor Matije) vre- 
menski odnosi na dane što su ih apostoli proživljavali nakon 
Isusova uzašašća, u ovoj se god. C čitanje o Stjepanovu viđe- 
nju stvarno podudara s činjenicom da je Gospodin uzašao na 
nebo i sjedi zdesna Ocu. Apostoli su se spremali da prime 
Duha Svetoga i kad ga prime, onda će i oni poput Stjepana 
često upirati pogled u nebo kamo su na svoje oči vidjeli da 
je otišao njihov Učitelj. Osobito će to činiti kad budu zbog 
Isusa trpjeli kao što je i Stjepan bio utješen i ojačan tim 
viđenjem kad su na njega stali bjesnjeti Kristovi protivnici i 
spremati se da ga kamenuju. Bog svojih ne ostavlja i u pomoć 
im dolazi u najtežem času. Mladi je đakon odvažno svjedočio 
za Kristovo uskrsnuće, sad će to potvrditi svojom smrću: Pra- 
vo je stoga da još na zemlji ugleda živa i proslavljena onoga 
za kojega ide u smmt. Sve može podnijeti za onoga koji ga 
čeka u slavi. 

Stjepanovi protivnici, kojima nevjera nije dala da vide što 
je vidio on, nisu naravski mogli slušati ono što im je on govo- 
rio o svojem viđenju i začepiše uši. Kao da se zaslijepljenim 
očima može nijekati istinitost Božjega svjetla i začepljenim 
ušima istinitost njegovih riječi. Svijet pozna još jedno sred- 
stvo za gušenje Božje istine: »Nato oni podigoše silnu viku«. 
Koliko su puta ljudi usmenom i pismenom poplavom svojih 
riječi nastojali nadglasati one koji su im naviještali Božje isti- 
ne. A budući da istina prije ili poslije pobijedi svaku laž ili 
poluistinu, ako ljudi ustraju u svojoj zaslijepljenosti, sposobni 
su i na stvarno nedjelo. Tako su učimili sa Stjepanom: »Izgu- 
raše ga izvan grada i kamenovaše.« Stjepan je ustrajao, jer je 
znao za Gospodnju riječ: »Kažem vama, svojim prijateljima: 
Ne bojte se više onih koji ubijaju tijelo, a poslije toga ne mogu 
više ništa učiniti!« (Lk 12, 4). Ubivši Stjepanu tijelo nisu mu 
mogli ništa više škoditi, ali su mimo svoje opake volje i nam- 
jere učinili nešto dobro. Vidjevši da mu je umrijeti, Stjepan se 
popeo na sam vrhunac požrtvovnosti i ne samo da je dragovo- 
ljno predao svoj duh Gospodinu Isusu nego je također poput 
njega molio za svoje mučitelje. Da nije bilo farizejske zlobe, 
ne bi bila došla tako do izražaja ni krepost prvoga kršćanskog 
mučenika. I još je jedno dobro uslijedilo iz tog mučeništva, kao 
redovito od svakoga prije ili kasnije: prema uvjerenju cijele 
crkvene predaje primjer su i zasluge Stjepanove pridonijele 
Savlovu obraćenju. 

Stjepanovu se viđenju pridružujemo psalmom 96. Slavimo 
Gospodina koji kraljuje na svome nebeskom prijestolju koje- 
mu temelj tvore pravda i pravo. Svi narodi gledaju njegovu 
slavu pa pozivamo sva stvorenja da mu se poklone. Za »stvo- 
renja« izvorni tekst ima »elohim«, što neki prevode »bogovi«, 
naime i ona stvorenja koja njihovi štovaoci nazivaju bogovi- 
ma; a drugi prevode »anđeli«, naime i najuzvišenija stvorenja, 
a u svakom slučaju stvorenja. Nad svime i nad svima je vi- 
soko, visoko Svevišnji, i to ne samo Bog nego također i pros- 
lavljeni Bog-čovjek. 


2. č. Otk 22, 12-14. 16-17. 20: Dođi, Gospodine Isuse. (str. 230) 


Čeznuće za Gospodinom koji je uzašao na nebo najljepše 
izražava divan i ujedno dirljiv završetak zadnje novozavjetne 
knjige. Značajno je, da ga Crkva ne čita na kraju liturgijske 
godine nego sada kad je proslavila odlazak svoga Zaručnika. 
Sve njezine dane ne samo »kroz godinu« nego i kroz čitavu 
njezinu povijest na zemlji označuje Kristovo uvjerljivo obeća- 
nje: »Pazi! Dolazim uskoro i sa sobom nosim plaću da svako- 
me platim prema njegovu djelu!« i neprestano ponavljanje 

Crkve: »Dođi, Gospodine Isuse!« A dok ne dođe, imamo na 
svojim oltarima i u sebi njegov spomen-čin koji danas okru- 
žujemo ovim srdačnim molitvama: »Primi, Gospodine, molitve 
vjernika s prinosima žrtava da ovom službom pobožne oda- 
nosti priđemo u nebesku slavu. — Usliši nas, Bože, spasitelju 
naš, da budemo uvjereni kako će se ovim presvetim otajstvi- 
ma dogoditi cijelom tijelu Crkve ono što je prethodilo njezi- 
noj Glavi.« 

Na kraju svoje proročke knjige Ivan jakim riječima još 
jednom opisuje svoju ulogu vidioca koji je primoran da objavi 
sva ugodna i neugodna svoja viđenja. Crkvu kao da to ne 
zanima. Svojim eshatološki usmjerenim vjernicima čita samo 
retke o veličanstvu onoga koga očekuju i o blaženstvu onoga 
što njih očekuje kad Gospodin dođe po njih. Utješne su ali uje- 
dno i strašne njegove riječi kojima naviješta da će svakome 
naplatiti kako je tiko zaslužio. S trostrukom tvrdnjom uvjerava 
nas i svakoga da je on početak i svršetak, da je on svima sve. 
Mi bijednici dolazimo sa zaprašenih i blatnih zemaljskih cesta. 
Tko će pred njim opstati? Jedino je naše ufanje to što ovdje 
smijemo oprati svoje haljine u krvi nebeskog Jaganjca i tako 
steći pravo na stablo života kad u nebeski Eden uđemo na 
vrata koja su Krist. Svi smo dakle potrebni Božjeg milosrđa. 
Koliko god je novi pogrebni obred htio udovoljiti želji II vat. 
sabora (B 81) i jasnije izraziti pashalni značaj kršćanske smrti, 
pa je prema tome izostavio sve riječi o strašnom sudu, ipak ni- 
je mogao a da ne moli Boga: »Milosrdan mu bio na sudu: od 
smrti otkupljen, dugova oslobođen, s Ocem izmiren... da (po- 
kojnik) ne primi muka kao plaću za svoja djela«. A i u misnim 
molitvama za pokojnike neprestano se moli milosrđe, oprošte- 
nje, očišćenje i slično. Ne zaboravimo to uvijek iznova moliti 
za svoje i za sve pokojnike da se oni zauzmu za nas u dan na- 
šega suđenja. 

Na samom svršetku, ipak, Crkva prepušta kratku riječ uče- 
niku Isusovu ljubimcu, da ga njegov Učitelj označi kao svoga 
anđela. Poslao ga je sa zadaćom da sav sadržaj Otkrivenja 
saopći tadašnjim Crkvama i da im posvjedoči o njegovoj isti- 
nitosti. Ivan nastupa i kao tumač Crkve koji čuje Duha Sveto- 
ga, koji vodi Crkvu, i predstavlja samu Crkvu koja kao Kris- 
tova Zaručnica zove svoga božanskog Zaručnika: »Dođi!l« Još 
jedanput apostol koji je utažio žeđ svoje duše na prsima i na 
srcu svoga Spasitelja, svima žednima osigurava badava pristup 
k vječnoj vodi života. Kao najpozvaniji evanđelist-teolog i vid- 
jelac nebeskih otajstava u ime Isusa izjavljuje: »Dolazim us- 
koro!« da onda u ime svih vjernika svih vremena požuri: 
»Amen. Dođi, Gospodine Isuse !« 

Ev. Iv 17, 20-26: Da postanu potpuno jedno! (str. 94) 


Ganutljivo mora djelovati na svakoga koji promišlja da 
je naš Gospodin u svojoj oproštajnoj velikosvećeničkoj molitvi 
imao u misli i sve nas. Zadnji odsjek svoje molitve započinje 
izričitim spominjanjem ne samo apostola nego i svih onih koji 
će na njihovu riječ vjerovati u njega. A i za nas Isus nema što 
veće moliti Oca nego za naše dvostruko sjedinjenje koje se u 
stvari stapa u jedno: da svi budemo jedno među sobom i jed- 
no s Ocem i Sinom. Prvo je moguće po zajedničkoj vjeri, volji 
i složnim nastojanjima, a drugo po posvetnoj milosti i Duhu 
Svetom koji povezuje Oca i Sina i nas s njima. Tu se Isus u 
molitvi vraća na misao koju je iznio malo prije u govoru (14, 
35): naša će međusobna ljubav najviše poticati svijet da svijet 
upozna Krista i u nj vjeruje. Ništa svijetu, koji je sam po sebi 
razdijeljen sa svih svojih stanovišta, ne imponira i ništa mu se 
ne nameće kao jedinstvo onih koji su okupljeni u Kristu. 

Toga je Crikva bila svjesna od početka i stoga Pavao toliko 
preporučuje jedinstvo među vjernicima i izbjegavanje svega 
što bi ih moglo dijeliti (Ef 4, 2-3; Kol 3, 12-15). A kad, unatoč 
tom inzistiranju Učitelja i apostola, znamo kako je izgledalo 
kroz toliko stoljeća i kako još izgleda među kršćanima, pa i 
među pojedinim katoličkim skupinama bilo koje vrste — mo- 
rali bismo se strašno posramiti. Stoga je i ta točka u provo- 
đenju odluka II vat. sabora s toliko puta ponovljenom Isuso- 
vom preporukom i molitvom za jedinstvo (E 5, P 8, R 15, Osv 
5) od odlučujuće važnosti. Velika je odgovornost na onima koji 
se možda ogluše i na ovaj poziv i poticaj Duha Svetoga. Po- 
gotovo stoga što se ne radi o bilo kakvom našemu međusob- 
nom jedinstvu, nego da postanemo »potpuno jedno« (grčki: 
teteleiomćnoi eis hen, latinski: consummati in unum), što litur- 
gija ističe i u naslovu odlomka. A to potpuno jedinstvo ne smi- 
jemo uzeti, kao redovito i sve drugo na vjerskom polju, statič- 
ki nego dinamički, kao cilj prema kojemu treba uporno i us- 
trajno težiti. Dapače, nikoga ne smije razočarati ni obeshrabriti 
što se taj cilj tako teško i sporo postiže, te što se njegovo pot- 
puno savršenstvo na zemlji uopće ne da postići. Neka se ba- 
rem nitko u Crkvi ne usudi neslaganja i razmirice svojim pos- 
tupkom podržavati i možda čak produbljivati, a kamo li još 
nove stvarati! Htio ne htio, taj bi pripadao svijetu koji kao da 
je osuđen da ne upozna Sina Božjega i da ne osjeti kako nas 
Otac sve ljubi u Sinu kao što njega ljubi. 

S vidika koji nam je pružio blagdan Kristova uzašašća u 
čitavoj je njegovoj molitvi posebno značajna i utješna prošnja 
u r. 24. Sin Božji traži od Oca da mi budemo gdje je on i da 

promatramo njegovu vječnu slavu kod Oca. Isusove riječi: »Da 
budu gdje sam ja, zajedno sa mnom« očito svjedoče kako on 
svoju muku, smrt, uskrsnuće i uzašašće smatra jednom cjeli- 
nom. Prije nego započne muku, Isus već gleda jednim pogle- 
dom cijelu svoju pashu, svoj prijelaz u Očevu slavu. On sa. 
svojom nebeskom proslavom sjedinjuje i našu, jer Glava ne 
bi mogla uživati ako me bi uživalo i njegovo otajstveno tijelo. 
Kod toga se Gospodin još jednom svraća mišlju na svijet koji 
ga nije upoznao i koji prema tome mije sposoban da shvati 
njegovu ljubav i prihvati njegovu slavu. Učinio je to i stoga da 
tako još jače istakne zaslugu onih koji su ga upoznali i primili 
kao Božjeg Sina. On je dakle ispunio svoju zadaću kad im je 
objavio Očevo ime i biće. Ali je ujedno svjestan da je taj us- 
pjeh kod ljudi uvijek nesavršen i manjkav. Stoga na kraju od- 
lučuje pred apostolima i time im daje svoju riječ da će im 
Oca i sve što je s njim u vezi i ubuduće objavljivati, a to znači 
sve više i sve dublje ih uvoditi u Božju istinu i ljubav. Činit 
će to po svojemu Duhu (16, 13), i to ne samo svojim apostolima 
nego cijeloj Crkvi do kraja svijeta. Božja ljubav treba da bude 
trajmo u svima nama, da tako Gospodin bude u nama. U zad- 
njim je dakle riječima vrhunac i sadržaj čitave Isusove veliko- 
svećeničke molitve: da budemo dostojni kako ibi nas Otac mo- 
mi ljubiti kao svoju djecu i da ostanemo sjedinjeni s Kris- 
om. 


PONEDJELJAK 


1. č. Dj 19, 1-8: Jeste li primili Duha Svetoga kad ste postali 
vjernici? (str. 117) 


P. p. 67, 2-3. 4-5ac. 6-7ab (str. 618-9) 
P. Kraljevstva svijeta, pjevajte Bogu! Ili: Aleluja. 


Novi Misal nastoji da čitav ovaj tjedan upotrijebimo s apo- 
stolima kao pripravu na blagdan Duhova. U tu nam svrhu kod 
svih ferijalnih misa pruža posebnu ulaznu i pričesnu pjesmu 
te sve tri misne promjenljive dijelove, što je i u novom Misalu 
slučaj samo u korizmenim tjednima (a u ferijalnim misama 
došašća i vazmenog vremena samo djelomično). Te se misne 
pjesme i molitve ovog tjedna većinom odnose izravno na Duha 
Svetoga i na njegove različite darove koje očekujemo i molimo. 
Kao pripravu na današnju misu promotrimo barem malo tri 
njezine molitve. Bolje ćemo ih obaviti i njima više postići ako 
unaprijed usvojimo njihov sadržaj. »Neka dođe na nas, moli- 

mo, Gospodine, jakost Duha Svetoga da uzmognemo tvoju 
volju vjernom pameti shvatiti i pobožnim je življenjem izvr- 
šavati. — Očistile nas, Gospodne, neokaljane žrtve i našim 
dušama dale snagu višnje milosti. — Budi uz svoj narod, 
molimo, Gospodine, i daj onima koje si ispunio nebeskim 
otajstvima da iz starog stanja prijeđu na novi život.« Uz 
ostalo u tim molitvama treba da uočimo i vezu između eu- 
haristijske žrtve i gozbe te darova Duha Svetoga. 

U subotu smo Pavla ostavili kako se na početku svoga 
trećeg misijskog pothvata uputio maloazijskim kopnom prema 
Efezu. Koliko je bio opravdan Lukin umetak o židovski ori- 
jentiranom Apolonu, vidi se i iz činjenice da je Pavao u Efezu 
odmah maišao na skupinu kršćana koji nisu nikad čuli za Du- 
ha Svetoga. Nije ni čudo, budući da su bili kršteni samo Iva- 
novim krštenjem. Apostol ih za to mije krivio, nego ih je pou- 
čio da je veliki Ivan Krstitelj svoj krst dijelio u znak obra- 
ćenja, ali da je za pravo krštenje potrebna vjera u Isusa kojega 
je Ivan navijestio da će doći poslije njega. Tako dobro poučeni 
nisu davali otpora nego su se dali krstiti u ime Gospodina 
Isusa, tj. vjerom koju je on učio i obredom što ga je on na- 
redio. Bog je njihovu spremnost nagradio tako da su polaga- 
njem Pavlovih ruku primili i posebne karizmatične darove 
Duha Svetoga. Dvanaest je običnih vjernika u Efezu bilo na 
taj način obdareno kao dvanaest apostola kod prvog dolaska 
Duha Svetoga u Jeruzalemu. Treba vjerovati da se Duhovi 
mogu na svoj način uvijek ponavljati. a 

»Pavlovo pitanje: ,Jeste li primili Duha? bilo je u starom 
vijeku odlučno. Nije krštenje bilo pečat i legitimacija kršća- 
nina, nego posjedovanje Duha. Krštenje je samo početak krš- 
ćanstva. Krštenje se upotpunjuje dolaskom Duha Svetoga u 
potvrdi. Zato je potvrda kruna i dopuna krštenja, u stanovi- 
tom smislu punina krštenja, kao što su Duhovi završetak Us- 
krsa. Ranije su Duhove nazivali »puni Uskrs«, Oba ova sakra- 
menta predstavljaju početni posvetni obred (inicijaciju), i zato 
ih možemo samo jedanput primiti. Ali nije dosta samo postati 
kršćanin. Moramo biti kršćani. Moramo pnovoditi kršćanski ži- 
vot. Naše mistično sudjelovanje u Kristovoj smrti i uskrsnuću 
po krštenju i potvrdi mora se neprestano a doan 

jati, i dovršiti u mistično-životnoj — žrtvenoj — 1 stoinoj za- 

ia po euharistiji. Tek onda je mistični krug otkupljenja 
dovršen. Zato ta tri sakramenta zovemo otikupiteljskim sakra- 
mentima. Naš katekizam nabraja ih još i danas istim redom 
kao prvi kršćani«. (Holzner). 

Ev. Iv 16, 29-33: Ohrabrite se: ja sam pobijedio svijet! (str. 94) 


Isusov oproštajni govor s učenicima svršava kratkim ispi- 
tom koji su apostoli sami sebi nametnuli misleći da se mogu 
iskazati pred svojim Učiteljem. Najprije mu izražavaju svoju 
hvalu i zahvalnost što im je tako jasno govorio, bez slika i us- 
poredbi koje bi im na njihovu molbu još morao posebno tu- 
mačiti. I kao da doista sve znaju, izjavljuju: »Vjerujemo da si 
došao od Boga.« Bila je to formula koja je ne samo bila točna 
nego je i mnogo obuhvaćala, ali ipak izgleda da je u njihovu 
shvaćanju sadržavala manje nego li su glasile same riječi. Ba- 
rem Isus s pomalo ironičnim pitanjem »Sada vjerujete?« kao 
da sumnja u ono što izjavljuju. »Govore dobro, uvijeno, skoro 
kao teolozi. Ali da netko bude sjedinjen s Kristom, mije dosta 
da bude teolog, iako teologija ne kvari nego može podržavati 
vjeru. Međutim, vjera ostaje nešto drugo, a još više vjernost 
koja se sastoji u ljubavi više nego u spoznaji. Stoga im Isus 
umjesto da se veseli s učenicima što su konačno naučili pouku 
naviješta skoru izdaju. Uči ih da je poniznost iznad spoznaje 
jer, budući da je spoznaja ponizna, postaje i puna ljubavi. Tada 
to nije više puka spoznaja već teološka vjera združena s na- 
dom i ljubavlju« (Zamri). Možda bi apostoli bili bolje učinili da 
se nisu htjeli toliko iskazati formalnim vjerskim znanjem nego 
da su se trudili za ponizno priznanje svojih ograničenih SPOz- 
naja i mogućnosti. Z : 

A te su zaista bile u tom času vrlo malene, jer im Učitelj 
mora navijestiti da će ga skoro, za sat-dva napustiti i da će se 
razbjeći na sve strane. A svi ljudski putovi i smjerovi, koji 
udaljuju od Krista, vode na stranputice, nevjeru. »Kao da im 
kaže: »Tada ćete biti tako smućeni da ćete napustiti i ono što 
sada vjerujete.« Pali su u takav očaj da su došli, može se ređi, 
do smrti svoje prijašnje vjere... Dodajući: »Ostavit ćete me 
sama« htio je da ne budu takvi kad budu poslije njegova uza- 
šašća imali tjeskobu u svijetu. Htio je da ga tada me ostave 
nego da ostanu u njemu i da tako budu imali mir u njemu« 
(Augustin). Nije lako drugima uliti srčanost, pogotovo na ta- 
ko daleko vrijeme, a to je za.sve Kristove sljedbenike do svr- 
šetka svijeta. Ali Isus je našao riječ koja zaista može ohrabriti 
svakoga u bilo kojoj buri i oluji svijeta. »Ja sam pobijedio 
svijet!l« — mogao je reći samo Krist. I to ne u smislu nekog 
bolećivog trijumfalizma nego kao jedmostavnu konstataciju 


koja nije vrijedila samo za njega, što se kao za Božjega Sina 


razumije samo po sebi, nego i za nas. Na to misli Augustin 
kada tvrdi: »Ne bi on bio pobijedio svijet, da je svijet pobije- 
dio njegove udove.« S Kristom pobjeđuje svijet svaki onaj koji 
je s njime povezan vjerom. »Jer sve što je od Boga rođeno, po- 

bjeđuje svijet. A ovo je sredstvo pobjede koje (sigurno) pobje- 
đuje svijet: naša vjera« (1 Iv 5, 4). Tim su sredstvom pobijedili 
posebno mučenici o kojima Ivan govori u svojoj trećoj knjizi: 
»Sada je nastupilo spasenje i snaga i kraljevska vlast našega 
Boga i vlast njegova Pomazanika, jer je zbačen tužitelj naše 
braće koji ih je optuživao dan i noć pred našim Bogom. Oni su 
ga pobijedili Janjetovom krvi i riječju svoga svjedočanstva, jer 
su prezreli svoj život sve do smrti. Zato se veselite, nebesa, i vi 
koji stanujete u njima« (Otk 12, 10-12). 


UTORAK 


1. č. Dj 20, 17-27: Dovršujem svoju trku i službu riječi koju 
sam primio od Gospodina Isusa. (str. 118-9) 


P. p. 67, 10-11. 20-21 (str. 519) 
P. Kraljevstva svijeta, pjevajte Bogu! Ili: Aleluja. 


Vazmeno se vrijeme bliži kraju a time i čitanje Djela apos- 
tolskih, pa litungija ispušta neke njihove zanimljive odlomke. 
Nije mogla propustiti a da nam danas i sutra ne donese izvje- 
štaj o ganutljivom Pavlovu oproštaju sa starješinama efeške 
Crkve. Apostol je na svršetku svoga trećeg misijskog putova- 
nja i žuri mu se u Jeruzalem da ondje bude, ako je moguće, za 
Duhove (r. 16). Da ne gubi vremena svraćanjem u Elez, dade 
odanle dozvati crkvene starješine u luku Milet. Pavlov nam je 
pratilac Luka sačuvao njegov oproštajni govor koji u prvom 
redu svjedoči o smirenosti kojom je tada apostol gledao na svo- 
ju prošlost i budućnost. »U Pavlovu je govoru na rastanku do- 
sta poniznog i tužnog ponosa. Nije to patvorena, uvijena po- 
niznost koja nas koji put čini odvratnima, a još manje hvali- 
sanje nezaslužene gordosti, nego samo iskreno svjedočenje o 
jednom služenju koje sebe nije pazilo ni štedilo (Zarri). Ne sra- 
mi se priznati suze i kušnje koje je pretrpio najviše od Židova. 
Unatoč tome blago njemu kad je tri puta mogao izjaviti (r. 20, 
27, 31) da kroz tri godine (54-57) svoga boravka u Efezu nije 
propustio ni jedne prilike da javno i po kućama naviješta evan- 
đelje. Tako je bez sumnje činio, i još više ako je bilo moguće, 
u mjestima gdje se kraće zadržavao nego u Efezu. 

= Pavao ne bi bio Pavao kad bi za sve to očekivao od Gos- 
podina nagradu na ovom svijetu. Ne, po nutarnjem nadahnuću 
i po karizmaticima u raznim gradovima zna da ga još čekaju 
okovi i patnje. Nemože točno znati što ga čeka u Jeruzalemu, 
ali već se osjeća »svezan u duhu«. Pavao se ne boji ni smrti, 
ta njegova je riječ da je ona dobitak (Fil 1,21). Stoga mu nije 


7. utorak — 351 


ni najmanje do života, jer taj je za nj samo Krist. On jedino 
želi da do kraja vrši svoju službu, apostolsku službu — uzevši 
općenito prema grčkom tekstu — ili službu riječi — prema 
Vulgati. Svima se on smatrao dužnikom da svima naviješta 
evanđelje Božje milosti. Kod svih nije uspio, ali svečano izjav- 
ljuje da neće odgovarati za krv onih koji budu kažnjeni zbog 
toga što se nisu okoristili njegovim propovijedima. Te su riječi 
u vezi s prorokom Ezekielom (3, 18) po kojemu je Bog rekao 
da će za krv kažnjenih grješnika tražiti račun od nehajna ču- 
vara doma Izraelova. »Naočigled životnog svršetka, a tako se 
Pavao tada osjećao, može se uživati takav mir i sigurnost sa 
jesti a da se ne igramo s onim beskorisnim samodopadnostima 
koje toliko puta u životu zaustavljaju naše nesigurne korake. 
Sveti se Pavao tu čini sigurnim: nema više anđela koji ga muče 
ni duhova koji ga ćuškaju. Sada je uza nj samo anđeo utjehe 
i anđeo smrti, a to je valjda jedan te isti« (Zamri). 

Danas je isti pripjev kao jučer i sutra. Uzet je iz teškog 
ps 67, a na temelju sve Božje brige za njegov narod kroz pusti- 
nju poziva sva kraljevstva kojima su prolazili da slave pravoga 
Boga. Današnji se prvi dvoredak odnosi na pomoć koju je Bog 
dao Izraelcima, a drugi na zaštitu kojom ih je Bog izbavljao 
od smrtnih neprijatelja. Možemo ih primijeniti na životno pu- 
tovanje apostola Pavla i cijele Crkve. 


Ev. Iv 17, 1-1la: Oče, proslavi Sina svoga! (str. 94) 


U nedjelju je (god. A) spomenuta Augustinova riječ da se 
Isus ovom glasnom molitvom iskazao i kao naš Učitelj, »koji 
se ne samo propovijedanjem nego i molitvom brinuo za izgra- 
dnju svojih učenika. A kako za izgradnju onih koji su je prisut- 
ni slušali tako i za izgradnju nas koji ćemo je napisanu čitati.« 
Toma Akv. još precizira: »Tu je Gospodin dao primjer nama 
koji riječima poučavamo druge da ih pomažemo i zagovorom 
svojih molitava. Božja, naime, riječ ponajviše djeluje u srcima 
slušača ako je potpomagana molitvom«, 

Evanđelist Isusovu velikosvećeničku molitvu stavlja u vezu 
sa završetkom njegova oproštajnog govora. Poslije nego je uče- 
nicima i svima nama kazao: »Ohrabrite se: ja sam pobijedio 
svijet!« (16, 33), istom se tom samosviješću Božjeg Sina on 
obraća Ocu da i molitvom ohrabri svoje. Stoga je posve neu- 
mjesno mišljenje kritičara koji drže da je gl. 17, jedna od maj- 
ljepših i najdubljih cijeloga Ivanova Evanđelja, teološko razmi- 
šljanje samo evanđeliste, kao što je i njegov prolog. Ti se naj- 
više obaziru na ime Isusa Krista (r. 3) koje da sam Gospodin 
sigurno nije izgovorio. Ali ako je jedna riječ od evanđelista, ne 

znači da je on sastavio čitavu molitvu. Zapisao ju je poslije pel 
šest desetljeća prema svojem sjećanju i prema zanimanju koje 
je Isusov ljubimac sigurno pokazao u tom tako važnom času 
Isusova života. Sam Harnack, tako strogi kritičar starokršćan- 
skih tekstova, ističe da mpr. redak 24. pokazuje takvu samo- 
svijest kojom je mogao govoriti samo Isus. Pravo veli Danesi 
da bismo, u slučaju kad bi mali broj kritičara imao pravo, mo- 
rali Ivanu pripisati najdublje misli i najsavršenije izraze nauke 
njegova Učitelja — a to je besmisao. Uz to treba uočiti jednos- 
tavnost i ujedno sažetost molitve kakve su svojstvene Isusu. 
Čitava molitva izražava i značaj posebnog trenutka, kad se Go- 
spodin spremao u smrt i rastajao od učenika. Ta aktualnost 
dolazi u njoj do izražaja kao ni u jednoj drugoj njegovoj mo- 
litvi ili govoru, osim u prethodnom s kojim je molitva u maj- 
užoj vezi. 

Unatoč božanskoj samosvijesti koja izbija iz te cijele mo- 
litve, ipak ona ostaje molitvom. Sin se obraća k Ocu i pita od 
njega slavu, i to ne samo za sebe nego i za svoje. Na taj značaj 
Očeve transcendentnosti — pred kojom se Bog - čovjek osje- 
ćao manjim od Oca (Iv 14, 28) — kao da je Ivan htio upozoriti 
opazivši i zapisavši da je Isus na početku molitve podigao oči 
prema nebu. I ta je kretnja trebala apostolima pomoći da dođu 
do spoznanja kako je sve od Oca što je Isus primio (r. 7). Da- 
kako, to je jedan vid gledanja, a istinit je isto tako i drugi: 
samo Isus, samo Bog - čovjek može reći Ocu: »Sve moje pripa- 
da tebi; sve tvoje pripada meni« (10). Dakle i Očeva slava pri- 
pada Sinu, koji će je svojom pashom zaslužiti za svoju ljud- 
sku narav i za sve nas, svoju braću. »Slava se uzvišenoga Go- 
spodina otima našim zemaljskim očima. Tek će u vječnosti ona 


biti predmet našeg divljenja i mašeg veselja. Naprotiv, ovdje: 


mi treba da budemo svjedoci njegove zemaljske proslave. I ona 
je predmet njegove molitve. To je u prvom redu slava njegova 
zemaljskog žrtvenog puta, njegova trpljenja. Smrt i uskrsnuće 
tvore jedno otajstvo spasenja. Bez smrti nema uskrsnuća. Bez 
proslave žrtva bi ostala mrtva i bez učinka, jer bi predanju 
onoga koji se žrtvovao nedostajalo primanje žrtve sa sirane 
Boga... A to mne vrijedi samo u izvanjskom smislu da je Krist 
svoju proslavu zaslužio na križu. Ne, muka i smrt već su u 
sebi klica i početak novoga života slave, kao što kaže slika 
s pšeničnim zrnom (12, 24) čijim probijanjem već nastupa novi 
život. U tom smislu poslanica Hebrejima (2, 10; 4, 9) govori da 
je smrt na križu učinila Isusa savršenim« (Rebstock). 


7. srijeda — 353 
SRIJEDA 


l. & Di 20, 28-38: Preporučujem vas Bogu koji može sagraditi 
i dati vam baštinu. (str. 119) 


P. p. 67, 29-30. 33-35a. 35b-36c (str. 519-20) 
P. Kraljevstva svijeta, pjevajte Bogu! Ili: Aleluja. 


i S pravom je zapaženo da je oproštajni Pavlov govor star- 
ješinama efeške Crkve pun reminiscencija Isusovih riječi o do- 
brom Pastiru koji polaže život za svoje ovce (Iv 10, 11-14). Na- 
kon što je apostol izrazio svoju spremnost da rado podnese i 
smrt samo da izvrši povjerenu mu službu braći, on ima pravo 
da od prisutnih starješina traži kakvi oni moraju biti. II vat. 
sabor je primijenio te riječi i na biskupe kao nasljednike apos- 
tol& (C 20, L 23). »Nadglednici-episkopoi«, koje je Duh Sveti po- 
stavio i uvijek iznova postavlja da pasu Crkvu Božju, nisu mo- 
rali biti samo biskupi nego možda samo svećenici, jer u prvom 
početku Crkve te dvije službe još nisu bile jasno diferencirane. 
A to nije ni važno, jer za »nadglednika« svakoga pa i najma- 
njeg, dakle i kućnog dijela Kristova stada vrijedi opomena 
svetoga Pavla: »Pazite ma se, dakle najprije na sebe i na cijelo 
stado, dakle na svaku ovcu bilo kolikog stada«. Za svaku dušu 
čeka nas velika odgovornost, ta za svaku je kao i za cijelu 
Crkvu, Krist prolio svoju krv. A kad je krv po srijedi, onda se 
treba zaista strašiti odgovomosti, pogotovo kad jeto krv Sina 
Božjega. Pavao se gore ogradio da je sve učinio kako ne bi 
odgovarao za čiju krv (r. 26). 
Apostol je imao budno oko i nije zaludu proveo tri godine 

u Efezu, a sigurno je i izdaleka pratio razvoj te Crkve. Pred- 
viđa upad okrutnih vukova u Kristovo stado. Nije važno jesu 
li to gnostičke ili neke druge sekte. One su, ma kakve bile 
nestale, ali sličnih je bilo više manje uvijek i bit će ih dok 
Crkva bude na zemlji. Žalosno je da je Pavao i među starje- 
šinama koji su došli iz Efeza da ga pozdrave vidio neke buduće 
»Vvukove«, Nitko nije siguran ida se ne bi mogao pretvoriti za 
Crkvu u vuka, makar i u ovčjem runu, od čega nas je sam 
Gospodin opominjao da se moramo čuvati (Mt 7, 15). Takvi 
svi imaju istu taktiku: naučavaju opaku nauku, i istu svrhu: 
odvući učenike za sobom. Pavao za takvu pošast ima protu- 
otrov: preporučuje sve nazočne Bogu i nauci njegove milosti, 
tj. evanđelju. Na tom temelju može Bog podići i svima dati 
obilatu i vječnu baštinu. 

#4. Da ne bi tko pomislio na zemaljsko blago, apostol odmah 
ističe svoj primjer kako ni od koga nije tražio srebra, zlata 
i odijela. Još više, sve što mu je trebalo za sebe i svoje sudru- 

gove zarađivao je vlastitim rukama. Držao se Isusove riječi 
koja nije zapisana u Evanđeljima nego tek ovdje (tzv. 4grap- 
hon): »Blaženije je davati nego primati.« Tu Holzner dodaje: 
»Tim što nam je sačuvao ovu Gospodinovu izreku, koju Evan- 
đelja ne spominju, dokazuje Pavao do koje je mjere povezan 
s Isusovom predajom. Prema Pavlovu mišljenju ne smije biti 
suprotnosti između Crkve koja daje i Crkve koja prima. Sve- 
ćenik smije zahtijevati od svojih vjernika samo majnužnije za 
život. Sada je Pavao pružio ruke na pozdrav. O, te Pavlove ru- 
ke! Koliko je blagoslova prostrujalo iz njih! Uvijek su davale, 
nikada uzimale. Neka nam budu svete te ruke, koje su toliko 
puta drhtale pišući srdačne pozdrave! Koliko li je žuljeva i oži- 
ljaka bilo na njima! Shvaćamo, stoga, da su se njegovi učenici 
tako teško rastali od njega. Slabijemu čovjeku u bolovima bi se 
slomilo srce. Pavao nije bio hladan revnitelj. Nikakav ljudski 
osjećaj nije mu bio tuđ. Nije tražio ljubavi, sama mu se nu- 
dila.« 


Ev. Iv 17, 11b-19: Da budu jedno kao i mi. (str. 94) 


Isus započinje drugi dio svoje molitve nazivajući svoga 
Oca svetim. Ističe to Božje svojstvo u vezi s onim što će moliti 
za svoje da ih posveti i stoga čuva od svijeta i od zla. Bog je 
svet (RBT) po tome što je od drugih različit, odijeljen i »nešto 
sasvim. drugo« nego njegova stvorenja. To svojstvo mjegova 
nutarnjeg savršenstva obuhvaća nekako sva druga. Kad Bog 
hoće da nekome udijeli nešto od svoje svetosti, poziva ga po- 
sebno, luči od drugih i dotični je redovito toliko sposoban pri- 
miti Božje darove koliko se udalji od stvorenja i čak, u nekom 
smislu, od samoga sebe. U Bibliji imamo za to mnogo primjera, 
osobito kod proroka, a u povijesti Crkve osobito kod velikih 
mistika; npr. sv. Ivana od Križa. Uostalom, to u prvom redu 
vrijedi i za samu Isusovu ljusku narav koja je nama u svemu 
jednaka osim u grijehu, a ipak se Isus toliko puta i kao čov- 
vjek pokazao tuđ, neshvatljiv, »čudan«, jer je bio »sasvim raz- 
ličit od grješnika i uzvišeniji od nebesa« (Heb 7, 26). U tome 
sei sastoji ona radost zbog njegova sjedinjenja s Ocem koju ra- 
dost Isus moli i za svoje (r. 13). I svijet ima svoje radosti (16, 
20), ali za njih ne mare oni koji više ne pripadaju svijetu kao 
što mu ne pripada ni Isus (r. 16). Stoga Otac Isusove učenike 
posvećuje istinom, tj. samim Sinom koji je istina (14, 6), kako 
sveti oci tumače to mjesto. Prema njima ovako piše Toma Akv.: 
»Oče, posveti ih u istini, to jest u meni, tvome Sinu koji sam 
istina. Kao da je kazao: Učini ih dionicima moga savršenstva 
i istine. Stoga i dodaje: »Tvoja je riječ istina«, jer sam ja tvoja 
Riječ, ja sam istina.« 

Naše odijeljenje od svijeta treba pravilno shvatiti. I sam 
Isus kaže Ocu: »Ne molim te da ih digmeš sa svijeta«. U svijetu 
i među svijetom imamo mi svoju ulogu i zadaću, svatko na svoj 
način. Nije lako prolaziti svijetom, njime se baviti i za nj 
raditi, ali ipak mu ne pripadati — a to upravo znači biti kršća- 
nin. »Svijet je u nama, ali mi nismo njegov plijen. Ako smo 
vjerni Kristu, svijet ostaje u nama kao neki mamac, kao neka 
napast, ponekad možda i kao prolazna krivnja, ali nama ne go- 
spodari, posve nas ne podjarmljuje, jer ga je Krist pobijedio 
za sve nas. Ali naša pobjeda, kao i Kristova, nije postignuta 
fizičkim odijeljenjem nego samo nutarnjim. Svetost, protivno od 
sakralnosti, nije institucionalna ili legalna dimenzija. Rastanak 
se (od svijeta) ostvaruje u savjesti dok ostajemo pomiješani sa 
svijetom da ga posvećujemo i otkupljujemo: kao kvasac koji 
snagom svog fermentiranja promijeni tijesto« (Zarri). 

Ove su misli o našem posvećenju, osobito u vezi s Duhom 
Svetim, na čiji se blagdan ipripravljamo, našle lijepe izražaje 
u današnjim misnim molitvama. »Milosrdni Bože, podaj milo- 
stivo svojoj Crkvi da, okupljena u Duhu Svetom, bude svim 
srcem tebi odana i u sebi složna iskrenom voljom. — Primi, 
molimo, Gospodine, žrtvu ustanovljenu tvojom maredbom, i 
dostoj se posvećenje našeg otkupljenja u nama ispuniti svetim 
otajstvima koja slavimo službom naše dužne ovisnosti. — Neka 
nam učešće kod božanskog otajstva, Gospodine, stalno umnaža 
tvoju milost, te neka nas svojom jakošću uvijek čisti i nepre- 
stano nas čini sposobnima za toliki dar.« Tim molitvama mo- 
žemo najbolje posadašnjiti i na sebe kod mise i pričesti pri- 
mijeniti ono što je Isus za nas molio i što uvijek iznova moli 
kao naš svećenik i naša žrtva. To naime znači njegova riječ 
da se za nas »posvećuje«, kao što se ona već u SZ-u upotreb- 
ljava u tom smislu (Izl 29, 21; Pnz 15, 19). Uostalom, upravo 
taj r. 19. dao je u srednjem vijeku poticaj da se čitava Isu- 
sova molitva nazove velikosvećeničkom što je općenito i pri- 
hvaćeno, jer je tvorila uvod u njegovu muku i smrt, a ujedno 
savršeno označila njegovo raspoloženje i plodove koje je od 


“ svoje žrtve očekivao i od Oca molio. 


356 — *. četvrtak 


ČETVRTAK 


1. č. Dj 22, 30; 23, 6-11: Treba ti svjedočiti i u Rimu. (str. 121) 
P. p. 15, 1-2a i 5. 7-8. 9-10. 11 (str. 479) 


P. Čuvaj me, Bože, jer se tebi utječem. Ili: Aleluja. 


Ganutljiv prizor rastanka u Miletu (20, 36-38) ponovio .se 
iu luci Tiru (21, 5-6), ali su se opetovale i nagovijesti kariz- 
matika da Pavla u Jeruzalemu čekaju okovi. On svojim pratio- 
cima i prijateljima nije dao da plaču za njim a još manje da ga 
odvraćaju od puta u Jeruzalem, nego je junački izjavio: »Ja 
sam spreman ne samo biti svezan nego i umrijeti u Jeruzalemu 
za ime Gospodina Isusa« (21, 14). Lekcionar ispušta kako je 
Pavao u Jeruzalemu bio zatvoren i jedva spasio živu glavu; što 
je sve Luka potanko i zanimljivo opisao, a danas nam čita Pav- 
lov nastup pred Velikim vijećem, Već je u hramu pred Žido- 
vima izjavio da je Židov i odgojen u Jeruzalemu kod Gamaliela 
(22, 3 što smo čitali na blagdan obraćenja sv. Pavla 25. I), a 
sada se lukavo proglasio farizejem. Bila je to živa istina, jer je 
potjecao iz farizejske obitelji koja ga je i poslala u mladim go- 
dinama u Jeruzalemu da se učvrsti u toj mauci i sekti. A u ko- 
liko je obraćeni Pavao ostao vjeran SZ-u i njegovu tumačenju, 
bilo je to sigurno sasvim drukčije nego su činili tadanji materi- 
jalisti, saduceji. Apostol je mogao mirne duše izjaviti: »Zbog 
nade u uskrsnuće meni se sudi.« 

Holzner brani Pavla od kritičara koji mu zamjeraju da tom 
zgodom nije bio na svojoj uobičajenoj visini, posebno u uspo- 
redbi s Isusovim dostojanstvom pred Velikim vijećem. »Oni 
zaboravljaju osnovnu razliku između Isusove muke i muka 
bilo kojeg drugog čovjeka. Isusova muka imala je jedinstven 
značaj i svrhu, koja se neda mjeriti ljudskim mjerilom. Njego- 
va je dragovoljna žrtva imala otkupiteljski značaj za čitav lju- 
dski rod... Naknadna vrijednost Isusove muke i smrti nalazi 
se upravo u bezuvjetnoj poslušnosti iz ljubavi, u onom divnom 
samoodricanju i nijemoj predanosti. Pavao se, naprotiv, borio 
i trpio za sebe samog. Bio je spreman umrijeti, ali Bog neka 
odluči vrijeme i okolnosti. On se sam morao služiti svim dopu- 
štenim sredstvima da može i ubuduće služiti evanđelju. Nepri- 
jateljska kritika zahtijeva previše od čovjeka. Bog je digao Pa- 
vla do vrhunca. Ali se čovjek mora i na vrhuncima života tu 
i tamo sjetiti da je napokon i on samo čovjek kao i ostali, i 
da samo Jedan jedini nadvisuje ljudske razmjere.« I doista je 

sam Gospodin navijestio Pavlu da će i u Rimu za njega svje- 
dočiti. 

Pripj. psalam izražava Pavlovu predanost u Božju zaštitu 
i nagradu te posve mirno čeka da Gospodin s njime upravi. U 
istom su smislu za svu zajednicu sastavljene i današnje misne 
molitve.[»Neka tvoj Duh, molimo, Gospodine, moćno ulije u 
nas duhovne darove da nam dadne tebi ugodno srce i da nas 
milostivo uskladi s tvojom voljom,y— tMilostivo posveti, mo- 
limo, Gospodine, ove darove i primivši prinos duhovne žrtve “ 
učini nas da budemo vječni dar tebit — uTvoja primljena otaj- 
stva, molimo, Gospodine, neka nas naukom pouče i djelom ob- 
nove da zaslužimo doći do duhovnih darova.« 


Ev. Iv 17, 20-26: Da budu savršeno jedno. (str. 94) 


Nikada nećemo dovoljno istaknuti kako je Gospodin sr- 
dačno molio za jedinstvo svojih učenika i sljedbenika. Manje 
je uočljivo koliko je on to jedinstvo stavlj ao u vezu s jedinst- | 
vom koje vlada u presv. Trojstvu, a koje je jedinstvo ne samo 
uzor nego i izvor našega jedinstva. Napose to dolazi do izra- 
žaja u ovom trećem dijelu velikosvećeničke molitve. Najveće 
je naše bogatstvo, a prema tome i tako teško postizivo međuso- 
bno jedinstvo, tek plod našeg učešća u Božjem životu. U tom 
je pogledu značajan grčki tekst r. 21, gdje najbolji rukopisi u 
izreci »tako neka i oni u mama budu jedno« nemaju zadnje 
riječi. Unijela ju je glosa a odgovara ostalim Isusovim izre- 
kama. Ipak, bez riječi »jedno« sadržaj je te Isusove tvrdnje ve- 
ći i dublji, jer ne govori samo o našem međusobnom jedinstvu 
u Bogu nego općenito o našem učešću u Božjem životu: »Kao 
što si ti, Oče, u meni, i ja u tebi, tako neka i oni budu u na- 
ma!« Onda .će kao samo po sebi doći do toga da ćemo u Bogu 
i međusobno biti jedno, i to savršeno jedno (1. 23). »U ovoj div- 
noj molitvi Isus stalno govori o jedinstvu i stalno govori o 
mnoštvu jer stalno govori o međusobnim odnosima : Otac ion, 
on i mi — svi smo jedno a da ne prestajemo biti mi, oni Otac. 
Jedinstvo je plodno upravo stoga, što u sebi krije taj nutarnji 
dijalog, započet (dapače, nikada započet) od Boga između nje- 
govih triju osoba, još prije nego je nastalo vrijeme i svijet. Taj 
će se trojni razgovor nastaviti kroz svu vječnost, kad svrši vri- 
jeme i svijet. Samo tada ćemo po Riječi, koja je utjelovljenjem 
postala Krist, i mi biti uključeni u taj vječni Božji razgovore 
(Zarri). Ali još jednom, uvjet je: da svi koji smo Božji, i dok 
smo na zemlji, međusobno budemo jedno. 

Sveti oci raspravljaju o načinu kojim nam je Isus predao 
slavu koju je primio od Oca (22) i u čemu se ona sastoji za 
nas. Većinom je gledaju u našem božanskom posinovljenju 
koje se najočitije ostvaruje kad po euharistiji Bog-čovjek pos- 

taje našom hranom. Evo riječi Cimila Aleks.: »Milost i slavu, 
Oče, koju si mi dao da sam jedno s tobom, dao sam i ja njima 
da budu jedno kao što smo i mi jedno. Međusobno se sjedinju- 
jemo onim načinima o kojima smo prije govorili, a sjedinjuje- 
mo se i s Bogom. U tom nam je smislu Gospodin posve jasno 
izložio i otkrio korist svoje nauke kad je kazao: »Ja u njima, 
a ti u meni, da postanu potpuno jedno.« U nama je naime Sin 
tjelesno kao čovjek, s naina pomiješan i združen po svetotaj- 
stvenom daru (eulogia). U nama je duhovno kao Bog, snagom 
i milošću svoga Duha, kad nam daje duh koji nas obnavlja na 
novi život i čini dionicima mjegove božanske naravi.« Slično i 
drugi oci od kojih treba da i mi naučimo kako se nutarnji život 
presv. Trojstva i utjelovljenje Sina Božjega neprestano pove- 
zuje i u nama obistinjuje euharistijom i darovima Duha Sve- 
toga. Te nas misli mogu najkorisnije pratiti u misama ove »de- 
vetnice« prije Duhova. A nedjeljna i ova razmišljanja o veliko- 
svećeničkoj molitvi zaključimo Augustinovim retoričnim pi- 
tanjem: »Na koji način ljubav koju Otac ima prema Sinu može 
biti i u nama, ako ne stoga jer smo mi njegovi udovi ii u njemu 
smo (od Oca) ljubljeni, ta on je ljubljen čitav, Glava i tijelo?« 


PETAK 


1. č. Dj 25, 13-21: Isus koji je umro, a za koga Pavao tvrdi da 
je živ. (str. 123) 


P. p. 102. 1-2, 11-12. 19-20aib (str. 548-9) 
P. Gospodin u nebu pripravi prijestolje svoje! 


Događaji su se s Pavlom u Jeruzalemu odvijali sve bur- 
nije. Luka nam vrlo zanimljivo pripovijeda o sve većoj mrž- 
nji Židova protiv Pavla, o strašnoj uroti koju je protiv njega 
skovalo više od četrdeset ljudi da neće ni jesti ni piti dok ga 
ne ubiju. Spasile su ga rimske vlasti svojim pravnim shvaća- 
njem i postupanjem te ga uz veliku zaštitnu pratnju odvedoše 
iz jeruzalemskog zatvora u cezarijski. Kad su ga Židovi opet 
htjeli dovesti natrag u Jeruzalem da ga iz zasjede ubiju na 
putu, Pavlu nije preostalo drugo nego da rekne carskom nam- 
jesniku: »Prizivam se ma cara« (25, 11). Time se oslo- 
bodio zlobe svojih pnotivnika, ali je isključio i mogućnost da 
ga carski namjesnik sam pusti na slobodu. Očito se apostol 
nije mnogo nadao od tih podmitljivih (24, 26) i površnih činov- 
nika. »Pavlov slučaj postao je predigrom mnogih sličnih par- 
nica. Nijedan spor nije tako neugodan i složen, kao kad se kri- 

žaju dva pravna i interesna područja, kao što je vjera i poi 
tika. Inkvizicija srednjega vijeka žalostan je primjer ove isti- 
ne« (Holzner). zeki . ' . 
Liturgija se ne zaustavlja kod svih tih zbivanja, ne čita 
nam nijedan Pavlov obrambeni govor pred raznim sudištima. 
Današnjim čitanjem kako je mamjesnik Fest prikazao kralju 
Agripi Pavlov slučaj, i isticanjem glavne misli u naslovu Ca 
kope Misal ističe ono glavno: apostolovo svjedočanstvo a je 
Isus živ. Zbog toga Pavao trpi, zbog toga je on spreman poći 
i u smrt. A to svjedočanstvo hoće liturgija da nam još jedam- 
put iznese na kraju vazmenog vremena, jer je ono od temelj- 
ne važnosti za vjeru svih kršćanskih naraštaja. I iz maslana 
promjene biblijskog teksta vidi se da Crkva misli na nas: Fest 
je kazao Agripi da je Pavao tvrdio da je Isus živ, a Misal kaže 
da Pavao tvrdi, sada i uvijek. Nije suvišno uočiti te malene ra- 
zlike, jer iz njih možemo vidjeti kako nam liturgija posadaš- 
njuje Bibliju. Ona je davno napisana, ali je aktuelnost Božje 
riječi uvijek jednaka. : 
Nije uvijek lako pronaći zašto su neki retci uzeti kao naš 
odgovor na dotično biblijsko čitanje. Ali, s druge strane, nije 
ni teško npr. današnje retke primijeniti na Pavla ili na Petra 
o kojemu će se govoriti u evanđeoskom čitanju. Najvažnije je 
da ih mi usvojimo i s njima povežemo Bibliju, liturgiju i maš 
život. Tu,nam mogu pomoći i današnje vrlo sadržajne misne 
molitve. IBože, koji si nam proslavom Krista tvoga i rasvijet- 
ljenjem Duha Svetoga otvorio ulaz u vječnost, podaj, molimo, 
da učešćem u tolikom daru napreduje naša pobožnost i ča ra- 
ste naša vjeraJ—iPogledaj, molimo, Gospodine, nai m 
žrtve svoga puka, a da ti one budu ugodne, neka dolazak Duha 
Svetoga očisti naše svijesti. —(Bože, čijim se otajstvima ze 
i hranimo, podaj, molimo da nas po njima udijeljena okrepa 
uvede u vječni život. Dakle, Duh nas Sveti zajedno s euharis- 
tijom čisti od manjih grijeha. 


Ev. Iv 21, 15-19: Pasi jaganjce moje, pasi ovce moje! (str. 98) 


* Kao što smo kroz vazmeno vrijeme čitali Ivanovo Evan- 
đelje tako i na kraju tog vremena imamo pred Aa 
njegov svršetak. Ivanov je izvještaj kako je Gospodin . 
lio Petru prvenstvo posebno važan. Odavno su žumaći uvidje 
duhovnost tog Evanđelja i koliko u njemu ima teološke dubine 
i božanske ljubavi. Sve je to istina, čak je i taj prizor g Pe- 
trom, vrhovnim pastinom, prožet ljubavlju. I samo je podije- 
ljivanje prvenstva uokvireno pitanjima i odgovorima o lju- 
bavi, ali ipak se radi o izručenju čitavoga Kristova stada 

Petrovoj brizi. A da već Ivan ne misli da je to prvenstvo bilo 
dano samo Petru — kao što to neki kršćani ponavljaju do 
naših dana — može se naslutiti iz činjenice što je on taj 
prizor dodao svom Evanđelju kad je Petar već prije par dece- 
nija svoj život završio mučeničkom smrću. Petar je nastavio 
živjeti i djelovati u svojim nasljednicima, što se vidi iz histo- 
rijske činjenice da koncem 1.. stoljeća papa Klement, nepozvan 
ito ne u Italiji nego na Istoku u Korintu, posebnom posla- 
nicom sređuje crkvene prilike. Po svoj prilici je u mnogo 
bližem Efezu tada još živio tako ugledni i štovani apostol 
Ivan, a ovaj njegov izvještaj o Petrovu prvenstvu svjedoči 
o njegovu uvjerenju da je u Crkvi potrebna vrhovna vlast 
koju je Gospodin zaista i ostavio Petru i njegovim nasljedni- 
cima na stolici rimskih biskupa. Toliko je to aktuelno iu 
naše dane, kao što će biti uvijek, da se papa Pavao VI S. 
1969. predstavio protestantskim Crkvama u Ženevi tvrdnjom: 
»Naše je ime Petar,« 

Crkveni oci i pisci odavna povezuju trostruko Isusovo 
Pitanje Petru o ljubavi s trostrukim njegovim zatajivanjem 
Učitelja. Ambrozije zalazi i u pojedinosti: »Zatajio je u noći, 
priznao je u danu... Gospodin ga nije pitao da dozna nego, 
kad je htio poći u nebo, da pouči onoga koga nam je na 
zemlji ostavio za namjesnika svoje ljubavi.« »Ako me ljubiš, 
Petre, tada preuzmi vodstvo braće. Sada pokaži svoju žarku 
ljubav koju si uvijek isticao i njom se hvalio, pa život, za 
koji si izjavljivao da si ga spreman za mene položiti, sada daj 
za moje ovce. I kad se on, prvii drugi put upitan, pozvao 
na svjedoka koji pozna tajne srca, bio je i treći put zapitan 
i time zbunjen zbog svoje prošlosti — jer prije je govorio 
samosvjesno i stoga na to upozoren — sada opet traži utočište 
u Gospodina. »Ti sve znaš. , .« Gledaj kako se popravio, kako 
je postao skromniji, kako više ne odgovara ponosno kao ne- 
kada... Gospodin ga tri puta pita i tri puta mu ponavlja 
ulogu da mu pokaže kako mu je mnogo do brige za ovce i da 
će mu u tome dati najveći dokaz ljubavi« (Krizostom). 

I Lekcionar kao da želi naglasiti vezu Petrova prvenstva 
i njegova trpljenja kad izvještaju o prvome dodaje i retke o 
nagovještaju Petrove smrti. Već je Tertulijan zapisao: »Tada 
su Petra drugi opasali kad su ga pojasom vezali uz križ.« 
To potvrđuje prastaru predaju da je prvi papa umro na križu 
uz koji su Rimljani osuđenika češće privezivali nego ga pribi- 
jali čavlima. I Isusove riječi »Raširit ćeš ruke svoje« tumače 
se kao nagovještaj smrti na križu s raširenim rukama. 

SUBOTA (jutarnja misa) 


1. č. Dj 28, 16-20. 30-31: Ostade u Rimu, gdje je propovijedao 
o kraljevstvu Božjem. (str. 126) 


P. p. 10, 4. 5. 6-7 (str. 477) 
P. Čestiti će gledati lice tvoje, Gospodine! Ili: Aleluja. 


»U vezi s nastankom i vladavinom kršćanstva rimska 
svjetska monarhija uvijek će nas se doimati kao najdublja 
tajna povijesti kršćanstva. Kršćanstvo, rođeno u nacionalno 
uskogrudnom i nesnošljivom, ali svemirskih načela, Jeruza- 
lemu, ušlo je u metropolu svijeta kao u svoje vlastito sre- 
dište; povijest mu ga je pripravila, da bi iz ruševina političke 
monarhije stvorilo orijašku zgradu ćudoredne monarhije — 
Crkve« (Gregorovius). Petar, nosilac ove sveobuhvatne mi- 
sli, stanovao je još prije kratkog vremena u predgrađu Tra- 
stevere, a donosilac ove svemoćne djelotvorne božanske sile. 
Pavao, boravio je u oskudnoj iznajmljenoj sobici sa svojom 
vojničkom stražom« (Holzner). Nisu pnošla nego tri dana dok 
se Pavao snašao u tadašnjoj prijestolnici svijeta i već se 
dao na posao. Najprije je htio urediti nešto što ga je toliko 
tištilo i uz to mu onemogućavalo da, prema apostolskom obi- 
čaju, iu Rimu najprije propovijeda Židovima. Pavao se toliko 
osjećao pripadnikom svoga potlačenog naroda da se samo u 
krajnjoj sili pozvao na vrhovno tuđinsko sudište odbivši da 
mu se sudi u Jeruzalemu. Da je na to pristao, znamo da bi 
bio izgubio život prije vremena. Stoga sazva židovske prvake 
rimskih sinagoga i protumači im kako je došlo do njegova 
priziva na poganskog cara. Izričito spominje da je to učinio 
u samoobrani a ne kao da bi imao nešto zašto bi u Rimu tužio 
svoj nanod. 

Nije Pavlu toliko do vlastite osobe koliko do zadaće koju 
mu je Gospodin povjerio. Stoga svom opravdanju odmah 
dodaje riječi koje su trebale tvoriti uvod u propovijed o 
Kristu. On, Mesija koga su svi Izraelci knoz stoljeća željno 
očekivali, konačno je jedini uzrok Pavlovih lanaca i uopće 
njegovih muka, Toga dana židovski ga prvaci nisu marili slu- 
šati, a malo njih ga je poslušalo i kad im je u urečeni čitav 
dan govorio o Isusu. Apostol je prema njima izvršio svoju 
dužnost, a zatim u smislu čitavoga svoga apostolskog djelo- 
vanja kazao: »Primite do znanja da je ovo Božje spasenje 
poslano poganima. Oni će ga i prihvatiti.« Nije to Pavao re- 
kao laka srca. Zna on koju je ulogu Bog bio namijenio iza- 
branom narodu: da sačuva pravu vjeru do dolaska Mesije 
s kojim će započeti sveopće Božje kraljevstvo na zemlji. Stoga 

je već ranije upravo u poslanici Rimljanima prorekao: »Otvr- 
dnuće jednog dijela Izraela traje dok pogani ne uđu u punom 
broju. Kada to bude, sav će se Izrael spasiti« (11, 25b-26a). 
Kad nije mogao mnogo učiniti među pripadnicima svoga na- 
roda, Pavao je bio sretan što je u Rimu bio toliko slobodan 
da je skono bez zapreke drugima propovijedao o kraljevstvu 
Božjem i izlagao nauku o Gospodinu Isusu Kristu. Tim rije- 
čima Luka završava svoja Djela apostolska. Crkva je, dakle, 
došla u tadašnje središte svijeta, odakle će se širiti na sve 
strane. 


Ev. Iv 21, 20-25: Ovo je učenik što svjedoči za ovo i napisa 
ovo! (str. 98) 


Misni je Lekcionar ma neki način ugodio onima koji su 
opazili da se svršetak Djela apostolskih poklapa sa svršetkom 
Ivanova Evanđelja. Stavio ih je zajedno, jer Luka piše što 
se s Pavlom dogodilo do vremena kad je sastavljao knjigu, 
a Ivan donosi Isusovo proroštvo o svršetku dvojice apostola, 
Petra i Ivana, koje Pavao naziva uz Jakova »stupovima« (Gal 
2, 9) prve Crkve. Tumači u Petrovu pitanju, što ga je upravio 
Isusu o Ivanu, vide još jedan dokaz Petrove privrženosti naj- 
mlađem apostolu i njihove međusobne povezanosti koja izbija 
na toliko stranica Evanđelja i Djela apostolskih. »Budući da 
je Gospodin njemu (Petru) navijestio velike stvari kad mu 
je povjerio čitav svijet i priznao da je njegova ljubav veća 
od drugih, tu je istu htio i za svoga druga te stoga pita: »Go- 
spodine, a što će biti s ovim« I kao što je (na zadnjoj večeri) 
potakao njega da pita što se sam nije usudio, tako sada hoće 
da mu se oduži i za njega pita u uvjerenju da bi onaj,rado 
sam pitao, ali da se ne usuđuje« (Krizostom). 

Isusov se govor tumači na razne načine. Augustin se tu 
dugo zaustavlja i krasno opisuje dva načina života u Crkvi: 
Petrov koji Krista slijedi radom i tvpljenjem te Ivanov koji 
ostaje u kontemplaciji do Isusova dolaska da istu još savr- 
šenije nastavi u vječnosti. Prvi je pak kršćanski naraštaj držao 
da Kristove riječi znače kako apostol ljubimac uopće neće 
umrijeti nego da će dočekati Kristov ponovni dolazak. U tom 
ih je mišljenju potkrijepivala činjenica što je Ivan tako dugo 
živio poslije drugih apostola. Iz svega je toga nastala legenda, 
koju spominje i Augustin svojim Hiponcima da ju je čuo ne 
od lakovjermih ljudi, da Ivan nije umro nego da u grobu spava 
i da će tako ostati dok ga Učitelj ne probudi. To je mišljenje 
valjda i uplivalo da je u Vulgatu ušla glosa »sic-tako« u Go- 
spodnje riječi »Hoću da on tako ostane«. Taj dodatak nema 

grčki tekst a sigurno još više ističe mišljenje da Ivan neće 
umrijeti. On sam dodaje da ne treba tako uzeti Isusove riječi 
jer tako ni ne glase. Njihovo je značenje bilo i samom apostolu 
tajanstveno, a kasnije je prevladalo tumačenje da je Isus time 
navijestio kako će ga Petar slijediti u smrt križa, a da Ivan 
neće umrijeti mučeničkom smrću. I 
Ivanovo je oduševljenje za božanski: čitelj š 
izraza i u zadnjih retcima knjige. Neki ši Pao ki dia 
nack je odlučno za to da je isti pisac napisao gl. 91 koji je 
napisao i prvih dvadeset. A kad je knjigu završio žvahu a 
učinila tako bijednom prema predmetu o kojemu je pitao Još 
osim ističe da je njegovo svjedočanstvo o Isusu istinito. »Ne 
. . bila ljubila da jeon povrijedio istinu« (Ćiril Aleks.). 
ika oumni opat Rupert iz Deutza dodaje Ivanovu zadnjem 
retku: »To je istinito ine da se pobiti. Već samu tu knjigu koju 
. hupasiiji. Tija svijet ne može obuhvatiti. Jedan je 

a Pao kaan ik 
Mead Zoni o ali svi ljudi zajedno ne mogu shva- 

DUHOVI: NEDJELJA PEDESETNICE 


U PREDVEČER 


(Ova se čitanja uzimaju u misi koja se svetkuje u subotu uve- 
čer, bilo prije bilo poslije I večernje Duhova). 

1. č. Post 11, 1-9: Ime mu je Babel, jer je ondje pobrkan govor 
svoj zemlji. (v. petak VI vazmenog tjedna) (str. 7) 

ili: Izl 19, 3-8a. 16-206: Sići će Gospodin na očigled svega na- 
roda na brdo Sinaj. (v. četvrtak 16. tjedna kroz godinu) 
(str, 58) 

ili: Ez 37, 1-14: Suhe kosti, Duha ću svoga udahnuti u vas, i 
oživjet ćete. (v. petak 20. tjedna noz godinu) (str. 855-6) 

ili: JI 3, 1-5: Na sluge i sluškinje svoje izlit ću Duha svojega. 
(str. 896) 

P. p. 103, 1-2a. 24 i 35c. 27-28. 29c-30 (str. 549-50) : 

P. Pošalji Duha svojega, Gospodine, i obnovi lice zemlje. Ili: 
Aleluja. 


Evo nas na svršetku vazmenog vremena koje se odvija 
između dvaju vrhunskih blagdana kojima slavimo — za posto- 
janje i budućnost Crkve — dva glavna događaja: Isusovo uskr- 
snuće i dolazak Duha Svetoga nad apostole. Tek sada smatra 
liturgija zaključenom proslavu Uskrsa. Značajno je da je novi 
Misal s II vazmene nedjelje (dosada »Bijele«) glavnu misnu 
molitvu prenio na jutrošnju misu: »Podaj, molimo, svemogući 
Bože, da uskrsne svečanosti, koje proslavismo, po tvojoj dare- 
žljivosti zadržimo u vladanju i životu.« Večernja nas misa ima 
neposredno pripraviti na proslavu Duhova. U tu su svrhu 
sastavljači novoga Misala našli toliko zgodnih starozavjetnih 
tekstova za 1. čitanje da se može izabrati jedno od četiriju. 
Prvo se odnosi na pobrkane jezike kod gradnje babilonske 
kule, a blagdan je Duhova to u neku ruku sredio. Drugo čita- 
nje govori o Božjem silasku ma brdo Sinaj kad je posvetio svoj 
narod i dao mu zapovijedi, što se također dovodi u vezu s 
događajem u Jeruzalemu na Duhove. Ezekielovo viđenje u 
trećem čitanju o suhim kostima koje su oživjele Božjim duhom 
predoznačuje djelovanje Duha Svetoga započeto na Duhove. 
Tko želi u misi uzeti jedno od ovih čitanja ili o njemu razma- 
trati, gore ima označeno gdje će naći misli u vezi s tim od- 
lomkom. ' 

Četvrti je tekst iz proroka Joela, osim zadnjeg retka, 
uključen u Petrov govor na Duhove (Dj. 2, 17-21); ali budući 
da se taj odlomak ne malazi drugdje u Misalu, evo kratkog 
osvrta na nj. Prorok je Joel Božji vjesnik zaslužene kazne koji 

poziva narod na pokoru (v. 1. č. Pepelnice). Ako se izabrani 
narod kaznom popravi, Bog će ga obdariti svakim obiljem, 
tolikim da Bog kaže po proroku: »Znat ćete da sam posred 
Izraela, da sam ja Gospodin, vaš Bog, i nitko više. Moj se narod 
neće postidjeti nikad više« (2, 27). Na to se nadovezuje proro- 
štvo da će Bog izliti svojega Duha na svako tijelo. Riječi zvuče 
tako općenito da ih je Petar mogao primijeniti na ono što se 
dogodilo na Duhove i čemu su se čudili zastupnici svih naroda 
koji su se tog blagdana našli u Jeruzalemu. Kad prorok kaže 
da će izraelski sinovi i kćeri pod uplivom Božjeg Duha prori- 
cati, to znači da će govoriti spasonosne, otajstvene i buduće 
stvari (Knabenbauer), što se ispunilo ne samo na apostolima i 
karizmaticima nego i ma običnim vjernicima. O tome svjedoči 
čitava knjiga Djela apostolskih. Obećanja da će Bog izliti svoga 
Duha čak i na sluge i sluškinje neki tumače da se odnosi na 


* izraelske robove u Babilonu, a drugi općenito na Božje službe- 


nike, ali u svakom slučaju Božji će dar obuhvatiti vrlo široke 
krugove. Drugi dio proroštva mavodi posebna znamenja ma 
nebu i na zemlji koja će uslijediti u »dan Gospodnji«, a to je 
dan spasenja i ujedno dam Božjeg suda. O Gospodnjem su 
danu (RBT) govorili i drugi proroci, a budući da će biti velik 
i strašan, Joel jamči da će tada biti spašeni svi koji prizivaju 
ime Gospodnje. Iz Dj 2, 36-40 vidi se da je Petar to prizivanje 
primjenjivao na vjerovanje u Krista kao nužan uvjet za 
spasenje. 


2. č. Rim 8, 22-27: Duh se za nas zauzima neizrecivim uzdasima. 
(str. 132) (v. utorak i srijedu 30. tjedna kroz godinu) 


Ev. Iv 7, 37-39: Rijeke će žive vode poteći. (str. 84) 


Ovaj je kratak Ivanov tekst novi Misal pridržao samo za 
ovu misu, a odnosi se na posljednji, najveći dan blagdana sje- 
nica koga su Židovi svake jeseni slavili na uspomenu lutanja 
njihovih pradjedova u pustinji pod sjenicama ili šatorima. S 
vremenom se razvio vrlo bogat ceremonijal u vezi s vodom 
koja je u pustinji predstavljala najveći problem, Ždrijebom 
odabrani svećenik bi na izvoru Siloe u zlatnoj amfori zagrabio 
vode i uz svirku i pjevanje puka nosio je u hram te izlio na 
žrtvenik. Nastaje veselje. Tu je eto priliku Gospodin upotrijebio 
da poviče i sve duhovno žedne pozove neka dođu k njemu i 
neka vjerom u njega piju od duhovne vode da više ne ožedni. 
Isus je i u drugim prigodama slično govorio (Iv 4, 14; 6, 35). 
Stoga evanđelist na Krista primjenjuje riječi Sv. pisma (Iz 44, 
3; 99, 1-3; 58, 11; Ez 47, 1-9) da će iz njegova Srca poteći žive 
vode mesijanskih dobara, posebno po svetim sakramentima. 

Ivan zatim još od svoje strane dodaje da se tu zaista radilo 
o Duhu koga su imali primiti oni što vjeruju u njega. III vat. 
sabor (C 4) navodi taj tekst kad govori o Duhu Svetom koji 
oživljuje i posvećuje Crkvu. Duh je Sveti došao tek nakon što 
je Isus bio proslavljen uskrsnućem i uzašašćem, zbog čega jei 
bilo potrebno da on ma vidljiv način otiđe od svojih apostola 
(Iv 16, 7). »Očito Ivan ne misli nijekati djelovanje Duha Sve- 
toga u SZ-u... Tu su stavljene nasuprot dvije velike ekono- 
mije (planovi spasenja). U starom je redu milost Duha Svetoga 
bila, tako rekavši, sporadična pomoć koju je Bog pružao u 
velikim prilikama. Nakon što je Isus bio proslavljen, tj. nakon 
uskrsnuća i uzašašća, Duh će Sveti biti pnisutan, oduševljavat 
će vjernike i svuda će se razlijevati obilato. Tada će nastupiti 
normalno stanje milosti što će Crkva prepoznati posebno u 
djelovanju sakramenata« (Lagrange). To vrijedi u prvom redu 
za sakramente kršćanske inicijacije koji su posebno povezani 
s blagdanom Duhova: toga se dana poslije usknsne noći u za- 
padnoj Crkvi kroz stoljeća najviše krštavalo. Potvrda se i sada 
toga dana dijeli gdje god se nalazi djelitelj toga sakramenta, 
a za euharistiju je dosta spomenuti da se riječi današnjeg evan- 
đelja (Tv 7, 37) ponavljaju kod blagovanja sv. pričesti i da se 
nakon pričesti moli: »Neka nam, Gospodine, ovi primljeni da- 
rovi pomognu da budemo neprestano ražareni onim Duhom 
koga si neizrecivo izlio na svoje apostole.« 


DUHOVI: Danja misa 


1. č. Dj 2, 1-11: Svi se napuniše Duha Svetoga i počeše govoriti. 
P. p. 103, lab i 24ac. 29bc-30. 31 i 34. 
P. Pošalji Duha svojega, Gospodine, i obnovi lice zemlje! 


R. Guardini, duboki poznavalac moderne duše, savjetuje 
da se kod čitanja NZ-a najprije počne Djelima apostolskim 
koja da, su dobar uvod u svijet NZ-a. Zatim Evanđelja da se 
vidi tko je onaj koji je ondje postao glavni faktor povijesti. 
Poslije njih poslanice, po mogućnosti redosljedom kojim su 
napisane, i konačno knjigu Otkrivenja kao završetak ovoga 
života, njegove povijesti i njegova svijeta, A nakon. svega toga 
još jedanput Evanđelja. Samo tada će tajna koja ovija lik Go- 
spodinov, posebno kod sinoptika, zasjati u svoj svojoj jasnoći. 
Ovo navodimo, da se bolje shvati slijedeća tvrdnja istoga pisca 
u vezi s događajem što ga danas slavimo. »Djela apostolska pri- 
povijedaju kako Krist, koji za vrijeme svoga zemaljskog života 

nije bio prihvaćen u ljudsku povijest — vjera je ona koja ne- 
kamo uvodi Boga — bio u svijet unesen od Duha Svetoga. 
Izrazima, koji nastoje da učine pristupačnim ono što je samo 
po sebi meshvatljivo, Djela apostolska opisuju kako se na 
Duhove zbio onaj tajanstveni događaj koji nadilazi svaku 
običajnu mjeru... (Tu će veoma koristiti opet pažljivo pro- 
čitati taj odlomak). : 

S neba dolazi vihor. Ali taj vihor nije zemaljski, kao što ni 
oblak uzašašća nije nešto što označujemo tim imenom, nego 
nebeska svjetlost koja zakriva. Tako je i vihor o kojemu je 
riječ nebeski šum, huka i buka koja dolazi s visine... Poka- 
zuju se razdijeljeni jezici kao od ognja. Opet jedan bijedan 
izraz kojim naše tepanje nastoji izraziti datost tajanstvene 
snage: kao neki oganj koji rasvjetljuje i donosi vlast nad jezi- 
cima. Na svakoga od onih ikoji su bili okupljeni u dvorani silazi 
On, nebeska moć, i apostoli su Preobraženi. Nestaje njihove 
bojažljivosti. Šire se njihovi tjesnogrudni horizonti. Postaju 
sposobni da shvate, uvjereni, spremni da govore, da svjedoče, 
da se bore...« Crkva o prvom nastupu i uopće o djelovanju 
Duha Svetoga govori kao o novom stvorenju. U tom smislu 
treba uzeti ovih nekoliko redaka 103. psalma o stvaranju, po- 
sebno r. 30. koji se neprestano ponavlja u vezi sa svakim djelo- 
vanjem Duha Svetoga. On je zaista početnik svega života, na- 
ročito ljudi (Post 2, 7). Ono što je psalmist tek mnazrijevao, to 
je crkveni pjesnik potanko i duboko opisao u tako sadržajnoj 
i konkretnoj posljednici. Samo se u posebnom razmišljanju 
treba zaustaviti kod svakoga njezina retka i dovesti ga u vezu 
sa svojim životom. 

Bolje ćemo shvatiti djelovanje Duha Svetoga u Crkvi, koja 
ne slavi duhovski blagdan jednom ma godinu nego u nekom 
smislu neprestano kroz svu svoju povijest, a isto tako u svakoj 
kršćanskoj duši ako letimice barem pogledamo kako i što je 
Duh Sveti izveo u apostolima i po njima, prema podacima 
Djela apostolskih. Puni Duha Svetoga (6, 5; 7, 55; 9, 17; 11, 24; 
13, 9) njegovim nadahnućem i poticajem apostoli govore (4, 8; 
13, 9). Duh Sveti ih šalje u misije (8, 29. 39; 10, 19; 11, 12; 13, 
28s; 16, 6ss; 22, 7ss; 23, 11), upućuje ih kako da riješe pitanja 
koja su iskrsla (10, 19; 11, 12; 15, 28). On ih tješi u tjeskobama 
(18, 98) i čudesno ih brani (5, 19; 12, 7ss; 27, 4). Daje im dar 
da govore raznim jezicima (2, 4ss; 10, 46; 19, 6), dar proricanja 
(11, 28; 19, 6; 21, 9; 27, 24ss) i da čine čudesa (3, 6; 8, 19; 9, 
34; 13, 11; 16, 18). Jednom riječju, sve što apostoli čine toliko 
se izvodi poticajem i snagom Duha Svetoga da se mogu radije 
zvati njegovim nego apostolskim djelima. U tom smislu Kri- 
zostom stavlja Djela apostolska uz bok Evanđeljima: ova opi- 

suju što je Krist činio i govorio, a ona što je govorio i činio 
drugi Branitelj. Sada kad smo s Crkvom pročitali glavne 
odlomke cijele knjige, koristit će ponovno pogledati gornje 
navode o djelovanju Duha Svetoga koje se nastavlja u Crkvi, 
Bit će možda onih koji će se čuditi gomjem silnom :nabra- 
janju, ili će najradije čitati o Pavlovu brodolomu, kao što se 
sa zanimanjem čitaju putopisi i posebno brodolomi, ali tko 
želi Živjeti svjesnijim duhovnim životom treba da uvijek 
iznova nastoji upoznati djelovanje Duha Svetoga. 


2. č. 1 Kor 12, 3b-7. 12-13: U jednom Duhu svi smo u jedno 
tijelo kršteni. (str. 147) 


Između ostalih pitanja, koja su mučila korintsku Crkvu 
i za koja je Pavao trebao pružiti rješenja, bilo je i ono o 
duhovnim darovima, karizmama. Govoreći o njima apostol ima 
i nekoliko vrlo sadržajnih izreka o Duhu Svetom općenito 
i stoga nam ih Crkva danas čita. Ovaj smo odlomak vidjeli 
djelimice u nedjelju kad se slavi Kristovo krštenje, ali je vrlo 
aktuelan i danas. Treba ga uzeti pod vidom opće crkvene 
nauke da je Duh Sveti duša otajstvenog Tijela Kristova, Cr- 
kve. Za tu su nauku ovi retci posebno važni. Najprije Pavao 
ističe da kao što nitko ne može pod uplivom Duha Svetoga 
proklinjati Isusa (r. 38) — što se valjda također događalo 
u korintskoj zbrci glosolalije — tako je pod utjecajem Duha 
Svetoga svaki onaj koji Isusa proglašuje Kyriosom-Gospodi- 


nom. Vidimo kako apostol tim izrazom obuhvaća sve svoje > 


shvaćanje o Isusu, a to bi shvaćanje moralo biti i naše, po- 
sebno sada nakon proživjeloga i proslavljenog vazmenog vre- 
mena. Neka nam Duh Sveti o svojem blagdanu dade i taj 
temeljni, najvažniji dar da svuda svjeđočimo: Isus Krist je 
Gospodar — na slavu Boga Oca (Fil 2, 11). 

Tu su namjerno spomenute sve tri božanske osobe, jer 
tumači drže da ih u tri slijedeća kratka retka spominje i Pa- 
vao. Istina, drukčijim raspredom nego smo naučeni: već, spo- 
menutom Duhu Svetom (r. 3) najprije dodaje njegovo ime, 
zatim Gospodina Isusa i na kraju Boga Oca. Značajna su 
i djelovanja koja apostol povezuje s pojedinom Božjom oso- 
bom: od Duha Svetoga su različite karizme, službe u Crkvi 
nastavljaju Kristovo služenje, a Otac daje moć za razna ču- 
desna djelovanja i ozdravljivanja. Kod izraza »različiti« dobro 
je opaziti da grčki tekst ima tri puta riječ »diaireseis«, što 
zapravo znači dijeljenje čime se jače označuje dinamičnost 
Božjega djelovanja. Posve je u skladu s Pavlovom teologijom 
kad na kraju ističe da Bog Otac čini sve u svima. Praktično 
je pak vrlo važno da svako očitovanje darova Duha Svetoga 

mora koristiti onima kojima su dani i za koje su dani. Uvijek 
iznova se sve prosuđuje po Isusovu načelu: »Prepoznat ćete 
ih po njihovim rodovima« (Mt 7, 16. 20). Od Duha Svetoga je 
korist, a šteta je uvijek od nas. Što se budemo više dali vo- 
diti od Duha Svetoga, bit će manje štete a više koristi za nas 
i za druge. Duhovni plodovi, a o njima se radi, dolaze od 
Duha. 

Misal ispušta retke 8-11. koji govore o karizmama koje 
Duh Sveti daje pojedincima, a čita nam rr. 12 i 13. o Kristovu 
otajstvenom tijelu. Što bi koristilo i mnogo velikih darova 
danih pojedinačno kad bi oni koristili samo nekima? To kod 
kršćana ne može biti, jer kao što mnogo udova tvori jedno 
ljudsko tijelo tako i svi mi kršteni pripadamo otajstvenom 
Kristu, Crkvi, kao udovi tijelu kojemu je Glava Krist. Duša 
koja to tijelo oživljava jest Duh Sveti. Svatko se u to tijelo 
uključuje i s njim sve više srašćuje po Duhu Svetom. Pavlu 
to nije prispodoba, on veli posve stvarno i odlučno: »U je- 
dnom Duhu svi smo u jedno tijelo kršteni.« Još više: +I svi 
smo jednim Duhom napojeni«, što neki tumači dovode u vezu 
s posebnim sakramentom Duha Svetoga, s potvrdom. 

Da Duh Sveti kao duša Crkve svu oživljava, posebno je 
duboko, na temelju Tome Akv., protumačio Lav XIII na po- 
četku suvremene teološke obnove. A to je i nauk cijele 
crkvene predaje, istočne i zapadne. »Jedan je Duh koji nas 
je obnovio i koji čini da smo jedno tijelo« (Krizostom). »Me- 
đusobno smo povezani i s Kristom tvorimo jedno tijelo. On 
nas je združio i povezao s jednim te istim Duhom u svima... 
Tako pozvani od Duha na jedinstvo i s Kristom spojeni u 
jedno tijelo čuvajmo nerazrješivu vezu ljubavi« (Čiril Aleks.) 
»Što je duša ljudskom tijelu, to je Duh Sveti Kristovu tijelu 
koje je Crkva. Duh Sveti djeluje u cijeloj Crkvi ono isto što 
duša tvori u svim udovima jednoga tijela« (Augustin). »Kao 
što jedna duša oživljava različite udove tijela tako jedan Duh 
Sveti zajedno uzdržava i rasvjetljuje čitavu Crkvu. Kao što 
je Krist, koji je Glava Crkve, začet po Duhu Svetom, tako 
i njegovu Crkvu ispunjuje isti Duh Sveti da ona živi. On je 
svojom moći učvršćuje da ona opstoji u sastavu iste vjere i 
ljubavi« (Grgur Vel). To djelovanje Duha Svetoga u nama 
i među nama ističu i nove euhar. molitve. 


Ev. Iv 20, 19-23: Kao što mene posla Otac, i ja šaljem vas: 
Primite Duha Svetoga. (str. 97) 
Na prvi pogled može nam se činiti čudnim da je na Du- 
hove Crkva dosadašnje evanđelje o obećanju Duha Svetoga 
(Iv 14, 23-31) zamijenila ovim uskrsnim koje smo već čitali 

II vazmene nedjelje zajedno s izvještajem o Isusovu ukazanju 
Tomi. Uz ono što je rečeno tom prigodom ovim se još tješnje 
povezuje blagdan Duhova s Uskrsom, ističe se poslanje apo- 
stola i nas u svijet kao zaključak vazmenog ciklusa i Isuso- 
vim se udahnućem očituje da nam on daje svojega Duha Sve- 
toga. Te su tri činjenice iz kratkog odlomka tako uočljive da 
na neki način obuhvaćaju sve liturgijsko, biblijsko i prak- 
tično bogatstvo ovoga blagdana. 

»Prema prvotnoj katehezi, Krist — mrtav, uskrsnuli i 
uzvišen s desne Očeve — dovršuje svoje djelo dijeleći Duha 
apostolskoj zajednici (Dj 2, 32-33). Duhovi su punina Pashe« 
(RBT 229). Tu bi trebalo ponoviti sve što je rečeno gore u 
utorak 6. vazmenog tjedna u vezi s Isusovom tvrdnjom kako 
je potrebno da on ode od svojih učenika (Tv 16, 7). Istina, Duh 
Sveti je sišao na prvu Crkvu u svoj svojoj punini tek na 
pedeseti dan, ali današnje Kristove riječi, koje su uvijek pune 
sadržaja: »Primite Duha Svetoga« svjedoče da je Krist svoga 
Duha dao apostolima također i na prvi dan Pedesetnice. Či- 
tavo to vrijeme trebamo uzeti kao jedan blagdan kojim se 
zajedno slavi druga i treća božanska osoba i njihovo zaje- 
dničko djelovanje u Crkvi i po Crkvi. S toga je vidika još 
jasnije zašto smo čitavo ovo vrijeme u sve nedjelje i dane 
kroz tjedan čitali Djela apostolska u kojima apostoli uvijek 
iznova svjedoče za Knistovo uskrsnuće i ujedno nastupaju 
i djeluju u moći Duha Svetoga. 

Malo bi značilo u povijesti svijeta Isusovo uskrsnuće i 
dolazak Duha Svetoga da je to dvoje proslavljeno samo u 
okviru prve Pedesetnice. Tada su se ta dva najveća događaja 
zbila, ali oni kao božanski zahvati u čitavu ljudsku povijest 
nisu vezani ni ograničeni vremenom ni prostorom. Budući da 
su se zbili za nas ljude, trebali su se jednom dogoditi, ali bu- 
dući da su to čini božanskih osoba, nadilaze zemaljska vre- 
mena i prostore ili, bolje, uklapaju se u svako vrijeme i svaki 
prostor te ih ispunjuju i prožimaju. Isus je uskrsnuo i poslao 
Duha Svetoga za nas i na nas isto kao za prve i na prve 
kršćane. Stoga Uskrs i Duhovi misu neki više manje prazni 
spomen-dani nego blagdani kojima se čitava vazmena Pede- 
setnica posadašnjuje i obistinjuje svake godine i dapače u 
svakodnevnom životu Crkve i svakoga kršćanina. S kojom 
svrhom? Tu svrhu Isus nije mogao jasnije izreći niti dublje 
utemeljiti nego što je učinio riječima: »Kao što mene posla 
Otac, i ja šaljem vas.« Danas je početak, rođendan Crkve, 
dakle svih nas, u Duhu da svi u svojim prilizama nastavimo 
Kristovo poslanje koje je on primio od Oca. Teška je i strašno 
odgovorna ta naša zadaća, ali je utemeljena Kristovim uskrs- 
nućem i neprestano je pomaže snaga Duha Svetoga. Od prvih 

: a ojavtjsešai, lađa svete Crkve i svake duše tjerana 
, u a v Z f . i A . .. . .. đ ša 
oma etoga, plovi oceanima svijeta i vijeka u luku 

Crkveni se oci često zaustavljaju i 
' jaju i kod Ivanove riječi da 
Da doca u io To izražava dvoje: kao dah Movjelin 

izlazi i ina i njemu pripada. Isti j ži 

zi. aa. Isti je to živo- 
toda koji je Bog udahnuo kod stvaranja čovjeka (Post 
S. 7). a. je to život milosti koja nam se daje svetim kršte- 
od uskrsnim sakramentom, a izgubljena vraća nam se sa- 
aaa pokore, Isusovim uskrsnim darom Crkvi: »Primite 
esa ko h Kojima: grijehe otpustite, otpuštaju im se.« 
oje svemogućstvo, koje se majviše očituje praštanjem, pre- 
azi od Duha Svetoga ma svu Crkvu, te nju i sve nas ne re 
stano čisti, oživljava i posvećuje. ia 


SVETAČKI BLAGDANI 
19. II: SV. JOSIP 


1. ć 2 Sam ća 4-5a 12-14a 16 : Ni * : 
: ie TA a. s : Njemu će Gospod ća 
prijestolje Davida, oca njegova (str. 250) e dode, 


P. p. 88, 2-3. 4-5. 27 i 29 (str. 538-9) 
P. Potomstvo će njegovo ostati dovijeka. 


Davnu želju liturgičara da se korizma oslobodi čki 
i . D . . ; , 28 sa : 
e pon je Misal ispunio da nije mogao bolje. a 
u d pravi Koje je puk povezivao s korizmom: o Papi 
'guru u Dalmaciji Je poznata poslovica »Nećeš izići (iz 
neke stvari ili mjesta) kao ni sv. Grgur iz korizme« (jer ja ga 
. padao u nju bez obzira kad je bio Uskrs), a s Penerdiki 
umro na prvi dan proljeća i taj je dan y n i 
uzrečicama i običajima. Ostala su PMI iL ki pa jaca 
blagdana: sv. Josip i Blagovijest. Tone može biti nikome .. 
ed su oba u najužoj vezi s utjelovljenjem Sina Božjega pa 
ako i ta dva blagdana mogu još više povezivati Božićni i Uskr 
I. moo read tvore jedinstveno Kristovo shaijbet 
a liturgija štuje Mariju, Josipa i sv: 
Zbog njihove veze s Isusom. Stoga z i aa čita. 
nja odabrana u vezi s Kristovim otajstvom i s ulogom da ID i 
u njemu imao Isusov pred svijetom otac. ' ii 
Koliko je ovo Natanovo proroštvo izrečeno Davidu važno 
u povijesti spasenja, najbolje se vidi iz toga što nam ga litur- 
gija nudi osim u 3. srijedu »kroz godinu« (II), kad dolazi na 

red, još IV adventske nedjelje (B), na Badnji dan ujutro, danas 


ina dane Bl. Dj. Marije. Uz ono što je rečeno u dotične dane ; 


treba uočiti misao vodilju čitanja koja iznimno nije iz njega 
nego, uzeta iz Lukina Evanđelja (1, 32), odmah nas prenosi u 
NZ, u navještenje Isusova začeća i rođenja. Po Očevoj, volji 
Sin Božji je imao postati ne samo čovjekom i članom izabranog 
naroda nego i izravnim potomkom mnajslavnijega izraelskog 
kralja Davida. Budući da se kod svih starih naroda rod brojio 
po očevoj lozi, Isusovo rodoslovlje po Mateju i Luki navodi lozu 
Josipa koji je, »kako se držalo« (Lk 3, 23), bio sin Josipov. 
Općenito se misli da je i njegova majka Marija bila istoga 
roda, ali prorocima je i evanđelistima bilo važnije naglasiti 
mušku lozu. Istina, Natamovo se proroštvo odnosilo u prvom 
redu na neposrednoga Davidova sina Salamona, ali neki nje- 
govi izrazi nikako ne vrijede o bilo kojem čovjeku nego jedino 
o Mesiji. Tako su redovito mesijanska proroštva uključena u 
druga opća. Samo biblijske tekstove treba znati čitati i tuma- 
čiti kako nas uči crkvena predaja i liturgija. 

Kad Otac nebeski izjavljuje o svome utjelovljenom Sinu: 
»Ja ću njemu biti otac, on će meni biti sin«, onda to ima svoje 
puno značenje bez obzira na koji će način Isus biti začet i ro- 
đen. A kad nas vjera uči da se to dogodilo bez sudjelovanja 
ljudskog oca, onda Božje riječi imaju još dublji smisao. 1 
upravo u tom dubljem smislu još je jače istakmuta uloga sv. 
Josipa koji je pred ljudima i po zakonu Isusu bio ocem, dakle 
najsavršenijim namjesnikom nebeskog Oca. Josip je, maime 
bio pravi muž Bl. Dj. Marije, sa svim pravima i debati 
supruga, a prema tome je imao i sva očinska prava i dužnosti 
prema Isusu. Ono što je Marija rodila, jer je bila Josipova 
žena, pripadalo je i njemu. Činjenica da je Bl. Dj. Marija Isusa 
začela po Duhu Svetom ne umanjuje Josipovo dostojanstvo kao 
Isusova oca po zakonu nego ga uzvisuje u nebeske sfere. »Bog 
je Josipu pomrsio račune« (Rebić) da se Marijom nije služio 
kao svojom ženom ni prije ni poslije Isusova začeća po Duhu 
Svetom, ali gdje Bog nastupa tamo ništa ne oduzima nego još 
više daje. I stoga je Josip svojim čisto duhovnim očinstvom 
daleko uzvišeniji namjesnik nebeskog Oca nego li je to bilo 
koji tjelesni otac prema svome po maravi začetom djetetu. 
Franjo Saleški ima dražesnu prispodobu : Što gospodarevo po- 
lje rodi sve pripada gospodaru bez obzira da li je sam posadio 
stablo u svome polju ili je zrno u polje donijela neka ptica. 
Tako je i Isus pripadao Josipu i preko njega su se utjelovlje- 
nom Božjem Sinu ispunila sva Očeva obećanja o njegovu po- 
tomstvu i kraljevanju zasvagda, što se danas toliko puta pona- 
vlja u 1. čitanju i u pripj. psalmu. 

2. č. Rim 4, 13. 16-18. 22: Protiv svake nađe, oslonjen na nadu, 
- povjerova. (str. 130) 


Gornje je nama jasno na temelju spisa NZ-a i crkvene 
nauke, ali nije moglo biti odmah jasno sv. Josipu. I da mu 
doista nije bilo jasno, najbolje se vidi iz današnjeg evanđelja. 
Nije on bio nekakav starčić koji je unaprijed znao kako mu je 
postupati s tom mladom djevojkom, Bl. Dj. Marijom: da je 
čuva i da se za nju brine više kao otac, da ne rečemo kao 
djed, a ne kao pravi muž. Takvu je predodžbu o Josipu stvo- 
rila naivna kršćanska umjetnost pod utjecajem »pobožnoga«, 
a zapravo površnog shvaćanja Josipove uloge prema Mariji i 
Isusu. Takvom je shvaćanju Josip dugo bio »smetalo« (Rebić) 
na koje — kad ga se već nije moglo ukloniti iz Evanđelja — 
najbolje je bilo ne misliti, ili ga zamišljati kao nemoćnog star- 
ca. To je jedan od uzroka zašto se štovanje sv. Josipa tako 
kasno razvilo u Crkvi. Obnovljena liturgija misli drukčije: 
današnje 2. čitanje primjenjuje na Josipa ništa manje nego 
Pavlov nauk o Abrahamu. A dosta se podsjetiti koju ulogu i 
koje kreposti pripisuje Biblija našem praocu u vjeri, Abra- 
bamu, dase uvidi koju počast daje liturgija današnjem svecu 
kad s njim stavlja u vezu apostolov tekst o praocu stanozavjet- 
nih i novozavjetnih vjernika. Dakako, kod Abrahama i još više 
kod Josipa radi se o duhovnom očinstvu, ali time njihovo dosto- 
janstvo nije umanjeno nego mnogo povećano. Stavljeno je bliže 
Božjem očinstvu nego samo tjelesno očinstvo bilo kojega Božjeg 
suradnika, 

Krepost koju Biblija ističe na Abrahamu, a prema tome 
isto čini liturgija na Josipu, jest nada. U različitim okolno- 
stima, ali jednome je i drugome bila veoma potrebita da shvate 
malo-pomalo što Bog od njih traži. Ta je nada mogla proisteći 
samo iz potpune, skoro bi se moglo reći, slijepe predanosti 
Bogu da on sve vodi i izvodi kako je on sam zamislio. Ta je 
Abrahamova predanost bila stavljena na kušnju dva puta: kad 
mu je Bog obećao da će u dubokoj starosti dobiti sina koji će 
biti nosilac dotada nečuvenih obećanja, i još više kad je Bog 
od Abrahama tražio da upravo toga svog jedinca sam zakolje 
i žrtvuje. Josipova je kušnja, o kojoj tako jasno i tako deli- 
katno govori današnje evanđelje, bila u nekom smislu duhov- 
nija od Abrahamove ali i tim teža. Ne izgubiti glavu i ničim, 
ni najmanjom slabom mišlju se ne ogriješiti u tom slučaju ni 
o Boga ni o svoju zakonitu ženu, to je dokaz silne Josipove 
duhovne veličine. Kao svaka krepost i ta je bila od Boga daro- 
vana, ali je u Josipu našla zaista spremno srce i ustrajnu 
suradnju. A trebalo je zaista i ustrajati, jer ako je to bila 

najveća kušnja u Josipovu životu, nikako nije bila jedina. 
Pomislimo što bi običan čovjek sve pomislio i govorio u času 
kad je Josip s Isusom i Marijom morao bježati ispred Heroda. 
A ne radi se samo o pojedinim epizodama, čitav je Josipov 
odnos prema Mariji i Isusu bio zastrt maglom vjere koja se 
upravo na herojski način očitovala u šutljivoj i djelatnoj pre- 
danosti u Božje vodstvo. Posve se Bogu izručiti — to je vrhu- 
nac vjere, ufanja i ljubavi. Bit ćemo Josipovi štovaoci koliko 
ga budemo u tome masljedovali, osobito u našem svijetu koji je 
i u svojoj »duhovnosti« postao tako strašno proračunljiv i tako 
se malo povjerava Bogu i njegovoj ljubavi. 


Ev. Mt 1, 16. 18-21. 24a: Josip učini kako mu je zapovijedio 
anđeo Gospodnji. (str. 1) 


I ovo se evanđelje čita još mnogo puta: 18. prosinca, IV 
adventske nedjelje (god. A), na Badnji dan uvečer, na blag- 
dan Marijina rođenja i na njezine manje svetkovine koje 
nemaju posebno evanđelje. Stoga ovdje evo iz novog Časoslova 
današnje čitanje iz jednog govora Petra Krizologa da se tako 
ujedno pokaže i na bogatstvo obnovljenog Brevijara. »A Josip, 
muž njezin, pravedan ne htjedne je izvrgnuti sramoti, nego 
smišljaše kako da je potajice otpusti«. Je li pravedan ako ne 
raspravlja kako je začela njegova zaručnica? Ne istražuje 
uzroke osumnjičenog stida; ne brani dobar glas braka nego 
ga ostavlja. »Smišljaše kako da je potajice otpusti.« Ovo se čini 
da više odgovara onome koji se predaje Bogu nego praved- 
nomu; ne ljudskom sudu nego božanskom. Kod Boga preda- 
nost nije bez pravednosti, ni pravednost bez predanosti. Kre- 
posti su uvijek međusobno povezane. Ako se kreposti odijele, 
tada se raspadaju. Pravda je bez dobrote bjesnoća, a praved- 
nost bez dobrote okrutnost. 

Josip je dakle zaista pravedan jer Bogu odan, a Bogu je 
odan jer pravedan. Kad se predaje Bogu, u njemu nema 
okrutnosti. Kad ublažuje istragu, čuva se suđenja. Kad odlaže 
presudu, izbjegava zlodjelo. Kad neće da optužuje, sam se 
oslobađa osude. Sveta mu je duša gorjela preneražena novi- 
nom stvari. Tu je trudna zaručnica, ali djevica. Očito je da je 
noseća, ali i to da nije izgubila stidljivosti. Zabrinuta je zbog 
toga što je začela, ali sigurna u svoju neporočnost. Zaodjenuta 
je majčinstvom, ali nije lišena časti djevičanstva. Što će na to 
učiniti muž? Hoće li je optužiti za zlodjelo? Ta on je sam svje- 
dok njezine mevinosti. Hoće li reći da je zlo učinila? Ta on 
sam je čuvar njezine stidljivosti. Hoće li joj predbaciti preljub"? 
Ta on sam tvrdi da je djevica. Što će na to učiniti? Namisli 

je otpustiti, jer ono što se dogodilo nije mogao ni na vani oči- 
tovati ni u sebi zadržati. Namisli je otpustiti i sve reći Bogu 
jer nema što reći čovjeku. 

I mi, braćo: kad nas nešto smućuje, kad nas izgled vara 
i vanjština ne da da spoznamo stvar iznutra, odložimo suđenje, 
ne istražujmo, izbjegavajmo presudu, sve Bogu povjerimo! 
Na taj način nećemo na možda nedužne baciti kaznu, jer bismo 
time sami sebi izrekli presudu na svoju štetu. Gospodin, naime, 
kaže: »Kako budete sudili, onako će se i vama suditi« (Mt 
7, 2). Ako mi budemo zaista šutjeli, Bog će zaviknuti, anđeo 
će progovoriti. Onaj anđeo koji je upozorio da ne napusti ne- 
vinu kad mu je rekao: »Josipe, sine Davidov, ne boj se uzeti 
k sebi Mariju, ženu svoju. Što je u njoj začeto, doista je od 
Duha Svetoga«. 

Tako poučeni još ćemo svjesnije stol Božje hrane okružiti 
današnjim molitvama: »Podaj, molimo, svemogući Bože, da 
otajstva ljudskog spasenja, čije si početke povjerio vjernom 


. čuvanju blaženoga Josipa, tvoja Crkva njegovim zagovorom 


neprestano obavlja i čuva. — Molimo, Gospodine, da kao što 
je blaženi Josip pobožnom odanošću služio tvome jedinom Sinu, 
rođenu od Marije Djevice, tako da i mi uzmognemo čista srca 
služiti tvojim oltarima. — Molimo, Gospodine, koji si svoju 


.radosnu obitelj na blagdan blaženog Josipa nahranio jelom s 


ovog oltara, brani je neprestanom zaštitom i u njoj milostivo 
čuvaj svoje darove«, 


25. I: NAVJEŠTENJE GOSPODINA 


1. č. Iz 7, 10-14: Evo djevica će začeti! (str. 714) 
P. 'p. 39, 7-8a. 8b-9. 10. 11 (str. 500) 


P. Evo dolazim, Gospodine, milje mi je vršiti volju tvoju. 


Malo je koji drevni blagdan u novom Misalu obogaćen kao 
današnji. Izmijenjeno mu je i ime: mjesto da se istakne anđe- 
lov dolazak i navještenje Mariji u nazivu se spominje samo 
navještenje da će Bog doći. Gospodin će Bog doći na svijet kao 
čovjek. Po Božjoj je zamisli njegovu Simu bila potrebna ljud- 
ska majka i stoga je silno velika Marijina uloga, ali ipak kod 
toga je najvećeg događaja u povijesti svijeta neusporedivo naj- 
veća uloga samoga Boga. I svetkovina koja slavi to otajstvo 
nastala je u vezi s danom Isusova rođenja, s Božićem, a kako je 
Sin Božji postao čovjekom netom je naviješten, u srednjem su 
vijeku u mnogim krajevima godinu započinjali i brojili od 
današnjeg dana: »od Gospodinova utjelovljenja«. Dakako, dva 

su glavna čitanja, 1. i 3, ostala kao i dosada, ali su promije- 
njene misne pjesme, sve misne promjenljive molitve i pred- 
slovlje. Već ulazna pjesma (Heb 10, 5. 7) gleda u duhu Gospo- 
dina koji dolazi na svijet da izvrši zadatak koji mu je namije- 
nio Otac, što je uzeto iz 2. čitanja, a još više razvijeno u pri- 
pjevnom psalmu. 

U misao vodilju današnje mise najbolje će nas uvesti nje- 
zine nove, a sadržajem i mnogim izrazima pradavne molitve. 
»Bože, koji si htio da tvoja Riječ uzme u krilu Djevice Marije 
pravo ljudsko tijelo, podaj, molimo da mi, koji vjerujemo da je 
naš Otkupitelj Bog i čovjek, zaslužimo biti i dionici njegove 
božanske naravi. — Dostoj se, svemogući Bože, primiti dar 
svoje Crkve da se ona, koja svoj početak spoznaje u utjelo- 
vljenju tvog Jedinorođenca, raduje što o ovoj svetkovini slavi 
njegova otajstva. — Potvrdi, molimo, Gospodine, u našim duša- 
ma otajstva prave vjere da mi, koji vjerujemo ikako je od Dje- 
vice začet pravi Bog i čovjek, po moći njegova spasonosnog 
uskrsnuća zaslužimo doći do vječne radosti«. A i novo pred- 
slovlje vrlo sažeto ikrasno opijeva današnje otajstvo: »Djevica 
je s vjerom čula od nebeskog glasnika da će njega (Krista) 
silnim osjenjenjem Duha Svetoga roditi između ljudi i radi 
ljudi. Njega je ona u mneoskvrnjenom krilu s ljubavlju nosila, 
da se tako vjerno ispuni ono što je bilo obećano sinovima 
Izraela i da se na neizreciv način jasno izvrši ono što su narodi 
očekivali«. Ovo je dakle »dan prodora božanskoga u ljudsko; 
savršeniji dan nije nikad uslijedio miti može uslijediti; dam 
zaruka Božjeg Sina s ljudskim rodom« (Baur). 

Sve je to već bilo naviješteno kad je prorok spomenuo 
veliko ime: Emanuel, Bog s nama. Okvir toga proroštva i nje- 
govo značenje ocrtani su IV adventske nedjelje (A) i 20. pro- 
sinca. Makar kako se pojedini izraz tumači, sam prorok ističe 
u tekstu važnost već time što kaže da je Bog naumio Davidovu 
domu, kao najvišem predstavniku izabranog naroda, dati neki 
poseban znak. Što bi bilo posebna u tome da će neka žena 
roditi sima? I historijske okolnosti u kojima su se malazili Izra- 
elci i nastup proroka me dozvoljavaju da se čitavo proroštvo 
svede na posve običajan događaj. To pogotovo vrijedi kad 
racionalisti i samo ime Emanuel hoće da razvodne u smislu 
da se tako može nazvati svakoga čovjeka s kojim je Božja mi- 
lost. Nije važno koliko je starozavjetnim pokoljenjima bilo 
jasno što se sve krije u tom Izaijinom retku (7, 14). Važno je 
što je Duh Sveti htio u nj staviti i s vremenom još jasnije 
objaviti, a to se dogodilo kao s malo kojim proroštvom. Matej, 
naime, citira doslovno taj redak neposredno nakon što govori 
kako je Isus čudesno začet. Ako gdje SZ tumači NZ i obratno, 
onda je to tu slučaj. 

2. č. Heb 10, 4-10: U svitku knjige piše za mene: Vršiti, Bože, 
volju tvoju. (str. 196) 


Pripjevni je psalam obično maš odgovor ma iprvo čitanje, 
a danas on tvori uvod u drugo, dapače to čitanje navodi glavne 
retke iz ps 39. Dok u adventu, na gore spomenutim mjestima. 
na Izaijino proroštvo o Emamuelu odgovaramo prvim dijelom 
ps 23. Tu se govori o svečanom prijenosu Gospodnjeg kovčega 
u svetište i prema tome opisuje kakav mora biti onaj koji 
uzlazi na goru Gospodnju. Danas pak liturgija želi da svu paž- 
nju uredotočimo na samoga Sina Božjega koji dolazi na zemlju. 
Psalmist je po nadahnuću prodro u samo srce onoga koji dolazi 
mjesto starozavjetnih žrtava i izražava njegovo nutarnje raspo- 
loženje. Poslanica Hebrejima taj tekst stavlja u usta Sinu Bo- 
žjemu u času utjelovljenja i prema tome su to prve riječi 
vječne Božje Riječi. SZ imao je zadaću da pripremi njegov 
dolazak i čitavo je to pripravno doba u psalmu promatrano pod 
dva vidika. Najprije se ističe kako sav starozavjetni kult nije 
mogao Bogu ugoditi, a zatim se u vezi s Iz 50, 5 spominje svi- 
tak knjige što označuje smotanu pergamenu s tekstom Biblije, 
dakle cijelu Bibliju. U koliko Biblija sadrži i odgovor čovjeka 
na Božju objavu njezina je glavna misao da je čovjek sretan 
samo ako vrši volju Božju. Dosta se sjetiti ps 18. i 118. sa svim 
njihovim pohvalama Božjem zakonu. A vršenje Božje volje, u 
čemu se sastoji ljudska pravednost i svetost, nije samo osobna 
stvar svakog pojedinca nego on s ponosom i radošću razglašuje 
pred svima Božju dobrotu i vjernost. Sve je to mogao David 
ili bilo koji psalmist govoriti u svoje ime, ali tekst dobiva svoje 
puno značenje tek u ustima onoga koji je utjelovljenjem postao 
i naš Veliki svećenik. Njemu se u tom raspoloženju priklju- 
čujemo i mi, njegovi sljedbenici. 

Na blagdan utjelovljenja Sina Božjega zaustavimo se ča- 
skom kod mjesta današnje poslanice gdje se dva puta spominje 
tijelo. U oba se slučaja Kristovo tijelo stavlja u vezu sa žrtvom. 
Tako nam se stavlja pred oči kako Isus nije samo naš Veliki 
svećenik nego i naša jedina spasonosna žrtva. Po Očevoj je 
volji uzeo ljudsko tijelo da njegovim žrtvovanjem dade Bogu 
čast koju mu ni izdaleka nisu mogle pružiti starozavjetne žrtve 
i da time ujedno i mi budemo jednom zauvijek posvećeni. Tekst 
je vrlo važan i zaista sadržajan: ne iznosi samo smisao Kristova 
utjelovljenja i otkupljenja nego, na svoj način, i nas unosi u 
Kristovo otajstvo. Tu Marija nije spomenuta, ali je nužno 
uključena jer je Isus svoje ljudsko tijelo primio od nje, i to 
samo od nje po sudjelovanju Duha Svetoga. S pravom je stoga 
davno nastao izraz: Tijelo Kristovo — tijelo Marijino. A sve te 
misli sažeto iznosi i usmjeruje prema slavi uskrsnuća molitva 

koju svakog dana molimo ujutro, u podne i navečer. Samo nas 
pak sjećanje da smo jednom zauvijek posvećeni prinosom tijela 
Isusa Krista može lijepo pripraviti na otajstveno obnavljanje 
toga prinosa. Ono se vrši na oltaru, mi mu se pridružujemo, 
i s oltara idemo u život s oživljenim i pojačanim kristovskim 
raspoloženjem da svakog časa i na svakom mjestu vršimo Božju 
volju. 


Ev. Lk 1, 26-38: Evo, začet ćeš i roditi Sina. (str. 47-8) 


Dobro poznat, ali nikada dovoljno shvaćen današnji evan- 
đeoski odlomak treba nam pomoći da sa što većim poštovanjem 
razmotrimo današnje otajstvo, da mu se kod Vjerovanja danas 
na koljenima poklonimo i u misi ga doživimo. U tu svrhu evo 
jedne stranice p. Lipperta koji je znao kao malo tko u zadnje 
doba prodrijeti u dubinu Božjeg i ljudskog srca. »Spasenje je 
svijeta moralo doći po jednoj djevici koja je ujedno majka. Jer 
samo jedna djevica-majka može sjediniti sve suprotnosti kroz 
koje je to spasenje trebalo proći. Marija je nepristupačna za 
bilo koji stvor, poput Boga koji prebiva u nedostiživu svjetlu, 
Pai kad joj se približuje anđeo s pozdravom, ona se ustraši i 
kao brani. Stvorene je oči ne mogu dostići. Osamljen je njezin 
put, kao sobica u kojoj stanuje ona sama sa svojim Bogom. 
Ona je jedno od onih bića koja stoje visoko i daleko od svakog 
stvora, slična Stvoritelju koji sve stvara i nosi, a ipak prebiva 
u visini. Oko Djevice vlada tajna, jer ona ne nosi koprenu samo 
oko svoje glave nego i oko svoje duše. Tko tu smije zaviriti? 
Tko smije dotaknuti bilo što od svega što tu dušu pokreće i 
ispunjuje? Ona je kao zatvoren vrt, kao vrata kroz koja me 
prolazi nijedan stvor, kao vrata kod kojih stražu čuva jedan 
kerub i iza kojih jeraj... 

A ipak ta nepristupačna, ta nedostižna, ta zatvorena i otaj- 
stvena Djevica posve je predana, potpuno posvećena i žrtvo- 
vana. Ona se podlaže bez riječi, za sebe je kao posve bez svoje 
volje i poslušna kao meka sluškinja. Ta se visoka i daleka 
čistoća posve priljubljuje uz volju svoga Boga; ta se teška 
mjedena vrata otvaraju onome koga ljubi njezina duša; ta se 
nepristupačnost djetimjski sakriva pod sjenu Duha koji je oba- 
vija i prožima. Ako joj se bilo koji stvor hoće da približi, Ma- 
rija je visoka da zastrašuje, opora da zbunjuje, djevičanski čista 
da zasljepljuje. Ali netom k njoj pristupi Bog, ona je sva me- 
kana i topla, blaga i nježna, slatko razlivena kao mlada majka. 

Ako dakle neko ljudsko dijete želi mju imati za majku, 
tada mora za nj sam Bog posredovati kod nje i pitati njezin 
pristanak. Tada je mora Božja moć prekriti svojom sjenom. 

Da, Djetešce, koje će joj sam Bog dati, ona će privinuti na 
svoja prsa, ona će mu služiti svom nježnošću svoje Božje lju- 
bavi, svom neumornošću svoje vjernosti, kao prava službenica. 
I kada dapače kao majka mora pripadati mnogima, tada će to 
biti onima koji »se zovu i jesu Božja djeca«. Kad čitav širok 
svijet treba da bude primljen u taj rajski vrt, čitav preuzet u 
to Bogu posvećeno srce, tada će joj opet morati sam Bog reći, 
i to u najozbiljnijem trenutku svoga života i zadnjim proglasom 
svoje ljudske snage: »Ženo, evo ti sina!« Tek tada će se čudo 
ispuniti do svojih krajnjih granica: Djevica će začeti i roditi 
Sina, i on će se zvati Emanuel, Bog s nama! Tada će se naj- 
ozbiljnije djevičanstvo pridružiti najnježnijem majčinstvu. Ne- 
dotaknuta Božja zaručnica postat će plodnom majkom svih 
navijek živih. Krajnja će se udaljenost pretvoriti u najsnda- 
čniju blizinu, Božja će Riječ nevidljivoga Boga postati vidljiv 
čovjek i Svevišnji će prebivati u našoj sniženosti«. Misli su te 
obične i ujedno neobične, kako se tko potrudi da ih shvati te 
po njima postane još veći štovalac i nasljedovatelj majke Božje 
i naše. 


25. IV: SV. MARKO, evanđelist 


1. č. 1 Pet 5, 5b-14: Pozdravlja vas Marko, moj sin. (str. 206) 
P. p. 88, 2-3. 6-7. 16-17 (str. 537) 
P. O ljubavi Gospodnjoj pjevat ću dovijeka. Ili: Aleluja. 


Četiri su Evanđelja veliki dar Duha Svetoga Crkvi. Četiri 
izvještaja o Isusovu životu i djelu četiri su različite Isusove 
»fotografije«. Svaka od njih ima svoju posebnost i čar za Kri- 
stovu Zaručnicu. Blagdan tih evanđelista ima nam biti prigoda 
da se sjetimo glavnih značajki svakog Evanđelja. Markovo je 
najkraće, ali samo je površnom oku to skraćeno Matejevo 
Evanđelje. Napisao ga je u Rimu po Petrovu propovijedaniju, 
a na molbu rimskih kršćana. Dok je Matej pisao aramejski, 
Marko piše grčki, jer se obraća onima koji su se obratili od 
poganstva i nisu znali aramejski. Stoga on u svojem Evanđelju 
i razjašnjuje neke židovske običaje i izraze te naznačuje stamno- 
vita palestinska mjesta, što je sve njegovim čitateljima bilo 
manje poznato. Manje se od drugih evanđelista poziva na SZ 


i najmanje spominje Isusove prepirke s farizejima. »Sažetost, 


živahnost i hitrost značajike su Evanđelja po Marku. Iako kraće 
od Matejeva, potpuno je. A kraće je od drugih, jer događaje 
donosi zbijeno, ali ipak obiluje mnogim pojedinostima koje se 
vrlo cijene. Od Isusovih govora ima samo kratke izvatke, a više 
nastoji oko pripovijedanja čudesa od kojih su neki poznati 

samo po njemu. Stoga je prozvano »Evanđeljem čudesa« (La- 
coste). Time, a i inače isticanjem Kristova božanskog veličan- 
stva, Marko je zaslužio da mu se pripiše kao simbol kralj živo- 
tinja, lav. 

Liturgija nam na Markovo čita svršetak 1. Petrove posla- 
nice najviše zbog toga što Petar na kraju svojom rukom dodaje 
i Markov pozdrav. Kad ga naziva svojim sinom, drži se da ga 
je apostolski prvak u svoje vrijeme krstio u Jeruzalemu. Ali 
i čitav odlomak ima izraza koji iznose Isusov nauk pa odgo- 
varaju blagdanu evanđeliste. U starom se Misalu taj odlomak 
čitao III nedjelje po Duhovima pa je dosta poznat. Novi Misal 
ima taj tekst samo danas pa je vrijedno zaustaviti se kod nekih 
njegovih izraza. Petar ističe temeljnu evanđeosku krepost, po- 
niznost. Naučio ju je u Isusovoj školi i posebno nakon svoga 
žalosnog pada kad je poslije hvalisanja na zadnjoj večeri zata- 
jio da pozna Učitelja. Kao čitava poslanica i ovaj odlomak 
ima važan citat iz SZ-a: »Bog se protivi oholima, a poniznima 
daje milost«. Uz Krista, lava iz Judina plemena (Otk 5, 5), 
Petar zna i za lava koji obilazi oko nas, riče i traži koga da 
proždere. Prvi je lav upotrijebio svoju božansku snagu da nas 
otkupi, a sotona poduzima sve da nas upropasti. Spas je sva- 
kome samo u vjeri koja nas povezuje s Kristom i s njegovom 
snagom. Petar sa četiri izraza (r. 10) opisuje pomoć koju nam 
Isus pruža u času napasti i trpljenja. 

Za tu čudesnu Božju jakost, za pravu Božju milost (r. 12) 
i za međusobnu ljubav i mir u Kristu (r. 14) — a sve su to 
značajke svakog Evanđelja — zahvaljujemo Bogu i slavimo ga 
s nekoliko redaka psalma 88. Kako je u svijetu malo Božje 
milosti i jakosti, kršćanske ljubavi i mira! A što bi bilo da 
nemamo evanđelja?! 


Ev. Mk 16, 15-20: Propovijedajte evanđelje svakom stvorenju! 
(str. 46) 


Svršetak smo Markova Evanđelja čuli na svetkovinu Isu- 
sova uzašašća (god. B). Ovdje stoji za cijelo njegovo Evanđelje, 
a uz to ističe čudesa koja će Gospodin činiti po svojim vjero- 
vjesnicima kao što ih je i sam činio a Petar po Marku opisao. 
Odlomak lijepo odgovara Marku koji nije bio evanđelist samo 
perom nego i propovijedanjem. On bi se sigurno spominjao i 
slavio u Crkvi i da nije napisao drugo Evanđelje. U kući se 
njegove majke Marije okupljala prva kršćanska općina (Dj 12, 
12) i tu je po svoj prilici bila dvorana posljednje Isusove večere 
i duhovskog čuda. On je, prema mišljenju nekih, onaj mladić 
koji je išao za Isusom kad su ga po noći vodili k Velikom sve- 
ćeniku (Mk 14, 50-1). Marko prati Pavla i strica Barnabu na 

njihovu prvom apostolskom putovanju, ali se od mjih i odvo- 
jio (Dj 13, 13). »Nisu jasni razlozi toga njegova čudnog postup- 
ka. Možda jema Marka navalio strah i malodušnost. Teško da 
je kada prije bio daleko izvan Jeruzalema, a tu je sada pred 
njim strašno gorje Taurusa sa svojim hajducima. Ili je kao 
kršćanin iz židovstva zastupao nazore koji se nisu slagali sa 
slobodnijim stanovištem Pavla. Ako je to bilo, može ga se naz- 
vati okorjelim Izraelcem, ali je u tom slučaju postupao kao 
pošten čovjek prema svojem uvjerenju. A ako je zaista bio 
puki strah, ni to ga ne ponizuje u našim očima, već nam poka- 
zuje da ni sveci nisu bili oslobođeni svih ljudskih slabosti« 
(Hiimmeler). Svakako je Marko kasnijim svojim djelovanjem 
zadovoljio Pavla koji piše Timoteju u 2. poslanici (4, 11): »Uzmi 
Marka i dovedi ga sa sobom jer mi je vrlo koristan za službu !« 
Pogotovo se Marko iskazao kad je evanđelje zalio svojom 
krvlju. 

Kao što je Petar, duhovni otac Marka, u 1. čitanju nagla- 
lio važnost vjere to isto treba posebno uočiti i u današnjem 
Markovu izvještaju o Isusovu zadnjem govoru apostolima. 
Značajno je da kod negativne formulacije Kristova zahtjeva 
za spasenje Marko više ne spominje krst. Za spasenje je potre- 
bito vjerovati i krstiti se, kako Crkva tumači, barem tzv. krs- 
tom želje. Ali i tko je kršten ako »ne bude vjerovao, osudit će 
se«. Ako što trebamo isprositi od evanđeliste, onda je to vjera i, 
dakako, život po vjeri. Na to smjeraju i današnje molitve koje 
je dobro usporediti s dosadašnjima da se vidi koliko je euho- 
logij (molitvenik) novog Misala teološki i liturgijski obogaćen. 
Prva je molitva ostala ista samo je zadnji izraz »da nas nje- 
gova molitva brani« zamijenjen u »da vjerno slijedimo Kris- 
tove stope« (prema 1 Pet 2, 21). Druga je i treća molitva nova: 
»Slaveći blagdan blaženog Marka prinosimo ti, Gospodine, 
hvalne žrtve i smjerno te molimo da u tvojoj Crkvi bude uvi- 
jek ustrajno evanđeosko propovijedanje«. — Podaj, molimo, 
svemogući Bože, da nas posveti ovo što smo primili s tvojega 
svetog oltara i da nas učini jakima u vjeri evanđelja koje je 
propovijedao blaženi Marko«. 

Novi Časoslov kaže da se evanđelisti Marku pripisuje usta- 
novljenje aleksamdrijske Crkve. Odatle je njegovo štovanje 
prešlo u Veneciju koja se dugo ponosila kao republika sv. Mar- 
ka te je i po našem primorju na mnogo mjesta stavljala njego- 
va lava od kamena. Neka nam svetac isprosi da se u tim našim 
krajevima sačuva živa vjera kojoj su njegovi prekomorski što- 
vaoci više škodili nego koristili, osobito u vezi s dvama zad- 
njim ratovima. Za sve to vanjski svijet malo zna, a još manje 
bi nam pomoglo tužiti se ljudima, pa se preporučimo svetom 
Marku. 

1. V: SV. JOSIP radnik 


1. č. Post 1, 26-2, 3: Napunite zemlju i sebi je podložite. (str. 1) 
P. p. 89, 2. 3-4. 12-13. 14 i 16 (str. 540) 
P. Daj da nam uspije djelo ruku naših! 


Kako crkveno vodstvo postupa u zadnje vrijeme na svim 
poljima, pa i na pastoralnom i liturgijskom, najbolje se vidi na 
današnjem blagdamu. Uveden je god. 1955. da pomogne nagla- 
siti kršćanski značaj rada i ovoga dana »koji je radnički svijet 
odabrao za svoj vlastiti praznik i da time svi priznaju dosto- 
janstvo rada« (Pio XII). Ispočetka je bio ubrojen među najveće 
svetkovine. Gdje se to provelo, Crkva želi da se tako nastavi 
i učvrsti. Ali gdje se napori u tom smislu još bore s mnogim 
poteškoćama i nerazumijevanjima Crkva sada dozvoljava da se 
blagdan sv. Josipa radnika slavi jednostavno kao običan spo- 
mendan po volji. Dakle i on treba izrasti odozdo a ne da bude 
nametnut odozgo. 

Živimo u vijeku kojim ikraljuje rad. Ne kao da ljudi nisu 
prije još više i teže radili, nego danas se rad cijeni više i kao 
da čovjek radom uspijeva više. Ima to svojih prednosti, ali i 
svojih opasnosti. Veličajući rad (II vat. sabor, Cus 67-68) i nje- 
gove plodove lako se može zaboraviti ili zanemariti ljudsku 
osobu koja sve izvodi, i na Boga za kojega se živi. Kad bi pre- 
vladalo to materijalističko shvaćanje, ljudi bi postali robovi 
svojih strojeva, pothvata i dostignuća. Da ispravi takvo mišlje- 
nje, Crkva nam danas stavlja pred oči najuzornijega ljudskog 
radnika koji je radom svojih ruku uzdržavao Majku Božju, 
Sina Božjega i njega samoga naučio svom zanatu. Rad je dakle 
od Boga i morao bi voditi k Bogu. »Čovjek je svagdje u Bibliji 
pri poslu. No, taj rad zanatlije ili sitnog poljodjelca dosta se 
razlikuje od intenzivnog i organiziranog rada što ga u nama 
dočaravaju moderne vizije rada, i stoga smo skloni vjerovati da 
Pismo neće da zna za rad ili da ga slabo poznaje. Budući da 
ono ne sadrži načelnih sudova o vrijednosti i značenju rada, 
ponekad smo u napasti da u našoj mašti odvojeno uzimamo 
poneki slučajno odabrani obrazac i da njime potkrijepimo vla- 


stite teze. Biblija ne odgovara na sva maša pitanja, ali, uzeta | 


u cjelini, ona mas uvodi u stvarnost rada, njegove vrijednosti, 
njegove muke i njegova otkupljenja« (RBT 1061). »O tome je 
bilo nešto rečeno u utorak 5. tjedna kroz godinu u vezi s Bož- 
jim storiteljskim radom koji je prauzrok, uzor, predmet i cilj 
svega ljudskog rada. 

Ili: Kol 3, 14-15. 17. 23-24: Što god činite, činite od sveg srca 
kao Gospodinu, a ne ljudima. 


Mjesto iz 1. poglavlja Biblije danas se može uzeti ovo kao 
1. čitanje. Značajno je da se odlomak čita i na blagdan sv. Obi- 
telji (u nedjelju u osmini Božića), jer se velik dio ljudskih po- 
sala odvija u krilu obitelji i za obitelj. To radu daje slogu, lju- 
bav i mir, o kojima govori apostol. Rad je teret i užitak, a u 
njemu prevladava jedno ili drugo prema raspoloženju kojim 
se obavlja i prema tome što se u radu ima pred očima. Pavao 
preporučuje da sve činimo u ime Gospodina Isusa, kao Gospo- 
dinu a ne ljudima. Koliki su se razočarali kad su radili samo 
za ljude i zbog ljudi ili, što je još gore, iz golog samoljublja! 
Ljudi rijetko kada znamo cijeniti i dolično nagraditi tuđi rad, 
ali oni koji sve rade zaista od svega srca za Gospodina znaju 
da ih čeka njegova, i to vječna nagrada. Velika je kršćanska 
mudrost sve svoje staleške i bilo koje poslove, koji na prvi po- 
gled nemaju nikakve veze s Bogom i s vječnošću, znati usmje- 
riti prema Bogu i poslati ih pred sobom u nebo. U tom slučaju 
možemo kod bilo kojega poštenog posla sa sigurnošću postav- 
ljati sebi staro pitanje: Što će mi to za vječnost? Budući da je 
Bog vječan, kod njega je osigurana i ma prebogatu dobit polo- 
žena glavnica koju smo stekli radeći za mjega ili za njegove 
sluge. Tako je postupao sv. Josip koji mas može pomoći kao 
uzor i zagovornik. Tu mu je zadaću namijenila Crkva. 

Retci iz ps 89 .govore o Božjem radu, vodstvu i providno- 
sti, a ispreplećemo ih svojom molitvom da nam uspije djelo 
naših ruku. Ne radi se samo o vanjskom uspjehu pred ljudima, 
ni o onome koji će zadovoljiti našu samodopadnost, nego da 
se na nama pokaže Božje djelo i Božja slava. Na početku nam 
je, dakle, svakoga radnog dana potrebno Božje smilovanje. Ta- 
da nam rad donosi mnogo veselja u svima, pa i u crnim da- 
nima. 


Ev. Mt 13, 54-58: Nije li on tesarov sin? (str. 13) 


Ciceron je kazao da se Rimljanin ustručava prijeći prag 
bilo koje radionice. U rimsko-grčkom svijetu sve su teže pos- 
love obavljali robovi ili od ropstva oslobođeni koji se još nisu 
znali drukčije snaći. Slično ili još gore je bilo i u starom Ori- 
jentu. Izabrani je narod, poučen Božjom objavom, drukčije 
sudio o svim svojim sunarodnjacima bilo kojeg staleža i zapo- 
slenja, ali ipak ni izdaleka nije sva zvanja jednako cijenio. To 
je došlo do izražaja i kad je Isus posjetio svoj zavičaj, Naza- 
ret. Njegovi su mještani čuli mnogo o njegovoj mudrosti u go- 
voru i o čudesnoj moći mad bolesnima i opsjednutima. O nje- 
govoj su se mudrosti sada imali priliku uvjeriti, a valjda bi bili 

svjedoci i kojega Isusova čuda, ali za to je potrebna vjera. 
Da je Nazarećani nisu imali, vidi se i iz njihova pitanja: »Nije 
li on tesarov sin?« Znaju mu majku, braću i sestre, tj. rođake 
i rođakinje, cijelu je mladost proveo kod njih, nije odlazio ni 
u kakve škole i ni kojemu učitelju zakona u Jeruzalemu, pa 
»odakle mu sve to?« Evanđelist podvlači da je Isus postao za 
njih kamen spoticanja, a i sam je Isus ustanovio tu činjenicu. 
I tako je prigoda za Nazarećane, da spoznaju i priznaju Božjeg 
Sina, otišla u nepovrat. Trenutak se milosti pretvorio u trenu- 
tak osude. 

Taj je odlomak izabran za današnji dan u prvom redu 
stoga što je to jedino mjesto u evanđelju gdje je sv. Josip spo- 
menut u Isusovu javnom životu. Ali evanđeoske epizode nema- 
ju samo trenutačno značenje i naglašavanje kako je vjera po- 
trebna da se vide Božja čudesa aktualno je uvijek. Sve što je 
Bog za mas učinio i čini vide samo oči vjere. Uz Isusovo čudo 
kad je nahranio veliko mnoštvo s malo hljebova Augustin isti- 
če da još veće čudo Bog čini svakog dana ikada sve ljude hrani 
zrnjem kojemu je on dao moć da nikne i svako zrno donese 
velik rod. A što vrijedi o svim Božjim djelima, na neki način 
možemo primijeniti i na ljudske poslove. Njihovu vrijedmosi 
može pravo ocijeniti samo onaj koji sve gleda pod vidom vječ- 
nosti, kako je gore istaknuto. Pod tim vidom, u svjetlu vjere, 
nije važno što čovjek radi nego kako obavlja svoj posao. Slava 
i bogatstvo, što ih neki rad donosi, znače nešto samo na pozor- 
nici svijeta. Na Božjem će sudu u mnogo slučajeva vrednotenje 
biti posve drukčije. To je velika utjeha za svakoga vjernoga i 
skromnog radnika na bilo kojem području. Klesar je pomnjivo 
obrađivao kamen koji se imao staviti na vrh zvonika. Kad su 
mu se prolaznici čudili, jer da njegovu pomnjivu obradu neće 
i onako nitko vidjeti, odgovorio je: »Gledat će je Bog«. 


3. V: SV. FILIP I JAKOV, apostoli 


1. č. 1 Kor 15, 1-8: Gospodin se ukazao Jakovu, pa onda svim 
apostolima. (str. 149) 

P. p. 18, 2:3. 4-5 (str. 482-3) 

P. Po svoj se zemlji razliježe njihova jeka. Ili: Aleluja. 


Uloga apostola u povijesti spasenja dolazi posebno do izra- 
žaja kad se njihov blagdan slavi u uskrsno doba. Glavna je nji- 
hova zadaća da svjedoče za Isusovo uskrsnuće (Dj 2, 21), a to 
je u dane poslije Uskrsa naročito prikladno. Stoga danas litur- 
gija odstupa od razumljivog običaja da nam pročita odlomak 
iz spisa, ako ga je dotični apostol napisao, pa nam ne čita iz 
Jakovljeve poslanice nego iz prve Pavlove Korinćanima. Tu je 

Jakov spomenut kao svjedok Kristova uskrsnuća. Ovaj se tekst 
čita iu V nedjelju kroz godinu (C), ali ondje je naglašen Pav- 
lov poziv koji se danas i ne čita: »To mi propovijedamo, to 
ste vi vjerom prigrlili«. Danas je pak naglasak na ukazanje 
uskrsnulog Spasitelja apostolu Jakovu, pa je liturgija rezervi- 
rala to čitanje za ovaj apostolski blagdan koji uvijek pada u 
uskrsno vrijeme. Zapravo ne znamo kad se to Isus ukazao Ja- 
kovu. Ovo je najstariji popis Isusovih ukazanja nakon uskrs- 
nuća, koji je Pavao napisao god. 55, ali je izvještaj o tim uka- 
zanjima primio ranije i oko god. 50. iznio ga Korinćanima us- 
meno, a ovdje pismeno. U svakom slučaju, može se opaziti i 
važnost apostola Jakova kad ga Pavao ističe kao posebnog i uz 
Petra jedincatoga pojedinačnog svjedoka. On je kao prvi jeru- 
zalemski biskup svoj vrlo strogi život zaključio mučeničkom 
smrću god. 62. Zaista, kako veli današnja molitva, bio je sudi- 
onik Kristova trpljenja i uskrsnuća, 

Uz ovo je čitanje dobro istaknuti: »Inicijativa, prepozna- 
vanje, poslanje: to su ona tri vida što su zajednička svim izvje- 
štajima (o Kristovim ukazanjima): oni omogućuju da se pozi- 
tivno pronikne nakana pisca. Pokazujući da upravo Isus podu- 
zima korake kod ljudi ili među njima, i to ljudi koji toga ne . 
očekuju (izuzev Lk 24, 35), evanđelisti pokazuju da nije po sri- 
jedi subjektivno izmišljanje zainteresiranih, kao plod bolesna 
vjerovanja ili razuzdane mašte. Ova tema inicijative Uskrs- 
loga (nju, na svoj način, izražava glagol »6phth&«, »dao je da 
ga vide«, u popisu u 1 Kor 15) znači da izvještaji o ukazanjima 
opisuju iskustva što su ih učenici stvarno doživjeli. Ta strana 
izvještaja u skladu je s pogledima prvotnog propovijedanja: 
Bog je nastupio da uskrisi Isusa, dao je da se on živ pokaže 
poslije svoje smrti. Vjera je posljedica tog susreta« (RBT 1382). 
Prema tome, takav izvještaj treba da i u nama probudi i učvr- 
sti vjeru u Uskrsloga, i to neka bude plod svetkovanja apostol- 
skog blagdana. Ta će nas vjera jedina uvesti u dublje shvaća- 
nje Kristova otajstva uopće a posebno u oltarsko otajstvo koje 
nam Spasitelja pasadašnjuje kao već prikazanu žrtvu i davno 
nam pripravljenu hranu. Za vjeru nema ni vremenskih ni pros- 
tornih ograda. Njoj je sve blisko i nazočno kao Bog s kojim nas 
ona povezuje. 


Ev. Iv 14, 6-14: Toliko sam vremena s vama, i niste me upo- 
znali? (str. 92) 


U prvom je čitanju spomenut jedan današnji apostol, u 
drugome drugi, Filip. Na Isusovu tvrdnju da apostoli već poz- 
naju Oca i da su ga vidjeli, Filip mu na zadnjoj večeri uprav- 
lja čudnu molbu: »Gospodine, pokaži nam Oca, i dosta nam!« 

Vidi se kako je vjera apostola bila još nesavršena, ali to vrijedi 
ne samo za apostole nego i za nas sve. Značajno je da naslov 
ovog čitanja evanđeoske riječi »I ti me, Filipe, nisi upoznao?« 
primjenjuje na nas. Znači da Krista, unatoč tolikim godinama 
svoga kršćanskog života, još nismo upoznali. Opomena je 
opravdana i bit će uvijek na mjestu, jer dok smo na zemlji 
naše je spoznanje odnosa između božanskih osoba nesavršeno 
i tek ćemo u nebu proniknuti u tu vezu života i ljubavi. Ovdje 
živeći moramo upotrijebiti sve dane da napredujemo u vjeri, a 
apostolski su blagdani za to posebno prikladni. Sve naše snage 
i sva sredstva koja su nam na raspolaganju trebaju nam po- 
moći da dođemo do cilja kojemu nas vodi vjera. Vjera apos- 
tol&, vjera Crkve koja će uvijek biti apostolska pruža ono gle- 
danje koje nas pripravlja na nebesko gledanje licem u lice Bo- 
gu (1 Kor 13, 12). U novom predslovlju za misu apostola i 
evanđelista Crkva pjeva Kristu: »Ti si svoju Crkvu htio posta- 
viti na apostolske temelje da uvijek ostane na zemlji kao znak 
tvoje svetosti i da svim ljudima pruža nebeska svjedočanstva«. 
To je Isus preko apostola izveo u nama i hoće da preko nas 
i naše sve prosvjetljenije i djelotvornije vjere izvede u dru- 
gima. 

Pri kraju odlomka Isus ističe kako se ta naša povezanost 
s njime po vjeri mora hraniti molitvom. Nijedno nas vjersko 
djelo ne približuje Bogu koliko molitva, svaka a pogotovo litur- 
gijska. Po liturgijskoj se molitvi i žrtvi ispunjuje Isusovo tu- 
mačenje Filipu da u njemu, u Sinu imamo Oca i sve, sada u 
otajstvu a jednom u posjedovanju i uživanju. Apostoli su znali 
da Krist u nebu nastavlja svoj život sjedenjem s Ocem, pa to 
moramo i mi imati na pameti. I još: da nam Isus s neba taj 
svoj život posreduje po liturgiji. Vagaggini u svojemu duboko 
zasnovanom djelu »Teološki smisao liturgije« često za nju upo- 
trebljava oznaku: »mistero di Cristo sempre in atto — Kristovo 
otajstvo koje prisutno neprestano djeluje.« To Isus čini s neba 
u obnavljanju svoje žrtve, u dijeljenju svetih sakramenata, u 
našem sudjelovanju kod svih crkvenih obreda. Tko shvati i po 
liturgiji uhvati vezu s Kristom, trenuci posvećeni liturgijskom 
životu bit će mu uvijek utjeha i okrepa. Bit će mu to, jer ga svi 
liturgijski čini — povezani, dakako, s odgovarajućim krepos- 
nim životom, bez kojega je i liturgija Bogu odvratna — pove- 
zuju s Bogom i pripravljaju na konačno sjedinjenje s Bogom. 
To se ima shvatiti ne samo eshatološki nego mistagoški: litur- 
gijski čini već sada i ovdje ostvaruju našu povezanost s .Kris- 
tom. Ako to nije kod mene slučaj, nije kriv izvor nego onaj 
koji iz njega ne pije. Čuvajmo se da ne mora Isus i nama pred- 
baciti: »Toliko sam vremena s vama, i niste me upoznali!« 
Ispunimo svojim sadržajem današnju pričesnu pjesmu (Iv 14, 

8-9). S apostolima Filipom i Jakovom gledajmo Oca u Sinu 
da zaslužimo imati vječni život (popričesna molitva). 


14. V: SV. MATIJA apostol 


SKA Dj 1, 15-17. 20-26: Kocka pade na Matiju i on bi pribrojen 
i jedanaestorici apostola. (str. 99) 


P.p. 112, 1-2. 3-4. 5-6. 7-8 (str. 559) 
P. Posadi ga s prvacima svoga naroda. Ili: Aleluja. 


U obnovljenom se kalendaru Matija mije samo oslobodio 
dosadašnjega nestalnog datuma svoga blagdana (24. ili, u pri- 
jestupnoj godini, 25. II) nego se sada slavi u za nj prikladno 
doba. Budući da ne znamo kada je umro, kako bismo ga mo- 
gli slaviti na dan njegova rođenja za nebo, bez sumnje mu je 
najvažniji događaj života kad je bio izabran za apostola, a to 
se dogodilo poslije Isusova uzašašća, dakle u ove dane. Stoga 
je Lukin izvještaj kako je Matija zauzeo Judino mjesto čitan 
u VII vazmenu nedjelju (nakon Uzašašća) i ondje je razmot- 
ren. Ne treba se čuditi što su apostoli nakon svog izbora i mo-. 
litve konačnu odluku prepustili kocki. U SZ-u to nije bio rije- 
dak slučaj ni na religioznom području (Lev 16,.8; Joz 14, 1-2; 
18, 6-10) pa i za razne svećeničke službe (Lk 1, 9). Matijina je 
kocka potakla Crkvu da se u današnjim misnim molitvama 
sjetimo i Bogu zahvalimo za sretan dio koji je nas dopao bez 
ikakve naše zasluge. U izvorniku dvije molitve izričito spomi- 
nju »sors-kocku, udio, sudbinu«. »Bože, koji si blaženoga Ma- 
tiju pridružio zboru svojih apostola, daj nam po njegovu zago- 
voru da, radosni zbog udijeljene nam tvoje ljubavi, zaslužimo 
biti ubrojeni među izabrane. — Primi, Gospodine, darove svoje 
Crkve koje ti s poštovanjem prinosimo o blagdanu blaženoga 
Matije i po njima nas učvrsti u snazi svoje milosti. — Svoju 
obitelj, Gospodine, ne prestani ispunjavati božanskim daro- 
vima i, kad nas zagovara blaženi Matija, udostoj se uzeti nas 
u dio svjetlosti koji je pripao tvojim svecima«. 

Osim njegova izbora za apostola o Matiji ne znamo ništa 
drugo za sigurno. Predaja tvrdi da je evanđelje propovijedao 
u Etiopiji i da je umro smaknut sjekirom. Klement Aleksan- 
drijski (dakle vremenski i krajevno prilično bliz) sačuvao nam 
jeu svojim spisima riječ koju da je sv. Matija često ponavljao: 
»Mrtvenjem svladavaj tijelo da ti duh bude podložan Raspe- 
tomu«, Po tom je nauku sigurno i sam živio, dotično poput Pav- 
la svakog dana umirao (1 Kor 15, 31), uvjeren da će tako isku- 
siti Krista i silu njegova uskrsnuća i učešće u njegovim patnja- 
ma, stalno se prilagođavajući njegovoj smrti ne bi li kako pos- 
tigao uskrsnuće od mrtvih (Fil 3, 9-11). Matija je najljepše go- 

dine proveo s pogrđenim Božjim Sinom. Zatim je pun Duha 
Svetoga svjedočio da je Krist Gospodin također i slavno uskrs- 
nuo. »To je bila glavna zadaća novog apostola, a to mu je i 
danas. Svaki je apostolski blagdan uvjerljiva propovijed o Kri- 
stovu djelu otkupljenja, o njegovoj smrti i uskrsnuću. I mi mo- 
ramo biti propovjednici Kristova uskrsnuća po našoj vjeri, po 
našoj nadi u uskrsnuće, a posebno po našem kršćanskom ži- 
votu. Ako svojim djelima tražimo ono što je gore, onda smo i 
mi propovjednici uskrsa« (Parsch). 

Lako shvatljivi i lijepi ps 112. još nismo imali kao odgovor 
na neko misno čitanje. Danas je odabran zbog retka koji se 
ponavlja kao pripjev kojim se veselimo Matijinu izboru kad je 
ubrojen među prvake Božjeg naroda. A cijeli je psalam srdač- 
no hvaljenje Božjeg veličanstva i milosrđa. I u Bibliji je malo 
sličnih mjesta koja izražavaju tako uzvišeno shvaćanje o Bogu 
i njegovoj beskonačnoj slavi. Psalmistu je Božje prijestolje nad 
svim nebesima, a njegovo je ime hvaljeno od istoka do zapada. 
Ipak, taj se nedostižan Bog brine za ljude i odozgo gleda pose- 
bno uboge i siromahe. Jednoga je eto iz prašine anonimnosti 
uzdigao među one koje će Crkva uvijek smatrati svojim stupo- 
vima na zemlji i na nebu. A koga od nas nije Bog obasuo svo- 
jim neshvatljivim darovima? 


Ev. Iv 15, 9-17: Više vas ne nazivam slugama, nazvao sam vas 
prijateljima. (str. 92-3) 


Na gornje nas misli upućuje i evanđeoski odlomak s pose- 
bno srdačnim tekstom iz Isusova oproštajnog govora na zadnjoj 
večeri. Vidjeli smo ga u četvrtak i petak V vazmenog tjedna 
i VI vazmene nedjelje (god. B). Odmah uz 9. i 10. redak piše 
Delatte: »Tko da ne misli na ljubav, na sreću triju osoba u nji- 
hovoj zatvorenosti, u njihovoj vječnoj zajednici? A kad u Bogu 
ne može biti što bi mu na bilo koji način manjkalo, kako je 
onda htio i tražio da bude ljubljen izvan sebe samoga? I zar 
smo dakle i mi od Trojstva, jer nas Sin Božji ljubi oduvijek 
kao što je njega ljubio njegov Otac i kako ga ljubi vječno?... 
Kako bismo mogli na to misliti bez zanosa? Ljubljen sam lju- 
bavlju koja sliči onoj kojom Otac ljubi Sina, ljubavlju prvom, 
trajnom ,beskrajnom, nepromjenljivom, samo ako ja hoću. Uis- 
tinu sam ispunjen tom ljubavlju. Kao da je to potrebno njego- 
voj časti, sam mi Božji Sim veli: Ostani u mojoj ljubavi! To 
izričito znači: ne u ljubavi koju ti gajiš prema meni nego u 
ljubavi koju ja imam prema tebi. Zar ti to nije drago? Zar ti 
što može manjkati kod mene koji te ljubim? Ima li nešto što 
želiš izvan mene? Ostani u Bogu i u meni. Gospodine, ja to 
hoću, ali što mi treba činiti? Kad se ulazi u Trojstvo, onda tre- 

ba poprimiti i njegovo ponašanje. Ostani u toj struji božanske, 
žive i osobne ljubavi koja te posve obuhvaća. Ostani u njoj sa 
svom svojom djelatnošću, ustrajnim i praktičnim prianjanjem 
uz sve ono što hoću od tebe. Neka iti moju volju iznose i potvr- 
đuju zapovijedi, događaji, okolnosti, nadahnuća moje milosti. 
Izvršavajući moje zapovijedi ostat ćeš u mojoj ljubavi, kao što 
sam i ja vršio zapovijedi mog Oca i ostao u njegovoj ljubavi. 
Kad ti tako govorim, činim to da radost Sina bude u tebi i da 
tvoja radost bude puna i savršena«. 

Odlomak ije izabran ne samo zbog nas nego još više s obzi- 
rom na današnjeg sveca. Dalje se, naime, tu nalaze dvije izre- 
ke koje se posebno lijepo odnose na Matiju. Jedna je istaknuta 
u naslovu odlomka, a vrijedi za sve apostole i u nekom smislu 
za sve Kristove sljedbenike. Nismo Bogu sluge kako su bili 
u SZ-u (Gal 4, 7; Rim 8,15) nego nas je Isus nazvao svojim 
prijateljima. Da nas zaista takvima smatra, vidi se iz dviju či- 
njenica: mi znamo što čini naš gospodar i nama je saopćio sve 
što je čuo od Oca. A stara je riječ da prijateljstvo jednake na- 
lazi ili jednake čini. Kad se ne bismo ozbiljno i ustrajno trudili 
da budemo što sličniji svojemu božanskom Prijatelju, onda bi 
se to prijateljstvo moglo razvrći. Ni u jednom slučaju ne bi 
krivnja bila na njemu. 

Druga se izreka još izravnije odnosi na Matiju. Prema sta- 
rom običaju, zreli učenik traži i bira svog učitelja, ostaje kod 
onoga i podvrgava se onome koga sam izabere. Kod Isusa i 
apostola, a prema tome i nas, slučaj je drukčiji: »Niste vi me- 
ne izabrali, nego sam ja izabrao vas«. Kod ljudi uvijek prethodi 
Božja ljubav koja odabire, poziva, povjerava se i usrećuje. Na- 
ša ljubav može biti samo uzvratna, samo odgovor na njegovu 
ljubav. Nema stoga druge nego željeti i nastojati da se na na- 
ma kao i na apostolima ispuni Isusova namjera zašto mas je 
odabrao i pozvao: »Odredio sam vas da idete i rod rodite i da 
vaš rod ostane«, 


31. V: POHOD BL. DJEVICE MARIJE 


1. č. Sef 3, 14-18a: Gospodin, Kralj Izraelov u sredini je tvo- 
joj! (str. 921) 

Ili: Rim 12, 9-16b: Pritječite u pomoć svetima u potrebama! 
Gostoljubivost revno njegujte! (str. 136) 

P. p. Iz 12, 2-3. 4bed. 5-6 (str. 718) 

P. Velik je među vama Svetac Izraelov. 


. Danas pristupamo k oltaru s ulaznom pjesmom: »Dođite, 
počujte, koji se Boga bojite, pripovjedit ću što učini duši mo- 
joj« (ps 65, 16). Jedino posve radosno otajstvo Marijina života 

spada u adventsko vrijeme i zaista smo ga slavili IV nedjelje 
(god. C) i još 21. i 22. XII. Kad je u 18. stoljeću uveden i pose- 
ban blagdan o tom događaju te se isti uvriježio, obnovljena ga 
liturgija mije ukinula ali mu je odredila prikladniji datum. Crk- 
veni kalendar nastoji da odgovara biblijskom redoslijedu da- 
tumaA, a očito je Marija posjetila svoju nođakinju prije nego je 
ona rodila Ivana. Premještajem se sada ujedno lijepo zaklju- 
čuje pučka svibanjska pobožnost. Uz to je misa zaista oboga- 
ćena novim molitvama jer su stare bile napravljene prema ka- 
lupu (npr. od 8. IX) koji nije imao nikakve veze s tim evanđeo- 
skim događajem. Uopće uzeto, molitve su na Gospine dane u 
starom Misalu bile teološki i liturgijski prilično siromašne, jer 
su nastale prije srednjevjekovnog procvata Marijine pobožnos- 
ti. Taj se silno odrazio u crkvenim govorima i pjesmama, ali 
skoro nikako u misnim molitvama. Danas nas nove molitve 
zaista uvode u blagdan i u njegovu euharistijsku proslavu: 
»Svemogući vječni Bože, koji si blaženu Djevicu Mariju, dok 
je nosila tvoga Sima, nadahnuo da pohodi Elizabetu, podaj, mo- 
limo, da slušajući nadahnuće Duha uzmognemo s njom uvijek 
tebi služiti. — Tvojem veličanstvu, Gospodine, neka bude ugo- 
dna ova naša spasonosna žrtva kao što: ti je bila prijatna lju- 
bav preblažene Majke tvoga jedinornođenog Sina, koji s tobom 
živi... — Neka te tvoja Crkva veliča, Bože, koji si vjernima 
učinio velike stvari, i daj da onoga koga je sakrivena blaženi 
Ivan sa zanosom unaprijed osjetio i mi, kao uvijek živa, s ra- 
došću primimo u ovom sakramentu«. Tim se  raspoloženjem 
dade zaista proživjeti ovo otajstvo. i rulgsi 

Liturgija na Mariju redovito gleda kao na Majku, jer i jest 
sva njezina slava u Sinu i od Sina. Stoga je i danas slavi kao 
onu koja u sebi nosi Isusa i njim usrećuje druge. Dva puta se 
u kratkom tekstu proroka Sofonije ističe: »Gospodin, Kralj i 
Bog Izraelov, u sredini je tvojoj!« A što je bila Božja prisut- 
nost u SZ-u prema njegovu utjelovljenju u krilu Djevice? Sto- 
ga isti tekst toliko puta poziva kćer sionsku i jeruzalemsku da 
se raduje, što se danas odnosi na Mariju i Crkvu. O tome je 
bilo govora uz čitanja gore spomenutih ađventskih dana, pa da- 
nas možemo Sofonijevu tekstu odmah priključiti vrlo sličnu 
pjesmu Izaije, pogotovo kad se čitav taj zanosan tekst ne na- 
lazi drugdje u Misalu. I Izaija naime u pripjevu govori o nazo- 
čnom Bogu kojega on po svojem običaju naziva Svecem Izrae- 
lovim. Ako je starozavjetnim prorocima Bog pružao snagu, 
oduševljenje i spasenje, koliko više nama? Sva su njegova dje- 
la prije utjelovljenja smjerala na to, pa smo onda mi daleko 
više dužni objavljivati svima sve njegove divote. 

Kod moljenja se Gospine krunice preporučuje ne samo 
da se razmatranjem uživimo i sebe unesemo u dotično otajstvo 


..———-—_— 


Pohod B. D; M. — 391 


nego da uz to i molimo za krepost koju su Isus i Marija poseb- 
no pokazali tom prigodom (Potočnik), Samo se od sebe nameće 
da nas Marijin pohod Elizabeti uči požrtvovnoj ljubavi prema 
bližnjemu. To je navelo Crkvu da nam za današnju misu pruži 
na izbor još jedno čitanje koje je kao slika Marijinih i Eliza- 
betinih kreposti koje su došle na vidjelo kod tog susreta. Pavao 
tu piše u stilu mudrih izreka i preporuka od kojih tri imaju po- 
sebno lijep primjer u Marijinu i Elizabetinu postupku. »U da- 
vanju časti prednjačite jedan drugome« — a to su te dvije svć- 
te žene pokazale kao malo iko. I naslov odlomka ističe izreku 
o Marijinu pritjecanju u pomoć i Elizabetinu gostoljubivost. 
Tada je na poseban način došla do izražaja i preporuka: »Ra- 
dujte se s onima koji se raduju«. 


Ev. Lk 1, 39-56: Odakle meni to da majka Gospodina: moga 
dolazi k meni! (str. 48) i 
č 

Za današnji dan novi Časoslov ima izvadak ovaj izvadak 
iz homilije sv. Bede Časnog: »Duh moj kliče od radosti u Bogu 
Spasitelju mome. Tim je riječima Marija najprije priznala do- 
bra koja su njoj posebno udijeljena, a zatim nabraja opća do- 
bročinstva kojima Bog nikada ne prestaje obasipati ljudski rod. 
Gospodina veliča ona duša koja sve svoje ljudske osjećaje po- 
svećuje Božjoj hvali i službi, koja pokazuje da obdržavanjem 
Božjih zapovijedi uvijek misli na moć Božjeg veličanstva. Duh 
kliče od radosti u Bogu njegovu Spasitelju kod onoga koji ne 
zaboravlja ništa što pobuđuje nadu u vječno spasenje koje mu 
pruža njegov Stvoritelj. Te riječi zaista odgovaraju svima savr- 
šenima, ali ipak je najviše dolikovalo: da ih izgovori blažena 
Bogorodica. Ona je zaslužila da gori od naročite povlastice du- 
hovne ljubavi onoga koga je s radošću začela u tijelu. S pra- 
vom se mogla više nego drugi sveci veseliti u Isusu, tj. u svo- 
me posebnom Spasitelju, jer joj je bilo poznato da je on savr- 
šen početnik spasenja. Znala je da će onaj, kojega će u nje- 
govu vremenitu rođenju ona roditi od svog tijela, biti u jednoj 
te istoj osobi zaista i njezin sin i njezin Gospodar. 

Čestim razmišljanjem razmatrajmo riječi evanđeoskog či- 
tanja i u duši uvijek zadržimo primjere blažene Bogorodice 
Marije da, ponizni u Božjim očima a i dužnim poštovanjem 
podložni bližnjemu, zaslužimo s njom biti zauvijek uzdignuti. 
Pomnjivo pazimo da se ne uzvisujemo na temelju nezaslužena 
hvaljenja sa strane onih koji nas slave, ta vidimo da je ona 
na riječi istinite hvale nepokolebivo ustrajala u poniznosti. 
Ako nas privlači neumjerena težnja za zemaljskim stvarima, 
sjetimo se da naš sudac otpušta bogataše praznih ruku. Ako 
možda vremenita žalost smućuje našu dušu, mislimo da on 

uzvisuje ponizne. Nikada nemojmo očavajati da nećemo po- 
stići oproštenje za ono što smo počinili, jer se njegovo milo- 
srđne proteže od koljena do koljena nad onima koji ga štuju. 
Ni u koga neka se između zala koja je učinio ne uvuče veća 
krivnja, koja nastaje kad se mne kajemo, jer Bog se protivi 
oholima, isključuje ih od udjela s blaženicima i raspršuje ih 
u različita mjesta kazne prema raznolikosti njihovih grijeha. 

Ako neprestano razmišljamo o činima i riječima blažene 
Marije, Gospodin će dati da se u nama uvijek sačuva ljubav 
i da ustrajemo u kreposnim djelima. U svetoj je Crkvi prevla- 
dao vrlo dobar i spasonosan običaj da svakog dana sa psalmi- 
ma večernje hvale pjevamo njezin himan. Na taj će se način 
duše vjernika čestim sjećanjem Gospodnjeg utjelovljenja i raz- 
motrenim primjerima njegove Majke učvrstiti u solidnim kre- . 
postima.« 

